
TER. 
PENTRU REALIZARE. 
AVÂND CA OBIECT $. 


Documentarea este o etapă obligatorie înainte 
de a porni o investigaţie, a realiza un proiect sau un 
studiu de caz. Primul pas este stabilirea unei 
bibliografii. Ea se poate realiza fie într-o bibliotecă, 
prin consultarea fișierului, fie prin intermediul 
Internetului, apelând la motoare de căutare precum 
www.ask.com, www.google.com, www.lycos.com 
sau enciclopedii: Wikipedia (wrww.wikipedia.org) și 
Encyclopedia Britannica (www.search.eb.com). 
Evident, profesorul tău de română are un rol esențial 
în acest prim moment. Urmează explorarea mate- 
rialului bibliografic selectat şi consemnarea pe fişe 
ori într-un jurnal de lectură a unor citate semni- 
ficative, comentarii critice, opinii personale etc. În 
funcție de scop, documentarea se poate realiza și pe 
teren prin discuţii sau interviuri cu persoane care pot 
oferi informaţii suplimentare legate de investigația 
sau proiectul ce va fi realizat. De asemenea, se mai 
pot colecționa fotografii, diferite înscrisuri etc. Toată 
această muncă poate fi dusă la bun sfârşit individual 
sau în grup, iar pe măsură ce progresează, este util 
ca rezultatele să fie comunicate și profesorului de 
română pentru confirmarea corectitudinii drumului 
parcurs ori pentru eventuale corecţii. 


|. Investigația presupune parcurgerea următo- 
rilor pași: 

- stabilirea temei (de către elev, de către profesor 
sau prin negociere între elev și profesor), a 
obiectivelor, a modului de prezentare și a termenului 
de finalizare; 

- identificarea modalităţilor prin care se pot 
obţine datele/ informaţiile necesare; 

- strângerea datelor/ informaţiilor; 

- stabilirea strategiei de utilizare a datelor/ infor- 
maţiilor; 

- scrierea unui raport privind rezultatele inves- 
- tigației. 

2. Proiectul se realizează de-a lungul unui 
interval mare de timp — de la câteva săptămâni la un 
semestru — în echipe de trei-patru elevi și presupune 
parcurgerea următorilor pași: 

- stabilirea temei (de către elev, de către profesor 
sau prin negociere între elev și profesor) a 
obiectivelor, a modului de prezentare și a termenului 
de finalizare; 

- repartizarea responsabilităților în cadrul grupu- 
lui; 

- colectarea datelor/ a materialelor; 


- prelucrarea și organizarea datelor/ a materia- 
lelor; 

- realizarea produsului; 

- prezentarea. 


3. Studiul de caz este centrat pe discursul de tip 
argumentativ adaptat la specificul temei propuse și 
presupune: 

- o etapă pregătitoare, în care se stabilesc tema, 
modalitățile de documentare, metodologia de lucru 
(recomandabilă este investigația individuală/ de 
grup) și modalitatea de prezentare; 

- documentarea propriu-zisă, în care se explo- 
rează materialul bibliografic şi se consemnează pe 
fişe ori într-un jurnal de lectură citate semnificative, 
comentarii critice, opinii personale etc. 

Pentru ordonarea și utilizarea efectivă a materia- 
lului explorat, recomandăm următorul algoritm: (cf. 
Ghid de evaluare limba și literatura română, 
SNEE, Bucureşti 2001): 

- Premisă. Definirea problemei: în care se stabi- 
lesc coordonatele generale ale temei propuse spre a 
fi studiată şi se indică posibile direcţii de explorare a 
acesteia. 

- Descrierea și analiza cazului. Identificarea 
soluțiilor. în care se realizează colectarea și studie- 
rea materialului și, de asemenea, se propun soluții 
care să conducă la finalizarea investigaţiei. 

- Concluzii. 

- Aplicaţii. Evaluare finală: reprezintă valo- 
rificarea efectivă a documentării și explorării mate- 
rialului. l 

Studiul de caz se poate finaliza și printr-un pro- 
iect elaborat în grupe de trei/ patru elevi. În funcţie 
de complexitate, se pot desemna și câte două echipe 
pentru aceeași temă. Studiile de caz vor fi repartizate 
grupelor de la începutul anului școlar. Fiecare pre- 
zentare va fi urmată de discuții cu toată clasa, în care 
colegii pot cere lămuriri, pot comenta aspectele care 
li s-au părut interesante şi pot evalua activitatea grmu- 
pelor. Finalizarea studiului de caz se poate realiza, 
de asemenea, prin organizarea unei dezbateri. 

Realizarea câte unui portofoliu pentru fiecare 
dintre cele șapte/ opt studii de caz prevăzute de 
programă, care să cuprindă întregul material docu- 
mentar utilizat pe parcursul investigaţiei, ar putea 
reprezenta o oglindă a activităţii depuse de-a lungul 
unui an şcolar, dar și o resursă utilă pentru pregătirea 
examenului de bacalaureat prin care se va finaliza 
cursul superior de liceu. 


(prezentare sintetică) 


ÎNCEPUTURILE. DELIMITĂRI 


Originea limbii române este legată de procesul de formare a 
poporului român. Cu privire la etnogeneza românească au fost 
exprimate puncte de vedere dintre cele mai diverse, adesea 
contradictorii sau fără dovezi concludente: originea pur latină a 
limbii și a poporului român, teoria continuității daco-getice, teoria 
migraţionistă a românilor din sudul Dunării, teoria rezistenței şi a 
asimilării elementului latin, teza expansiunii spiritualității daco-ge- 
to-tracice etc. 

Astăzi se acceptă, în general, că istoria veche a românilor este 
expresia unui proces major, de sinteză daco-romană, și a unui 
proces adiacent, de integrare si de asimilare a elementului migrator 
(Maria Cvasniîi Cătănescu). 

Majoritatea specialiştilor consideră că limba română își are 
originea în limba latină a romanităţii orientale, vorbite în Dacia și în 
provinciile romane vecine, care a evoluat de-a lungul vremurilor. Au 
fost asimilate împrumuturi diverse, în special slave, dar şi greceşti, 
turceşti, sârbe, bulgare, ucrainene, maghiare. Mai târziu se constată 
deschiderea către lumea franceză, italiană şi spaniolă, într-un proces 
de relatinizare, nerefuzându-se împrumuturile din limbi nelatine 
precum germana, engleza, rusa. 

Ceea ce este esenţial de reţinut este faptul că, în ciuda împru- 
muturilor atât de diverse din alte limbi cu care a venit în contact, 
limba română a menținut structura gramaticală a limbii latine, 
avându-și sorgintea în latina vulgară (latina vorbită), nu în latina 
clasică (literară). 


FONDUL AUTOHTON TRACO-DAC 


În absenţa unor dovezi științifice care să le clarifice incon- 
testabil proveniența, cuvintele considerate ca aparţinând fondului 
autohton traco-dac sunt relativ puţine, înregistrate în DEX prin 
analogie cu albaneza: baltă, barză, brad, brâu, buză, căpușă, cătun, 
cioară, coacăză, copac, groapă, grumaz, mal, mazăre, măgură, 
mânz, năpârcă, pârâu, pupăză, strungă, şopârlă, vatră, viezure. 
Alte cuvinte susceptibile să aparțină fondului autohton sunt 
înregistrate ca având etimologie necunoscută (brânză, brusture) sau 
etimologie multiplă (mărar - albaneză, neogreacă, jap — albaneză, 
sanscrită). 


Columna lui Traian (Roma) 


Decebal (basorelief pe Columna 
lui Traian) 


Traian (basorelief pe 
Columna lui Traian) 


La acestea mai pot fi adăugate câteva nume de râuri — Argeş, 
Criș, Motru, Mureș, Olt, precum şi alte câteva elemente — în foneti- 
că (vocala ă, consoanele ș și 4) sau în morfosintaxă (modul de 
formare a numeralelor cardinale de la unsprezece la nouăsprezece şi 
a celor care denumesc zecile — douăzeci, treizeci). 


ROMANIZAREA. LATINITATEA LIMBII ROMÂNE 


Majoritatea specialiștilor consideră că procesul romanizării a 
fost relativ îndelungat, începând cu secolul 1 î.H. şi până prin 
secolul al VII-lea d.H., vorbindu-se de mai multe perioade (care 
presupun începuturile, expansiunea, generalizarea, definitivarea 
romanizării). În genere, cercetări mai noi tind să disocieze 
fenomenul în romanizare lingvistică (regresul şi eliminarea treptată 
a limbii autohtonilor, pe măsura generalizării latinei vulgare) și în 
romanizare nonlingvistică (credinţe şi obiceiuri, tipuri de organi- 
zare administrativă și a așezărilor umane etc.). 

Conform Mariei Cvasnii Cătănescu, în Limba română. Origini 
şi dezvoltare, limba română, între celelalte limbi romanice în raport 
cu limba latină, are: 

a. trăsături conservatoare, în lexic (păstrarea unor cuvinte care 
nu se regăsesc în celelate limbi: ajutor, ceață, putred) şi în mor- 
fologie (forme distincte de genitiv-dativ Singular la substantivele 
feminine terminate în -ă sau -e: casă/ unei case, vulpe/ unei vulpi, 
desinenţa -e la substantivele masculine la vocativ singular); 

b. trăsături inovatoare, mai ales în fonetică Și în morfosintaxă. 
Din prima categorie constatăm transformarea unor vocale latinești 
urmate de consoanele -n, -n + altă consoană, -m + altă consoană: 
lana - lână, bonus — bun, ventum — vânt, bene — bine; modificarea 
unor consoane urmate de vocala -i: tibi — ţie, dico — dzic — zic sau a 
unor grupuri de consoane: octo - opt, includo — închid, glemus — 
ghem. Din cea de a doua menționăm articolul posesiv al, a, ai, ale 
şi demonstrativ cel, cea, cei, cele; acuzativul obiect-direct construit 
cu prepoziția pe, genitiv-dativul numelor proprii masculine cu 
articol hotărât enclitic: lui Mihai. 

Din limba latină, limba română preia, reorganizând și 
simplificând, declinările substantivelor (trei, în română, față de 
cinci, în latină), sistemul cazurilor, patru tipuri de conjugare, 
modurile și timpurile verbale, precum și pronumele, mare parte a 
numeralelor, numeroase adverbe, dar mai ales prepozițiile şi 
conjuncțiile. 

La nivelul lexicului, româna preia o majoritate covârşitoare de 
cuvinte, semnificativă fiind frecvenţa lor în uzul curent — substan- 
tive denumind părţile corpului (barbă, braț, cap, creier, dinte, faţă, 
gură, inimă, mână), membrii familiei (cumnat, frate, ginere, mamă, 
nepot, soră, tată, unchi), elemente ale naturii (apă, câmp, lac, 
munte, pădure), elemente ale vegetației (arbore, ceapă, codru, 

floare, grâu, iarbă, măr), animale (albină, arici, armăsar, bou, cal, 


câine), unităţi ale timpului (an, azi, dimineaţă, iarnă, lună, noapte, 
săptămână) sau verbe care indică acțiuni esenţiale (aduce, ajunge, 
alerga, asculta, auzi, avea, bate, bea, cădea, cânta, cere, cunoaște, 
fi, fugi, intra, învăta, judeca, lua). 

n prima fază a dezvoltării ei, limba română veche — care se 
vorbea pe întreg teritoriul locuit de strămoșii de la nord și de la sud 
de Dunăre — este denumită, în general, româna comună (străro- 
mâna, protoromâna, traco-romanică), care nu este nici atestată, nici 
cunoscută documentar, ci refăcută de filologi prin studii 
comparative și deducții (Sextil Pușcariu, Al. Rosetti ș.a.). Unitatea 
românei comune este spartă de evoluția istorică, prin așezarea 
slavilor şi a bulgarilor în zonă, rezultatul fiind apariția celor patru 
dialecte româneşti: aromân, dacoromân, meglenoromân, istro- 
român. 

Latinitatea limbii române a fost, mai întâi, semnalată de căr- 
turari străini, încă din Evul Mediu (spre exemplu, papa Pius al 
Il-lea, 1405-1464), apoi de cronicari din țările române (Grigore 
Ureche, 1590-1647, Miron Costin, 1633-1691). Spre sfârșitul seco- 
lului al XVIII-lea, cărturarii Școlii Ardelene (Samuil Micu, 
Gheorghe Șincai, Petru Maior), au folosit-o ca argument pentru 
susținerea drepturilor românilor din Transilvania. 


INFLUENŢA SLAVĂ ASUPRA LIMBII ROMÂNE 


Cea mai importantă influență asupra limbii române începe cu 
mijlocul secolului al VI-lea, odată cu migrația slavilor pe teritoriile 
de la sud de Dunăre (unde asimilează populația autohtonă sau o 
dislocă spre sud) și pe cele de la nordul fluviului, conviețuind cu 
populația daco-romană și treptat fiind asimilați. 

Procesul, deosebit de activ între secolele al VII-lea — al X-lea, 
prelungindu-se până către secolul al XIII-lea, are drept consecințe 
majore bilingvismul slavo-român, reorganizarea Bisericii şi oficie- 
rea slujbei în slavonă, organizarea statală în cnezate și voievodate. 
Ulterior secolului al XIII-lea, în diferite etape istorice, limba 
română a recurs la împrumuturi slave, prin intermediul limbilor 
vecine; bulgara, sârbo-croata, ucraineana, rusa. 

Lexicul de proveniență slavă conține mai ales substantive co- 
mune, care privesc omul și familia (babă, gât, gleznă, nevastă), 
casa, obiectele de uz casnic și uneltele (ciocan, cleşte, coasă, grajd, 
lopată, ogradă, pivniță, sat, uliţă), flora și fauna (hrean, ovăz, bivol, 
cocoș, rac), elemente ale naturii (crâng, deal, iaz, izvor, luncă), 
termeni bisericeşti (mucenic, monah, pomană, schit, sfânt, slavă), 
noțiuni abstracte (duh, milă, muncă, noroc, nevoie, silă), întâlnim și 
substantive proprii, nume de persoane (Bogdan, Dan, Cârstea, 
Neagu, Radu) sau de locuri (Comarnic, Cozia, Ialomiţa, Ilfov, 
Prahova). De asemenea, sunt de proveniență slavă unele verbe (citi, 

clădi, dărui, hrăni, iubi, logodi, munci, plăti, pomeni), adjective 


Lupta de la Tapae (basorelief pe 
Columna lui Traian) 


Luptă între un dac şi un roman 
(basorelief pe monumentul 


de la Adamclisi) 

Câmpulung (1521) 


(drag, lacom, mândru, prost, Scump, viteaz, voinic, zdravăn, vesel), 
ca și multe dintre sufixe (-ac, -ainic, -anie, -aș, -că, -ean). 


> Selectează două texte de circa 150-200 de cuvinte (10-15 
rânduri) din creația unui poet și a unui prozator şi identifică, apelând 
la un dicţionar, toţi termenii de origine latină, respectiv, slavă. 
Compară frecvenţa celor două categorii de cuvinte pentru a trage 
concluzii privind contribuţia lor la formarea limbii române. 


ÎMPRUMUTURILE ÎN LIMBA ROMÂNĂ 


Contactul românilor cu popoarele vecine și cu altele mai înde- 
părtate, prilejuite de relațiile politice, economice, sociale, culturale 
etc. pe parcursul unei istorii frământate, până în actualitate, a de- 
terminat intrarea în limba română a unor cuvinte din alte limbi, cele 
mai importante fiind citate mai jos în ordine alfabetică: 

° bulgară: argat, blană, bogdaproste, borcan, bujor; 

- engleză: aisberg, barman, bișniţă, blufa, crenel, lider; 

- franceză: abajur, abandona, bursă, buton, cabină, caiet; 

* germană: abțibild, agentură, bilant, blat, cartof, diblu, surub; 

° greacă: aerisi, anapoda, anost, buzunar, cais, castan, catarg, 
ieftin; 

- italiană: abate, agenție, armată, asediu, balsam, drapel, 

* maghiară: alcătui, aldămaș, alean, arpacaș, bănui, cătană; 

< neogreacă: agheazmă, agonisi, amvon, istericale, molimă; 

- turcă: abanos, acadea, acaret, ageamiu, alai, cafea, geam; 

* ucraineană: bors, burlac, calic, cușcă, drug, holtei, horn. 


> Completează seriile de cuvinte de mai sus cu exemple 
suplimentare, folosind Dicţionarul explicativ al limbii române 


(DEX). 
SCRISUL. TIPĂRITURILE 


După secolul al X-lea, există un număr mai mare de docu- 
mente (în latină, maghiară, slavonă), prin care se poate reconstitui, 
fie și fragmentar, sistemul lexico-gramatical al limbii române. 

Primul text scris în limba română, cunoscut și păstrat până 
astăzi, este Scrisoarea lui Neacşu din Câmpulung, adresată lui 
Johannes Benkner, judele Braşovului (datată de Nicolae Iorga la 
29/ 30 iunie 1521). z 

Despre dezvoltarea scrisului în limba română se poate vorbi 
abia după mijlocul secolului al XVI-lea, de când există numeroase 
mărturii directe originale (acte diverse, donații, testamente) sau 
texte religioase traduse (liturghierul, părți din Biblie, predici). 

Încă de la sfârșitul secolului al IX-lea, pe teritoriul românesc 
s-a folosit alfabetul chirilic, creat de fraţii călugări Chiril și Meto- 
diu şi răspândit la bulgari, sârbi Şi ruşi; grafia latină va fi introdusă 
abia în timpul domniei lui Cuza; în Transilvania se trecuse la 
scrierea cu litere latine în timpul Scolii Ardelene. În situații oficiale, 


mai ales în cancelariile domneşti, în tot acest timp s-au folosit însă 
şi limba latină şi alfabetul latin, cu precădere în relaţiile cu vecinii 
din nord-vest sau cu papalitatea. În Biserică s-au folosit slavona și 
latina. 

Tiparul apare pe la mijlocul secolului al XVI-lea și, pentru 
început, este privilegiul exclusiv al Bisericii. Primele tipărituri apar- 
ţin diaconului Coresi şi ucenicilor săi, majoritatea celor 11 cărți de 
cult fiind tipărite la Brașov, între 1559/ 1560 şi 1581. 

Răspândirea treptată a scrisului şi a tiparului, mai ales sub 
influența Bisericii, traducerile şi adaptările de cărți populare și 
religioase, scrierile care apar (mai întâi cronici și letopiseţe, apoi 
lucrări de popularizare a științei, iar după 1800 chiar încercări de 
literatură), pe fondul dezvoltării şi frământărilor interne, au 
determinat, în grade diferite, ca pe parcursul a trei secole (între 1550 
și 1850) limba română să se unifice definitiv în structura pe care o 
cunoaștem astăzi. 


LIMBA ROMÂNĂ LITERARĂ 


Aspectul cel mai elaborat, îngrijit și cu respectarea obligatorie 
a unor norme de utilizare cultivată a limbii (la nivel fonetic, lexical, 
morfosintactic, semantico-stilistic) se numește limbă literară. Va- 
rianta literară a limbii naţionale moderne este deopotrivă conser- 
vatoare — acceptând greu schimbarea normelor apărute încă de prin 
secolul al XVI-lea — dar şi este inovatoare, deschisă, acceptând 
modernizarea, acolo unde este necesar, în spiritul măsurii şi al 
echilibrului lingvistic. 

Limba română literară cuprinde mai multe stiluri funcționale. 
Acestea sunt variante de limbaj cultivat ce diferă între ele prin 
particularităţile de organizare lingvistică a mesajelor și prin funcţia 
pe care o au în actul de comunicare: stilul științific, stilul juridi- 
co-administrativ, stilul publicistic, stilul artistic (denumit uneori şi 
stil beletristic, cel mai neomogen sub aspect lexical). 

Instituţia abilitată să stabilească normele de exprimare corectă 
este Academia Română, sub egida căreia a apărut o serie de lucrări 
cu caracter normativ: Dicţionarul ortografic, ortoepic şi morfolo- 
gic al limbii române, ediţia a II-a, revăzută și adăugită, Academia 
Română, Institutul de Lingvistică „lorgu Iordan — Al. Rosetti”, 
Editura Univers Enciclopedic, Bucureşti, 2005 (abreviere DOOM?) 
şi Gramatica limbii române, Academia Română, Institutul de 
Lingvistică „Iorgu Iordan — Al. Rosetti”, Editura Academiei 
Române, în două volume: I, Cuvântul și IlI, Enunţul, Bucureşti, 
2005 (abreviere GALR). Alte opere fundamentale folosite de școală 
în cultivarea limbii sunt următoarele: Dicţionarul explicativ al 
limbii române, ediţia a Il-a, Academia Română, Institutul de Lingvistică 
„Iorgu Iordan - Al. Rosetti”, Editura Univers Enciclopedic, 
București, 1998 (abreviere DEX), Dicţionar de ştiinţe ale limbii, 
ediţia a II-a, Editura Nemira, București, 2005 (abreviere DSL). 

1.  Consultă DEX şi extrage din el o listă de 30 de termeni care 
probează afirmația că limba română este de origine latină. 

2.  Consultă bibliografia de mai jos şi extrage citate pe care să le 
prezinţi. cu scurte comentarii, despre una dintre următoarele 
teme (la alegere): 

a. teorii despre originea limbii și a poporului român; 

b. argumente despre latinitatea limbii române; 

c. influențe franceze (sau ale unei alte limbi) asupra limbii ro- 
mâne; 

d. dialectele limbii române; 

e. începuturile tiparului în tările române; 

f. evoluția limbii române literare (până la 1850). 

3. Cercetători străini au remarcat risipa de energie cu care nu 
numai românii, ci toate popoarele est-europene și-au exprimat 
nevoia continuă de autodefinire etnică (Katherine Verdery: 
Timp de trei secole, est-europenii au folosit istoria si inter- 

pretarca ei pentru a vorbi despre relațiile lor cu vecinii si 
despre identitatea lor națională). Exprimă-ți opinia despre 
această idee într-un text de 20-25 de rânduri, prin două 
argumente pro și/ sau contra. 

4. G. Călinescu, în a sa Istorie a literaturii române de la origini 
Până în prezent (1941), observa că amestecul de cuvinte de 
originile cele mai felurite [...] dă limbii române o bogăție 
extraordinară de culori lirice, în ciuda unei aparente sărăcii 
cantitative. Scrie un eseu de circa o pagină, în care să ilustrezi 
afirmaţia de mai sus, având ca suport un text liric eminescian. 


SUGESTII BIBLIOGRAFICE 


Ion Gheţie, Al. Mareş, Originile scrisului în limba română 

Ion Coteanu, Structura și evoluţia limbii române (de la origini 
până ia 1860) 

Mircea Tomescu, /storia cărţii românești de la începuturi până la 
1918 

Grigore Brâncuş, storia cuvintelor. Unitate de limbă si cultură 
românească 

Maria Cvasnii Cătănescu, Limba română. Origini și dezvoltare 


LIMBĂ. ŞI COMUNICARE 


NOILE NORME LINGVISTICE (ORTOGRAFICE, ORTOEPICE ŞI 
MORFOLOGICE) CONFORM DOOM? 


Elaborat sub egida Academiei Române, de 
Institutul de Lingvistică „Iorgu Iordan — Al. Rosetti”, 
DOOM? este o lucrare normativă, ce are ca 
obiectiv principal prezentarea şi aplicarea 
detaliată la cuvintele limbii române a regulilor 
ortografiei (scrierii corecte) oficiale actuale și a 
normelor de ortoepie (pronunțare corectă) şi de 
morfologie (privind schimbarea formei cuvin- 
telor pentru marcarea valorilor gramaticale). 

Faţă de Ediţia I - DOOM, 1982 — pe lângă 
aspectul formal, privind scrierea cuvintelor/ a lo- 
cuțiunilor și a unor grupuri sintactice, pronun- 
tarea, despărțirea la capăt de rând, abrevierea, în 
DOOM? au fost dezvoltate: 

* componenta semantică: precizarea unor 
sensuri/ domenii, a unor restricţii de sens, scrie- 
rea distinctă a omonimelor parțiale, a paronime- 
lor, precizarea împrumuturilor etc.; 

* componenta gramaticală: la nivelul 
cuvântului precizarea părţii de vorbire, a unor 
categorii gramaticale, a folosirii desinențelor și a 
articolelor ş.a.; 

e aspectul stilistic: utilizarea cuvintelor în 
anumite contexte, consemnarea unor restricții de uz 
la numeroase cuvinte învechite, regionale, familiare 
etc., ce nu aparţin limbii literare actuale, utiliza- 
rea lor fiind permisă numai cu funcţie expresivă. 

Sub aspect cantitativ, DOOM? conţine 
peste 62.000 de cuvinte, majoritatea preluate din 
DOOM, la care se adaugă circa 2.500 de cuvin- 
te, în mare parte împrumuturi din engleza ameri- 
cană, marcate cu asterisc (*). La alte circa 3.500 
de cuvinte la care s-au operat modificări (forma 
cuvântului-titlu, accentuarea, despărțirea la capăt 
de rând, formele flexionare, abrevierea, simbolul) 
s-a folosit marcarea cu semnul exclamării (?). 

Sub aspect calitativ, în DOOM? s-au păstrat, 
în esenţă, normele ortografice şi morfologice din 
DOOM! operându-se modificările impuse de 
înlocuirea lui î cu â în interiorul cuvintelor, 
precum și a unor forme ale verbului a fi cu sunt, 
sunteți, suntem. În cea mai mare parte, s-au menţinut 
şi normele morfologice, în acord cu Gramatica 
Academiei, preluându-se şi unele sugestii din 
descrieri gramaticale mai noi. În Notă asupra 
ediţiei, se menţionează 25 de principale interven- 
tii care fac din DOOM? aproape o lucrare nouă. 


1. Se introduc circa 2.500 de cuvinte-titlu: 
împrumuturi din engleză, din alte limbi moderne 
sau din latină, cuvinte provenite din abrevieri etc. 
DOOM? recomandă şi modificări ale unor 
împrumuturi, înregistrate în DOOM!, revenin- 
du-se la ortografierea și pronunţarea ca în limba 
de origine a mai multor neologisme: bluff, 
challanger, cocker, confetti, dandy, high-life etc. 
În relativ puţine situaţii se acceptă atât forma 
adaptată, cât și cea din limba de origine (cu 
preferință pentru prima formă din serie): bos/ 
boss, break/ brec, cocktail/ cocteil, derby/ derbi, 
penalty/ penalti, pocher/ poker, rugbi/ rugby etc. 

Ca regulă generală, DOOM? recomandă 
atașarea fără cratimă a desinenţei -uri şi/ sau a 
articolului la împrumuturile care se termină în 
litere din alfabetul limbii române, pronunțate ca 
în limba română: board/ boardul/ boarduri/ 
boardurile, click/ clickul/ clickuri/ clickurile etc. 


` La împrumuturile a căror finală prezintă deose- 


biri între scriere și pronunțare sau care au finale 
neobișnuite în limba română, scrierea cu cratimă 
a desinenței/ a articolului hotărât este obliga- 
torie: show/ show-ul/ show-uri/ show-urile etc. 

2. Se modifică recomandări din DOOM! 
privind scrierea şi/ sau pronunţarea unor cuvinte 
sau forme flexionare, DOOM? admițând unele 
variante literare libere şi eliminând altele: 

- forme verbale: absolvă, nu și absolvește/ 
eu continui, nu şi eu continuu/ decernează, nu şi 
decernă etc.; 

- accentuările antic/ antic, candid/ candid 
etc. (prima formă este și cea recomandată); 

- formele de singular: foarfecă, nu şi foar- 
fece, clasa întâi/ întâia, Paşte/ Sfintele Paşti ş.a. 
sau de plural: căpșuni/ căpşune şi cireși/ cireşe 
(fructe), clești, nu şi cleşte, coperti/ coperte, ni- 
veluri/ nivele, seminare, nu şi seminarii; 

- forme distincte pentru a marca sensuri 
distincte: compleu (costum), diferit de complet, 
frectie (masaj), diferit de ficțiune, emisie (emitere), 
diferit de emisiune etc.; 

- grafiile: filosof; filozof, filosofie! filozofie, 
concluziv/ concluzie, coroziv/ coroziune etc.; 

- aplicarea principiului sintactic în ortogra- 
fierea pronumelor și adjectivelor pronominale 


a 


4: 
y 


negative niciunul, niciuna, niciun, nicio (prin 
analogie cu pronumele şi adjectivul nehotărât 
vreunul, vreuna, vreun, vreo sau cu adverbele 
negative nicicând, nicicum, niciunde); nici unul/ 
un şi nici una/ o se vor scrie separat când sunt 
conjuncție+ articol (Nu e nici un om prost, nici 
un incult), conjuncție+numeral (N-am nici un 
frate, nici mai mulţi) sau conjuncţie+pronume 
nehotărât (Nu a venit nici unul, nici celălalt). 

3. În virtutea respectării principiului sin- 
tactic în ortografierea cuvintelor, în DOOM? se 
introduc pe scară largă, în paralel cu anumite cu- 
vinte compuse, şi dubletele constând în îmbinări 
libere de cuvinte: Bine-crescut („cuviincios”: E un 
copil bine-crescut.)/ bine crescut („dezvoltat bine”; 
Grâul este bine crescut.) etc. 

4. DOOM?, în funcţie de uzul literar 
actual, recomandă următoarele norme ortoepice: 

- acolo unde DOOM! admisese și o altă formă 
de accentuare, în variaţie liberă, este stabilită o 
singură formă de accentuare a cuvintelor, precum 
adică, aripă, calcar, caracter, cobalt, despot, infim, 
neutru, simpozion, vermut; 

- forme considerate incorecte de DOOM! 
devin corecte: avarie, bitum, bormaşină, ferigă, 
rabin, regizor, revizor, 

- admite variante duble de accentuare, prin ac- 
ceptarea formelor considerate incorecte în DOOM: 
antic/ antic, candid/ candid, firav/ firav, halteră/ 
halteră, jilav/ jilav, trafic/ trafic; 

- menţine din DOOM! variantele literare 
libere de accentuare a cuvintelor: anost anost, 
facsimil/ facsimil, intim/ intim, mijloc/ mijloc, 
profesor/ profesor, vector/ vector; 

- accentuarea corectă a următoarelor cu- 
vinte se face astfel: aduserăm, bateți (nu băteti), 
butelie, caracter, matur, prevedere, regizor, sever, 
unic sau a numelor de familie Rotariu, Vasiliu; 

- în poezie se admite şi folosirea altor 
variante accentuate decât cele recomandate de 
normele actuale: caracter, dușman, matur etc. 

5. Se inversează ordinea la despărţirea în 
silabe a cuvintelor compuse şi a unor derivate, în 
DOOM? recomandându-se ordinea despărțire 
bazată pe pronuntare/ despărțire bazată pe 
structura cuvântului; despărțirea după structură 
nu mai este admisă dacă va contraveni regulilor 
pronunțării sau dacă vor rezulta secvenţe care nu 
mai sunt, de fapt, silabe: o-biect, nu ob-iect/ su- 
biect, nu sub-iect etc. Regula generală şi 
obligatorie a despărțirii cuvintelor la capăt de 
rând este „interdicţia de a lăsa la sfârșit sau la 
început de rând o secvenţă care nu este silabă. 


Excepţie: grupurile ortografice scrise cu cratimă 
(dintr-un, într-însa), la care se recomandă însă, 
pe cât posibil, evitarea despărțirii”. Despărțirea 
după structură se poate aplica numai la limita 
dintre elementele unor cuvinte „formate” sau 
scrise cu cratimă (floa-rea-soa-re-lui) ori cu 
cratimă şi linie de pauză. În schimb, este accep- 
tată la căpătul rândului când coincide cu limita 
dintre componentele cuvintelor „formate”; alt- 
undeva, drept-unghi, port-avion, ne-stăvilit. 

6. Se generalizează scrierea cu majusculă a 
unor realități cu caracter religios (Doamne/ ne 
rugăm Tie, Sfântul Mir, Sfânta Împărtășanie), a 
articolului sau a particulelor din componența nu- 
melor proprii străine (D'Artagnan, Vittorio De 
Sica), a numelor marilor epoci istorice şi ale eveni- 
mentelor istorice majore, inclusiv războaiele de 
anvergură sau care au nume unic, precum şi a 
numelor manifestărilor ştiinţifice, artistice, 
politice de însemnătate națională şi universală 
(Antichitatea, Conferinta Naţională a Rectorilor, 
al Doilea Război Mondial, Evul Mediu, Războiul 
de Independență), a substantivelor ce desemnea- 
ză numele oficial al unor instituții, al clădirilor 
publice, al monumentelor, al sălilor de specta- 
cole artistice şi sportive, rămânând proprii și 
când sunt folosite eliptic (student la Drepr/ actul 
emis de Cancelarie/ normele impuse de Evaluare). 

7. Se scriu cu cratimă, derivatele cu pre- 
fixul ex-/ „fost” (ex-președinte) sau, accidental, 
cu alte prefixe (non-eu, ante-'48, post-'89, pro- 
NATO), precum și derivatele cu sufixe de la 
abrevieri literale (R.A.T.B.-ist/ RATB-ist) sau de 
la litere (X-ulescu). 

8. Se precizează situaţia unor forme corecte 
în conjugarea unor verbe: 

- cu variante literare libere: biruiește/ biruie, 
dezbar/ dezbăr, dibuie/ dibuiește, îngăim/ îngaim, 
înjgheabă/ înjghebează, reanimă/ reanimează etc. 

- cu o singură variantă corectă: absoly, animă, 
(se) așază, acopăr, agăţ, arăt, dăinuie, ignoră, 
(se) înșală, mormăie, reflectă („oglindeşte”) etc. 

- verbele de conjugarea a II-a, de tipul a 
cădea, a dispărea, a(-i) displăcea, a părea, a plăcea, 
a prevedea, a tăcea etc. au la forma de indicativ 
şi de conjunctiv prezent, persoanele I și a Il-a 
plural, accentul pe desinență: (să) cădem/ cădeți, 
(să) dispărem/ dispăreti, (să) tăcem/ tăceti etc. 

- verbele de conjugarea a III-a, de tipul a 
bate, a duce, a face, a merge au la indicativ şi la 
conjunctiv prezent, persoanele I și a II-a plural, 
accentul pe temă: (să) batem/ bateți, (să) ducem/ 
duceti, (să) facem faceți. 


Studiu de caz 1 


Latinitate şi dacism 


Latinitatea şi dacismul sunt concepte care desemnează două 
curente de idei ce străbat cultura și literatura română. Ideea de 
latinitate începe să fie afirmată la noi de generația cronicarilor = 
secolele al XVI-lea - al XVIII-lea (Grigore Ureche, Miron Costin, 
Ion Neculce), apoi de stolnicul Constantin Cantacuzino şi de 
Dimitrie Cantemir, atingând apogeul prin reprezentanții Școlii 
Ardelene (Samuil Micu, Gheorghe Şincai, Petru Maior). Alături de 
idei valoroase — unitatea şi continuitatea românilor şi combaterea 
teoriei imigraţioniste, a originii sud-dunărene, necesitatea adoptării 
alfabetului latin — ei promovează și evidente exagerări — originea 
pur romană a poporului și a limbii, înlăturarea din limbă a tuturor 
elementelor nelatine (purismul). Împotriva acestor exagerări se vor 
situa, în primul rând, reprezentanții Junimii (în special Titu 
Maiorescu). 

Dacismul îşi face simțită prezenţa odată cu interesul romanti- 
cilor pentru etnogeneză şi pentru mitologia din spaţiul traco-dac. Se 
conturează ca un curent de idei, mai mult sau mai puțin unitar, mai 
ales în perioada interbelică, de multe ori fiind asimilat cu orientarea 
tradiționalistă. Cunoaște câteva puncte de maxim interes, între care 
apariția, în 1926, a monumentalei opere a lui Vasile Pârvan, Getica, 
de referinţă în istoriografie. 

Motivaţiile apariţiei și persistenţei celor două curente de idei 
sunt dintre cele mai diverse (politice, psihologice, culturale, econo- 
mice). Tocmai de aceea ele au, în vreme, un caracter relativ unitar, 
cu interferenţe, cu reveniri și deplasări de accent pe una sau pe alta 
dintre poziţii. Mai ales în perioada interbelică, cele două curente de 
idei sunt percepute de pe poziții adesea opuse, aflându-se în 
confruntare directă; sunt folosite, direct sau indirect, ca suport argu- 
mentativ pentru diferite antinomii: tradiție-modernitate, spirit 
naţional-cosmopolitism, Orient-Occident. 

Cercetările ultimilor decenii aduc în prim-plan noi perspective. 
Mircea Martin, de exemplu, în G. Călinescu și „complexele” lite- 
raturii române se referă la existenta periferică, începutul continuu, 
ruralitate, imitație pe care le discută din perspectiva complexelor 
naţionale faţă de culturile europene. Mircea Muthu, în Ba/canismul 
literar românesc se referă la balcanism, balcanitate, bizantinism, 
orientalism. Alexandru Duţu, în Cultura română și civilizaţia euro- 
peană modernă extinde cercetarea dincolo de domeniul strict lite- 
rar, analizând raporturile dintre fenomenul naţional și cel occidental. 


Ce să înțelegem prin ideea 
romanității românilor? Aceasta este 
în primul rând ideea despre des- 
cendenta romană a românilor din 
coloniştii romani transplantaţi în 
ja traiană: de aici decurg logic © 
serie de idei inrudite şi adiecente. 

are fac parte din ansamblul 
zaiegoriei istorice de romanmiale a 
românilor. Aceste idei complemen- 
tare sent idera stăruintei elemen- 
tuiui roman în Dacia abandonată de 
Aurelian nävälirilor barbare; ideea 
unitătii de neam a românilor din în- 
treg toritoriui locuit de ei, ideea ta- 
tinitătii limbii române: ideea esenței 
romane a unor ohiceiuri şi datini 


populare. 


iAdolf Armbruster, 
Romanitatea romånilon 

Populaţie geto-dacă 
(basorelief pe Columna lui Traian) 


Faci bine că te pregăteşti să 
Scrii despre războiul dacic. Căci ce 
subiect poate fi mai actual, mai bo- 
gat, mai vast, în sfârşit mai plin de 
poezie şi mai de domeniul legende- 
lor, deşi este vorba de lucruri foarte 
adevărate? Vei cânta râuri noi, fluvii 
conduse peste câmpii, noi poduri 
aruncate peste fluvii, tabere aşeza- 
te pe coastele abrupte ale munţilor, 
un rege alungat din reşedinţa sa, 
izgonit chiar din viață, fără ca să fi 
pierdut niciodată nădejdea; pe lângă 
acestea, două triumfuri, din care 
unul a fost cel dintâi împotriva unui 
neam neînvins, iar celălalt cel din 
urmă. 
(Însemnătatea victoriei lui 
Traian asupra lui Decebal, reliefată 
de Plinius cel Tânăr) 


Evocarea romantică a înfruntării dintre 
şi romani; momentul zero a! etnogenez 


Și-n zenit opri oștirea-i peste armia romană. 

- Decebal! el strigă-n nouri — îi detun, îi iau în goană 
Și Danubiul o să beie a lor sacre legiuni. 

Decebal s-arată palid în fereastra naltă-ngustă 

Și coroana și-o ridică cătr-imaginea augustă 

Și se uită cu durere la iluștrii săi străbuni. 


lar pe plaiuri verzi de munte oștile-urbei risipite 
Privesc cerul, zeii dacici, armiile lor pornite — 

Rupt e șirul lor pe-alocuri, de al soarelui roș foc. 

Pe un trunchi înalt de stâncă chiar cezarul stă-n uimire: 
— Ridicaţi semnele urbei înspre-a cerului oștire 

Și strigați: Cu noi e Roma! — Codri-adânci și-ntunecoși 


Clocotesc de lungul freamăt și de-a armelor sunare. 
Armia: „Cu noi e Roma!” Acvilele-i ard în soare. 
"Van din Sarmisegetuza vin săgeți în roșii ploi, 
Scuturi se îndrept spre dânsa, oprind grindina de-aramă, 
Zeii urlă — stânci se clatin, norii-n fâșii se destramă 
Și de fulgeri lungi șiroaie curg în munţii rupti și goi. 
(Mihai Eminescu, Memento mori!) 


> În accepțţie eminesciană, evocarea cuceririi Daciei de către 
romani este văzută la dimensiuni cosmice. Care sunt elementele din 
textul poetic care probează această afirmaţie? 


> Zalmoxe, zeul tutelar al dacilor, participă la luptă ca simbol 
al rezistenței tuturor forțelor pământului străbun în fața romanilor. 
Ce alte opere eminesciene mai conțin tema rezistenţei în fața cotro- 
pitorului? Ce momente ale istoriei naţionale evocă ele? 


> Decebal apare aici nu în ipostaza eroică, ci palid, privind cu 
durere la iluștrii săi străbuni. Ce explicaţie poți da acestui fapt? 


Adoraţia „Maicii Rome” 


Între surupate temple, obelisce și coloane, 

Ca un turn de fier întreagă stă columna lui Traian; 
Pre ea văd: Istrul se pleacă lasienei legioane, 

Cum cu patria sa pere-a Decebalului oștean 

Și cum în deșarta Dacie popor nou se-ntemeiază, 
De-unde limba, legi și nume a românilor derează. 


1memento mori (lat.) — adu-ţi aminte de moarte 


În grădin-asta Evropei, unde rostul dulce sună, 
Și pictura, armonia, prin un farmec a supus 
Pe a lumei sclavi și domnii, care pururea s-adună, 
Plini de dorul amirărei, de la nord şi de l-apus, 
Un român al Daciei vine la străbuni, ca să sărute 
Tärna de pe-a lor mormânturi și să-nvete-a lor virtute! 
(Gh. Asachi, La Italia) 


DICȚIONAR 


rost, s.n. (arh.) — gură; prin extensie: vorbire, grai 
lasienei legioane — numele unei legiuni romane din Dacia 


> Care sunt cele trei elemente de pe Columnă evocatoare ale 
succesiunii de evenimente ce stau la baza etnogenezei? 

> Esenţa latinității poporului român este exprimată prin enu- 
meraţia limba, legi și nume. Ce semnificaţie atribui în context ar- 
haismului derează? 


=> Poezia este o odă închinată Maicii Rome. Din ce perspectivă 
se face preamărirea Italiei, grădin-asta Evropei? 


Revolta fondului nostru nelatin 


Acest orgoliu al latinităţii noastre e moștenirea unor vremuri 
când a trebuit să suferim râsul batjocoritor al vecinilor, cari cu 
orice preț ne voiau subjugați. Azi e lipsit de bun-simt. Vorbim despre 
spiritul culturii noastre; vrem să fim numai atât: latini — limpezi, ra- 
ționali, cumpătati, iubitori de formă, clasici — dar vrând-nevrând 
suntem mai mult. Însemnatul procent de sânge slav și trac, ce clo- 
cotește în ființa noastră, constituie pretextul unei probleme, care ar 
trebui pusă cu mai multă îndrăzneală. [...] 

Cunoaștem experimentul încrucișării unei flori albe cu floarea 
roșie a aceleiași varietăţi. Biologii vorbesc despre așa-numitele do- 
minante. Ce înseamnă cuvântul acesta? Că în generaţiile nouă ce 
se nasc din împreunarea celor două flori — însușirile uneia dintre ele 
sunt stăpânitoare; bunăoară cele mai multe vor fi albe. S-a dovedit 
însă că din când în când cu oareșicare ciudată regularitate reapar 
și însușirile curate ale celeilalte flori. E o izbucnire din Mister, când 
nici nu te aștepți. Vechile însușiri le-ai crezut pierdute pentru tot- 
deauna, ele se afirmă totuși din timp în timp în toată splendoarea 
trecută. Într-o îndepărtată analogie cu experimentul acesta biologic 
- atât de convingător în simplitatea sa — se poate spune că în 
spiritul românesc e dominantă latinitatea, liniștită și prin excelență 
culturală. Avem însă un bogat fond latent slavo-trac, exuberant și 
vital, care oricât ne-am împotrivi, se desprinde uneori din corola 
necunoscutului, răsărind puternic în conștiințe. Simetria și armonia 
latină ne e adeseori sfărtecată de furtuna care fulgeră molcom în 
adâncimile oarecum metafizice ale sufletului românesc. 

E revolta fondului nostru nelatin. 

Nu e lucru nou: suntem morminte vii ale strămoșilor. Între ei 
sunt de aceia pe care îi ocrotim și-i îmbrățişăm cu toată căldura, 


Femei dace 
(basorelief pe monumentul de la 
Adamclisi) 


Daci călătorind în căruță 
(basorelief pe monumentul de la 


Adamclisi) 


inscripție romană descoperită 
ia Sarmizegetusa 


Creştinismul daco-romanilor, 
ca şi limba lor, este de caracter latin 
şi adoptarea lui a avut loc treptat, 
prin difuzarea în masa locuitorilor, 
nicidecum printr-o hotărâre a unei 
autorităţi centrale (rege, principe), 
ca şi în alte părți. 

(Dinu C. Giurescu, 

Istoria ilustrată a românilor) 


Inscripţie romană 


din motive istorice și politice; dar avem și strămoși pe care îi tratăm 
ca pe niște copii vitregi ai noștri. Atitudine lipsită de înţelepciune, 
deoarece cu cât îi ținem mai mult în frâul întunericului, cu atât va 
fi mai aspră, mai tumultoasă — putând să devină fatală „privile- 
giaților” de azi. Istoria noastră se proiectează mai mult în viitor 
decât în trecut. 
(Lucian Blaga, Revolta fondului nostru nelatin, 
în revista Gândirea) 


<y Care este premisa de la care porneşte Lucian Blaga în argu- 
mentare? 


s> În ce constau argumentele pe care le aduce în sprijinul ideii 
sa 


de „mixtură” între fondul latin şi cel nelatin? Sub ce semn situează 
poetul și filozoful acest amestec de trăsături ale românilor? 


=: Cum interpretezi această afirmaţie a lui Lucian Blaga: Istoria 
noastră se proiectează mai mult în viitor decât în trecut? 


w 
po 
in 


Încreştinarea românilor — fie că e vorba de ipoteza dragă bi- 
sericii care se legitimează de la misionarismul Apostolului Andrei, 
aducând câteva dovezi că acesta ar fi predicat și întemeiat comu- 
nități creștine în Dobrogea [...], fie că admitem o evoluţie mult mai 
lentă, necanonică, mai degrabă populară decât eclezială și oricum 
hibridizată de elementele superstiţiilor, cultelor și riturilor pre- 
creștine ori cohabituale — trebuie văzută procesual, polimorf și mai 
curând ca o suită de modificări morfologice decât ca o conversiune 
radicală și definitivă [...]. 

Nu trebuie omise nici cele câteva conjecturi care, oricât de 
aproximativ, ar fi putut premerge formele creștinismului românesc: 
pretinsul monoteism geto-dac, al lui Pârvan, compatibilitatea formală 
a figurii lui Zalmoxe cu cea a lui Isus Hristos, susținută de Eliade, dar 
și, cu multe secole înainte, poate pentru prima oară, de Celsus, 
secolele II-III d.H, predispoziția sufletului dac de a adopta un 
dumnezeu în felul celui creștin, idee împărtășită de Vintilă Horia. 
Apoi, este util să reținem și elementele structurale ce compun cultele 
zalmoxian și creștin, posibilă legitimare a naturalităţii adoptării 
acestuia din urmă. Dan Oltean inventariază, în Religia dacilor, câteva 
dintre cele mai importante: și Zalmoxe, și Isus sunt atestaţi istoric, 
amândoi au origine divină, un părinte celest, amândoi predică 
nemurirea sufletului, propun o eshatologie, participă la ospeţe 
inițiatice, recurg la simbolul vinului și viței-de-vie, suferă moartea și 
învierea, coboară în infern, se înalță la cer ș.a. [...] 

Retragerea administraţiei romane la sfârșitul secolului III nu 
determină revenirea dacilor la mai vechile lor credințe, ci mai 
degrabă o asimilare lărgită a creștinismului, între timp Isus Hristos 
Pantocratorul înlocuind în mentalui colectiv figura lui Zalmoxe, 
căci, spune D. Drăghicescu, „esenţialul religiei lui Christos se 

găsea deja în religia dacilor”. Motivul împăratului roman Dominus 
et Deus este preluat ca ocurență predilectă a noii divinităţi, numai în 
românește numită Dumnezeu (Domnul și Zeul). Este limpede că în 


primele secole creștinismul românesc este de factură latină; ca 
exemple putem invoca numele unor sărbători: Crăciun, Paști, Florii, 
Rusalii sau termeni frecvenți ca: botez, cununie, cruce, păcat, lege. 
Lipsită de administrație statală după retragerea aureliană, 
populaţia Daciei trăiește vreme de mai multe sute de ani în forme 
de organizare rurală în care probabil că Legea creștină devine 
treptat singurul criteriu de rectitudine, dar preluată și respectată în 
formulă orală, cutumiară. Din nefericire, niciodată strămoșii noștri 
nu au avut cultul textului scris, nici daco-geții (pe care, flatându-i, 
Pârvan îi compară ca nivel de cultură cu grecii), nici daco-romanii. 
Din acest motiv toată cultura creștină a primului mileniu este una 
orală. La asta se adaugă, ca element disolutiv, introducerea în bi- 
serici (din a doua parte a mileniului ]) a limbii slavone, adesea în- 
vățată mecanic de preoți, una în care populația credincioasă nu 
avea cum să comunice. Creștinismul popular rămâne tradiția vie, 
liantul mentalităţii, moravurilor, datinilor și sărbătorilor, în paralel 
cu practicile liturgice în slavonă, timp de o mie de ani, până prin 
secolul al XVI-lea. 
(Vianu Mureșan, Polimorfismul creștinismului românesc, 
în revista Tribuna) 


DICȚIONAR 


eshatologie, s.f. — doctrină religioasă despre sfârșitul lumii şi 
Judecata de Apoi $ 

rectitudine, s.f. — spirit de dreptate, sinceritate; conformitate cu 
rațiunea, morala, datoria 

cutumă, s.f. (jur.) — normă de drept nescrisă, adoptată prin tradiție 


= Creștinarea românilor este văzută de autorul studiului 
procesual, polimorf și mai curând ca o suită de modificări morfo- 
logice decât ca o conversiune radicală și definitivă. Care sunt 
argumentele din text care susțin această idee? i 


<> Teza înlocuirii în mentalul colectiv a imaginii. lui Zalmoxe 
cu cea a lui Isus și argumentele aduse în sprijinul acesteia oferă o 
posibilă explicaţie asupra creștinării românilor, diferită de cea 
oficială a Bisericii, care acceptă teza creştinării de către Apostolul 
Andrei. Trebuie să atragem atenția că exprimarea altei perspective 
asupra acestui element fundamental al spiritualității româneşti nu 
modifică însă cu nimic esența creştinismului, normele sale etice şi 
morale. Teza lui Vianu Mureşan este interesantă, din perspectiva 
noastră, sub aspectul ideii de continuitate a populației daco-romane 
pe care o aduce în discuţie. Care sunt în text argumentele ce susțin 
această idee? 


> Afirmația autorului legea creștină devine treptat singurul 
criteriu de rectitudine, dar preluată și respectată în formulă orală, 
cutumiară este pusă sub semnul probabilității (probabil că). Pe baza 
informaţiilor pe care le ai din studierea istoriei, de ce crezi că 
autorul nu exprimă o certitudine, ci doar o posibilitate? 


Marele Deisis, 


icoană de la mănăstirea Humor 


(secolul al XVI-lea) 


Bătrâni din satul Raşca, în Ţara 
Oaşului (fotografie de Ioniță G. 
Andron, 1939) 


YNN 


IN 


ionu lui Toaderu Tomoaii 
din satul Raşca, în Țara Oaşului 
(fotografie de loniță G. Andron, 
1965) 


De-a lungul timpului, disputele cu privire la conceptele de 
latinitate şi dacism au provenit dintr-o nevoie de autodefinire iden- 
titară. Așa cum a arătat Dumitru Micu, în cultură a fost necesar să 
ne intoarcem mereu la începuturi, să reluăm iar și iar totul de la 
capăt. Mereu ne-am văzut obligaţi [...] să repetăm că „de la Râm ne 
tragem”, că suntem români și vorbim românește, că e normal să 
scriem cu caractere latine, de vreme ce limba noastră derivă din 
latină, că n-am părăsit nicicând nici o clipă, meleagurile pe care 
locuim. ” În mentalul colectiv, limba, obiceiurile, credința și convin- 
gerea statorniciei noastre au fost pilonii de rezistență a românilor. 


1. Citeşte integral textele care au fost reproduse în manual. 
Extrage pe fişe de lectură pasaje ilustrative pentru fiecare 
dintre ideile care ți se par relevante. Procedează la fel și cu alte 
texte pe care le-ai consultat, din proprie inițiativă sau la 
indicaţia profesorului tău. 

2.  Extinde cercetarea la întreg poemul eminescian Memento mori 
şi explică într-un text de circa o jumătate de pagină cum pri- 
vește poetul ideea de latinitate. 

3. Comentează, într-un text de 20-30 de rânduri, ideile exprimate 
de Lucian Blaga în eseul Revolta fondului nostru nelatin. 

4. La alegere: 

a. Redactează un raport care să finalizeze investigația despre 
tema Latinitate și dacism, pe care să-l poți prezenta colegilor, 
în 10-15 minute. 

b. Împreună cu un grup de colegi, realizați un proiect cu tema 
Latinitate și dacism. Prezentaţi-l colegilor sub forma unei sinteze 
de 10-15 minute, punându-le la dispoziție materialele 
colectate. 


SUGESTII BIBLIOGRAFICE 


Mircea Martin, G. Călinescu şi „complexele” literaturii române — 
cartea explică natura și motivația „complexelor” culturii naţio- 
nale raportate la cele europene și prezintă contraargumentele 
lui Călinescu la această problemă prin afirmarea vechimii 
poporului şi limbii române, prin explicarea sensului tradiţiei, 
prin atitudinea față de ruralism etc. 

G. Călinescu, Istoria literaturii române de la origini până în 
prezent — consultarea primelor capitole, mai cu seamă Înce- 
puturile şi Descoperirea Occidentului ţi-ar permite să desco- 
peri direct de la sursă argumentaţia criticului și istoricului 
literar despre care scrie Mircea Martin. 


Începuturile literaturii române sunt legate de contextul ariei 
culturale din răsăritul Europei, un spaţiu complex format pe te- 
meliile tradiției bizantine. Începând cu secolul al XVII-lea, limba 
slavonă, limba oficierii serviciului divin în biserică, începe să fie 
înlocuită treptat cu limba română. În această perioadă s-au tradus şi 
s-au tipărit cărți religioase de care aveau nevoie toți credincioșii. 
Acestea au fost cazaniile (evanghelii explicate, cuprinzând învăță- 
turi morale dezvoltate pe marginea textului biblic) și pravilele (corpuri 
de legi). Actele de cultură din cele trei țări române demonstrează că 
mentalitatea religioasă, caracteristică Evului Mediu, este dominantă. 

Domniile lui Matei Basarab, în Muntenia, și Vasile Lupu, în 
Moldova, au marcat începutul unei epoci de înviorare culturală. Prin 
tipografiile înființate cu sprijinul lui Petru Movilă, fiu de voievod 
moldovean ajuns mitropolit al Kievului, cărțile religioase se răs- 
pândesc și contribuie la unificarea limbii române literare. 

Zorii literaturii religioase poartă astfel amprenta cărţilor religi- 
oase care au ieșit din aceste tipografii. 


Întrebare: Creștin eşti? 

Răspuns: Creștin. 

Întrebare: Carele e omul creștin? 

Răspuns: Omul creștin iaste acela om cine în Hristos creade și 
viiază cum sunt tocmealele lu Hristos. Săva acela om cine creade 
iertăciunea păcatelor de la tatăl sfânt, Dumnezeu, că i se va da în 
har pren Isus Hristos. 

Întrebare: De la cine te chemi creștin? 

Răspuns: De la Hristos! 

Întrebare: Cu ce veri adevăra că ești creștin? 

Răspuns: Cu aceaia că m-am botezat în numele tatălui și fiiului 
și duhului sfânt şi crez în Isus Hristos. 

Întrebare: Cu mai mult cu ce veri adevăra? 

Răspuns: Cu aceaia că știu rădăcina creștinătăţiei! 

Întrebare: Câte lucrure trebuiaște să știe omul creștin? 

Răspuns: Cinci lucrure. 

Întrebare: Carele-s acealea? 

Răspuns: Dentâi — zeace porâncele ale lu Dumnezeu, a doa — 
credința creștinească, a treia — tatăl nostru, a patra — botezul, a 
cincea — cuminecătura. i 

(Coresi, Întrebarea creștinească) 

Pagină din Tetraevanghelul lui 
Coresi (1561) 


Ce ia? (0. 1510-5 1583), iip 


iipăreşte cu ittere chirilice câți siz 
vona, dar si românești. Lui i se da- 
torează cele dintâi tipărituri în imba 
română Întrebarea creştinease 
(lucrare cunoscută şi sub numele 


de Catehism, apărută în 1 


558), 


Tetraevanghel (1561), o traducere 
din Noul Testament a celor patrii 
evangheiii, Liturghier (1570), Psar 
tire (1570). Tipăriturile sale au avut 
o mare importanţă pentru evoluiia şi 
unificarea limbii române. 


” 


Mitropolitul Varlaam 


Varlaam (?-1657), scriitor 
iraducător religios. Ajuns mitropoi:i 
a! Moldovei (1632), înființează o ti- 
pografie ia biserica Trei lerarhi din 
laşi, unde tipăreşte în 1643 Cazania 
intitulată Carte românească de ñ- 
vätătură, monument de limbă veche 
românească. Volumul cuprinde 75 
de predici, care se rostesc duminica 
și în cele mai importante sărbători 
ale anului. Cazania a avut o largă 
circulatie în epocă. O altă lucrare 
importantă este Răspunsul împo- 
triva catehismului calvinesc (1645). 


Stema Moldovei (ilustrație din 


Cazania lui Varlaam) 


A | ] DICȚIONAR 


viiază, vb. — trăieşte 

tocmealele, s.f. — rânduielile 

săva, conj. — sau 

veri — formă arhaică pentru „vei” 

cuminecătură, s.f. — gustarea de către credincioși a vinului şi a pâinii 
sfințite de preot, simbol al sângelui şi trupului lui Hristos 


RPAG OLAS Jopa ernt io 


Cel dintâi dintre cărturarii afirmaţi într-un context cultural 
caracterizat prin încercările tot mai insistente de introducere a limbii 
române în biserică a fost mitropolitul Varlaam. Principala sa con- 
tribuţie în domeniul culturii religioase este Cazania, lucrare în care 
limba română dobândește un stil propriu, depărtându-se astfel de 
modelele slavone. Mitropolitul Varlaam pune în valoare, prin fraze 
expresive, întreaga bogăţie a limbii române. Primele accente ale 
prozei artistice pot fi întâlnite în pasaje remarcabile prin energia 
tonului și prin ritmul construcţiei. Figuri de stil precum repetiţia şi 
enumeraţia ies imediat în evidență: 

Pentr-acea, să socotească cine cum este întru inima sa și cine 
cu ce gând ascultă cuvântul lui Dumnezeu, că pentru acea scrie 
evanghelistul lui Dumnezeu că, grăind Domnul Hristos aceste cu- 
vinte, strigă: Cine are urechi de auzit, să audă. Strigă Hristos cu 
Cuvântul, cu lucrul, cu vieața, cu moartea, ca să ne întoarcem 
cătr-însul. Strigă celor surzi să audă, strigă celor ce dorm ca să se 
trezească, strigă celor leneși ca să se simtă, strigă celor neînţele- 
gători să înțeleagă, strigă celor rătăciți să se întoarcă, strigă celor 
păcătoşi să se pocăească. Strigă cu scripturile în toate zilele, cu 
slugile sale, cu arhiereii, cu preoții, cu toți învățătorii bisericei, 
strigă tuturor de toată vârsta: bătrânilor, tinerilor, sănătoșilor, bo- 
gaților, săracilor; strigă să-și aducă aminte de moarte, de ziua cea 
înfricoșată a giudețului și de prăpastia iadului, unde se vor munci 
păcătoşii carii nu se pocăesc, strigă să-și aducă aminte dup-aceea 
de împărăția ceriului şi de plata aceea ce va să o dea Dumnezeu 
într-acea zi: bunătatea, frămsetea, dulceata, odihna, veselia întru 
împărăția cea de sus a ceriului. 

Cazania lui Varlaam conţine cele dintâi pagini cu valenţe li- 
terare din cultura noastră, un exemplu elocvent constituindu-l acest 
pasaj, în care fumul devine un simbol al vieții păcătoase: 

Când petreace omul în fum, atunci-i lăcrămadză ochii şi de 
iuțimea fumului doru-l ochii şi orbăsc: iar deacă iase la văzduh curat 
și la vreame cu senin de se prâmblă pre lângă izvoară de ape curăță- 
toare, atunce sâmtu mai vesel ochii și mai curați, și sănătate dobân- 
desc di în văzduh curat. Așea și noi, fraţilor, deaca întrăm în fumul 


păcatelor lumiei aceștia, întru mâncări fără vreame și în beții, în lăco- 
mia avuţiei aurului şi argintului satelor și a vecinilor, și într-alte pohte 
de păcate, atunce și nouă foarte lăcrămadză ochii sufletului nostru, și 
de iuțimea acelui fum înșelătoriu durere și orbie foarte cumplită rabdă 
ochii noștri. Că a nimică altă nu să asamănă isprăvile noastre într-a- 
ceastă lume, numai fumului. Și nu numai isprăvile noastre, ce și dzilele 
și anii și viața noastră, toate ca un fum trec. Și cine va petreace 
într-aceaste fumuroase și înșelătoare lucruri, aceluia-i iaste mentea 
întunecată cu întunearecul păcatelor și pohtelor trupului... 


` Discutaţi despre rolul pe care l-a avut Cazania mitropolitu- 
lui Varlaam în epocă, pornind de la următoarea evocare: 


„Varlaam a lăsat toată învățătura câtă o știa și o putea şti și a vorbit 
pe înţelesul țeranilor săi. De aici vine un fapt pe care l-am constatat în 
Ardeal nu o dată: în biserici părăsite, prin praful îngrămădit de sute de 
ani poate, iese din când în când câte o foaie cu acea slovă mare, 
hotărâtă, în care recunoşti imediat Cazania lui Varlaam. În biserică nu 
se mai slujeşte, glasurile au amuţit de multă vreme, în cuprinsul 
zidurilor pustii s-a îngrămădit pulberea uitării din an în an, din deceniu 
în deceniu, din secol în secol, şi cu toate acestea nu mor foile din 
Cazania lui Varlaam, care arată ce legături existau cândva între toți 
românii, din toate satele cuprinsului românesc, măcar de ar fi fost pe 
alocuri stăpânitori de alt neam decât al călugărașului ajuns mitropolit al 
Moldovei. Şi aceasta încă este operă de unitate națională, o unitate care 
se face în suflete, pentru că ardeleanul cere același grai pe care îl cere 
și moldoveanul și munteanul. Nu o dată, când vine, în satele de acum, 
un preot cu teologie şi vrea să introducă în mintea sătenilor lui elemente 
de cărturărie, așa cum de multe ori nu le înțelege nici el singur, deşi a 
dat, sau, mai adevărat, tocmai pentru că a dat examene dintr-însele, se 
ridică din mulţimea aceasta un glas care zice: Părinte, zici foarte bine, 
dar mai bine după cartea cea veche. Cartea cea veche pentru toate pro- 
vinciile românești este această carte a părintelui Varlaam.” 

(Nicolae Iorga, Istoria literaturii românești. 
Introducere sintetică) 


Continuator al lui Varlaam este mitropolitul Dosoftei, înscă- 
unat la numai câţiva ani după retragerea din funcție a predecesorului 
său. Cunoscător al mai multor limbi, Dosoftei a tipărit numeroase 
traduceri, îmbogățind literatura religioasă nu numai cu cele mai 
populare cărți de lectură în acest domeniu (Psaltirea în versuri, 
Viețile sfinţilor), dar și cu texte de ritual, de slujbă bisericească 
(Liturghia, Molitvenicul, Octoihul), pe care le-a publicat, pentru 
prima oară, în limba română. 

Tălmăcind Psalmii lui David, Dosoftei realizează nu doar o simplă 
traducere, ci şi o prelucrare a lor, deși s-a izbit de insuficientele mijloace 
de expresie literară pe care le putea oferi atunci limba română. Cu toate 
că versul său este încă stângaci, când ia ca model versul popular, limba 
stihurilor lui devine imediat curgătoare, muzicală şi ritmică. Unii dintre 
psalmii traduși în versuri de Dosoftei au devenit, prin larga lor circulație, 
colinde religioase sau cântece de stea, ca Psalmul 46: 

Cazania lui Varlaam (1643) 
(coperta şi titlul cărții) 

Psaltirea în versuri a lui Dosoftei 
(pagină din ediția tipărită, 1673) 

Viaţa şi petrecerea sfinţilor 


de Dosoftei (1686) 


Limbile să salte Lui Iacov iubitul, 
Cu cântece nalte, Ce-i {âne cuvântul. 
Să strige-n tărie Mila să-și arate 


Glas de bucurie. 
Lăudând pre Domnul, 
Să cânte tot omul. 
Domnul iaste tare, 
Jaste-mpărat mare 
Preste tot pământul 
Și-ș țâne cuvântul 
Supusu-ne-au gloate 
Și limbile toate 

De ni-s supt picioare 
Limbi de pre supt soare. 
Alesu-ș-au şie, 
Partea de moșie, 
Tara cea dorită 
Care-i giuruită 


Cea de bunătate 

Spre noi, ticăloșii, 
Precum ne spun moșii. 
Pre vărvuri de munte 
S-aud glasuri multe 
De bucine mare 

Cu naltă strigare, 

Că s-au suit Domnul 
Să-l vadză tot omul. 
Cântaţi în lăute, 

În dzâcături multe, 
Cântaţi pre-mpăratul 
Că nu-i ca dâns altul 
Să domnească-n lume 
Cu sfântul său nume. 


DICŢIONAR 


limbile, s.f. — popoarele  vărvuri, s.n. — vârfuri 
giuruită, adj. — făgăduită bucine, s.n. — buciume 
moşii, s.m. — strămoșii  dzâcături, s.f. — cântări (dintr-un instrument) 


Relaţia psalmistului cu Divinitatea transpare limpede din 
Psalmul 101, pasajul cel mai frumos din Psaltirea în versuri a lui 
Dosoftei: 


Doamne, mi-ascultă de rugă 
Ce mă rog din vriame lungă 
Și strigarea mea să margă 
Spre tine să să-nțeleagă; 
Nu-ţi întoarce sfânta faţă 
De cătră mine cu greață; 

Și le dzi ce sunt cu jiale În supt streșină de casă. 

Și cu tângă de greșiale. Toată zua mi să strâmbă 
Pleacă-ţi auzul spre mine Pizmașii miei, de-m fac scârbă, 
Și să-mi hii, Doamne, cu bine. Și ceia ce mă-mbunează 

Și la ce zi te-oi striga-te, Fac giurământ să mă piarză. 
Să-mi auz de greutate, Am mâncat pâine cu zgură 
Că-mi trec zilele ca fumul, Și lacrămi în băutură, 

Oasele mi-s săci ca scrumul. De fața mâiniii tale, 

Ca nește iarbă tăiată Ce mi-ai dat de sus la vale. 
M-este inema săcată, Mi-s zilele trecătoare, 

Că stă uitată de mine, De fug ca umbra de soare, 
Ce-am gătat să mânânc pâine. Și ca iarba cea tăiată 

De suspinuri și de jele Mi-este vârtutea săcată. 


Mi-am lipitu-mi os de piele. 
De-atocma cu pelecanul, 
Prin pustii petrec tot anul, 
Și ca corbul cel de noapte 
Îm petrec zilele toate, 

Ca o vrabie rămasă 


=> Citiţi şi discutați fragmentul următor, prin punerea în relație 
cu textele celor doi Psalmi (46 şi 101) versificaţi de Dosoftei, care 
demonstrează rolul său de precursor în poezia românească: 


„Cel mai mare merit al lui Dosoftei acesta şi este: de a fi oferit 
în Psaltire, pe neaşteptate, întâiul monument de limbă poetică 
românească. În acest scop, el a uzat de toată cultura lui lingvistică, 
împrumutând și calchiind termeni din cinci sau şase limbi; a creat, 
totodată, alții nemaiauziţi, apelând la vorbirea și, poate, și la poezia 
poporului, a silit cuvintele să primească accentul trebuitor prozodiei 
lui pe atât de naive, pe atât de sofisticate; a supus topica unor dis- 
torsiuni care ne duc cu gândul la unii poeţi din secolul XX, ca Ion 
Barbu, de exemplu; a organizat, în fine, un adevărat sistem de rime 
și a încercat mai multe cadenţe și mai mulți metri decât găsim în 
toată poezia noastră de până la romantism.” 

(Nicolae Manolescu, Istoria critică a literaturii române, I) 


bezea 


Aria oratariei religioase: 
mitropolitul Antim Ivireanul 


Prin predicile sale (Didahiile) rostite de la înălțimea amvonului 
Mitropoliei din București, unde erau ascultate cu mare interes, Antim 
Ivireanul se apropie sensibil de literatură. Deși imitau strălucitele 
omilii (cuvântări religioase) ale bisericii, predicile mitropolitului 
Antim au multe părți originale. Preocupat de viața morală a credin- 
cioșilor, el surprinde slăbiciunile și excesele contemporanilor pe 
care, după modelul Sf. Ioan Hrisostomul (Gură de Aur), se simte 
dator să le îndrepte. Antim Ivireanul nu este prin Didahii numai un 
teolog, ci și un îndrumător care prin mijloacele artei oratorice în- 
cearcă să pătrundă în inima celor rătăciți şi să-i aducă pe calea cea 
dreaptă. El afirmă cu hotărâre dreptul păstorului de a veghea asu- 
pra credincioșilor săi, ale căror suflete îi sunt date în pază de 
Dumnezeu. 

Predicile mitropolitului (în număr de 28, la care se mai adaugă 
7, ocazionale) sunt construite după un plan riguros. Ele se deschid 
cu o introducere în subiect, care se continuă cu un exordiu (enun- 
țarea sumară a conținutului), urmat de o zratare (plină de tâlcuri 
alegorice) și finalizat printr-o încheiere. Procedeele artei oratorice a 
lui Antim sunt cele ale retoricii clasice: comparaţia, antiteza, in- 
terogația retorică. 

Stilul predicilor a fost remarcat de către toţi cercetătorii lite- 
raturii române vechi: 


„Privită sub aspect stilistic, fraza lui Antim Ivireanul e când 
scurtă și paratactică, în ritm sacadat, când periodică, în ritm lin şi 
unduios; când simplă, potolită și reținută, când complexă, amplă, 
plină de căldură. Exclamativ și admirativ uneori, incisiv şi sarcastic 
alteori, retoric pe alocuri, plastic totdeauna, Antim Ivireanul își ex- 
pune predicile într-o limbă expresivă, plină de nerv, convingătoare.” 

(Al. Rosetti, B. Cazacu, Liviu Onu, Istoria limbii 
române literare) 


Frontispiciu din Cazania lui 
Varlaam (1643) 


Mitropolitul Antim Ivireanul 

Xilogravură 
(secolul al XVII-lea) 


Discursul de amvon” — dis- 
curs religios (predică) rostit în biserică 
de un cleric, în care se explică şi se 
comentează un text biblic, dându-se 
credincioşilor îndrumări morale. O 
variantă a predicii de amvon este 
panegiricul prin care se omagiază 
amintirea unui sfânt. 


Către aceeași direcţie conduc și observațiile criticului G. Călinescu: 


„Cunoaşterea limbii române este uimitoare la Antim și de 
altfel, din toate atitudinile, Ivireanul apare ca un perfect asimilat. 
Cunoscător de limbi străine, el e pe deasupra un om cu ritorie, un 
spirit înflăcărat, cu sincerități încântătoare. Cazaniile lui pot fi 
compilații și în unele puncte chiar traduceri, modelul de căpetenie 
fiind Ilie Miniat, venetul (ale cărui predici fură tipărite și în 
româneşte la București în 1742), dar compoziţia, naturalețea frazei şi 
a aplicărilor locale rămân personale. Spontaneitatea exordiilor, 
trecerea firească de la planul material la cel alegoric, reintrările 
familiare în chestiune, indignările, întristările, mustrările, interogaţiile 
retorice, curmate la timp înainte de a deveni bombastic, pasiunea ce 
echilibrează toată exacta mașinărie a cazaniei destăinuie un orator 
excelent și un stilist desăvârșit.” 

(G. Călinescu, Istoria literaturii române 
de la origini până în prezent) 


> Discutaţi cele două citate critice și comentaţi aspecte legate 
de conţinutul şi de stilul predicii de amvon de mai jos, rostită de 
Antim Ivireanul în ziua de Sf. Dumitru, la Mitropolia din Bucureşti: 


Pomenirea marelui mucenic Dimitrie, ce se prăznuiește astăzi 
în toată lumea, ce alt așteaptă de la adunarea iubitorilor de 
prăznuire, fără numai laude și cântări? Însă eu, cunoscându-mă 
nevrednic și slab intru știință, nu îndrăznesc să-i împletesc cununi 
de laude, nici să-i vestesc precum se cuvine, măririle minunilor lui, 
căci altă învățătură cearcă muceniceștile lui luptări, și alt 
prăznuitor trebuie pentru luminatele lui nevoinţe. Drept aceia las să 
laude alții lucrurile lui cele slăvite, alții să povestiască cea preste 
firea omenească bărbăţia sufletului său, și alții să spuie vitejia cea 
tare, cu care au răbdat rănile și moartea; iar eu, ca un neputincios 
la vorbă, precum mă îndemn să mă minunez de ele cu mintea, așa 
și a le cinsti mă silesc cu tăcerea și mă întorc cu vorba iar la 
începutul dintâiu: „Doamne! mântuiește-ne că perim”. Pentru ca 
să arăt înaintea dragostei voastre nevoia ce au petrecut Apostolii în 
corabie, și grabnicu ajutor ce l-au dat Hristos în mijlocul mărei; și 
nădăjduiesc cu darul sfântului să vă folosiţi sufletește, ci vă pohtesc 
să ascultați cu dragoste și cu socotință. Înfricoşat lucru socotesc cu 
adevărat să fie stătut turburarea marei de astăzi, de vreme ce sfinta 
Evanghelie o numește mare, zicând: „și iată cutremur mare se făcu 
în mare”. Mi se pare ca și când aşi vedea înaintea ochilor mei 
chipul ei; de toate părțile să se afle vânturi mari, să se strângă 
împregiurul vântului nori negri și deși, toată marea să spumege de 
mânie, și pretutindeni să se înalțe valurile ca niște munţi: mi se pare 
că văz corabia Apostolilor că se luptă cu multă selbătăcie în tur- 
burarea mărei; de o parte o bat valurile, de altă parte o bat vân- 
turile și o turbură, de o parte o redică spre ceriu, de altă parte o 
pogoară la iad. Mi se pare că văz pe fetele Apostolilor moartea 
zugrăvită, că de frica morţii unul se cutremura, altul se spăimânta, 
unul se tulbura, altul striga, și toți cu suspinuri și cu lacrâmi cerea 


cu rugăminte ajutor de la Hristos ce dormea: „Doamne! mântu- 
ește-ne că perim”. Eu însă nu mă minunez nici pentru turburarea 
mărei, pentru căci fiind o stihie nestatornică, și-i este pururi din fire 
când se fie lină când să se turbure, nici pentru turburarea Apostolilor, 
pentru căci nevoia aduce pururi turburare și frică la oameni, ci mă 
minunez Cum S-au întâmplat, că îndată ce au alergat și îndată ce 
s-au rugat, îndată au luat și ajutorul şi se făcu liniște mare, zice 
Evanghelia; au încetat valurile, au perit întunericul, s-au împrăștiat 
norii, s-au smerit marea, și corabia întreagă și făr de nicio vă- 
tămare au ajuns la adăposteală. 


DICŢIONAR 


mucenic, s.m. — martir din primele timpuri ale creștinismului 

a prăznui, vb. — a celebra un eveniment religios 

a mântui, vb. — a ierta sau a obţine iertarea pentru păcatele săvârşite, 
a scăpa de pedeapsa divină 

amvon, s.n. — construcţie (ca un balcon) într-o biserică, de unde se 
predică sau se citește Evanghelia 


Tipăriturile religioase au contribuit, în primul rând, la intro- 
ducerea limbii române în biserică, înlocuind limba slavonă în care 
se oficia serviciul divin. Marile reforme în acest domeniu le-au în- 
făptuit Dosoftei, în Moldova, și Antim Ivireanul, în Muntenia. 

În al doilea rând, cărțile religioase au influențat formarea limbii 
române literare. De la diaconul Coresi, cel care a ridicat dialectul 
muntean la rangul de limbă literară, până la mitropoliţii Varlaam, 
Simion Ştefan, Dosoftei și Antim Ivireanul, toți s-au străduit să 
caute forma cea mai limpede și mai armonioasă a limbii, care să fie 
înțeleasă în toate ţinuturile româneşti. 

Nota de religiozitate, prezentă pretutindeni în cărțile bisericești, 
se regăsește și în filele letopiseţelor redactate de boierii moldoveni. 
Astfel, cronicarul Grigore Ureche, relatând despre o luptă, scrie: Zic 
unii să se fi arătat lui Ștefan Vodă sfântul mucenic Procopie, 
îmblând deasupra războiului călare și într-armat, ca un viteaz fiind 
într-ajutoriu lui Ștefan Vodă și dând vâlvă oștirii lui. 

Mentalitatea religioasă a avut influență și asupra umanistului 
Miron Costin, continuatorul lui Grigore Ureche. Poemul său, Viaţa 
lumii, pleacă de la un motiv din Ecclesiast (Deșertarea deșertărilor 
și toate sunt deșarte) şi are ca temă soarta alunecoasă, nestatornică 
(fortuna labilis), idee foarte răspândită în literatura europeană a 
Evului Mediu. Creaţie de inspirație religioasă, iiaţa lumii exprimă 
un pesimism fără leac, prevăzând surparea inevitabilă a întregii 
omeniri. Mesajul din finalul poemului este un precept biblic asupra 
condiţiei umane: viaţa fiind scurtă, omul trebuie să se evidenţieze 
prin fapte bune, binele fiind țelul suprem al existenţei. 

Dimensiunea religioasă a călăuzit nu numai existența, dar și 
concepția celor care au scris în această perioadă. Ei cred că tot ce se 
petrece pe pământ este hotărât de Dumnezeu, după cum mărturisește 
şi Miron Costin: Orice nevoință pune omul, sorocul lui Dumnezeu, cum 
este orânduit, a-l clăti nime nu poate. 


Frontispiciu din 
Viaţa şi petrecerea sfinților 
de Dosoftei (1686) 

Liturghia tipărită de Dosoftei 

Evanghelie tipărită la Snagov 
(1697) 


Stema Țării Româneşti 
şi a familiei Basarabilor 
(Pravila de la Govora, 1640) 


SUGESTII BIBLIOGRAFICE 


George Ivașcu, Istoria literaturii române. Capitolele consacrate 
literaturii religioase prezintă influenţele exercitate de modelele 
străine asupra autorilor români şi plasează creația acestora în 
contextul cultural specific epocii. 

Alexandru Piru, Istoria literaturii române de la origini până la 
1830. Lucrarea conţine date biobibliografice detaliate despre 
autorii religioşi și face analiza unor fragmente semnificative 
din opera lor. 

Nicolae Cartojan, Istoria literaturii române vechi. Carte de referință 
în studierea literaturii religioase româneşti, această istorie lite- 
rară oferă informaţii amănunțite despre personalitatea autori- 
lor şi analizează minuţios întreaga lor operă. 

Nicolae Manolescu, Istoria critică a literaturii române. Capitolul de- 
dicat literaturii medievale reliefează aspecte legate de măiestria 
folosirii limbii literare în cărțile religioase. 


PLICAȚII. EVALUARE FINALĂ 


1.  Identifică elemente de limbă veche românească în discursul 
religios al mitropolitului Antim Ivireanul. 

2,  Realizați un proiect intitulat Relaţia omului religios cu 
Dumnezeu, în care să urmăriți această tematică, în psalmii din 
Vechiul Testament şi în traducerea versificată de Dosoftei din 
Psaltirea în versuri, pe de o parte, iar, pe de altă parte, în 
psalmii scriși de poeţii Alexandru Macedonski şi Tudor 
Arghezi. 

Proiectul va trebui să reliefeze diferența dintre psalmii biblici 
atribuiți, prin tradiție, regelui David şi psalmul ca specie lirică, 
având o accentuată percepție filozofică, aşa cum apare în creația lui 
Macedonski sau în cea a lui Arghezi. 

Pentru realizarea acestui proiect se recomandă ca bibliografie: 
A. Texte: 

e Vechiul Testament, capitolul Psalmii; 

* Dosoftei, Opere, I, Versuri, 

* Alexandru Macedonski, Psalmi moderni (I-XI), vol. Excelsior, 

* Tudor Arghezi, Psalmi, vol. Cuvinte potrivite. 

B. Studii critice: 

e N. Cartojan, Istoria literaturii române vechi, 

e Adrian Marino, Opera lui Alexandru Macedonski, cap. Dumnezeu 

şi Satan; 

- Şerban Cioculescu, Introducere în poezia lui Tudor Arghezi, 

cap. Între credinţă și tăgadă; 

* Pompiliu Constantinescu, Tudor Arghezi, cap. Între tăgadă 

și abdicare. 


Literatura şi pictura religioasă 


Scurt istoric 


1370 — cea mai veche gravură în lemn, provenită din Germania. 

1429 — cel mai vechi manuscris miniat din țările române, un 
Tetraevangheliar copiat şi pictat de călugărul Gavriil Uric la mă- 
năstirea Neamț, aflat azi la Oxford, în Biblioteca Bodleiană. Tot la 
Neamţ va lucra și un alt mare miniaturist şi caligraf, Teodor 
Mărişescul. Cele mai importante mănăstiri unde se copiau şi se îm- 
podobeau manuscrise au fost Putna, Neamţ, Rădăuți, Moldoviţa, 
Suceviţa şi Dragomima. 

1435 — Gavriil Uric copiază şi împodobește un alt Tetraevan- 
gheliar, tot la mănăstirea Neamţ. 

După 1450, în Germania întâi, iar apoi în Italia, miniaturile, 
fala manuscriselor, încep să fie înlocuite de gravuri, în cărțile 
tipărite, ceea ce va permite ilustrarea unui număr mare de exemplare 
ale aceleiași ediții. Treptat, desenul linear (fără umbre) al primelor 
gravuri este înlocuit de metoda clarobscurului sau a umbritului, cum 
se mai numea în epocă, reprezentată strălucit de pictorul și gravorul 
Albrecht Diirer. 

1473 — călugărul Nicodim copiază ia mănăstirea Humor un 
Tetraevangheliar, având pictat portretul lui Ștefan cel Mare. 

1493 — la mănăstirea Neamţ, diaconul Teodor Mărişescul co- 
piază și împodobește un Tetraevangheliar, aflat azi la Biblioteca 
Naţională din Miinchen. 

1508-1510-1512 — gravura pătrunde şi în țările române, odată 

Portretul lui Ştefan cel Mare, 
pictat de Nicodim 


Frontispiciu din 
Liturghierul tipărit de Macarie 
(1508) 


Cina cea de taină 
(gravură pe lemn de la 
mănăstirea Neamţ) 


Ciarobscur — gravură în lemn 
realizată în mai multe nuanţe ale 
aceleiaşi culori. 


Frontispiciu — prima pagină 
a unei cărţi, care, pe lângă titlu, con- 
ține adesea gravuri şi alte elemente 
decorative. 


Gravură — gen al graficii, în 
care imaginea este obținută prin 
reproducerea după o piacă de lemn 
sau de metal, de obicei aramă, pe a 
cărei suprafață a fost trasat (gravat) 
un desen în oglindă, prin incizare 
sau în relief. E 


A fereca — a îmbrăca o carte 
(de obicei religioasă) cu plăci de 
metal preţios. 


incunabul — exemplar dintr-o 
carte tipărită între 1455 (când apare 
Biblia Latină a lui Gutenberg) şi 
1500; în țările unde tiparul a fost 
introdus după această dată, terme- 
nul desemnează primele cărţi tipă- 
rite. De exemplu, în România sunt 
incunabule Liturghierul (1508), 
Octoihul (1510) şi Tetraevan- 
ghelul (1512) tipărite la Târgovişte 
de călugărul Macarie. 


Întoarcerea fiului risipitor, 
gravură în Evanghelia de la 
Govora (1642) 


Manuscris miniat — manuscris 
împodobit cu miniaturi. 

Miniatură — desen omamenta! 
sau figurativ, executat în culori, care 
împodobea vechile manuscrise reli- 
gioase. 

Uric — document, act, hrisov. 

Xilografie — arta de a grava 
în lemn. 


pi 


Isus păşeşte în lad, 
gravură de Albrecht Dürer la 1500 


1609-1616 — în ciuda apariției tiparului, arta miniaturii și a 
ferecării cărților se menţine şi chiar se diversifică, atingând apogeul 
odată cu lucrul mitropolitului Anastasie Crimca la mănăstirea 
Dragomirna, de la care au rămas nouă manuscrise, opt păstrate la 
muzeul mănăstirii, iar al nouălea, la Biblioteca Imperială din Viena. 
După această dată însă, vechea artă a manuscriselor miniate decade 
şi apoi dispare, datorită concurenței tiparului și a gravurii. 

În a doua jumătate a secolului al XVII-lea și în primele decenii 


. ale secolului al XVIII-lea, în vremea domniilor lui Matei Basarab, 


Vasile Lupu, dar mai ales Constantin Brâncoveanu, arta gravurii 
devine tot mai rafinată, și datorită contactului cu Occidentul. Apar 
ornamente complicate, scene eșalonate pe mai multe planuri și 
uneori, datorită împrumutului de plăci xilografice, chiar imagini din 
cărți apusene, precum cea a Întoarcerii fiului risipitor, din 
Evanghelia de la Govora (1642), preluată dintr-o Evanghelie 
apărută la Lemberg în 1606. Gravorii încep să devină conștienți de 
calitatea artei lor, semnându-și de multe ori operele, precum Antim 
Ivireanul, Ursul Zugravul, Mitrofan Făcătorul-de-Tipare şi 
Gheorghie sin Popa Costandin Tipograful Râmnicului. 


Mitropolitul Anastasie Crimca, 
miniatură în Psaltirea din 1616 


Formarea conştiinţei is 


Începând cu secolul al XVII-lea, destinul culturii românești nu 
mai ține exclusiv de viața religioasă și de activitatea mitropoliţilor, 
a preoţilor sau a călugărilor. Atât în Moldova, cât și în Muntenia, 
actul de cultură încetează a mai fi concentrat exclusiv în jurul mănă- 
stirilor și al bisericilor. Prin influența ideilor umaniste, boieri lumi- 
nați încearcă să recupereze trecutul istoric, pentru a nu fi înecat în 
uitare. În operele lor istoriografice, ei vor demonstra, pentru prima 
dată, ideea unităţii de neam şi de limbă a românilor. 


EREA ŞI ANALIZA CAZULUI. 
NTIFICAREA SOLUȚIILOR 


În veacul al XVII-lea și-a făcut apariţia în țările române un nou tip 
de cărturar, instruit, iubitor de cultură, cunoscător al mai multor limbi, 
călătorit prin țări străine, nu rareori învestit cu funcții importante în stat. 
Cei care i-au dat expresie au fost cronicarii moldoveni și munteni. 

„În epoca feudală, cronicarii români, în cazul când nu erau 
clerici, deprindeau încă din copilărie, odată cu mânuirea penei de 
scris, și folosirea spadei, a arcului și a buzduganului; orele de studiu 
alternau cu cele de călărie și exerciții militare. Intelectualul român 
din trecut, curtean și el ca atâția dintre marii scriitori şi artiști ai 
Occidentului, nu cunoștea deliciile vieții tihnite, iar rangurile ce i se 
acordau erau totdeauna însoţite de reale și grave răspunderi [...]. 

Împrejurările au făcut ca viața oamenilor de la Carpaţi și 
Dunăre să rămână mai mult decât în alte părți aspră și dramatică. 
Pentru că au stat în mijlocul evenimentelor ca militari, oameni 
politici și diplomaţi, cronicarii din secolele XVII-XVIII ne-au lăsat 
relatări preţioase nu numai ca documente istorice, ci și ca mărturii 
ale unor sentimente și gânduri plămădite odată cu istoria țării la care 
participau. În paginile lor, naraţiunea este înviorată adesea de amă- 
nunte văzute la fața locului, care dau episoadelor și personajelor 
mișcare și viaţă.” 

(George Ivașcu, Istoria literaturii române) 


Studiu de caz 3 


torice 


Letopisețul este o scriere 
veche, având conţinut istoric, în care 
evenimentele sunt prezentate în 
mod cronologic. 

Primele noastre letopiseţe au 
fost redactate în limba slavonă. Ele 
consemnează istoria Moldovei de la 
întemeiere până la începutul seco- 
lului al XV-lea. Cele mai cunoscute ` 
şi mai valoroase, din punct de ve- 
dere artistic, sunt letopiseţele cro- 
nicarilor moldoveni Grigore Ureche, 
Miron Costin şi lon Neculce, scrise 
în limba română. 

În Muntenia, letopisețele au 
fost realizate, în generali, din îndem- 
nul unor mari familii boiereşti, aflate 
într-o continuă dispută pentru do- 
bândirea şi păstrarea puterii. 


Grigore Ureche (c. 1590- 
1647), cronicar moldovean. Descen- 
dent al unei vechi familii boiereşti, 
este fiul lui Nestor Ureche, mare 
logofăt al Moldovei, unul dintre cei 
mai bogați şi mai influenți boieri ai 
vremii sale. Prima parte a vieții şi-o 
petrece în Polonia, unde pleacă în 
pribegie alături de tată! său. Aici 
studiază latina, gramatica, retorica 
şi poetica, pe texte ale scriitorilor 
clasici. 

Revenit în țară, urcă treptele 
ierarhiei sociale: logofăt, spătar, 
mare spătar în timpul domniei lui 
Vasile Lupu, când devine unul din- 
tre sfetnicii lui de încredere, apoi 
mare vornic al Țării de Jos. În a- 
ceastă calitate are întotdeauna cu- 
vântul hotărâtor în divan. 

Între anii 1642 şi 1647, redac- 
tează Letopisețul Țării Moldovei, 
singura sa lucrare cunoscută, răma- 
să neterminată. Aceasta marchea- 
ză începutul istoriografiei în limba 
română. 

Letopiseţul Țării Moldovei 
de Grigore Ureche 
(cel mai vechi manuscris) 


Constituirea istoriografiei româneşti: 
Grigore Ureche 


Cronica boierului Grigore Ureche, Letopiseţul Țării Moldovei, 
cuprinde evenimente petrecute în istoria Moldovei, din anul 1359 și 
până la a doua domnie a lui Aron-Vodă (1594). Originalul s-a pierdut, 
dar textul ni s-a transmis în copii cu interpolările (adaosurile) a trei 
copişti: Simion Dascălul, Misail Călugărul şi Axinte Uricariul. 

Intenţiile cronicarului sunt expuse în capitolul introductiv 
(Predoslovia) care deschide letopiseţul: 

Mulţi scriitori au nevoit de au scris rândul și povestea țărâlor, 
de au lăsat izvod pre urmă, și bune și rele, să rămâie feciorilor și 
nepoților, să le fie de învățătură, despre cele rele să se ferească și să 
să socotească, iar de pre cele bune să urmeze și să să îndirepteze. Și 
pentru aceea, unii de la alții chizmindu și însemnând și pre scurtu 
scriind, adică și dumnealui Gligorie Ureche carele den mila 
domnu-său au fost vornic mare cu multă nevoință cetind cărțile şi 
izvoadele, și ale noastre și cele striine, au aflat cap și începătura 
moşilor, de unde au izvorât în ţară și s-au înmulțit și s-au lătit, ca să 
nu să înece a toate țărâle anii trecuţi și să nu să știe ce s-au lucrat, 
să să asemene fierălor și dobitoacelor celor mute și fără minte. Pre 
aceea urmând și chizmind, măcar că să află și de alții semnate 
lucrurile Țării Moldovei, apucatu-s-au și dumnealui de au scris 
începătura și adaosul, mai apoi și scăderea care se vede că au venit 
în zilele noastre, după cum au fostu întâiu țării și pământului nostru 
Moldovei. Că, cum să tâmplă, de sâreu de adaoge povoiul apei și 
iarăși de sârgu scade și să împuţinează, așa s-au adaos și Moldova, 
carea mai apoi de alte țări s-au descălecat, de s-au de sârgu lățit și 
fără zăbavă au îndireptatu. 


DICȚIONAR 


au nevoit, vb. — s-au străduit moşilor, s.m. — strămoşilor 

rândul, s.n. — rânduiala, organizarea scăderea, s.f. — decadența 

izvod, s.n. — document scris de sârgu, loc. adv. — degrabă 
Chizmind, vb. — scriind povoiul, s.n. — puhoiul 

cap și începătură, (expr.) — origini s-au descălecat, vb.— a fost întemeiată 


© Identifică în textul Predosloviei, reprodus mai sus, motivele 
care l-au determinat pe cronicar să-și scrie cartea. 

© Intuind originea neamului său, Grigore Ureche este cel 
dintâi dintre cronicarii moldoveni care afirmă ideea latinităţii limbii 
şi a poporului român. El scrie că au trecut pre aice Traian, 
împăratul Râmului şi încearcă să dovedească asemănările de ordin 
lexical dintre limba română și cea latină. În legătură cu ideea 
latinităţii, în opera cronicarului apare conștiința originii comune a 
românilor din Transilvania și Maramureș, care sunt de același neam 
cu moldovenii: Rumânii, câți să află lăcuitori în Tara Ungurească și 
la Ardeal și la Maramoroșu, de la un loc suntu cu moldovenii și toți 
de la Râm se trag. Explică de ce insistă cronicarul asupra originii 
latine a românilor. 


Couștiinta responsabilității în faţa istoriei: 
Miron Costin 


Istoriografia românească începută prin opera lui Grigore Ureche 
a fost continuată de Miron Costin, cărturar cu o vastă cultură și fin 
diplomat. Prin anvergura lucrărilor sale, Costin este personalitatea 
cea mai proeminentă din țările române, în tot veacul al XVII-lea. 

Miron Costin prezintă în Letopiseţul Țării Moldovei de la 
Aron Vodă încoace evenimente petrecute după 1595, anul în care se 
oprise cronica lui Ureche. Intenţia lui Costin a fost să înfățişeze 
istoria Moldovei de la începuturi, din descălecatul cu cel dintâi, 
carele au fostu de Traian-împăratul şi până în zilele sale, după cum 
mărturisește în prefața cronicii: 

Fost-au gândul mieu, iubite cititoriule, să fac letopisetul Țării 
noastre Moldovei din descălecatul ei cel dintii, carele au fostu de 
Traian-împăratul și urdzisăm și începătura letopiseţului. Ce sosiră 
asupra noastră cumplite aceste vremi de acmu, de nu stăm de 
scrisori, ce de griji și suspinuri. Și la acestu fel de scrisoare gându 
slobod și fără valuri trebuește. Iar noi prăvim cumplite vremi și 
cumpănă mare pământului nostru și noaă. Deci priimește, în ceastă 
dată, atâta din truda noastră, cât să nu să uite lucrurile și cursul 
țării, de unde au părăsit a scrie răposatul Ureche vornicul. 

Afla-vei de la Dragoș vodă, din descălecatul ţării cel de al 
doilea, la letopisetul lui, pre rândul său scrise domniile țării, până 
la Aron vodă. Iar de la Aron vodă încoace începe acesta letopiseț, 
carea ţi l-am scris noi, nu cum s-ari căde de-amănuntul. Că le- 
topisețele cele streine lucrurile numai Ce-s mai însămnate, cum 
sintu războaiele, schimbările, scriu a țărilor megiiașe, iar cele ce să 
lucreadză în casa altuia de-amănuntul, adică lucruri de casă, n-au 
scris. Și de loc letopiseţă, de muldovan scrisă, nu să află. Iar tot vei 
afla pre rându toate. 

Și priimește, această dată, această puţină trudă a noastră, 
care am făcut, să nu treacă cumva cu uitarea, de unde este părăsit, 
cu această făgăduință, că și letopiseţ întreg să aștepți de la noi, de 
om avea dzile și nu va hi pus preavecinicul sfat puternicului 
Dumnedzău țării aceștiia țenchiu şi soroc de sfârşire. 


DICȚIONAR 


predoslovie, s.f. — prefaţă 

voroavă, s.f. — cuvânt 

începătura letopisețului — este vorba despre lucrarea De neamul 
moldovenilor, care urma să fie o introducere la cronica lui Costin 

scrisori, s.f. — scrieri 

valuri, s.n. — vremuri de cumpănă, încercări grele 

prăvim, vb. — asistăm, suntem martori 

cursul țării — istoria țării 

descălecatul țării cel al doilea — venirea lui Dragoș din Maramureş 
în nordul Moldovei 

megiiașe, adj. — vecine 

țenchiu, s.n. — sfârșit 


Miron Costin (1633-1691), 
cronicar moldovean. Face studii în 
Polonia, iar după întoarcerea în ţară 
are funcţii militare şi diplomatice im- 
portante (mare vornic, mare logofăt). 
Aparținând boierimii înalte, este 
implicat în principalele evenimente 
politice ale epocii. Suspectat că ar 
participa la un complot împotriva dom- 
nului Constantin Cantemir (tată! lui 
Dimitrie Cantemir), este omorât din 
ordinul acestuia. 

Scrie Letopisețul Țării Mol- 
dovei (1675), reconstituind eveni- 
menteie petrecute între 1595 şi 1661, 
poemul filozofic Viiața lumii şi De 
neamul moldovenilor, lucrare în 
care demonstrează originea latină a 
românilor. În limba poloneză a re- 
dactat Cronica Țărilor Moldovei şi 
Munteniei (Cronica polonă) şi 
Istoria în versuri polone despre 
Moldova şi Muntenia (Poema 
polonă). 

Semnătura lui Miron Costin 
pe un act din 1679 


> Deşi a dorit să scrie letopisețul Țării noastre Moldovei din 
descălecatul dintâi, Costin a reușit să continue doar cronica 
începută de Grigore Ureche. Explică motivul renunțării sale. 


* 


Altă operă importantă a lui Miron Costin este De neamul mol- 
dovenilor, din ce fară au ieșit strămoșii lor, lucrare cu un profund 
caracter istoric, scrisă, pe de o parte, pentru a suplini lipsa de știința 
începutului acestii țări şi, pe de altă parte, pentru a combate ocările 
şi basnele (scornelile, relatările neadevărate) ale celor care au făcut 
adăosături cronicii lui Grigore Ureche, respectiv, interpolatorii 
letopisețului. 


Predoslovie, adică cuvântare dintâi, de descălecatul 
țării dintâi şi a neamului moldovenesc 
Către cititoriu 

Începutul țărilor acestora şi neamului moldovenesc şi mun- 
tenesc și câți sunt și în țările ungurești cu acest nume, români, și 
până astăzi, de unde sunt și din ce săminţie, de cînd şi cum au 
descălecat aceste părți de pământ, a scrie, multă vreme la cumpănă 
au stătut cugetul nostru. Să încep osteneala aceasta după atâta 
vacuri de la descălecatul țărilor dintâi, de Traian împăratul Râmului, 
cu câteva sute de ani peste mie trecute, să sparie gândul. A lăsa 
iarăși nescris, cu mare ocară înfundat neamul acesta de o samă de 
scriitori, este inimii durere. Biruit-au gândul să mă apuc de această 
trudă, să scot lumii la vedere feliul neamului, din ce izvor și să- 
minţie sântu lăcuitorii ţării noastre Moldovei și așa și Țării 
Muntenești, cum s-au pomenit mai sus, și românii din ţările un- 
gurești, că tot un neam sunt și o dată descălecaţi, de unde suntu 
veniți strămoșii lor și de când s-au osăbit și au numele acest de 
acmu, moldovan, și muntean, în ce parte de lume iaste Moldova, 
hotărele ei până unde fost întâi, ce limbă ţin și până acum, cine au 
lăcuit mai nainte de noi pe acest pământ și supt ce nume, — scot la 
știre tuturor carii vor vrea să știe neamul țărilor acestora. 


© În Predoslovie, într-una dintre cele mai frumoase pagini 
care s-au scris în această epocă, Miron Costin începe prin a-și arăta 
îndoiala ce l-a stăpânit înainte de a scrie despre întâmplări foarte 
îndepărtate, cu câteva sute de ani peste mie trecute. El prezintă apoi 
frământarea și lupta care s-au dat în sufletul său, până când a luat 
hotărârea de a-și redacta lucrarea: Biruit-au gândul să mă apuc de 
această trudă. ldentifică, în text, motivele care l-au determinat să-și 
ducă la bun sfârșit munca. 

© Scrierea istoriei reprezintă pentru Costin o problemă de 
conștiință, ce implică. responsabilitatea morală în fața urmașilor. El 
nu trebuie să se abată de la principiile sale. Selectează, din text, 
secvențele în care este exprimată această idee. 


Istorie și fictiune: lon Neculce 


Continuatorul cronicii lui Miron Costin este boierul Ion Neculce, 
care duce letopiseţul până în vremurile contemporane lui. Opera sa, 
Letopiseţul Țării Moldovei, cuprinde evenimente petrecute între anii 
1661 și 1743, o etapă dramatică a istoriei moldovenești, marcată de 
războaie, intrigi, decădere şi de începuturile domniilor fanariote. 

Predoslovia cronicii precizează izvoarele de inspiraţie. Spre 
deosebire de Ureche și Costin, care, scriind despre o perioadă mai 
îndepărtată, au fost nevoiți să folosească surse istoriografice au- 
tohtone şi străine, Neculce apelează, în primul rând, la tradiţia orală, 
utilizând informaţii din audzitele celor bătrâni boieri. La multe 
dintre întâmplări fie a fost martor, fie a participat direct, de aceea ele 
au fost scrise dintru a sa știință, fără să mai recurgă la un alt izvor, 
căci istoria aceasta au fost scrisă în inima sa, de unde pronunțatul 
caracter memorialistic al textului: 


[...] lară de la Dabije-vodă înainte îndemnatu-s-au și Ion Neculce, 
biwvel-vornic de Țara de Sus, a scrie întru pomenirea domnilor. Însă 
pănă la Duca-vodă cel bătrân l-au scris di pe nește izvoade ce au aflat 
la unii și alții și din audzitele celor bătrâni boieri; iar de la Duca-vodă 
cel bătrân înainte, pănă unde s-a vide, la domnia lui Ion-vodă 
Mavrocordat, nici de pre un izvod a nemărui, ce au scris sângur, dintru 
a sa știință, cât s-au tâmplat de au fost în viiata sa. Nu i-au mai trebuit 
istoric strein, să citească și să scrie, că au fost scrisă în inima sa. Deci 
vă poftescu, cetitorilor. pre unde ar fi greșit condeiul mieu, să priimiţi, 
să nu gândiţi că doară pre voia cuiva sau în pizma cuiva, ce, precum 
s-au tâmplat, cu adevăr s-au scris. Doar niscaiva veleaturi a anilor de 
s-or fi greșit, iar celelalte întru adevăr s-au scris. 

Mai socotit-au și din letopisețul lui Evstratie logofătul și a lui 
Simion dascălului și a lui Misail călugărului niște cuvinte câteva, de nu 
le-au lăsat să nu le scrie, ce le-au scris, măcar că dumnealui Miron 
logofătul și cu Nicolai fiiu-său nu le-au scris, și-i ocărăște. Și să cade 
să-i ocărască, unde face că sunt moldovenii din tălhari. Bine face că-i 
ocărește și dzice că sunt basne. lar pentru Dumbrava Roșie, cum că au 
arat-o Bogdan-vodă cu leșii, Miron logofătul au lăsat de n-au scris. 
Dar acee dzicu să nu fie basnă. Și pentru neamul Movileștilor, și cum 
li s-au numit acest nume, dintru Ștefan-vodă cel Bun, Moghilă, iar 
nu-i basnă. Și altele multe n-or fi știut istoricii streini, ca să le po- 
menească toate. Deci o samă de istorii mai alese și noi nu le-am lăsat 
să nu le scriem. Însă nu le-am scris la rândul lor, ce s-au pus de o parte, 
înaintea domniii Dabijii-vodă s-au scris. Ce cine va vre să le creadă, 
bine va fi, iar cine nu le va crede, iarăşi bine va fi, cine cum îi va fi voia, 
așa va face. Că mulți istorici streini, de alte țări, nu le ştiu toate câte să 
Jac într-alt pământu. Tot mai bine știu cei de locu decât cei streini, însă 
ce să face în viiaţa lor, iar nu în îndelungate vremi, iar istoriile celi 
vechi mai bine le știu istoricii, că le au scrisă, iar nu audzite. 

Deci, fraţilor cetitorilor, cu cât veți îndemna a ceti pre acest 
letopisăţu mai mult, cu atâta veți ști a vă feri de primejdii și veţi fi 
mai învăţaţi a dare răspunsuri la sfaturi ori de taină, ori de oștire, 
ori de voroave, la domni și la noroadele de cinste. 


lon Neculce (1672-1745), 
cronicar moldovean. Intră de timpu- 
riu în viața publică şi se înalță treptat 
pe scara dregătorilor. Este nevoit să 
se refugieze, din cauza instabilității 
vremurilor, în Rusia şi Polonia. Se 
reîntoarce în Moldova, în 1720. 

Spre sfârşitul vieții (începând 
din 1733), scrie Letopisețul Țării 
Moldovei, operă de interes istorio- 
grafic, dar mai ales literar. Talentul 
său de povestitor este remarcabil, 
prin sti! anticipându-i pe lon Creangă 
şi Mihail Sadoveanu. 

Lespizeţul Țării Moldovei 
de ton Neculce 
(fila 332 a manuscrisului) 


DICȚIONAR 


biv-vel-vornic — fost mare vornic 

pizmă, s.f. — ciudă, necaz, nemulțumire 

veleat, s.n. — dată, termen 

basnă, s.f. — relatare mincinoasă, scornită, falsă 


© Stabileşte deosebiri între cronica lui Neculce şi cele ale 
înaintaşilor în ceea ce priveşte prezentarea evenimentelor istorice. 

œ Consideri că apropierea în timp de evenimentele narate, ca 
în cazul lui Ion Neculce, este în beneficiul istoricului sau al 
scriitorului? Argumentează. Poţi apela și la extrasul următor din 
Istoria literaturii române... de Al. Piru, dar ar fi util să citeşti şi cele 
42 de legende cuprinse în O samă de cuvinte. 

„Ceea ce face farmecul legendelor lui Neculce este conţinutul 
lor educativ fără ostentație sau cumpănit anecdotic, epicul cuminte, 
bătrânesc, narațiunea simplă, populară. Este lesne de înțeles de ce 
legendele din O samă de cuvinte au fost atât de citite și prelucrate 
de scriitorii din secolul următor. Aceștia au găsit fără multă zăbavă 
subiecte de-a gata, necesitând doar versificația pentru a fi transfor- 
mate în cântece, balade sau poeme. De cele mai multe ori însă, 
observaţie care nu s-a făcut, legendele lui Neculce pierd din auten- 
ticitate în prelucrările poeţilor, păstrându-și mai departe adevăratul 
parfum numai în original.” 


(Al. Piru, Istoria literaturii române 
de la origini până la 1830) 


4 $s < 
PEEN an GrTA 


Cronicarii moldoveni şi munteni au pus bazele procesului de 
constituire a istoriografiei românești, care va face posibilă apariţia 
în epoca pașoptistă a primilor istorici români în accepţia modernă a 
termenului: Mihail Kogălniceanu şi Nicolae Bălcescu. 

„Înflorirea, cu totul remarcabilă, a scrierilor cu caracter isto- 
riografic pe care o adăpostesc secolul al XVII-lea și primele decenii 
ale veacului următor, atât în Moldova, cât și în Ţara Românească, 
nu a reprezentat nicidecum un fenomen conjunctural. Nivelul, di- 
versitatea, varietatea modalităților de abordare demonstrează că 
produsele literare ale acestei epoci de vârf sunt fireşti împliniri ale 
unor preocupări ce se definesc prin durată și constanță. Secolul al 
XVI-lea în cultura românească este dominat — după părerea noastră — 
de un acut sentiment al istoriei (indiciu peremptoriu al instalării şi 
închegării conștiinței naționale), care îi animă, la fel de intens, pe 
oamenii politici, ca şi pe cărturari. Întoarcerea către propriul trecut, 
consolidarea legăturilor cu înaintașii și punerea în valoare a tra- 
dițiilor naționale (toate semne ale perenității, ale unei permanențe 
conștientizate) sunt forme de manifestare ale ideii de apartenență a 
prezentului la un curs comun al istoriei...” 

(Dan Horia Mazilu, Marii cronicari 
ai secolului al XVII-lea) 


Recuperând prin opera lor istoria românilor de la începuturi, 
cronicarii moldoveni și munteni au pus, pentru prima oară, pro- 
blema originii latine a poporului român. Afirmația făcută de Grigore 
Ureche, potrivit căreia toți românii de Ja Râm se trag, a fost reluată 
de Miron Costin în cronica sa şi dezvoltată în tratatul De neamul 
moldovenilor. Aceeaşi concepție se regăseşte şi în opera istorică a 
stolnicului Constantin Cantacuzino. Ideea romanităţii poporului român, 
pusă de cronicari în legătură cu aceea a latinității limbii române, a 
contribuit la formarea conştiinţei naţionale. 

Dincolo de aspectul pur istoric, cronicile au şi o valoare literară. 
Aici se întâlnesc, într-o formă incipientă, procedee ale prozei artistice: 
narațiunea, portretul, descrierea, dialogul. Influența cronicarilor 
asupra literaturii române moderne este indiscutabilă. Autori precum 
Costache Negruzzi, Vasile Alecsandri, Dimitrie Bolintineanu, Barbu 
Delavrancea, Mihail Sadoveanu ș.a. s-au inspirat din opera acestora. 


SUGESTII BIBLIOGRAFICE 


George Ivaşcu, Istoria literaturii române, I. În capitolele con- 
sacrate cronicarilor moldoveni și munteni, opera acestora este 
analizată în contextul epocii; sunt relevate aspectele umaniste, 
valoarea istoriografică și cea literară. 

Alexandru Piru, Istoria literaturii române de la origini până la 1830. 
Capitolele dedicate cronicarilor oferă informaţii consistente 
despre biografia fiecăruia și formaţia intelectuală; sunt scoase 
în evidenţă aspectele de natură artistică ale operelor. 

Nicolae Cartojan, Istoria literaturii române vechi. Volum de refe- 
rință pentru studierea literaturii române vechi, se remarcă prin 
bogăția și varietatea informației, dar și prin analiza în detaliu a 
fiecărei opere. 

G. Călinescu, Istoria literaturii române de la origini până în prezent. 
În capitolele consacrate cronicarilor moldoveni și munteni, cri- 
ticul valorifică valenţele literare din opera acestora. 


1. Prezintă argumentele aduse de Grigore Ureche în Letopiseţul 
Țării Moldovei pentru afirmarea unităţii de origine, de neam și 
de limbă a românilor. 

2. Comentează conținutul Predosloviei din tratatul De neamul 
moldovenilor de Miron Costin, urmărind logica ideilor expuse 
și intențiile cronicarului. 

3. Ion Neculce, continuatorul Letopisețului Țării Moldovei scris 
de Ureche și apoi de Costin, aduce o nouă viziune cu privire la 
interpretarea adevărului istoric din legendele cuprinse în O samă 
de cuvinte, o addenda la letopiseţ. Prin ce se caracterizează, 
din acest punct de vedere, conţinutul acestor texte? 

4.  Realizaţi un proiect intitulat Arta portretului și a naraţiunii în 
opera cronicarilor moldoveni. În realizarea lui se recomandă 
să urmăriți cum letopisețele lui Ureche, Costin și Neculce, deși 
sunt scrieri istoriografice, au și o valoare artistică prin portre- 
tizarea unor domni, prin nararea unor scene de viaţă, prin su- 


Boier 
(începutul secolului al XVIII-lea) 


biectivitatea relatării, prin consemnarea unor evenimente trăite 
(în cazul lui Neculce) etc. 

Sugestii pentru alegerea fragmentelor: 

- arta portretistică: Ştefan cel Mare, Iliaș Rareș, Petru Șchiopul 
(Grigore Ureche); Nicolae Milescu, Constantin Cantemir, 
Petru cel Mare, Dosoftei (on Neculce); 

- arta naraţiunii: bătălia de la Baia dintre Ștefan cel Mare și 
Matei Corvin, întoarcerea la tronul Moldovei a lui Alexandru 
Lăpușneanu, prezentarea domniei lui lon-vodă Armeanul 
(Grigore Ureche); tabloul invaziei lăcustelor, complotul 
logofătului Gheorghe Ștefan contra domnitorului Vasile Lupu 
(Miron Costin), legendele despre Ghica-vodă și despre 
Nicolae Milescu, sfârşitul tragic al lui Miron Costin, vizita lui 
Petru cel Mare la Iași (Ion Neculce). 


Pentru realizarea acestui proiect se recomandă ca bibliografie: 
A. Texte: 
e Grigore Ureche, Letopisetul Ţării Moldovei; 
e Miron Costin, Letopisetul Țării Moldovei de la Aaron-vodă 
încoace; 
+ Ion Neculce, Letopiseţul Ţării Moldovei de la Dabija-vodă 
până la a doua domnie a lui Constantin Mavrocordat. 
B. Studii critice: 
Se vor consulta operele recomandate în manual la bibliografia 
studiului de caz Formarea conștiinței istorice. 


un girini 


LTUR 


Tipăritură din vremea lui Şerban Cantacuzino 


(FINIALIINITIERNDIERTIELXIT] 

1. În grupe de trei-patru colegi, discutaţi despre întâmplări legate 
de viaţa și de domnia lui Vlad Ţepeş, pe care le-aţi aflat din 
diferite surse (istorie, literatură, cinematografie etc.). Comuni- 
caţi şi celorlalți colegi de clasă informaţiile voastre. 

2,  Discutaţi despre imaginea de azi a lui Vlad Ţepeş. Consideraţi 
că ea îi reflectă cu adevărat personalitatea? 

3. Ce tip de texte literare — epice, lirice, dramatice, comice, tra- 
gice etc. — consideraţi că ar fi mai potrivite pentru a-l avea ca 
personaj pe Vlad Ţepeş? Motivaţi-vă opiniile. 


de Ion Budai-Deleanu 


PUNCTE DE REPER 


Tiganiada sau Tabăra ţiganilor este un poemation 
eroi-comico-satiric alcătuit în doaosprezece cântece de Leonache 
Dianeu [anagrama numelui Budai-Deleanu], îmbogățit cu multe 
însemnări și luări-aminte de către Mitru Perea (Petru Maior] și alții 
mai mulţi în anul 1800. În „Prolog”, autorul își justifică alcătuirea 
poeticescă, pe care o numește jucărea, prin dorința de a forma și a 
introduce un gust nou de poezie românească, pregătindu-i pe tinerii 
cei de limbă iubitori a cerca și cele mai rădicate și mai ascunse de- 
sișuri ale Parnasului, unde lăcuiesc muzele lui Omer și a lui Virghil. 
Este de subliniat caracterul programatic al acestei declaraţii, căci 
numele de jucărea nu trebuie înţeles ad litteram, ci doar ca un gest 
de protocolară modestie. 

O Epistolie închinătoare către Mitru Perea, aşezată înaintea 
textului, aduce precizări legate de conţinut: ...toată povestea mi se 
pare că-i numai o alegorie (s.n.) în multe locuri, unde prin țigani să 
înțeleg ş-alții, carii tocma așa au făcut și fac, ca și țiganii oarecând. 
Cel înțălept va înțălege! Cât priveşte modalitatea narativă, am mes- 
tecat întru adins lucruri de șagă, ca mai lesne să să înțeleagă şi să 
placă. Trebuie remarcat orgoliul autorului care afirmă tranșant cum 
că această operă nu este furată, nici împrumutată de la vreo altă 
limbă, ci chiar izvoditură noao și orighinală românească. Deci, 
bună sau rea cum este, aduce în limba aceasta un product nou. 

Izvoarele sunt amintite chiar de autor: Omer cel vestit, moșul 
tuturor poeților (Iliada, Odiseea şi, în special, Batrahomiomahia — 
Războiul șoarecilor cu broaștele), Tassoni (La secchia rapita, 
adecă vadra răpită) și Casti (Gli animali parlanti, adecă jivinele 
vorbitoare). Modelul, evident chiar și din alegerea titlului, rămâne 
însă Iliada „altoită” pe trunchiul comic al Batrahomiomahiei. 

La începutul secolului al XIX-lea, în literatura europeană, 
epopeea de tip clasic, caracterizată prin prezența sublimului, intrase 


ion Budai-Deleanu (1760- 
1320), scriitor, filotog, istoric. Fiu al 
unui preot greco-catolic, învață la 
ssminaru! de la Blaj, apoi urmează 
cursuri de filozofie la Viena şi este 
absolvent a! Facultăţii de Teologie. 
Reîntors în Transilvania, este o pe- 
rioadă profesor la Biaj, dar în urma 
unui conflict cu episcopul loan Bob 
se stabileşte la Lemberg, în capitala 
Galiției (azi Lvov, în Ucraina). Aici 
este secretar de tribunal şi consilier 
de curte. Rămâne la Lemberg până 
la sfârşitul vieţii, dar păstrează o 
strânsă legătură cu intelectualii 
români din Transilvania. 

Opera sa capitală este epo- 
peea eroi-comică Tiganiada, păstra- 
tă în două versiuni: prima, din jurul a- 
nului 1800, cealaltă, din jurul lui 
1812. Din păcate. a rămas nepubli- 
cată vreme de şapte decenii şi nu a 
putut influența evoluția literaturii ro- 
mâne. 

Pe plan filologic, este autorul 
unei gramatici şi al câtorva dictio- 
nare. Are meriiul de a fi preconizat 
studiul comparativ al limbilor roma- 
nice şi de a fi introdus o terminolo- 
gie gramaticală modernă. 

În domeniul istoriografiei, a scris 
o lucrare în care susține latinitatea 
românilor şi continuitatea elemen- 
tului roman în Dacia. Prin întreaga 
sa activitate culturală este unul dintre 
cărturarii de frunte ai Şcolii Ardelene. 


Manuscrisul Țiganiadei a fost 
adus în țară de câtre Gh. Asachi în 
anul 1869, fiind publicat partial, mai 
întâi în revista Buciumul român în- 
tre 1875 şi 1877. Au urmat nume- 
roase reeditări, mai mult sau mai 
puțin reuşite, ultima fiind ediţia 
critică din anul 1999 a lui Florea 
Fugariu, cu un studiu introductiv de 
Gh. Tohăneanu. 


Coperta ediţiei critice din 1953 a 
Țiganiadei, îngrijită de J. Byck 


în declin. Conştient de acest fapt, Budai-Deleanu încearcă să revi- 
talizeze specia tocmai prin suprapunerea comicului și a satirei, care 
devin dominante în Tiganiada. „Invenţia” nu aparţine scriitorului 
ardelean, dar în literatura română situația este rarisimă (o vom 
reîntâlni doar în anii '80 în Levantul lui Mircea Cărtărescu, o altă 
epopee „de sertar”, unde, din fericire, a rămas nu un secol, ci doar 
un deceniu) şi echivalează cu acţiunea de salvare a unei specii pe 
cale de dispariţie, din păcate fără a produce efect în epocă, pentru că 
textul nu a fost cunoscut de scriitorii timpului, fiind tipărit integral 
abia în anul 1925. 

Fundalul este eroic — lupta pentru independență condusă de 
Vlad Ţepeş. În prim-plan se află însă peripeţiile comice ale țiganilor 
care, pentru obţinerea libertăţii, dar şi a mâncării, promise de domn 
în schimbul angajării în luptă, călătoresc de la Flămânda la Inimoa- 
sa. Mulțumirea este totuși mai mare pentru mălai și clisă (slănină) 
decât pentru slobozie. Fiindcă mersul este anevoios prin sfadă 
multă și hodini dese, ţiganii se hotărăsc să pună înainte carele cu 
merinde. Cum nici în acest caz nu obţin efectul scontat, trimit solie 
lui vodă, solicitându-i să ordone ca distanța dintre cele două loca- 
lităţi să nu depăşească un mil, ...Apoi să dea slobozie/ De a face trii 
hodini câte o dată. Armata țiganilor mai doreşte şi ...pă drum v-o 
pază, [...] / Ca la primejdie să ne ajute,! Dă ar fi măcar numa doao 
sute. Lucrurile se complică prin amestecul sfinților, de partea ro- 
mânilor, și al diavolilor, de partea turcilor. Satana o fură pe Romica, 
logodnica viteazului Parpangel, oprind iar călătoria, căci îndrăgos- 
titul o caută pretutindeni, ajungând chiar şi în Iad şi în Rai. Totul se 
sfârşeşte cu încăierarea ţiganilor şi cu hotărârea lui Dumnezeu de a 
prelungi încă vreme lungă jugul turcesc, prin plecarea lui Vlad în 
urgie. 

Elementul satiric este dat de alegorie, căci, să nu uităm, prin 
țigani să înțeleg s-altții, iar comicul rezultă, cu precădere, din com- 
portamentul „eroilor”. 

Convingerea scriitorului este că fiecare subiect tratat presupune 
un limbaj pe măsură: ...poetul în voroava sa deobște [..] întrebuin- 
țează cuvinte obișnuite între țărani, afară de tâmplări când vorbeşte 
altcuiva, căci atunci așa-și chibzuieşte voroava ca să fie cuviincioa- 
să persoanei care vorbește. Or, cum dominanta textului este dată de 
intenţia comico-satirică, limbajul, ca și comportamentul personaje- 
lor, indiferent de zona din care provin, i se adaptează pe deplin. 

Totul respectă însă limitele prescrise încă din Antichitate, de 
Aristotel, care cerea ca poetul să vorbească pe cât se poate de puţin 
în nume propriu. De aceea, autorul recurge la un procedeu original, 
plasând în subsolul paginii note și comentarii ale unor presupuşi 
cititori, având nume ce sugerează firea sau preocupările fiecăruia: 
Mândrilă, Idiotiseanul, Coantreș, Onochefalos, Erudiţian, Filologos 
etc. Idiotiseanul, de exemplu, nu pricepe că prezența ecoului în ta- 
mentația îndrăgostitului Parpangel, nemângâiat de pierderea Ro- 
micăi, este doar o metaforă: Ce țigan nebun! Dar nu putera el să 
cunoască că nimini nu-i răspunde, ci numai sunetul vorbelor lui să 
răzbate. Contribuţia lui Mitru Perea este predominant filologică: 
Aurariu — explică el — cuvânt adevărat românesc; adecă se numesc 


așa cei ce spală aurul. Pe unele locuri să zic băieşi, de la baie, 
adecă aurărie unde să sapă din pământ aurul. Uneori comentariul 
capătă un aspect colocvial, prin intervenţia mai multor „cititori”, ca 
în schimbul de replici legat de portretul ironic al judelui Neagu, 
iubitorul de dreptate, ce numai de o parte aude: Oarecum nu să 
lovește!... Zice că Neagul au fost iubitoriu de dreptate și apoi zice 
că n-auzea numai de-o parte. Dacă asculta el numa pe o parie, vai 
de judecata lui! - Maândrilă; Ei! Deacă nu auzia de o parte, 
atuncea, dar, trebuia să-i vorbească de cea parte de care auzea. — 
Onochefalos. 

De altfel, limbajul constituie una dintre reuşitele lui Budai-De- 
leanu care, deși recurge de obicei la varianta vorbită, nu ocolește 
nici expresia savant-neologică. Vom întâlni, aşadar, alăturate neolo- 
gisme precum antisambră, melancolie, himeră, intrigant şi 
regionalisme, băiaș, bală, cioarsă ori creații proprii, obținute mai 
ales prin derivare: bogătare, golătare, păgânie, a obrăzui (a desena 
un portret) etc. Asemenea bogăţie lexicală îi permite îndrăzneli 
prozodice pe care le vom mai întâlni doar în lirica modernă, la 
Tudor Arghezi, de exemplu, sau la Nichita Stănescu. El face să 
rimeze substantive precum poartă ori sară cu forme verbale 
omonime; adjective și pronume cu nume proprii: misel — Corcodel, 
el -- Aristotel; chiar dacă mai rar, se folosește și de procedeul numit 
„încălecare”, combinând verbul cu o altă formă verbală incompletă, 
ce se continuă în versul următor: zisă — ca să mi să... 

O astfel de țesătură subtilă de inovaţii este unică în literatura 
română a momentului. Tocmai de aceea este cu atât mai regretabil 
faptul că opera lui Budai-Deleanu nu a fost cunoscută de contem- 
porani ori de scriitorii generaţiei următoare, paşoptiștii. 


Cântul I (fragmente) 


i Musă! ce lui Omir odinioară 
Cântași Vatrahomiomahial| 
Cântă și mie, fii bunişoară, 
Toate câte făcu țigănia, 
Când Vlad Vodă îi dete slobozie, 
Arme ş-olaturi de moșie. 


l Musă: acest cuvânt este elinesc, obișnuit acum mai la toate limbile, 
mai vârtos la poesie sau când scriu cu stihuri. Precum s-arată la Mitolo- 
ghia Elinilor, musa va să zică știință sau mai vârtos zână aflătoare de 
știință. Elinii cinstea noao muse, precum: Clio, Euterpe, Thalia, Melpomene, 
Terpsihore, Erato, Polimnia, Orania și Calliope, care toate s-au zis ziele 
sau zâne, născute de Joie (sau Zevs) și fecioare viergure, de musică și 
poetică aflătoare. Pentru aceasta poeticii elineşti și lătinești, vrând să 
înceapă vreun cântec, le chiema întru ajutoriu, lar poeticul nostru aici chiamă 
îndeosebi pre acea musă care oarecând au cântat lui Omir Vatrahomiomabhia, 
adecă bătaia șoarecilor cu broaștele. - Mitru Perea 


Jeto mpa AF SA ape eter pe 
Apo marin mei fe! mama), Km mel 
ta, Pomana, [m ne ae em 2 TE 
dne Aa y Da Luc, m. 
pozat NI nrag „atita pr 


F a Dea pyow 


CEZ E 


Tiganiada 
(pagină de manuscris) 

(Căci nu să nărăvea depreună), 
Toţi cari încotro fuga luară, 
Lăsându-şi tară, vodă și corună. 
Însă toate acestea să făcură 
Prin dimonească ametitură. [...] 


Goleman era să mai înceapă 
A grăire, şi abia cât zisă: 
„Toate aceste nu plătesc o ceapă!” 
Când Sătana, care aci sosisă 
Dezbrăcând negura întunecată, 
În chip de corb la tigani s-arată. 


Iar dintr-un alb nuor Sânt-llie 
Trosc! aşa-l pogni cu săgeata arsă 
Tocma într-a capului găvălie, 

Cât corbul căzu mori, iar Sătana 
Fugi zberând ș-astupându-și rana.? 


54 La această arătare minunată, 
La toată adunarea căzu greață. 
Toti să mira cu gura căscată, 
Și de frică toti albisă în fată; 
Iar ştergându-ș barba Goleman 
Sudui de mamă pe croncan. 


2 Trosc este onoma-poeticon, prefăcut cuvânt din sunetul care face 


fulgerul căzând; sau, după asămănarea sunetului de tunet, care să zice pe 


unele locuri și „treznet”, precum „a fulgera” sau „a tuna” zic alți „a 
trezni”. — Mitru Perea 

a) Bine să zice că dacă o minţi, să o minţi groasă! Ce au făcut corbul 
săracu, ca să să pedepsească, mai bine era s-omoare Sânt-llie pe Sătana 
decât pe bietul corb! - Onochefalos 

b) Așadar, deaca ar fi Sătana muritoriu, dar el e nemuritoriu, cum 
sunt toate duhurile. - Musofilos 


DICȚIONAR 


murgesc, adj. — negru-roșcat, castaniu închis sau cenușiu 

corună, s.f. — coroană 

dimonească, adj. — drăcesc, diabolic 

a se nărăvi, vb. — a lua sau a face să ia un obicei rău, a se învăța cu nărav 

price, s.f., (înv.) — neînțelegere, ceartă 

dadă, s.f., (reg.) — termen de respect folosit de oamenii de la țară pentru 
a se adresa unei persoane mai în vârstă 

gâvălie, s.f. — ţeastă, moalele capului 


EXPLORAREA TEXTULUI 


Musă!... 


1. Celebra invocaţie către muză, care deschide Iliada, punând de 
la început o distanță respectuoasă între artist și inspiratoarea sa 
— Cântă, zeiță, mânia ce-aprinse pe-Ahil Peleianul..., — devine 
în Tiganiada Musă! [...]/ Cântă și mie, fii bunișoară —, oferind 
totodată cititorului și un indiciu important despre tonalitatea 
aleasă de poet în înfățișarea peripeţiilor eroilor săi. Umilinţa 


Cum tiganii vrură să-și aleagă 52  Sivrând să le facă o nătăraie, 
Un vodă în tară ş-o stăpânie Zbură în giur pe deasupră-le roată 
Cum, uitându-și de viața dragă, Câteva ori, ca ș-o ciocârlie, 
Arme prinsără cu vitejie, Purure cântând cha! câr! și iată 
Ba în urmă îndrăzniră ș-a să bate Bietului Goleman, ce pe iarbă 
Cu murgeștile păgâne gloate. Șezând ura, se cufuri în barbă! ... 2. 
Cum apoi, prin o gâlceavă amară 53 Sitot croncănind, de-acolea mearsă, 


creatorului antic în fața atotputerniciei protectoarei şi inspi- 
ratoarei se transformă la Budai-Deleanu în familiaritate: — Hai, 
dragă Musă...; Musă, ian curmă-ti odihna lină... sus, muso! 
Apolo însuşi va fi numit drăgut bace. ldentifică în cuprinsul 
epopeii şi alte asemenea exemple. 

Incipitul (strofele 2-3) conţine, ca și în epopeea clasică, 
informaţii esenţiale despre temă. Numește tema Țiganiadei, 
ţinând seama doar de aceste informații. 


seuh eră Să măi înceapă a grdire... 


Elementul miraculos, prezent în toate epopeile clasice, există 
şi în Tiganiada. În Iliada, de exemplu, prin sacrificiul Ifige- 
niei, acceptat chiar de către tatăl său, Agamemnon, miraculosul 
punea povestea sub semnul tragicului. Arătarea minunată al 
cărei erou este Goleman așază de la început textul sub zodia 
comicului. 

Se pot stabili numeroase corespondențe cu întâmplări și perso- 
naje din epopeile antice şi renascentiste, dar totul, la 
Budai-Deleanu, este tratat în cheie comică. De la Vergiliu, de 
exemplu, este preluat episodul călătoriei lui Parpangel în Iad și 
în Rai, de la Milton, episodul în care demonii plănuiesc să-l 
înfrunte pe Dumnezeu. Parpangel este Ahile, dar „de șatră”, 
cum îl numește G. Călinescu, iar mama sa, Brânduşa, care 
încercase să-l apere de rele apelând la magie, este Tetis. Câtă 
deosebire însă, între zeița cu picioare argintii şi bătrâna 
vrăjitoare care descântă buruieni într-un ceaun. Goleman cel 
puternic, dar fără minte, este Aiax. Drăghici cuminte/ Cerele 
multe veacuri văzuse/ Și totuși din gură niciun dinte/ Încă 
până atuncea nu-i căzuse este înțeleptul Nestor, iar iubitorul 
de dreptate Neagu, ce numai de o parte aude este, desigur, 
Agamemnon. Identifică și alte corespondențe comice între 
personaje și întâmplări din Tiganiada și din epopeile clasice. 
Înainte de Alecsandri și de Caragiale, Budai-Deleanu foloseşte 
numele personajelor ca mijloc de caracterizare, dar și de reali- 
zare a comicului: Goleman, Corcodel, Șoşoi, Cocoloş, Dondu. 
Argumentează că alegerea numelui Goleman contribuie la ca- 
racterizarea personajului, dar creează și un efect comic. 


Cântul IX (fragmente) 


74 Râuri dă foc încolo ș-încoace 
Merg bobotind ca nește pârjoale, 
Focul nestins toate arde şi coace; 
Iar pe zios, în loc de iarbă moale 
Jar și spuză fierbinte răsare, 
Nespusă din senin dând putoare. 


Parnas ~ munte din Grecia 
unde tradiția credea că se află pa- 
latu! muzelor. 

Omer (Homer) - poet antic 
grec, care a trăit în secolul! al IX-lea 
î.H., autor al epopeilor Iliada şi Odi- 
seea; anticii i-au mai atribuit şi alte 
creații epice şi lirice, precum imnuri 
(Către Demetra, Către Apolo. 
Către Dionysos, Către Pan etc), 
parodii (Batrahomiomahia — Răz- 
boiul broaştelor cu şoarecii) sau 
epopeile din aşa-numitul Ciciu epic 
(Tebaida, Iliada mică, Nimicirea 
Troiei, Întoarcerea eroilor de la 
Troia etc.). 

Virghil (Publius Vergilius Maro) 
— poet latin (70-19 î.H.), autor al 
epopeii Eneida şi al unor poeme 
care conțin tablouri ale vietii rustice, 
grupate în două cicturi, Bucolice şi 
Georgice. 

Milton (John Milton) — poet 
englez (1608-1674), autor at epo- 
peii Paradisul pierdut. 

Petru Maior — cărturar ilumi- 
nist ardelean (1760?-1821), istoric, 
filolog, teolog. A scris Disertaţie 
pentru începutul limbei romă- 
neşti, Istoria pentru începutul 
românilor în Dacia, Istoria bese- 
ricii românilor etc. 


Tiganiada (Cântul 1X), 
manuscris din Biblioteca 
Academiei Române 

Văzui dracii în pielea goală... 
(gravură de la mănăstirea 


Văzui pe toți dracii în pielea goală 
Cu coarne în frunte, cu nas dă câne, 
Păstă tot mângiţi cu neagră smoală, 
Brânci dă urs având și coade spâne, 
Ochi dă buhă, dă capră picioare 
Ș-aripi dă liliac în spinare. [...] 


Toate păcatele mari dă moarte 
Au și pedepse dupe măsură; 

Căci prin aha și dă-ahaia parte 
Ís ia fieșcare cercătură 

Prin care au greșit și dă pre care 

Tras fiind s-abătu dân cărare. [...] 


Tiranii crunţi şi făr 'de omenie 
Săd legati pe tronuri înfocate, 
Bând sânge fierbinte din potire; 
Iar din matele lor spintecate 
Fac dracii cârnaţi și sângereți 
S-alte mâncăruri pentru drăculeți. | 


Aşişdere pă domni și boieri 

Care jupuiesc pă bietul țăran 
Iau la sine dracii măcelari 

Făr'a da pentru dânșii vr un ban, 
Hrănindu-i cu cătran şi-n loc de-apă, 
Cu fiere mult amară-ii îndoapă. [...] 

108 

Judecătoriul ce luă mită 

Pentru ca să facă strâmbătate, 
Acolo slujeşte păntru pită 

Și numa sângur păntru bucate, 
Dar 'a sa cuviincioasă plată 
Nu o dobândește nice-odată. 


Că toţi i-o tăgăduiesc în fată 
Și cu marturi îl fac dă minciună, > 
Toţi judecătorii i să-încreaţă, 
Nice-l lasă jaloba să-ș spună, 
Ci, când a jeluire să-apucă, 
Ușile-i arată a să ducă. 


Nemilostivii cătră săraci, 
Care-a face milă nu să-ndură, 
Îmblă cerşind în iad pe la draci, 
Însă pretutindene-ii înjură 
Și, fără-a le da cevaș-în pungă 
Sau în traistă, cu cânii alungă. [...] 


Raiul e grădina desfătată, 

Întră ceriu și-între pământ sădită, 
Dă trup pământesc neapropiată, 

Dă minte-omenească negăâcită, 
Care, după vrednicii, să-mparte 
Sufletelor drepte după moarte. [...] 


Acolo vezi tot zile sărine 

Și ceriu limpede, fără nuori, 
Vântucele drăgălașe, line 

Dulce suflând printre frunze şi flori, 
Tot feliu dă păsărele ciudate 
Cu viersuri cântând pre minunate. 


Acolo Dumnezeu așa face, 
Să nu fie vară zădufoasă, 
Nici iarnă cu ger, nici toamnă rece, 


Neamţ) 


Ci tot primăvară mângăioasă; 
Soarele-încălzește şi desfată, 
Iară nu pripește niciodată. 


| Aici să mă ierte Parpangel! O face prea groasă! Că cine au auzit 
ca dracii s-aibă copii. — Simpliţian 

a) Și pentru ce nu? Eu am cetit la Scriptură că în zilele de demult, fiii 
lui Dumnezeu s-au îndrăjit cu fetele oamenilor și au făcut copii, și din 
copiii aceia apoi s-au făcut urieși. Pentru ce dară să nu poată face dracii 
cu strigoile copii! - Popa Ciuhurezu din Broșteni 

b) Popa Ciuhurezu se vede a avea dreptate, căci să cetește la un 
istoric foarte vechiu anume Iordan (sau, cum zic alții: Iornand), care zice 
că un craiu a Goţilor au izgonit din tabără un feliu de vrăjitori și strige 
care apoi dând în pustietate de draci, au făcut copii, și dintr-acei copii 
s-au născut Hunii. - Erudiţian 


110 Câmpurile cu flori osăbite 


III 


112 


$' aici la noi încă nevăzute, 
Sunt pre desfăt acoperite 

Cu tot feliul de roduri crescute, 
lar! pă zios în loc dă pietricele 
Zac tot pietri scumpe și mărgele. 


În locul dă arburi şi copace 
Cresc rodii, năranciuri ș' alămâi 
Şi tot feliul dă pom ce la gust place, 
Cum şi rodite cu Struguri vii, 
Iar" în loc dă năsip și țărână, 
Tot grăunțe dă-aur iai în mână. 


Râuri dă lapte dulce pă vale 

Curg acolo și dă unt păraie, 
Țărmuri-s dă mămăligă moale, 

Dă pogaci, dă pite și mălaie!... 
O, ce sântă și bună tocmeală! 
Mânci cât vrei și bei făr' osteneală. 


DICŢIONAR 


potir, s.n. — cupă de metal (preţios) 


jalobă, jalbă, s.f. - plângere, reclamaţie (făcută în scris) 
ticăit, adj. — încet, lent, care lucrează fără spor, mocăit 


a sugușa, vb. - a gâtui, a sugruma 
a pripi, vb. — a dogori, a arde 
năranciuri, s.n. — portocale 

pom, poamă, s.n. - fructe 

pogaci, pogace, s.f. — turtă din aluat de făină de grâu, preparată de 
obicei cu jumări de porc 
mursă, s.f. — băutură fermentată preparată din miere amestecată cu 
apă şi cu lapte 

aios, adj. — usturoiat 
spete, s.f. — os lat care susţine articulaţia membrelor la patrupede și 
din care se prepară ciorba 


113 


114 


115 


Colea vezi un sipot dă rachie, 
Ici dă proaspătă mursă-un izvor, 
Dincolea balta dă vin te-mbie, 
Iară căuș, păhar sau urcior 
Zăcând afli-îndată lângă tine, 
Oricând cheful dă băut îți vine. 


Dealurile și coastele toate 

Sunt dă cas, dă brânză, dă slănină, 
lar' munţii și stânce gurguiate, 

Tot dă zahăr, stafide , smochinel... 
De pe ramurile dă copaci, 
Spânzură covrigi, turte, colaci. 


Gardurile-acolo-s împletite 

Tot cu fripţi cârnăciori lungi, aioși, 
Cu plăcinte calde streșinite, 

lar! în loc dă pari tot cârtaboși; 
Dară spetele, dragile mele, 
Sunt la garduri în loc dă proptele. 


EXPLORAREA TEXTULUI 


Râuri dă loc... 


1. 


2. 


Selectează zece cuvinte/ structuri pe care le consideri că aparţin 
câmpului semantic al iadului. 

Aşa cum vei putea constata și din selecţia realizată, imaginea 
iadului ar trebui să fie înspăimântătoare, Şi totuşi descrierea 
are, pentru cititorul de azi, un efect mai degrabă comic. Selec- 
tează două-trei fragmente care ți se par a conţine elemente co- 
mice şi motivează-ţi alegerea pentru fiecare situație în parte. 
„Răsplata” fiecăruia este pe măsura păcatelor săvârșite în via- 
tă. Numește categoriile de păcătoşi prezentate în fragmentele 
de mai sus şi descrie modul în care sunt pedepsiţi. 


Câmpurile cu flori osăbite... 
(gravură de la mănăstirea 


Neamţ) 


Sublim — categorie estetică a 
cărei finalitate este catharsis-ul, pu- 
rificarea, îmblânzirea pasiunilor prin 
contactul cu arta. Se produce astfel 
înălțarea impersonală, ieşirea din 
contingent, fie şi numai pentru tim- 
pul limitat al contemplării actului ar- 
tistic. În Antichitate, el era asociat 
doar cu speciile înalte, nobile, tra- 
gedia şi epopeea, pe care Aristotel! 
le punea în directă legătură cu mi- 
mesis-ul, considerat a fi esenţa artei. 
Poetul, spunea el, nu copiază reali- 
tatea, ci înfăţişează o lume verosi- 
milă, vorbind despre lucruri putând 
să se întâmple. Tocmai de aceea, 
eroul tragic, sublim, apare aşa cum 
ar trebui să fie omul şi nu cum este 
în realitate, pentru că tragedia şi 
epopeea sunt imitații ale unor ac- 
țiuni alese. Dar pentru a avea efect 
asupra spectatorului sau cititorului, 
înfăţişarea întâmplărilor prin care 
trec eroii presupune o expresia no- 
bilă, un grai împodobit cu felurite 
soiuri de podoabe, aşadar o limbă 


literară aleasă. Toate acestea sunt ` 


necesare, pentru că sublimu! nu-i 
convinge pe ascultători, ci-i duce în 
extaz. El, adăugând cuvintelor o vi- 
goare şi o strălucire nebănuite, co- 
pleşeşte sufletul oricărui ascultător, 
devenind un ecou al măreției gân- 
durilor. 


Aristotel — filozof grec (384- 
322 î.H.), profesorul lui Alexandru 
cel Mare, autor al unor tratate de 
logică, istorie naturală, fizică etc., 
precum: Logica (Organon), Fizica, 
Poetica, Retorica, Etica nicoma- 
chică. 


4. 


Care crezi că este motivul pentru care iadul este descris astfel 
şi cui crezi că îi este el hărăzit? Imaginează-ți şi prezintă viața pă- 
mântească a celor care au ajuns în iadul descris de Parpangel. 


Acolo vezi tot zile sărine... 


1. 


2. 


Selectează zece cuvinte/ structuri pe care le consideri că apar- 
țin câmpului semantic al raiului. 

Descrie, în limbaj actual, caracteristicile „meteorologice” ale 
raiului. 

Descrie vegetația raiului. Vei constata că ea este destinată pre- 
dominant consumului. 

Enumeraţia căuș, păhar, urcior este una ascendentă. Ea este 
completată cu verbul a zace. Care crezi că este motivul acestei 
gradaţii? 

Dragile mele (Dară spetele, dragile mele...) reprezintă inter- 
venția directă a naratorului. Dar în acest fragment există doi 
naratori: autorul-narator și personajul-narator (Parpangel). A 
cui „voce” se aude acum și ce semnifică această exclamație? 
Care crezi că este motivul pentru care raiul este descris astfel 
și cui crezi că îi este el hărăzit? Imaginează-ți și prezintă viața 
pământească a celor care urmează să ajungă în raiul descris de 
Parpangel. 


EVALUARE CURENTĂ 


Colea vezi un șipot dă rachie, 
Ici dă proaspătă mursă-un izvor, 
Dincolea balta dă vin te-mbie, 
ară căuș, păhar sau urcior 
Zăcând afli-indată lângă tine, 
Oricând cheful dă băut îți vine. 


a. Explică modul de formare al cuvântului-titlu, Tiganiada. 

b. Selectează, din text, câte un cuvânt/ structură care să conțină 
o particularitate fonetică şi una lexicală regionale, neacceptate 
de normele limbii literare actuale. 

c. Transcrie un fragment de cel mult un vers, în care emițătorul 
este prezent în mod explicit în text. 

d. Precizează, folosind doar informaţiile oferite de strofa de 
mai Sus, care este cea mai mare fericire pe care o poate oferi 
raiul. 

e. Argumentează intenția comică a autorului, apelând numai la 
exemple furnizate în textul de mai sus. 


Scrie un eseu liber de tip argumentativ de două-trei pagini, în 
care să demonstrezi că epopeea Tiganiada este o scriere de 
factură iluministă. Ține seama că un eseu argumentativ trebuie 
să aibă ca punct de plecare o ipoteză; dezvoltarea eseului tre- 
buie să conțină argumente pro şi, eventual, contra, exemple 
etc., iar concluzia este necesar să întărească ipoteza prin re- 


PAMINTALE ALE CTLTURII ROMÂNE 


îm ȚIGANIADA 

Coperta ediției critice din 1999 a 
Țiganiadei 


APLICAȚII 


1. În credința creștină, atât iadul cât și raiul sunt locurile unde, 
după moarte, omul este recompensat ori pedepsit pentru felul 
în care a trăit. Pe grupe de trei-patru colegi, discutați și imagi- 
nați-vă: 

a. raiul, pentru un elev sârguicios, dar veșnic rămas în urmă cu 
temele; 

b. iadul, pentru un elev care are obiceiul să chiulească şi să 
copieze. 

2. Scrieţi fiecare, pe două coloane, câte cinci cuvinte/ structuri pe 
care le consideraţi că aparţin câmpului semantic al raiului, 
respectiv, al iadului ...unui elev de clasa a XI-a. 

3.  Integraţi cuvintele/ structurile în câte o descriere de opt-zece 
rânduri a raiului, respectiv, a iadului acestui elev. 

4. Scrie răspunsul la fiecare dintre următoarele cerinţe, cu privire 
la textul de mai jos: 


Râuri dă lapte dulce pă vale 

Curge acolo și dă unt păraie, 
Țărmuri-s dă mămăligă moale, 

Dă pogaci, dă pite și mălaiel... 
O, ce sântă şi bună tocmeală! 
Mânci cât vrei și bei făr' osteneală. 


luarea ei în mod nuanţat. 


LIMBĂ ŞI COMUNICARE 


NORMA LITERARĂ - ASPECTE EVOLUTIVE 


Cele două caracteristici importante ale limbii 
literare sunt aspectul „îngrijit” şi cel normat. 

„___ Norma literară (sau a limbii literare) are în 
vedere un anumit uzaj lingvistic impus în comu- 
nicarea orală sau scrisă. Deși nu implică exis- 
tența unor forme prohibitive, precum norma 
lingvistică (ale cărei reguli, înregistrate în gra- 
matici, în dicționare explicative sau ortografice și 


Majoritatea specialiștilor plasează originile 
limbii literare în graiul muntean de la începutul 
secolului al XVI-lea, legându-l de momentul 
apariției scrisului în limba română. Primul text 
scris în româneşte, păstrat până astăzi este 
Scrisoarea lui Neacșu din Câmpulung (1521), 
iar primul text tipărit, Evangheliarul românesc 
(1561), al diaconului Coresi, care l-a și tradus din 


ortoepice, sunt obligatorii pentru orice utilizator 
al limbii), norma literară impune anumite con- 
strângeri atât asupra vorbitorilor, cât și asupra 
celor care o utilizează în scris. Chiar dacă are un 
caracter istoric, ea variază relativ lent, deoarece 
rolul său este tocmai acela de a consacra un sin-. 
gur uz al limbii pentru o perioadă relativ lungă 
de timp. 


slavonă, limba sfântă, alături de greacă, a orto- 
doxiei. În Predoslovie, el şi-a justificat și teoretic 
„îndrăzneala”, scriind: În sfânta beserecă mai 
bine e a grăi cinci cuvinte cu înțeles decât o mie 
de cuvinte neințelese în limbă străiină. Totuşi, în 
acest moment influența slavonei asupra limbii 
române este încă importantă, cu precădere în 
rândul cărturarilor. 


e Precizează motivul pentru care Coresi tradu- 
ce și tipăreşte în limba română texte reli- 
gioase. 


În secolul al XVII-lea, mai ales din a doua sa 
jumătate, limba slavonă pierde teren în favoarea 
celei grecești, utilizată tot mai mult în biserică. 
„Descoperirea” originii latine a neamului — Noi 
de la Râm [Roma] ne tragem, va exclama uimit şi 
totodată mândru Grigore Ureche, în Letopisetul 
Țării Moldovei — va orienta interesul cărturarilor 
şi spre limba latină, a cărei influenţă va deveni tot 
mai puternică. Dar diferențele datorate graiurilor 
locale tind să micșoreze avantajele rezultate din 
îmbogățirea vocabularului, încât, pentru prima 
dată, un cărturar român, mitropolitul Simion Ște- 
fan, simte nevoia să clarifice măcar la nivel 
teoretic această problemă. În Predoslovia la 
traducerea Noului Testament de la Bălgrad 
(Alba-Iulia) din 1648 el spune: Bine știm că cu- 
vintele trebuie să fie ca banii, că banii aceia sunt 
buni carii îmblă în toate țărăle, aşia şi cuvintele 
acele sunt bune carele le înțeleg toți. 


Explică sensul comparației cuvintelor cu banii, 
a mitropolitului Simion Ştefan. 


În secolul al XVIII-lea tendința de înnoire se 
accelerează, ea manifestându-se tot sub înrâurirea 
limbilor greacă și latină. Este vorba însă de o acţi- 
une spontană și nu de urmarea unei doctrine te- 
oretice, chiar dacă un cărturar precum Dimitrie 
Cantemir, conștient de noutatea limbajului său, sim- 
te nevoia scrierii unui dicționar explicativ — Scară 
cuvintelor streine tâlcuitoare —, cum îl numeşte el, 
care conține un mare număr de termeni neologici 
precum avocat — cela ce trage pentru altul pâra cu 
plată, anonim — cela ce, izvodind ceva, numele nu i 
să știe; argument — voroavă doveditoare; atomuri — 
lucrul carele într-alt chip sau parte nu să mai poate 
despărți, despica, tăia; boală hronică - boală carea 
ține cu anii, democraţie — stăpânire în carea cap 
ales nu iaste, ce toată [ara poate întra la sfat, 
fantezie — părere, închipuirea minţii, himeră — 
dihania carea în lume nu să află, ciudă nevădzută, 
neaudzită, afar din fiintă; pilulă - gugoașă, 
bubușlie, carea dau doftorii de înghit pentru liacul, 
teatru — locul privelii în mijlocul a toată ivala. 
Limba literară utilizată de Cantemir este însă 
dificilă pentru cititorul de azi și, totodată, diferită 


de a altor cărturari ai timpului. Pentru comparaţie, 
iată două scurte extrase: 

A. Iară pre malurile gărlei toi feliul de 
pomet roditoriu și tot copaciul frunzoz şi umbros, 
de-a dreptul, ca cum cu prighelul ar fi fost puși 
frumos odrăsliia. A căror umbri, giumătate pre 
lină apa Nilului, iară giumătate pre mângăâioasă 
fata câmpului să lăsa. lară roada pomilor, și la 
frumusețe și la dulciată, nici Asia n-au văzut, nici 
Evropa au gustat. 

(Dimitrie Cantemir, Istoria ieroglificã) 

B. După ce au luat Bogdan vodă domnia, au 
și triimis pre Tăutul Logofătul sol la turci. Când au 
închinat tara la turci, aşa vorbesc oamenii, că l-au 
pus vizirul de au șezut înaintea vizirului pre măcat 
și n-au fost avut mestii la nădragi, că, trâgându-i 
ciubotele, numai cu colțuni au fost încăltat. Și 
dându-i cafea, nu știa cum o va bea și au început a 
închina: „Să trăiască împăratul și vizirul”. Și 
închinând, au sorbit felegenul ca altă băutură. 

(lon Neculce, O samă de cuvinte) 


e Găseşte explicaţii pentru toate cuvintele ne- 
cunoscute și precizează apoi despre ce este 
vorba în cele două texte. 

e Compară limbajul celor două texte. Care ți 
se pare mai apropiat de cel actual? 

„  Identifică şi alte diferențe între texte, în 
afara lexicului. Poţi avea în vedere, de exem- 
plu, topica ori sintaxa frazei. Caută, într-o 
enciclopedie sau o istorie literară, data redac- 
tării lor, pentru a constata dacă distanţa în 
timp față de prezent este singurul motiv al 
dificultății înțelegerii unui text. 


Prima jumătate a secolului al XIX-lea se ca- 
racterizează prin tendinţa de reînnoire lingvistică, 
pe de-o parte, prin apelul insistent la modelul la- 
tin, datorat mai ales cărturarilor Școlii Ardelene, 
pe de alta, la italiană și franceză. Semnificativă 
este, acum, „evoluţia” părerilor unei personalităţi 
a timpului, Heliade-Rădulescu. În 1828, în Gra- 
matica românească, semnată |. Eliad, el pro- 
punea simplificarea alfabetului chirilic și, impli- 
cit, principiul fonetic al scrierii, prin renunțarea la 
o serie de slove socotite inutile, deoarece nu mar- 
cau și sunete. Tonul afirmațiilor este glumeţ, in- 
tenția, cât se poate de serioasă: Ei! dar ce fel de 
carte este asta?!!! uite-te minune!!! aci lipsesc o 
grămadă de slove! ăștia vor să ne lase săraci! Aci 
fălosul şi purtătorul de ortografie H, lipsește [...) 
Jb cel bogat în loc nu se mai vede! în loc de F, 


unde și unde se vede CĂ! Vai de mine, ce grosime 
și mojicie!!! ia te uită că ăștia şi pe delicatul şi 
plinul de dulceaţă 0 l-au scos! Nu zău, ăștia sunt 
rumâni groși, bădărani de la tară, nu vor să aibă 
cât de puţin evghenie pă dânșii! În 1840 însă, în 
Paralelism între limba italiană şi limba română, 
considerând că deosebirea limbii noastre de cea 
italiană din ziua de astăzi nu este alta, decât că a 
noastră a rămas în starea cea d-intâi [...] și cea 
italiană a început de atâtea veacuri a se cultiva 
prin autorii și poeții săi, Heliade o propune pe 
aceasta ca model de urmat. Între consecinţe, vor fi 
apariția unui număr mare de neologisme de 
origine italiană, dar şi schimbări ortografice ale 
căror urmări mai dau bătaie de cap și azi 
românilor, precum grafia unor nume proprii care 
conţin dublarea consoanelor plasate intervocalic: 
Negruzzi, Russo, Bolliac, Rosetti etc. În 1847, 
într-un Vocabular de vorbe străine în limba 
română, Heliade merge chiar mai departe, 
propunând înlocuirea unui mare număr de cuvinte 
slavone, ungurești, turceşti, nemţești și greceşti — 
peste 1000 —, considerate de prisos sau urâte, prin 
termeni de origine italiană, latină și, în câteva 
cazuri, prin creaţii personale: bacșiș (turc.) — de 
băut, de mână bună, boală (slv.) — lovire a răului, 
maladie, morb, bogat (slv.) — înavuții, bănos, 
pecunios, opulent, brutar (germ.) — pâinar, vijelie 
(slv.) — uragan, tempestă; zăpadă (slv.) — nea, 
nive; iubire (slv.) — amare; corabie (slv.) — 
bastiment, navă, corăbier (slv.) — matelot, 
marinar, nenorocire (slv.) — disgrație, infortună; 
zâmbet (siv.) — surâs; veste (slv.) — nuvellă, avis, 
anunt. El devine, de asemenea, partizanul înto- 
cuirii literei x (de origine grecească) prin cs, grafie 
însușită între alţii, în epocă, de Vasile Alecsandri, 
dar nu şi de Grigore Alexandrescu. lată şi un 


* 


A. Turlupini: Întru fără a mă anunța, adora- 
bila mea — așa de mare impacientă am a-ti cădea 
la picioare. Ma mă înselo cu bună seamă, ma 
damigelă; voi nu sunteți persoana che io caut; nu 
sămănati după vârstă să fiti damigelă de măritat. 

Caliopi: Ce întelegi cu vârsta, domnule? 

Turlupini: Este foarte giovine, foarte teneră. 

Caliopi: Ah! în ce oribilă pusăciune se gă- 
sește o jună femeie când trebuie să despuie... de 
inima sa și se vede nevoită a face o transac- 
țiune... cu sentimentul onorului. 

(Constantin Negruzzi, Muza de la Burdujăni) 


exemplu de limbaj extras din poemul său 
Serafita: A! bellă ești, dilecto! Și capellura-ţi 
blondă,/ De voluptate peplu, ca crinii lui Amor,/ 
Cu buclele lui Phebu te-ammantă, te circondă/ 
Electric radioasă. Te-acoperă, că mor! Asemenea 
oscilaţii îl vor determina pe Mihai Eminescu, de 
altfel un mare admirator al său, să afirme că tot ce 
a clădit I. Eliad, modestul dascăl de la Sfântul 
Sava, a stricat Heliade. 


- Explică jocul de cuvinte pe baza căruia și-a 
construit Eminescu aprecierea de mai sus. 


Procesul de normare a limbii literare începe 
abia în a doua jumătate a secolului al XIX-lea, 
odată cu înființarea Academiei Române. Atunci, 
ca urmare a trecerii de la grafia chirilică la grafia 
latină, se declanșează ceea ce în epocă s-a numit 
„războiul limbilor”, care va duce, în final, la 
fixarea normei lingvistice și va accelera, totodată, 
procesul de definitivare a normelor unice ale 
limbii literare. Lupta s-a dus atunci pentru 
impunerea unuia dintre cele două sisteme de 
scriere, cel etimologic și cel fonetic, problemă 
depășită în 1880, odată cu adoptarea de către 
Academie a noului proiect de ortografie. După 
această dată, se poate vorbi în mod clar despre o 
limbă literară unitară, în sensul unui ansamblu de 
norme supradialectate, și modernă. 

Din acest moment, eforturile cărturarilor se 
vor concentra în direcția cultivării limbii, care va 
presupune impunerea respectării normei lingvis- 
tice, dar și punerea în acord a caracterului lor ri- 
guros cu mobilitatea limbii vorbite, discuţiile, nici 
azi încheiate, concentrându-se asupra stabilirii 
raportului optim între înnoirile neologice și 
promovarea termenilor din fondul tradițional. 


* 


B. lpingescu (citeşte greoi și fără inter- 
punctație): București 15/ 27 Răpciune. - Amicul 
și colaboratorele nostru R. Vent., un june scriitor 
democrat, a cărui asinuitate o cunoaște de mult 
publicul cititor, ne trimite următoarea prefaţiune 
a unui nou op al său. I dăm azi locul de onoare, 
recomandând cu căldură poporului suveran 
scrierea amicului nostru. Republica și Reacțiunea 
sau Venitorele și Trecutul. — Prefaţiune. — „Demo- 
crațiunea română, sau mai bine zis ținta Demo- 
crațiunii române este de a persuada pe cetățeni, 
că nimeni nu trebuie a mânca de la datoriile ce ne 


impun solemnaminte pactul nostru fundamentale, 
sfânta Costituţiune [...] și mai ales cei din masa 
poporului... [...] A mânca poporul mai ales, este o 
greșală neiertată, ba putem zice chiar o crimă. 
[...] Nu! Orice s-ar zice și orice s-ar face, cu toate 
zbieretele reacţiunii, ce se zvârcolește sub dispre- 
tul strivitor al opiniunii publice; cu toate urlete 
acelora ce cu nerușinare se intitulează sistematici 
opozanți... “ 

(L.L. Caragiale, O noapte furtunoasă) 


C. DC++ trag clopotele, Mitică? Poti 
căuta pe Internet folosind programele de file 
sharing DC++ sau oDC. Cuuum?! Nu știi ce-i aia 
file sharing și n-ai auzit nici de DC++?! Slab, 
Doamne, slab! Uite, în ziua de azi știe tot puștiu' 
din școala generală. la uite ce-am găsit zilele 
trecute la un simplu search după niște lucruri mai 
vechi de-ale lui Noica și mp3-urile cu Pleșu și 
Jonnny Răducanu cântând romanțe: un folder 
numit „Scutiri medicale, Ștampile şi Parafe”. La 
ce s-a ajuns dom 'le! Puştii şi-au scanat parafele 


medicilor de familie și acum își fabrică scutirile ` 


pentru şcoală. 


D. Dau un regat pentru un call: În Marea 
Britanie s-a lansat site-ul www.world-tracker.comn. 


Așa cum îi spune și numele, acesta oferă servicii 
de monitorizare și localizare a oricărui telefon 
mobil compatibil cu Orange, Vodafone și T-Mobil 
de pe glob. Introduci numărul și site-ul îți spune 
cu o marjă de eroare de 150 de metri unde se află 
proprietarul telefonului. 


1. Explică modul în care sunt caracterizate per- 
sonajele prin intermediul limbajului, în tex- 
tele A. și B. Utilizează dicționarul, pentru a 
identifica sensul cuvintelor necunoscute, 
precum și limbile din care provin. 

2. Textele A. și B. reflectă atitudinea unor scri- 
itori din secolul al XIX-lea față de exageră- 
rile în utilizarea neologismelor. Formaţi 
grupe de câte patru și identificați în texte din 
secolul al XX-lea exemple comparabile. 
Prezentaţi-le și celorlalți colegi din clasă, 
discutați și stabiliți limbile din care provin 
neologismele, pentru a constata dacă după 
1900 limba română a rămas în aceeași sferă 
de influență lingvistică în care s-a aflat în 
secolul precedent. 

3, Prezintă procedeele lingvistice cu efect de per- 
suasiune, folosite în titlurile textelor C. și D. 


DI! INICIOILIORDIERT IEI XIT! 


1. Citeşte primele unsprezece capitole din Cartea întâi a Bibliei, 
Facerea, şi notează-ţi impresiile sub forma unui jurnal de 


lectură. 


2.  Povestește în scris, folosind un limbaj informal, capitolele 1-3 
ale primei cărți a Bibliei, Facerea. (Facerea lumii; Sfinţirea 
zilei a șaptea. Așezarea omului în rai. Prima familie; Căderea 
strămoșilor în păcat. Pedeapsa. Făgăduinţa lui Mesia). 


SUGESTII BIBLIOGRAFICE 


Romul Munteanu, Iluminismul, I-III, antologie care conține un 
mare număr de texte de doctrină, de natură istorică, lingvistică, 
dar și literare, utile în aprofundarea acestui curent cultural. 

D. Popovici, Studii literare, I (Literatura română în epoca lu- 
minilor), colecţie de studii utile a fi consultate de către cei 
interesați să aprofundeze unele probleme ale epocii. 

Ioana Em. Petrescu, Ion Budai-Deleanu şi eposul comic, descriere 
a eposului eroic și a variantei sale comice, din Antichitate și 
până în secolul al XVIII-lea. 


Curente culturale în secolele XVII — XVIII: 
Umanismul şi Iluminismul 


(prezentare sintetică) 


UMANISMUL ÎN CULTURA EUROPEANĂ 
* Contextul socio-politic 


Începând cu secolul al XIV-lea, în Europa Occidentală începe 
o epocă de înflorire economică, socială şi culturală fără precedent, 
care a fost denumită ulterior prin cuvântul „Renaștere”. Concurența 
dintre două orașe, Roma și Florența, a generat o impresionantă în- 
trecere creatoare, ceea ce a făcut din Italia patria Renașterii. Perioada 
dintre 1450 și 1550 a marcat în Italia un moment de maximă efer- 
vescență în domeniul artelor, când papi, regi sau duci își făceau un 
titlu de glorie din a invita la palatele şi curţile lor pe poeţi, pictori, 
sculptori şi arhitecți, pentru ca aceștia, sub protecția suveranilor, să 
îşi pună talentul în slujba unui nou ideal, omul. Astfel, în timpul 
Renaşterii, se cristalizează un curent cultural, umanismul, care se 
bazează pe redescoperirea valorilor Antichității. 


* Trăsăturile umanismului 


În sens strict, umanismul reprezintă studiul specializat al 
umanioarelor, adică al limbilor clasice, greaca și latina, precum şi 
al literaturii şi filozofiei acestor civilizații. În sens larg, umaniștii 
sunt animați de idealul omului universal (uomo universale), definit 
ca individ cu o vastă cultură, stăpân pe limbile greacă și latină, pe 
domeniul muzicii şi al filozofiei, pe descoperirile științei. 

Avându-i ca precursori pe Dante, Petrarca și Boccaccio, 
umanismul s-a răspândit din Italia, țara de origine, în toată Europa 
Occidentală. Curentul umanist devine în felul acesta o formă a 
universalismului cultural, care îi făcea pe umaniști să considere că 
alcătuiesc o republică a cărturarilor, formată din cetăţeni ai diferi- 
telor state și popoare. Cei mai mulți au două patrii: cea în care s-au 
născut și „Europa”. Călătoriile dintr-o țară în alta şi corespondența 
intensă între ei, în spiritul unei remarcabile solidarități de breaslă, 
explică rapida difuzare a umanismului în întreaga Europă. 

Cei mai importanți reprezentanți ai curentului umanist sunt 
Pico della Mirandola, Leonardo da Vinci, Michelangelo Buonarotti, 
Niccolo Machiavelli (în Italia), Erasmus din Rotterdam (în Olanda), 
François Rabelais, Michel de Montaigne (în Franța), Thomas Morus 
și Francis Bacon (în Anglia), Nicolaus Cusanus (în Germania). 


Curentul literar reprezintă o 
grupare largă de scriitori şi de opere 
care, în afara unor inerente deose- 
biri, se înrudesc substanţial prin nu- 
meroase trăsături comune de ordin 
ideologic şi artistic, prin preferința 
pentru o anumită tematică şi prin 
modalități stilistice. 

Curentul literar este un feno- 
men istoric; e! apare în anumite îm- 
prejurări, are o evoluţie proprie în 
timp şi spaţiu, cunoaşte o perioadă 
de maximă înflorire şi apoi dispare 
treptat, când problematica din care 
a luat naştere şi-a istovit semnifica- 
tiile, iar viața impune structuri artis- 
tice de un alt tip. 

Constituirea unui curent literar 
este un proces complex, desfăşurat 
pe o perioadă de timp relativ în- 
tinsă, de-a lungul căreia elemente 
ale vechii orientări artistice persistă, 
alături de trebuinţele noii directive, 
care începe să se impună. De 
aceea, nu se poate stabili o dată 
precisă de constituire a unui curent, 
deşi există momente semnificative 
care îi atestă consacrarea, prin 
apariția unui manifest, a unei re- 
viste sau a unei opere însemnate. 


Dimitrie Cantemir 
(1673-1723) 


[+ 


Aspectul cel mai important în 
existența unui curent literar îl con- 
stituie doctrina pe care o propune 
concepția despre artă. 


Curentul cultural este un 
concept mai cuprinzător decât cu- 
rentul literar. El cuprinde domenii di- 
ferite afirmate într-o anumită epocă 
(literatura, filozofia, arta etc.) şi gru- 
pează scriitori, filozofi, savanţi, ar- 
tişti uniţi de o ideologie şi de scopuri 
culturale sau social-politice comune. 


Erasmus din Rotterdam, 
gravură de Albrecht Diirer 


UMANISMUL ÎN CULTURA ROMÂNĂ 


În țările române, dezvoltarea umanismului a fost determinată 
de influența ideilor europene, fiindcă la noi nu au existat în Evul 
Mediu condiţii prielnice pentru un curent cultural propriu. În 
această epocă, purtătorii ideilor umaniste sunt principi, boieri sau 
cărturari care au învăţat în şcolile din străinătate. Limba de cultură 
a Evului Mediu românesc nu a fost nici latina, nici greaca, ci limba 
slavonă, limbă a bisericii, în care s-au tradus cărți religioase, nu şi 
laice. Lipsind o tradiţie de cultură clasică, umanismul românesc 
reprezintă o adaptare a ideilor umanismului european la contextul 
social-politic şi cultural local. 

Umanismul s-a manifestat la început în Transilvania, în me- 
diile maghiare și germane. Unul dintre cei mai importanță umaniști 
din Transilvania a fost Nicolaus Olahus, provenit dintr-o familie de 
români. Operele sale istorice şi literare sunt scrise în limba latină. 
Având meritul de a folosi izvoare antice, el este cel dintâi care afir- 
mă originea comună latină a românilor. 

În Moldova, Iacob Eraclid Despotul, domnitor călătorit prin 
Italia, Franţa și Germania, întemeiază o Schola latina la Cotnari şi 
este cel dintâi care a dorit să racordeze cultura moldovenească la 
ideile Europei Occidentale. În Ţara Românească un lucru similar l-a 
încercat voievodul Petru Cercel. 

Legăturile domnilor noştri cu principii umaniști occidentali 
s-au datorat necesităţilor istorice care vizau o incipientă comunitate 
de spirit european. Personalitățile de marcă ale curentului umanist 
se vor afirma abia în secolul al XVII-lea, prin cronicarii moldoveni 
Grigore Ureche şi Miron Costin. Umanismul lor nu este însă uma- 
nismul Renașterii, ci ecoul tardiv al acesteia, mediat prin şcolile 
iezuite din Polonia, unde cei doi boieri au studiat. Idei umaniste 
apar, de asemenea, în scrierile lui Udrişte Năsturel, Nicolae Milescu 
şi Constantin Cantacuzino. ; 

Cel mai important umanist român este Dimitrie Cantemir, pri- 
mul nostru spirit de talie europeană. Înzestrat cu o cultură enciclo- 
pedică, cunoscător a numeroase limbi, Cantemir reprezintă expresia 
lui uomo universale (omul universal): istoric, geograf, orientalist, 
etnograf, autor de eseuri şi tratate în limba latină, română, rusă, 
turcă. El este un strălucit precursor al corifeilor Școlii Ardelene. 


ILUMINISMUL ÎN CULTURA EUROPEANĂ 
e Contextul socio-politic 


Iluminismul este un curent cultural cristalizat în Franța seco- 
lului al XVIII-lea (numit secolul luminilor), care se caracterizează 
prin supremaţia rațiunii și a științei. Pregătit încă din veacul 
precedent printr-o serie de opere filozofice, juridice şi economice 
dominate de o altă concepție asupra omului și a drepturilor sale, 
Iluminismul reprezintă manifestarea ideologică a unei burghezii 


aflate în plină ascensiune. Ideea de bază a curentului este aceea că 
prin luminare, prin cultură și ştiinţă omul poate ajunge la o per- 
cepție rațională a universului şi chiar la stăpânirea lui. 

Doctrină filozofică burgheză, Iluminismul a culminat cu marea 
operă colectivă care este Enciclopedia franceză (editată între 1751 
şi 1780) şi s-a răspândit apoi spre centrul şi răsăritul Europei prin 
ideile promovate de monarhi luminaţi (Iosif al II-lea în Austria, 
Ecaterina a II-a în Rusia), care au încercat modernizarea statelor lor 
printr-o politică de reforme. 


e Trăsăturile Iluminismului 


Considerând că ființa umană este înzestrată cu facultatea ra- 
țiunii, Iluminismul pledează pentru egalitatea naturală a oamenilor. 
Ierarhia socială nu mai reprezintă — ca în gândirea medievală — 
expresia unei ierarhii divine, ci o pervertire a stării originare de 
egalitate. Monarhul nu mai este „unsul lui Dumnezeu”, ci „primul 
slujitor” al ţării, învestit cu funcția sa pentru apărarea legii. 

Cărturarul iluminist se simte un „cetăţean al universului” care 
trăieşte în Cosmopolis („Cetatea universului”), o patrie ideală, 
obsedat de ideea fericirii. „Filozoful” sau „înțeleptul” ia acum locul 
modelelor umane medievale („sfântul”, „cavalerul”), având menirea 
de a fi un ghid al umanităţii în calea ei spre fericire. 

Opunându-se prin caracterul său de ideologie raționalistă gân- 
dirii religioase de tip medieval, Iluminismul a fost reprezentat cu 
strălucire de Voltaire, Diderot, Jean-Jacques Rousseau, Montesquieu, 
D'Alembert, Helvetius, D'Holbach (în Franța), de Gotthold 
Ephraim Lessing, Immanuel Kant şi Johann Gottfried Herder (în 
Germania), de John Locke și David Hume (în Anglia). 


ILUMINISMUL ÎN CULTURA ROMÂNĂ 


Cu slabe ecouri în Ţara Românească și Moldova, unde contactul 
cu ideile iluministe s-a produs prin filieră franceză sau grecească, 
Iluminismul apusean își găseşte în Transilvania o coordonată spe- 
cifică. Burghezia românească de aici, nemulțumită de lipsa drep- 
turilor sociale şi politice ale românilor transilvăneni, supuși stă- 
pânirii Imperiului Austriac, îşi exprimă doleanțele într-un memoriu 
intitulat Supplex Libellus Valachorum Transilvaniae, prin care 
cerea recunoașterea românilor din Transilvania ca națiune egală în 
drepturi cu celelalte. Această cerință privind egalitatea în drepturi îşi 
are originea într-un proces istoric anterior, prin care românii transil- 
văneni (dominați de o nobilime maghiară) au început să fie treptat 
identificați cu o populație lipsită de drepturi politice. Începuturile 
acestei discriminări se află în prevederile pactului politic intitulat 
Unio trium nationum (Uniunea celor trei națiuni), încheiat între 
nobilii sași şi secui (Nobiles, Saxones, Siculi), în care termenul 
„natio” are sensul juridic medieval de grupare cu drepturi politice. 
Alături de sași şi secui, cea de-a treia „natio” reprezentată de nobili 

desemna deopotrivă nobilimea maghiară și română. Sensul inițial de 
„natio” a fost însă treptat înlocuit cu cel etnic al termenului, acela 
de „națiune”. Ca urmare, „Nobiles” devine sinonim cu „maghiari”, 
ajungându-se astfel să fie recunoscute trei națiuni cu drepturi poli- 
tice (ungurii, sașii şi secuii). Românii, cea mai veche și numeroasă 
națiune a principatului Transilvaniei, ajung să fie lipsiți de drepturi 
politice, să fie consideraţi tolerați, iar religia ortodoxă să nu fie 
recunoscută de constituția țării. În condiţiile acestui context istoric, 
idealul iluminist occidental al „Cetăţii universului” este abandonat și 
remodelat în sensul unei doctrine cu un pronunțat caracter național. 

Mișcarea ideologico-politică și cultural-literară a românilor 
din Transilvania, cunoscută sub numele de Școala Ardeleană, care 
l-a avut ca precursor pe episcopul Ioan Inocențiu Micu-Klein, a 
grupat în jurul ei numeroși intelectuali: istorici, preoți, lingviști, 
pedagogi, moraliști, poeţi etc. Cei mai importanți reprezentanți sunt 
Gheorghe Șincai, Samuil Micu, Petru Maior și Ion Budai-Deleanu. 
Toţi patru, numiţi corifeii Școlii Ardelene, prin apartenenţa la Biserica 
Unită (greco-catolică, înființată în anul 1700) au avut posibilitatea 
să facă studii superioare la Viena sau Roma și au continuat ideile 
cronicarilor cu privire la originea latină a limbii române și la roma- 
nitatea românilor. 

Prin scrierile lor istorice, reprezentanții Școlii Ardelene se 
situează pe linia tradiţiei umaniste, fructificând informaţii furnizate 
de vechile cronici și dezvoltând tezele fundamentale cu privire la 
romanitatea, unitatea şi continuitatea poporului român. În domeniul 
lingvistic, iluminiștii au preluat de la umaniști ideea latinității limbii 
române. După ce umaniștii au pus-o în evidență prin mijloacele 
etimologiei, iluminiștii vor aduce în discuție elementele de natură 
fonetică și gramaticală. Dacă umaniștii văzuseră în latinitate dovada 
incontestabilă a romanităţii poporului român, cărturarii Școlii 
Ardelene vor considera latinitatea ca un motiv esenţial pentru cul- 
tivarea limbii. Principalele mijloace au fost considerate gramaticile 
şi dicționarele. 

Cele mai importante lucrări istorice ale iluminiștilor transilvă- 
neni sunt: Hronica românilor și a mai multor neamuri de Gheorghe 
Șincai, Istoria pentru începutul românilor în Dachia de Petru 
Maior și Istoria și lucrurile și întâmplările românilor de Samuil 
Micu. Pe tărâm filologic, sunt de remarcat: Disertaţie pentru începutul 
limbii române de Petru Maior, Elementa linguae daco-romaniae 
sive valachicae de Samuil Micu și Gheorghe Șincai și Lesiconul 


“românesc-lătinesc-unguresc-nemţesc, operă care sintetizează efor- 
_ turile unei întregi generații, la desăvârşirea căreia rolul decisiv l-a 


avut Petru Maior. 
Școala Ardeleană a creat și un climat favorabil literaturii. 


* Epopeea Țiganiada de Ion Budai-Deleanu realizează o sinteză artis- 


tică a ideilor iluministe ale epocii. 


III. PERIOADA MODERNĂ 
A. Secolul al XIX-lea — începutul secolulului al XX-lea 


Studiu de caz 4 


Rolul literaturii în perioada paşoptistă 


DEFINIREA PROBLEMEI 


În al doilea pătrar al veacului al XIX-lea, civilizația și cultura 
din ţările române încep să se orienteze spre Occident. Redirecționarea 
are două cauze importante: pe de o parte criza Imperiului Otoman, 
iar pe de altă parte, într-un context mai larg european, trezirea 
conștiinței naționale. 

Independenţa politică și libertatea națională devin coordona- 
tele fundamentale ale acestei perioade. Epoca pașoptistă marchează 
începutul literaturii noastre moderne, iar prin opera scriitorilor se 
instaurează un nou climat literar și o nouă stare de spirit. 

Funcţia literaturii nu mai rămâne doar aceea de a răspândi 
cultura, de a „lumina”. Conceptul de literatură include acum noi 
valenţe: transmiterea emoţiilor estetice, trezirea sentimentului na- 
țional, educaţia morală, mesianismul social. 


REA ŞI ANALIZA CAZULUI. 
IDENTIFICAREA SOLUȚIILOR 


Din punct de vedere cronologic, epoca pașoptistă se situează între 
anii 1830 și 1860. Legată de importante evenimente politice și sociale, 
această delimitare temporală nu are nimic rigid: debutul perioadei este 
legat de ieșirea ţărilor române de sub dominația otomană, de începutul 
unei energizări economice și al dobândirii libertăților politice. 


În epoca pașoptistă, cultura trecutului, predominant feudală şi ` 


întârziată în raport cu Europa Occidentală, este regândită în to- 
talitate, din perspectiva modernizării. Punerea în acord cu evoluţia 
literaturii europene se manifestă prin faptul că operele scriitorilor 
pașoptiști vor fi create în spiritul esteticii romantice, adică în spiritul 
curentului literar dominant în Europa acelei vremi. 

Scriitorii pașoptişti, născuţi în primele două decenii ale seco- 
lului al XIX-lea, provin, de obicei, din clasele de sus. Educaţi în Apus 
sau influențați de ideile Apusului, vorbind și scriind franțuzeşte, ei 
sunt promotorii renașterii naționale. Foarte tineri și plini de elan, 
pașoptiștii încearcă, pentru prima oară la noi, o sincronizare cu 
Europa Occidentală, chiar dacă la început ea a fost una mai mult 
mimetică. Exponenţi ai unei epoci de pionierat, în care totul este de 


Grup de revoluționari munteni | 
(acuarelă de Costache Petrescu) 


lon Heliads-Rădulescu (1802 
-1872), scriitor, filolog, îndrumător 
cultural şi literar. Face şcoală gre- 
cească, urmată de studii la şcoala 
românească de la Sf. Sava, înfiin- 
tată de Gheorghe Lazăr. al cărui 
discipol devine. După plecarea lui 
Lazăr, conduce singur şcoala, până 
în 1828, când ss închide sub ocu- 
patie rusească. Rod al activităţii de 
aici, publică Gramatica românaască 
(1828), tipărită la Sibiu. 

Participă la întemeierea Socie- 
tăţii literare (1822), scoate Curierul 
românesc (1829), cel dintâi ziar din 
Muntenia, căruia îi adauga Curierul 
de ambe sexe (1837) în care publică 
lucrări ale tinerilor scriitori, încu- 
rajându-i: Nu e vreme de critică, 
copii; e vreme de scris, să scrieți 
cât veţi putea şi cum veți putea. 

Este autorul unor iucrări ori- 
ginale, traducător neobosit din lite- 
ratura universală, tipograf şi editor, 
sprijinitor a! teatrului românesc, om 
politic plin de iniţiativă. în timpul 
Revoluţiei de ia 1848, joacă un rol 
precumpănitor, redactânu faimoasa 
proclamație de la izlaz şi făcând 
parte din guvernul provizoriu. 

După înfrângerea revoluției, 
pleacă în exil vreme de 11 ani, dar 
continuă să scrie, în franțuzeşte şi 
în româneşte. Reîntors în țară, ne- 
conectat la noile realităţi, se singu- 
larizează prin scrieri într-o limbă 
artificială şi se izolează ca om po- 
litic. În 1866, este unul dintre mem- 
brii întemeietori ai Societății Acade- 
mice Române, devenită apoi Aca- 
demia Română. 

Se stinge din viată, uitat şi că- 
zut în dizgrație. 


înfăptuit, ei sunt grăbiţi să ardă etapele și să răspundă tuturor cerin- 
telor timpului, fiind deopotrivă scriitori, istorici și oameni politici. 

Gustul este unul comun: toți sunt romantici, iar Parisul devine 
pentru o jumătate de veac polul intelectualității româneşti. Teme, 
motive sau concepte literare cultivate în Franța ajung rapid la modă 
şi în Principate. Chiar dacă romantismul este curentul literar do- 
minant, în paralel cu el se manifestă (cu ecouri mai estompate) 
tendinţe clasice, preromantice şi realiste. Situaţia este puţin ciudată: 
relativ tânără, literatura română n-a urmat evoluția normală a 
marilor literaturi europene. Din graba „recuperării” şi din dorința 
sincronizării, literatura pașoptistă amestecă încontinuu „vârstele” 
literare. Astfel, romantismul, marele adversar al clasicismului, 
ajunge să coexiste cu acesta. 

Romantismul românesc s-a înfățişat, în general, în două ipos- 
taze: una plină de tumult, patetică și declamatoare în Muntenia, alta 
mai senină și mai temperată în Moldova. Caracteristice îi sunt an- 
gajarea în istorie și descoperirea folclorului. 

Ca primă generaţie a literaturii noastre moderne, scriitorii 
pașoptişti au intrat în conștiința românească drept oamenii începu- 
tului de drum. 


Ideologia literară: 
articole programatice și de doctrină 


Rolul de îndrumător al lui Ion Heliade-Rădulescu. 
Curierul românesc 


Articolele programatice ale unui curent sau ale unei mișcări 
literare au avut întotdeauna o importanță majoră, pentru că au cris- 
talizat şi au dat coerenţă tendințelor fundamentale ale epocii. 

Cel dintâi care a schițat un program teoretic având ca scop 
modernizarea literaturii române a fost Ion Heliade-Rădulescu. Marea 
influență pe care el a avut-o asupra scriitorilor epocii s-a exercitat 
mai ales prin articolele teoretice publicate în ziarul Curierul ro- 
mânesc, începând cu anul 1829, prin care autorul îndemna în primul 
rând la scris şi mai puțin la spirit critic. Este faza entuziastă și 
oarecum „naivă” a romantismului pașoptist, când distincţia între 
opera originală și prelucrarea unui model străin aproape că nu se 
făcea. Datorită însă atmosferei create de îndemnurile lui Helia- 
de-Rădulescu, a fost posibil debutul, între 1830 şi 1840, a unei 
întregi generații, din care s-au remarcat Vasile Cârlova, Grigore 
Alexandrescu, Dimitrie Bolintineanu, Cezar Bolliac. 

Folosul Gazetei este de obște și deopotrivă pentru toată treapta 
de oameni: într-însa politicul îşi pironeşte ascutitele și prevăzătoarele 
sale căutături și să adâncează în gândirile şi combinările sale; aci, 
liniştitul literat și filozof adună și pune în cumpănă faptele și 
întâmplările lumii, îndrăznețul și neastâmpăratul războinic se 
desăvârșește într-însa povățuindu-se din norocirile sau greșalele altor 
războinici; băgătorul de seamă neguțător dintr-însa își îndreptează 
mai cu îndrăzneală spiculaţiile sale, până când în sfârșit şi asudătorul 
plugar, și el poate afla aceea ce înlesnește ostenelile sale și face să 
umple câmpurile de îmbilşugătoarele sale roduri. Nu este nicio treaptă; 
nu este nicio vârstă care să nu afle plăcere și folos într-această aflare 
vrednică și cuviincioasă cuvântării omului, adică în Gazetă. 

(Curierul românesc, nr. 1, 8/ 20 aprilie 1829) 


= Identifică publicul-țintă căruia i se adresează revista Curie- 
rul românesc. 


> Care sunt temele pe care și le propune a le aborda gazeta lui 
Ion Heliade-Rădulescu? 


Rolul de îndrumător al lui Mihail Kogălniceanu. 
Dacia literară 


Constituirea deplină a romantismului pașoptist a fost marcată de 
programul teoretic al articolului Introducţie, redactat de Mihail 
Kogălniceanu, care a apărut în revista ieșeană Dacia literară (1840). 
Aşezat în fruntea primului număr al revistei, Introducţie sintetizează o 
nouă fază a pașoptismului care s-ar putea numi „etapa critică”, 

Redactorul responsabil al Daciei literare îşi fixează ca obiectiv 
exclusiv literatura, fără a părăsi însă țelurile politice și naționale pe 
care merseseră predecesorii săi. Revista își propune să publice 
scrieri originale, din oricare parte a provinciilor românești, pentru a 
fi un repertoriu general al literaturii românești. Dând o asemenea 
perspectivă de ansamblu național, Kogălniceanu stabilește atât ținu- 
ta redacției, cât și rostul criticii care se va practica: Critica noastră 
va fi nepărtinitoare; vom critica cartea, iar nu persoana. 

Polemizând cu tipul de literatură care se scria atunci, bazată în 
special pe traduceri și imitații după modele străine, autorul ar- 
ticolului-program consideră că trebuie declanșat potențialul de creaţie 
literară românească din cele trei țări, cu tot specificul lui. Astfel, se 
condamnă ferm mania imitațiilor şi a traducerilor, pentru că acestea 
omoară originalitatea. În schimb, Kogălniceanu trasează direcțiile pe 
care ar trebui să se dezvolte literatura autentică și sugerează posibile 
surse de inspirație, în manieră romantică, pentru scriitorii români — 
istoria națională, natura și obiceiurile, tradițiile noastre: 

O foaie dar carea, părăsind politica s-ar îndeletnici numai cu 
literatura naţională, foaie carea, făcând abnegaţie de loc, ar fi numai 
o foaie românească, și prin urmare s-ar îndeletnici cu producțiile 
românești, fie din orice parte a Daciei vom sili ca să fie Dacia 
literară, ne vom sili, pentru că nu avem sumeaţa pretenţie să facem 
mai bine decât predecesorii noștri. Însă urmând unui drum bătut de 
dânșii, folosindu-ne de cercările și de ispita lor, vom ave mai puține 
greutăți și mai mari înlesniri în lucrările noastre, Dacia, afară de 
compunerile originale a redacţiei și a conlucrătorilor săi, va primi în 
coloanele sale cele mai bune scrieri originale ce va găsi în 
deosebitele jurnaluri românești. Aşadar foaia noastră va fi un 
repertoriu general a literaturei românești, în carele ca într-o oglindă 
se vor vede scriitori moldoveni, munteni, ardeleni, bănăţeni, 
bucovineni, fieștecarele cu ideile sale, cu limba sa, cu chipul său. [...] 

Dorul imitaţiei s-au făcut la noi o manie primejdioasă, pentru 
că omoară în noi duhul naţional. Această manie este mai ales 
covârșitoare în literatură. Mai în toate zilele ies de subt teasc cărți în 
limba românească. Dar ce folos! Că sunt numai traducții din alte 
limbi, și încă și acele de ar fi bune. Traducţiile însă nu fac o 
literatură. Noi vom prigoni cât vom pute această manie ucigătoare a 
gustului original, însușirea cea mai prețioasă a unii literaturi. Istoria 


Mihail Kogăiniceanu (1817- 
1891), prozator, memorialist, îndru- 
mător cultura! şi literar. Se naşte la 
laşi. Studiază în particular în pen- 
sioanele franceze din capitala Mol- 
dovei, apoi în Franţa şi Germania. 

La vârsta de 20 de ani, când 
se reîntoarce de la studii, este nu- 
mit aghiotant domnesc şi începe o 
intensă activitate cultural-literară, 
cu finalitate politică. Profesor la 
Academia Mihăileană din laşi, ţine 
memorabilul Cuvânt pentru deschi- 
derea cursului de istorie naţională 
(1843). Este cel dintâi care adună 
cronicile moldoveneşti (Letopisețe- 
le Țării Moldovei) şi le tipăreşte. 
Într-o a doua ediţie le integrează şi 
pe cele munteneşti. 

În anul 1840 scoate revista 
Dacia literară, al cărei program este 
decisiv pentru orientarea literaturii 
timpului. În 1848 participă la miş- 
carea revoluţionară de la laşi şi 
trebuie să se refugieze în Bucovina. 
După începerea războiului Crimeei, 
simțind momentul favorabil, tipăreşte 
ziarui Steaua Dunării, care face 
propagandă pentru unirea Princi- 
patelor şi are un mare răsunet în 
rândul tinerilor. Deputat în Divanul 
Ad-hoc (1857), domină adunarea prin 
energia, cultura şi strălucitul talent 
oratoric. 

După înfăptuirea Unirii, este 
prim-ministru în timpul domniei tui 
Ali. Cuza. Ca ministru de externe 
pledează pentru cauza României la 
Congresul de la Berlin (1878). În 
ultima parte a vieții este ambasador 
plenipotenţiar la Paris, şi preşedinte 
al Academiei Române. 


Manifestul iiterar este un 
text de proporţii reduse, cu valoare 
de document pentru începutul unui 
curent sau mişcări literare, prin care 
se afirmă o nouă concepție cu privire 
la literatură. De obicei, manifestul 
literar este conceput sub o formă 
polemică, pentru că noua orientare 
literară se delimitează de mişcarea 
anterioară. 

Primul manifest literar este 
considerat prefața lui Victor Hugo la 
drama Cromwell, actul de naştere 
al romantismului. Prin manifeste li- 
terare s-au anunțat mai toate miş- 
cările literare de la romantism în- 
coace: simbolismul (Manifeste du 
symbolisme de Jean Moreas, 1896), 
dadaismul (Premier manifeste Dada 
de Tristan Tzara, 1917), suprarea- 
lismul (Manifeste du surréalisme 
de Andre Breton, 1924) etc. 

În literatura română, articole- 
le-program ale unor publicaţii (Dacia 
literară — Introductie, Viaţa româ- 
nească — Către cititori etc.), pre- 
fețele unor volume (Al. Macedonski, 
prefața la volumul Poezii, 1882) 
sau alte articole programatice (lon 
Vinea — Manifest către tinerime, 
Nichifor Crainic — Sensul tradiţiei) 
au valoare de manifest literar. 

Revista Dacia literară (1840) 


noastră are destule fapte eroice, frumoasele noastre țări sunt destul 
de mari, obiceiurile noastre sunt destul de pitorești și de poetice 
pentru ca să putem găsi și la noi sujeturi de scris, fără să avem pentru 
aceasta trebuinţă să ne împrumutăm de la alte naţii. Foaia noastră va 
primi cât se poate mai rar traduceri din alte limbi; compuneri 
originale îi vor umple mai toate coloanele. 
(Dacia literară, nr. 1, 1840) 

 Enumeră trei dintre principiile pe care doreşte să le respecte 
revista Dacia literară, aşa cum pot fi ele deduse din Introducţie. 

© Numeşte două dintre sursele de inspirație pe care Mihail 
Kogălniceanu le propune colaboratorilor revistei. 


Prelungirea spiritului Daciei literare: 
Arhiva românească şi Propăşirea 


Revista Dacia literară, în care şi-au publicat cele dintâi scrieri 
Costache Negruzzi și Vasile Alecsandri, nu a putut să apară decât o 
scurtă perioadă, pentru că a fost interzisă de cenzură. Ideea roman- 
tică a inspirației din trecutul istoric va răzbate însă foarte curând 
într-un alt articol-program care deschide revista Arhiva românească, 
editată de același îndrumător literar — Mihail Kogălniceanu: 

Istoria românească mai ales să ne fie cartea de căpitenie, să 
ne fie paladiul naţionalităţii noastre. Într-însa vom învăţa ce am 
făcut şi ce avem să mai facem; printr-însa vom prevede viitorul, 
printr-însa vom fi români. Căci istoria este măsura sau metrul prin 
care se poate ști dacă un popor propășește, sau dacă se înapoiază. 
Întrebați dar istoria și veti ști ce suntem, de unde venim și unde 
mergem. De unde venim și unde mergem, trecutul și viitorul, iată 
toată ființa noastră, iată mijlocul de a ne cunoaște. 

(Arhiva românească, nr. 1, 1840) 


Spiritul Daciei literare se regăseşte integral în revista 
Propășirea, editată în anul 1844 de un grup de scriitori moldoveni, 
având ca principal animator pe Mihail Kogălniceanu. Încă din 
primul număr se exprimă dezacordul față de gazetele timpului care 
apăreau toate cu greșeala capitală că prea se îndeletniceau cu cele 
din afară și prea puţin cu cele din lăuntru: 

Lipsa dar a unei foi care, lăsând deoparte toate noutățile 
dinafară și discuţiile politicei de zi, precum și toate acele traducții de 
articule ușoare și de anecdote franțuzești şi nemţești, s-ar îngriji nu- 
mai cu adevăratele interesuri materiale și intelectuale a românilor, 
lipsa unei asemine foi publice, zic, este obștește simțită. Această lipsă, 
într-atât încât împregiurările dinafară o vor ierta, se va sili a o îm- 
plini Propăşirea. Lepădând din coloanele sale tot ce se înțălege subt 
strânsul cuvânt de politică, neocupându-se nicidecum cu discuţiile şi 
noutățile politice dinafară și dinăuntru, precum și cu întâmplările 
zilii, izgonind orice traduceri din scrieri străine, care neavând niciun 
interes pozitiv pentru noi nici nu ne pot îmbogăți literatura, foaia 
noastră nu va cuprinde decât compuneri originale românești. 

(Propășirea, nr. |, 1844) 


> Demonstrează că Arhiva românească şi Propășirea continuă 
drumul deschis de revista Dacia literară, apelând la argumente extra- 
se din cele două articole-program, reproduse fragmentar mai sus. 


Rolul de îndrumător cultural şi literar pe care l-au avut Ion 
Heliade-Rădulescu, în Muntenia, şi Mihail Kogălniceanu, în 
Moldova, a avut o importanță majoră în modernizarea literaturii 
noastre în perioada pașoptistă. 

În domeniul prozei, își scriu acum operele fundamentale autori 
precum Vasile Alecsandri, Costache Negruzzi, Alecu Russo şi Nicolae 
Bălcescu. Unii, în spiritul impus de revista Dacia literară, vor cultiva 
filonul istoric: nuvela Alexandru Lăpușneanul de Costache Negruzzi, 
Românii supt Mihai-voievod Viteazul de Nicolae Bălcescu, Cântarea 
României de Alecu Russo etc. Alţii vor merge pe linia memoria- 
listicii, a faptului trăit (Costache Negruzzi, Negru pe alb) ori pe cea 
a însemnărilor de călătorie, precum Vasile Alecsandri în O plimbare 
la munți, Călătorie în Africa sau Grigore Alexandrescu în Memorial 
de călătorie. Există însă și o altă zonă a prozei, critică, ironică, 
acidă, plină de luciditate, întâlnită la Vasile Alecsandri, scriitorul cel 
mai complex al epocii. Acesta surprinde multe dintre deficiențele 
unei societăți în plină transformare în Balta-Albă, Borsec, dar mai 
ales în Istoria unui galbân, gen de proză în care situaţiile şi perso- 
najele, la limita caricaturii, stârnesc râsul. 

Poezia pașoptistă pune bazele liricii modeme româneşti. Te- 
matica se lărgeşte enorm față de epoca premodernă. După anul 1830, 
melancolia adâncă, organică, va învălui versurile tuturor poeţilor. Se 
cultivă meditaţia pe teme romantice (ruine, morminte, nestatornicia 
soartei), evocarea trecutului glorios, descrierile de natură, se face apel 
la folclor. 

Speciile clasice (epistola, satira, fabula) coexistă cu cele ro- 
mantice (meditaţia, elegia). Turnarea în tiparele secolului precedent 
a noutăţilor de natură romantică se explică prin faptul că literatura 
noastră nu a avut un clasicism profund și individualizat. Pe de altă 
parte, majoritatea romanticilor pașoptiști au primit o educaţie clasică. 

Atmosfera poeziei „noi” este prezentă într-o serie de creații 
precum cele ale lui Grigore Alexandrescu (Anul 1840, Meditaţie, 
Umbra lui Mircea. La Cozia), lon Heliade-Rădulescu (Zburătorul), 
Vasile Alecsandri (Doine), Dimitrie Bolintineanu (Legende istorice) 
etc. Fără această etapă, ar fi fost mai greu de imaginat apariția lui 
Mihai Eminescu. 


SUGESTII BIBLIOGRAFICE 


* * * Din presa literară românească a secolului XIX. Volumul este 
alcătuit dintr-o selecție a manifestelor literare apărute în publi- 
cațiile din epoca pașoptistă și postpaşoptistă. 

George Ivașcu, Istoria literaturii române, |. Capitolul Îndrumători 
și programe literare scoate în evidenţă rolul lui Ion Heliade-Ră- 
dulescu și pe cel al lui Mihail Kogălniceanu, analizând ideile 
cuprinse în articolele-program scrise de aceștia şi publicate în 
presa timpului. 

Nicolae Manolescu, Istoria critică a literaturii române. Capitolul 
Doctrina literară prezintă ideologia de tip romantic a perioa- 
dei pașoptiste, care ia în stăpânire treptat nu numai domeniul 
istoric, social şi politic, dar şi pe cel literar. 

Alecu Russo 


Dimitrie Bolintineanu 


literar al lui Ion Heliade-Rădulescu, în Muntenia, şi cel al lui 
Mihail Kogălniceanu, în Moldova. 
Ion Heliade-Rădulescu, adresându-se tinerilor scriitori în anul 
1837, cu puţin timp înainte de apariția Daciei literare, le făcea 
următorul îndemn: Scrieți băieți, numai scrieți! Explică 
diferența dintre apelul lui Heliade-Rădulescu și opinia din 
Introducţie a lui Kogălniceanu, care semnifică o nouă etapă a 
paşoptismului: Critica noastră va fi nepărtinitoare; vom critica 
cartea, iar nu persoana. 
Pledând pentru originalitate, autorul Introducţiei se ridică îm- 
potriva traducerilor şi a imitației, adevărată manie primejdioasă, 
pentru că omoară în noi duhul naţional. Comentează speci- 
ficul contextului literar de până la 1840, cel care l-a determinat 
pe Kogălniceanu să descurajeze o manieră literară care dis- 
trugea originalitatea. 
Deşi suprimată de cenzură după numai trei numere, care to- 
talizau 484 de pagini, Dacia literară conţine opere ale unora 
dintre cei mai valoroși scriitori ai timpului. Costache Negruzzi a 
tipărit în primul număr nuvela istorică Alexandru Lăpuşneanul, 
Vasile Alecsandri a debutat ca prozator cu nuvela Buchetiera 
de la Florenţa, iar lui Grigore Alexandrescu i-a apărut poezia 
Anul 1840. Citeşte una dintre aceste scrieri și explică felul în 
care ele răspund noului spirit literar din articolul-program. 
În prima parte a poeziei Epigonii, Mihai Eminescu portreti- 
zează pe câţiva dintre cei mai importanți scriitori ai generației 
de la 1848. Identifică-i și precizează operele literare la care 
face aluzie autorul. 
Realizaţi un proiect intitulat Vocația istorică a scriitorilor 
pașoptiști, în care să prezentați modul cura sugestia oferită de 
Mihail Kogălniceanu în articolul programatic din revista 
Dacia literară — Istoria noastră are destule fapte eroice — şi-a 
găsit ecou în creația scriitorilor din epoca de la 1848. 
Printre operele literare pe care trebuie să le aveți în vedere în rea- 
lizarea proiectului se numără: Alexandru Lăpușneanul, So- 
bieski și românii și Aprodul Purice de Costache Negruzzi, 
Cântarea României de Alecu Russo, Românii supt Mihai-voie- 
vod Viteazul de Nicolae Bălcescu, Legende istorice de Dimi- 
trie Bolintineanu. 
Pentru documentarea în legătură cu literatura de inspirație is- 
torică scrisă în perioada pașoptistă, în afară de operele respec- 
tive, se recomandă să citiți capitolele consacrate acestor scriitori 
din diverse istorii ale literaturii române, cum ar fi: 

* George Ivașcu, Istoria literaturii române, |; 

* Şerban Cioculescu, Vladimir Streinu, Tudor Vianu, Istoria 

literaturii române moderne, 

* AL. Piru, Istoria literaturii române de la început până 

azi; 

* G. Călinescu, Istoria literaturii române de la origini până 

în prezent; 

* Nicolae Manolescu, Istoria critică a literaturii române, Í. 


Forme hibride ale civilizaţiei româneşti 
la mijlocul secolului al XIX-lea 


TINTAL INITIENDIERTIELXIT! 


1.  Discutaţi, în grupe de trei-cinci elevi, și alcătuiți împreună două 
liste conținând câte cinci cuvinte/ structuri care să denumească: 
a. ceea ce consideraţi voi că înseamnă „a fi la modă” în zilele 
noastre; , 
b. ceea ce consideră alții (părinți, prieteni, colegi, vedete tv) că 
înseamnă „a fi la modă” astăzi. 
Comparați listele și discutați asemănările şi deosebirile dintre 
liste și dintre punctele a. şi b. de pe acestea. 

2. Daţi exemple de situații, de evenimente și de personalități din 
realitatea românească (trecută sau actuală) care să reprezinte 
forme hibride! ale civilizației noastre, între Orient şi Occident. 


CHIRIŢA ÎN PROVINŢIE 


Comedie cu cântice, în 2 acte 
de Vasile Alecsandri 


PUNCTE DE REPER 


Mare parte din piesele comice ale lui Vasile Alecsandri (co- 
medii, vodeviluri, farse) au caracter satiric și critic împotriva mora- 
vurilor sociale şi politice ale vremii. Chiriţa în provinţie, comedie 
cu cântice, în 2 acte, reprezentată pe scenă în 1852, este a doua 
piesă din ciclul Chiriţelor, care mai cuprinde: Chiriţa în lași sau 
Două fete ș-o neneacă (1850), Cucoana Chirita în voiaj — cânticel 
comic (1868), Chiriţa în balon. Farsă de carnaval (1876). Toate au 
în centrul lor același personaj feminin comic, reprezentativ pentru 
momentul social-istoric și pentru un anumit tip uman. 

Chiriţa este soția unui boier de țară, Grigore Bârzoi ot Bârzo- 
ieni, cu pretenții, dornică de mărire și de a fi la modă, combinaţie de 
parvenitism şi de snobism. 

Dacă în prima piesă Chiriţa vine în capitalie ca să-și căpătu- 
iască fetele cu gineri de la oraș, dar până la urmă le mărită pe 
Aristița și Calipsiţa cu doi boiernaşi din vecini, Brustur și Cociurlă, 


1 hibrid, (din fr. hybride) s.m., adj. — (organism) provenit din încrucișarea 
a doi indivizi de specii, de soiuri, de genuri sau de rase diferite; adj., fig. 
(despre realizări, idei, fapte) alcătuit din elemente disparate; lipsit de ar- 
monie. 


Vasile Alecsandri (1818-1890), 
poet, prozator şi dramaturg. Se naşte 
la Bacău într-o familie boierească. 
Primeşte o educaţie aleasă, întâi în 
țară, apoi la Paris, unde îşi ia baca- 
laureatul, dar nu-şi încheie studiile 
de medicină. 

Reîntors în țară, participă cu 
tot elanul la mişcarea culturală: co- 
laborează la Dacia literară (1840), 
este membru în directoratul Teatrului 
Naţional din laşi, redactor la revista 
Propăşirea. 

Scriitor de frunte al epocii, se 
angajează în lupta pentru împlinirea 
idealului național: participă la Revo- 
luția de la 1848 şi este unul dintre 
susținătorii fervenţi ai Unirii Princi- 
patelor (1859). În timpul domniei lui 
Cuza are un ro! important în a obține, 
de la guvemele Frantei, Angliei şi 
Piemontului, recunoaşterea Unirii. 

lubitor al folclorului românesc, 
publică volumul Poezii populare ale 
românilor (1852-1853; ediție com- 
pletă, 1866), cuprinzând multe ca- 
podopere ale creaţiei populare. Îşi 
editează primul volum de versuri, 
Doine şi lăcrămioare, în anul 1853 
şi compune piese de teatru. Între 
1860 şi 1880 notorietatea lui este 
foarte mare, fiind considerat, atât în 
țară, cât şi în străinătate, scriitorul 
reprezentativ al românilor. 

În 1878, la Montpellier. în Fran- 
ta, este premiat pentru poezia Cânte- 
cul gintei latine, distincţie care în 
tară stârneşte mulia emotie şi-l confir- 
mă în postura de „bard” al națiunii. 

Ultimii ani ai vieţii îi petrece 
mai mult la Paris. unde fusese nu- 
mit ministru ptenipotențiar. Vara 
vine întotdeauna în România, la 
castelul Peieş, ca invita! a! regelui şi 
al reginei, şi le Mircesti, locu! său 
preferat. Aici se va stinge în 1890. 

Matei Millo în rolul Chiriţei 


aleşi de Bârzoi, în Chirita în provintie personajul comic are trei 
scopuri: să introducă la Bârzoieni moda timpului, să devină isprăv- 
niceasă și să-și însoare fiul nătâng, Guliţă, cu Luluţa, o orfană cres- 
cută în casa ei, care va moșteni o mare avere. Cel care se opune este 
Leonaș, un tânăr istet şi cinstit, îndrăgostit de Luluţa. 

Tema piesei este demascarea parvenitismului, a snobismului şi 
a abuzurilor administrației. Conflictul dintre concepția conservatoare, 
(reprezentată de Bârzoi), sau de fals progres (reprezentată de Chiri- 
ta), personaje zugrăvite caricatural, și ideile noi, progresiste (repre- 
zentate de Leonaş), se desfăşoară gradat, într-o acțiune complicată, 
cu elemente pline de neprevăzut, cu travestiri neverosimile și qui 
pro quo. Demascând corupția lui Bârzoi, Leonaş devine ispravnic în 
locul acestuia şi se căsătoreşte cu Luluţa. Deznodământul aduce 
victoria reprezentantului ideilor noi, Leonaş, adică a onestităţii şi a 
sentimentelor sincere asupra moravurilor satirizate: parvenitismul, 
snobismul și corupția. 

Chiriţa este un personaj ridicol prin contrastul între ceea ce 
este și ceea ce vrea să pară, prin intermediul căruia sunt criticate o 
serie de aspecte din epocă: incultura, imitarea cu orice preț a modei, 
cosmopolitismul, negarea tradiției. După ce vrea să introducă la 
Bârzoieni eticheta din casele mari de la oraș, ca isprăvniceasă își 
doreşte să călătorească la Paris: Of! că nu mai pot trăi în tara asta!. 
Pe Guliţă, un gogoman prost-crescut, vrea să-l înveţe franţuzeşte, că 
este la modă, și să-l căpătuiască cu zestrea Luluţei. Femeie 
voluntară, Chiriţa se foloseşte de Bârzoi, comod şi lipsit de 
inițiativă, ca să parvină și îl obligă să-și schimbe obiceiurile 
vestimentare și culinare, după modă. Împins de nevastă să obțină 
isprăvnicia, provincialul știe cum să obțină avantaje materiale din 
funcția sa, ca în scena vânzării repetate a curcanului. 

Cuplul romantic, Leonaş și Luluţa, tineri cinstiţi, reprezentanți 
ai ideilor noi, progresiste, are şi rolul de a pune în lumină caracterul 
Bârzoienilor, prin antiteză. Din grupul țăranilor, care apar ca perso- 
naj colectiv, se desprinde Ion, feciorul din casă, care comentează cu 
ironia și cu bunul-simţ al omului simplu moda și tertipurile stăpânilor. 

Alături de comicul de moravuri, în piesa presărată cu cântece 
ca în vodevilurile vremii, este prezent comicul de situații și de limbaj. 

Dincolo de filiațiile pe care unii cercetători le-au găsit cu 
protagonista comediei lui Moliere Contesa d'Escarbagnas ori cu 
Madame Agnot (Madame Agnot sau mitocanca parvenită) de 
Maillot, Chiriţa rămâne un personaj autohton, tipic epocii imediat 
de după 1848, dar și altor vremuri marcate de parvenitism. Prin 
această „prețioasă ridicolă”, Vasile Alecsandri realizează expresia 
comică a „formelor fără fond”, înainte de formularea teoriei lui Titu 
Maiorescu. 


ACTULI 
Scena 3 


Chiriţa, Guliţă, Şarl, Safta, Ion. (Ion vine aler- 
gând dintre culisele din dreapta. Ceilalţi ies din casă şi 
se cobor în cerdac.) 

GULIȚĂ: Cine mă cheamă?... Nineaca! 

SAFTA: Ce este?... Ce este? 

ŞARL: Qui diable?... Ah, madame!... 

ION: Aud, cucoană... laca ia... 

CHIRIȚA: Da’ veniţi azi de mă coborâți de 
pe cal... Ce, Doamne iartă-mă.!... ați adormit cu 
toţii? 

(lon se pune dinaintea calului și-l apucă de zăbale 
ca să-l ţie. Ceilalţi se adună împrejurul Chiriţei.) 

GULIŢĂ: Ba nu, nineacă... dar învătam 
Telemac? cu monsiu dascălu. 

SAFTA: Șî eu făceam dulceți în cămară, 
cumnățăcă. 

ION: Și eu... 

CHIRIȚA: Taci din gură... că ești încă cu 
ochii plini de somn... Țâne calul!... 

ŞARL (apropiindu-se de Chiriţa): Madam 
cocoana... sari în brati a me. 

CHIRIȚA (cochetând): În bratăle d-tale, monsiu 
Șarlă?... Eşti foarte galant... însă mă tem... 

ŞARL: O! non te tem... că sunt vurtos. 

CHIRIȚA: Nu de-aceea... că și eu îs ușurică 
ca o pană; dar apoi... să sar în braţăle unui 
cavaler... nu știu de să cuvine... 

ŞARL: Daca non vre la mine, sari la Ion... 
(În parte:) J'aime mieux ça.3 

CHIRIȚA: Ei, dacă vroieşti numaidecât, mon- 
siu Sarlă... atâne-te, că sar. 

ŞARL: No... poftim... une, deux, trois. 

CHIRIȚA (sărind): Hup! 


l Qui diable?... Ah, madame! (fr) - Cine 
dracu?... Ah, doamnă! 

2 Telemac, Les aventures de Telemaque, fils 
d'Ulysse (Întâmplările lui Telemac, fiul lui Ulise) — 
poem epic în proză al scriitorului francez Fénelon 
(1651-1715), publicat în 1699, a constituit una dintre 
cărțile de bază ale instrucţiunii în pensioanele din 
Moldova în deceniile 4, 5 ale secolului al XIX-lea. 

3 J'aime mieux ga. (fr.) — Prefer așa. 


ŞARL (în parte): Cristi! ușuric ca un pan... 
merci. 

CHIRIŢA (în parte): Îi nostim franțuzu... 
(Tare:) Aţi văzut agilitaua mea? Ioane... du calu la 
grajdi și-l adapă; dar să nu-i scoti şaua... Auzi? 

ION (căscând): Aud. (Duce calul între culisele 
din dreapta.) 

CHIRIȚA: Ho!... că parc-ăi să ne-nghiţi... 
Face-o gură cât o şură. 

GULIȚĂ: Nineacă... las’ să mă sui șî eu pe 
cal. 

CHIRIȚA: Ce făce?!... Ca să te trântească?!... 
Ba nu, Gulita mamei. 

GULIȚĂ: Pe mată cum de nu te trânteşte? 

CHIRIȚA: Eu am învățat la Ieş, la mane- 
Jărie... (În parte:) Numai eu știu câte bușâturi am 
mâncat... d-apoi dă!... dacă-i moda... 

GULIȚĂ (scâncindu-se): Ei... nineacă, las 'să 
mă primblu călare... măcar numai pin ogradă. 

CHIRIȚA: Bai... T-am mai spus o dată că 
nu vreu... Nu mă supăra mai mult. Mai bine apu- 
că-te de-ti învaţă frantuzeasca cu monsiu Sarlă... 
că mă fâi o multâme de parale, trântore! 

GULIȚĂ: Bai și eu!... M-am săturat de carte! 

ŞARL: Monsieur Goulitze... taisez-vous quand+ 
poroncesc madam nenec... 

GULIŢĂ: Madam nenec... (În parte:) Frantuiz 
stropșât! 

ȘARL: Ce spus? (În parte:) Cré moutard!... il 
m'agace toute la journee.5 

CHIRIȚA: Nu te potrivi, monsiu Șarlă, că-i 
copil încă. 

ȘARL: Oui... copil... obraznic. 

CHIRIŢA: Ce să-i faci dacă are duh, Gulita 
nineacăi... (Sărută pe Gulită.) Îmi seamănă mie... 
bucățăcă tăietă. Hai, du-te cu domnu profesor de 
învață frumuşă, că ţ-oi face straie de moda nouă. 

GULIŢĂ: Da”... cal mi-i cumpăra? 


4 taisez-vous quand (fr.) — tăceţi când... 
5 Cré moutard!... il m'agace toute la journée. 


(fr) — Nemaipomenit mucos!... mă enervează întreaga 
zi. 


CHIRIȚA: Cum s-a face băbacă-tău ispravnic. 

ȘARL: Allons, Goulitze... venez donc. 

GULIȚĂ: Iaca, monsiu... je vene. [...] 

CHIRIȚA: Dar... ian spune-mi, cumnățăcă, 
ce face Luluţa? 

SAFTA: fi în grădină. 

CHIRIȚA: Biata copilă!... De când o murit 
cucoana Nastasâca Afinoaia, nineacă-sa, și am 
luat-o sub epitropia noastră... mi-i drăgută ca o 
noră. 

SAFTA: Mai știi?... poate să-i fii soacră cu 
vreme. 

CHIRIȚA: Țâst, așa am chibzuit treaba cu 
bărbatu-meu... Luluţa are zăstre bună... Guliţă 
asămine... Mai potriviti unde să-i găsăști?... 

SAFTA: Să-i cauţi cu lumânarea... 

CHIRIȚA: Numai atâta mă ingrijăște, că 
Luluţa nu bate nicidecum cu Guliţă... şi-i tot tristă 
de când o rămas orfană... ba încă câteodată par- 
că să perde... nu-i în toate minţâle. 

SAFTA: Nu băga de seamă, că încă-i tå- 
nără. 

CHIRIȚA: Ce tânără?!... că-i de vro 15 ani... 
Când s-o născut Guliţă, era de un an... îmi aduc 
aminte ca acu... la Sân-Chetru... (Vorbind, își caută 
chibriturile.) Da’ oare ce mi-am făcut chibri- 
turile?... Hait!... că l-am prăpădit pe câmp. (Tare:) 
Monsiu Șarlă? 

ŞARL (înaintându-se): Poroncesc, madam. 

CHIRIȚA: Nu cumva ai fosfor cu d-ta? 

ȘARL (aprinzând un chibrit): Voilà, madame. 
(În parte:) Elle fume comme un caporal. 

CHIRIȚA (aprinzându-și o țigară groasă): 
Merci... Voulez-vous aussi boire une cigare? 

ȘARL (în parte): Aïe... aïe... elle va recommen- 
cer ses traductions libres...6 

CHIRIȚA: Ils sont de minune... cigares de 
Halvanne?. 

ȘARL (luând o țigară): Merci, madame. 

GULIȚĂ: 7âgară de halva?... Nineacă, 
dă-mi și mie o ţâgară. 

CHIRIŢA: Auzi? Atât ar mai trebui... Cuco- 
nașâi nu trag țâgări. 

GULIȚĂ: Ei... mata de ce tragi, dacă ești 
cucoană? 

CHIRIȚA: Zacă-ţi gura, plodule!... Monsiu 
Șarlă... ian dites-moi, je vous prie: est-ce que vous 
êtes... mulțămit de Guliţă? 

ȘARL: Comme gi, comme Ga... mulțemit et 
pas trop. 


CHIRIȚA: C'est qu'il est tres... zburdatic... 
mais avec le temps je suis sûre qu'il deviendra un 
tambour d'instruction. 

ȘARL (cu mirare): Tambour?! 

CHIRIŢA: Oui... adică dobă de carte... 
tambour... nous disons comme ça en moldave. 

ŞARL (în parte): Ah, bon!... la voilà lancée! 

CHIRIȚA: Et alors nous l'enverrons dedans. 

ŞARL: Où ça, madame? 

CHIRIȚA: Dedans... înântru... nous disons 
comme ça en moldaves. 

ŞARL (în parte): Parle donc le moldave alors, 
malheureuse! 

CHIRIȚA: Et voyes-vous, monsieur Charles, 
je ne voudrais pas qu'il perde son temps pour des 
fleurs de coucou. 

ȘARL: Pour des fleurs de coucou? 

CHIRIŢA: C'est-a-dire de flori de cuc... Nous 
disons comme Ga... 

ŞARL: En moldave... (În parte:) Cristi!... qu'elle 
m'agace avec son baragouin! 

CHIRIȚA: Aussi, je vous prie... quand il se 
paressera... de lui donner de l'argent pour du miel. 

ȘARL: Comment?!... que je lui donne de 
largent?! 

CHIRIȚA (râzând): Non... Să-i dai bani pe 
miere... de largent pour du miel... C'est correct... 
Nous disons comme cella... 

ȘARL: C'est convenu... en moldave... Vous 
parlez comme un livre. : 

CHIRIŢA: Merci... j'ai apprendré toute seulette 
le français...? pre legea mea. 

ŞARL: Est-ce possible?!... C'est extraordi- 
naire!... Hé bien, votre fils vous ressemble... Il a 
une facilité!... Dans quelques années il parlera 
aussi bien que vous. 


6...5es traductions libres... — profesorul se referă la 
„traducerile libere” ale Chiriței, adică la decalcurile ei. 

7 cigares de Halvanne — Chiriţa pronunță 
cuvântul avanne în mod greşit, confundându-l 
turcescul kalva, ceea ce dovedeşte că este mai 
familiarizată cu aceasta din urmă și că fumează c-așa- 
i moda. 

8 ..nous disons comme ça en moldave — formula 
„„„așa zicem noi în moldovenească este folosită de 
Chiriţa pentru a ascunde cunoașterea superficială a 
limbii franceze şi traducerea mot à mot a unor expresii 
din limba română în limba franceză. . 

9 Explicaţia, într-o franceză aproximativă, am 
învăt complet singurică franceza, lămureşte jargonul 
româno-francez al Chiriţei. 


CHIRIȚA: Quel bonheur! Gugulea nineacăi!... Auzi ce spune 


monsiu Șarlă?... Zâce că ai să vorbeşti franțuzăște ca apa... N'est-ce 
pas, monsieur Charles, qu'il parlera comme l’eau? 


ȘARL: Comme?... Ah, oui, oui... vous dites comme Ga en mol- 


dave... Oui... oui. 


CHIRIȚA: Da’ ian să-i fac eu un examen... Gulită, spune ni- 


neacăi, cum să cheamă fr-anţuzăște furculita? 


GULIȚĂ: Furculision. 

CHIRIŢA: Frumos... Dar friptura? 

GULIȚĂ: Fripturision. 

CHIRIȚA: Prea frumos... Dar învârtita? 

GULIŢĂ: Învârtision. 

CHIRIȚA: Bravo... Guliză!... Bravo, Guguliţă!... (ÎL sărută.) 
ŞARL (în parte, furios): Gogomanition, va!... 


EXPLORAREA TEXTULUI 


Precizează specificul elementelor de compoziţie a textului 
dramatic din actul I, scena 3. Ce efect consideri că are asupra 
textului prezența cânticelelor? 

Relaţiile temporale şi spaţiale din comedie creează contextul 
potrivit evoluției conflictului dintre vechi şi nou. Consultă textul 
comediei (indicaţiile de la începutul actelor și al scenelor) și 
completează spaţiile libere: 

Reprezentată pe scenă în ..., piesa este inspirată din ..., pe 
care le satirizează cu scop moralizator. 

Actul 1 se petrece la moșia ..., într-un spaţiu deschis, adică 
în ...; actul al II-lea se petrece într-un ... din ținut, într-un spațiu 
închis, dar la modă, și anume ... 

Identifică în actul I, scena 3, intenţiile Chiriţei, care vor deve- 
ni, în piesă, elementele conflictului comic. 

Ilustrează prin exemple din actul I, scena 3, semnele modernită- 
ţii pe care le imită Chiriţa, care, întoarsă de la Iași, vrea să 
impună moda vremii în provincie. De ce crezi că ea își moti- 
vează „modernităţile” prin expresia dacă-i moda? 

Expresie a unui fenomen tipic vremii sale, boieroaica de pro- 
vincie, cu dorinţe ariviste, nu este o apariție respingătoare sau 
grotescă, ci este șarjată caricatural. Menţionează defectele şi 
calitățile Chiriţei. 

Selectează din textul scenei 3 formulele de adresare utilizate 
de celelalte personaje față de Chiriţa. Pornind de la ele, defi- 
nește statutul social al personajelor şi relaţiile dintre acestea la 
începutul comediei. 

În portretizarea Chiriţei, comicul de limbaj redă incultura și 
dorința de a imita vorbirea la modă, cu orice preţ. Cum moda 


Comedia (fr. comedie, lat. co- 
moedia) — specie a genului drama- 
tic, în proză sau în versuri, care pro- 
voacă râsul prin satirizarea moravu- 
rilor, a tipurilor umane sau prin în- 
lănțuirea unor situații neprevăzute, 
având un final fericit şi, deseori, un 
rol moralizator. Comedia poate fi de 
caractere, de moravuri, de intrigă etc. 


Comicul (fr. comique, gr. ko- 
mikos) — categorie estetică în a cărei 
sferă intră actele, situaţiile sau per- 
sonajele care provoacă râsul. Sursa 
comicului este contrastul dintre apa- 
rență şi esență, dintre pretenții şi 
realitate, dintre aşteptări şi rezul- 
tate, dintre ceea ce este şi ceea ce 
vrea să pară sau crede că este un 
personaj. Contrastul comic este ino- 
fensiv şi este receptat de spectatori 
într-un registru larg de atitudini: 
bunăvoință, amuzament, înduioşare, 
dispreț. Comicul implică existența 
unui conflict comic (contrastul), a 
unor situații şi personaje comice. 

Tipuri de comic! forme de rea- 
lizare a efectului comic în dramatur- 
gie sunt: comicul de situaţie, comicul 
de caractere, comicul de moravuri, 
comicul de limbaj, comicul de nume. 


Teatrul Mare din laşi 
(secolul al XIX-lea) 


Calic lingvistic — traducerea 
morfemelor unui cuvânt compus ori 
ale unei locuţiuni străine prin echi- 
valentele româneşti; un mijloc ex- 
tern de îmbogăţire a vocabularului 
care constă în copierea, imitarea 
sau împrumutarea aşa-zisei struc- 
turi sau forme interne a unui cuvânt 
străin (derivat sau compus) sau a 
unei unități frazeologice, ultimele 
fiind realizate în primul rând prin 
imitarea unor modele franțuzeşti; 
exemple: a obține < fr. obtenir, cale 
ferată < fr. voie ferée, a cădea de 
acord < fr. tomber d'accord. 

Decalcurile frazeoiogice reali- 
zate de Chiriţa constau în traduce- 
rea cuvânt cu cuvânt a unor expresii 
româneşti, care în limba franceză 
au alt echivalent sau nici nu există. 
Aceste traduceri mot á mot consti- 
tuie o dovadă a inculturii, a cu- 
noaşterii superficiale a limbii străine 


la modă şi sunt o sursă a comicului, 


de limbaj. 


Biserica Trei lerarhi din laşi 
(gravură după o stampă din 1845) 


vremii este limba franceză, căci fiii de boieri își fac studiile la 
Paris, iar în saloane conversațiile se poartă în franceză, Chiriţa 
utilizează cu volubilitate un jargon româno-francez, care ames- 
tecă ciudat graiul neaoş moldovenesc cu „franțuzisme”, de fapt 
decalcuri comice. 

a. Selectează (din scena 3) și transcrie pe trei coloane decalcu- 
rile neînțelese de „monsiu Şarlă” din conversaţia cu Chiriţa, 
regionalismele și arhaismele care apar amestecate în limbajul 
acesteia. 

b. Fiecare replică/ decalc construit de Chiriţa este urmată de 
afirmaţia nous disons comme ça en moldave. Precizează o în- 
sușire a Chiriţei sugerată de această afirmaţie. 


8.  Imaginează-ţi că discuția dintre Chiriţa, Guliţă şi Charles, 


profesorul de engleză, are loc în zilele noastre, primii doi 
vorbind în jargon româno-englez. Scrie trei-patru replici pe o 
temă potrivită unei conversații la nivel elementar. 


ACTUL II 
Scena 3 


Chiriţa, Bârzoi (iesă din odaia din stânga, cea de pe planul I. El 
poartă șapcă de aghiotant și un palton cu plumbi mari cât nişte farfurioare). 


BÂRZOI (intrând): Arză-le focu straie nemţăști, că-mi vin de 
hac! 

CHIRIȚA: Da'bine, frate, încă nu te-ai mai dus la canțălerie? 

BÂRZOI: Apoi dă!... de când m-ai scos din minte ca să mă 
schimosăşti în straie strâmte, pun câte două ceasuri pănă mă-mbrac... 
șî ian privește ce seamăn... cu bumbii işti mari... Parcă-s un negustor 
de farfurii. 

CHIRIȚA: Ian taci, taci... că de-o mie de ori te prinde mai bine 
așa decât cu anteriu și cu giubea... Încalte mai sameni a ispravnic... 
dar înainte parcă erai un lăutar din tarafu lui Barbu...| știi? cel cu 
naiu. 

BÂRZOI: Ai vorbit de te-ai prichit. Măcar... Ce-mi mai bat eu 
capul să te-aduc la cunoștință!... De când te-ai făcut isprăvniceasă... 
nu ţi-o rămas fire de minte în cap nici măcar... 

ION (trecând): Patru. 

CHIRIŢA (mânioasă): Ce face? 

BÂRZOI (văzând căpățânile): Ce-s aieste, Ioane? 

ION: Peșcheșu jâdovilor celor cu pricina... zăce căpățâni. 

BÂRZOI (Chiriţei): Socot că nu te-i mai jălui că n-ai zahăr... 
Hai, apucă-te de dulceți! 

CHIRIȚA: Eu?! Să fac dulceți? |... Ai nebunit? 

BÂRZOI: D-apoi cine?... Eu? 


1 Barbu Lăutarul — lăutar celebru în epocă. 


CHIRIȚA: Facă cumnățăca Safta, soră-ta... 
da’ eu știu că nu mi-oi pârli fata la foc. 

BÂRZOI: Ce fară?... ce fată?... Da 'păn-acur, 
mă rog, cum ț-ai pârlit-o ca toate celelalte gos- 
podine din târg? 

CHIRIȚA: Păn-acu nu eram isprăvniceasă... 
de asta... înțălesu-m-ai? 

BÂRZOI: Ard-o focu isprăvnicie!... că mare 
belea-i pe capul meul... De când m-o împins 
păcatele să fiu în slujbă... tot dojane primesc de 
la departament... 

CHIRIȚA: Dojane? 

BÂRZOI: Asta n-ar fi nimică... dar aţi căpchiet 
cu toțâi în casă... ba încă m-ți căpchiet șî pe mine! 

CHIRIŢA: Ce te-o apucat azi? 

BÂRZOI: Las” că dumneiei cucoana nu să 
mai catadicsăște să caute de gospodărie... să facă 
cozonaci, pască, păstrămuri, dulceti, vutci, vi- 
Șânapuri... ca la casa omului... sau măcar să-mi 
facă la masă vrun cheșchet, vro plachie, vro musaca, 
vro capamă, vro baclava... vro ciulama... bucate creș- 
tinești... sănătoasă și ușoare... Undel... Șăde toată 


DICŢIONAR 


zâua pe tandur, la tauletă, și din blanmanjăle, din 
bulionuri, din garnituri nemţăști nu mă slăbește... 
Auzi? Blanmanjăle?... Bulionuri?... Borş şi alivenci... 
că cu astea am crescut în casa părintească... 

CHIRIŢA: Iar o început litopisâțu! 

BÂRZOI: Ș-apoi și alt păcat... o luat obicei 
să aducă la sfârșâtul mesăi păhăruță verzi cu apă 
caldă... cică așa-i moda la leş... de-și spală gura 
unii dinaintea altora... şi nu-i zi în care să nu 
mă-nșăl... şî să nu beau apă caldă! 

CHIRIȚA (publicului, arătând pe Bârzoi cu 
dispreţ): Priviţâ-l, mă rog! [...] 

BÂRZOI: Iaca mă duc, mă duc... doar nu 
dau tătarii... însă, ian ascultă, soro: cată să fie 
masa gata mai devreme, că eu nu mi-s deprins 
nemțăște. 

CHIRIȚA: Înainte de 5 ceasuri nu să poate. 

BARZOI La 37]... când să pun boierii la 
cărți?!... 

CHIRIȚA: Așa-i moda la Ieș. 

BÂRZOI: Sta-i-ar în gât cine-o mai scornit-ol... 
(lesă furios prin fund.) 


nemtesc, adj. — (despre îmbrăcăminte) care este făcut după moda 


occidentală 


canțălerie, (corect) cancelarie, s.f. ~ birou al unei instituții publice 


destinată lucrărilor publice 


schimonosi, (seg.) schimosi, vb. — a deforma, a strica, a poci aspectul 
anteriu, anterie, s.n. — haină lungă pe care o purtau în trecut boierii 


români; haină lungă purtată în trecut de lăutari 


giubea, giubele, s.f. — haină lungă şi largă din postav, adesea căptu- 


șită cu blană, purtată în trecut de boieri 


peșcheș, peșcheșuri, s.n. (înv., pop.) — plocon, dar, cadou 


catadicsi, vb. — a găsi de cuviință, a binevoi 


cheșchet, cheșcheturi, s.n. (înv.) — un fel de supă de bulion cu griș 


- 


de pilaf preparat din orez sau păsat cu carne 


capama, capamale, s.n. (turcism, înv.) — mâncare gătită din carne de 


miel sau de pasăre cu stafide 


plachie, plachii, s.f. (din ngr. plaki) — mâncare de pește; (reg.) un fel 


tandur, tandure, s.n. (turcism, înv.) — masă pătrată, acoperită cu co- 
voare, sub care se așeza un vas cu mangal pentru a încălzi pe cel ce şedea; 
lene A 

tauletă (corect: toaletă, din fr. toilette) — mobilă compusă din oglindă 
şi dulăpioare unde se ţin obiectele necesare îngrijirii tenului, părului etc. 

letopiseţ, letopisețe, (în text) litopisâţu, s.n. — scriere veche cu ca- 
racter istoric, în care evenimentele sunt prezentate în ordine cronologică; 
cronică 


sees 


Uliță din laşi 
(secolul al XIX-lea) 


(Din jumalul ca campanie al 
contelui de Langeron, emigrat fran- 
cez, general in armata 'usa desore 
perioada 1808-1817) 

În 1806 am întâmit încă multe 
femei purtând îmbrăcămintea crien- 
tală. trăind în case iără inoiiă şi cu 
bărbați geloși {evoe mare Insă 
revoluția care s-a į "aci ie 
laşi, apoi la Bucureşti şi în previn- 
cie, a fost pe cât de rapigă ve tot 
atât de coinpleiă vuya un an, toate 
femeile din Wicldova şi din Tara Ro- 
mânească au lua portul european, 
De pretuiindeni au st 
două capitale negt 
croitorese . fiat le la 
Paris... Curând s-a vazii şi mobilă, 
ceva mai vezi j Is a Viena 
cu mare chs 
mai înainte. sr3tau ca nis 
vechi din Viena, at fost înlocuite cu 
trăsuri şi caleşti elegante. Casele s-au 
umplut de servilori sirăini. de bu- 
cătari francezi şi, prin saloane ia 
tacuri, nu s-a mai vorbit decât fran- 
țuzeşte. Afiând ca în ţările civilizate, 
unei femei îi şedea hine să aibă un 
amant, doarnnele din Moldova şi-au 
luat câte doi, ca să fie cât mai la 
modă... Câţiva lineri au început să 
poarte frac; îns:i bătrânii şi bărbaţii 
cu slujbe şi-au purtat mai departe 
barba şi anteriui lung până ia glezne. 

(...] Moda apusean acten- 
tuează, la aceste rloamne. gustul 
pentru lux mai mu bărbații 
tor. [...] La bărb schimbarea 
într-adevăr mai inceată Și. mai 
ales, li se întâmpiă sa se "toa lo 
ce fusese aiiă 


Saint-M diterator 
şi om politic francaz) notează in ale 
sale Souvenirs V ges et 


d'études: Dupa inegalitate, lucrul 
cel mai izbitor pentru un străin. la 
laşi şi la Bucureşti esta amestecul 
şi diversitatea hainelor. Unii bărbaţi 
au păstrat portul oriental: alții umblă 
îmbrăcaţi europeneşte; iar aceste 
două porturi pot fi văzute în aceeaşi 
familie; tatăl este îmbrăcat boiereşte, 
fiul franțuzeşte, [...] nu am văzut pe 
nimeni sub patruzeci de ani să poarte 
hainele orientale. Femeile însă, de 
multă vreme, se îmbracă toate eu- 
ropeneşte... Se ştie bine că femeile 
sunt întotdeauna primele care păşesc 
pe calea civilizației... 
(Neagu Diuvara, Între Orient şi 
Occident, capitolul Boieri;) 


EXPLORAREA TEXTULUI 


În actul II, scena 3, Bârzoi se plânge de moda nouă, nem- 
țească, pentru că nu a crescut în casa părintească cu aceasta. 

a. Selectează sintagmele în care apare adjectivul nemțească şi 
explică ce fel de modificări a adus moda occidentală în viața 
acestei familii de boieri de la 1852. 

b. Transcrie pe două coloane, respectând relația dintre vechi/ 
oriental şi now/ occidental, substantivele care fac parte din 
următoarele câmpuri lexicale: alimente şi haine. 

În personajul Chiriţa din piesa lui Vasile Alecsandri, parve- 
nitismul şi snobismul sunt inseparabile. Pentru atingerea unui 
scop (material, social etc.) este necesar un anumit comporta- 
ment. Parvenitul îşi schimbă existenţa, de la vestimentaţie și 
limbaj, la relaţii de familie. Comentează confruntarea de opinii 
din schimbul de replici de mai jos, având în vedere recepti- 
vitatea femeilor la noutate: 


BÂRZOI: Apoi dă! De când m-ai scos din minte ca să mă 
schimonosești în straie strâmte, pun câte două ceasuri până 
mă îmbrac... Și ian priveşte ce seaman... cu bumbii işti mari... 
Parcă-s negustor de farfurii. 

CHIRIȚA: Jan taci, taci... că de-o mie de ori te prinde 
mai bine așa decât cu anteriu și cu giubeaua... Încaltea mai 
seameni a ispravnic... dar înainte parcă erai un lăutar din 
tarafu lui Barbu... știi? Cel cu naiu. 


Bârzoi ştie să obțină „avantaje” din funcţia de ispravnic (ca în 
scena vânzării curcanului şi a primirii peşcheșului), dar, în 
comparaţie cu soția sa, este un provincial conservator, cu 
nostalgia traiului patriarhal. 

Selectează și comentează fragmente din scena 3, actul II, care 
conţin opiniile diferite ale celor două personaje reprezentând 
noul și vechiul în societatea românească a timpului. 

O serată la domnul Moldovei 
(după desenul lui Charles Doussault). 
De remarcat amestecul şi diversitatea hainelor. 


4. 


Realizaţi o dezbatere cu moţiunea: În ceea ce privește introdu- 
cerea noutăților civilizaţiei occidentale, Chiriţa are o atitudine 
progresistă, iar Bârzoi are o atitudine conservatoare. 

Documentarea se va realiza cel puţin prin lectura integrală a 
comediei și prin elaborarea unor fişe de citate şi a unor fişe de 
idei. Se recomandă consultarea unei lucrări de informare despre 
civilizaţia românescă a epocii (de exemplu: Neagu Djuvara, 


Între Orient și Occident, Țările române la începutul epocii 


moderne). 


Constituiţi, la nivelul clasei de elevi, echipele afirmatoare și 
negatoare, prezentându-vă argumentele şi contraargumentele. 


Ra 
Trei personaje în veşmânt 
oriental, 

Schiță de Canaletto 


Valorificaţi ideile din dezbatere prin redactarea unei sinteze de 


maximum 0 pagină. 


5.  Lucraţi în echipă. Alegeţi unul dintre fragmentele reproduse în 
manual din cartea lui Neagu Djuvara, Între Orient și Occident, 
Țările române la începutul epocii moderne, capitolul Boierii. 
Selectaţi fragmente din comedie care înfăţişează aceleași as- 
pecte evocate de călătorii străini de la începutul secolului al 


XIX-lea. 


LIMBĂ ŞI COMUNICARE 


UZUL DIVERSIFICAT AL LIMBII LITERARE 


Limba literară reprezintă registrul cultivat, 
aspectul cel mai îngrijit al limbii unei comuni- 
'tăţi, codificat prin norme și consolidat cu precă- 
dere prin scris, chiar dacă există şi o variantă 
orală, utilizată îndeosebi în comunicarea didac- 
tică sau ştiinţifică. Deși normele limbii literare 
au un caracter istoric, ele se modifică lent, căci 
rolul lor este tocmai acela de a consacra uzul 
unic al limbii pentru o perioadă cât mai lungă de 


A. Art. 4. — (1) Învățământul are ca finalitate 
formarea personalității umane, prin: 

a) însușirea cunoștințelor științifice, a valo- 
rilor culturii naţionale și universale; 

b) formarea capacităţilor intelectuale, a dis- 
ponibilităților afective și a abilităților practice 
prin asimilarea de cunoștințe umaniste, știinţifi- 
ce, tehnice și estetice; 

c) asimilarea tehnicilor de muncă intelec- 
tuală, necesare instruirii și autoinstruirii pe du- 
rata întregii vieți; 

d) educarea în spiritul respectării dreptu- 
rilor şi libertăților fundamentale ale omului, al 
demnităţii și al toleranței, al schimbului liber de 
opinii; 


timp. Stilurile funcţionale (sau limbajele funcţio- 
nale) ale limbii literare sunt varietăți ale acesteia, 
diferenţiate între ele prin scopul pe care îl vi- 
zează în procesul comunicării. Specialiştii acceptă, 
în general, existența a trei stiluri funcționale: be- 
letristic, științific şi juridic-administrativ, lor 
adăugându-li-se şi cele publicistic, familiar 
(colocvial), oratoric şi epistolar. 


e) cultivarea sensibilităţii fată de problema- 
tica umană, faţă de valorile moral-civice, å respec- 
tului pentru natură și mediul înconjurător; 

(Legea Învăţământului) 


B. Un caz interesant este cel a siglei SMS, 
„Short message sent”, prin care se desemnează 
scurte mesaje transmise prin telefonul mobil. Deși 
recent introdusă în limba română, sigla respec- 
tivă s-a impus cu rapiditate, nu numai în do- 
meniul comunicaţiilor, ci și în publicitate și în 
limba vorbită. Pot fi citate în acest sens reclame 
din presa scrisă („ Horoscopul tău: Trimite un SMS 
lall... cu textul LIB # Zodia”) sau audio-vizuală 
(„Trimite inițial un SMS cu nick-name-ul tău la 

emisiunea Chat TV”), dar și textul unui cântec la 
modă printre tineri („Nu-mi răspunzi la SMS 
[rostit es em esV/ Eu îţi scriu atât de des”). Și în 
cazul acestei sigle, cele două modalități de 
pronunțare se află în variație liberă: „Trimite un 
se me se, cum spun unii, Sau un es em es, cum 
spun alții, pe adresa emisiunii... r 
(Adriana Ichim-Stoichițoiu, 
Limbă și literatură română) 


C. A doua zi, 1] iunie 1848, m-am gătit de 
dimineaţă să mă duc la cazarmă. Vrând să ies, gă- 
sesc pe polcovnicul Solomon în balcon, cu ciubu- 
cul în gură, bea cafea, și înconjurat de toți ofiţerii 
regimentului. După ce i-am dat bună-dimineata, 
îl întreb: „Prin ce întâmplare acest consiliu os- 
tășesc până-n ziuă, și eu nu ştiu nimic? ”. 

Polcovnicul îmi zice: „Ei, maiorule, se pe- 
trec lucruri mari! Revoluţie! Vine Eliade cu Ma- 
gheru cu zece mii de panduri și Tell cu Pleşoianu 
cu un batalion de soldaţi! Ia spune-i, Fărcășene, 
că el vine de acolo”. 

Fărcăşanu, plin de praf, căci atunci se co- 
borâse din cărucioara de poștie, care venea de 
acolo să facă propagandă, începe să-mi spuie. Eu 
îl întrerup și mă adresez la polcovnic zicându-i: 
„Cum, domnule, dumneata tolerezi ca un căpitan 
comandir de companie să facă o asemenea propa- 
gandă în regimentul dumitale? ”. Căpitanul Fărcă- 
sanu, care nu știu ce bâlbâia din gură cu ofiterii, 
mă întorc la dânsul și îi zic: „Ascultă, domnule 
căpitan, dacă vei îndrăzni să vorbeşti o vorbă de 
asemenea propagandă, mă jur pe onoare că îţi 
trăsnesc creierii la minut! ”. 

(Amintirile colonelului Locusteanu) 


D. Povestea spune că la sfârșitul primăverii 
lui 1984 (fără nicio aluzie orwelliană) echipa 
A.C. Napoli a câștigat primul campionat din isto- 
ria clubului. Căpitanul echipei era cel mai iubit ju- 
cător din lume la acea oră: Diego Armando Ma- 
radona, poreclit din motive pe care orice englez 
care iubeşte fotbalul le cunoaște, Mâna-lui-Dum- 
nezeu. Sudul sărac reușea să scoată capul la 
iveală în fața nordului capitalist. Tiffosi au luat 
foc. Au invadat străzile. Au vopsit în albastru tot 
ce se putea: fântâni baroce, statui renascentiste. 
San Genaro, patronul orașului a îmbrăcat tricoul 
noului sfânt, Maradona. Pe unul din gardurile 
celui mai mare cimitir din oraș a apărut un 
banner: „Nu știți ce-aţi pierdut, dragilor!” Dar 


morții știau: a doua zi, pe același gard, un alt 

banner comunica celor vii: „Cine vă spune că am 
pierdut?” 

Cu seninătate şi încântare, 

Bogdan Iancu, bogdanyancu yahoo.com 


E. 15 iunie 1934, vineri 
Am fost la şcoală pentru examenul meu de 
literatură franceză, dar examenul a fost amânat 
pentru ziua de 19, adică în ajunul examenului de 
matematici. E îngrozitor ce mă aşteaptă. Nici o zi 
de repaos. Câte un examen în fiecare zi. De azi 
până vinerea viitoare nu voi mai putea dormi mai 
mult de două ore din 24, nu-mi mai rămâne un 
minut de visat. Trebuie să fac drumul între şcoală 
și casă şi să învăţ, să învăţ, să învăţ. 
Ora 2 
Trebuie să învăţ si n-am poftă. Ar trebui să 
mă culc puţin ca să pot învăța apoi. Dar nu mă 
pot culca. Rătăcesc de colo, colo. Nu învăt, nu 
citesc, nu fac nimic. Nu sunt veselă, nu sunt tristă. 
16 iunie 1934 
Am rugat să fiu trezită la ora 4 dimineaţa. 
Am fost trezită, dar nu m-am sculat decât la 5. 
Învăt la engleză. Gânduri sinistre, remușcări, te- 
meri se abat asupră-mi și mă muncesc. [...] 
Ora 10 
Engleza am lichidat-o fără catastrofă. 
20 iunie 
Mâine greaca și ştiinţele naturale. Mi-e 
peste cap. Am terminat azi cu matematicile. Totul 
a mers nici prea bine, nici prea rău. Faţă de pre- 
gătirea mea, rezultatul e uluitor. 
(Jeni Acterian, Jurnalul unei ființe 
greu de mulțumit) 


1.  Indicăsstilul funcțional în care a fost redactat 
fiecare dintre textele de mai sus. Argumentează-ţi 
afirmaţiile. 


2.  Ilustrează următoarele calități generale și 
particulare ale stilului folosind ca suport textele 
citate: claritate, proprietate, precizie, concizie, 
corectitudine; cursivitate, variaţie stilistică, eu- 
fonie, oralitate. 


3.  Precizează obiectul şi scopul comunicării în 
fiecare dintre textele date. 


4. Alege textul pe care îl consideri a fi cel mai 
interesant, respectiv, cel mai neinteresant şi mo- 
tivează-ţi oral opţiunile, în fața colegilor. 


VARIANTE LITERARE LIBERE 


Variantele literare libere sunt acele forme 
care circulă paralel în limba literară actuală, fiind 
acceptate de lucrările normative în vigoare, pre- 
cum DOOM2, şi considerate, aşadar, corecte. 
Întrebuințarea uneia sau a alteia dintre aceste 
forme este dictată, în general, de preferința 
subiectivă a vorbitorului. Contextul în care se 
produce comunicarea, vârsta, profesiunea etc. au 
şi ele o influență în alegerea variantei conside- 
rate a fi cea mai potrivită. i 


1.  Subliniază forma admisă de normă a următoa- 
relor cuvinte: acciză/ acciz, boss/ bos, carafă/ ga- 
rafă, cearșaf; cearceaf, chibrituri/ chibrite, cocktail/ 
cocteil, corijent/ corigent, crenvurst/ cernvurșt, 
de-a-ndăratelea/ de-a-ndăratele, doctoră/ doctoriță, 
filosofie! filozofie, a fonda! a funda, magazioner/ ma- 
gaziner, marfăr/ mărfar, maseur/ masor, molo/ 
motto, motoul/ moto-ul/ motto-ul, piuneză/ pioneză, 
pieptăn/ pieptene, piepleni/ piepțini, pedagogă/ pe- 
dagoagă, servici/ serviciu, sanda/ sandală, watt-oră/ 
wattoră, waţi-oră/ wattore. Verifică în DOOM? co- 
rectitudinea răspunsului. 


2,  Precizează care dintre următoarele cuvinte 
admit dubla accentuare: acatist, antic, februarie, 
gingaș, hatman, jilav, penurie, profesor, trafic, u- 
nic. Verifică în DOOM? corectitudinea răspunsului. 


3. Precizează care dintre următoarele cuvinte 
admit variante literare libere în ceea ce priveşte 
apartenența la genul feminin sau neutru, respec- 
tiv, masculin sau neutru: colind — colindă, basc — 
bască; foarfecă - foarfece. Verifică în DOOM? 
corectitudinea răspunsului. 


4.  Alcătuieşte enunţuri cu fiecare dintre forme- 
le de plural ale substantivelor: virus — virusuri/ 


Variantele literare. libere sunt fonetice (se 
diferențiază prin rostirea unui sunet/ a unui grup 
de sunete ori a accentului — mănăstire/ mânăs- 
tire, filozof! filosof, intim/ intim), morfologice 
(admit flexiunea diferită a substantivului — ka- 
macuri/ hamace şi a verbului — avurăm/ avuse- 
răm), lexicale (admit forme duble ale aceluiași 
termen — mărgea/ mărgică) şi ortografice (admit 
folosirea sau nu a cratimei, în funcție de ritmul 


“vorbirii — de aici/ de-aici). 


viruși, vis — vise/ visuri. Verifică în DOOM? sau 
în DEX corectitudinea răspunsului. Precizează 
motivul pentru care aceste forme de plural ale 
substantivelor virus şi vis nu sunt variante literare 
libere. 


5.  Menţionează variantele literare libere de ge- 
nitiv-dativ ale următoarelor substantive: maică, 
mamă, mămică, Florica, Ileana. Verifică în DOOM? 
corectitudinea răspunsului. 


6.  Menţionează variantele literare libere de plu- 
ral ale următoarelor substantive: amalgam, căp- 
sună, chipiu, cireașă, coardă, copertă, gălușcă, 
nivel, râpă, tunel, vișină. 


7.  Indică forma corectă: N-am citit niciunul 
dintre cele două romane | N-am citit nici unul 
dintre cele două romane. Nu mai am niciun chef 
să mă plimb.! Nu mai am nici un chef să mă 
plimb. 


8. Alege, din lista următoare, formele accep- 
tate de DOOM? şi integrează-le în câte un enunț 
adecvat: absolvă/ absolvește; foarfecă! foarfece; 
clasa întâi/ clasa întâia; filozof! filosof, nicio! nici 
o; niciunul/ nici unul, candid! candid; dusman! 
duşman; aripă! aripă. 


La porţile Orientului 


EVALUARE CURENTĂ 
APLICAȚII 


Rezumă subiectul comediei Chiriţa în provinție. 

Selectează din comedie două expresii pe care le consideri me- 
morabile și reprezentative pentru personajul Chiriţa. 

Lucraţi în echipe. Alegeţi unul dintre tipurile de comic (comicul 
de situație, comicul de caractere, comicul de moravuri, comi- 
cul de limbaj, comicul de nume) şi comentaţi realizarea sa în 
piesa Chiriţa în provinţie. Care dintre sursele comicului consi- 
derați că este mai bine realizată? 

Comediile lui I.L. Caragiale sunt capodopere ale genului, dar a- 
pariţia lor este pregătită de piesele pașoptiştilor, între care Va- 
sile Alecsandri ocupă un loc de frunte. Realizează un tablou al co- 
respondențelor între personajele din Chiriţa în provinţie (Chiriţa, 
Bârzoi, Guliţă, Ion etc.) şi personaje aparținând operei lui I.L. 
Caragiale (din comedii sau din schițe). Cum explici că lui Leonaş 
nu îi poţi găsi un corespondent caragialesc? 

La alegere: 

a. Prezintă oral un discurs argumentativ în care să demonstrezi, 
prin referire la comedia Chiriţa în provinție, valabilitatea afir- 
maţiei criticului G. Călinescu (în Istoria literaturii române de 
la origini până în prezent). Chiriţa e o cochetă bătrână și 
totodată o bună mamă, o burgheză cu dor de parvenire, dar și 
o inteligenţă deschisă pentru ideea de progres, o bonjuristăl. 
Amestecul de anteree și fracuri, de moldovenească grecizantă 
și de jargon franco-român, de tabieturi patriarhale și de 
inovaţii de lux occidental, dă un tablou inedit, încântător 
pentru ochiul de azi. 

b. Scrie un eseu argumentativ, de 25-30 de rânduri, în care să-ţi 
susții opinia cu privire la întrebarea: Cucoana Chirita rămâne 
doar un tip caracteristic vremii sale sau este un personaj 
(încă) actual? 


ID] ÎNICIOILIORDIEBTIEIXIT! 


Compară şi explică semnificația exclamaţiilor din comediile 
lui I.L. Caragiale și Vasile Alecsandri: Astfel e lumea... o 
comedie, spune Chiriţa în Chiriţa în provincie; Ce lume! ce 
lume!, zice prefectul Tipătescu în O scrisoare pierdută. 
Realizează un portofoliu pe tema: Reflectarea în literatură a 
unor forme hibride ale civilizaţiei românești la mijlocul seco- 
lului al XIX-lea, în care să incluzi: 

a. Fişe de lectură: exemplifică, prin situații, personaje sau frag- 
mente citate din comedia Chiriţa în provinţie, forme hibride 
ale civilizaţiei românești la mijlocul secolului al XIX-lea. 


1 Bonjurist, -ă, s.m. — nume dat după 1830-1840 tinerilor români 
progresişti. 


b. Jurnal de lectură (dublu): completează tabelul de mai jos cu 
exemple, din ciclul Chirizelor, pe care le consideri ilustrative 
pentru noutățile adoptate de Chiriţa pentru a fi la modă. 


O expresie/ o frază/ un enunț care îmi 
place/ mă șochează/ mă intrigă 


Gândurile mele 
despre citate 


c. Pornind de la același tip de portret, cultivat în literatura 
vremii, relevă elementele comune din două texte literare ale 
epocii (Fiziologia provinţialului de Costache Negruzzi, respec- 
tiv, Fiziologia provințialului în Iaşi de Mihail Kogălniceanu). 


d. Citeşte şi compară fragmentele de mai jos. Vei observa că 
ele surprind aceeaşi realitate în două tipuri de text (literar, 
nonliterar), publicate în momente diferite, în stiluri ale evo- 
cării diferite (artistic, documentar) și din perspective diferite (a 
localnicului, a străinului). Pe baza lor, oferă propria inter- 
pretare asupra aspectului Iaşilor din prima jumătate a secolului 
al XIX-lea, în care coexistau „cele două feţe”, orientală şi 
occidentală. 


„Orașul întreg, înșirându-se în amfiteatru deasupra fru- 
mosului șes a Bahluiului, înformează un tablou original și mi- 
nunat cu zidirile sale albe, cu mulțimea sa de acopereminte în 
fer alb ce lucesc ca oglinzi sub razele soarelui și în sfărșit cu 
tot farmecul unei politii ce are două fete, una orientală și alta 
evropienească. 

Alăturarea acestor două caractere deosebite, care dove- 
dește atât de mult înrâurirea Evropei asupra unei părți dintre 
români, partea bogată și privilegietă, și lupta necontenită între 
ideile vechi și nouă nu era nicidecum tipărită pe fața capitalei 
noastre cu vro câțiva ani mai în urmă. Atunci ea purta o fizio- 
nomie mai mult orientală; însă de când spiritele au început a 
să dezvăli la razele civilizaţiei, o mare prefacere s-au ivit în 
toate, o schimbare răpide s-au săvârșit atât în gusturile cât și 
în obiceiurile acelei mici părţi a societății românești de care 
am pomenit. Hainele lungi și largi au dat rând straielor mai 
strâmte ale Evropei; șlicul s-au închinat dinaintea pălăriei [...] 

...Ie vei încredința că nu este oraș în lume alcătuit de mai 
multe contrasturi. lașii este un teatru curios, decorat cu pala- 
turi și bordeie lipite împreună; actorii lui sunt luxul și sărăcia; 
iar comedia ce se gioacă în toată ziua pe scena lui...: „Șlicul 
și pălăria sau idei vechi și idei nouă”. 

(Vasile Alecsandri, Iașii în 1844) 


Iașii, capitala Moldovei, situaţi într-o regiune mai acci- 
dentată decât capitala Munteniei, nu atinseseră dimensiunile 
și importanța comercială ale Bucureștilor; [...] edificiile publice 
erau mai mari: în afară de palatul domnesc, ...se vedeau aici 
biserici mari de piatră şi un număr însemnat de palate mai 
mici, în stil occidental, în general mai bine construite și mai 


Camera de lucru a lui 
Vasile Alecsandri 


lon Ghica şi Vasile Alecsandri 


frumoase decât cele din București. Dar și aici era un mare 
contrast între locuințele boierești și maghernitele de vălătuci 
care alcătuiau masa locuintelor și a prăvăliilor. [...] Specta- 
colul străzii era destul de asemănător cu cel de la București: 
străzi principale podite cu bârne de stejar; palate ce se înveci- 
nează cu dughene lăsate pe o parte și prăvălii murdare; calești 
luxoase, mânate de arnăuţi cu turban pe cap, trecând pe lângă 
micile căruțe mânate de țărani...; iar pe jos, toate neamurile 
din Orient și Occident, în veșmintele cele mai pestrițe. „Eram 
uluit de varietatea costumelor”, avea să scrie de Giers în me- 

moriile sale. 
(Neagu Djuvara, Între Orient și Occident. Țările române la 
începutul epocii moderne, capitolul Orașul) 


SUGESTII BIBLIOGRAFICE 


Vasile Alecsandri, Opere complete (Teatru, Proză) — lectura mai 
multor opere în proză sau dramatice este indispensabilă justei 
aprecieri a contribuției scriitorului la dezvoltarea literaturii 
române în epocă. 

G. Călinescu, Vasile Alecsandri, în Istoria literaturii române de la 
origini până în prezent — capitol consacrat operei și persona- 
lității lui Vasile Alecsandri. 

Neagu Djuvara, Între Orient și Occident. Țările române la înce- 
putul epocii moderne — lucrarea poate fi consultată ca o istorie 
a vieţii private în țările române, câteva decenii de la sfârșitul 
secolului al XVIII-lea și începutul secolului al XIX-lea. De 
exemplu, capitolul Boierii prezintă aspecte ale vieții familiilor 
boierești moldovlahe văzute de călătorii străini: port, casă, 
caracter, luxul orbitor; schimbarea moravurilor la începutul se- 
colului al XIX-lea; femei, bărbaţi, tineri; boieri pământeni și 
fanarioți; boieri mari și boieri de ţară, ciocoi (parveniţi) și ma- 
zili. 


Piața Sfânta Vineri din laşi (secolul al XIX-lea) 


Dezbatere 


România, între Orient şi Occident 


Iniţial, se formează două 
echipe — afirmatorii şi negatorii (de câte trei-patru elevi) și, totodată, 
se alege echipa de evaluatori (trei-patru elevi). Componența și poziția 
fiecărei echipe (afirmatoare sau negatoare) se vor stabili prin tragere la 
sorți. Ceilalţi elevi ai clasei vor fi „spectatori”. 

Documentarea poate dura una-două săptămâni și presupune 
consultarea, sub îndrumarea profesorului, a unei bibliografii legate de 
moţiunea propusă. Construcţia argumentelor (pro sau contra) se reali- 
zează în cadrul grupului. În timpul dezbaterii, rolul profesorului este de 
moderator, el neputând interveni nici în nuanțarea argumentelor, nici în 
evaluarea participanților. Timpul alocat pentru fiecare intervenție nu 
trebuie să depășească două-trei minute, cu o pauză de circa un minut, 
pentru a permite următorului vorbitor să-şi adapteze contraargumentele 
la argumentele celeilalte echipe. Acest lucru va face ca, în funcție de 
numărul de participanți (trei sau patru), dezbaterea să dureze 30-40 de 
minute, restul timpului fiind alocat analizei. 

Desfășurarea propriu-zisă este următoarea: prezentarea argumen- 
telor (pro sau contra moțiunii) de către primul dintre vorbitori, lucrul în 
grup în echipa a doua pentru pregătirea contraargumentării, expunerea 
contraargumentelor;, urmează lucrul în grup al primei echipe pentru pre- 
gătirea răspunsului, constând în reluarea contraargumentelor și prezen- 
tarea dovezilor prin care acestea sunt combătute. Se continuă în același 
mod până când toți participanţii și-au expus punctele de vedere. Argu- 
mentele și contraargumentele sunt rezultatul consultării din cadrul între- 
gului grup, chiar dacă vor fi prezentate individual, de aceea este reco- 
mandabilă folosirea persoanei întâi plural. Vor urma anunțarea rezulta- 
telor de către evaluatori, eventual, justificarea acestora și feed-back-ul 
profesorului. 

Este util ca dezbaterea să se finalizeze printr-un referat ori o sin- 
teză, astfel încât toți elevii clasei să valorifice cunoștințele dobândite. 

Atenţie! Echipele își pot susține argumentația în orice ordine: 
se poate începe așadar prin afirmații în favoarea moțiunii, tot atât de 
bine ca și prin raționamente care să o respingă. 


“DEFINIREA TEMEI 


[ri 

Tema supusă dezbaterii, România, între Orient şi Occident, 
este, prin chiar natura ei, de o complexitate aparte, întrucât repre- 
zintă punctul nodal pentru literatura și cultura română din toate epo- 
cile. Afirmarea obsesivă a latinității, ca reflex al contestării iden- 
tității etnice și europenizarea (modernizarea, sincronismul, de multe 


Tipuri de dezbatere 

- dezbaterea de opinii pe fond 
de controversă (reunirea şi confrun- 
tarea unor poziţii diferite, cu scopul 
de a influența poziţia celuilalt sau 
de a preciza şi/ sau modifica pro- 
pria poziție); 

- deliberarea (argumentarea 
vizează luarea unei decizii); 

- dezbaterea cu scopul de a 
rezolva probleme (opoziția inițială 
ține de cunoaşterea, dar mai ales 
de necunoaşterea sau de cunoaş- 
terea parțială a problemei). 

(Alina Pamfil, Structuri 
didactice deschise) 


Caracteristici ale unui text 
argumentativ 

a. o temă în jurul căreia se discută; 

b. un protagonist (protagonist 
afirmator), subiectul care argumen- 
tează, care vrea să convingă un 
interlocutor despre validitatea pro- 
priei teze, şi un antagonist (prota- 
gonist negator), ce trebuie convins; 

c. un raționament pentru a con- 
vinge de validitatea unei opinii, în 
majoritatea cazurilor subiectivă, 
format din: 

- cel puțin o opinie şi unul sau 
mai multe argumente; 

- argumente alese în funcție de 
interlocutori: 

- faze intermediare, când opinii- 
le se schimbă sau se consolidează, 
în funcţie de argumentele aduse de 
unul sau celălalt în favoarea propri- 
ilor teze; 

- o (eventuală) concluzie. 

(Vincenzzo Lo Cascio, 
Gramatica argumentării) 


Pompiliu Eliade (1369-1914) 
— cronicar literar şi dramatic, istoric 
literar. În 1898 îşi sustine doctoratul 
la Sorbona cu teza De /'infiluence 
française sur l'esprit public en 
Roumanie. Les Origines, tradusă 
și în limba română: Influența fran- 
ceză asupra spiritului public în 
România. Originile. Att studiu impor- 
tanl este Histoire de l'esprit public 
en Roumanie au dix-neuvieme 
siècle. apărut la Paris (1905 şi 191.4). 


Aculturaţie — ansamblu! trăsă- 
turilor care au loc într-un grup soci- 
al (privind felul de a munci şi gândi, 
de a se comporta şi judeca etc.). ca 
urmare a unui contact permanent 
cu un alt grup social mai mare. 


Visul meu social profund ră- 
mâne unul al României viitoare, pa- 
şoptistă şi neopaşoptistă, o Românie 
citadină, civilizată, la nivel european. 

(Al treilea discurs: cultură, 
ideologie şi politică în România, 
Adrian Marino în dialog 

cu Sorin Antohi) 


ori în polemici violente cu traditionalismul) a fost o constantă a 
literaturii și culturii noastre. Însă, odată cu acestea au apărut și 
complexe și spaime: „balcanismul”, provincialismul, apartenenţa la 
o cultură mică/ minoră ş.a. sau justificări ale unor neîmpliniri: 
izolarea (loc comun: o insulă latină într-o mare slavă), condiţiile 
vitrege, absența unei limbi de circulaţie internaţională etc. 

În viziunea noastră, dezbaterea poate avea loc din două unghiuri 
diferite, dar care oferă o imagine de ansamblu asupra temei în cauză. 

a. perspective asupra ideii de situare a României între Orient și 
Occident (textele supuse dezbaterii conţin viziuni diferite, moderne: 
G. Călinescu — „occidentalizarea ” ca adaptare la literatura Occi- 
dentului; Alexandru Duţu — cultura de sinteză; Adrian Marino — 
român și în același timp european, Neagu Djuvara — aculturatia); 

b. polemici interbelice pe tema situării culturii și civilizației 
româneşti între Orient şi Occident (dusă mai ales de revistele 
Sburătorul, Viata românească şi Gândirea, cu privire la specificul 
național, apărarea tradiționalismului; pledoaria pentru concilierea 
modernism-tradiționalism). 


TEMA 
Perspective asupra situării României 
între Orient şi Occident 


MOȚIUNE: 
Diversitatea perspectivelor asupra situării României între 
Orient şi Occident ilustrează preocupările de a ne autodefini 
în raport cu lumea în care am trăit şi trăim. 


A. Țările române n-au fost niciodată în afara Europei și 
începuturile lor dezvăluie o puternică ținută feudală. Când vorbim 
de „occidentalizare”, înțelegem adaptarea la notiunea de „litera- 
tură” a Occidentului. Cu toate că semne de schimbare se văd încă 
din jurul anului 1700, cultura rămâne orientală, adică exclusiv 
religioasă. [...] Alunecarea înceată a moravurilor s-a făcut nu atăt 
prin mergerea românilor spre Apus, cât prin coborârea acelui Apus 
asupra noastră în chipul presiunii politice. Austria, Rusia (la 
începutul occidentalizării ei) se amestecă din ce în ce mai mult în 
treburile țărilor dunărene, și „nemtii cu coadă” (n.n. peruci) sunt 
tot mai des văzuţi pe aceste meleaguri. Epoca fanariotă a contribuit 
și ea la dezorientalizare. Grecii aveau puternice legături cu Apusul, 
îndeosebi cu Italia, și de foarte multe ori autorii francezi și italieni 
ne-au sosit prin Arhipelag (n.n. Grecia). [...] 

În Ardeal, agentul occidentalizării fu catolicismul. La 5 sep- 
tembrie 1700 se semnă definitiv la Alba-lulia actul de unire, în 
urma căruia românii aderenţi ai noii biserici căpătau la Blaj un 
seminar, afară de un număr de burse (prilejuri de a veni în contact 
cu Apusul) la „Colegiul Pazmanyan ” și „Colegiul Sfânta Barbara” 
din Viena și „De Propaganda Fide” din Roma. Așa se ivi școala 
blăjeană, ai cărei iluştri exponenti sunt Samuil Micu (1745-1806), 
Gheorghe Șincai (1734-1816) şi Petru Maior (1760-1821). 

(G. Călinescu, Istoria literaturii române. Compendiu) 


B. Continuitatea din cultura română, în epoca 
umanistă, şi-a pus amprenta asupra întregii mișcări 
intelectuale din spațiul carpato-danubian. Și, de 
aceea, mișcarea nu poate fi divizată după surse. 
S-a afirmat, și se mai afirmă încă în studii de 
amploare, că Unirea cu Roma a deschis 
transilvănenilor porțile spre Europa, în timp ce 
influența neogreacă a dat un impuls hotărâtor 
gânditorilor din principate. Dar nu numai sursele 
pe care iluminiștii din toate cele trei provincii le 
utilizează, ci reacţiile lor similare în fata modelului 
occidental pledează în favoarea unei reconstruiri 
globale a Iluminismului român. Deosebiri între 
problematica transilvănenilor și aceea a gânditori- 
lor din principate există; dar, laolaltă, ei vorbesc 
despre romanitatea poporului român, despre rolul 
lui în Sud-Estul european, despre necesitatea 
adoptării unor rezultate ale progresului occidental. 
Prezenta cărturarilor greci pe de o parte, contactul 
cu Iluminismul german, mai puternic în Transilva- 
nia, pe de altă parte, au introdus în circuitul culturii 
române elemente care pun în lumină o sinteză de 
date provenite din lumea mediteraneană și din 
centrul Europei. lar această sinteză este originală 
tocmai pentru că a pus în mișcare forte care 
preexistau, și pentru că a ajuns să se închege într-o 
nouă formă culturală. 

(Alexandru Duţu, Cultura română și 
civilizaţia europeană modernă) 


C. Ca român am convingerea și intuiţia că 
literatura și cultura tării noastre exprimă o parte 
din Europa, după cum Europa se exprimă, la 
rândul său, în parte, prin România. Conștiinta 
„europeană ” a culturii române este veche și ea 
datează încă din perioada primelor contacte 
umaniste. Jluminiștii au amplificat-o tot mai mult 
pe deplin integrați - în spirit — „afacerilor 
Evropei”. [...] Tradițiile europene ale spiritului 
românesc, Sinteza conștiinței nationale și europene, 
convingerea de a fi şi a rămâne ca român „în 
Europa”, de a participa cu alte cuvinte la istoria 
structurilor și valorilor sale, sunt realităţi 
indiscutabile. [...] 

Progresul perceptiei românești a 
Occidentului, al deschiderii adesea rapide, 
vertiginoase, spre ideile, formele, valorile și mode- 
lele sale, a fost și este însotit — și trebuie să fie tot 
mai mul! însotit - de o cât mai adâncită, nuanțată 
și amplificată dezvoltare a specificității noastre, a 
originalității creatoare românești. „Occidentali- 
zarea” nu poate fi concepută decât ca un incitant, 
ferment, stimulent, termen riguros de confruntare 


pentru totalitatea virtuţilor noastre spirituale. În 
măsura în care acestea sunt şi se dovedesc tot mai 
autentice, mai viabile, într-adevăr creatoare, 
contactele cu Europa nu numai că nu alterează, 
corup sau sugrumă valorile și posibilitățile noastre 
„specifice”, dar aceste din urmă nu pot fi decât 
incitante, consolidate și amplificate printr-o astfel 
de confruntare. Solidarizarea și integrarea sunt 
urmate în mod inevitabil de confruntare si deli- 
mitare, de consolidare pe fundamente proprii. Frec- 
vențele noastre europene ne îmbogățesc ca oameni 
și ca români, sporind conștiința românească- 
europeană a fiecăruia dintre noi. [...] În orice 
cultură, influențele joacă un rol fecund. Ele sunt un 
permanent sparing-partner al vieţii spirituale a po- 
poarelor. 
(Adrian Marino, Prezențe românești și 
realități europene) 


D. Într-un fel, punctul meu de plecare nu era 
foarte diferit de al lui Pompiliu Eliade: aveam 
sentimentul că adâncile prefaceri prin care trecuse 
fara noastră în veacul trecut prezentau caracteris- 
tici tipice ale fenomenului de aculturatie! în 
ipostaza unei întâlniri între două civilizatii. [...] 
Afirmatia că pe la 1800 tările noastre nu apar- 
țineau „civilizaţiei occidentale” e percepută de 
mulți ca însemnând că ele nu făceau parte din 
Europa! „Atitudine antipatriotică“! Se uită că 
aproape de un mileniu şi jumătate, Europa era 
tăiată în două. Erau două Europe. Prima ruptură 
se produsese odată cu împărțirea Imperiului Ro- 
man în două, în 395. De o parte și de alta a acestei 
linii de despărtire, cu totul arbitrară la început 
(tăia de-a curmezișul Iugoslavia de ieri!), aveau să 
se dezvolte cu încetul două lumi care, cu toate că 
punțile nu vor fi rupte cu totul niciodată, vor evolua 
totuși pe căi din ce în ce mai deosebite. [...] De 
atunci se poate vorbi de un adevărat clivaj între 
culturi, întărit statornic de nesfârșite dispute 
religioase. Stăpânirea otomană se va întinde o 
vreme și asupra unei părți a lumii catolice, în 
Croaţia și Ungaria, dar, în ansamblu, ea va 
coincide cu fosta sferă de influență bizantină, pe 
care, în tot sud-estul european, o închide cu o 
adevărată „cortină de fier” avant la lettre. O 
închide și o îngheață în forme învechite, în vreme ce 
Occidentul catolic, apoi și protestant, trece, de la 
începutul Renașterii, prin uriașe prefaceri pe toate 
planurile culturii — în înțelesul lare al cuvântului: 
religie, filozofie, ştiintă, arte, instituții, moravuri... 
Din toată această transformare, prea putin pătrun- 
de în lumea noastră. [...] Așa se face că, dintre toate 
popoarele ortodoxe din Europa răsăriteană, 


românii au fost cei la care occidentalizarea a fost cea mai rapidă și, 
mai cu seamă, cea mai spontană, favorizată fiind de apartenența la 
familia popoarelor neolatine și de afinităţile sentimentale și tempera- 
mentale cu italienii şi cu francezii, în sfărșit de afirmarea aproape 
obsesivă a iatinitătii, devenită o idee-forță în lupta de emancipare. 
(Neagu Djuvara, Între Orient și Occident. Țările române la 
începutul epocii moderne) 
SARCINI DE LUCRU: 
Formaţi grupe de câte șase (trei afirmatori și trei negatori). 
Pentru afirmatori (O... O): 
- apelând la informaţii extrase din textele A, B, C, D, formu- 
laţi trei-patru argumente în favoarea moțiunii propuse; 
- formulaţi o posibilă concluzie prin care să finalizați argu- 
mentarea voastră. 
Pentru negatori (0 ... 9): 
- apelând la informaţii extrase din textele A, B, C, D, formu- 
lați trei-patru argumente prin care să combateți moţiunea propusă; 
- formulaţi o posibilă concluzie prin care să finalizați contraar- 
gumentarea voastră. 


A. Sugestii în legătură cu etapele prezentării unui argument: 
© Afirmația: Noi considerăm că.../ Noi credem că.../ etc. 
© Motivarea: Argumentele noastre în sprijinul celor afirmate 
sunt:.../ Ne susţinem afirmaţia, aducând în sprijin următoarele 
dovezi....] etc. 
© Concluzia: În consecință:.../ Drept urmare:.... etc. (este de pre- 
ferat a fi reluat cel mai puternic argument dintre cele prezentate anterior). 
B. Sugestii în legătură cu etapele prezentării unui contraargument: 
O Identificarea argumentului/ argumentelor celeilalte echipe și 
enunţarea contraargumentului/ contraargumentelor pentru fiecare situ- 
ație în parte (Echipa afirmatoare susține/ consideră/ crede că... etc.) 
@ Expunerea contraargumentului parcurgând următoarele 
etape: afirmaţia, motivarea, concluzia (Noi nu suntem de acord, 
deoarece credem că/ susţinem... €tc.). 
C. Sugestii în legătură cu etapele construcției unui nou argument: 
© Enunţarea contraargumentului celeilalte echipe. 
O Consolidarea poziţiei inițiale prin noi argumente. 
D. Sugestii în legătură cu etapele construcției unui nou contraargument: 
0.. 
9... 


Fişă de evaluare 


CO 
| Caiatea argumen | | | f 
Limbaj: corectitudine, fluență, 

adecvare la partener etc. ÎN E E E 


Calificative: Foarte bine - 3p; Bine - 2p; Satisfăcător - 1p. 


TEMA 2 
Polemici interbelice pe tema 
situării culturii și civilizației românești 
între Orient şi Occident 


MOȚIUNE: 
Polemicile pe tema situării culturii şi civilizaţiei româneşti între 
Orient şi Occident, transpuse în confruntarea dintre moder- 
nism şi tradiţionalism au fost necesare. 


A. Încă nu s-a potolit discuția angajată de două reviste cu carac- 
ter polemic, în jurul unei probleme, e drept, destul de vechi. Sustine 
una dintre ele, anume, că prea suntem înconjurați cu ziduri chinezești, 
că vegetăm într-o orientală indiferență când nu e vădită ostilitate faţă 
de curentele de idei și fapte noi care agită lumea occidentului. Suntem 
prea locali, numai locali, trăim în suburbia culturii... nu suntem deloc 
europeni, scriu dânșii... Și iată că din cealaltă tabără se flutură cu 
îndârjire steagul, care dacă nu se vedea prea bine, vina venea de acolo 
că vechimea îl decolorase. Ne amenință cu o adevărată invazie 
cosmopolită, vestesc apărătorii, dând alarma. Limba, obiceiurile, 
literatura sunt în primejdie. [...] Căci pentru unul ăsta este 
europenismul: cea mai nouă modă apuseană, cel din urmă dans, cea 
din urmă formă a versului, cea mai recentă poză strâmbă [...] cea mai 
nouă absurditate discutată cu furie. 

Iar pentru altul, de cele mai multe ori, tradiție înseamnă plu- 
gușorul, steaua, antereul, coliba și opincile lui Dincă Priboi; în- 
semnează neapărat cântecul lăutarilor, cuvântul turcesc, călugărul 
incult și mobila pirogravată. 

Între aceste două curente e explicabil, fireşte, un antagonism 
ireductibil. Îndârjirea unei superficialităţi pe care o ameninţă altă 
superficialitate. Între ele e însă miezul sufletului mare care transfor- 
mă în cultură tot ce atinge. [...] 

Sufletul unui scriitor mare este sinteza sufletească a unui po- 
por la un moment dat. Nu tradiţiile sunt sufletul unui popor, ci 
scriitorii, gânditorii și artiştii lui, oricum ar fi ei, cu condiţia să fie 
mari. Nici Goethe, nici Eminescu nu sunt mari prin arta lor naţio- 
nală, ci națiunile sunt mari prin arta acestor artişti. 

(Camil Petrescu, Sufletul naţional) 

B. Dar tradiționalismul nu e o forţă ce se opune civilizației. 
Tradiţionalismul e tehnica vieții sufletești a unui neam. Civilizaţia e 
tehnica vieţii materiale a omenirii. Tehnica vieţii sufletești consti- 
tuie cultura unui neam — acel fel de a fi, de a gândi și simti, de a 
vorbi și de a se închina, de a nădăjdui și chiar de a muri. E o crista- 
lizare elaborată în curs de veacuri şi milenii, încercată prin flăcă- 
rile şi torentele istoriei, determinată într-un fel şi nu într-altul de 
fatalitatea lăuntrică a sângelui și a credinței, a rasei şi a religiei. 
Civilizaţia uniformizează, cultura diferențiază. Același tren face să 
călătorească și englezul și indianul; dar diferenţele culturale îi vor 
împiedica să se înțeleagă la fel. 

(Nechifor Crainic, A doua neatârnare) 


Cele două reviste la care se 
referă Cami! Petrescu sunt Viaţa 
Românească şi Sburătorul. 

Viața Românească - revistă 
literară şi ştiinţifică, înfiinţată la laşi, 
în martie 1906, şi mutată la Bucu- 
reşti, din 1930. Apare, cu câteva pe- 
rioade de întrerupere (1916-1920, 
1940-1946), până în contempora- 
neitate. La conducerea ei s-au aflat 
C. Stere, G. Ibrăileanu, iar din 1933, 
Mihai Ralea şi G. Călinescu. La în- 
ceputurile ei a fost de orientare po- 
poranistă, iar mai târziu a promovat 
literatura realistă şi, în perioada in- 
terbelică, a deschis calea polemi- 
cilor cu privire la teoria specificului 
naţional, opunându-se literaturii de 
orientare modernistă, în special 
simbolismului 'şi avangardismului, 
considerate ca reprezentând itera- 
tura „decadentă”. 

Sburătorul — revistă literar-ar- 
tistică, înființată la Bucureşti de 
criticul literar E. Lovinescu. Apare în 
două serii (1919-1922 şi 1926-1927), 
promovând literatura modernă şi 
grupând în jurul său şi al cenaclului 
cu acelaşi nume scriitori şi critici 
literari în plină afirmare, precum lon 
Barbu, Liviu Rebreanu, Hortensia 
Papadat-Bengescu, Camil Petrescu, 
lon Piltat, Tudor Vianu etc. 

Pompiliu Constantinescu, 
(1901-1946) — critic literar. Volume 
de referință: Mişcarea literară 
(1927), Opere şi autori (1928), 
Critice (1933), Figuri literare 
(1938), Tudor Arghezi (1940). 
Apropiat al revistei şi a! cenaclului 
Sburătorul, condus de E. Lovinescu. 


C. De peste un deceniu există o controversă iritantă în litera- 
tura și critica noastră: lupta fratricidă între tradiționalism și mo- 
dernism. Suntem o cultură tânără, care tot mai simte nevoia de în- 
drumare. Întelectualitatea noastră e încă simplistă, în sensul că e 
obișnuită cu sistematizările violente; a păstrat un fanatism discor- 
dant cu mentalitatea veacului. Vrem să ne afirmăm individualitatea, 
de aceea credem că orice inovaţie e o înstrăinare. [...] 

Controversa a luat accente polemice vehemente; două citadele 
își risipesc forțele, recurgând la toate mijloacele de luptă, pentru a- 
și dovedi existenţa dominantă. Critica română, care încă n-a intrat 
în faza de sinteză amplă, ci se reduce la recenzia de carte sau la 
definirea de proportii mici a unui autor — pe terenul discuțiunilor 
teoretice, şi-a reluat aspectul sociologic, de directivă culturală din 
epoca polemicii dintre Maiorescu şi Gherea. Mijloacele și problema 
sunt altele, spiritul e însă același. 

În fond socotim că punctul de plecare al discuţiunii e vicios; 
singurul criteriu pe care critica și-l poate legitima e al valorilor 
creatoare. : 

Astăzi, curentele literare coexistă; grupările de scriitori alcătu- 
iesc un mozaic; alături de un realist, în aceeași epocă, un expre- 
sionist; alături de un simbolist, un temperament clasic. Diversitatea 
aceasta cere un unghi vizual de largă comprehensiune. Curentele 
sunt realităţi indiscutabile, însă nu se valorifică decât prin coefi- 
cientul creator pe care-l aduc. 

(Pompiliu Constantinescu, Tradiționalism sau modernism?) 


SARCINI DE LUCRU: 

Formati grupe de câte şase (trei afirmatori şi trei negatori). 

Pentru afirmatori: 

- apelând la informaţii extrase din textele A, B, C, formulați 
trei-patru argumente în favoarea moțiunii propuse; 

- formulaţi o posibilă concluzie prin care să finalizați argu- 
mentarea voastră. 

Pentru negatori: 

- apelând la informaţii extrase din textele A, B, C, formulați 
trei-patru argumente prin care să combateți moţiunea propusă; 

- formulați o posibilă concluzie prin care să finalizați contraar- 
gumentarea voastră. 

Pentru organizarea dezbaterii, reciteşte informațiile prezentate 
în paginile 73 şi 76. 


SUGESTII BIBLIOGRAFICE 

Pentru pregătirea dezbaterii anunţate, dincolo de citirea com- 
pletă a textelor din care au fost extrase fragmentele de mai sus, vă 
recomandăm și alte opere care au legătură directă cu problematica 
enunțată. Citindu-le, ați putea obține argumente pro sau contra ide- 
ilor exprimate mai sus. 

- G. Călinescu, Istoria literaturii române de la origini până în 
prezent 

- Adrian Marino, Prezențe românești și realităţi europene 

- Alexandru Duţu, Cultura română şi civilizația europeană 
modernă 

Descoperirea literaturii popu 


Balada populară Meșterul Manole. 
Drama Meșterul Manole de Lucian Blaga 


SCURTĂ ISTORIE 


În epoca noastră a apărut o mare pasiune pentru poezia 
populară. [...] Deosebirea dintre poezia populară și cea cultă (cea 
epică şi cea dramatică, cea a profanilor și cea a omului cultivat) 
este confirmată odată pentru totdeauna la toate popoarele și în 
toate regiunile, semnificând că în genul epic faptele și istoriile 
trezesc un ecou menit să aibă larg răsunet și să pătrundă în popor 
cu voia sau fără voia acestuia, fără a întâmpina greutăți, atât de 
pur, atât de inocent, atât de fidel sunt reținute faptele, istoriile, doar 
de dragul lor, reprezentând un pretios bun colectiv din care se 
împărtășește fiecare; spre deosebire de poezia cultă care tinde să 
exprime o singură ființă omenească ce își dezvăluie sufletul, își 
răspândește în lume părerea şi experienţa despre mersul vieții, fără 
a fi pretutindeni înțeleasă sau fără a vrea să se facă înțeleasă de 
oricine. 

(Iacob şi Wilhelm Grimm, Idei despre raportul dintre 
legendă, poezie și istorie, 1808) 


Traducţiile nu fac o literatură. Noi vom prigoni cât vom putea 
această manie ucigătoare a gustului original, însușirea cea mai 
prețioasă a unei literaturi. Istoria noastră are destule fapte eroice, 
frumoasele noastre țări sunt destul de mari, obiceiurile noastre sunt 
destul de pitorești şi de poetice, pentru ca să putem găsi și la noi 
sujeturi de scris. 

(Mihail Kogălniceanu, Introducție la Dacia literară, 1840) 


Natura voiește ca omul să-și cânte plăcerile și suferinţele. Prin 
cântecele sale, el își zugrăvește gândul, năravurile, faptele, într-un 
cuvânt, toată ființa sa; cântecul este o răsfrângere a sufletului său. 
Precum în Europa civilizată, lăcuitorii dealului au deosebite vorbe 
și obiceiuri de lăcuitorii văiei; precum orice târg, orice sat are a sa 
particulară fizionomie, fieștecare țară are cântecele sale, a căror 
muzică și poezie sunt potrivite cu firea pământului și caracterul 
lăcuitorilor ei. 

(Constantin Negruzzi, Cântece populare a Moldaviei, 1840) 


Mie mi-e drag românul și știu a-i preţui bunătăţile cu care l-au 
dăruit natura. Mi-e drag să-l privesc și să-l ascult, căci el e simplu 
și frumos în înfățișarea lui; căci e curat, înțălept, vesel și poetic în 
graiul său. Îmi plac obiceiurile patriarhale, credinţele sale 
fantastice, danţurile sale vechi și voinicești, portul său pitoresc 
care, la Roma, se vede săpat pe Columna lui Traian, cânticele sale 
atât de armonioase! 

(Vasile Alecsandri, Românii și poezia lor, 1849) 

Anton Pann, ediție 1941 


Datinile, poveștile, muzica și poezia sunt arhivele popoarelor: 
cu ele se poate oricând reconstitui trecutul întunecat. Prin studiul 
lor ne vom lămuri originea limbii, nașterea naţionalităţii române, 
aplicările naturale cu care e înzestrat poporul, luptele ce au sus- 
ținut coloniile romane până a nu se preface în locuitorii de astăzi ai 
vechii Dacii. [...] Fie forma versurilor uneori defectuoasă: ele îmi 
par mie poleite cu razele geniului. Privighetoarea nu e frumoasă, 
dar cântecul îi este din rai. 

(Alecu Russo, Poezia poporală, 1848) 


Chiar dacă interesul pentru obiceiurile și credinţele populare s-a 
manifestat sporadic încă de pe la începutul secolului al XVIII-lea, 
„descoperirea” literaturii populare s-a produs, în Europa, ceva mai 
târziu, spre sfârșitul secolului și s-a datorat scriitorilor romantici 
care considerau folclorul arhiva vie a popoarelor, expresia ne- 
mijlocită a trăsăturilor sufleteşti ale fiecărei nații. Entuziasmul stâr- 
nit de această descoperire a făcut ca în toate țările continentului să 
se declanșeze o adevărată „goană” pentru strângerea și conservarea 
cât mai grabnică a acestei comori, fără de care, credeau cărturarii 
timpului, cultura naţională ar fi fost văduvită de ceea ce avea ea mai 
valoros. A fost o muncă entuziastă, practicată însă mai cu seamă de 
amatori pasionați, dar puțin pregătiți pentru acţiunea pe care o 
inițiaseră. Tocmai de aceea, mai ales în prima jumătate a secolului 
al XIX-lea, culegătorii români, şi nu doar ei, n-au fost preocupați în 
mod deosebit de păstrarea autenticităţii, intervenind adesa în texte 
pentru a le „îndrepta”. Mărturie stă chiar titlul celei mai cunoscute 
culegeri de folclor a momentului, datorate lui Vasile Alecsandri, 
Poezii poporale. Balade (Cântece bătrânești), adunate și 
îndreptate (I, II, laşi, 1852-1853). Abia spre sfârșitul secolului, 
locul amatorilor începe să fie luat treptat de profesioniști preocupați 
să conserve și autenticitatea creaţiilor populare, iar etnografia și 
folclorul devin obiect de preocupare ştiinţifică. 


1769-1770 — Apare la Berlin Descrierea Moldovei a lui Dimi- 
trie Cantemir, tradusă în limba germană după originalul latin, con- 
ținând numeroase informaţii despre obiceiurile calendaristice, de 
nuntă și de înmormântare, despre practici magice şi colinde. Prima 
traducere în limba română datează din anul 1825. 

1844 — Ion Heliade-Rădulescu publică balada Zburătorul, 
având ca temă o credință populară semnalată prima oară de către 
Dimitrie Cantemir, în Descrierea Moldovei. 

1851-1852 — Anton Pann tipăreşte O șezătoare la țară, urmată, 
un an mai târziu de Culegere de proverburi sau Povestea vorbii, 
scrieri în care „poezește” și „românește” cu mare talent snoave, pro- 
verbe, zicători. 


1852-1853 — Vasile Alecsandri tipărește Poezii poporale. Ba- 
lade (Cântece bătrânești), făcând cunoscute întâia oară cititorilor 
români Miorița și Meșterul Manole. Ediţia a doua, mult ampli- 
ficată, numită Poezii populare ale românilor adunate și întocmite, 
apare în anul 1866. 

1853 — Apare volumul de versuri Doine și lăcrămioare al lui 
Vasile Alecsandri. 

1861 — Alexandru Odobescu publică primul studiu de folclor 
comparat din cultura română, Cântece poporane ale Europei răsă- 
ritene mai cu seamă în raport cu țara, istoria și datinile românilor. 

1868 — Apare colecţia de Basme, oraţii, păcălituri și ghicitori, 
a lui I.C. Fundescu. 

1868 — Titu Maiorescu scrie studiul Poezii populare române, 
cu ocazia apariţiei ediției a doua a colecției lui Vasile Alecsandri. 

1869 — În cadrul Societăţii Orientul, patronată de GrH. Grandea 
și revista Albina Pindului, Mihai Eminescu este responsabil cu 
strângerea folclorului din Moldova. Preocupările sale în domeniu vor 
avea, ulterior, ca rezultat colecționarea unui mare număr de texte, dar 
şi scrierea unor lucrări originale, având ca punct de plecare creația 
populară, precum poemele Călin Nebunul, Fata-n grădina de aur, 
Miron și frumoasa fără corp şi basmele în proză Făt-Frumos din 
lacrimă, Frumoasa lumii, Finul-lui-Dumnezeu etc. 

1870 — Apare colecția de Basme populare române a juni- 
mistului Miron Pompiliu. 

1872 — Meşterul tipograf Petre Ispirescu editează Legendele 
sau basmele românilor, rămasă până azi cea mai cunoscută cule- 
gere de basme populare de la noi. 

1873-1875 — Apare culegerea Poezii poporale române, a lui 
Simeon Florea Marian, conținând, până în acel moment, cea mai 
bogată colecție de balade din Moldova de Sus. 

1876-1878 — Apar în revista Convorbiri literare poveștile lui 
Ion Creangă. 

1880 — Bogdan Petriceicu Hasdeu editează Cărţile poporane 
ale românilor în secolul al XVI-lea în legătură cu literatura 
poporană cea nescrisă. 

1883 — Moses Gaster publică Literatura populară română, 
prima sinteză despre folclorul românilor. 

1885 — G.Dem. Teodorescu editează monumentala culegere 
Poezii populare române, datorată, în cea mai mare parte, infor- 
mațiilor preluate de la celebrul Petrea Creţul Şolcanul, supranumit 
lăutarul Brăilei. 

1895 — Iuliu A. Zanne începe editarea colecţiei Proverbele 
românilor, în 10 volume. 

1895 — Lazăr Şăineanu publică Basmele române, un vast 
studiu de folclor comparat de aproape o mie de pagini, care are în 
vedere cvasi-totalitatea poveștilor românești cunoscute până în 
"momentul apariţiei volumului. 

Petre Ispirescu, ediţie 1943 

Lazăr Şăineanu, 
Basmele române, 
ediție 1978 


Biserica episcopală din 
Curtea de Argeş (1517) 


Mit o Basm -~ În accepţia lui 
Mircea Eliade, mitul povesteşte o 
istorie sacră; el relatează un eveni- 
ment care a avut loc în timpul pri- 
mordial, în timpul fabulos al „înce- 
puturilor”. Altfel zis, mitul povesteş- 
te cum, mulțumită isprăvilor ființelor 
supranaturale, o realitate s-a năs- 
cut, fie că e vorba de realitatea to- 
tală, Cosmosul, sau numai un frag- 
ment: o insulă, o specie vegetală, o 
comportare umană, o instituție. E, 
aşadar totdeauna povestea unei 
„faceri”, istoria unei geneze. Fiind 
considerat „adevărat”, mitul avea cu 
precădere o funcţie iniţiatică, con- 
tinutul său fiind sacru, exemplar şi 
semnificativ. Basmul, în schimb, 
este o degradare a sacrului sau 
poate un dubiet facil al mitului şi al 
ritualului de inițiere. El repetă pe un 
alt plan şi cu alte mijloace scenariul 
exemplar de iniţiere, prelungeşte ini- 
țierea la nivelul imaginarului. Această 
degradare nu a fost însă ireversi- 
bilă. În Evul Mediu, se poate vorbi 
chiar de o constantă nostalgie a „în- 
toarcerii la origini”, toate grupurile 
sociale adoptând un mit a! originii, 
al condiţiei sau vocației, în fond, un 
model exemplar considerat demn 
de a fi cunoscut şi urmat. Acesta 
este şi momentul genezei baladei 
despre meşterul Manole. De altfel, 
multe simboluri şi mituri vor fi „re- 
descoperite” prin intermediul opere- 
lor literare. 


Arhetip — modei originar, ideal. 


GRUNDE OMA MAH 
1.  Adună cât mai multe informaţii despre mănăstirea de la Curtea 
de Argeş: istorie, fotografii, impresii despre monument ale 
celor ce l-au vizitat etc.; prezintă „colecţia” ta colegilor. 
2.  Cunoşti obiceiuri/ ritualuri de construcţie actuale, la români? 
Povestește-le şi colegilor. Fiecare dintre aceste cerințe poate fi 
extinsă sub forma unei investigații. 


MEŞTERUL MANOLE 
(baladă populară) 


PUNCTE DE REPER 


Se consideră că memoria colectivă nu reține un eveniment sau 
o figură autentică mai mult de două-trei secole, întrucât ea functio- 
nează cu arhetipuri (în loc de personalități istorice) și categorii (în 
loc de evenimente). Mentalitatea populară reține individul doar în 
măsura în care acesta este integrat unei categorii impersonale: cu 
alte cuvinte, în măsura în care își pierde autenticitatea lui istorică şi 
devine arhetip. Ca atare, deşi asupra locului de naștere al baladei 
există numeroase ipoteze, fixarea poveștii pe un meşter zidar, 
Manole, și pe o mănăstire, cea de la Curtea de Argeş, se datorează 
tocmai funcției arhetipale a creaţiei folclorice. Persistența acestui 
mit în Evul Mediu și în această parte a Europei nu poate fi 
întâmplătoare. A supravieţuit aici din timpuri imemoriale o anume 
solidaritate cu ritmurile cosmice (ale căror urme se întâlnesc încă în 
folclorul românesc, în Miorița, în doine ori bocete), atât de 
puternică, încât chiar biserica a asimilat o parte a calendarului sacru 
precreştin (Rusaliile, zeii furtunii sub chipul Sf. Ilie etc.). Populaţia 
rurală, prin însuși modul ei de a exista în natură, a adoptat ceea ce 
s-ar putea numi un creştinism cosmic, popular care, fără a se 
îndepărta de cel canonic, avea notele sale distincte. 

Dar recuperarea mitică, ritualică a sacrului, în folclor, este 
dependentă de creativitatea individuală, chiar dacă se produce în 
folosul colectivităţii. De aceea apar variante care, adeseori, se 
îndepărtează puternic de prototip (de modelul originar). Așa se 
explică faptul că un personaj ca Manole a putut să capete trăsături 
atât de diverse în cele circa 170 de variante cunoscute până azi. G. 
Călinescu considera balada ca întruchipând sacrificiul creatorului: 
În moartea meşterului și în indiferența voievodului pentru ființa lui 
concretă s-a putut vedea un simbol al obiectivității absolute a 
creației.  Multitudinea primește opera ca fenomenalitate 
independentă şi ignorează pe artist. Moartea meşterului ar 
reprezenta, deci, înstrăinarea creaţiei de creator. Este o observație 
perfect valabilă pentru varianta culeasă şi îndreptată de Vasile 
Alecsandri. Dar tocmai intervenţia poetului cult a transformat 
această variantă într-o dramă „de curte”, în care dragostea se luptă 
cu datoria și este învinsă. Tipologia străveche, în schimb, este mult 
mai crudă. Miturile, spunea Mircea Eliade, nu ne înfătișează o 


Arcadie arhaică, o lume bucolică; din ele transpare o conceptie 
tragică a existenței, rezultat al valorificării religioase a torturii și a 
morții violente. 

Varianta de mai jos, culeasă de G.Dem. Teodorescu de la 
Petrea Crețul Şolcanul, lăutarul Brăilei, în 1883, este complexă şi 
autentică. Monastirea Argeșului din colecţia Vasile Alecsandri este, 
cum afirmă chiar editorul, doar o variantă mai scurtă a acestui 
vechi cântec (450 de versuri, față de 824 ale celei de față). Varianta 
G.Dem. Teodorescu va constitui punctul de plecare al argumentării 
ce va urma. 


Bună ziua-i da; 

El le mulțumea. 
Domnul, de-l vedea, 
Vreme nu pierdea, 
Ci mi-l întreba, 

Din gură-i zicea: 
— Noiaș, purcăraș, 
Porcii tot păzind, 
Marmura-ntorcând, 
Nu cumva-i văzut 
Pe undea-i trecut 
Un zid învechit 

Și neisprăvit, 

De mult părăsit? 
Daca l-ai văzut 

Și l-ai cunoscut, 
Hai cu noi îndată, 


În sus pe Argiş, 

Prin ăl cărpeniș, 
Prin ăl aluniş, 
Plimbă-mi-se, plimbă 
Domnul Negru-vodă 
Pe dalba-i moșie 

C-o verde cocie, 
Verde zugrăvită, 
Nir-aur poleită, 

Cu opt telegari, 

Cu nouă zidari, 
Nouă meșteri mari 
Și Manole zece, 

Care mi-i întrece, 
Stă inima-i rece. 

El că mi-a umblat 
Tara-n lung și-n lat, 
Prin ăl cărpeniș, Hai de ni-l arată, 
Prin ăl aluniș, Că te-oi răsplăti 
Lungiș, Și te-oi milui 


Curmeziș, Cu milă de domn. [...] 

Dar tot n-au găsit Noiaș, d-auzea, 

Un zid învechit, Noiaş se-ndemna 

Un zid părăsit, Și se-ndupleca; 

Rămas de demult. [...] Cu vodă pleca, 

Fără că-mi găsea Cu nouă zidari, 

Și îmi întâlnea Nouă meșteri mari, 

Noiaș, purcăraș, Cu Manole zece, 

Porcii tot păzind, Care mi-i întrece. 

Marmură-ntorcând. Stă inima-i rece! 
EXPLORAREA TEXTULUI 


În sus pe Argiș... 


1. Alegerea ruinei drept loc de construcție are o semnificaţie spe- 
cială, în legătură cu mentalitatea arhaică a veşnicei distrugeri 
şi creaţii a universului. Nu felul construcției (biserică, pod, ce- 
tate) este important, ci ideea de continuitate în ruina ce 
servește ca temelie. Iar construcţia ridicată într-un asemenea 


Arcadia — regiune din Hellada, 
despre a cărei populație, conform 
mitologiei greceşti, se credea că 
trăieşte în inocentă şi într-o fericire 
perpetuă. 


WBSTERULO MANOLE. o 
Serii In dioa-do.9, Ahguată 1889, 1a Lacul: 
em d A Patres Crsţali Şolcanð, lautarulii 
BrătieL. — Legends auriu, latttulață Monastirea 
drgeriulut, in pag. 186 198. din coiecțiunea d-lo! 
V. Alesandri, e uå variantă ma! scurtă a. acostu! 
i - Yochiù cântecă]. 


Lă 


In aus pe. Argișt, 
+ prin-lă-cărDeniță, | 
prin dlă-:alunişă, < 
plimbämi-s9; plimbă 
domnulti Negru-vodä' 5 
“pe d'alba’ mogi 
c'uA verdo cociă, 
verde zugrăvită 
*ntr'aură polaită, 
cu aptă telegari, 10 
cu nouă zidari, 
nouă 'mestert mari 
şi Manole dece, 
care mi’! Intrece, 
stă inima”! rece. 8 


£ EI că miat ùmbiată , 
~ ra'a legt gi'n latt; 
prin 8lü cärpenigů, 
prin Bld stunişă i 
lungigů, 2 
curmedigů, 
dér toti maŭ găsitu 


1. Lăutarii, care gied acâstă legend, rostescă 
numele lut Aegnwvodd, ca In coiootiunea d-lui 
V. Alesandri. Frott remultă din coprinsulú 
poamaol, zidiroa celobrului monument do ar- 
chitectură ali mânăstirii de la Curtoade-Ar- 
gagu sari f inceputù pb le finete seculului 
am dn epoca lut Radu Nogru Basarabù 7) făra 
a so fi pututiă termina. Intre. 1512 ai 1521, Vigu 
stu Nâgoiă vodă Basarabi, la care se reportă 
teginda. îi continuà şi tormint atâti clădirea 
area „impostrițândă cărâmigile şi sco- 
fori iu pâtră” după cum ae esprimtd-lă 
T a CAE a aae pesak 

11, cári mpodobirea ef po din 
|: Saa i ci eaS candele pretiáse. 
~ Ore care constituia fundul poemei, zi- 


In susu pe Argişu... 
Poezii populare române 


(ediţia princeps, 1885), 
pagină cu ortografia epocii 


loc semnifică o regenerare periodică, repetabilă la nesfârșit. 
Timpul linear a fost înlocuit cu unul circular, mitic, simboli- 
zând o nesfârșită serie de nașteri și morți rituale, o reîmpros- 
pătare permanentă şi periodică a trecutului. Este aici ideea că 
omul nu trăieşte singur în fața unui univers rece, nepăsător şi 
infinit. Identifică tema secvenţei de mai sus (În sus pe Argiș) și 
un motiv pe care îl consideri a fi în directă legătură cu tema 
identificată. 


Tânără și vie, 
D-o dalbă soție. 


Hai să ne-nchinăm, 


Hai să ne legăm 
Și hai să jurăm 
Jurământul mare 
Pe pâine, pe sare, 
Pe sfinte icoane: 


Care soțioară 
Întâi c-o veni 

Joi de dimineaţă, 
Pe nor și pe ceață, 
S-aducă bucate, 
Voi s-o apucați, 

N braţe s-o luați, 
'N zid s-o aruncaţi, 


2 Urmărește comportamentul lui Negru-Vodă. Faptul că el caută Pe unea si atu Glad iiati 

un anumit loc presupune o inițiere prealabilă. Descrie raportul $ 

dintre meșter și vodă, aşa cum apare în această primă parte a 

baladei. EXPLORAREA TEXTULUI 
3. În prezentarea lui Manole apare, repetat, versul Stă inima-i 


rece. El nu se mai regăsește în niciuna dintre celelalte circa 170 
de variante ale baladei. Identifică-l în toate contextele în care 
apare. Vei constata unele modificări care apar în structura 


Dar ce se-ntâmpla? 


1. Zidurile se surpă în mod repetat. Remarcă faptul că Manole 


este singurul care se frământă și caută o soluție. Identifică ver- 


G.Dem. Teodorescu student, versului. Cum le justifici? 


în revista Gândirea (1934) 


în 1871 


surile care descriu acest moment și explică modalităţile artis- 
tice prin care poetul popular sugerează zbaterea meșterului. 


incendii? Dieta 2. În Biblie (Facerea, l, 14-19), se povesteşte că joi a despărțit 
d Sa Sea Dumnezeu lumina de întuneric. Şi tot joi, Isus a fost trădat de 
Ziua ce-mi zidea Zidul jos vedea, ` Î dintel | iei 
aia gina Și iar se gândea către Iuda. n cre ntele popu lare, ca urmare a contammami 
e celor două secvențe biblice, joia este considerată zi fără spor 
C-așa Domnul va. Ea la lucru, zi nenorocită în care nu se începe nicio | 
3 pe nicio lucrare mare, 
Aşa, tot aşa, Seara când sosea, zi rea. Şi pentru Manole este o zi de cumpănă, căci se află la o 
Ei se tot cerca, Lucrul când lăsa, răscruce a vieții. Inima sa rece presupune lipsa sensibilităţii: el 
Zidul că-ndr epta, EI EN chema este un bun meşteşugar, dar, în acel moment, nu înțelege și nu 
Zidul cã-ntărea. Nouă meşteri mari, prețuieşte viața. Se știe, de altfel, că punctul culminant al 
Trei ani că lucra, Calfe și zidari. oricărui ceremonial arhaic de iniţiere era „Coborârea în Infern”. 
Dar geaba era: Icoana-mi lua, Numai contactul ritualic cu moartea permitea novicelui să 
Ziua ce-mi zidea, Pe mas-o punea, devină conștient de valoarea vieții. O astfel de înțelegere a 
Noaptea se surpa. [...] Din gură zicea: lumii nu pare însă a exista și în sufletul meșterului care, după 
Soare când sfințea, — Nouă meșteri mari, trei calificative venite din afară — stă inima-i rece —, spune la 
Lucrul când lăsa, Calfe şi zidari, un moment dat despre sine: stă inima-mi rece. Tocmai de 
Acas’ nu pleca, Și cu mine, zece, aceea, hotărârea pe care o va lua se va dovedi a avea o 
La zid că mânea. Stă inima-mi rece. importanță capitală pentru destinul său. Și pentru cititor 
Noaptea când sosea, Io că v-am chemat momentul este important, deoarece dezvăluie adevărata natură 
Pe zid se culca Și v-am adunat a lui Manole, a cărui inimă rece se cerea a fi „însuflețită”. Căci 
Ș-abia aţipea. Vorbă să vorbim, „îndemânarea” meşteşugarului trebuia dublată de „suflet”. 
Dormea, nu dormea, Sfat să sfătuim, Realizează un portret al meşterului, folosind numai infor- 
Un vis că visa, Plan să plănuim, maţiile din această secvenţă. 
Un vis aievea, Că zid ce zidim 3. Ai aflat deja ce semnificaţie are ziua de joi, în credinţele popu- 
Și visu-i spunea Surpat îl găsim. lare. Remarcă și faptul că visul îi dă lui Manole doar soluția, 
Că-n deșert lucra, Și io am visat dar nu-i impune și ziua sacrificiului, care este hotărâtă chiar de 
Până n-o clădi, Vis adevărat meşter. Ce semnificație crezi că are alegerea acestei zile, de 
Până n-o zidi Că-n zadar muncim, către Manole? 
Ziua ce-mi zidea Chiar în temelie, Geza trdim 4. Sacrificiul sofioarei ar putea avea și altă urmare decât simpla 
Noaptea se surpa... Tânără şi vie, Pândinomelăäi, ridicare a zidului. Explică versul Cu cap să scăpați, din finalul 
Desen al lui Demian D-o dalbă soție. Până n-om zidi secvenjei: 


Zi când se făcea, 


Chiar în temelie, 


Soţioara mea... 


Desen al lui Demian 
în revista Gândirea (1934) 


Cei nouă zidari, 
Nouă meșteri mari, 
Ei, măre, că-mi sta 
Până se-nsera. 
Acas’ când mergea, 
Pe drum se vorbea, 
Si când ajungea, 
Neveste-și chema, 
Neveste-nvăţa 

Si mi le zicea: 


— Ja voi ca să-mi știți 


Și să nu-mi veniţi 
Joi de dimineaţă, 


Pe nor și pe ceată. [...] 


Manole că-mi sta, 
Iar când se scula 
În cap cu ziua, 
Hârtie-mi lua, 
Scrisoare-mi scria 
S-acas-o mâna: 
Scrisoare pe vânt, 
Răspuns pe pământ. 
La slugă c-o da 
Ș-acas-o ducea, 
La dalba Caplea. 
Iar dalba Caplea, 
Ea, dac-o vedea, 
Ea, dac-o primea, 
Scrisu-i cunoștea, 
Mult se bucura. 
Cartea că-mi lua, 
Cartea desfăcea, 
Frumos mi-o citea. 
Manole-i scria: 
„Drăgută, Caplea, 
Soțioara mea, 

Ai un bou bălan 


la să mi te scoli, 
Crânguri să-mi răscoli. 
De l-ăi nemeri, 

Și, de l-ği găsi, 

la să mi te-apuci 

La tăiat să-l duci 

Și din carnea lui 
Bucate să-mi faci, 
La zid să le-aduci, 
Pe nor și pe ceată, 
Joi de dimineață.” [...] 
Manole, cum sta 

Și pe câmp privea 
Și pe câmp căta, 

El că mi-o vedea, 

Și mi-o cunoștea. 
Din adânc ofia, 

Din gură zicea: 
„Jacăt-o că vine, 
Sărmanul de mine!” 
Și cruce-și făcea, 
Din ochi lăcrima, 
La cer se ruga: 


„Doamne, Doamne sfinte, 


Doamne milostive, 
Orice te-am rugat, 
Toate mi le-ai dat; 
Dă, Doamne, ș-acum 
Ca să crească-n drum 
Un verde hățiş, 

Un mare stufis, 

S-un rug curmeziș, 
Doar s-o speria, 
Doar s-o-mpiedica, 
Bucate-o vărsa, 
'Napoi c-o pleca, 
Altele să ia, 


Într-o duminică, 
Într-o zi cu soare, 
Într-o sărbătoare, 
De la vânătoare, 
Vodă, de-mi venea, 
Departe-mi vedea 
Pe Argiș în jos, 

Pe plaiul frumos, 
Sfântă mânăstire, 
Pentru pomenire. 
Și cum o vedea, 
Din gură zicea: 

— Aferim, Manole, 
Mestere Manole, 
Mester învățat, 
Mester lăudat; 
Aferim, zidari, 
Nouă meșteri mari, 
Cu Manole, zece, 
Care mi vă-ntrece. 
Tot ce mi-aţi cerut 
Io v-am împlinit, 
Dar bine-aţi lucrat, 
Bun lucru mi-ați fapt, 
C-astă mânăstire 
O fi pomenire 

Și nu s-o vedea 

În lume alta, 

Alta ca dânsa! 
Manole, cum sta 
Sus, pe înveliş 

Și pe coperiş, 

Din suflet ofta, 


Din gură-i zicea 

Și mi-i răspundea: 
— Doamne, Negru-vodă, 
Mare-i şi frumoasă, 
Mândră ş-arătoasă, 
Sfântă mânăstire, 
Chip de pomenire, 
Dar, cum este ea, 
Zău, pre legea mea, 
C-așa lucrătură 

Și ferecătură 

Mi-e de-nvătătură. 
De m-oi bizui 
Altele-oi croi, 

Mult mi arătoase 
Și mult mai frumoase! 
Domnul Negru-vodă 
Sta și-l asculta 
Cum se lăuda. 

În sus se uita, 

La meșteri căta 

Și dac-auzea 

Cum se lăuda, 

Pe gânduri cădea, 
Adânc se gândea. 
Mult că nu trecea. 
Vodă ce-mi făcea? 
Porunci poruncea, 
Schele că rupea, 
Scări că le tăia 

Și sus mi-apuca, 

Și sus că-i lăsa. 


EXPLORAREA TEXTULUI 


„astă mânăstire 
O fi pomenire... 


Tablou votiv, biserica de la 
Curtea de Argeş 


Intr-o duminică... 


Ce-i pierdut de-un an. D-o întârzia! 


(Cum Caplea nu poate fi oprită din drum, Manole își reînnoiește 


rugăciunea, cerând Domnului ca, de această dată, să-i iasă în cale şi s-o 
sperie o lupoaică turbată, iar apoi o scorpie mare. Totul este zadamic. 
Caplea ajunge și, spre bucuria meșterilor (Zidari d-o vedea,/ Să râză-ncepea) 
şi disperarea lui Manole, va fi zidită, pierind odată cu pruncul încă nenăscut. ] 


EXPLORAREA TEXTULUI 


Cei nouă zidari... 


Să remarcăm purtarea meșterilor după ce au făcut jurământul 
mare. Discutaţi și apreciați comportamentul acestora. 
Discutaţi și explicaţi conţinutul scrisorii lui Manole. Ce credeți 
despre purtarea lui? 

Dar despre purtarea soției? 


1. 


Duminica este momentul când omul culege roadele muncii 
sale. Și nu întâmplător, tocmai într-o duminică vine Negru-Vo- 
dă să vadă mănăstirea, în sfârșit terminată. Caracterizarea con- 
structorilor este acum mai somptuoasă, subliniind multumirea 
voievodului. Atrage însă atenţia lipsa versului-cheie din 
descrierea măiestriei lui Manole: Stă inima-i rece. Reciteşte cu 
atenție secvenţa. Vei constata că, neștiind cum se va comporta 
în continuare meșterul, Negru-Vodă rămâne în așteptare. De 
acum, înțelegerea rolului său se va dovedi esențială în 
descifrarea semnificației baladei. 

Manole își trădează repede firea. Fără să fie întrebat și, în 
ciuda sacrificiului soţiei, el afirmă C-așa lucrătură/ Și 
ferecăturăi Mi-e de-nvățătură... Ce semnificație au cuvintele 
meșterului? 


3. În acest moment, chiar rapsodul popular intervine, parcă sim- ră secvențele în care este descrisă construirea aripilor de către 
tind nevoia să sublinieze lăudăroșenia meşterului: Domnul Ne- meșteri, respectiv, de către Manole, pentru a observa diferen- 
gru-vodă] Sta și-l asculta/ Cum se lăuda. Repetiţia verbului a tele. Ce concluzie poți trage? Alege una dintre următoarele 
se lăuda, într-un interval de numai cinci versuri, este, fără variante şi justifică-ţi opțiunea: Manole este mai îndemânatic 
îndoială, sugestivă. Care consideri că ar putea fi rostul ei? decât ceilalți meşteri; Manole ţine la tovarășii săi, dar nu-i 

4. Faptele voievodului nu sunt, de acum înainte, nici întâmplă- poate ajuta; lui Manole îi pasă mai mult de sine decât ceilalți 


toare, nici guvernate de impulsuri de moment, căci Pe gânduri 


meşteri. 


cădea, Adânc se gândea. În fond, o nouă construcție presupune 2. Spre deosebire de celelalte variante, în care nici aripile mește- 
un nou sacrificiu, deci meşterul nu a învăţat nimic, inima i-a rului nu se dovediseră bune pentru zbor, acum Manole izbutește 
rămas tot rece, proba inițiatică nu a fost trecută. Poruncind să zboare, părând a se salva. Gândindu-se doar la sine, el 
dărâmarea schelelor și sechestrând meşterii pe acoperiș, Ne- demonstrează că nu și-a înțeles greşeala nici în ceasul al 
gru-Vodă nu este egoist şi nici nu se comportă inuman, ci, doisprezecelea. Va fi nevoie de intervenția divină pentru a-l 
dimpotrivă, oprindu-l pe meşter de la noi jertfe se dovedește opri şi a-şi primi pedeapsa. Căci nu meșterul este adevărata 
justițiar. A sancționat o greșeală pe care omul ori o refuză, ori nu victimă, ci soția sa, care a murit zadarnic. Balada se dovedește 
este capabil să o conștientizeze. Exprimă-ți opinia în legătură cu a fi, aşadar, povestea unei iniţieri ratate, în care Negru-Vodă 
modul de a interpreta comportamentul voievodului. este inițiatorul, iar Manole, novicele. 

5 ; 3. Fântâna apărută pe locul unde a căzut meşterul este poate 
— Manole, Manole, Șase muchi pana ultima şansă care i se oferă. Apa, izvorul, fântâna fac legătura 
Mega Manele Cupi nleo baleg, între elemente. Prin moarte te contopești cu pământul, pentru 
Ce să ne mai facem, 5 Cu poi m fi ud a putea reînvia. Aceasta se face în medii umede, căci apa ajută 
ee 0 O morgi s moari, Agoi, cereal se inchide: ploaia (pa) Tem 
Ce mi-i învăța Nimic nu-i p mă dează pământul. Ea este însă în legătură cu luna și cu ritmurile 
Naamen ST Casa Mimi n lunare. Or, aceste ritmuri stăpânesc multe niveluri cosmice: 
Calfe erei > Far aa T mările şi ploile, creşterea vegetalelor ș.a. Luna unifică astfel 
Scån ze că a Și se fintuia elemente aparent diferite. Morţii sunt îngropați pentru a ajunge 
Scânduri că ciop PER Cu'aripi hoa la starea amorfă de contopire cu pământul, de transformare în 
Patru le făcea ” Dea cañidimi să, lta „sămânță ”. Manole, prin simbolul fântânii, capătă astfel o nouă 

te bt pas i şansă, cândva... 

Aripi că-și croia Și când îmi zbura, ? 
Și le potrivea Domnu-l pedepsea, EVALUARE CURENTĂ 
Și mi le lega, Că se-mpiedica APLICAȚII 
Cu ele sălta, De a mânăstire, | 
Cu ele zbura; Chip de pomenire, 1. Citeşte Monastirea Argeșului, varianta Alecsandri a baladei 
Dar, dacă zbura, Și el îmi cădea despre meşterul Manole, pentru a putea realiza o comparație 
Care cum cădea Pe Argeș în jos, între aceasta și varianta G. Dem. Teodorescu. 
Stană se făcea. Pe plaiul frumos, 2. Stabileşte cele mai importante două asemănări și cele mai im- 
Manole, Manole, Lângă mânăstire portante două deosebiri între aceste variante. 
Meșterul Manole, Chip de pomenire, 3. Care dintre cele două variante ți s-a părut cea mai realizată din 
Singur rămânea Iar unde-mi cădea punct de vedere artistic? Dar cea mai interesantă din punctul de 
De se tot gândea Cruce se făcea vedere a ia a de idei? Motivează-ți opțiunile în câte 
Și tot plănuia. Și d-alăturea un text de 10- nduri. 
Cinci zile-mplinea Cișmea izvora 
Și dacă-mi vedea, Cu apă curată, DLLINICIOILIORDIERTIEIXITI 
El mi se scula, Trecută prin piatră, Organizați o dezbatere despre relația dintre artist și creația sa, 
Șiţă că-mi lua, Cu lacrimi sărate, din punctul de vedere al „consumatorului” de artă: ce inte- 
Bine c-o cioplea, De Caplea vărsate. resează mai mult — creația, creatorul, ambele? Rețineți 


EXPLORAREA TEXTULUI 


totdeauna numele regizorului unui film care v-a plăcut? 
Cunoaşteți numele arhitectului unei construcții-monument 
istoric pe care ați vizitat-o? Și dacă da, v-ar interesa să treceţi 


— Manole, Manole, Mestere Manole, Ce să ne mai facem, 


i e şi dincolo de informația formală, pentru a încerca să aflați mai 
Unde să ne-ntoarcem: 


mult despre omul din spatele artistului? Toate acestea v-ar 
” ajuta să-i înțelegeți mai bine creația? În cadrul dezbaterii, 

încercaţi să găsiţi răspunsuri şi la aceste întrebări. Formulați și 
“o moţiune adecvată. 


lar unde-mi cădea 
Cişmea izvora... 


Fântâna lui Manole, desen de 1, Manole îi învață pe meșteri să-și facă aripi pentru a scăpa, zbu- 
Lancelot (1863) rând de pe acoperișul bisericii. Şi el procedează la fel. Compa- 


Lucian Blaga (1895-1961), 
poet, filozof şi eseist. Se naşte în 
localitatea Lancrăm, judeţul Alba. 

Face studii liceale la Braşov, 
universitare la Sibiu (Facultatea de 
Teologie) şi Viena (Facultatea de Fi- 
lozofie) unde în 1920 îşi ia docto- 
ratul. 

În 1919 debutează editorial 
cu o culegere de versuri intitulată 
Poemele luminii şi cu un volum de 
notații filozofice — Pietre pentru 
templul meu. În 1921 vede lumina 
tiparului al doilea volum de versuri — 
Paşii profetului; în acelaşi an pu- 
blică prima piesă de teatru, drama 
Zamolxe. 

Din 1926 îmbrățișează cariera 
diplomatică, fiind, pe rând, ataşat de 
presă pe lângă legaţiile României 
din Varşovia, Praga şi Berna, apoi 
consilier ia Legația română de la 
Viena, ambasador şi ministru pleni- 
potențiar al României la Lisabona. 

n 1938 este numit profesor la 
Universitatea din Cluj, la Catedra 
de filozofie a culturii, creată special 
pentru el. 

Publică volume de versuri (În 
marea trecere, Lauda somnului, La 
cumpăna apelor, La curțile doru- 
lui, Nebănuitele trepte) şi mai multe 
piese de teatru (Tulburarea apelor, 
Daria, Fapta, Învierea, Meşterul 
Manole, Cruciada copiilor, Avram 
lancu, Arca lui Noe). Scrie, de ase- 
menea, eseuri şi studii filozofice. 

Este membru titular al Acade- 
miei Române, din 1936 (discursul 
de recepție se numeşte Elogiul 
satului românesc). 


Li INIAL! ÎNITIERDIENTIEIXIT! 


1.  Indică două-trei creații populare care au constituit punctul de 
plecare al unor opere aparținând literaturii culte. 

2.  Consideri că preluarea unor teme și motive specifice literaturii 
populare este benefică pentru scriitori sau demonstrează, mai 
degrabă, lipsă de inspirație? Argumentează-ţi oral răspunsul, 
în faţa clasei. 


MEŞTERUL MANOLE” 
dramă 
de Lucian Blaga 


PUNCTE DE REPER 


Drama în cinci acte Meșterul Manole de Lucian Blaga conţine 
schimbări importante față de balada populară. În primul rând, apar 
două personaje noi, starețul Bogumil şi misteriosul Găman. Apoi, 
nu voievodul alege locul construcției, ci meşterul însuși. Și tot el îl 
schimbă vreme de şapte ani, după fiecare dintre cele şaptezeci și 
şapte de eşecuri — este de reținut simbolistica numerelor, șapte, 
şaptezeci şi şapte —, deoarece cunoaşte soluţia pentru reușita înălță- 
rii bisericii, dar încearcă din răsputeri să o evite. Acţiunea începe 
tocmai în momentul tensionat care urmează celui de al șaptezeci și 
şaptelea eşec. În consecință, accentul cade pe frământările 
personajului confruntat cu un conflict fără ieșire, tragic, al cărui 
final nu va putea fi decât moartea, căci pentru Manole, biserica, 
simbol al vocației creatoare, şi Mira, simbol al iubirii şi al vieţii, 
sunt totuna. Finalul este și el diferit: meşterul se azvârle din turla 
bisericii, conştient fiind că, din momentul morții femeii iubite, 
nimic nu mai poate urma pentru el. Iar zidarii, adunaţi din cele-patru 
stihii pentru a ajuta la construcția unei biserici din pământ şi din 
apă, din lumină şi vânt, rămaşi în viaţă şi abia acum convertiți cu 
adevărat, vor trebui să poarte mai departe amintirea jertfei sale. 
Doamne, ce strălucire aici şi ce pustietate în noil, exclamă în final 
unul dintre ei. Consumarea miracolului lasă trupul istovit: Visul se 
izbândește, dar liniștea, liniștea n-o mai găsim. 

În Aspecte ale mitului, Mircea Eliade demonstrează că 
moartea violentă a creatorului naște propriul său mit. Acest proces 
presupune două etape: întâi negarea, respingerea și abia apoi accep- 
tarea. Este ceea ce se întâmplă și în cazul meşterul Manole. Veniţi 
împreună cu vodă să admire biserica, unii strigă Osânda și Moarte 
clăditorului, acuzându-l că a învins stihiile cu omor și fapta lui 
strigă la cer, căci, procedând astfel, s-a împotrivit crucii. Zidarii îi 
iau apărarea, spunând că nu crucii s-a împotrivit, ci laudelor, că pe 
cataligele mândriei, el n-a umblat niciodată. Tumultul se va istovi 
însă când Manole se aruncă în gol. lar dacă balada populară, în 
versiunea lui G.Dem. Teodorescu, se dovedise a fi povestea unei 


inițieri ratate, prin acest final, drama lui Lucian Blaga devine po- 
vestea nașterii unui mit. Căci, evident, nu întâmplător acțiunea este 
plasată în timp mitic românesc. Devine astfel mai clar că nu per- 
sonajul ca atare şi nici construcția în sine nu au fost importante în 
cazul dramei. Remarcabil este tocmai procesul complicat și subtil 
prin care un fapt „istoric”, și ca urmare supus timpului și uitării, 
reușește să supraviețuiască în memoria colectivă, cu ajutorul a ceea 
ce scriitorul a numit gândire mitică. Şi astfel cercul s-a închis: mitul 
originar s-a „degradat”, devenind poveste (sau baladă despre un 
meşter Manole constructor al unei mănăstiri, cea de la Curtea de 
Argeș). Această „poveste” va constitui punctul de plecare al dramei 
care își propune să ilustreze nașterea/ re-naşterea unui mit. 


* 


PERSOANE: VODĂ, MANOLE, MIRA, starețul BOGUMIL, 
GĂMAN, ZIDARII — întâiul a fost cândva cioban, al doilea 
a fost cândva pescar, al treilea a fost cândva călugăr, 
al patrulea a fost cândva ocnaș, al cincilea, al șaselea, 
al șaptelea, al optulea, al nouălea 


Locul acţiunii: pe Argeş în jos. Timp mitic românesc 


ACTUL ÎNTÂI 

Cămara de lucru a Meșterului Manole. Multe, foarte multe 
lumânări aprinse — pe masă, pe blidar, în fereastră. Pe masă e un 
chip mic de lemn al viitoarei biserici. Starețul Bogumil, şezând în 
faţa mesei, priveşte drept înainte, din când în când clipește repede 
din ochi. Găman, figură ca de poveste, barba lungă împletită, haina 
de lână ca un cojoc, doarme într-un colţ, mișcându-se neliniștit în 
somn; când și când scoate sunete ca un horcăit şi ca un suspin în 
același timp. Meşterul Manole, la masă, aplecat peste pergamente și 
planuri, măsură chinuit și frământat. Noapte târziu. 


SCENA I 
(Manole, Bogumil, Găman) 


MANOLE 
(ducându-și mâna deznădăjduit prin păr) 
Ajută-mă cuvioase. Alifel! Altfel! Nu cu sfaturi mai presus de 
fire! O, câte piedici și împotriviri! 
BOGUMIL 
(fără a se mișca, cu voce monotonă, ca a unuia 
care-şi are un drum de la care nu se mai abate) 
Nu mai măsura! 
MANOLE 
Nici magie albă nu fac, nici magie neagră. Împotriva cugetu- 
lui, ochiul se mai bizuie încă. 
BOGUMIL 
Pe măsurări? De șapte ani tot măsuri cu cel unghi de aramă, 
și nicio izbândă. 
MANOLE 
Ce să încep? 


Este destituit de ia catedra 
universitară din Cluj, după reforma 
învățământului din 1948, şi devine 
cercetător la Institutul de Istorie şi 
Filozofie din Cluj (1949-1953) şi la 
secția de Istorie Literară şi Folclor a 
Academiei, filiala Cluj (1953-1959). 

Face traduceri din Goethe 
(Faust) şi din Lessing (Nathan 
înțeleptul), dar nu mai poate 
publica poezie. Versurile scrise în 
această perioadă îi apar postum, ca 
şi romanul autobiografic Luntrea 
lui Caron, care întregeşte imaginea 
uneia dintre cele mai complexe 
personalității ale culturii române 
moderne. 


O, câte piedici şi împotriviri! 


Desen al lui Demian 
în revista Gândirea (1934) 


De-acum tac. Orice alt cuvânt e 
de prisos. 


Desen al lui Demian 
în revista Gândirea (1934) 


Mammon (în Vechiul Tes- 
tament, personificare a bogățiilor 
sub forma unui spirit rău, demon), 
Scaraoţchi (de la tuda Iscariotul, 
nume al diavolului obţinut prin proce- 
deul lingvistic numit metateză, care 
constă în schimbarea ordinii sune- 
telor sau al silabelor unor cuvinte), 
Moloh (zeul războiului, în mitologia 
feniciană, căruia i se sacrificau 
prunci pentru câştigarea bunăvoin- 
tei; cultul său a pătruns şi în Pales- 
tina, dar mozaismul l-a respins), Bel- 
zebut (în Noul Testament, Matei, 
XII, 24, prințul demonilor) — toate 
reprezintă aici întruchipări ale dia- 
volului, ale răului. 


BOGUMIL 
Ti-am spus. 

MANOLE 
Nu. Eu nu! 

BOGUMIL 
Va trebui. 

MANOLE 


Bolta ce s-a prăbușit ieri n-a fost prea grea. Cercetează și tu. 
N-am așezat temeliile pe șovăiala nisipului. Adâncimile și înălți- 
mile, a suta oară le măsur. Socotelile sunt bune, tăiate în cremene 
toate. Și cele pentru arcuri, și cele pentru laturi, deopotrivă spre 
miazăzi și miazănoapte. 

BOGUMIL 

De-acum tac. Orice alt cuvânt e de prisos. 

MANOLE 

Părinte Bogumil, ajută-mă! 

BOGUMIL 

Numai în iad se socotește. Acolo, în împărăția virtutilor toate 
sunt după măsură: și coarnele dracilor, și cozile galbene. Acolo, 
numărul stăpânește în întocmiri, în sinoade, în bolți și în clădiri... 
Priveşte numai cu luare-aminte semnele roșii de pe pergamentele 
astea afurisite: unele tapene, altele șerpuitoare și-ntortocheate. 
Orice număr pare o iscălitură schimonosită de drac. Uite, numărul 
ăsta trebuie să fie iscălitura lui Mamon, că are burta mare. Asta a 
lui Scaraoțchi, că e subțire și pare uscată de tusea cea seacă. Asta 
trebuie să fie a lui Moloh, că se sprijinește cu îngâmfare în sceptru. 
Asta trebuie să fie a lui Belzebut, că-i flutură steagul nerușinării pe 
cap. Vezi barba mea? Sunt bătrân, dar socoteală în viața mea mult 
greșită, încă n-am făcut. Și dacă totuși fac, o fac ca în ceruri: zic 
unu și gândesc trei. Mă jur pe Paraclit. În împărăția lui Dumnezeu, 
a socoti e un păcat ceva mai mic decât necinstirea sâmbetii, dar 
neapărat mult mai greu decât călcarea poruncii a șasea. Nu, 
Manole, pe mine nu mă prinzi în jocul acesta necurat. 

MANOLE 
(se ridică amenințător) 
Cine-mi dărâmă zidurile? [...] 
BOGUMIL 
Ochiul cerului să ne păzească. Ascultă; coceni de brad cad pe 
șindrilă - poc, poc! Ca un deget care bate-n acoperiș. Manole, nu 
crezi oare că însuși timpul zorește? - Da, inimă ne trebuie, rece! Și 
mai ales ție — sânge rece de șarpe sau serafim. Sufletul unui om 
clădit în zid ar ţine laolaltă încheieturile lăcașului până-n veacul 
veacului. Nu vrei să pui odată capăt acestei griji? Ce e trupul asta? 
Râia sufletului. Făptuiește, nu cumpăni! Sufletul iese din trupul 
hărăzit viermilor albi și păroși și intră învingător în trupul bisericii, 
hărăzit veșniciei. Pentru suflet e un câștig. Manole, fă-ţi cruce largă 
și picură-ți pe inimă ceara asta topită: numai jertfa cea mare poate 
să ajute. [...] 
GĂMAN 
(scâncind) 
O, o, o, sufletul meu! 


MANOLE 
Suspină, Gămane, nu numai pentru adânca ta amărăciune, ci 
și pentru a noastră, a tuturor deopotrivă. Că suntem drepți și ni se 
răspunde strâmb. Și fără nădejde suntem ținuți în tinda înfăptuirei. 
BOGUMIL 
Eu mă duc. Cetele de sus să-ți lumineze hotărârea. În drum mă 
voi ruga pentru liniştea ta, la întâia cruce. La a doua și la a treia. 
MANOLE 
(îl oprește, se cufundă în gânduri) 
Rămâi încă. 
BOGUMIL 
Ce e, Manole? Ce cumpănești? Ce chibzuiești? Ce nu intră în 
numere? Ce nu se lasă măsurat? . 
MANOLE 
Jertfa asta de neînchipuit cine-o cere? Din lumină, Dumnezeu 
nu poate s-o ceară, fiindcă e jertfă de sânge; din adâncimi, puterile 
necurate nu pot s-o ceară, fiindcă jertfa e împotriva lor. 
BOGUMIL 
Firește: cât timp cântărești, așa este. Pe întâiul nu ţi-l poti 
închipui crud, cum pe celelalte nu le poti închipui fără minte. Dar 
crezi tu oare că măsori și înălțimile, și adâncimile sortii cu plumbul 
atârnat de sfoară? Și dacă întru veșnicie bunul Dumnezeu și crân- 
cenul Satanail sunt fraţi? Și dacă îşi schimbă obrazele înșelătoare, 
că nu știi când e unul și când e celălalt? Poate că unul slujește 
celuilalt. Eu, stareţ credincios, nu spun că este așa, dar ar putea să 
fie. Si-atunci, toate socotelile minţii stângace sunt fără de rost și 
singură stăpânitoare rămâne credința sângeroasă, pe care noi oa- 
menii o aducem cu noi din întunecime de veac. Cine vrea jertfa? 
Întrebările noastre nu răzbat până-n prăpăstiile albastre, de unde ni 
s-ar putea răspunde, de aceea în nicio vorbă de-a mea nu vei găsi 
nicio umbră de întrebare. Noapte bună, meștere! Voi întâlni hotă- 
rârea ta la cea din urmă cruce. 


EXPLORAREA TEXTULUI 
Nu mai măsura! 


1. Drama începe brusc, cu rugămintea disperată a meşterului, 
adresată lui Bogumil, semnele de exclamare subliniind din plin 
tensiunea momentului. Atrage atenţia repetiţia adverbului 
altfel. Ţinând seama de context, ce anume ar putea semnifica? 

2. Siguranța de sine a călugărului contrastează puternic cu ten- 
siunea pe care o transmit vorbele lui Manole, fapt ușor de 
constatat chiar din răspunsul său lapidar. Ca şi în replica 
anterioară, cuvântul-cheie este tot un adverb, mai, care, aici, 
exprimă frecvenţa și revenirea. Devine astfel evident că o 
asemenea discuție s-a mai purtat între cei doi, iar Bogumil i-a 
mai oferit sfatul. Care crezi că a fost acest sfat? 

3. O veche credință născută în Bulgaria, care va cuceri în secolul 
al XI-lea întregul Imperiu Bizantin, bogomilismul — și cu sigu- 
ranță că nu întâmplător Blaga și-a numit personajul Bogumil — 
consideră că Dumnezeu este Creatorul lumii, iar Satan este 
Organizatorul, „arhitectul”. Să te îndoieşti, că cumpănești — 
rațiunea și calculul — sunt pentru Bogumil semne ale diavo- 


Serafim — înger de rang supe- 
rior, situat ierarhic între arhangheli şi 
heruvimi. 

Bogomilism - erezie creştină 
balcanică (Bulgaria) din secolului al 
XI-lea, anunţată prin predicile preo- 
tului leremia Bogumil; admitea 
existența principiului binelui sub o 
aparenţă diavolească. În folclor, s-a 
păstrat până în timpurile moderne 
credința că Dumnezeu şi Satana 
sunt frați. 


Mănăstirea Curtea de Argeş 
la sfârşitul secolului al XVIII-lea 


lului, fiindcă numai în împărăția virtutilor întoarse, toate sunt 
după măsură. Credinţa nu are nevoie de semne și dovezi, căci 
în împărăţia lui Dumnezeu, a socoti e un păcat ceva mai mic 
decât necinstirea sâmbetii, dar neapărat mult mai greu decât 
călcarea poruncii a șasea, să nu ucizi. Soluţia este una singură: 
sufletul unui om clădit în zid [care să țină] laolaltă înche- 
ieturile lăcașului până-n veacul veacului. lar pentru asta inimă 
ne trebuie, rece! Și mai ales tie — sânge rece de șarpe sau 
serafim. Identifică, în text, secvența în care apare această idee. 

4. Compară portretele lui Manole din balada populară şi din 
drama lui Lucian Blaga. Ai în vedere că în baladă aluzia re- 
petată la inima rece a meşterului atrăgea atenţia asupra unui 
minus în ceea ce priveşte portretul moral al omului, în timp ce 
în dramă, tocmai absenţa inimii reci este, în accepţia lui Bogu- 
mil, cauza nereuşitelor sale repetate. 

5. Pentu Manole, sfatul lui Bogumil este însă mai presus de 
puterea înţelegerii, căci jertfa Dumnezeu nu poate s-o ceară, 
fiindcă e jertfă de sânge; din adâncimi, puterile necurate nu 
pot s-o ceară, fiindcă jertfa e împotriva lor. În fond, ceea ce-i 
desparte pe cei doi este faptul că unul vrea să înțeleagă, iar 
celălalt îi cere doar să creadă, pur și simplu. 


* 


[Un sol al domnitorului îl anunță pe Manole că Vodă și-a pierdut 
răbdarea şi mai este dispus să accepte doar o ultimă încercare. În fața 
acestei amenințări, meșterul face o promisiune care îi îngrozeşte pe 
tovarășii săi: în trei zile biserica se va înălța. Cei nouă îl roagă pe 
Manole să-i lase să plece, dar meșterul le destăinuie cumplita soluție 
și le cere să jure că o vor accepta: vor trebui să zidească la temelia 
bisericii o viață scumpă de om — o soție care încă n-a născut, soră sau 
fiică. Aşteptarea este cumplită, iar, la un moment dat, meșterii îl acuză 
pe Manole că şi-a călcat jurământul, prevenindu-și din timp soția. Dar 
prima care va sosi va fi tocmai Mira, soția lui Manole şi, în ciuda 
suferinței cumplite, meşterul o va zidi la temelia bisericii care astfel, 
în sfârșit, se va înălța. Într-un moment de disperare, va încerca totuși 
să o salveze din zidul abia înălțat, dar va fi oprit de ceilalți zidari, care 
îl conving că totul este în zadar.] 


ACTUL AL CINCILEA 
Un colț al bisericii isprăvite intră pieziş în scenă. Nu se vede 
decât partea de jos, intrarea principală, treptele. 
Spre stânga — niște rămășițe de schele. 


SCENA III 
(Sosesc din dreapta Vodă, Bogumil, un băiat de curte, câțiva 
sulițași; mai în urmă, boieri încruntați și călugări fanatici urmați 
de robi. În stânga se adună popor în jurul zidurilor.) 


VODĂ 
(înalt, gras, ușor, cu toată greutatea, abia ajuns, răsuflând, se 
întoarce către băiat, care se uită-n sus, cu gura căscată) 
Ei, băiete, nu vorbești? 


BĂIATUL 
Laud pe ctitor. 
VODĂ 
Și dacă ai fi în locul meu, al ctitorului? 
BĂIATUL 
Știu eu? Atunci aș lăuda pe Manole. 
VODĂ 
Numai atât? 
BĂIATUL 


Mai mult ce să zic? În locul măriei-tale aş da afară din călin- 
dar un sfânt și-aș pune în locu-i numele lui Manole. 
VODĂ 
Dacă aș fi băiat de curte, aș gândi și eu la fel, dar soborul 
gândește tocmai dimpotrivă. Ce gândește Vodă, e treaba mea. 
(ÎL bate pe umăr.) 
Cu voia ta, firește! 
(Priveşte în sus.) 
Asta-i tot așa de neîndoios o minune pe cât sunt eu voievod. 
Ce, părinte? 
(Către Bogumil.) 
Strașnic om Manole ăsta! Sufletul nu și-a cruțat, dar uite is- 
pravă, frate, pentru sute de ani! 
(Către mulțime.) 
Ei, sunteţi tot așa de mulțumiți ca și mine? [...] 
UN CĂLUGĂR 
Manole s-a împotrivit crucii! 
AL TREILEA ZIDAR 
Nu crucii, ci laudelor. 
ALT ZIDAR 
Pe cataiigele mândriei, el niciodată n-a umblat. 
ÎNTÂIUL ZIDAR 
De la o vreme, Manole vorbește în ghicitori tot mai întunecate. 
Cine poate să le-nţeleagă? Spusele lui ascund tot alte și alte tâlcuri. 
Vorbelor lui le-am pierdut cheia. Și încă o mâhnire pare a fi de ne- 
înlăturat! 
AL DOILEA BOIER 
A spus sau nu a spus — cade puțin în cumpănă. Dar el a ucis 
cu un gând blestemat, și asta nu-i o ghicitoare. Măria-ta, avem 
pravili cari nu trebuiesc călcate! 
AL TREILEA BOIER. 
A învins stihiile cu omor, și fapta lui strigă la cer! 
MULȚIMEA 
(murmură împotriva boierilor) 
ALT BOIER 
Rostește osânda, măria-ta!! 
VODĂ 
(îşi mută toiagul dintr-o mână în cealaltă și priveşte 
tulburat și mut) 
BOIERII ŞI CĂLUGĂRII 
Osânda!!! 


Osânda!!! 


Desen al lui Demian 
în revista Gândirea (1934) 


ÎNTÂIUL CĂLUGĂR 

S-a prorocit că va veni cu înfățișare mare și cu semne strălu- 
cite, dar înăuntru va fi pildă de stricăciune. Iată acesta e întâiul lă- 
cas al lui Anticrist! 

BOIERII ȘI CĂLUGĂRII 

Osânda!!! 

ÎNTÂIUL BOIER 

Auziţi-l cum trage clopotul — cumplit şi fără smerenie, parcă 
s-ar certa cu cerul! 

ALT BOIER 

Trăind — ne batjocoreste, trăind — va fi o primejdie; fărădele- 
gea neispășită va atrage blestemul asupra tuturor! 

VODA 
(gâfâind) 

Auziţi arama, auziți arama răspunzând nedreptății din adân- 

cimi! 
MULȚIMEA 
(se tulbură) 

Nu, nu se poate! 

ÎNTÂIUL CĂLUGĂR 

Prin vremi, voievozii s-au bucurat să fie slugile sfintei biserici 
care i-a uns! 

MULȚIMEA 
(în tulburare crescândă spre boieri) 
Nu, nu se poate! Ce vor? Nu se poate! Cine sunt? Nu se poate! 
ÎNTÂIUL CĂLUGĂR 
(întorcându-se către mulțime) 

Cine a mai văzut mădulare răsculându-se împotriva trupului 
din care fac parte? De ce strigaţi, de ce vă tulburaţi, de ce urlaţi? 
Voi sunteți ferestrele prin care în biserică intră lumina? Voi sunteți 
ușile de apărare și stâlpii de sprijin? Voi sunteţi clopotele care 
vestesc, care înalță și osândesc? Cine ridică glasul împotriva mu- 
mei fără de trup, din care a doua oară ne-am născut? Să vie să-l 
privim! Să stea în față, împotrivindu-se! 

MULȚIMEA 

Nu, nu se poate! Manole, meșterul nesemănat, trebuie să tră- 
iască! Nu, nu se poate! Iată-ne — toți, toți suntem în biserică, și-n 
preajma bisericii. Noi strigăm, boierii urlă, noi apărăm, călugării 
osândesc — toți suntem jos, Manole singur e sus, deasupra noastră, 
deasupra bisericii! Alt sfat, alt sobor! Acesta să plece! Acesta să se 
întoarcă! 

(Toată mulțimea se mișcă, sulițașii fac gard de 
suliți în fața năvalei.) 
ÎNTÂIUL BOIER 

Robi ai pământului, sus în turlă! Puneţi zăvoarele pe ușa 

scărilor! Doborăţi schelele de cealaltă parte! Să nu mai scape! 
BOIERII ȘI CĂLUGĂRII 

Moarte clăditorului! 

(Robii năvălesc în biserică, în cel mai mare tumult; 
clopotul dintr-odată se oprește.) 


VODĂ 
Staţi! Ce e? Ce s-a întâmplat? Cine se ridică? Cine dă po- 
runci? 
MULȚIMEA 
(amuţeşte dintr-odată, privind în sus) 
UNUL - 
Manole a ieșit pe marginea bisericii. 
TOŢI 
(se uită cu fior în sus) 
ALTUL 
Manole îngenunchiază spre răsărit. 
ALTUL 
Acum spre apus. 
MULŢIMEA 
(strigă de jos) 
Manole, Manole! 
(cu temere) 
Ce e, ce vrea? 
(Toţi îl privesc cu răsuflarea tăiată.) 
VODĂ 
Staţi, nu mișcaţi! O vorbă să nu crâcniţi! 
GĂMAN 
(vine din mijloc, în aiurare interioară) 

Cântecul din zid te cheamă spre alt tărâm, unde huma e al- 
bastră și unde se duc toate vieţile. Din turle priveşti şi ţi se pare 
jalnică lumea și toată frumuseţea. Sufletul tău se desprinde de trup, 
lumina se învârte, cerul ți se pare jos ca un scut. Gândul tău zboară, 
trupul tău cade ca o haină care te-a strâns și mult te-a durut. 

(De după biserică, un țipăt.) 

Manole s-a aruncat în văzduh. 

(Țipete în mulțime. Plâns de femei. S-aud şoapte.) 

Căzul... 

GĂMAN 

(s-a scuturat sinistru, pe urmă se linişteşte tot mai mult) 

În zid, un cântec a contenit. Slava tibie, Gospodi, slava tibiè/ 
Primește-l de-a dreapta puterii! 

CÂŢIVA 
(aduc trupul în mijloc) 
AL ȘASELEA 
(s-aruncă peste el) 

Manole, eu te-am urât și te-am iubit mai mult decât oricare. 
Pune-ţi încă o dată mâna deasupra mea, ca atunci când am voit să 
plec și n-am putut. Nu trebuie să spui niciun cuvânt — numai mâna 
s-o ridici. 

(Se vede mâna lui Manole, crispându-se în chip de iertare.) 
TOŢI 
Mort. 


(S-adună împrejur, câte-un scâncet reținut.) 
_ VODĂ 
(Îşi descoperă capul.) 
BOIERII ȘI CĂLUGĂRII 
(de asemenea) 


Din turle priveşti şi ţi se pare jalnică 
lumea şi toată frumusețea. 


Desen de Lancelot (1863) 


Desen al lui Demian 
în revista Gândirea (1934) 


VODĂ 
Așa a spus: „Lucrul e isprăvit. Astăzi ne vom împrăștia așa 
cum am venit. ” 
(Cu amară ironie.) 
Ha! Leșul să fie dat soborului. 
AL TREILEA 
Manole, Manole, ce vom face? 
ALTUL 
Doamne, cel ce a clădit biserici. 
ALTUL 
El tot așa zicea: ,, Înfăptuirea bisericii cere tot, şi te duce de-a 
dreptul în moarte sau sărăcie, în cer sau nebunie. ” 
AL CINCILEA 
(către al doilea) 
Tu, pescar, te vei întoarce iarăși în apă? 
AL DOILEA 
Sunt cu rostul pierdut. 
ALTUL 
Nu vom şti cum să ne mai găsim loc în viaţă, vom rătăci din 
loc în loc. 
AL TREILEA 
Când noi nu vom mai fi, apa şi adâncul pădurilor vor mai vui 
aici, amintindu-ne fără să ne numească, surd și cumplit, a-i! a-i! 
din veac în veac. 
ÎNTÂIUL 


Doamne, ce strălucire aici şi ce pustietate în noi. 


Cortina 


EXPLORAREA TEXTULUI 


Pe cataligele mândriei, el niciodată n-a umblat... [...] -a 
ucis cu un gând blestemat... 


1. Pentru cei mai mulți dintre cititori sau spectatori, sfârșitul 
tragic al protagnistului este, cu siguranță, cunoscut. Totuşi 
scena finală începe mai degrabă liniştit, atât unele dintre in- 
dicaţiile autorului, cât şi primele replici ale personajelor având 
un caracter chiar uşor comic. Vodă e înalt şi gras, băiatul se 
vită la construcție cu gura căscată şi-şi lingușeşte stăpânul. 
[dentifică şi alte asemenea situaţii, în textul reprodus. Care 
crezi că este motivul pentru care autorul a procedat astfel? 

2. În această ultimă secvență, Manole este prezent în scenă puțin 
timp. Ceea ce a fost de spus, a spus, ceea ce a fost de făptuit, 
a făptuit. Momentul este însă tensionat, pentru că acum vom 
afla dacă semnificaţia faptelor meșterului a fost sau nu a fost 
înţeleasă de ceilalți. Mulțimea este însă divizată: unii îl con- 
testă, alții îi iau apărarea, fiecare argumentându-și punctul de 
vedere. Delimitează grupurile și identifică, pentru fiecare din- 
tre ele, argumentele pro sau contra faptelor meșterului. 


În balada populară, rolul lui vodă se dovedeşte a fi decisiv, în 
final, pentru destinul lui Manole. Compară cele două perso- 
naje, Negru-vodă, din baladă, și Vodă, din dramă, pentru a 
constata diferenţele și, eventual, asemănările. 

Moartea meșterului este reflectată indirect spectatorilor, prin in- 
termediul gesturilor şi al vorbelor mulțimii. Urmărește progresia 
transformării fiecărui personaj, sub influența morţii acestuia. 
De ce se adresează Vodă călugărilor cu amară ironie, hotărând 
să le fie dat /eșul meşterului? 

Exprimă-ţi opinia despre semnificația vorbelor lui Găman: 
Manole s-a aruncat în văzduh. 


EVALUARE CURENTĂ 
APLICAȚII 


Fiind puțin preocupat să-i contureze profilul psihologic, poetul 
popular rezervă soției meșterului un rol minor. Ea este doar iu- 
bitoare şi devotată, hotărâtă să depășescă toate piedicile pentru 
a ajunge la soțul său. Mira, în schimb, este un personaj complex, 
având un rol important în conflictul dramatic. În grupe de câte 
doi, selectaţi fragmente pe care le consideraţi semnificative 
pentru o discuţie care să aibă drept scop stabilirea rolului aces- 
tui personaj în text. Veţi avea în vedere conturarea portretului 
moral, dimensiunea simbolică și relația dintre Mira şi persona- 
jele reprezentative ale dramei (Bogumil şi Găman, meșterii). 
Expuneţi informaţiile voastre și celorlalţi colegi; discutaţi şi 
comparaţi concluziile la care aţi ajuns. 

Scrieţi câte o caracterizare de circa o pagină a personajului 
Mira, valorificând informaţiile rezultate din discuţiile purtate 
în clasă. 

Citiţi câteva caracterizări și discutaţi despre calitățile şi, even- 
tual, limitele acestora. 

Faţă de baladă, relația dintre Manole și meşteri este mult mai 
nuanțată. Descrie-i evoluţia. Ai în vedere finalul scenei III, din 
actul I, în care Manole îi convinge pe cei nouă să se întoarcă la 
zidurile surpate ale bisericii, scena III, din actul ÎI, a legămân- 
tului, scena I şi II, din actul III, în care, pentru prima dată meş- 
terii pun la îndoială cinstea lui Manole, scena IV, din actul IV, 
când cei nouă îl împiedică pe Manole să dărâme zidul abia 
înălțat al bisericii şi scena IV din actul V, a morţii meşterului, 
Scrieţi câte o prezentare de circa o pagină a relaţiei dintre Ma- 
nole şi meșteri şi citiți-o în fața colegilor. Exprimaţi-vă opinia 
despre prezentările ascultate. 


LIMBĂ ŞI COMUNICARE 


deea —— 
„ STRUCTURI DISCURSIVE:A at 
ii onh Gr oR Aitte Say A Bis ton i 
PE "can ml n 1 pă E ps Patti i ear pana, bn PR 
„Textul ‘informativ este, în. general, un,» Gare,se;asigură.menţinerea. contactului între vor- 
enunţ neutru, în.câre cuvintele sunț utilizațe mai. bitor și interlocutor} i i jvt e 
ales cu valoare. denotativă, ceea ce nu exclude -.. .. 


Informația reprezintă totalitatea, elemente- 
totuși existeiiţa unor sensuri conotative, Acest țip, „Jr. noi; raport cuan set;de cunoştinţe prea- 
de text trebuie pus în relație cu furicția:primor-, -.labile; Ea poate qjungede, la;ermiţător la receptor 
dială a limbajului, cea informativă, care poate . prin .mijloăce. diverse:: text. scris, mesaj vorbit, 
însă coexista cu alte funcții precum emotivă (ex- . imagini plastice, indicații ale unui instrument 
resitá); conativă, (perșuasivă) și fâbiăă (prin AE a e ag 


1. Completează tabelul, indicând funcția/ func- — Parol. | 

țiile fiecăruia dintre textele de mai jos (informa- — C-eșt copil? i 
tivă, conativă, fatică, emotivă); menţionează câte (I.L. Caragiale, Cam târziu...) 
două trăsături pentru fiecare dintre dintre funcţiile , | 
identificate. 2. a. Prezintă elementele situației de comunicare 


din textul următor (emițător, receptor, mesaj, cod, 
E funcția/ funcțiile canal). 
A | b. Argumentează faptul că textul de pre- 
ZA poe l 


zentare a filmului are atât scop informativ, cât şi 
persuasiv, 


La „Vulturul de mare” 
A. Art. 17 (1) Ministerul Învățământului, Cu peștele în gheare 
inspectoratele școlare și autoritățile adminis- Aleargă fiecare 
trației publice locale asigură condițiile necesare Astăzi mic și mare. _ 
pentru ca elevii să frecventeze cursurile primare De peste cinci decenii 


Într-una cetățenii 
Convinși cu prisosință 
Că orișice dorință, 

Se poate satisface 

Cu cinste, drag și pace, 
Cu mărfuri minunate 
Și toate garantate. 
Cu-auto și faetoane 
Vin doamne la șifoane, 
Vin domnii la zefiruri, 


și gimnaziale, de regulă, în localitățile în care 
aceștia domiciliază. 

(2) În situaţii justificate, elevilor din învăţă- 
mântul primar și gimnazial, școlarizați într-o altă 
localitate, li se asigură, după caz, servicii de 
transport, masă și internat, cu sprijinul Ministe- 
rului Învăţământului, al autorităților adminis- 
trației publice locale, al agenţilor economici, al 
comunităţii locale, al societăților de binefacere, 
al persoanelor juridice sau fizice. 


(Legea Învăţământului) Nenumărate șiruri 

Și fără marafeturi 
B. - Mă, Costică!... știi tu la cine ne-am Se cumpără pânzeturi, 
gândit noi toți trei adineaori?... de cine am vorbit Iar multe din cucoane 


noi acuma până să intri tu? Mai cumpără cretoane, 


- De cine? Prosoape și șervete 
- De tine. Și simple, și cochete. 
- Ei, aș! Și orice gospodină 

— Zău, de tine. Ce vrea o marfă fină 
- Parol? Aleargă fiecare 


Astăzi cu mic, cu mare 
La „Vulturul de mare” 
Cu peştele în gheare. 
(Reclamă a unui mare „Magazin Universal” 
bucureștean din anii '20) 


3. În vară, va avea loc examenul de admitere pentru ciclul infe- 
rior al liceului, iar conducerea şcolii tale doreşte să o popularizeze 
în rândul viitorilor absolvenți de gimnaziu. De aceea a hotărât să 
lanseze, în rândul elevilor, un concurs. Scrie un text de prezentare a 
şcolii, de 10-15 rânduri, al cărui conținut să îmbine caracterul 
informativ și cel persuasiv. Poți însoți textul de imagini, poți folosi 
caractere diferite de litere, culori etc. Expuneţi-vă în clasă produsele 
rezultate, stabiliți criterii de evaluare și alegeți-le pe cele mai reușite 
trei dintre ele. 


4. Se dă următorul text: 


Aseară, pe la 6 ore, un foc a izbucnit la o casă peste drum de 
cazarma Cuza în Dealul Spirii. Mulțumită activităţii pompierilor și 
soldaților, focul, deși bătea un vânt puternic, a fost năbușit în câteva 
minute. Pagubele nu prea sunt însemnate. 

(LL. Caragiale, Temă și variațiuni) 


a. Demonstrează, cu ajutorul a trei argumente, că scopul textu- 
lui dat este acela de a informa. 

b. Compune, în 15-25 de rânduri, o „variaţiune” subiectivă pe 
„tema” dată, dezvoltând informaţiile inițiale în direcţia emoțională 
şi imaginară, într-un text al cărui scop să fie de a-l impresiona pe 
cititor (de exemplu: reportaj de senzaţie, scrisoare, jurnal etc.). 

c. Indică trei dintre caracteristicile care conferă textului 
compus de tine valoare subiectivă. 


5. Realizează o investigație având ca temă Publicitatea stradală în 
orașul meu; cum poate fi îmbinat utilul cu plăcutul? 

Vei avea în vedere: 

- identificarea modalităţilor prin care se pot obţine datele! in- 
formaţiile necesare; 

- strângerea datelor/ a informaţiilor; 

- stabilirea strategiei de utilizare a datelor/ a informaţiilor. 

Investigația o vei finaliza prin scrierea unui raport în care să-ți 
informezi colegii despre rezultatele cercetării tale. 


6. Priveşte imaginile alăturate, aparținând anilor '20, '60 și °70. 
Alege-o pe aceea pe care o consideri a reprezenta reclama cea mai 
reușită, respectiv, cea mai lipsită de interes, Argumentează-ți în scris 
fiecare dintre cele două opțiuni. În cazul celei de a doua, propune și 
o variantă superioară. Compară-ţi opțiunile cu ale colegului de 
bancă. Expuneţi-vă produsele și alegeți-l pe cel mai reușit. 

Luclan Blaga, 
sculptură de Romulus Ladea 


DIIINICIOLLIORDIERTIEIXITI 


De ce-n aprinse diminefi de vară 

mă simt un picur de dumnezeire pe pământ 
şi-ngenunchez în fața mea ca-n fața unui idol? 
De ce-nir-o mare de lumină mi se-nneacă eul 
ca para unei facle în văpaia zilei? 


De ce în nopți adânci de iarnă, 

când sori îndepărtați s-aprind pe cer 
și ochi de lupi prădalnici pe pământ, 

un glas îmi strigă ascuţit în întuneric, 
că dracul nicăieri nu râde mai acasă 
ca-n pieptul meu? 


Pesemne — învrăjbiţi 

de-o veșnicie Dumnezeu și cu Satana 

au înţeles că e mai mare fiecare 

dacă-și întind de pace mâna. Și s-au împăcat 
în mine: împreună picuratu-mi-au în suflet 
credința și iubirea şi-ndoiala și minciuna. 


Lumina și păcatul 
îmbrățișându-se s-au înfrățit în mine-niâia oară 
de la-nceputul lumii, de când îngerii 
strivesc cu ură şarpele cu solzii de ispită, 
de când cu ochii de otravă șarpele pândește 
călcâiul adevărului să-l muște-nveninându-l. 
(Lucian Blaga, Pax magna) 


În grupe de trei-patru colegi, discutaţi și stabiliți o legătură 
posibilă între poezia Pax Magna și dramă. Comunicaţi ideile 
voastre colegilor din celelalte grupe și stabiliți, în final, un 
punct de vedere comun. Consemnaţi, fiecare, într-un text de 
15-20 de rânduri, al cărui scop să fie de a informa, punctul de 
vedere la care aţi ajuns în urma discuţiilor purtate. 


SUGESTII BIBLIOGRAFICE 


Mircea Eliade, Aspecte ale mitului — deși ar fi benefică lectura în- 
tregii cărți, pentru tema aflată în discuţie sunt utile, cu deose- 
bire, cap. I, Prestigiul magic al originilor şi VII, Mitologia 
memoriei şi a uitării. 

Mircea Eliade, Meșterul Manole și Mănăstirea Argeșului (cap. V al 
studiului De la Zalmoxis la Genghis-Han), conţine informaţii 
detaliate despre circulația baladei în Peninsula Balcanică, un 
istoric al exegezei textului, descrieri despre rituri de con- 
strucție etc. ` i 

Dan C. Mihăilescu, Dramaturgia lui Lucian Blaga, volum apărut 
în urmă cu mai bine de douăzeci de ani (în 1984), așadar, mai 
dificil de găsit azi în biblioteci, dar efortul căutării îţi va fi cu 
siguranță răsplătit prin lectură. 


Studiu de caz 5 


Criticismul junimist 


PREMISĂ. DEFINIREA PROBLEMEI 


Generaţia pașoptistă a fost prima care și-a propus să reducă 
diferența enormă care separa, în acel moment, cultura română de 
cea europeană. Enciclopedismul, scria cândva Mircea Eliade, a fost, 
poate, un destin al secolului al XIX-lea românesc, când trebuia să 
se creeze un stat și să se adauge o cultură celorlalte culturi 
„surori” din Europa. Câţiva oameni trebuiau să facă atunci tot și 
să facă repede. Se poate spune că anii 1821-1860 au fost singura 
jumătate de secol de megalomanie română, când noi ne credeam în 
centrul atenției universale. Ceea ce caracterizează întreagă această 
epocă este setea de monumental, de grandios, orientarea creato- 
rilor români către cei mai mari maeștri. (izvorul și modelul erau 
Biblia, Homer, Cervantes, Shakespeare, Rafael). Apoi, un sincer 
sentiment de colaborare; oricine era chemat și toți erau aleși, 
pentru că întregul popor român era un popor ales. Nu fi se cerea 
decât să te hotărăști; geniul și virtuțile creatoare erau în tine, 
întrucât fiecare făcea parte dintr-un popor excepțional. Dar nu se 
hotărau decât foarte puţini... În acest context, contribuţia lui Mihail 
Kogălniceanu şi programul său cultural, schițat în Introducția la 
Dacia literară, sunt capitale. Modernizarea rapidă a societății ro- 
mâneşti s-a făcut însă fără necesarul spirit critic, singurul capabil să 
disceamnă între ceea ce era necesar și imitaţia superficială a modelor 
apusene. Va reveni, aşadar, generaţiei următoare, junimiste, obliga- 
ţia de a încerca să corijeze excesele şi să traseze justa delimitare 
între noutăţile cu adevărat fertile şi imitație. Spiritului revoluționar 
muntean, afirma E. Lovinescu, i-a răspuns spiritul reactiv moldove- 
nesc; unul era menit să făptuiască, celălalt, să se opună și să 
critice, filtru al influențelor străine grăbite, zăgaz al sistemelor 
raționaliste în materie de limbă. 


DESCRIEREA ŞI ANALIZA CAZULUI. 
IDENTIFICAREA SOLUȚIILOR 


O tradiție a banchetului anual prin care se aniversa înființarea 
Societăţii Junimea cerea ca „secretarul perpetuu”, Iacob Negruzzi, 
să țină un discurs glumeţ care să înceapă cu următoarele cuvinte: 
Originea Junimii se pierde în noaptea timpurilor. Într-adevăr, 
momentul nașterii societății nu poate fi stabilit cu precizie. Se ştie 
totuşi că începutul l-au făcut, prin luna februarie 1864, cinci tineri 
de curând sosiți la Iași din străinătate, de la studii: Titu Maiorescu, 
P.P. Carp, Theodor Rosetti, Iacob Negruzzi și N. Burghele (un al 
şaselea, Vasile Pogor, lipseşte la această primă întâlnire). Ei 


Titu" Maiorescu (1840-1917), 
critic literar şi estetician. Se naşte la 
Craiova, unde tată! său, originar din 
Biaj, era profesor. Face studii în țară 
şi le continuă la Viena (1851-1858), 
ca elev ia vestita Academie There- 
siană, şcoală cu tradiţie culturală eu- 
ropeană. 

După absolvirea Academiei 
Theresiene ca şef de promoție, plea- 
că la Berlin, unde frecventează Fa- 
cultatea de Filozofie şi îşi ia licența. 
La numai 19 ani obține doctoratul în 
filozofie (magna cum laudae) la Uni- 
versitatea din Giessen (Germania). 
Beneficiind de o bursă, merge la 
Paris, unde îşi ia o licență în litere şi 
una în drept. 

Reîntors în țară, în 1861, este 
scurt timp magistrat în Bucureşti, 
apoi este numit profesor de filozofie 
la Universitatea din laşi. Aici, împre- 
ună cu alți tineri veniţi ca şi el de la 
studii din străinătate, întemeiază so- 
cietatea Junimea (1863), care din 
1867 va dispune şi de un organ de 
presă, revista Convorbiri literare. 


În aceşti ani Maiorescu declan- 
şează şi o violentă campanie îm- 
potriva „direcției vechi” în cultură şi 
literatură. Primul studiu va fi O cer- 
cetare critică asupra poeziei ro- 
mâne de la 1867. El va fi urmat de 
Asupra poeziei noastre populare 
(1868), Limba română în jurnalele 
din Austria (1868), În contra di- 
recţiei de azi în cultura română 
(1868), Direcţia nouă în poezia şi 
proza română (1872). Studiile vor 
fi reunite, în anul 1874, într-o primă 
ediție de Critice. Ulterior volumul va 
fi retipărit, amplificat cu noi articole. 

Din 1874 părăseşte definitiv 
lăşiul şi se mută la Bucureşti. Ca 
ministru al Cultelor şi Instrucțiunii 
Publice (1874-1876), alcătuieşte un 
proiect pentru reorganizarea învăță- 
mântului rural, se îngrijeşte de mai 
buna funcţionare a învățământului 
politehnic, sprijină publicarea docu- 
mentelor istorice, hotărăşte restau- 
rarea mănăstirii de ia Curtea de Ar- 
geş etc. 

Reprezentând Partidul Conser- 
vator, Maiorescu este deputat în par- 
tament, unde se remarcă prin ex- 
cepționalele calități oratorice. Numit 
profesor de logică şi istorie a filozo- 
fiei contemporane la Universitatea 
din Bucureşti (1884), ține cursuri stră- 
lucite şi se bucură de notorietate. 
Va continua să scrie articole de doc- 
trină literară, între care Literatura 
română şi străinătatea (1882), 
Comediile d-lui I.L. Caragiale 
(1884), Poeți şi critici (1886). În 
anul 1889, la moartea lui Eminescu, 
publică studiul Eminescu şi poe- 
ziile lul, în care face cunoscuta pre- 
dicţie despre posteritatea literară a 
marelui dispărut. 

În anii următori este mereu în 
prim-planul vieţii publice: ministru, 
pentru a doua oară, al Cultelor şi 
Instrucțiunii Publice, ministru de jus- 
titie, rector al Universităţii din Bucu- 
reşti (1892), ministru de exteme, 
prim-ministru (1912), calitate în ca- 
re prezidează Conferința de pace 
de la Bucureşti (1913). Se stinge din 
viață în 1917, după ce vreme de mai 
multe decenii a fost o călăuză, un 
„Spiritus rector” al culturii române. 


hotărăsc înființarea unei societăți literare, numită ulterior Junimea, 
la sugestia lui Theodor Rosetti. Începutul îl făcuse însă Maiorescu 
în 1863, care ţinuse un număr de „prelecțiuni” în sala Băncii Mol- 
dovei. Tinerii hotărăsc continuarea lor la Universitatea din Iași (la 
prima sa apariție în public, același Rosetti, gâtuit de emoție, nu va 
reuși să rostească decât Societatea modernă, societatea modernă, şi 
va cobori de la tribună!), în fiecare duminică între orele unu şi două, 
în faţa unui public mult mai numeros. Asociaţii se strângeau apoi în 
casa lui Pogor pentru a discuta chestiunile tratate. 

Informaţii mai bogate oferă două cărți de memorii, Amintiri de 
la Junimea, a lui Iacob Negruzzi și Amintiri de la Junimea din laşi 
de G. Panu, ca și procesele-verbale ale şedinţelor. Odată cu sporirea 
numărului de membri, întâlnirile se vor desfășura săptămânal, succe- 
siv în casa lui Maiorescu și a lui Pogor, de obicei vineri. Vin pe rând 
Leon Negruzzi, Samson Bodnărescu, Mihai Eminescu, Miron 
Pompiliu, Ioan Slavici, N. Culianu, Vasile Conta, Alexandru Lambrior, 
Vasile Alecsandri, A.D. Xenopol, Ştefan Vârgolici, Ion Creangă, LL. 
Caragiale și mulți alții. Sunt profesori universitari sau de şcoală 
secundară, magistrați, militari, politicieni, istorici, filologi, juriști, 
economiști, matematicieni, filozofi, cu toții dominați de imperialismul 
intelectual întrupat în Maiorescu, după cum afirmă E. Lovinescu. De 
fapt, cu două excepții, Bogdan Petriceicu Hasdeu și Alexandru 
Macedonski, Junimea adună practic toate valorile culturale românești 
din a doua jumătate a secolului al XIX-lea. 

Procesele-verbale arată însă că la ședințe nu participau, în 
general, mai mult de zece persoane și că ele erau dominate de o 
atitudine mai degrabă veselă, deși discuţiile se concentrau pe pro- 
bleme cât se poate de serioase. Vasile Pogor, mai ales, dușman al 
oricărei formule pedante, dădea tonul, aruncând cu perne în capul 
vorbitorilor anoști sau prolicși ori cântând popește! Creangă era şi 
el mult apreciat pentru anecdotele sale „COrosive”. ` 

O circulară a ministrului Ion Ghica înlocuise în mod oficial 
alfabetul chirilic cu alfabetul latin, dar fără a stabili și normele or- 
tografice. Se produce de aceea un amestec de fonetism şi etimologie 
care complică enorm lucrurile. În ședințele anilor 1865-1866 au loc 
discuţii aprinse în această chestiune, rezultatul lor fiind studiul lui 
Maiorescu Despre scrierea limbei române. Principiile junimiștilor, 
stabilite atunci, vor fi adoptate după îndelungi controverse și de nou 
înființata Societate Academică. Este prima reușită majoră a So- 
cietății. 

În anul 1866 este achiziționată o tipografie al cărei scop era să 
publice gratuit toate manuscriptele originale române, a căror valoare 
se va fi constatat mai întâi de un comitet ales dintre noi, şi de ase- 
menea cărți de școală la prețul cel mai modic cu putință, de a 
republica în edițiuni critice şi portative lucrări de valoare deja 
imprimate, în fine de a completa lacunele literare și științifice din 
fara noastră prin traduceri bune de cărți bune. Fiecare publicare va 
fi făcută cu litere latine. 

La | martie 1867 apare, sub direcția lui Iacob Negruzzi, revista 
Convorbiri literare, la început bilunară, iar din 1871, lunară, dar cu 
număr sporit de pagini. Aici publică Maiorescu, încă în primul 
număr, studiul său capital O cercetare critică asupra poeziei ro- 
mâne de la 1867. Aproape toate scrierile de valdare ale literaturii 


române din epocă vor fi publicate în paginile ei. În 1885, după 
optsprezece ani de apariție ieșeană, revista a fost mutată în capitală, 
odată cu transferul lui Negruzzi la Universitatea din Bucureşti. 
Implicarea în viața politică a unora dintre junimiști şi mai cu seamă 
a lui Titu Maiorescu, nevoit să se stabilească din 1874 în București, 
scindează Junimea. Acum începe a doua etapă a existenţei Socie- 
tăţii, când activitatea ieşeană este dublată de cea bucureșteană, des- 
făşurată în locuinţa lui Maiorescu din strada Mercur. 

Revista rămâne în grija lui Iacob Negruzzi până în 1893. De 
atunci înainte va fi ajutat de un comitet din care făceau parte între 
alții LAL Brătescu-Voinești, Mihail Dragomirescu, P.P. Negulescu 
şi C. Rădulescu-Motru care, doi ani mai târziu, își asumă întreaga 
responsabilitate. Ea capătă un caracter predominant universitar, deși 
continuă să publice și colaboratori mai vechi precum Caragiale şi 
Slavici sau oameni noi, precum George Coșbuc. Din 1993 revista va 
fi condusă de Ion Bogdan, iar din 1907 de Simion Mehedinţi. Rând 
pe rând oamenii începutului dispar, iar Societatea devine doar o 
amintire, dar și un reper de neocolit pentru cultura română. Revista 
va supraviețui până în anul 1944, dar nu și spiritul junimist care se 
stinsese odată cu dispariţia întemeietorilor. 


Întâia cercetare critică asupra 
literaturii române 


Recapitulând acum toate concluziunile ce am încercat să le de- 
monstrăm în studiul de faţă, dobândim următoarele idei principale 
asupra poeziei: 

Poezia cere, ca o condiție materială a existenţei ei, imagini 
sensibile; iar condiţia ei ideală sunt simțiminte și pasiuni. 

Din condiția materială se explică determinarea cuvintelor, epi- 
tetele, personificările și comparațiunile juste și nouă, și totodată 
regula negativă că poezia să se ferească de noțiunile abstracte. 

Din condiția ideală se explică mișcarea reprezentărilor, mărirea 
obiectului și dezvoltarea gradată spre culminare, și totodată regula 
negativă că poezia să se ferească de obiecte ale simplei reflecţiuni. 

Aceste adevăruri le-am demonstrat pe cât se poate demonstra 
în materie estetică, atât prin cercetări teoretice cât şi prin expe- 
rienţa din exemple. 

Scopul lor nu este și nu poate fi de a produce poeți; niciodată 
estetica nu a creat frumosul, precum niciodată logica nu a creat 
adevărul. Dar scopul lor este de a ne feri de mediocrităile care, 

fără nicio chemare interioară, pretind a fi poeți, şi acest scop îl poate 
ajunge estetica. Căci asemenea discipline au două mari foloase: 

Ele îndeamnă întâi pe acela care are talentul înnăscul, să se 

perfecționeze în arta sa, deșteptându-i atenția asupra multor parti- 
cularități importante, pe care le-ar fi trecut cu vederea. 
Ele contribuie, al doilea, să dea publicului o măsură mai sigură 
pentru a deosebi adevărul de eroare și frumosul de urât. 

În această din urmă privință ne-a părut importantă pentru noi 
o cercetare critică asupra poeziei române. Căci mica noastră litera- 
tură poetică este în pericol de a confunda acea deosebire elementară. 
Majoritatea poeţilor nu merită numele ce și-l uzurpă: din pro- 


Fațada casei lui Titu Maiorescu 
(Bucureşti) 


AS a - 
Vestibulul casei Malorescu 
Deasupra uşii inscripția: 
Birult-au gândul... 
(începutul unei fraze a lui 


Miron Costin) 


Medalioane ale Junimii 


ductiunile lor se vede numai o fantazie seacă de imagini originale 
și o inimă goală de simțiri adevărate, și mai bine le-ar fi fost lor şi 
nouă dacă niciodată nu ar fi luat pana în mână și nu ar fi lățit în 
public producțiunile lor nedemne de limbajul muzelor. Căci dacă 
lipsa de orice literatură este unul din semnele de barbarie a popoa- 
relor, o literatură falsă și urâtă este cel dintâi pas spre degradarea 
culturii începânde. 

Aci devine prima datorie a științei de a se opune în contra 
răului contagios. O critică serioasă trebuie să arate modelele bune 
câte au mai rămas și să le distingă de cele rele și, curătând astfel 
literatura de mulțimea erorilor, să prepare junei generaţiuni un 
câmp liber pentru îndreptare. 

(Titu Maiorescu, O cercetare critică asupra 
poeziei române de la 1867) 


© În accepţia lui Titu Maiorescu, rolul poeziei este să exprime 
frumosul. Care sunt căile prin care se poate obține acesta, în creația 
literară? 

> O condițiune pentru admiterea comparaţiilor este ca ele să 
fie juste, scrie Maiorescu, iar apoi citează ca exemplu negativ ver- 
surile: Ador tare adevărul,/ Îl ador că e frumos/ Precum e în floare 
mărul,/ Al livezii pom frumos. În ce anume constă eroarea pe care o 
semnalează criticul? 

= Care este scopul cercetării critice întreprinse de Titu Maio- 
rescu în acest studiu? 


Critica „formelor fără fond” 


Viţiul radical [...] în toată direcția de azi a culturei noastre este 
neadevărul pentru a nu întrebuința un cuvânt mai colorat, neadevăr 
în aspirări, neadevăr în politică, neadevăr în poezie, neadevăr până 
în gramatică, neadevăr în toate formele de manifestare a spiritului 
public. 

Cufundată până la începutul secolului al XIX-lea în barbaria 
orientală, societatea română, pe la 1820, începu a se trezi din 
letargia ei, apucată poate de-abia atunci de mișcarea contagioasă 
prin care ideile Revoluțiunii franceze au străbătut până la extre- 
mităţile geografice ale Europei. Atrasă de lumină, junimea noastră 
întreprinse acea emigrare extraordinară spre fântânele științei din 
Franţa și Germania, care până astăzi a mers tot crescând și care a 
dat mai ales României libere o parte din lustrul societățiilor străine. 
Din nenorocire, numai lustrul dinfară! Căci nepregătiți cum erau și 
sunt tinerii noștri, uimiţi de fenomenele măreţe ale culturei mo- 
derne, ei se pătrunseră numai de efecte, dar nu pătrunseră până la 
cauze, văzură numai formele de deasupra ale civilizaţiunii, dar nu 
întrevăzură fundamentele istorice mai adânci, care au produs cu 
necesitate acele forme și fără a căror preexistență ele nici nu ar fi 
putut exista. [...] În aparență, după statistica formelor dinafară, 
românii posed astăzi aproape întreaga civilizare occidentală. Avem 
politică și știință, avem jurnale și academii, avem școli și literatură, 
avem muzee, conservatorii, avem chiar o constituțiune. Dar în rea- 
litate, toate acestea sunt producțiuni moarte, pretenții fără funda- 
ment, stafii fără trup, iluzii fără adevăr, și astfel cultura claselor 


mai înalte aie românilor este nulă și fără valoare, și abisul care ne 
desparte de poporul de jos devine din ce în ce mai adânc. [...] 
Forma fără fond nu numai că nu aduce niciun folos, dar este de-a 
dreptul stricăcioasă, fiindcă nimiceşte un mijloc puternic de cul- 
tură. Și prin urmare vom zice: este mai bine să nu facem o școală 
deloc decât să facem o școală rea, mai bine să nu facem o pina- 
cotecă deloc decât să o facem lipsită de arta frumoasă; mai bine să 
nu facem deloc statutele, organizarea, membrii onorari și neonorați 
ai unei asociaţiuni decât să le facem fără ca spiritul propriu de 
asociere să se fi manifestat cu siguranță în persoanele ce o compun; 
mai bine să nu facem deloc academii, cu secţiunile lor, cu ședințele 
solemne, cu discursurile de receptiune, cu analele elaborate, decât 
să le facem toate acestea fără maturitatea științifică ce singură le 
dă rațiunea de a fi. 
(Titu Maiorescu, În contra direcţiei de azi 
în cultura română) 


> Care este viziul radical identificat de Maiorescu în cultura 
timpului său? 

> Ce înțelege criticul prin sintagma formă fără fond? 

= La ce concluzie ajunge Maiorescu în finalul textului de mai sus? 


„Ai un singur bloc de marmură: dacă îl 
întrebuințezi pentru o figură caricată, de 
unde să mai poți sculpta o Minervă?” 


Puterile unui popor, fie morale, fie materiale, au în orice 
moment dat o cantitate mărginită. Averea naţională a românilor are 
astăzi o cifră fixă, energia lor intelectuală se află asemenea într-o 
câtime fixată. Nu te poți juca nepedepsit cu această sumă a pu- 
terilor, cu capitalul întreprinderii de cultură într-un popor. Timpul, 
averea, tăria morală și agerimea intelectuală ce le întrebuințezi 
pentru o lucrare de prisos, necum pentru o lucrare greșită, sunt în 
veci pierdute pentru lucrarea cea trebuincioasă și cea adevărată. 
Amândouă nu pot merge lângăolaltă, tocmai fiindcă izvorul pu- 
terilor unei naţiuni nu este nesecat, ci este din fire mărginit. Dacă 
dar îţi lipsesc o mie de școlari silitori și modești, de industriași și 
meseriași naționali, de poeți și prozatori mai buni, de oameni de 
știință adevăraţi, cauza este că mărginitele puteri de care dispune 
poporul tău pentru aceasta sunt consumate de profesori ignoranti, 
de funcționari netrebnici, de academici, secretari, membri onorifici, 
asociaţi în cultură, jurnalişti, ateneiști, conservatoriști, poetastri, 
spânzurători de pânze, la „expoziţia artiştilor în viaţă”, şi celelalte, 
și celelalte. Ai un singur bloc de marmură: dacă îl întrebuințezi 
pentru o figură caricată, de unde să mai poti sculpta o Minervă? 

(Titu Maiorescu, prefaţă la prima ediţie a Criticelor, 1874) 


> Cum justifică Maiorescu afirmaţia că nu te poți juca nepe- 
depsit cu această sumă a puterilor, cu capitalul întreprinderii de 
cultură într-un popor? 

= Care este concluzia prefeţei din care a fost extras 
fragmentul de mai sus? 


P.P. Carp 


Vasile Pogor 


Theodor Rosetti 


lacob Negruzzi 


CONCLUZII 


Trăsăturile junimismului 

A. Spiritul critic este, cu siguranță, cea mai importantă trăsă- 
tură a junimismului. El se manifestă în primul rând prin respectul 
pentru adevărul istoric în studierea trecutului și prin cultivarea sim- 
plităţii. Este combătută astfel falsa erudiție manifestată prin folosi- 
rea de către mulți cărturari ai timpului a unei limbi artificiale, consi- 
derate mai potrivită pentru a evidenția diferența față de omul de 
rând. De asemenea, se doreşte așezarea vieții politice și culturale pe 
baze autentice, respingându-se „formele fără fond”. Nevoia de cla- 
ritate, rigoarea, rațiunea vor fi reperele permanente ale junimiștilor. 

B. Spiritul filozofic. Membrii săi sunt, în cea mai mare parte, 
oameni de idei generale şi mai puţin specialiști în domenii precise 
ale ştiinţei. Nu gustul individual, impresia de moment îi călăuzesc, 
ci dorința de a construi pe o solidă bază teoretică în care aplicaţiile 
devin doar o urmare firească a raţionamentului. Așa procedează Titu 
Maiorescu, așa vor proceda și A.D. Xenopol, P.P. Carp sau, mai 
târziu, Mihail Dragomirescu. 

C. Gustul pentru clasic și academic, așadar, pentru valorile ca- 
nonice şi nu pentru inovație. Oameni cu o solidă cultură 
universitară, junimiștii erau prea puţin dispuși să accepte inovațiile 
momentului, indiferent dacă acestea se numeau simbolism sau 
naturalism, în literatură, impresionism, în pictură sau muzică, Art 
Nouveau, în arhitectură. 

D. Spiritul oratoric se naşte şi din opoziţia împotriva retoricii 
paşoptiste romantice, mesianice, lipsite de echilibru, dar și din res- 
pingerea frazeologiei politice parlamentare și a beţiei de cuvinte a 
timpului; impune un model în care totul, de la vestimentaţie la dicție 
trebuia să dovedească perfectă stăpânire de sine, rigoare, măsură. 

E. Ironia care venea din nevoia de a sublinia caracterul lipsit de 
pedanterie și morgă al acțiunii lor culturale. Totul conduce spre acest 
mod de a înţelege activitatea junimistă, de la opoziția lui Vasile 
Pogor pentru orice fel de reguli în funcționarea societății, până la 
devize glumețe, precum intră cine vrea, rămâne cine poate, de la 
plăcerea poreclelor de care nu scăpa nimeni (Pine hrănitul 
Caragiani, pudicul Naum, carul de minciuni Negruzzi sunt doar 
câteva și nu dintre cele mai „tari”), la exclamații deloc academice, de 
genul faul! faul! când se spunea câte o anecdotă fără haz. 

Toate acestea fac din acțiunea junimistă un moment crucial în 
evoluţia culturii române, despre care E. Lovinescu va afirma cu 
deplină îndreptățire: Când o mișcare culturală, în afară de mortarul 
câtorva generaţii de oameni culți, privind unitar și serios 
problemele vieţii românești, a dat politicei pe PP Carp, criticei 
teoretice pe T. Maiorescu, poeziei pe M. Eminescu, prozei pe Ion 
Creangă, teatrului pe I.L. Caragiale, istoriei pe A.D. Xenopol, 
filozofiei pe Vasile Conta — acea mișcare nu poate fi privită decât ca 
un fenomen de mare însemnătate. 

nimic; Maiorescu afirmă negând, într-o continuă opoziţie cu 
„formele fără fond” ale înaintaşilor. Tocmai în aceasta constă 
„Contradicția” lui Maiorescu, în năzuința de a fi cel dintâi, 
dublată de imposibilitatea de a se desprinde cu totul de trecut. 

Tudor Vianu, Junimea. Studiul se constituie ca un capitol al Istoriei 
literaturii române moderne, scrisă în colaborare cu Şerban 
Cioculescu și Vladimir Streinu și prezintă, într-o manieră 
didactică accesibilă, istoria și ideologia grupării. 

Iacob Negruzzi, Amintiri din Junimea; George Panu, Amintiri de 
la Junimea din Iași. Cărţi de memorii, cele două volume 
conțin un mare număr de informații ale unor martori şi 
participanți activi la viaţa culturală a momentului. Sunt evocări 
subiective, adeseori divergente, dar extrem de utile pentru cel 
ce doreşte să cunoască mai bine oamenii și epoca. 


= Ei d, _ APLICAȚII. EVALUARE FINALĂ 


1. Citeşte în întregime textele din care au fost reproduse fragmen- 
tele de mai sus și extrage, pe fişe de lectură, pasaje ilustrative 
pentru fiecare dintre cele cinci trăsături enumerate. 

2.  Argumentează, în texte de câte 10-15 rânduri, fiecare dintre 
aceste trăsături. 

3. Poți extinde cercetarea și asupra altor studii maioresciene, de 
exemplu: Observări polemice, Direcţia nouă în poezia şi proza 
română, Beţia de cuvinte în Revista Contimporană, Oratori, 
retori şi limbuţi. 

4. Explică, într-un text de circa o jumătate pagină, sensul în- 
trebării retorice din finalul prefeței la prima ediție a Criticelor: 
Ai un singur bloc de marmură: dacă îl întrebuințezi pentru o 

figură caricată, de unde să mai poți sculpta o Minervă? Poți 
folosi această argumentare drept concluzie a cercetării tale. 

5. La alegere: 

a. Redactează un raport care să finalizeze investigația despre 
Criticismul junimist şi pe care să-l prezinți în fața colegilor, în 
10-15 minute; 

b. Împreună cu încă doi-trei colegi, realizați un proiect având 
ca temă Criticismul junimist. Prezentaţi colegilor, sub forma 
unei sinteze de 10-15 minute, rezultatele cercetării, punându-le 
totodată la dispoziţie toate materialele colectate. 

6.  Organizaţi o dezbatere având următoarea moțiune: Fără Titu 
Maiorescu şi spiritul critic insuflat junimiștilor, literatura şi 
cultura română a ultimelor decenii ale secolului al XIX-lea ar 

i fost lipsită de strălucire. 


Istoricul A.D. Xenopol 


Filozoful Vasile Conta 


LIMBĂ ŞI COMUNICARE 


STRATEGII S PEOIFICE-FOLOSITE ÎN MONOLOG ŞI ÎN DIALOG 


m i 
x 


Monologul, „în opoziţie cu dialogul, icõn- 


ici 


vs 


‘Monologul adresat presupune prezența unui 


ține puţi la situația des zoniitiieare; * interlocutor, de la care însă nu se așteaptă neapă- 
deoarece se cenirează pe vo bitor. Gradul săae táta zspuns.. 
expresivitate. ă mai mare desăt! al dialo- “ ** Monologul interior nu presupune prezența 
ind caracter izat adeseori piti prezența ihteiiâctitorului şi nu este pronunțat cu glas tare. 
exclamaţiilor. d Bai i otto "De-utbea!tîn- “textele literare, autorul trebuie să 


o nolbgul dramatic gst un tip dé corat ni sitiližézé "strategii adecvate pentru a permite citi- 


Pi sp, Mestă,i pane absența atti 


1. Identifică trăsături ale monologului drama- 
tic, în textul de mai jos. 


SPIRIDON (singur, intră din dreapta 
făcându-și o țigară) 

Măă! al dracului rumân și jupânul nostru! 
Bine l-a botezat cine l-a botezat „Titircă Inimă-Rea ”. 
Ce are el cu mine? Zău! Biata cocoană și cu nea 
Chiriac! Cu ei mai am noroc, ei mai mă scapă de 
afurisitul, că despre partea lui jupân Titircă 
Inimă-Rea, halal să fie de oasele mele! m-ar co- 
tonogi. Ieri săptămâna, când s-a întors de la gră- 
dină cu cocoanele, m-a găsit deștept: „Bravos, 
musiu Spiridoane! zice, nu te-ai culcat pân-acuma; 
mâine dimineaţă jupânul săracul să deschiză pră- 
vălia; ai stat pân-acuma să bei la tutun, 'ai? — Nu 
jupâne, zic, da’ dacă nu mi-e somn. — Nu fi-s 
somn, 'ai? stai că-i fac eu ţie poftă de culcat!” 
Bietul nea Chiriac m-a scăpat, că luase pe sfântul 
Niculae din cui... Ieri seară m-a găsit dormind: 

„Bravos, musiu Spiridoane! zice; dormi, ce-ţi mai 
pasă! ! tutun ai tras destul, acum te-ai pus să tragi 
la aghioase; trai, neneaco, cu banii băbachii! 
— Nu, jupâne, da'dacă mi-a fost somn, zic. — Somn, 

'ai? Te trage traiul îl bun la somn! (Auzi, cu 
sfântul Niculae trai bun, căde-i-ar bunul pe inimă 
lui jupânul!) Tragi la somn? Stai că am eu leac 
să-ți tai de piroteală. ” Și mi-a și pus mâna-n păr. 
Dacă nu era cocoana să sară pentru mine tocmai 
la apropont, mă rupea, că nu-ș" ce-avea, era tur- 
bat rău de tot (s-aude zgomot). Auliu! Vine! (stinge 
repede ţigara cu degetele şi o bagă în buzunar.) 

(LL. Caragiale, O noapte furtunoasă) 


Yorúlùi să aibă totuși acces la gândurile perso- 
E gafat” 


am me E ` 


2. Citeşte textele de mai jos și înscrie în tabel 
tipul monologului identificat, precum şi câte două 
argumente care să-ţi justifice opțiunea. 


A. -Tar te-ai cufundat în stele 
Și în nori și-n ceruri nalte? 
De nu m-ai uita încalte, 
Sufletul vieții mele. 


În zadar râuri în soare 
Grămădești-n a ta gândire 
Și câmpiile asire 

Și întunecata mare. 


Piramidele-nvechite 

Urcă-n cer vârful lor mare — 
Nu căta în depărtare 
Fericirea ta, iubite! 


Astfel zise mititica, 
Dulce netezindu-mi părul. 
Ah! ea zise adevărul; 
Eu am râs, n-am zis nimica. 
(Mihai Eminescu, Floare albastră) 


B. ...și tot astfel, dacă închid un ochi, văd 
mâna mea mai mică decât cu amândoi. Dacă aș 
avea trei ochi, aș vedea-o și mai mare, și cu cât 
mai mulți ochi aş avea, cu atâta lucrurile toate 
dinprejurul meu ar părea mai mari. Cu toate 
acestea, născut cu mii de ochi, în mijlocul unor 
arătări colosale, ele toate, în raport cu mine păs- 
trându-și proporțiunea, nu mi-ar părea nici mai 


mari, nici mai mici de cum îmi par azi. Să ne-nchi- 
puim lumea redusă la dimensiunile unui glonte, și 
toate celea din ea scăzute în analogie, locuitorii 
acelei lumi, presupuindu-i dotați cu organele 
noastre, ar percepe toate celea absolut în felul și 
în proporțiunile în care le pricepem noi. Să ne-o 
închipuim înmiit mai mare — același lucru. Cu 
proporțiuni neschimbate — o lume înmiit de mare 
și alta înmiit de mică ar fi pentru noi tot atât de 
mare. Și obiectele ce le văd, privite cu-n ochi, 
sunt mai mici; cu amândoi — mai mari; cât de 
mari sunt ele în absolut? 

(Mihai Eminescu, Sărmanul Dionis) 


monolog adresat monolog interior 
textul ... textul ... 


3.  Consemnează, sub forma unui monolog in- 
terior de cinci-șase rânduri, gândurile tale îna- 
intea unei teze la disciplina limba şi literatura 
română, la care nu te-ai pregătit suficient. 


ADECVAREA DISCURSULUI ORAL LA SITUAŢII 
DE COMUNICARE DIVERSE 


Conversaţia este un tip familiar de comu- 
nicare orală dialogată, în care nu există limitări 
în ceea ce priveşte temele abordate şi cadrul. 
Conversaţia se creează continuu, prin interac- 
ţiune, și, fiind legată de context, evoluţia ei este 
imprevizibilă.: Deoarece participanţii la conver- 
sație se manifestă. ca individualități, atingerea 
obiectivelor urmărite de aceştia presupune apelul 
la diverse strategii de comunicate. 

Discuţia, spre deosebire de conversaţie, s 
presupune restricții atât în ‘privința cadrului, cât 
şi a tematicii și, de asemenea, o diferențiere a ro- 
lului participanților, în funcție de obiectivele pe 
care aceștia doresc a le atinge. Indiferent de tipul 


1. Citește textele de mai jos și înscrie în tabel 
tipul dialogului identificat, precum și câte două 
argumente care să-ţi justifice opțiunea. 


conversație discuție 
textul ... textul ... 


A. — Sărut mâna, madam Georgescu, zic eu 
apropiindu-mă. 

- La dumneata veneam! răspunde cucoana 
emoționată. 


~ La mine?! 
- Da... Te rog să nu mă lași! 
-?! 


-— Să nu mă lași! Trebuie să-mi faci un mare 
serviciu amical... La nevoie se arată amiciţia: să 
vedem cât ne ești de prietin! 


dialogului (conversaţie sau discuţie), o caracte- 
ristică importantă a acestuia este reversibilitatea 
rolurilor de emițător și receptor, ceea ce are drept 
consecință permanenta adaptare a partenerilor la 
contextul și la scopul comunicării. Adaptarea tre- 
buie să se manifeste atât la nivelul verbal al co- 
municării, cât și la cel nonverbal sau paraverbal. 

Strategiile comunicării sunt, de obicei, de 
tip anticipativ și vizează mai cu seamă reacția in- 
terlocutorului. Ele pot exprima, de exemplu, ezi- 
tatea, tatonareă (care se realizează atât la nivel 
nonverbal, prin gesturi specifice, mimică, poziţia 
corpului, cât şi la nivel verbal, prin elemente pre- 
cum: păi... de, în fine, uite ce, așa etc.) sau politeţea. 


— Cu cea mai mare plăcere, madam Geor- 
gescu, dacă pol... 
- Poţi!... să nu zici că nu poți!... știu că 
poți!... trebuie să poți! 
(I.L. Caragiale, Bacalaureat) 


B. — Bonsoar, zise domnul. 

— Bonsoar, răspunde negustorul. 

Și domnul se așază pe fotoliul din faţă, după 
ce și-a pus geamantanul în plasă și tartanul la 
căpătâi. 

Doi-trei kilometri tăcere. 

~ Mergeţi departe? întreabă domnul. 

— De! departe și nu departe... 

= 342 

- Până la Mărășești... 

- Până la Mărășești? 

— Da. Dar dv? 


— Și eu tot până la Mărășești. 
— Vezi? ... După daraveri... 
- Da, după daraveri. Dar dv.? 
— Tot după daraveri. 
(LL. Caragile, Accelerat no. 17) 


. 


2.  Completează spaţiile punctate cu o continua- 
re de patru-cinci replici a discuţiei dintre profesor 
şi elev, al cărui conținut să exprime, din perspectiva 
elevului, A. — ezitarea; B. — tatonarea. 


A. Profesorul: Zermenul-limită pentru pre- 
darea eseului a fost data de 15. Azi suntem în 21 
și încă nimic... 

Tn e EEE E E S iiegdea ta 

Profesorul: sa ce-si 

Elevul: ...... 

Profesorul: 

5) [os 1 ARE ERORI PROPRIII PRR e DIR IP 


B. Profesorul: Termenul-limită pentru pre- 
darea eseului a fost data de 15. Azi suntem în 21 
și încă nimic!... 

Elevul: .......maeooeneaeeeaseaeaneneaeenenonaeezneeeasaneaesase 

Profesorul: ............ 

Elevul: ..... 

Profesorul: că 

ELEVA: m seo caza cantitatii ataca Moab 


3.  Imaginează o scurtă conversație între două-trei 
persoane, astfel încât să integrezi adecvat 
structurile următoare: păi... de, vreau să spun, uite 
ce. Indică, în fiecare situaţie, care sunt persoanele 
implicate în conversaţie și care este strategia 
comunicativă utilizată. De exemplu: 


- Te rog mult, mamă, măcar în seara asta 
lasă-mă să urmăresc la televizor Premiile MTV. 

- Nici vorbă, că gala se sfârșește după 
miezul nopții și știi ce greu te scoli dimineata; iar 
reclamaţiile de la școală pentru întârzieri o să le 
primesc tot eu. 

— Haide, mamă, măcar de data asta, şi-ţi 
promit că mâine o să fiu punctual. Ce naiba, sunt 
doar o dată pe an! 

- În fine, om vedea... 

Fiul oferă argumente pentu a obține acordul 
mamei într-o problemă la care ține în mod deo- 


sebit (te rog mult — exprimă intensitatea; măcar 
de data asta — sugerează faptul că până acum ma- 
ma a fost intransigentă, așa că măcar o dată ar pu- 
tea să-i îndeplinească dorința; sunt doar o dată pe 
an — rugămintea nu se va mai repeta prea curând, 
iar raritatea evenimentului ar merita o excepție de 
la regulă; Ce naiba — exprimă o nuanţă de nemul- 
țumire, dar numai atât cât să nu supere). Strategia 
pare a da roade, întrucât, după un refuz ferm (Nici 
vorbă), argumentat fără echivoc (gala se sfârșește 
după miezul nopții; te scoli greu dimineaţa; 
reclamaţiile pentru întârzieri o să le primesc tot 
eu), replica finală indică o ezitare care lasă 
speranța obținerii acordului (În fine, om vedea...). 


4.  Precizează ce exprimă dialogul următor din 
punctul de vedere al strategiei comunicării și din 
perspectiva fiecăruia dintre cei doi vorbitori: tato- 
narea, ezitarea, politețea. Argumentează-ți răs- 
punsurile, ținând seamă atât de elementele verba- 
le ale comunicării, cât şi de cele nonverbale. 


Omul, a cărui vârstă, desigur, înaintată ră- 
mânea totuși incertă, zâmbea cu doi dinţi, clipind 
rar și moale, întocmai ca bufhițele supărate de o 
lumină bruscă, privind întrebător și vădit contra- 
riat. 

— Unchiul Costache? îndrăzni să deschidă 
gura tânărul, pe urmă, intimidat, refăcu întreba- 
rea: Aici şade domnul Constantin Giurgiuveanu? 

Bătrânul clipi din ochi, ca și când nu ar fi 
înțeles întrebarea, mișcă buzele, dar nu răspunse 
nimic. 

- Eu sunt Felix — acăugă tânărul, uimit de 
această primire — nepotul dumnealui. 

Omul spân păru tot așa de plictisit de între- 
bare, clipi de câteva ori din ochi, bolborosi ceva, 
apoi cu un glas neașteptat de răgușit, aproape 
șoptit, duhnind a tutun, răspunse repede: 

— Nu-nu-nu știu... nu-nu stă nimeni aici, nu 
cunosc... 

(G. Călinescu, Enigma Otiliei) 


5. Scrie un dialog de patru-cinci replici, a cărui 
caracteristică să fie politețea, în care un tânăr de 
vârsta ta îți cere lămuriri despre o adresă pe care 
nu reuşeşte să o găsească. Rescrie același dialog 
într-un registru stilistic antitetic. 


DISCURS SPECIFIC DOMENIULUI DE SPECIALIZARE. (TEXTE DIDAC- 

1. Pornind de la sâmburele original al Cinei de Taină 
și instituirea de către Mântuitorul Isus Hristos a Sfintei 
Jertfe Euharistice și urmând poruncii Sale „Aceasta să o 
faceți întru pomenirea Mea” (Lc.22,19; I Cor11,24), 
Sfinții Apostoli au practicat imediat de după Înălțarea 
Domnului la cer, „frângerea pâinii”, încadrată în mod 
firesc de cântări și laudă și rostirea de rugăciuni (Fapte 
2,4647). 

De aici, în timp, a apărut Slujba Sfintei Liturghii — 
centrul vieții creștine. Primele formulare liturgice au fost 
alcătuite de Sfântul Iacob, fratele Domnului și primul 
episcop al Ierusalimului și de Sfântul Marcu. Din acestea 
s-au format mai apoi Liturghia Sfântului Vasile cel Mare 
și a Sfântului loan Gură de Aur. Tradiţia și practica vieţii 
bisericești au impus de timpuriu ca Sfânta Liturghie să se 
săvârșească zilnic. Slujirea Sfintei Liturghii este un prilej 
de bucurie duhovnicească deoarece, prin sfințirea 
darurilor și împărtășirea cu ele avem între noi și în noi pe 
Hristos — Mirele ceresc. 

În timp, a apărut însă o problemă — caracterul fes- 
tiv al Liturghiei nu se potrivea cu perioada Postului Mare 
- zile de întristare, post și pocăință — când Mirele este 
luat de la noi (Matei 3,15). De aceea, consfințind o tra- 
diție deja existentă, Sinodul de la Loadiceea (354-383), 
prin canoanele 49 și 51, a hotărât ca în acest timp să nu 
se săvârșească nicio Liturghie și să nu se facă pomenirea 
mucenicilor decât sâmbăta și duminica. 

Ritualul, destul de simplu la început, a căpătat mai 
apoi o dezvoltare și o solemnitate din ce în ce mai bogate, 
remarcându-se atât în rânduiala slujbei de seară, cât și a 
Liturghiei. 

(Liturghia Darurilor mai înainte sfinţite, 
pr. prof. Nicolae Bobâmea) 


Art. 24 (1) Învățământul liceal funcţionează, de 
regulă, cu următoarele profiluri: — real şi umanist —, 
informatic, pedagogic, tehnic, economic, administrativ, 
agricol, silvic, agromontan, de artă, sportiv și teologic. 

(2) Liceele se organizează cu unul sau mai multe 
profiluri. În cadrul acestor profiluri se pot organiza, cu 
aprobarea Ministerului Învățământului, clase cu specia- 
lizări mai restrânse și clase speciale pentru elevi cu apti- 
tudini și performanțe excepționale. 

(3) La liceele de specialitate care, pe lângă diplomă 
de bacalaureat, eliberează și atestat profesional, durata 
studiilor poate fi și de 5 ani și este stabilită prin hotărâre 
a guvernului. 


(Legea Învăţământului) 


“TICE; ADMINISTRATIV ȘI 1tolbGice): APLICAŢII”, 


aa: 


Art. 1. Accesul liber și neîngrădit al persoanei la 
orice informaţie de interes public, definit astfel prin 
prezenta lege, constituie unul dintre principiile funda- 
mentale ale relațiilor dintre persoane și autorităţile pu- 
blice, în conformitate cu Constituţia României și cu docu- 
mentele internaţionale ratificate de Parlamentul 
României. 

Art. 2. (b) Prin informaţie de interes public se 
înțelege orice informaţie care privește activităţile sau 
rezultă din activitățile unei autorități publice sau instituţii 
publice, indiferent de suportul ori de forma sau de modul 
de exprimare a informaţiei. 

Art. 7. (1) Autorităţile și instituțiile publice au 
obligaţia să răspundă în scris la solicitarea informaţiilor 
de interes public în termen de 10 zile sau, după caz, în cel 
mult 30 de zile de la înregistrarea solicitării, în funcţie de 
dificultatea, complexitatea, volumul lucrărilor docu- 
mentare și de urgenţa solicitării. l 

(Legea 544, privind accesul la informațiile 
de interes public) 

a. Precizează tema și scopul comunicării în 
fiecare dintre cele trei texte de mai sus. 

b. Menţionează două argumente pentru încadra- 
rea fiecăruia dintre aceste texte într-un anumit stil 
funcţional. 

c. Prezintă particularităţi ale stilului funcțional, 
identificabile în fragmentul citat. 


2. Ce știu locuitorii din satele românești despre 
Uniunea Europeană? Cum își proiectează ei viitorul, în 
perspectiva integrării în UE? Acestor întrebări, dar și 
altora a încercat să le răspundă EuroBarometrul Rural, 
dat publicităţii recent. 

Aproape trei sferturi dintre românii care locuiesc la 
sate susțin integrarea europeană a ţării noastre: dacă 
duminica viitoare ar avea loc alegeri în acest sens, 72% 
dintre respondenţi ar vota pentru aderarea României la 
UE, 6% ar fi contra, iar 7% nu ar participa la referen- 
dum. Două treimi dintre cei intervievaţi așteaptă o 
îmbunătățire a vieţii după aderare. În privința 
cunoștințelor despre UE, românii din mediul rural se 
consideră slab informaţi — pe o scară de la 1 ( „nu ştiu 
absolut nimic”) la 10 ( „știu totul”), sondajul relevă o 
medie de 3,6. Românii care locuiesc la sat se declară 
mulțumiți de viața lor socială (82%), locuinţă (74%), si- 
guranța personală (68%) și propria sănătate (55%), dar 
nu sunt satisfăcuți de banii pe care îi au (72%), de felul 

în care trăiesc (56%) și de locul de muncă (55%). La 
capitolul încredere, pe primul loc se află preotul (84%), 
urmat de doctor (79%), profesorii și învățătorii din sat 
(73%), primar (67%), polițiști (55%) și UE (52%). Cei 
intervievaţi au declarat că nu au încredere în oamenii de 
afaceri (64%). 91% dintre respondenţi nu sunt racordaţi 
la rețeaua de gaze naturale, iar 84% nu au canalizare; 
3% au declarat că nu au curent electric. Alimentarea cu 
apă în mediul rural se face de la fântâna din curte cu 
găleata (50%) și de la fântâna publică sau cișmea (18%). 
Doar 16% au apă curentă în casă. 

(EuroBarometrul Rural, 2006) 


Datele oficiale cele mai recente despre starea reală 
a cărţii în România sunt cele publicate de Anuarul 
Statistic pe 2004, cu cifre valabile doar până la nivelul 
anului 2003. Astfel, în 2003, există peste 12000 de titluri 
tipărite, dar tirajele sunt în cădere liberă: de la 24400 în 
1990, la 12000 în 1994, la 6300 în 2001, la 650 în 2003, 
o cifră ce pare a duce producția de carte sub pragul cri- 
tic al rentabilității unei edituri. [...] Publicul consumator 
de carte e diferentiat. Și totuși, 56% dintre subiecții ches- 
tionați într-o anchetă recentă, declară că nu au cumpărat 
nicio carte în ultimul an, 55% nu au citit deloc cărți în 
cursul anului. Cam 5% din populatie nu cumpără cărți, 
dar împrumută adesea şi primește. Un profil al ne-citi- 
torului relevă că acesta ar fi mai ales bărbat (60% din 
bărbaţi nu citesc), trecut de 50 de ani, rezident mai ales 
în mediul rural (95% dintre agricultori declară că nu au 
citit nimic în ultimul an), în zone cu deficiență de infra- 
structură publică, cu nivel mai mic de 50 de euro pe mem- 
bru de familie şi cu nivel de studii cel mult gimnazial. 
Cititorul cel mai motivat este de regulă tânăr, rezident în 
mediul urban (oraș mare sau mijlociu) și cu părinţi cu 
studii de la nivel mediu în sus. El e reprezentativ și pen- 
tru segmentul activ al cumpărătorilor de carte. Acope- 
rind 22% din populație, el absoarbe de fapt 87% din 
piata editorială. Este vorba de persoane care cumpără 
cel puțin 1-2 volume pe lună, deși „nucleul dur ” al 
cumpărătorilor de carte e şi mai restrâns: 62% din ofer- 
tă e acaparată de cei care achiziţionează mai mult de 
două volume pe lună, iar aceștia ating abia 9% din popu- 
lație. 
(M. Lazăr, Eu citesc, tu citeşti. El citește?, în revista 22) 

a. Explică rolul propozițiilor interogative, în 
debutul primului text. 

b. Exprimä-ți opinia despre semnificația cifrelor 
EuroBarometrului, având în vedere scopul sondajului. 

c. Compară propriile tale răspunsuri la întrebări 
cu acelea rezultate din cifrele EuroBarometrului sau 
din datele publicate în Anuarul Statistic. 

d. Comentează semnificația titlului Eu citesc, tu 


citeşti. El citeşte?, prin referire la textul dat sau la pro- 
pria ta experiență. 


3. Procesul argumentării unei opinii presupune par- 
curgerea unor pași obligatorii: a susține, a dovedi, a 
întări. Un text/ un discurs este argumentativ dacă și 
numai dacă el conţine explicit formulate o teză și cel 
puţin un dat (un argument) care s-o justifice. Caracte- 
risticile textului/ discursului argumentativ sunt: 

(a) ...?; 

(b) un protagonist (subiectul care argumentează, 
care vrea să-l convingă pe interlocutor de valabilitatea 
propriei teze) și un antagonist (real sau ipotetic, cel care 
trebuie convins); 

(c) cel puţin o opinie și unul sau mai multe argu- 
mente; 

(d) argumente alese și susținute (dovedite) în 
funcție de tema dată și de interlocutori, prin urmare 
aparținând unor arii de semnificaţii specifice; 

(e) faze intermediare, când opiniile se schimbă și se 
consolidează, în funcţie de argumentele aduse de unul 
sau de celălalt în favoarea propriilor teze; 

(...?. 

a. Prezintă caracteristicile stilului funcțional în 
care este redactat textul. 

b. Precizează cele două etape ale argumentării care 
lipsesc (sunt marcate prin semne de întrebare), în textul dat. 
4. Europa noastră — proiect interdisciplinar 
realizat din perspectiva filierei vocaționale alese, 
având ca punct de plecare următoarele cuvinte-cheie: 
adolescenţă, civilizaţie, colaborare, comunicare, cre- 
dinţă, legislaţie, școală, UE. l 

Realizarea acestui proiect presupune parcurgerea 
cel puțin a următorilor paşi: 

e Identificarea unor surse și utilizarea unor teh- 
nici de documentare potrivite cu domeniul și spe- 
cializarea alese. 

e Colectarea şi organizarea adecvată a materi- 
alelor. i 

e Completarea/ redactarea unor documente 
folosite curent în domeniul de specializare ales. 

e Folosirea, în susținerea proiectului, a unui dis- 
curs specific domeniului de specializare și adecvat 
temei şi situației de comunicare. 

e Întrebuințarea unor tehnici şi strategii specifice 
ale argumentării în monolog şi în dialog. 

În evaluarea proiectului, la care va participa 
întreaga clasă, trebuie avute în vedere: calitatea mate- 
rialelor colectate, originalitatea demersului interpreta- 
tiv, calitatea prezentării, folosirea adecvată a tehnicilor 
şi a strategiilor argumentării. 


Studiu de caz 6 


Diversitate tematică, stilistică şi de viziune 
în opera marilor clasici“ 


DEFINIREA PROBLEMEI 


Entuziasmului și amatorismului autodidact al unora dintre 
scriitorii pașoptişti, ale căror priviri au fost ațintite spre cultura 
franceză, le vor fi opuse în ultimele decenii ale secolului al XIX-lea 
spiritul critic junimist, cultul pentru rigoare și claritate, gustul 
pentru clasic şi spiritul filozofic. Acestea vor impune întregii culturi 
a timpului o direcție nouă, în acord cu schimbările pe care marile 
evenimente ale timpului, Unirea şi Independența, le-au adus și în 
viața socială, politică şi economică a țării. 

Aceste caracteristici nu pot fi străine de influența culturii 
academice germane, căci, exceptându-i pe Creangă și pe Caragiale, 
Singurii care nu au urmat școli superioare, şi pe Vasile Pogor, care a 
studiat în Franța, junimiştii au frecventat universități germane. Va fi, 
fără îndoială, perioada cea mai importantă din punct de vedere 
cultural a secolului. Odată cu definitivarea procesului de creare a 
unei limbi literare unitare şi cu stabilirea normei lingvistice de către 
Academia Română, produsă la sfârșitul secolului al XIX-lea, cultura 
română, chiar dacă încă departe de momentul sincronizării cu 
Occidentul, depășește stadiul adolescenţei, îndreptându-se hotărât 
în direcția maturizării depline. 

În numele principiului autonomiei esteticului, se va produce o 
îndepărtare de literatura cu accente patriotice, dar și patriotarde a 
vremii; lirismului excesiv, declamativ și sentimental al pașoptiștilor, 
îi vor fi opuse o varietate de teme şi de forme stilistice, nemaiîntâl- 
nite până atunci în literatura română. 


HEREA ŞI ANALIZA CAZULUI. 


Le IDENTIFICAREA SOLUȚIILOR 


Mihai Eminescu sau primatul sensibilităţii 


Faţa lui Eminescu e dublă: privește odată spre noaptea comu- 
nă, a veghierii, a naturii și umanităţii, iar altă dată spre noaptea fără 
început a visului, a vârstelor eterne și a geniilor romantice. În 
planetariul romantismului, singularitatea lui Eminescu prinde făp- 
tură din această față cu două profiluri: unul neptunic, născut din 
spuma amară și din ape tânjind spre orizonturile lumii, celălalt plu- 
tonic, învăluit în focul originar. 

(I. Negoiţescu, Poezia lui Eminescu) 


Clasic — 1. autor cu opere sus- 
ceptibile a fi studiate în şcoală şi con- 
siderate a fi modele; 2. aparţinând 
Antichității greco-latine; 3. model. 

Mari clasici — scriitori din ulti- 
mele decenii ale secolului al XIX-lea 
(Titu Maiorescu, Mihai Eminescu, 
1.L. Caragiale, Ion Creangă, loan 
Slavici), care au devenit modele 
sau repere pentru creatorii ge- 
nerațiilor următoare. 


Mihai Eminescu la 19 ani 


A fost o vreme când marii poeți treceau în primul rând drept 
gânditori adânci și când mesajul poetic era măsurat după impor- 
tanta ideilor exprimate. Poate că Eminescu însuși n-a fost străin de 
această normă a vremii, încât poetica lui este în parte orientată de 
năzuința de a rivaliza cu filozofii și cu poeții filozofi. Și cu toate 
acestea, poetul este mai mare nu atunci când meditează asupra 
rostului existenţei, reluând de pildă refrenul hamletic „A fi?...”, ci 
atunci dând închipuie și cântă articulând uimirile lui în fața naturii 
sau când îşi înstrunează lira pentru a-și spune durerile și fericirile 
iubirii, dorința, regretul arzător, chemarea și regăsirea după des- 
părțire. Omul iubește în poezia lui Eminescu cu o intensitate care 
conduce extazul erotic până la limita suferinţei și a morții. lubirea 
eminesciană este deopotrivă cu a lui Tristan din drama lui Wagner. 
Un fir îndoliat se înterțese cu bucuriile ei. Voluptatea se asociază cu 
durerea, încât „dulcea jale” sau „farmecul dureros” fac parte printre 
expresiile eminesciene cele mai tipice. Și poate că tocmai acum, 
când o doreşte mai puţin, poezia lui Eminescu atinge sensurile ei 
metafizice cele mai grave. În experiența iubirii a intuit Eminescu 
mai limpede resortul cel mai adânc al vieții, „dorul nemărginit”, 
dar și zădărniciile acestuia. 

(Tudor Vianu, Mihai Eminescu) 


Eminescu devine după moarte, printr-o exagerare de cult, pro- 
totipul însuşirilor și virtuţilor umane. Istoria? Eminescu. Economia? 
Eminescu. Pedagogia? Eminescu. Eminescu e cel mai mare filozof, 
cel mai de seamă filolog, cel mai învăţat individ. EI a formulat cu 
mult înaintea fizicii moderne teoria relativității, a cunoscut pe cla- 
sici ca nimeni altul, a relevant omenirii filozofia asiatică. El este un 
profet. A prevăzut prăbușirea sistemului monetar și reîntregirea 
patriei. Cel mai inocent cuvânt al paginilor lui e umflat de simbo- 
luri ca o rodie coaptă. [...] Dar cunoștințele lui? Pentru el literatura 
engleză ori lituană nu aveau taine. Manuscrisele lui sunt presărate 
cu calcule și ecuaţii care așteaptă numai un mare matematician 
spre a scoate la iveală și această necunoscută periție a poetului. 
Precum Dante devenise în Italia cripta tuturor înţelepciunilor ome- 
nești, Eminescu a ajuns și el a fi, în lipsa unei critici adevărate, 
începutul și sfârșitul oricărei discipline, autoritate supremă, Atot- 
știutorul. A venit, credem, vremea să cercetăm pe Eminescu în spi- 
ritul adevărului și cu o pietate care să nu degenereze în caricatură. 

(G. Călinescu, Opera lui Mihai Eminescu) 


> Dintre toate aprecierile de mai sus, cea mai radicală pare a 
fi aceea a lui G. Călinescu. Raportează-ți, sub forma unui text de tip 
argumentativ de 15-20 de rânduri, propriul punct de vedere despre 
poet la cel al criticului. Citeşte-ţi textul în fața colegilor şi dialogați 
pe marginea conținutului său. 

> Consideri că eminescianismul mai este astăzi un reper în 
creația literară? Discutaţi în clasă și argumentați. 

> Reciteşte câteva dintre poeziile lui Eminescu și notează-ți 
impresiile sub forma unui jurnal de lectură. Scrie apoi cinci-șase 
cuvinte/ expresii pe care le consideri a fi cele mai potrivite pentru a 
„traduce” aceste impresii. Integrează aceste cuvinte/ expresii într-un 
text în care să caracterizezi lirica eminesciană. 


Ion Creangă, scriitor „poporal”? 


Despre raporturile dintre opera lui Creangă şi folclor s-a dis- 
cutat mult, încă de la sosirea sa la Junimea. G. Panu, de exemplu, 
credea că marele merit al lui Creangă a fost că el a scris poveștile 
întocmai sau aproape întocmai cum ele se spun la tară, în timp ce 
Iacob Negruzzi îl considera un țăran necioplit din creștet până în 
tălpi, gros și gras, nepieptănat și prost îmbrăcat, având doar un 
talent primitiv. Chiar şi Maiorescu vedea în Creangă doar un bun 
institutor și un scriitor popular, necrezând necesar să-i dedice un 
articol special cum făcuse cu Eminescu și Caragiale. 

În rândul criticilor literari părerile sunt însă împărțite: 

Lipsa de metafore în Creangă, unicul prozator roman al cărui 
stil are particularitatea asta — este caracteristică acestui scriitor 
prin excelență popular și prin excelenţă epic. Opera lui Creangă 
este epopeea poporului roman. Creangă este Homer al nostru. În Ion 
Creangă trăiesc credinţele, eresurile, datinile, obiceiurile, limba, 
poezia, morala, filozofia poporului, cum s-au format în mii de ani 
de adaptare la împrejurările la pământului dacic, dedesubtul fluctua- 
fiunilor de la suprafața vieţii naţionale. Creangă este reprezentantul 
perfect al sufletului românesc între popoare; al sufletului țărănesc 
între moldoveni; al sufletului omului de munte între țăranii moldoveni. 

(G. Ibrăileanu, Povestirile lui Creangă, 1910) 


Această însușire de a dramatiza realistic basmul a făcut să-i 
iasă lui Creangă renumele de „scriitor poporal”. Însă nici țăranii 
n-au astfel de daruri cu totul rafinate, nici poveștile, așa cum sunt, 
nu pot să placă ţăranilor. Toată partea nuvelistică din Povestea lui 
Stan Păţitul ori din Povestea lui Harap-Alb este peste înțelegerea 
omului de la țară. Prea multă „atmosferă, prea mult „umor ” dia- 
logic, prea multă desfășurare coloristică în paguba mișcării lineare 
epice. Omul de la ţară vrea epicul gol, fără minuţii de observaţie, şi 
e doritor de fabulos. Este în poveștie lui Creangă atăta jovialitate, 
atâta umor al contrastelor, încât compunerile sunt menite să nu fie 
gustate cum trebuie decât de intelectuali. [...] Întrebarea pe care 
trebuie să ne-o punem și azi, pentru acei care mai stăruie în anume 
erori: scrierile lui Creangă, basmele cel puţin, sunt folclor și au 
valoare ca atare sau sunt scrieri literare? Putem răspunde dinainte: 
Ion Creangă e un mare prozator și numai cititorul de mare rafi- 
nament artistic îl poate gusta cum trebuie. 

(G. Călinescu, Viața lui Ion Creangă, 1938) 

Cine ar vedea în paginile lui Creangă o simplă culegere fol- 
clorică sau un medium întâmplător prin care se rostește fantezia 
lingvistică a poporului ar comite una dintre cele mai grave erori ale 

judecăți literare. Zicerile tipice sunt în Creangă mijloacele unui ar- 
tist individual. Prin ele ne vorbește un om al poporului, dar nu un 
exemplar impersonal și anonim. 

(Tudor Vianu, Arta proaztorilor români, 1941) 


Estetismul lui Creangă nu are seamăn decât în proza lui Mateiu 
I. Caragiale, oricât de diferiți rămân între ei cei doi scriitori, unul 
conspectând lumea satului, celălalt a orașului, unul senin și salutar, 
celălalt întunecat, deși „decadent”. Ambii mizând pe filologie, pe 


lon Creangă, în preajma vârstei 


de 40 de ani 


I.L. Caragiale 
la vârsta de 38 de ani (1890) 


valorile expresive ale prozei românești, pe „poezia ” prozei și, ca 
atare, ambii intraductibili. 
(1. Negoiţescu, Zstoria literaturii române, 1991) 

<> Precizează tema celor patru extrase de mai sus. 

> În funcție de ce alt criteriu decât cel cronologic ai putea 
grupa citatele? 

> Din punctul tău de vedere, care opinie despre opera lui 
Creangă este mai departe de adevăr? Argumentează-ți opțiunea. 


I.L. Caragiale şi universul comic 


De-a lungul timpului, valoarea operei lui Caragiale a fost 
contestată sau acceptată cu argumente dintre cele mai diverse. 
Dincolo de cele stilistice sau strict estetice, primează cele etice: 
Domnul Caragiale să învete a respecta națiunea sa, iar nu să-și bată 
joc de ea — afirma în 1891 D.A. Sturza, academician și om politic. 
Apar argumente sociologice: Eroii lui Caragiale sunt reprezentativi 
numai pentru o epocă mărginită: chiar dacă în compoziţia lor intră 
ceva şi din sufletul omenesc din toate vremile, intră însă și prea multe 
elemente condiționate de împrejurări trecătoare. [...] În cincizeci de 
ani nu va mai rămânea nici cea mai mică urmă din atmosfera morală 
a operei lui Caragiale; fiecare rând al Scrisorii pierdute va trebui, 
deci, însoțit de un altul de comentarii (E. Lovinescu). Punctele de 
vedere care urmează, exprimate de-a lungul unui secol, oferă câteva 
repere în interpretarea. operei, dar ele ar putea fi amplificate cu încă 
multe altele, deopotrivă de interesante. 


Stratul social pe care îl înfățișază mai cu deosebire aceste 
comedii este luat de jos și ne arată aspectul unor simțiminte ome- 
nești, de altminteri aceleași la toată lumea, manifestate însă aici cu 
o notă specifică, adecă sub forma unei spoieli de civilizaţie occiden- 
tală, strecurată în mod precipitat în acel strat și transformată aici în- 
tr-o adevărată caricatură a culturei moderne. [...] În acest ca- 
leidoscop de figuri, înlănțuite în vorbele şi faptele lor spre efecte de 
scenă cu multă cunoștință a artei dramatice, d. Caragiale ne arată 
realitatea din partea ei comică. Dar ușor se poate întrevedea prin 
această realitate elementul mai adânc și serios, care este nedezlipit 
de viata omenească în toată înfățișarea ei, precum în genere îndă- 
rătul oricărei comedii se ascunde o tragedie. 

(Titu Maiorescu, Comediile d-lui I.L. Caragiale, 1885) 


Rolul ironiei în opera lui Caragiale este covârșitor. Fără teama 
exagerării se poate afirma că ironia e principala coordonată a umo- 
rului caragialian. 

(Şerban Cioculescu, Ironia în opera lui Caragiale, 1966) 


Caragiale a transferat o cantitate impresionantă de fragmente ale 
limbajului oral, jurnalistic și administrativ, în comediile sau în schițele 
sale, și aceste fragmente reprezintă cazuri excepționale de transformare 
a unor „specii necanonizate ale discuţiei, în elemente de definiţie ale 
textului literar. Cuvinte vechi, clișee, expresii şi formule verbale pitorești 
călătoresc spre Caragiale și se transformă dintr-o noutate anonimă, 


întâmplătoare și efemeră, într-o noutate personală şi sistematică a 
textelor lui. Se poate chiar afirma că cele mai puternice efecte comice 
ieșite din această mișcare intențională a limitelor între care se păstrează 
de obicei textele și cuvintele sunt cele provocate de relaţia dintre scris şi 
oral, atunci când „scrisul ar trebui să fie educat și înalt, sărbătoresc și 
serios, iar „vorbitul "rămâne dimpotrivă minor, comic și trivial. Din în- 
tâlnirea „scandaloasă” a registrului oral minor, cu cel scriptic con- 
sacrat, se nasc scenele comice și explicaţiile filologice” din Noaptea 
furtunoasă, O scrisoare pierdută sau Conul Leonida fată cu 
Reacţiunea, cu sufragiu, a mânca sudoarea poporului, bampir și legea 
de murături, şi tot în această sferă a comicului intră transcrierea 
vorbirii digresive a „mitocanilor ”, întreruptă frecvent de elementarele 
formule de balizaj, „zice”, „zic”, sau irezistibilul bilet de întâlnire al 
Mitei Baston către frizerul Nae Girimea, din D-ale carnavalului: 
„Bibicule, Mangafaua pleacă mâine miercuri la Ploiești, remâi singură 
și ambetată; sunt foarte rău bolnavă; vino să-i tragem un chef... 
(Florin Manolescu, Caragiale și Caragiale, 1983) 


> Identifică, în texte studiate la clasă sau în cele citite de tine, 
posibile exemple care să fi generat o astfel de reacție precum cea a 
lui D.A. Sturza, din 1891. Consideri că o asemenea acuzaţie era 
îndreptăţită, în epocă? Argumentează-ţi răspunsul. 

> Identifică exemple potrivite pentru a ilustra afirmaţiile lui 
Titu Maiorescu şi Șerban Cioculescu. 

> Extrage pe fişe scurte secvenţe care conțin elemente de 
limbaj oral, jurnalistic și administrativ, din creaţia lui Caragiale. 
Explică, pentru fiecare caz în parte, efectul comic pe care îl produc. 


loan Slavici, creatorul nuvelei psihologice 
în literatura română 


Pictura omului sufletesc și a conflictelor lui, analiza psiholo- 
gică, în înțelesul în care realismul și naturalismul contemporan îl 
dădeau cuvântului, își găsește în Slavici una din primele sale expre- 
sii românești. El este creatorul acelui realism țărănesc, în care 
Maiorescu va vedea formula cea mai valabilă a nuvelisticii contem- 
porane, o formulă lucrând cu puterea unui cadru organizator pentru 
o lungă serie de povestitori români și, prin nuanţa ei moralizatoare, 
mai ales pentru atâți dintre nuveliștii Ardealului. 

(Tudor Vianu, Joan Slavici) 

Cu perceptia justă numai când se aplică la viața fărănească, 
[opera lui Slavici] nu idealizează și nu tratează cazuri de izolare. 
Oamenii sunt dârzi, lacomi, întreprinzători, intriganți, cu părţi bune şi 
cu părți rele, așa cum trebuie să fie o lume comună. Dacă ar fi avut mai 
multă capacitate de lucru, Slavici ar fi putut da o comedie umană a 
satului. Limba de obicei împiedicată și ridicul de neaoșe, atunci când 
tratează idei, e un instrument de observaţie excelent în mediul țărănesc. 

(G. Călinescu, Istoria literaturii române) 


Nuvelistica este pasul cel mai important făcut de Slavici în di- 
recția creării unor structuri literare moderne în proza noastră. Sub 
aspectul categoriei formale, el trece de la „personajul plat” al pri- 
melor nuvele, la „personajul rotund” al celor de după 1880, cuce- 
rind, concomitent, în cele mai reușite opere, autenticitatea profundă, 
de tip modern, a umanului. În paralel, își creează și perfecţionează 


loan Slavici în timpul studiilor 


vieneze (1872-1873) 


Casa Vasile Pogor, din laşi, 
unde s-au ţinut primele întruniri 
ale Junimii 


uneltele — în primul rând, analiza psihologică, principala contribuție 
a lui Slavici la acest capitol al tehnicilor moderne. 
(Alexandru Călinescu, Ioan Slavici) 

> Toţi cei patru critici literari citați recunosc în Slavici un fin 
analist al sufletului omenesc. Identifică totuși și alte caracteristici 
ale prozei sale, în aprecierile de mai sus. 

© Alege oricare dintre opiniile de mai sus și exprimă-ți, argu- 
mentat, în scris, acordul sau dezacordul. 

= Formulează-ți propriul punct de vedere despre valoarea nuvelis- 
ticii lui Slavici, având în vedere textele studiate în clasă și/ sau citite de 
tine. Confruntă-ţi opinia cu cea a colegilor și susține-ți propriul punct de 
vedere, sub forma unui monolog argumentativ de trei-patru minute. 


„Ceea ce leagă strâns pe nişte scriitori, altfel atât de deosebiți, ca 
Eminescu și Caragiale, este în primul rând atitudinea critică față de 
societatea vremii lor. Ceea ce îi unește apoi pe aceştia cu un Creangă 
şi Slavici este nu numai stabilirea comunicării cu viața poporului şi cu 
marile lui izvoare de inspiraţie, dar și acel rafinament al formei, acel 
scrupul al conștiinței artistice, nutrit în bună parte în atmosfera estetică 
a Junimii. Nimeni dintre scriitorii de seamă ai trecutului nu egalase în 
rigoarea năzuinței de artă, în marele preț pe care par a-l pune pe faptul 
creației literare, pe un Eminescu, Caragiale, Creangă și Slavici. Odată 
cu aceştia, literatura română intră în faza nouă a autonomiei 
esteticului, desigur nu în înțelesul că arta literară se eliberează de orice 
preocupare omenească străină firii ei, dar în acela că nicio atitudine 
practică şi speculativă a spiritului nu capătă drept de cetate în artă, 


decât dacă se supune legilor ei severe.” (Tudor Vianu, Junimea) 


ruta vi (DĂ AE 

1. În echipe de câte trei-patru colegi, realizați o bibliografie critică 
de patru-cinci titluri, care să vă ajute la aprofundarea studiului 
de caz propus în acest capitol. 

2. Prezentați în fața clasei, fiecare echipă, materialele selectate şi 
argumentaţi-vă alegerea. 

3. De la caz la caz, completați-vă propria selecție cu titluri propuse 
de celelalte echipe. 

4. -La alegere: 
a. Redactează un raport care să finalizeze investigația despre 
Diversitatea tematică, stilistică şi de viziune în opera marilor 
clasici, pe care să-l prezinţi în fața colegilor, în 10-15 minute. 
b. În echipe de câte trei-patru colegi, realizați un proiect având 
ca temă Diversitatea tematică, stilistică și de viziune în opera 
marilor clasici. Prezentați în fața clasei, sub forma unei sinte- 
ze de 10-15 minute, rezultatele cercetării, punându-le colegilor 
la dispoziție toate materialele colectate. 

5.  Organizaţi o dezbatere având următoarea moțiune: Putem 
considera epoca marilor clasici drept primul pas în acțiunea 
de sincronizare a culturii române cu lumea europeană? 


B. Curente culturale! literare în secolul al XIX-lea — 


începutul secolulului al XX-lea 


Romantismul 


e Context istoric 


Romantismul a apărut în Germania și în Anglia, țări în care 
tradiția clasică era mai puţin puternică, și s-a extins apoi treptat în 
Franţa şi în restul Europei, precum și dincolo de ocean, fiind prece- 
dat de preromantism, curent literar care, la sfârşitul secolului al 
XVIII-lea, cultiva afectivitatea ca răspuns la raționalismul clasic și 
iluminist al timpului. Temele favorite ale preromantismului erau 
natura (prezentă în poeziile lui James Thomson), ruinele ca punct de 
plecare al meditaţiei elegiace pe tema timpului (François Volney), 
miturile naționale (în poemele lui James Macpherson, pe care și le 
prezenta ca fiind doar traduceri din creaţia unui legendar bard celtic, 
Ossian), iubirea și visul (prezente cu precădere în scrierile lui 
Jean-Jacques Rousseau). Tot preromantică este şi mişcarea literară 
germană numită Sturm und Drang (furtună şi avânt). 

Dacă în cele mai multe dintre literaturile europene trecerea la 
romantism s-a produs „liniştit”, ca urmare a erodării interesului 
pentru temele specifice clasicismului, dar şi a saturării gustului pu- 
blic care nu mai accepta constrângerile regulilor și mai ales obli- 
gaţia respectării unităţii de timp și de loc, în Franța, unde tradiția 
clasică era mult mai puternică, disputa dintre clasicism și romantism 
a fost mai îndelungată și mai îndârjită, fiind marcată de două 
momente importante: Prefaţa lui Victor Hugo la drama Cromwell 
(1827) şi „bătălia” pentru piesa Hernani (1830). Dincolo de acest 
an, romantismul va triumfa și în Franța. 

În literatura română, romantismul a pătruns prin filieră fran- 
ceză, odată cu scriitorii generației pașoptiste, chiar dacă în amestec 
cu unele influențe de factură clasică. Însă articolul-program al revis- 
tei Dacia literară (1840), intitulat Introducţie și scris de Mihail 
Kogălniceanu, aduce în prim-plan, în mod explicit, ideologia litera- 
ră romantică, recomandând scriitorilor drept surse de inspirație 
istoria naţională, folclorul și natura, ceea ce va imprima literaturii 
caracterul naţional-patriotic specific acestui curent. Prin creația lui 
Mihai Eminescu, romantismul românesc se va prelungi şi în a doua 
jumătate a secolului al XIX-lea, în timp ce în literatura europeană, 
odată cu simbolismul, își făcuse deja apariția și se maturiza o nouă 
sensibilitate artistică. 


e Trăsături 


Romantismul se constituie ca o reacţie împotriva excesului de 
încredere în primatul rațiunii, promovat de teoreticienii clasismului, 
opundu-se canoanelor, în numele libertății creației și a imaginației. 
Dacă scriitorii clasici tindeau spre obiectivitate, ignorând particu- 
larul în favoarea generalului, prin conturarea unor tipuri umane 


Libertatea conducând poporul, 
pictură de Eugène Delacroix 


Sturm und Drang - mişcare 
literară preromantică germană din 
ultimele decenii ale secolului al 
XVIII-lea care afirmă primatul sen- 
Sibilității (Deviza sa era sentimentul 
este totul), proslăvirea originalității şi 
pasiunea creatoare. Figura centrală 
a literaturii preromantice este 
Prometeu, văzut ca un simbol al 
superiorității celui ce luptă pentru 
libertatea spiritului, împotriva orică- 
rui fel de constrângeri. 

James Thomson (1700-1748), 
poet scoțian 

Constantin François Chasse- 
boeuf Volney, conte de (1757- 
1820), erudit şi filozof francez, autor 
al unei cărți intitulate Ruinele sau 
Meditaţii despre decăderea 
imperiilor 

James Macpherson (1736- 
1796), poet scoțian 

Jean-Jacques Rousseau (1712- 
1788), autor al romanului epistolar 
Julie sau Noua Eloiză 

Sappho, pictură de 
Charies-Auguste Mengin 


Raţiune — termenul era, ală- 
turi de normă, un principiu al crea- 
ției clasice. Estetica romantică se 
va contura în opoziție cu cea a 
clasicismului, prin accentul pus pe 
fantezia creatoare şi prin prețuirea 
imaginației. 

Verosimil — cuvântul de- 
numeşte un principiu al artei clasice 
şi realiste care presupune nu sim- 
pla imitare a realităţii, ci doar con- 
formitatea cu realitatea. 

Figuri romantice — galeria fi- 
gurilor romantice se distinge printr-o 
puternică individualizare. Eroul ro- 
mantic poate fi divinitatea, dar şi de- 
monul, profetul sau revoltatul, 
titanul sau geniul, îngerul sau 
marirul etc. În poezia eminesciană 
apar şi alte figuri specifice roman- 
tismului: magul, preotul, călugărul, 
înțeleptul etc. 

Fascinaţia infinitului — pentru 
scriitorul romantic, „descoperirea 
infinitului” devine sursa unui fior 
care aminteşte ființei umane de le- 
gătura ei cu universul, ca parte a 
acestuia. 


universale, precum avarul, mincinosul, ipocritul, fanfaronul etc., 
romanticii nu acceptă decât individualitatea. Se naște astfel o nouă 
ideologie literară care încurajează amestecul genurilor, al speciilor şi al 
stilurilor (prin punerea în valoare a resurselor limbajului popular ori 
arhaic, alături de limba literară cultă), dar și afirmarea personajului ca 
individualitate excepțională, cel mai adesea subliniată prin procedeul 
antitezei. Romanticii militează pentru primatul spontaneității, al sensi- 
visului, sunt fascinați de mister şi de straniu și, de asemenea, de 
spațiile exotice și de mituri, cultivă culoarea locală, evocă evenimente 
ale istoriei naționale şi consideră folclorul o sursă importantă de 
inspiraţie. Speciile lirice favorite sunt meditaţia, elegia și romanța, iar 
cele epice — legenda, balada, poemul eroic, nuvela (istorică, fantastică) 
și romanul (istoric, de aventuri). De asemenea, autorii romantici scriu 
drame istorice şi melodrame. 


e Reprezentanți 


În Germania: Novalis (1772-1801), poet, autor al unui ciclu de 
Imnuri către noapte, E.T.A. Hoffmann (1776-1822), autor de proză 
fantastică și compozitor: Vlciorul de aur, Spărgătorul de nuci; 
Heinrich Heine (1797-1856), poet, cel mai cunoscut volum al său 
fiind Cartea cântecelor; în Anglia: William Blake (1757-1827), 
poet şi pictor; William Wordsworth (1770-1850), volumul său 
Balade lirice este considerat a marca începutul romantismului 
englez; Samuel Tylor Coleridge (1772-1834), autor al Baladei 
bătrânului marinar, George Gordon Byron (1788-1824), autor al 
unui ciclu de Poeme orientale, al poemului dramatic Manfred şi al 
dramei Cain; Percy Bysshe Shelley (1792-1822), autor al dramei 
lirice Prometeu descătușat; John Keats (1795-1821); în Franța: 
François-René Chautaubriand (1768-1848): Atala, Rene; Alphons 
de Lamartine (1790-1869), poet, autor al unor Meditaţii poetice; 
Victor Hugo (1802-1885), poet: Ode, Balade; prozator: Mizerabilii; 
dramaturg: Mernani, Ruy Blas; Alfred de Musset (1810-1857), 
poet, autor al unui ciclu intitulat Nopți; în Italia: Alessandro Manzoni 
(1785-1873), poet, prozator, dramaturg, cea mai cunoscută scriere a 
sa fiind romanul istoric Logodnicii, Giacomo Leopardi (1798- 
1837): Mici opere morale; în Rusia: Aleksandr Sergheevici Puşkin 
(1799-1837), roman istoric: Fata căpitanului, nuvelă Dama de 
pică; dramă istorică: Boris Godunov; poeme: Ruslan și Ludmila; 
Mihail Lermontov (1814-1841) autor al poemului Demonul. 

În literatura română, romantismul se manifestă cu precădere în 
perioada pașoptistă prin creaţia lui Grigore Alexandrescu, autor al 
meditațiilor pe teme istorice: Umbra lui Mircea. La Cozia, Răsă- 
ritul lunii. La Tismana şi Mormintele. La Drăgășani, lon Helia- 
de-Rădulescu, autor al baladei ZPurătorul, Costache Negruzzi, cre- 
atorul nuvelei istorice, Alexandru Lăpușneanul, şi sentimentale, 
Zoe, O alergare de cai, B.P. Hasdeu, autor al dramei istorice 
Răzvan și Vidra; Vasile Alecsandri autorul dramei Despot-vodă şi 
al volumelor de Legende, Doine și lăcrămioare, Dimitrie 
Bolintineanu, Gh. Asachi, Alecu Russo. Culmea romantismului 
românesc va fi atinsă însă abia în deceniile opt şi nouă ale secolului 
al XIX-lea, prin creaţia lui Mihai Eminescu. 


LL INIAL! INITIERDIERTIEIXIT 


1.  Amintește-ţi câteva opere literare cu subiect istoric, din litera- 
tura română sau din cea universală, pe care le-ai citit ori despre 
care ai informații. 

2. Ce domnitor român te-a impresionat cel mai mult prin faptele 
sale deosebite, care au rămas consemnate în letopisețe, cronici, 
în creații folclorice sau în studii istorice? 

3. Care sunt trăsăturile prin care se individualizează un personaj 
romantic? 


ALEXANDRU LĂPUŞNEANUL 
1564-1569 


de Costache Negruzzi 
(fragmente) 


I 


Dacă voi nu mă vreți, eu vă vreu... 


Tacov Eraclid, poreclit Despotul, perise ucis de buzduganul lui 
Ștefan Tomşa, care acum cârmuia fara, dar Alexandru Lăpuşneanul, 
după înfrângerea sa în două rânduri, de oștile Despotului, fugind la 
Constantinopol, izbutise a lua oști turcești și se înturna acum să 
izgonească pre răpitorul Tomșa și să-și ia scaunul, pre care nu l-ar 
i perdut, de n-ar fi fost vândut de boieri. Întrase în Moldavia, 
întovărășit de şapte mii spahii și de vreo trei mii oaste de strânsură. 
Însă pe lângă aceste, avea porunci împărătești către hanul tatarilor 
Nogai, ca să-i deie oricât ajutor de oaste va cere. 

Lăpuşneanul mergea alături cu vornicul Bogdan, amândoi 
călări pe armasari turcești și înarmaţi din cap pănă în picioare. 

- Ce socoți, Bogdane, zise după puţină tăcere, izbândi-vom 
oare? 

— Să nu te îndoiești, Măria Ta, răspunse curtezanul, țara geme 
subt asuprirea Tomșei. Oastea toată se va supune cum i se va 
făgădui mai mare simbrie. Boierii, câţi i-au mai lăsat vii, numai 
frica morții îi mai ține, dar cum vor vedea că Măria Ta vii cu putere, 
îndată vor alerga și-l vor lăsa. 

— Să deie Dumnezeu să n-aib nevoie a face ceea ce au făcut 
Mircea-vodă la munteni; dar ţi-am mai spus, eu îi cunosc pre 
boierii noștri, căci am trăit cu dânșii. 

- Aceasta rămâne la înaltă înțelepciunea Măriei Tale. 

Vorbind așa, au ajuns aproape de Tecuci, unde poposiră la o 
dumbravă. 


Costache Negruzzi (1808- 
1868) — prozator, poet şi dramaturg. 
Se naşte la Trifeştii-Vechi, judeţul 
laşi, într-o familie din rândul micii 
boierimi. Învață, cu profesori parti- 
culari, greaca şi franceza. Deprinde 
slovele româneşti de unul singur, 
după cartea lui Petru Maior, istoria 
pentru începutul românilor în 
Dachia, episod mărturisit în scrierea 
sa Cum am învăţat româneşte. 

În 1821, datorită tulburărilor 
produse de mişcarea eteristă, se 
refugiază împreună cu familia în 
Basarabia, la Chişinău. Aici îl în- 
tâlneşte pe Aleksandr Puşkin, mare 
poet rus, aflat în surghiun. Acest 
contact Ñ marchează şi contribuie la 
trezirea dorinței de a scrie. 

Reîntors la laşi, începe o 
carieră administrativă, consonantă 
cu temperamentul său cumpănit şi 
rezervat. Publică în revista Dacia 
literară (1840) nuvela istorică 
Alexandru Lăpuşneanul, capodo- 
pera sa, operă de referință pentru 
nuvelistica românească. Împreună 
cu Vasile Alecsandri şi Mihai! Kogăl- 
niceanu este codirector, între 1840 

şi 1842, al Teatrului Naţional din 
laşi. Fire conservatoare, nu se im- 
plică alături de prietenii săi moldo- 
veni, în Revoluţia de la 1848, consi- 
derând că aşezarea vieții naţionale 
trebuie făcută printr-o evoluție or- 
ganică. 

În anul 1857 editează volumul 
Păcatele tinereţelor (o selecţie a 
scrierilor sale de până atunci), 
structurat în patru părți: Amintiri de 
juneţe, Fragmente Istorice, Neghină 
şi pălămidă, Negru pe alb — 
Scrisori la un prietin. Bolnav, scrie 
tot mai puţin în ultimii ani ai vieții. În 
1867 este ales membru al Societății 
Academice Române. 


A doua domnie a lui Alixandru 
vodă Lăpuşneanul, carile apoi 
au tăiat 47 de boieri, 7072 


Într-aceia vreme înţelegându 
sultan Suleiman împăratul turcescu 
de atâta amestecături ce să fac în 
țara Moldovei şi să scoală unii spre 
alţii, nu suferi, ci dede domniia iarăşi 
lui Alixandru vodă Lăpuşneanul. lar 
Ştefan vodă, daca omor? pre Dispot 
vodă la Suceava şi bătu pre Mircea 
vodă la Milcov, să întoarse la laşi şi 
gătind ca să trimiță boieri şi oameni 
de țară la împăratul, să-i ceaie steag, 
veniră-i olăcarii de-i dede domniie 
veste, cum ieste dată lui Alixandru 
vodă şi el au venit la Brăila şi să gă- 
teşte ca să între în țară. Înțelegându 
de aceasta, Ştefan Tomşa vodă să 
sfătui cu boierii săi ce vor face şi afla- 
ră ca să trimită să margă la Alixandru 
vodă oameni jurați de la țară, să-i 
spuie că țara nu-l va, nici-l iubescu 
şi de acolo să treacă la împărăție şi 
pănă nu le va veni răspunsul, să 


- Doamne, zise un aprod apropiindu-se, niște boieri sosind acum 
cer voie să se înfățișeze la Măria Ta. 

— Vie, răspunse Alexandru. 

Curând întrară sub cortul unde el şedea încungiurat de boierii 
și căpitanii săi, patru boieri, din care doi mai bătrâni, iar doi juni. 
Aceștii erau vornicul Motoc, postelnicul Veveriţă, spătarul Spancioc 
și Stroici. 

Apropiindu-se de Alexandru-vodă, se închinară pănă la pământ, 
fără a-i săruta poala după obicei. 

- Bine-aţi venit, boieri! zise acesta silindu-se a zâmbi. 

- Să fii Măria Ta sănătos, răspunseră boierii. 

— Am auzit, urmă Alexandru, de bântuirile țării și am venit s-o 
mântui; știu că țara m-așteaptă cu bucurie. 

- Să nu bănuiești, Măria Ta, zise Motoc, țara este liniștită și 
poate Măria Ta ai auzit lucrurile precum nu sunt; căci așa este 
obiceiul norodului nostru, să facă din țânţar, armasar. Pentru aceea 
obștia ne-au trimis pre noi să-ţi spunem că norodul nu te vrea, nici 
te iubește și Măria Ta să te întorci înapoi ca... 

- Dacă voi nu mă vreţi, eu vă vreu, răspunse Lăpuşneanul, a 
căruia ochi scântieră ca un fulger, şi dacă voi nu mă iubiţi, eu vă 
iubesc pre voi și voi merge ori cu voia, ori fără voia voastră. Să 
mă-ntorc? Mai degrabă-și va întoarce Dunărea cursul îndărăpt! A! 
Nu mă vrea țara? Nu mă vreți voi, cum înţăleg? 

— Solului nu i se taie capul, zise Spancioc; noi suntem datori 
a-ţi spune adevărul. Boierii sunt hotărâți a pribegi la unguri, la leşi 
și la munteni, pe unde au toţi rude și prieteni. Vor veni cu oști 
streine și vai de biata ţară când vom avea războaie între noi și poate 
şi Măriei Tale nu-i va fi bine, pentru că domnul Ștefan Tomșa... 

— Tomșa! El te-au învățat a vorbi cu atât dârzie? Nu știu cine 
mă oprește să nu-ți sfărm măselele din gură cu buzduganul acesta, 
zise apucând măciuca de arme din mâna lui Bogdan. Ticălosul acel 
de Tomșa v-au învățat... ? 

- Ticălos nu poate fi acel ce s-au învrednicit a se numi unsul 
lui Dumnezeu, zise Veveriţă. 

— Au doar nu sunt și eu unsul lui Dumnezeu? au doar nu mi-ați 
jurat și mie credinţă, când eram numai stolnicul Petre? Nu m-aţi 
ales voi? Cum au fost oblăduirea mea? Ce sânge am vărsat? Care 
s-au întors de la ușa mea, fără să câștige dreptate și mângâiere? Și 
însă, acum nu mă vreți, nu mă iubiţi? Ha! ha! ha! 

Râdea; mușchii i se suceau în râsul acesta și ochii lui hojma 
clipeau. 

- Cu voia Măriii Tale, zise Stroici, vedem că moșia noastră a 
să cadă de isnoavă în călcarea păgânilor. Când astă negură de turci 
va prăda și va pustii țara, pe ce vei domni Măria Ta? 

- Și cu ce vei sătura lăcomia acestor cete de păgâni ce aduci 
cu Măria Ta? adăogi Spancioc. 

— Cu averile voastre, nu cu banii țăranilor pre care-i jupiți voi. 
Voi mulgeti laptele țării, dar au venit vremea să vă mule și eu pre 
voi. Destul, boieri! întoarceți-vă și spuneți celui ce v-au trimis, ca 
să se ferească să nu dau peste el, de nu vrea să fac din ciolanile lui 
surle și din pelea lui căptușeală dobelor mele. 


Boierii ieșiră mâhniţi; Moţoc rămase. 

- Ce-ai rămas? întrebă Lăpuşneanul. 

— Doamne! Doamne! zise Moţoc, căzând în genunchi, nu ne 
pedepsi pre noi după fărădelegile noastre! Adă-ţi aminte că ești 
pământean, adă-ţi aminte de zisa scripturei şi iartă greșiţilor tăi! 
Cruţă pre biata țară. Doamne! sloboade oștile aceste de păgâni; 
vină numai cu câți moldoveni ai pe lângă Măria Ta și noi chizeșluim 
că un fir de păr nu se va clăti din capul Înălţimei Tale; și de-ți vor 
trebui oști, ne vom înarma noi cu femei și copii, vom rădica ţara în 
picioare, vom rădica slugile și vecinii noștri. Încredi-te în noi! 

- Să mă-ncred în voi? zise Lăpuşneanul înțelegând planul lui. 
Pesemne gândești că eu nu știu zicătoarea moldovenească: „Lupul 
părul schimbă, iar nărabul ba? ”. Pesemne nu vă cunosc eu și pre 
tine mai vârtos? Nu știu, că fiind mai mare peste oștile mele, cum ai 
văzut că m-au biruit, m-ai lăsat? Veveriţă îmi este vechi dușman, 
dar încai niciodată nu s-au ascuns; Spancioc este încă tânăr, în 
inima lui este iubire de moșie; îmi place a privi sumeția lui, pre care 
nu se silește a o tăinui. Stroici este un copil, care nu cunoaște încă 
pre oameni, nu știe ce este îmbunarea și minciuna; lui i se par că 
toate paserile ce zboară se mânâncă. Dar tu, Motoace? învechit în 
zile rele, deprins a te ciocoi la toți domnii, ai vândut pre Despot, 
m-ai vândut și pre mine, vei vinde și pre Tomșa; spune-mi, n-aş fi un 
nătărău de frunte, când m-aș încrede în tine? Eu te iert însă, c-ai 
îndrăznit a crede că iar mă vei putea înșela, și îţi făgăduiesc că 
sabia mea nu se va mânji în sângele tău; te voi cruța, căci îmi ești 
trebuitor, ca să mă mai ușurezi de blăstămurile norodului. Sunt alți 
trântori de care trebuie curăţit stupul. 

Moţoc îi sărută mâna, asemenea cânelui care, în loc să musce, 
linge mâna care-l bate. El era mulțămit de făgăduinţa ce câștigase; 
știa că Alexandru-vodă a să aibă nevoie de un intrigant precum era 
el. Deputaţii erau porunciţi de Tomșa, ca neputând înturna pre 
Lăpuşneanul din cale, să-și urmeze drumul la Constantinopol, 
unde, prin jalobe și dare de bani, să mijloceastă mazilirea lui. Dar 
văzând că el venea cu însuși învoirea Porții; pe de alta, sfiindu-se a 
se întoarce fără nicio ispravă la Tomșa, cerură voie să rămâie a-l 
întovărăși. Acesta era planul lui Motoc ca să se poată lipi de 
Lăpuşneanul. Voia li se dete. [...] 


HI 


Capul lui Moţoc vrem... 


De cu seară se făcuse de știre tuturor boierilor să se adune a 
doua zi, fiind sărbătoare, la mitropolie, unde era să fie și domnul, 
ca să asculte liturghia și apoi să vie să prânzească la curte. 

Când sosi Alexandru-vodă, sfânta slujbă începuse și boierii 
erau toți adunați. 

Împrotiva obiceiului său, Lăpuşneanul, în ziua aceea, era îm- 
brăcat cu toată pompa domnească. Purta corona Paleologilor și 
peste dulama poloneză de catifea stacoșie, avea cabaniţa turcească. 
nicio armă nu avea alta decât un mic junghi cu plăselele de aur; iar 
pintre bumbii dulămii se zărea o zea de sârmă. 


nu-l lase pre Alixandru vodă ca să 
între în țară. 

Deaca au mersu solii Tomşii 
şi-i i-au spus, zic să le fie zis 
Alixandru vodă: „De nu mă vor, eu îi 
voiu pre ei şi de nu mă iubescu, eu 
îi iubescu pre dânşii şi tot voiu 
merge, ori cu voie, on fără voie”. 
Decii pre soli i-au oprit şi au trimis 
hochimurile împăratului la tătari, de 
au acoperit țara ca un roiu, 
prădându şi arzându. De altă parte 
el au întrat cu turcii şi cu oastea ce 
au avut lângă sine. Văzându Tomşa 
vodă că împotriva acei puteri nu va 
putea sta, cu sfetnicii săi, cu Moţoc 
vornicul şi Vevenţă postelnicul şi cu 
Spanciog spătar, au trecut în Țara 
Leşască şi s-au aşezat la Liov, 
după ce au domnitu 5 săptămâni. 

(Grigore Ureche, Letopiseţul 

Țării Moldovei) 


Hochim, s.n. (înv.) — ordin scris 
din partea sultanului. 


Act cu pecetea voievodului 


Ştefan Tomşa 


După ce a ascultat sf. slujbă, s-a coborât din 
strană, s-a închinat pe la icoane și, apropiindu-se 
de racla sf loan cel nou, s-a plecat cu mare sme- 
renie și a sărutat moaștele sfântului. Spun că în 
minutul acela el era foarte galben la faţă și că 
racla sfântului ar fi tresărit. 

După aceasta, suindu-se iarăși în strană, se 
înturnă cătră boieri și zise: 

„Boieri dumneavoastră! De la venirea mea 
cu a doua domnie și pănă astăzi, am arătat as- 
prime către mulți; m-am arătat cumplit, rău, 
vărsând sângele multora. Unul Dumnezeu știe de 
nu mi-a părut rău şi de nu mă căiesc de aceasta; 
dar dumneavoastră știți că m-a silit numai do- 
rința de a vedea contenind gâlcevirile și vânzările 
unora și altora, care ținteau la răsipa țării și la 
peirea mea. Astăzi sunt altfel trebile. Boierii și-au 
venit în cunoștință; au văzul că turma nu poate fi 
fără păstor, pentru că zice mântuitorul: „Bate-voi 
păstorul, şi se vor împrăștia oile.” 

Boieri dumneavoastră! Să trăim de acum în 
pace, iubindu-ne ca niște frați, pentru că aceasta 
este una din cele zece porunci: Să iubeşti pre 
aproapele tău ca însuși pre tine și să ne iertăm 
unii pre alții, pentru că suntem muritori, rugân- 
du-ne Domnului nostru Isus Hristos — își făcu 
cruce — să ne ierte nouă greșalele, precum iertăm 
și noi greșiților noștri. 

Sfârșind această deșănțată cuvântare, merse 
în mijlocul bisăricii şi, după ce se închină iarăși, 
se înturnă spre norod în faţă, în dreapta și în stân- 
ga, zicând: 

- Iertaţi-mă, oameni buni și boieri dumnea- 
voastră! 

- Dumnezeu să te ierte, Măria Ta! răspun- 
seră toţi, afară de doi juni boieri ce sta gânditori, 
răzămaţi de un mormânt lângă ușă, însă nime nu 
le-a luat seama. 

Lăpuşneanul ieși din biserică, poftind pre 
boieri să vie ca să ospăteze împreună; și încăle- 
când, se înturnă la palat. Toţi se împrăștiară. 

— Cum îţi pare? zise unul din boierii care 
i-am văzut că nu iertase pre Alexandru-vodă. 

- Te sfătuiesc să nu te duci astăzi la dânsul 
la masă, răspunse celălalt; și se amestecară în 
norod. Aceștia erau Spancioc și Stroici. 

La curte se făcuse mare gătire pentru ospă- 
tul acesta. Vestea se împrăștiase că domnul se 
împăcase cu boierii; și boierii se bucurau de o 
schimbare ce le da nădejde că vor putea ocupa 
iarăși posturi, ca să adune nouă avuţii din sudoa- 
rea ţăranului. Cât pentru norod, el era indiferent; 


el din împăcarea aceasta nu aștepta vreun bine, 
nici prepunea vreun rău. Norodul se învoia cu 
oblăduirea lui Alexandru-vodă; cârtea numai 
asupra ministrului său Moţoc, care întrebuința 
creditul ce avea de la domn, spre împilarea 
gloatei. Căci deși era necontenite jalobele obștiei 
pentru jăfuirile lui Motoc, Lăpuşneanul sau nu 
răspundea, sau nu le asculta. 

Ceasul prânzului apropiindu-se, boierii în- 
cepură a veni călări, întovărășiţi fieștecare de 
câte două-trei slugi. Luau seamă însă că curtea 
era plină de lefecii înarmaţi și că patru tunuri sta 
îndreptate spre poartă; dar socoteau că sunt puse 
pentru a serba, de obicei, ceremonia prin salve. 
Unii poate că și prepuneau vreo cursă, dar odată 
întrând, nu se mai pulea înturna; căci porțile 
erau străjuite și păzitorii porunciți a nu lăsa să 
iasă nime. 

Adunându-se boierii, 47 la număr, Lăpuşneanul 
se puse în capul mesii, având în dreapta pre logo- 
fătul Trotușan şi în stânga pre vornicul Moţoc. 
Începură a zice din surle; și bucatele se aduseră 
pe masă. 

În Moldavia, pe vremea aceea, nu se întro- 
dusese încă moda mâncărurilor alese. Cel mai 
mare ospăt se cuprindea în câteva feluri de bu- 
cate. După borşul polonez, veneau mâncări gre- 
cești ferte cu verdeturi, care pluteau în unt; apoi 
pilaful turcesc și, în sfărșit, fripturile cosmo- 
polite. Pânza mesii și șervetele erau de filaliu 
tesute în casă. Tipsiile pe care aduceau bucatele, 
talgerile şi păharele erau de argint. Pe lângă pă- 
rete sta asezate în rând mai multe ulcioare pân- 
tecoase, pline de vin de Odobeşti și de Cotnar și 
la spatele fieștecăruia boier dvorea câte o slugă, 
care dregea. Toate aceste slugi erau înarmate. 

În curte, pe lângă două junci și patru ber- 
beci fripți, erau trei poloboace desfundate, pline 
cu vin; slujitorii mâncau și beau; boierii mâncau 
și beau. Acum capetele începuseră a se înfierbân- 
ta: vinul își făcea lucrare. Boierii închinau și urau 
pre domn cu vivate zgomotoase, la care răspun- 
deau lefeciii prin chiote şi tunurile prin bubuit. 

Acum era aproape a se scula de la masă, 
când Veveriţă râdică paharul și închinând zise: 

— Să trăieşti întru mulți ani, măria-ta! să 
stăpânești tara în pace şi milostivul Dumnezeu să 
te întărească în gândul ce ai pus de a nu mai 
strica pre boieri şi a bântui norodul... 

N-apucă să sfârșească, căci buzduganul 
armașului lovindu-l drept în frunte, îl obori la 
pământ. 


- A! voi ocărâţi pre domnul vostru! strigă 
acesta; la ei, flăcăi! 

În minut, toți slujitorii de pe la spatele bo- 
ierilor, scoțând junghiurile, fi loviră; şi alti os- 
tasi, aduși de căpitanul de lefecii, întrară şi nă- 
pustiră cu sabiile în ei. Cât pentru Lăpuşneanul, 
el luasă pre Motoc de mână si se trăsesă lângă o 
fereastră deschisă, de unde privea măcelăria ce 
începuse. El râdea; iar Moţoc, silindu-se a râde ca 
să placă stăpânului, simţea părul zburlindu-i-se pe 
cap si dinții săi clănțăind. Și cu adevărat era 
groază a privi această scenă sângeroasă. 
Închipuiască-și cineva într-o sală de cinci stân- 
jini lungă şi de patru lată, o sută și mai mulţi 
oameni ucigași şi hotărâți spre ucidere, calăi şi 
osândiți, luptându-se unii cu furia desnădejdei și 
altii cu aprinderea beţiei. Boierii, neavând nicio 
grijă, surprinşi mișălește pe din dos, fără arme, 
cădeau făr-a se mai îinprotivi. Cei mai bătrâni 
mureau făcându-și cruce; mulți însă din cei mai 
juni se apărau cu turbare; scaunele, talgerele, 
tacâmurile mesii se făceau arme în mâna lor; 
unii, deși răniți, se încleştau cu furie de gâtul 
ucigașilor și, nesocotind ranele ce priimeau, îi 
strângeau păn-ii înădușeau. Dacă vreunul apuca 
vreo sabie, își vindea scump viata. Multi lefecii 
periră, dar în sfârşit nu mai rămasă nici un boier 
viu. Patruzeci și septe de trupuri zăceau pe par- 
chet! În lupta și trânta aceasta, masa se răstur- 
nase; ulcioarele se spărsesără și vinul amestecat 
cu sânge făcuse o baltă pe lespezile salei. 

O dată cu omorul de sus, începuse uciderea 
și în curte. Slugile boierilor, văzându-se lovite 
fără veste de soldați, plecară de fugă. Puţini care 
Scapară cu viaţă, apucând a sări peste ziduri, 
dasă larmă pe la casele boierilor; şi invitând pre 
alte slugi și oameni boierești, burzuluiseră no- 
rodul si tot orașul alergase la poarta curtii, pre 
care începuse a o tăia cu securile. Ostașii amețiţi 
de betie făceau numai o slabă împrotivire. Gloata 
se întărta din mult în mai mult. 

Lăpuşneanul, pre care îl înştiințase de por- 
nirea norodului, trimise pre armașul să-i întrebe 
ce vror şi ce cer? Armașul ieși. 

- Ei, vornice Motoace, zise apoi înturnându-se 
spre acesta, spune, n-am făcut bine că m-am 
mântuit de răii aceștii şi am scăpat tara de o aşa 
râie? 

- Măria Ta, ai urmat cu mare înțelepciune, 
răspunse mârșavul curtezan; eu de mult aveam de 
gând să sfătuiesc pre Măria Ta la aceasta, dar 
văd că înțelepciunea Măriei Tale au apucat mai 


nainte și ai făcut bine că i-ai tăiat; pentru că... 
fiindcă... era să... 

- Văd că armașul întârzie, zise Lăpusneanul 
curmând pre Moţoc, care se învălmășea în vorbă. 
Îmi vine să poruncesc să deie cu tunurile în pros- 
timea acea. Ha, cum socoți şi dumneata? 

- Așa, așa, să-i împroaște cu tunurile, nu-i 
vro pagubă c-or muri câteva sute de mojici, de 
vreme ce au perit atâta boieri. Da, să-i omoare de 
istov. 

- M-așteptam s-aud asemene răspuns, zise 
cu oțărâre Lăpuşneanul, dar să vedem întăi ce 
vror.. 

În vremea aceasta, armașul se suise pe poarta 
curții și, făcând semn, strigă: 

- Oameni buni! Măria Sa vodă întreabă ce 
vreți și ce ceriți? și pentru ce ați venit așa cu 
zurba? 

Prostimea rămasă cu gura căscală. Ea nu se 
aștepta la asemenea întrebare. Venise fără să ştie 
pentru ce au venit şi ce vrea. Începu a se strânge 
în cete, cete, și a se întreba unii pe alții ce să 
ceară. În sfârșit începură a striga: 

- Să micșureze dăjdiile! — Să nu ne zap- 
ciască! 

~ Să nu ne mai împlinească! -~ Să nu ne mai 
jăfuiască! 

- Am rămas săraci! - N-avem bani! - Ne 
i-au luat toti Motoc! - Motoc! Motoc! - El ne 
belește şi ne pradă! — El sfătuieşte pre vodă! - Să 
moară! 

- Moţoc să moară! — Capul lui Motoc vrem! 

Acest din urmă cuvânt găsând un ehò în 
toate inimile, fu ca o schinteie electrică. Toate 
glasurile se făcură un glas și acest glas striga: 
„Capul lui Moţoc vrem”. 

- Ce cer? întrebă Lăpuşneanul, văzând pre 
armașul întrând. 

- Capul vornicului Moţoc, răspunse. 

— Cum? ce? strigă acesta sărind ca un om ce 
calcă pe un şărpe; n-ai auzit bine, fărtate! vrei să 
Şuguiești, dar nu-i vreme de sagă. Ce vorbe sunt 
aceste? Ce să facă cu capul meu? îţi spun că ești 
surd; n-ai auzit bine! 

- Ba foarte bine, zise Alexandru-vodă, as- 
cultă singur. Strigările lor se aud de aici. 

În adevăr, ostașii nemaiimprotivindu-se, 
norodul începuse a se cățăra pe ziduri, de unde 
striga în gura mare: „Să ne deie pre Motoc! 
Capul lui Motoc vrem!” 

- Oh! păcătosul de mine! strigă ticălosul. 
Maică precurată fecioară, nu mă lăsa să mă pră- 


Pune să deie cu tunurile 
într-înşii... 


Cându au omorât Alixandru 
vodă 47 de boieri 


Alixandru vodă daca s-au cu- 
rățit de toată grija denafară şi au 
adus pre doamna sa Roxanda şi 
pre fiii săi din Țara Muntenească, au 
vrut să să curățască şi de vrăjmaşii 
săi cei din casă, pre carii prepusese 
el că pentru vicleşugul lor au fost 
scos din domnie ş-au învătatu cu 
taină într-o zi lefeciii săi, pe carii au 
avut streini, de i-au supus în curte cea 
domnească, în laşi. Şi i-au chiematu 
pre obiceiul boierilor la curte carii 
făr nicio grijă şi de primejdie ca aceia 
negândindu-să, daca au întrat în 
curte, slujitorii, după invătătură ce 
au avut, Închis-au poarta şi ca nişte 
lupi într-o turmă făr' de niciun păstor, 
au întrat într-înşii, de-i snopiia şi-i 
junghiia, nu numai boierii, ce şi slu- 
jitorii. Nici alegea pre cei vinovați, ci 
unul ca altul îi punea suptu sabie, 
cădea mulțime, dipre zăbrele săriia 
afară, de-şi frângiia picioarile. Şi au 
perit atunci 47 de boieri, fără altă 
curte, ce nu s-au băgat în samă. Şi 
aşa după atâta nedumnezeire, îi 
păriia că ş-au răscumpărat inima. 

(Grigore Ureche, Letopiseţul 


Țării Moldovei) 


pădesc!... Dar ce le-am făcut eu oamenilor acestora? Născătoare 
de Dumnezeu, scapă-mă de primejdia aceasta și mă jur să fac o 
biserică, să postesc cât voi mai ave zile, să ferec cu argint icoana ta 
cea făcătoare de minuni de la monăstirea Neamţului... Dar, mi- 
lostive doamne, nu-i asculta pre niște proști, pre niște mojici. Pune 
să deie cu tunurile într-înșii... Să moară toți! Eu sunt boier mare; ei 
sunt niște proști! 

— Prosti, dar mulţi, răspunse Lăpuşneanul cu sânge rece; să 
omor o mulțime de oameni pentru un om, nu ar fi păcat? Judecă 
dumneata singur. Du-te de mori pentru binele moșiei dumitale, cum 
ziceai însuţi când îmi spuneai că nu mă vrea, nici mă iubește ţara. 
Sunt bucuros că-ţi răsplătește norodul slujba ce mi-ai făcut, 
vânzându-mi oastea lui Anton Sechele și mai pe urmă lăsându-mă 
și trecând în partea Tomșii. 

- Oh! nenorocitul de mine! strigă Motoc smulgându-și barba, 
căci de pe vorbele tiranului întelegea că nu mai este scăpare pentru 
el. Încai Lăsaţi-mă să mă duc să-mi pun casa la cale! fie-vă milă de 
jupâneasa şi de copilașii mei! lăsati-mă să mă spoveduiesc! 

Și plângea, și tipa, și suspina. 

— Destul! strigă Lăpuşneanul, nu te mai boci ca o muiere! fii 
român verde. Ce să te mai spoveduiești? Ce-i să spui duhovnicului? 
că ești un tâlhar şi un vânzător? Asta o știe toată Moldova. Haide! 
luați-l de-l dați norodului și-i spuneți că acest fel plătește 
Alexandru-vodă celor ce pradă tara. 

Îndată armașul și capitanul de lefecii începură a-l târâi. 
Ticăitul boier răcnea cât putea, vrând să se împrotivească; dar ce 
puteau bătrânile lui mâni împrotiva acelor patru braţe zdravene 
care-l trăgeau! Vrea să se sprijinească în picioare, dar se împedeca 
de trupurile confratilor săi și luneca pe sângele ce se închegase pe 
lespezi. În sfârșit puterile îi slăbiră, şi sateliții tiranului, ducându-l 
pe poarta curții mai mult mort decât viu, îl îmbrânciră în mulțime. 

Ticălosul boier căzu în bratele idrei acestei cu multe capete, 
care întru o clipală îl făcu bucăți. 

— lată cum plătește Alexandru-vodă la cei ce pradă țara! 
ziseră trimișii tiranului. 

- Să trăiască Măria Sa vodă! răspunse gloata. Și mulțămin- 
du-se de astă jertfă, se împrăştii. 

În vreme ce nenorocitul Moţoc perea acest fel, Lăpuşneanul 
porunci să rădice masa şi să strângă tacâmurile; apoi pusă să 
răteze capetele ucișilor şi trupurile le aruncă pe fereastră. După 
aceea, luând capetele, le așăză în mijlocul mesii pe încet și cu 
rânduială, puind pe ale celor mai mici boieri dedesubt și pe a celor 
mai mari deasupra, după neam și după ranguri, pănă ce făcu o 
piramidă de patruzeci și șepte căpăține, vârful căria se închia prin 
capul unui logofăt mare. Apoi, spălându-se pe mâni, merse la o ușă 
lăturalnică, trase zăvorul şi drugul de lemn care o închidea și întră 
în apartamentul doamnei. 

De la începutul tragediei acestia, doamna Ruxanda, neștiind 
nimic de cele ce se petreceau, era îngrijită. Ea nu putea afla 
pricina, zgomotului ce auzise, căci, după obiceiul vremii de atunci, 
femeile nu ieșeau din apartamentul lor și slujnicele nu puteau a se 
risca în mijlocul unei oștimi ce nu cunoștea ce este disciplina. Una 


din ele, mai îndrăzneață, ieșind, auzise vorbă că este zurba asupra 
lui vodă și adusese această veste stăpânei sale. 

Buna doamnă, temându-se de furia norodului, era spăriată, şi 
când a întrat Alexandru, a găsit-o rugându-se dinaintea icoanei, 
având copiii pe lângă dânsa. 

— A! strigă ea, slavă Maicei Domnului că te văd! Mi-au fost 
tare frică. 

- Pentru aceea, precum ţi-am făgăduit, ţi-am gătit un leac de 
frică. Vină cu mine, doamnă. 

- Dar ce țipete, ce strigări se auzeau? 

- Nimic. Slujitorii s-au fost luat la sfadă, dar s-au liniştit. Zi- 
când aceste, luă pre Ruxanda de mână şi o aduse în sală. 

Întru vederea grozavii priveliști, ea slobozi un tipet strașnic şi 
leșină. 

- Femeia tot femeie, zise Lăpuşneanul zâmbind; în loc să se 
bucure, ea se sparie. Și luând-o în brate, o duse în apartamenturile 
ei. Apoi înturnându-se iarăși în sală, găsi pre căpitanul de lefecii și 
pre armașul așteptându-l. 

- Tu pune să arunce peste zid hoiturile câinilor acestora, iar 
titvele lor să le înşire pe zid, zise lefeciului. lar tu, adresându-se 
către armaș, Să-mi pui mâna pe Spancioc şi pe Stroici. 

Însă Stroici şi Spancioc erau acum aproape de Nistru. Gonașii 
îi ajunseră tocmai când treceau hotarul: 

- Spuneţi celui ce v-au trimis, strigă cătră ei Spancioc, că ne 
vom vedea păn-a nu muri! 


IV 


De mă voi scula, pre mulți am să popesc şi eu... 


Patru ani trecuseră de la scena aceasta, în vremea cărora 
Alexandru-vodă, credincios făgăduintei ce dase doamnei Ruxandei, 
nu mai tăiese nici un boier. Dar pentru ca să nu uite dorul lui cel 
tiranic de a vedea suferiri omenești, născoci feluri de schingiuiri. 

Scotea ochi, tăia mâni, Ciuntea și seca pe care avea prepus, 
însă prepusurile lui erau părelnice, căci nime nu mai cuteza a cărti 
cât de puţin. 

Cu toate aceste, era neliniștit, căci nu putuse pune mâna pe 
Spancioc și pe Stroici, care ședeau la Camenită, așteptând și pân- 
dind vreme. Deși avea doi gineri grafi cu mare influinţă la curtea 
Poloniei, era îngrijit de acești doi boieri, să nu învite pre poloni, 
care nu căutau decât pretexte, spre a întra în Moldavia; dar acești 
doi români erau prea buni patrioți ca să nu judece că războiul şi 
venirea oștilor străine ar fi fost peirea patriei. 

Lăpuşneanul le scrisese în mai multe rânduri ca să vie, 
legându-se prin cele mai mari jurăminte că nu le va face nimică, 
dar ei știau cât prețuiește jurământul lui. Ca să-i privigheze mai de 
aproape, se mulă în cetatea Hotinului, pre care o întări mai cu 
osăbire; însă aici se bolnăvi de lângoare. Boala făcu răpezi îna- 
intiri și în curând tiranul se văzu la uşa mormântului. 

În delirul frigurilor, i se părea că vede toate jertfele cruziei 
sale, fioroase și ameninţitoare, îngrozindu-l și chemându-l la ju- 


Măcelărirea boierilor la festinul 
Lăpuşneanului 
(litografie de A. Asachi) 


De moartea lui Alixandru vodă 
Lăpuşneanul, 7076 


Alixandru vodă căzu în boală 
grea şi-ş cunoscu moartea şi chiemă 
episcopii şi boierii şi toată curtea. de 
i-au învăţat inaintea mortii şi le-au 
arătat moşan pre fiiu-său Bogdan 
vodă, ca să-l puie pre urma lui la 
domnie. lar el, daca au umplut trei- 
sprăzece ani i pol a domniei sale, şi 
cei dintăi şi cei de apoi, au răposat. 

Zic unii că şi moartea lui 
Alixandru vodă au fost cu înşălă- 
ciune, că el mai nainte de moartea 
lui, văzându-să în boală grea ce 
zăcuse şi neavându nădejde de a 
mai firea viu, au lăsat cuvântu epis- 
copilor şi boierilor. de-l vor vedea că 
ieste spre moarte, iar ei să-l călugă- 
rească. Decii văzându-l ei leşinân- 
du şi mai multu mortu decăt viu, du- 
pă cuvântul lui, l-au călugărit și i-au 
pus nume de câlugărie Pahomie. 
Mai apoi. daca s-au trezit şi s-au 
văzut călugăr, zic să fie zis că de să 
va scula, va popi şi el pre unii. Mai 
apoi episcopii şi boierii înțelegându 
acestu cuvântu şi mai cu denadin- 
sul Roxanda, doamnă-sa. temân- 
du-să de un cuvântu ca acesta, 
carile era de a-l şi crederea, ştiind 
câtă groază şi moarte făcusă mai 
nainte în boierii săi, temându-să 
doamnă-sa să nu pață mai rău 
decâtu alţii, l-au otrăvit şi au murit. 
Şi cu cinste l-au îngropatu în mă- 
năstirea sa, Slatina, ce ieste de 
dânsul zidită. 

Acestu Alixandru vodă, zic 
cum că au fost scoțându ochii oa- 
menilor şi pre mulţi au sluțit în 
domniia lui. 

(Grigore Ureche, Letopiseţul 

Țării Moldovei) 


decata Dumnezeului dreptății. În deșert se în- 
vârtea în patul durerii, căci nu putea afla ragaz. 

Chemând pre mitropolitul Teofan, pre 
episcopi și pe boieri și spuindu-le că se simte 
sosit la sfârșitul vieții, își ceru iertare de la toți, 
umilindu-se; pe urmă îi rugă să le fie milă de fiiul 
său Bogdan, pre care îl lasă moştean scaunului și 
să-l ajute căci, fiind în fragedă vârstă, încun- 
giurat de puternici vrăjmași, nu se va pute apăra 
nici pre sine, nici pre țară, de nu va fi unire între 
boieri şi de nu vor ave dragoste și supunere cătră 
domn. 

- Cât pentru mine, urmă a zice, de mă voi și 
ridica din boala aceasta, sunt hotărât a mă duce 
la călugărie în monăstirea Slatina, unde să mă 
spășesc, câte zile îmi va mai lăsa Dumnezeu. 
Deci, vă rog, părinti arhierei, de mă veti vedea 
aproape de moarte, să mă tundeţi călugăr... 

Nu putu vorbi mai mult. Convulsiile îl apu- 
cară și un leşin grozav ca moartea îi îngheţă tru- 
pul, încât mitropolitul și episcopii, crezând că se 
sfârșăște, îl călugăriră, puindu-i nume Paisie, dupre 
numele Petru, ce avea păn-a nu se face domn. 

După aceasta, salutând pre doamna Ruxanda 
de regentă în vremea minorităţei fiiului ei, pro- 
clamară pre Bogdan de domn. Apoi îndată porni- 
ră stafete pe la boierii din tară și emigrati și pe la 
capitanii oștilor. 

Abia amurgise când Stroici și Spancioc sosiră. 

Descălecând pe la gazde, alergară cu pripă 
la cetate. Cetatea era mută și pustie ca un mor- 
mânit de urieș. Nu se auzea decât murmura valu- 
rilor Nistrului, ce izbea regulat stâncoasele ei 
coaste, sure și goale şi strigătul monoton a os- 
tașilor de strajă, carii întru lumina crepusculului 
se zăreau răzămaţi pe lungile lor lance. Suindu-se 
în palat, îi cuprinse nu puțină mirare neîntâlnind 
pre nime; în sfârșit, o slugă le arătă camera 
bolnavului. Voind să între, auziră un mare zgomot 
și se opriră ca să asculte. 

Lăpuşneanul se trezise din letargia sa. 

Deschizând ochii, văzu doi călugări stând 
unul la cap și altul la picioarele sale, neclintiţi ca 
două statuie de bronz; se uită pe dânsul și se văzu 
coperit cu o rasă; pe căpătăiul său sta un potcap. 
Vru să rădice mâna, și se împedecă în niște me- 
tanii de lână. I se păru că visează și iarăși închise 
ochii; dar redeschizându-i peste puţin, văzu 
aceleși lucruri, metaniile, potcapul, călugării. 

— Cum te mai simţi, frate Paisie? îl întrebă 
unul din monahi, văzându-l că nu doarme. 


Numele acesta îi aduse aminte de toate cele 
ce se petrecuseră. Sângele într-insul începu a 
ferbe şi, sculându-se pe jumătate: 

- Ce pocitănii sunt aceste? strigă. A! voi vă 
jucaţi cu mine! Afară, boaite! Ieșiţi! că pre toti vă 
omor! Și căuta o armă pe lângă el, dar negăsind 
decât potcapul îl azvârli, cu mânie în capul unui 
călugăr 

Întru auzul strigărilor lui, doamna cu fiiul ei, 
mitropolitul, boierii, slugile întrară toți în odaie. 

Chiar atunci cei doi boieri veniseră şi sta 
ascultând la ușă. 

- A! voi m-ați călugărit, striga Lăpuşneanul 
cu glas răgușat şi spărios; gândiţi că veţi scăpa 
de mine? Dar să vă iasă din minte! Dumnezeu 
Sau dracul mă va însănătoșa, și... 

- Nenorocite, nu huli! îl curmă mitropolitul, 
uiţi că ești în ceasul morţii! Gândeşte, păcătosu- 
le, că ești monah; nu mai ești domn! Gândește că 
prin hulele şi strigările tale sparii pre astă femeie 
nevinovată si pre acest copil în care razemă 
nădejdea Moldaviei... 

- Boaită fătarnică! adăogă bolnavul, zbu- 
ciumându-se a se scula din pat; tacă-ți gura; că 
eu, care te-am făcut mitropolit, eu te desmitropo- 
lesc. M-ati popit voi, dar de mă voi îndrepta, pre 
mulți am să popesc și eu! lar pre cățeaua asta voi 
s-o tai în patru bucăţi împreună cu țâncul ei, ca 
să nu mai asculte sfătuirile boaitelor și a dușma- 
nilor mei... Minte acel ce zice că sunt călugăr! Eu 
nu Sunt călugăr, sunt domn! Sunt Alexandru-vodă.... 
Săriţi, flăcăi! Unde-s voinicii mei?... Daţi! daţi 
de tot! Eu vă poruncesc. Ucideti-i pre toti... Nici 
unul să nu scape... A! mă-năduș!... Apă! apă! 
apă! — şi căzu răsturnat pe spate, hârcâind de 
turbare şi de mânie. 

Doamna și mitropolitul ieșiră. La ușă îi în- 
tâmpinară Stroici și Spancioc. 

- Doamnă! zise Spancioc apucând de mână 
pre Ruxanda, omul acesta trebuie să moară nu- 
maidecât. lată un praf, pune-l în băutura lui... 

- Otravă! strigă ea, înfiorându-se. 

- Otravă, urmă Spancioc. De nu va muri în- 
dată omul acesta, viața Măriei Tale și a copilului 
acestui este în primejdie. Destul a trăit tatăl și 
destule a făcut. Moară tatăl ca să scape fiiul. 

O slugă ieși. 

- Ce este? întrebă doamna. 

- Bolnavul s-a trezit şi cere apă și pre fiiul 
său. Mi-au zis să nu mă duc fără el. 

- Oh! vrea să-l omoare, răcni duioasa mumă, 
strângând cu furie copilul la sân. 


- Nu-i vreme de stat în gânduri, doamnă, 
adăogi Spancioc. Adă-ţi aminte de doamna lui 
Ștefăniţă-vodă şi alege între bărbat şi între fiiu. 

- Ce zici, părinte? zise sărmana femeie, în- 
turnându-se cu ochi lăcrâmători spre mitropo- 
litul. 

- Crud și cumplit este omul acesta, fiica 
mea; Domnul Dumnezeu să te povățuiască. lar eu 
mă duc să gătesc tot pentru purcederea noastră 
cu noul nostru domn; și pre cel vechi, Dumnezeu 
să-l ierte și să te ierte și pre tine. Zicând aceste, 
cuviosul Teofan se depărtă. 

Ruxanda luă un păhar de argint plin de apă, 
pre care-l aducea sluga; și apoi, mahinalicește și 
silită mai mult de boieri, lăsă să cadă otrava în 
el. Boierii o împinseră în camera bolnavului. 

- Ce face? întrebă Spancioc pre Stroici, ca- 
rele crăpase ușa și se uita. 

- Întreabă de fiiul său - zice că vrea să-l 
vadă — cere de băut — doamna tremură — îi dă pa- 
harul — nu vre să-l iaie. 

Spancioc sări și scoase junghiul din cingă- 
toare. 

- Ba, îl ia, bea... Să-ţi fie de bine, Măria Ta! 
Ruxanda ieși tremurândă şi galbănă și, răzemân- 
du-se de părete: 

- Voi să daţi seamă înaintea lui Dumnezeu, 
zise suspinând, că voi m-aţi făcut să fac acest 
păcat. 

Mitropolitul veni. 

- Să mergem, zise doamnei. 

- Dar cine va căuta de nenorocitul acesta? 

- Noi, răspunseră boierii. 

— Oh! părinte, ce mă făcuși să fac! zise doamna 
cătră mitropolitul și se duse cu el plângând. 

Amândoi boierii întrară la bolnav. 

Otrava încă nu începuse a-și face lucrarea. 
Lăpuşneanul sta întins cu fata în sus, liniștit, dar 
foarte slab. Când întrară boierii, el îi privi în- 
delung și necunoscându-i, îi întrebă cine sunt și 
ce voiesc? 

- Eu sunt Stroici, răspunse acesta. 

- Și eu Spancioc, adăogi celalalt; și aceea 
ce voim este să te vedem păn-a nu muri, cum ţi-am 
făgăduit. 

- Oh! vrăjmaşii mei! suspină Alexandru. 

- Eu Sunt Spancioc, urmă acesta, Spancioc 
pre care ai vrut să-l tai, când ai ucis 47 de boieri 
și care a scăpat din ghearile tale! Spancioc, a 
cărui avere ai jăfuit-o, lăsându-i femeia și copiii 
să cerșătorească pe la ușile creştinilor. 


- Ah! ce foc simt că mă arde, strigă bolna- 
vul, apucându-se cu mânile de pântece. 

- Zi acum slobozeşte, căci ai să mori. Otra- 
va lucrează. 

- Oh! m-aţi otrăvit, nelegiuiților! Doamne! 
fie-ți milă de sufletul meu! O, ce foc! Unde-i 
doamna? Unde-i copilul meu? 

- S-au dus și te-au lăsat cu noi. 

- S-au dus și m-au lăsat! m-au lăsat cu voi! 
Oh! omorâţi-mă, să scap de durere! Oh! înjun- 
ghe-mă tu, tu ești mai tânăr, fie-ţi milă! scapă-mă 
de durerile ce mă sfâşie! înjunghe-mă! zise, în- 
furnându-se spre Stroici. 

- Nu-mi voi spurca vitejescul junghi în sân- 
gele cel pângărit a unui tiran ca tine. 

Durerile creșteau. Otrăvitul se zbuciuma în 
convulsii. 

- Oh! strigă, îmi arde sufletul! oh! daţi-mi 
apă... dați-mi ceva să beu! 

- Iată, zise Spancioc, luând paharul de 
argint de pe masă; au rămas drojdiile otrăvii. Bea 
și te răcoreste! ` 

- Ba; ba, nu, nu vreu, zise bolnavul strân- 
gând dinţii. 

Atunci Stroici îl apucă și-l tinu neclintit; iar 
Spancioc, scoțând cuțitul din teacă, îi descleştă 
cu vârful lui dinţii și îi turnă pe gât otrava ce mai 
era în fundul păharului. 

Lăpuşneanul, mugind ca un taur ce vede 
trunchiul și securea ce a să-l lovească, voi a 
se-nturna cu fata spre părete. 

- Ce, vrei să nu ne mai vezi? ziseră boierii. 
Ba, se cade spre osânda ta să ne privesti; învață 
a muri, tu care știai numai a omori. Și apucân- 
du-l amândoi, îl țineau nemișcat, uitându-se la el 
cu o bucurie infernală și mustrându-l. 

Nenorocitul domn se zvârcolea în spasmele 
agoniei; spume făcea la gură; dinţii îi scrâșneau, 
și ochii săi sângeraţi se holbaseră; o sudoare 
înghețată, tristă a morţii prevestitoare, ieșea ca 
nişte nasturi pe obrazul lui. După un chin de 
jumătate ceas, în sfârşit, îşi dete duhul în mânile 
calăilor săi. 

Acest fel fu sfârșitul lui Alexandru Lăpuş- 
neanul, care lăsă o pată de sânge în istoria 
Moldaviei. 

La monastirea Slatina, zidită de el, unde e 
îngropat, se vede și astăzi portretul lui și a fa- 
miliei sale. 


Bijuterie a doamnei Neaga, 


soţia lui Mihnea-Vodă 


DICȚIONAR 


spahiu, s.m. — soldat din cavaleria otomană 
nogai, s.m. — denumire a statului tătar creat la sfârșitul secolului al 
XIV-lea (după numele conducătorului militar Nogai) | 
curtezan, S.m. — (în text) curtean, om de la curtea domnească 
aprod, s.m. (arh.) — dregător al curții domnești 
postelnic, s.m. — mare boier, membru al sfatului domnesc, care avea 
în grijă camera de dormit a domnitorului și organiza audienţele la acesta 
spătar, s.m. — înalt dregător la curtea domnească, ce purta la festivități 
sabia și buzduganul domnitorului 
a bănui, vb. — (în text) a-și face o idee greșită, a se înşela 
oblăduire, s.f. — stăpânire, conducere 
hojma, adv. (reg.) — mereu 
de isnoavă, loc. adv. (pop.) — din nou, încă o dată 
negură, s.f. — (în text, sens înv.) mulţime 
a ciocoi, vb. — (în text) a se purta slugarnic, a linguși 
logofăt, s.m. — mare dregător în ierarhia boierilor români, membru al 
sfatului domnesc 
a dvori, vb. (înv.) — a servi, a sluji la curtea unui domnitor sau boier 
a mântui, vb. — (în text) a se debarasa, a scăpa de cineva sau de ceva 
neplăcut 
de istov, loc. adv. (înv.pop.) — complet, cu totul 
prost, adj. — (în text) simplu, de rând 
a zapcii, vb. (înv.) — a încasa cu forța dările 
zapciu, s.m. (înv.) — împuternicit cu strângerea dărilor 
a împlini, vb. — (în text) a asupri, a împila 
ticăit, adj. — (în text, sens înv.) nenorocit, sărman, năpăstuit 
a seca, vb. (arh.) — (în text) a ucide 
graf, s.m. — conte 
lingoare, s.f. (pop.) — febră tifoidă 
moștean, s.m. — moştenitor 
arhiereu, s.m. — preot cu o poziţie înaltă în ierarhia bisericească 
monah, s.m. — călugăr 


Otrăvirea lui Lăpuşneanul (litografie de A. Asachi) 


PUNCTE DE REPER 


Nuvela Alexandru Lăpușneanul, de Costache Negruzzi, pu- 
blicată în nr. 1 al revistei Dacia literară (1840) sub titulatura Scene 
istorice din cronicile Moldaviei, imediat după articolul programatic 
Introducţie de Mihail Kogălniceanu, reprezintă o capodoperă a 
literaturii noastre de inspirație istorică. Născută sub zodia romantis- 
mului, această scriere își păstrează până astăzi caracterul exemplar. 

Inspirată din Letopiseţul Țării Moldovei de Grigore Ureche, 
nuvela lui Negruzzi oferă aspectul unei construcții de o mare sim- 
plitate, ca rezultat al unei tehnici superior elaborate, prin care autorul 
găsește calea cea mai scurtă și, implicit, cea mai firească, între pro- 
cedeu și efectul scontat: un caracter puternic, evidenţiat pe fondul 
relaţiilor sale cu oamenii din jur, o intrigă fără mari complicații, o 
mare vioiciune a înaintării acțiunii, care dă substanță dramatismului. 
Aceste trăsături corespund definiției nuvelei, în general: un singur fir 
epic, o intrigă riguros construită, un conflict concentrat, accent pe un 
personaj în jurul căruia gravitează întreaga acțiune. 

Alexandru Lăpușneanul pune în evidență un conflict funda- 
mental, care, dintr-o perspectivă de mare generalitate, este lupta 
pentru putere. Momentele narațiunii au o succesiune gradată, 
fiecare dintre cele patru capitole încadrându-se în structura compo- 
zițională unitară a nuvelei. Personajele sunt bine individualizate și 
complexe. Lăpușneanul, figura centrală, se constituie ca un personaj 
viu, făcut din lumini și umbre. Ura sa împotriva boierilor are o 
motivare personală: vrea să plătească pentru trădarea acestora din 
prima sa domnie. Este tipul tiranului care ştie să-şi ascundă gându- 
rile sub o mască bine compusă. 


Pentru prima dată în literatura română, Negruzzi prezintă, cu . 


mare artă, psihologia personajului colectiv, a masei. În capitolul al 
IMI-lea al nuvelei, demonstraţia prozatorului este magistrală. Sub 
efectul unui stimul exterior (aflarea veștii măcelului), pe fondul unor 
latente nemulțumiri anterioare, mulțimea asaltează palatul domnesc. 
Interesul personal exprimat de fiecare (micșorarea dăjdiilor, în- 
cetarea încasării cu forța a dărilor, oprirea jafului) cedează în fața 
celui colectiv, născut brusc. Sugestia că Moţoc îl sfătuiește pe vodă 
se impune instantaneu și stabilește noua orientare a masei. Perso- 
nalitatea conştientă a individului se anulează rapid și mulțimea 
acționează dintr-o dată ca o singură ființă: - Moţoc să moară! — 
Capul lui Moţoc vrem! Acest din urmă cuvânt găsând un eho în toate 
inimile, fu ca o scânteie electrică. Toate glasurile se făcură un glas, 
și acest glas striga: „Capul lui Moţoc vrem”. 

Sentimentele exprimate de masă au un dublu caracter: pe de o 
parte, ele sunt foarte simple, iar, pe de alta, exagerate. Mulțimea nu 
are acces la nuanțe; prin sugestie și contagiune mentală orice 
sentiment își mărește forța într-un mod impresionant. Orice 
suspiciune devine imediat o evidenţă, iar orice antipatie se 
transformă în ură feroce. Suspiciunea că Moţoc ar fi cauza relelor 
capătă valoarea adevărului absolut, toate nuanțele dispar, iar 
antipatia mulțimii care sesizează că vornicul este sfătuitorul lui 
vodă se transformă în ură. Necunoscând decât sentimente simple şi 
extreme, mulțimile acceptă sau resping în bloc ideile ce le sunt su- 


Voievodul Petru Rareş, 
tatăl doamnei Ruxanda 


Culoare locală — coordonată 
principală a literaturii de inspirație 
istorică; ea s-a impus în cadrul 
curentului romantic prin observarea 
specificului naţional, a pitorescului 
istoric, prin reconstituirea, aproape 
documentară a modului de trai, a 
moravurilor şi a mentalități epocii, a 
limbajului. 

Perdea (dveră) dăruită mănăstirii 
Slatina în 1561 de Alexandru 
Lăpuşneanu şi soția sa, Ruxanda 


Act de la Alexandru Lăpuşneanu 
(28 martie 1555) 

gerate. Nenorocirea lui Moţoc constă tocmai în această lipsă a nuanțe- 
lor pentru că el este acum, în ochii mulțimii, sfătuitorul domnului, ca 
şi cum sfătuitorul, și nu domnul, ar fi autorul celor întâmplate. 

Scena morţii lui Moţoc exprimă fidel modul în care individul 
aflat în mulțime cedează în faţa instinctelor. El simte că poate fi 
absolvit de orice responsabilitate şi certitudinea impunităţii sale este 
cu atât mai puternică și mai consolidată, cu cât mulțimea este mai 
mare. Ceea ce de unul singur individul n-ar face, execută acum cu 
zel și frenezie. 

Deși intolerantă, mulțimea rămâne, surprinzător, o entitate 
conservatoare. Oricând gata să se ridice împotriva unei autorități 
slabe, ea se înclină cel mai adesea în fața celor puternici. Excesele 
ei de revoltă, deși violente, sunt efemere. Sătulă de dezordini, 
condusă de inconştient, mulțimea se va dirija din instinct către 
aservire, căci întotdeauna există o reţinere pentru noutăţile capabile 
să modifice condiţiile reale ale existenței. Speriată de brusca 
posibilitate a schimbării (schimbarea înseamnă necunoscut), gloata 
care l-a ucis pe Moţoc se declară pe dată mulțumită și se aserveşte din 
nou tiranului, potrivit unui instinct conservator ireductibil: -~ Să 
trăiască Măria Sa vodă! răspunse gloata. Și mulțămindu-se cu 
astfel de jertfă, se împrăștii. 

Rigoarea clasică a construcției nuvelei (îmbinarea armonioasă 
a acţiunii celor patru capitole, esenţializarea exprimării, simplitatea și 
puterea sugestivă, caracterul aforistic al unor replici: Proști, dar 
mulți etc.) se îmbină cu elemente romantice. Din recuzita romantică 
se pot identifica aspecte precum imaginea capetelor însângerate 
țintuite pe zidurile curții domnești, ospățul transformat în măcel, 
piramida făcută din capetele celor 47 de boieri omorâţi, otrăvirea lui 
Lăpușneanul și moartea sa în chinuri groaznice, caracterul demonic 
al personajului principal și izbucnirile lui temperamentale, 
procedeul antitezei. 

Toate acestea, dar și limpezimea și măiestria stilistică, ele- 
mentele arhaice și regionale care fixează atmosfera epocii și dau 
culoarea locală, arta descrierii și a dialogului fac din nuvela lui 
Costache Negruzzi una dintre primele opere de mare valoare din 
proza românească. 


EXPLORAREA TEXTULUI 


Realitate și ficţiune 


1. În nuvela sa autorul a preluat din Letopiseţul Țării Moldovei 
de Grigore Ureche, faptele celei de-a doua domnii a lui 
Lăpuşneanu. Urmărește fragmentele din manual, extrase din 
cronica lui Ureche (Studiul de caz 3, pag. 29) şi, prin compa- 
rație cu nuvela, identifică acele informații (întâmplări, perso- 
naje, replici etc.) care sunt inspirate din letopiseţul cronicarului. 

2, Cu toată intenția vădită de a urma sursa documentară, Negruzzi 
își ia multe libertăți, schimbând cursul evenimentelor istorice 
şi adăugând anumite scene. Stabileşte care sunt modificările 
aduse de autor prin care acesta, construind o operă de ficțiune, 
se abate de la adevărul istoric. 


3. Pornind de la cerințele precedente, analizează raportul dintre 
realitate și ficţiune în această nuvelă, explicând totodată mo- 
tivul pentru care, în mai multe rânduri, autorul „ocoleşte” sau 
ignoră cu bună știință informația de natură strict istorică. 

4. Episodul în care vornicul Moţoc este aruncat mulțimii dez- 
lănțuite i-a fost inspirat lui Negruzzi de un episod din Letopisețul 
Țării Moldovei de Miron Costin (continuatorul cronicii lui 
Ureche), în care apare scena omorârii boierului Batiște Veveli, 
prin voia domnitorului Alexandru Iliaș. Prezintă asemănările 
dintre sursa de inspiraţie și textul nuvelei, urmărind fragmentul 
de mai jos: 

Dacă au ajunsu în șesul Bahluiului domniia [domnul], 
aproape de mănăstirea Balicăi locul era plin de oameni, nu să 
videa șesul deșertu nicăiuri. Striga: „Dă-ne, doamne, pre greci”. 
Unii hăicăia, alții suduia și jecuiia. Și acolo au strigatu pre 
Batiște, să le dea, carele era tot aproape de Alexandru-vodă, 
vădzându strigarea pre sine. Ce, nu sta domniia de grijea lui, 
ce de grijea sa și numai ce i-au dzis să să depărtedză de la 
dânsul. Și așa l-au apucat și l-au dat pre mâna ţăranilor. 
Nespusă vrăjmășia a prostimei! Și așea, fără de nicio milă, de 
viu, cu topoară l-au făcut fărâme. 


Personajul literar 


1.  Ideatifică personajele din nuvela lui Negruzzi și grupează-le în 
funcție de locul și de rolul jucat în naraţiune, în următoarele 
categorii: principale, secundare, episodice. 

2.  Caracterizează personajul romantic Alexandru Lăpuşneanul, 
reliefând trăsăturile dominante de caracter. Valorifică secvenţe 
din text, cum ar fi cuvintele adresate soliei venite din partea lui 
Tomșa, discursul de la mitropolie, măcelărirea boierilor, 
„leacul de frică” pregătit doamnei Ruxanda, scena morţii lui 
Lăpuşneanul. 

3. Fiind o nuvelă romantică, personajul Alexandru Lăpuşneanul 
este conturat în opoziție cu angelica doamnă Ruxanda. Carac- 

„... terizeaz-o, prin contrast, pe soția domnitorului. 

4. Prezintă principalele trăsături de caracter ale vornicului Moţoc, 
personaj pe care cu intenție Negruzzi „l-a păstrat” în nuvelă 
alături de Lăpuşneanul, deşi, potrivit cronicii lui Ureche, boierul 
s-a refugiat în Polonia împreună cu domnitorul Ștefan Tomșa. 

5. Arta portretistică a lui Negruzzi se poate observa nu numai din 
modul cum sunt înfăţişate personajele principale sau secun- 
dare. Mitropolitul Teofan, personaj episodic, este pregnant con- 
turat printr-o singură replică. Caracterizează-l, pornind de la 
sugestia conținută în vorba sa cumpătată. 

6. Pentru prima oară în literatura română apare „personajul 
colectiv” ~ mulțimea răzvrătită. Fin analist, scriitorul surprinde 
caracteristicile psihologice ale masei: impulsivitatea, iritabili- 
tatea, sugestibilitatea, credulitatea, simplismul sentimentelor, 
exagerarea. Urmăreşte modul cum sunt sugerate aceste tră- 
sături ale gloatei răsculate în capitolul al III-lea al nuvelei. 


Stema Moldovei 
în veacul al XVI-lea 


Alexandru Lăpuşneanul 
(acvaforte de Th. Aman) 


Arta constructiei literare 


1.  Riguros construită, nuvela Alexandru Lăpuşneanul conduce, 
prin acumulare de evenimente, la un moment de maximă ten- 
siune. Identifică în text principalele momente ale subiectului. 

2. Fiecare parte a nuvelei se deschide cu câte un motto. 
Comentează semnificația mottourilor în relaţie cu textul. 

3. Analizând tehnica narativă a nuvelei, criticul Tudor Vianu 
remarca în volumul Arta prozatorilor români: Negruzzi pune 
oamenii să vorbească şi să se miște, povestește unele eveni- 
mente, descrie câteva tablouri și formulează din când în când, 
dar în termeni succinţi și cu multă rezervă, judecăţi de valoare 
asupra personagiilor sale şi a situaţiilor în care se găsesc. 
Jhustrează, prin exemple din text, această afirmaţie a criticului. 

4. Scenele dramatice, dialogate, domină ansamblul nuvelei. Aici 
Negruzzi este un adevărat maestru, întrucât, utilizează pro- 


cedee ale construcției unui text dramatic: formularea concisă a 


Spătar moldovean 


replicilor, prezentarea intrării și a ieșirii personajului din „scenă”, 


precizări legate de ton, gestică, mimică etc. Analizează din 
acest punct de vedere secvența memorabilă în care este înfă- 
țişată reacția gloatei răsculate. 


LIMBĂ ŞI COMUNICARE 


REGISTRE STILISTICE: REGISTRUL ARHAIC AL LIMBII 


În nuvela Alexandru Lăpuşneanul, culoarea 
locală, trăsătură a literaturii romantice, este pusă 
în evidență, pe de o parte, prin reconstituirea 
documentară a epocii, iar pe de altă parte, prin 
limbajul folosit. Valoarea acestei opere literare 
este dată și de limba în care a fost scrisă. Vocabu- 
larul utilizat de autor este alimentat din fondul 
vechi al cronicilor româneşti, iar cuvintele şi ex- 
presiile dau culoare şi relief faptelor prezentate. 

Urmăreşte, în acest sens, fragmentul de mai jos: 

- Proști, dar mulți, răspunse Lăpuşneanul 
cu sânge rece; să omor o mulțime de oameni pentru 
un om, nu ar fi păcat? Judecă dumneata singur. 
Du-te de mori pentru binele moșiei dumitale, 
cum ziceai însuţi, când îmi spuneai că nu mă 
vrea, nici mă iubește țara. Sunt bucuros că-ți 
răsplătește norodul pentru slujba ce mi-ai făcut, 
vânzându-mi oastea lui Anton Sechele și mai pe 
urmă lăsându-mă și trecând în partea Tomşii. 


1. Costache Negruzzi a avut intenția de a con- 
tura culoarea epocii prin intermediul elementelor 
lexicale. Autorul nu folosește arhaismele în exces, 
ci este preocupat, în principal, de utilizarea unor 
cuvinte cu sens diferit de cel întrebuințat în mod 

curent. Cuvintele se întâlnesc și astăzi în limbă, 
dar sensul lor este cu totul altul. Explică (folosind 
DEX-ul) sensul din text și pe cel de astăzi al 
cuvintelor: proști, moșie, slujbă. 

2, Scriitorul reușește să-i creeze cititorului im- 
presia de limbă veche, fără să recurgă la arhaisme 
numeroase și stridente. Un exemplu este articu- 
larea numelui propriu: Lăpuşneanul. Identifică 
în structura gramaticală a textului citat și alte 
elemente care conturează acest aspect. 

3. Atunci când sunt folosite, arhaismele contu- 
rează atmosfera vremii, ca, de pildă, în descrierea 
gătelii doamnei Ruxanda, din acest pasaj: 

Peste zobonul de stofă aurită, purta un benișel 
de felendreș albastru blănit cu samur, a căruia 
mânice atârnau dinapoi; era încinsă cu un colan 
de aur, ce se închia cu mari pafiale de matostat, 
împregiurate cu petre scumpe; iar pe grumazii ei 
atârna o salbă de multe șiruri de mărgăritar. Șlicul 
de samur, pus cam într-o parte, era împodobit cu 
un surguci alb și sprijinit cu o floare mare de 
smaragde. 

Identifică arhaismele din fragmentul selectat 
și explică, folosind dicționarul din manual, sem- 
nificaţia lor. 


EVALUARE CURENTĂ 
APLICAȚII 


1. Scrie un eseu structurat prin care să demonstrezi că opera li- 
terară Alexandru Lăpuşneanul de Costache Negruzzi este o creație 
clasică din punct de vedere compozițional, și romantică, prin subiect. 

În redactarea eseului tău, vei respecta următoarele repere: 

e autonomia fiecărui capitol și integrarea armonioasă în an- 
samblu; 

* evoluţia firească a acțiunii, prin subtile legături între cele 
patru capitole; 

* folosirea procedeului antitezei; 

e identificarea a cel puțin trei elemente ale conflictului, care 
conturează atmosfera romantică a nuvelei. 

Sugestii pentru redactarea eseului: 

* argumentarea, prin exemplificare, că toate cele patru capitole 
au o oarecare autonomie în raport cu ansamblul nuvelei, fiecare 
posedând o gradaţie, o cuiminaţie și un deznodământ; 

e demonstrarea, cu ajutorul exemplelor, că acţiunea are o 
evoluție firească, prin legături între capitole: primul îl anunță pe al 
doilea prin ameninţarea lui Lăpușneanul adresată boierilor, al doilea 
îl anticipează pe al treilea, prin promisiunea domnului că-i va da 
soției sale un leac de frică, iar al treilea îl deschide pe al patrulea, 
prin amenințarea adresată de Spancioc lui Lăpuşneanul, că se vor 
mai vedea până a nu muri; 

* identificarea antitezei ca procedeu romantic: exemplificarea 
prin contrastul dintre Lăpușneanul (crud, tiranic, diabolic) și Ruxanda 
(blândă, sensibilă, temătoare), dintre Moţoc (trădător, slugarnic, in- 
trigant, lingușitor, laş) și cuplul de boieri Spancioc-Stroici (iubitori 
de moșie, dușmani ai tiraniei); 

- pentru conturarea atmosferei romantice a nuvelei se pot lua 
în considerație: măcelărirea boierilor, imaginea macabră a piramidei 
de capete, revolta mulțimii înfuriate, călugărirea lui Lăpușneanul, 
otrăvirea și moartea în chinuri a personajului etc. 

2. În studiul Clasicism, romantism, baroc de G. Călinescu, 
autorul stabilește, cu multă vervă disociativă, trăsăturile perso- 
najului clasic, definit generic prin „normalitate”, și ale personajului 
romantic, dominat de „anormalitate”. Extrage din această lucrare 
elementele caracteristice pentru fiecare tip de personaj (clasic și 
romantic) și identifică, prin raportare la studiul călinescian, prin- 
cipalele trăsături ale personajului Alexandru Lăpuşneanul, din nu- 
vela lui Costache Negruzzi. 

Scrie, după ce ai parcurs toate aceste etape, un eseu liber in- 
titulat Alexandru Lăpuşneanul — un personaj romantic. 


Eseul structurat este o com- 
punere care tratează o anumită temă, 
indicată în cerință. Acest reper ge- 
neral are, la rândul său, un număr 
variabil de cerințe (trei-cinci) care 
trebuie respectate în redactare. 
Ordinea integrării cerințelor nu este 
una obligatorie, prestabilită, ce! 
care scrie eseul având libertatea de 
a le organiza după cum doreşte. 

Evaluarea unui eseu structu- 
rat se face după următoarele criterii: 

* tratarea tuturor ideilor men- 
ționate în formularea cerintelor; 

+ prezentarea logică, însoțită de 
argumente! exemple convirigătoare; 

* organizarea ideilor în scris 
(text cu structură clară, coerent, e- 
chilibru între introducere, cuprins şi 
încheiere, idei subliniate prin con- 
strucția paragrafelor, raport cores- 
punzător între ideile principale şi cele 
secundare); 

* capacitatea de analiză şi de 
interpretare (relaţia dintre idee şi 
argument, succesiunea logică a 
ideilor, abilitatea de a formula jude- 
căţi de valoare şi de interpretare per- 
sonală); 

e respectarea normelor de or- 
tografie şi de punctuație; 

e aşezarea corectă a textului 
în pagină, iizibilitatea. 

Eseul liber (nestructurat) 
este o compunere şcolară, în cerința 
căreia se indică o temă ce trebuie 
tratată. Autorul eseului (elevul) este 
cel care hotărăşte asupra aspectelor 
importante, necesare a fi puse în 
evidenţă prin abordarea temei. 

Eseul liber (nestructurat) per- 
mite manifestarea creativității în cel 
mai înalt grad. El poate fi evaluat fie 
pentru calitatea şi consistenţa argu- 
mentelor aduse, fie pentru originali- 
tate, pentru posibilitatea de a realiza 
asocieri cu alte creaţii ale aceluiaşi 
autor sau ale unor autori diferiți etc. 

Obiectivele urmărite în redac- 
tarea unui eseu liber (nestructurat) 
pot fi următoarele: 

- capacitatea de a compara vi- 
Ziuni asupra unei teme, specii literare; 

* capacitatea de susținere ar- 
gumentată a unui punct de vedere 
Cu o pronunţată notă personală; 

- capacitatea de a aplica, în 
contexte noi, cunoştinţele dobândite 
anterior. 

Scriitorul Alexandru Odobescu, 
un discipol ai lui 
Costache Negruzzi 


DL! ÎNICIOILIORDIERTIEIXIT! 


1. Într-una dintre Scrisorile sale intitulată Ochire retrospectivă, 
din ciclul Negru pe alb, Costache Negruzzi a încercat să explice 
rolul domnitorului Alexandru Lăpușneanu prin prisma unui istoric 
pașoptist. Scriitorul consideră că destinul îi pune în mână sabia 
răzbunării, aşezându-l de partea poporului. Actele lui justițiare nu 
pot îndrepta prea mult lucrurile, căci decăderea este generală. Așa 
s-ar explica „pata de sânge” pe care o lasă Lăpușneanu în istoria 
Moldovei. 

Urmăreşte diferența de optică în prezentarea personajului din 
nuvelă și a celui din Ochire retrospectivă, așa cum reiese din ur- 
mătorul fragment: 

Un veac era de când aristocrația domnea și poporul gemea în 
ticăloșie și asuprire! Atunci provedinţa, văzându-o bătrână și slu- 
țită de nelegiuiri, tinde mâna și alege dintre ea pre un neînsemnat 
boier, pre un oarecare Petre Stolnicul, om prost și necunoscut. Îl 
suie pe tron și îi dă sabia răzbunării în mână. 

Acesta, sub numele de Alexandru Lăpușneanul, va sparge 
cuibul și va strivi acest furnicar de intriganți ce făcea și desfăcea 
domni. Dar oare fapta lui fost-a de folos poporului? Ba, căci ranele 
lui erau atât de adânci, apăsarea despotică îl ovilise într-atâta, 
încât păstorii lui Dragoș și ostașii lui Ștefan nu erau acum decât 
niște sclavi îngiosiţi a unei boierimi desfrânate, care îi trata și îi 
vindea ca pre vite. În adevăr, Lăpuşneanul retezase trunchiul, dar 
odraselele creșteau și nu era el omul care să știe a le seca puindu-le 
stavilă pre însuși poporul; pentru aceasta, fapta lui fu judecată de 
crudă, și el de tiran. 

2. Citește nuvelele istorice Mihnea vodă cel Rău (1857) şi 
Doamna Chiajna (1860), scrise de Alexandru Odobescu, pentru a 
vedea cum Negruzzi devine un model pentru urmașul său, în pre- 
zentarea unui tiran feudal și în reconstituirea istorică a epocii. 


SUGESTII BIBLIOGRAFICE 


Tudor Vianu, Arta prozatorilor români. În capitolul Începuturile 
realismului, Negruzzi este plasat alături de Nicolae Filimon și 
Ion Ghica, în rândul primilor prozatori realişti, insistându-se 
asupra artei compoziției și a mijloacelor stilistice folosite de 
autor în nuvelă. 

Nicolae Manolescu, Istoria critică a literaturii române, |. Costache 
Negruzzi este considerat drept cel dintâi prozator romantic din 
literatura română, remarcabil prin intuiție şi inteligență, iar 
nuvela sa, Alexandru Lăpuşneanul, o scriere tipic romantică. 

G. Călinescu, Clasicism, romantism, baroc, vol. Principii de estetică. 
Studiul prezintă disocieri între personajul clasic și cel roman- 
tic, precum și între autorul de tip clasic și cel de tip romantic. 


TINTAL INITIENDIERTIEIXIT! 


Povestește colegilor o legendă având ca temă nașterea uni- 
versului. 

Ce ştii despre univers, ce informaţii ai despre acest spaţiu 
infinit, ce legi îl guvernează? 

Ar putea veni un moment când în sistemul nostru solar s-ar 
putea strica armonia prin stingerea Soarelui? Care ar fi conse- 
cinţele pentru Terra? 


SCRISOAREA I 


de Mihai Eminescu 


Când cu gene ostenite sara suflu-n lumânare 
Doar ceasornicul urmează lung-a timpului cărare, 
Căci perdelele-ntr-o parte când le dai, și în odaie 
Luna varsă peste toate voluptoasa ei văpaie, 

5 Ea din noaptea amintirii o vecie-ntreagă scoate 
De dureri, pe care însă le simţim ca-n vis pe toate. 


Lună tu, stăpână-a mării, pe a lumii boltă luneci 
Și gândirilor dând viață suferințele întuneci; 
Mii pustiuri scânteiază sub lumina ta fecioară, 

10 Și câți codri-ascund în umbră strălucire de izvoară! 
Peste câte mii de valuri stăpânirea ta străbate, 
Când plutești pe mișcătoarea mărilor singurătate! 
Câte țărmuri înflorite, ce palate și cetăți, 

Străbătute de-al tău farmec ţie singură-ți arăţi! 

15 Și în câte mii de case lin păstruns-ai prin ferești, 
Câte frunţi pline de gânduri, gânditoare le priveşti! 
Vezi pe-un rege ce-mpânzește globu-n planuri pe un veac, 
Când la ziua cea de mâne abia cuget-un sărac... 
Deși trepte osebite le-au ieșit din urna sorții 

20 Deopotrivă-i stăpânește raza ta și geniul mortii; 

La același șir de patimi deopotrivă fiind robi, 
Fie slabi, fie puternici, fie genii ori neghiobi! 
Unul caută-n oglindă de-și buclează al său păr, 
Altul caută în lume și în vreme adevăr, 
25 Depe galbenele file el adună mii de coji, 
A lor nume trecătoare le însamnă pe răboj, 
Iară altu-mparte lumea de pe scândura tărăbii, 
Socotind cât aur marea poartă-n negrele-i corăbii. 
Iar colo bătrânul dascăl, cu-a lui haină roasă-n coate, 

30 Într-un calcul fără capăt tot socoate și socoate 
Și de frig la piept şi-ncheie tremurând halatul vechi, 
Își înfundă gâtu-n guler și bumbacul în urechi; 


Mihai Eminescu (1850-1889), 
poet şi prozator. Se naşte la Botoşani 
ca fiu a! căminarului Gheorghe Emi- 
novici şi al Ralucăi. Este al şaptelea 
copil dintre cei unsprezece (patru 
fete şi şapte băieți). Copilăria şi-o 
petrece la Ipotești. 

Din 1858 urmează clasele a 
lil-a şi a IV-a primară la Cernăuţi. În 
1860 se înscrie la gimnaziul nem- 
tesc de aici. Nesuportând rigorile 
disciplinei şcolare, se întoarce la 
ipoteşti, apoi merge ia Botoşani ca 
practicant la tribunal, iar după 
aceea, copist. Este ispitit de repre- 
zentațiile de teatru ale trupei Fanny 
Tardini — Al. Vlădicescu de la Cer- 
năuți şi se angajează ca sufleor; în 
această calitate însoţeşte actorii 
într-un turneu prin Transilvania. 

Revine, în toamna lui 1865, la 
Cernăuţi şi locuieşte în casa profe- 
sorului Aron Pumnul, de a cărui 
bibliotecă se îngrijeşte. La moartea 
acestuia (ianuarie 1866), îi închină 
oda La mormântul lui Aron Pumnul, 
publicată în broşura Lăcrămioarele 
învățăceilor gimnaziaşti. În luna 
februarie, acelaşi an, debutează în 
revista Familia de la Budapesta, cu 
poezia De-aş avea. Directorul re- 
vistei, Iosif Vulcan, îi schimbă nu- 
mele din Eminovici, în Eminescu. 

Între 1867 şi 1869, părăsind 
Bucovina, poetul rătăceşte prin Tran- 
silvania şi Muntenia, cu trupele de 
teatru ale lui lorgu Caragiale şi, mai 
apoi, a lui Mihail Pascaly. Este su- 
fleor, copist şi, la nevoie, chiar actor. În 
toamna anului 1869, trece prin 


Botoşani şi tată! său îi întrerupe 
peregrinările, trimițându-! la studii în 
Viena. Aici, fără actele necesare 
(diploma de bacaiaureat) prin care 
să dovedească terminarea liceului, 
se înscrie ca „audient ia 
Universitate. Frecventează cursuri 
de filozofie, limbi romanice, 
medicină, economie etc. Se apropie 
de cercul Societăţii literare Junimea 
de la laşi, căreia îi trimite câteva 
poezii (Venere şi Madonă, 
Epigonii, Mortua est!), publicate 
imediat în revista Convorbiri lite- 
rare. La Viena se împrieteneşte cu 
loan Slavici; împreună cu acesta or- 
ganizează marea serbare studen- 
țească de la Putna (1871). 

În anul 1872 revine în țară. La 
1 septembrie citeşte în şedinţa Juni- 
mii nuvela fantastică Sărmanul 
Dionis, care stârneşte uimire printre 
cenaclişti prin caracterul ei neobiş- 
nuit. Titu Maiorescu afirmă că este 
o capodoperă şi textul se publică 
imediat în Convorbiri literare. Tot 
Maiorescu îl determină să-şi con- 
tinue studiile la Berlin, în vederea 
unei cariere universitare. Cu aju- 
torul bănesc acordat de Junimea, 
stă doi ani la Universitatea din Berlin, 
unde audiază cursuri de filozofie, 
istorie, limba sanscrită şi mitologie. 
Nu îşi încheie studiile şi nu îşi dă 
doctoratul, aşa cum intenționase. 

Reîntors la laşi (1874), este 
numit director al Bibliotecii Centrale 
Universitare, apoi revizor şcolar al 
judetelor Vaslui şi laşi. Acum îl cu- 
noaşte pe lon Creangă, învățător la 
şcoala primară din Sărărie, şi leagă 
cu acesta o prietenie durabilă. În 
aceeaşi perioadă poate fi plasat 
romanul de dragoste cu Veronica 
Micle, cea care în timpul studenției 
poetului venise la Viena special să-l 
cunoască. Paralel cu febrila activi- 
tate poetică, Mihai Eminescu devine 
redactor la Curierul de laşi, unde 
publică în anul 1876, pe lângă 
articole, două proze: La aniversară 
şi Cezara. La Convorbiri literare 
văd lumina tiparului poezii ca: Me- 
lancolie, Crăiasa din poveşti, Lacul, 
Dorinţa, Călin (File din poveste), 
Strigoii etc. 

În toamna anului 1877 pleacă 
la Bucureşti şi intră în redacţia zia- 
rului conservator Timpul, unde va 
depune ca redactor, redactor-şef 
(1880) şi chiar reporter parlamentar 
o continuă şi conştiincioasă activi- 

Uscăţiv aşa cum este, gârbovit și de nimic, 
Universul fără margini e în degetul lui mic, 

Căci sub frunte-i viitorul și trecutul se încheagă, 
Noaptea-adânc-a veciniciei el în şiruri o dezleagă; 
Precum Atlas în vechime sprijinea cerul pe umăr 
Așa el sprijină lumea și vecia într-un număr. 


Pe când luna strălucește peste-a tomurilor bracuri, 
Într-o clipă-l poartă gândul îndărăt cu mii de veacuri, 
La-nceput, pe când fiinţă nu era, nici neființă, 

Pe când totul era lipsă de viață și voinţă, 

Când nu s-ascundea nimica, deși tot era ascuns... 
Când pătruns de sine însuşi odihnea cel nepătruns. 
Fu prăpastie? Genune? Fu noian întins de apă? 
N-a fost lume pricepută și nici minte s-o priceapă, 
Căci era un întuneric ca o mare făr-o rază, 

Dar nici de văzut nu fuse și nici ochi care s-o vază. 
Umbra celor nefăcute nu-ncepuse-a se desface, 

Și în sine împăcată stăpânea eterna pace!... 

Dar deodat-un punct se mișcă... cel întăi și singur. Jată-l 
Cum din chaos face mumă, iar el devine Tatăl... 
Punctu-acela de mișcare, mult mai slab ca boaba spumii, 
E stăpânul fără margini peste marginile lumii... 
De-atunci negura eternă se desface în fășii, 

De atunci răsare lumea, lună, soare și stihii... 

De atunci și până astăzi colonii de lumi pierdute 
Vin din sure văi de chaos pe cărări necunoscute 

Și în roiuri luminoase izvorând din infinit, 

Sunt atrase în viață de un dor nemărginit. 

Iar în lumea asta mare, noi copii ai lumii mici, 
Facem pe pământul nostru mușunoaie de furnici; 
Microscopice popoare, regi, oșteni şi învătați 

Ne succedem generaţii şi ne credem minunati; 
Musti de-o zi pe-o lume mică de se măsură cu cotul, 
În acea nemărginire ne-nvârtim uitând cu totul 
Cum că lumea asta-ntreagă e o clipă suspendată, 
Că-ndărătu-i și-nainte-i întuneric se arată. 

Precum pulberea se joacă în imperiul unei raze, 
Mii de fire viorie ce cu raza încetează, 

Astfel într-a veciniciei noapte pururea adâncă, 
Avem clipa, avem raza, care tot mai ţine încă... 
Cum s-o stinge, totul piere, ca o umbră-n întuneric, 
Căci e vis al neființei universul cel himeric... 


În prezent cugetătorul nu-și oprește a sa minte, 
Ci-ntr-o clipă gându-l duce mii de veacuri înainte; 
Soarele, ce azi e mândru, el îl vede trist și rog 
Cum se-nchide ca o rană printre nori întunecoși, 
Cum planeții toți îngheaţă și s-azvâri rebeli în spat 
Ei, din frânele luminii și a soarelui scăpați; 

Iar catapeteasma lumii în adânc s-au înnegrit, 

Ca și frunzele de toamnă toate stelele-au pierit; 
Timpul mort și-ntinde trupul și devine vecinicie, 


Căci nimic nu se întâmplă în întinderea pustie, 
85 Și în noaptea nefiinţii totul cade, totul tace, 

Căci în sine împăcată reîncep-eterna pace. 

Începând la talpa însăși a mulțimii omenesti 

Și suind în susul scării pân 'la frunţile crăiești, 

De a vietii lor enigmă îi vedem pe toți munciti, 
90 Făr-a ști să spunem care ar fi mai nenorociţi... 

Unul e în toți, tot astfel precum una e în toate, 

De asupra tuturora se ridică cine poate, 

Pe când alţii stând în umbră şi cu inima smerită 

Neștiuţi se pierd în taină ca și spuma nezărită — 


95 Ce-o să-i pese soartei oarbe ce vor ei sau ce gândesc?... 


Ca și vântu-n valuri trece peste traiul omenesc. 


Fericească-l scriitorii, toată lumea recunoască-l... 

Ce-o să aibă din acestea pentru el, bătrânul dascăl? 

Nemurire, se va zice. Este drept că viata-ntreagă, 
100 Ca și iedera de-un arbor, de-o idee i se leagă. 


„„De-oi muri — îşi zice-n sine — al meu nume o să-l poarte 


Secolii din gură-n gură și l-or duce mai departe, 
De a pururi, pretutindeni, în ungherul unor crieri 
Și-or găsi, cu al meu nume, adăpost a mele scrieri!” 
105 O, sărmane! ţii tu minte câte-n lume-ai auzit, 
Ce-ţi trecu pe dinainte, câte singur ai vorbit? 
Prea puţin. De ici, de colo de imagine-o fâșie, 
Vre o umbră de gândire, ori un petec de hârtie; 
Și când propria ta viată singur n-o ştii pe de rost, 
110 O să-și bată alţii capul s-o pătrunză cum a fost? 
Poate vreun pedant cu ochii cei verzui, peste un veac, 
Printre tomuri brăcuite așezat și el, un brac, 
Aticismul limbii tale o să-l pună la cântari, 
Colbul ridicat din carte-ti l-o suflat din ochelari 
115 Și te-o strânge-n două șiruri, așezându-te la coadă, 
În vro notă prizărită sub o pagină neroadă. 


Poti zidi o lume-ntreagă, poti s-o sfarămi... orice-ai spune, 


Peste toate o lopată de ţărână se depune. 
Mâna care-au dorit sceptrul universului și gânduri 


120 Ce-au cuprins tot universul încap bine-n patru scânduri... 


Or să vie pe-a ta urmă în convoi de-nmormântare, 
Splendid - ca o ironie, cu priviri nepăsătoare... 
Iar deasupra tuturora va vorbi vrun mititel, 
Nu slăvindu-te pe tine... lustruindu-se pe el 
125 Sub a numelui tău umbră. lată tot ce te așteaptă. 
Ba să vezi... posteritatea este încă şi mai dreaptă. 
Neputând să te ajungă, crezi c-or vrea să te admire? 
Ei vor aplauda desigur biografia subtire 
Care s-o-ncerca s-arate că n-ai fost vrun lucru mare, 
130 C-ai fost om cum sunt și dânșii... Măgulit e fiecare 
Că n-ai fost mai mult ca dânsul. Și prostatecele nări 
Și le umflă orişicine în savante adunări 
Când de tine se vorbește. S-a-nţeles de mai nainte 


tate. În această perioadă scrie și 
publică, printre altele, Povestea 
codrului, Singurătate. Rugăciunca 
unui dac, Revedere, Pe aceeaşi 
ulicioară... Tot acum definitivează 
câteva dintre capodoperele sale: 
Odă (în metru antic), Scrisorile, 
Glossă şi Luceafărul, pe aceasta 
din urmă o trimite în 1883 A/manahu- 
lui Societăţii Acadernice Social-Li- 
terare «România Jună» din Viena. 
Este ultimul an de creaţie al 
poetului, pentru că boala îl va fm- 
piedica să mai scrie de acum înainte. 
La sfârşitul anului 1883, îi apare 
prima ediţie a unui volum de Poezii, 
prin grija şi cu prefata criticului Titu 
Maiorescu, ce! dintâi care a avut 
intuiţia geniului eminescian. 

Restabilit parţia!, după trata- 
mentul la un sanatoriu de lângă Viena. 
poetul trăieşte o iungă şi dureroasă 
agonie, vreme de şase ani, până la 
15 iunie 1889, când se stinge din 
viaţă. 


Mihai Eminescu, 
desen de Petre Vulcănescu 


Scrisorea l, 
desen de Ligia Macovei 


Singurătate, 
desen de Jean Steriadi 


C-o ironică grimasă să te laude-n cuvinte. 

135 Astfel încăput pe mâna a oricărui, te va drege, 
Răle-or zice că sunt toate câte nu vor întelege... 
Dar afară de acestea, vor căta vieții tale 
Să-i găsească pete multe, răutăţi și mici scandale — 
Astea toate te apropie de dânşii... Nu lumina 

140 Ce în lume-ai revărsat-o, ci păcatele și vina, 
Oboseala, slăbiciunea, toate relele ce sunt 
Într-un mod fatal legate de o mână de pământ; 
Toate micele mizerii unui suflet chinuit 
Mult mai mult îi vor atrage decăt tot ce ai gândit. 

145 Între ziduri, printre arbori ce se scutură de floare, 
Cum revarsă luna plină linistita ei splendoare! 

Si din noaptea amintirii mii de doruri ea ne scoate; 
Amorţită li-i durerea, le simţim ca-n vis pe toate, 
Căci în propria-ne lume ea deschide poarta-ntrării 

150 Și ridică mii de umbre după stinsul lumânării.... 
Mii pustiuri scânteiază sub lumina ta fecioară, 

Și câți codri-ascund în umbră strălucire de izvoară! 
Peste câte mii de valuri stăpânirea ta străbate, 
Când pluteşti pe mișcătoarea mărilor singurătate, 

155 Și pe toţi ce-n astă lume sunt supuși puterii sorții 

Deopotrivă-i stăpânește raza ta şi geniul mortii! 


PUNCTE DE REPER 


Cele cinci Scrisori ale lui Mihai Eminescu, creaţii ale maturi- 
tăţii sale artistice, au ca model îndepărtat Epistolele poetului latin 
Horaţiu. Acestea sunt poeme consacrate unui prieten, unui apropiat 
sau unui protector, dar nu depășesc sfera unei dedicaţii amicale sau 
omagiale. Pornind de la „tiparul” horaţian, Eminescu nu-și alege un 
destinatar identificabil, ci, la modul general, cel căruia i se adre- 
sează este chiar cititorul. 

Toate Scrisorile eminesciene au ca temă problematica geniului 
și sunt construite pe principiul antitezei, procedeu tipic romantic. 
Fascinat încă din timpul studenţiei de cosmogonie, cunoscător al 
imnului vedic al creaţiei (prin traducere germană), Eminescu a scris 
ulterior o poezie considerată a fi un fel de profesiune de credință, cu 
privire la soarta geniului în posteritate: Scrisoarea I. În ansamblul 
său, textul este alcătuit din șase părţi, care se ordonează circular, 
până la întoarcerea în punctul iniția]. 

În prima parte (vesurile 1-6), dominată de o atmosferă roman- 
tică, se creează un cadru prielnic meditației, prin ieşirea din timpul 
real, simbolizată de bătăile ceasornicului, singurul care își continuă 
calea pe lung-a timpului cărare. 

Partea a doua (versurile 7-38) se deschide cu o invocaţie către 
lună, astrul care, din înălțime, este martor al splendorilor lumii. 
„Ochiul” lunar, asemenea unei puteri suverane, prinde în raza sa 
codri, valuri, țărmuri, cetăți, dar și diversitatea tipurilor umane. 


Dintre oameni, fie slabi, fie puternici, fie genii ori neghiobi, poetul 
individualizează figura bătrânului dascăl, a cărui precaritate este în 
contrast cu mintea lui genială, cea care a putut dezlega misterul 
genezei universului. 

Partea a treia (versurile 39-86) prezintă, într-o descriere anto- 
logică, facerea lumii (cosmogonia) și apoi stingerea universului 
(escatologia), o proiecţie a imaginaţiei ieșite din comun a bătrânului 
dascăl (omul de geniu). În haosul primordial și în perfecta lui omo- 
genitate, graţie unui primum movens, se stabilește un raport între doi 
termeni (muma şi Tatăl). Elementele se desprind din nebuloasa 
primară, atrase în viaţă de un dor nemărginit, care este — în termeni 
schopenhaurieni — voința de a trăi, necurmata aspirație prin care 
lumea se perpetuează. . 

Mintea genială a bătrânului dascăl poate „privi” și în viitor. 
Având capacități vizionare, gândul îl duce cu mii de veacuri înainte, 
când soarele, epuizat, se va stinge și când planetele vor ieși de pe 
orbite. Cosmosul își va pierde ordinea și armonia şi va recădea în 
noaptea nefiinţei, peste care se va lăsa eterna pace de dinaintea 
facerii. Ciclul poate fi reluat, căci după Apocalipsă este posibilă o 
nouă Geneză. 

Partea a patra (versurile 87-96) reprezintă un interludiu. În 
timp ce oamenii sunt preocupaţi de căutarea unui sens al existenţei, 
soarta oarbă trece peste ei, peste muritori, ca vântul peste valuri. 

Acest pasaj realizează trecerea spre partea a cincea (versurile 
97-114) care descrie soarta bătrânului dascăl, cel care își face iluzii 
că numele său, după dispariţia fizică, va dăinui secole de-a rândul. 
Opera sa de savant, prin „recunoştința” posterităţii, va ajunge să fie 
citată în vro notă prizărită sub o pagină neroadă. Demolarea 
creaţiei izvorâte dintr-o minte genială se va desăvârși prin atacul la 
biografie, acolo unde oricine poate fi vulnerabil. Măreţia şi gloria 
bătrânului dascăl stau nu numai sub semnul neînțelegerii ireme- 
diabile din partea posterităţii, ci şi sub acela al morţii depline. 

În ultima parte, a şasea (versurile 146-156), se revine la cadrul 
romantic iniţial, printr-o replică dată începutului. Luna este un mar- 
tor al soartei lumii și al soartei noastre, toți oamenii, indiferent de 
locul pe care îl ocupă fiecare într-o ierarhie socială, sunt egali în fața 
naturii şi a morţii. 


EXPLORAREA TEXTULUI 


Nașterea și stingerea lumii 


1. Mihai Eminescu este un poet romantic; himericul, visarea, ie- 
şirea din timp sunt motive frecvente ale poeziei sale. Comen- 
tează primele șase versuri ale Scrisorii I, prin evidenţierea ca- 
drului romantic. 

2.  Invocaţia către lună, martoră tăcută a vieţii noastre, deschide o 
perspectivă plină de farmec prin care ni se prezintă splendorile 
lumii în care trăim. Identifică aceste elemente și relevă restrân- 
gerea treptată a cadrului. 


Satira 

În Antichitate, satira reprezen- 
ta un amestec de versuri, muzică şi 
dans şi era interpretată de actori cu 
măşti din scoarță de copac. Cuitivată 
mai ales de romani (Horaţiu, luvenal), 
specia a fost preluată şi dezvoltată 
în epoca modernă (Boileau, Victor 
Hugo, Byron). Prin extensie, satira 
este orice operă, în general în ver- 
suri, în care autorul ironizează ridi- 
colul contemporanilor sau le cen- 
zurează viciile. Ea devine rezultan- 
ta antitezei dintre ceea ce este indi- 
vidul şi societatea şi idealurile de 
viață ale poetului. 

Termenul satiră este folosit pen- 
tru orice fe! de scriere cu un caracter 
critic, ironic (de exemplu, Satiră. Du- 
hului meu de Grigore Alexandrescu, 
Scrisorile lui Mihai Eminescu etc.). 


Coperta ediției princeps (1884) 


Arthur Schopenhauer (1788 
-1860), filozof german, continuator al 
lui Kant. Opera sa fundamentală este 
Lumea ca voinţă şi reprezentare. 
În concepția lui, la temelia univer- 
sului se află o voință oarbă care se 
manifestă în viața fiecărui individ 
uman, sub forma unui efort necon- 
tenit de conservare a persoanei; ea 
este un permanent izvor de suferin- 
tā, de care omul nu se poate elibera 
decât prin contemplatie artistică, 
ascetism sau nirvana. În momentul 
apariţiei lui Arthur Schopenhauer, 
gândirea germană era dominată de 
concluzia la care ajunsese idealismul: 
existenţa este determinată de con- 
ştiintă, cu alte cuvinte, ceva nu există, 
dacă nu există cineva care să şi-l 
reprezinte. 


În paragraful cuprins între versurile 17 și 28, „ochiul” lunar 
scrutează pestrița omenire. Descoperă antitezele exprimate în 
acest pasaj și găseşte echivalenţe în tipuri umane pentru cel 
care îşi buclează părul, cel care caută adevărul şi cel care 
împarte lumea de pe scândura tărăbii. 
Realizează o caracterizare a bătrânului dascăl, accentuând an- 
titeza dintre portretul fizic şi capacitatea de cuprindere a minții 
sale ieșite din comun. 
Atlas este un personaj mitologic pedepsit să țină pe umeri bolta 
cerului pentru că sprijinise revolta giganților. Explică proce- 
deul artistic folosit de autor în versurile 37-38 ale poeziei. 
Paragraful cuprins între versurile 39 şi 50, ca și pasajul care 
urmează până în finalul cosmogoniei reprezintă una dintre cele 
mai frumoase pagini de poezie din întreaga literatură română. 
În mintea geniului se închipuie facerea lumii. Suntem purtaţi 
la început (ab initio), pe când haosul era atotstăpânitor. 
Descrierea a ceea ce înseamnă haosul primordial se face prin 
expresii de o rară plasticitate, iar definirea se realizează mai 
ales prin negaţie. Prezintă această perfectă omogenitate a hao- 
sului stăpânit de eterna pace. 
În această secvență, repetiţia se realizează fie la nivel morfo- 
logic prin reluarea unui cuvânt având forme gramaticale 
diferite (gen, număr, caz, pentru părţile de vorbire care se 
declină, diateză, mod, timp, persoană, pentru verb), fie la nivel 
lexical, prin alăturarea unor cuvinte din aceeaşi familie 
lexicală. Identifică termenii şi comentează efectul paradoxului. 
Fascinat de ideea cosmogonică, Mihai Eminescu a luat contact 
încă din vremea studenției cu imnul creaţiei din Rig-Veda. 
Rig-Veda este un ciclu de scrieri sacre, antice, apărute în mile- 
niul II î.H. în India. Eminescu le-a cunoscut în traducere ger- 
mană și s-a inspirat din ele. Stabileşte asemănări între textul 
indian și poezia lui Eminescu, după ce ai parcurs pasajul ur- 
mător din Rig-Veda: 

Atunci ființă nu era, nici neființă, nici marea văzduhului, 

Nici bolta cerului albastru în înălțimi nu era. 

Dar cin’ le-nvăluia? Și unde tăinuit stătea cel nepătruns? 

Era noianul apelor, era genune? 

Atunci moarte nu era, nici nemurire, 

Căci nu deosebea noaptea adâncă de ziua luminoasă. 

Căci fără suflu trăia Unicul în sine, 

Si-n afară de dânsul era golul nepătruns. 

lar pretutindeni era întuneric, o mare de întuneric, 

Și tăinuit într-însul zăcea totul fără viaţă... 
În pasajul unde se prezintă facerea lumii, un punct se mișcă și, 
prin dezechilibrul creat, pune în raport muma și Tatăl, 
nebuloasa primară ordonându-se și devenind cosmos. Explică 
modul cum se organizează elementele care sunt atrase în viață 
de dorul nemărginit, expresia voinţei de a trăi. 


10. 


ti. 


12. 


După constituire, lumea este văzută din perspectiva infinitului. 
Pornind de la versul Muști de-o zi pe-o lume mică de se mă- 
sură cu cotul, explică viziunea eminesciană despre ceea ce 
poate reprezenta omul în vastitatea infinitului. 

Gândul îl poartă pe bătrânul dascăl (expresie a geniului) cu mii 
de veacuri înainte; el își închipuie sfârșitul lumii printr-o per- 
spectivă de apocalips. Comentează imaginea artistică a stin- 
gerii finale și a recăderii în noaptea neființei. 

Explică ideea ciclicității, exprimată în versul Căci în sine îm- 
păcată reincep-eterna pace... 


Conditia omului superior în lumea comună 


L. 


2. 


Prezintă iluzia pe care bătrânul dascăl și-o face în legătură cu 
soarta renumelui său în viitor. 

Comentează valoarea aforistică din versurile: 

Și când propria ta viată singur n-o știi pe de rost, 

O să-și bată alții capul s-o pătrunză cum a fost? 

Identifică prezența în text a motivului zădărniciei, preluat din 
filozofia Ecclesiastului: Vanitas vanitatum et omnia vanitas 
(lat. Deșertăciunea deșertăciunilor, totul e deșertăciune). 
Arată prin ce se caracterizează discursul mititelului din textul 
eminesican. 

Una dintre figurile retorice folosite de Mihai Eminescu în acest 
text este ironia, prin care se enunță o apreciere sau o laudă, 
ambele simulate, pentru a se înțelege că este vorba de contra- 
riul a ceea ce se vrea să se comunice. Precizează în ce constă 
ironia poetului. 

În primele ediţii ale poeziilor eminesciene, îngrijite de Titu 
Maiorescu, Scrisoarea I era intitulată Satira I. Reacţia mes- 
chină şi injustă a posterității față de meritele savantului justi- 
fică titlul inițial. Demonstrează că partea a cincea a poeziei 
(versurile 97-114) este o satiră. 

Scrisoarea I se încheie cu o meditaţie lirică asupra unei idei 
filozofice. Comentează finalul poeziei, relevând pătrunderi de 
pastel și odă, reluate, cu mici retușuri stilistice, pentru o replică 
a începutului. 

Poezia lui Mihai Eminescu reprezintă apogeul limbajului poetic 
romantic în literatura română. În ultima etapă a creației sale 
(căreia îi aparţine şi Scrisoarea I), poetul renunţă la figurile de 
stil numeroase și acordă o mai mare atenţie figurilor de con- 
strucție și de sunet. Identifică în text și explică cel puţin câte 
un exemplu pentru următoarele figuri: enumerarea, intero- 
gaţia, invocaţia, antiteza, aliteraţia. 

În studiul Eminescu și poeziile lui, Tita Maiorescu remarca, 
printre altele, valoarea rimei eminesciene, exemplificându-i 
noutatea prin câteva extrase: luminându-l/ gândul, Tisa/ 
Plânsu-mi-s-a, recunoască-l! dascăl etc. Extrage din Scri- 
soarea I câteva rime rare și explică realizarea lor la nivel 
morfologic. 


A owm fe Le m ment. de 
deatfprninbelee om aftu ba a 
Tinda > miplacat acerte mun: 
Ah du asemena Honte 
dabi dir kainoms , Sed 
Oreki Manda , Hio & 
tarut A min Vula Marea: 
si irma , pre s Dora na 
ba W nepet at Dah 


EN ciag axec 


Hkt 


Scrisoare către lacob Negruzzi a 
lui Mihai Eminescu (1887) 


„Moduri predicative: 


LIMBĂ ŞI COMUNICARE 


FIGURI DE STIL ȘI PROCEDEE.DE EXPRESIVITATE 


Modurile verbului 


„ indicativul 


a 


imperativ (Spui ce mai ăi de spus și pleci’). TA 
'Imperfectul arată o: acțiune desfășurată de-a lungul unei pe- 
rioade de. timp trecute, simultană cu altă acțiune trecută; de aceea, 
imperfectul este timpul naraţiunii: Poate avea valoare de imperfect 
narativ sati descriptiv: (Pe atunci priveam norii.ore în șir.), valoare 
iterativă (Se întâlneau zilnic.), valoare de condițional perfect (Dacă 


optativ (Voiam să știu ce mai faceți.) 


tăceai, oiam ? mai fa 
Y rfe este şi indicele trecerii de la 


filozof rămâneai.) sau de 
timp at povestirii, îm 


fa i 
s 


plomatică.) sau poate avea valoare de viitor anterior (După ce veți 
citi textul, vom discuta mesajul său.): Viitorul mai poate avea valoa- 
rea modului imperativ (Decizia vă fi dusă la îndeplinire.); prezumtiv 
(Așa o fi, n-o fi așa...), optativ (Am să vă rog să fiți mai atent.). 
Utilizarea viitorului popular îri textul literar este o-mașcă a oralității. 

Viitorul anterior exprimă o acţiune care urmează să aibă loc 
după momentul, vorbirii, și înaintea, altei acţiuni viitoare; este un 
timp folosit rar şi livresc, dar formele populare (oi fi spus, ăți fi 
spus), omonime cu prezumtivul, sunt mărci ale oralității. 

Prezentul conjunctiv exprimă nesiguranța, dorința (Să sărim 
în luntrea mică... Mihai Eminescu), o acțiune viitoare (Să răspund 
sau să nu răspund.) sau situată imprecis în timp (Eu să muncesc, iar 
ni să stai?), dar poate avea și valoare de imperativ (Să asculţi sfatul 
meu!). Pertectul conjunctiv Exprimă concesia, îndoiala (N-ar fi 
scos o vorbă, să-l fi picat cu ceară!) sau condiţia în trecut (O oră să 
fi fost amici... Mihai Eminescu). ie 

Condiţional-optativul exprimă o acțiune realizabilă, o dorință 
(Jelui-m-aș și n-am cui. Folclor; în blestethe! Mânca-i-ai coada!) şi 
condiția îndeplinirii dorinţei (De-ar ști omul ce-ar păţi, dinainte s-ar 
păzi.). Formele inversat apar în vorbirea populară sau în construcții 
afective (mirazin-aș?). : 1 

Imperativul exprimă o acțiune realizabilă; un ordin, o dorință, 
o rugăminte (Pîno-n codru laiizvorul/ Care tremură pe prund: Mihai 
Eminescu). : 

* 

Infinitivul denumeşte o acţiune continuă, ca proces; infinitivul 
mai poate avea vajoare de torijunctiv, de imperativ sau de gerunziu. 
Gerunziul exprimă o acţiune în desfășurare, simultan cu o altă ac- 
fiune; în ehunțuri exprimă însușiri ale verbelor (De-atâtea nopti aud 
plouând/ Aud materia plângând. George Bacovia). Participiul de- 
numeşte acțiunea suportată sau săvârșită de uriobiect; prin conver- 
siune, devine adjectiv (fericit, mulțumi, liniştit etc.); iar unele devin 
substantive prin articulare (Tot păţitu-i pricăput.). Supinul denu- 
mește acțiunea, fiind uneori echivalent cu prezentul (Ușor de spus, 
greu de făcut.); acțiunea exprimată de supin reprezintă scopul (Ce 
mai este de făcut?), mai rår Cauza (De urât mă duc de-acasă/ Și 
urâtul nu mă lasă. Jon Creangă) unei ătțiuni expuse anterior. 

1 PN . 


EVALUARE CURENTĂ 
APLICAȚII 


1. Scrie un eseu structurat în care să prezinți viziunea bătrânului 
dascăl (omul de geniu) cu privire la nașterea și stingerea lumii. 
În redactarea eseului, vei respecta următoarele repere: 

+ portretul bătrânului dascăl (antiteza); 

- imaginea poetică a haosului primordial; 

e organizarea haosului și transformarea lui în cosmos; 

e închipuirea sfârșitului lumii. 

Repere de autoevaluare a eseului structurat: 

- reliefarea contrastului dintre aspectul exterior sărăcăcios al 
bătrânului dascăl și mintea sa genială, prin care poate stăpâni 
întreg universul; 


conjunctivul 


condițional-optativul 


imperativul 


Moduri nepredicative 
infinitivul 


gerunziul 


participiul 


supinul 


Mihai Eminescu, 
sculptură de Gheorghe Anghel 


+ prezentarea haosului primodial ca expresie a capacităţii ima- 
ginative a bătrânului dascăl, relevarea unor imagini poetice 
bazate pe tehnica antonimică (fiinţă — neființă, nimic — tot) şi 
pe definirea prin negație; 

* relevarea modului cum a luat naștere lumea, ca urmare a unui 
raport între două elemente (muma și Tatăl); organizarea lumii 
prin dezagregarea perfectei omogenități a haosului primordial 
şi constituirea elementelor alcătuitoare (lună, soare, stihii); 
nașterea lumii prin atragerea în viață de un dor nemărginit 
(schopenhaueriana „voință de a trăi”); 

e prezentarea sfârşitului lumii ca viziune a omului de geniu, ca- 
re-și închipuie stingerea soarelui, înghețarea planeților, rătă- 
cirea lor haotică prin spaţiu (prin tulburarea legilor mecanicii 
cereşti), recăderea în noaptea nefiinţei, revenirea la eterna 
pace iniţială. 

Epistola în versuri a fost introdusă la noi de Grigore Alexan- 
drescu, poet cerebral și interiorizat, lipsit însă de vocația de 
tribun a colegilor săi de generație. Genul epistolar a culminat 
în literatura noastră cu cele cinci Scrisori eminesciene. Prin 
articularea lor majoră, Scrisorile sunt niște satire; ele scot în 
relief invectiva şi antiteza. Demonstrează, pentru fiecare dintre 
ele, că este o satiră şi că modul în care este construit textul se 
bazează pe antiteză. 


DI! INICIOILIONDIER TIEIXIT! 


Cosmicul a constituit pentru Mihai Eminescu o temă predi- 
lectă, pe care a tratat-o în diferite perioade ale creației. Poeţii 


` romantici, mânaţi de ambiția de a cuprinde într-o viziune glo- 


bală începutul și sfârşitul unui fenomen, cu atât mai mult naşte- 
rea și pieirea lumii, au acordat un interes deosebit cosmogoniei. 
Romanticul era captivat de grandoarea temei şi de posibilitatea 
de a-și lăsa imaginaţia să călătorească spre începuturile univer- 
sului. 

Primul peot român care a creat o epopee cu subiect cosmogo- 
nic a fost Ion Heliade-Rădulescu. Anatolida, concepută în 
douăzeci de cânturi, din care nu a publicat decât cinci, își 
urmează îndeaproape cele două modele: Paradisul pierdut de 
John Milton, poet englez din secolul al XVII-lea, şi Biblia. 
Cartea Facerii din Vechiul Testament începe astfel: 

1. La început a făcut Dumnezeu cerul şi pământul. 

2. Și pământul era netocmit și gol. Întuneric era deasupra 
adâncului și Duhul lui Dumnezeu se purta pe deasupra apelor. 
3. Și a zis Dumnezeu: „Să fie lumină!” Și a fost lumină. 

4. Și a văzut Dumnezeu că e bună lumina, și a despărțit Dum- 
nezeu lumina de întuneric. 

5. Lumina a numit-o Dumnezeu ziuă, iar întunericul l-a numit 
noapte. Și a fost seară și a fost dimineaţă: ziua întâia. 

Citeşte întreg capitolul | din Cartea Facerii şi explică viziu- 
nea biblică despre facerea lumii. 

Cosmogonia apare și în alte poezii eminesciene. Identifică şi 
comentează pasajele cosmogonice din Rugăciunea unui dac, 
Demonism şi Luceafărul. 


LINIA! ÎNITIERDIENTIEIX]T! 


În filozofia antică se considera că universul a luat naștere 
dintr-un element primordial. Alege unul dintre elementele pri- 
mordiale, apă, aer, foc, pământ, pe care îl consideri potrivit 
pentru a simboliza iubirea-pasiune (erosul). Motivează-ţi ale- 
gerea într-un eseu liber, de 5-10 rânduri. 

Indică o legendă mitologică grecească, pe care o consideri po- 
trivită pentru a completa adecvat una dintre următoarele afir- 
mații: 

În opinia mea, iubirea-pasiune (erosul) poate fi înfățișată 
printr-o întâmplare legată de personajul mitologic ....., deoa- 
rece legenda spune că... 

În opinia mea, iubirea-pasiune (erosul) poate fi înfățișată 
printr-o întâmplare legată de personajul mitologic Hercule, 


deoarece legenda spune că... 


ODĂ 


(în metru antic) 
de Mihai Eminescu 


Nu credeam să-nvăţ a muri vrodată; 
Pururi tânăr, înfășurat în manta-mi, 
Ochii mei nălțam visători la steaua 
Singurătății. 
Când deodată tu răsăriși în cale-mi, 
Suferinţă, tu, dureros de dulce... 
Pân-în fund băui voluptatea morții 
Nendurătoare. 
Jalnic ard de viu chinuit ca Nessus, 
Ori ca Hercul înveninat de haina-i; 
Focul meu a-l stinge nu pot cu toate 
Apele mării. 
De-al meu propriu vis, mistuit mă vaiet, 
Pe-al meu propriu rug, mă topesc în flăcări... 
Pot.să mai renviu luminos din el ca 
Pasărea Phoenix? 
Piară-mi ochii turburători din cale, 
Vino iar în sân, nepăsare tristă; 
Ca să pot muri liniștit, pe mine 
Mie redă-mă! 


Odă (în metru antic), 
desen de Ligia Macovei 


Odă — specie a genului liric, 
cu caracter solemn, în care se ex- 
primă sentimentele de admiraţie, de 
preamărire față de un ideal, de o per- 
sonalitate, de un eveniment. După 
conținut, odele pot fi sacre, eroice, 
patriotice, erotice, ocazionale etc. 
Specia s-a dezvoltat din cântecele 
rituale închinate zeilor în lumea an- 
tică. În literatura română au scris ode: 
Vasile Alecsandri (Cântecul gintei 
latine, Odă ostaşilor români), 
Mihai Eminescu (Odă — în metru an- 
tic), Al. Mateevici (Limba noastră) 
etc. 


Elegie — specie a liricii în care 
se exprimă un sentiment de tristețe, 
de regret, de melancolie. Deseori 
cuprinde elemente filozofice, so- 
ciale, de iubire, de natură, în funcție 
de aspectul de viaţă care determină 
sentimentul dominant. Cultivată în 
Antichitate de Ovidiu, în secolul al 
XVI-lea de Ronsard şi Camões, cu- 
noaşte o dezvoltare aparte la poeţii 
romantici Lamartine, Leopardi, 
Klopstock, Schiller, Hölderlin, Byron 
ş.a. În literatura română, elegia este 
cultivată începând cu preromantis- 
mul şi romantismul, de Vasile Câriova, 
Vasile Alecsandri, Grigore Alexan- 
drescu, Mihai Eminescu, iar apoi, în 
secolul al XX-lea, de lon Pillat, 
Lucian Blaga, Vasile Voiculescu ş.a. 

Meditaţie — specie a liricii filo- 
zofice, în care se exprimă cu mijloa- 
ce artistice reflecţii asupra existen- 
tei. Apărută în Antichitate, cunoaşte 
o maximă dezvoltare în romantism, 
când lirismul filozofic atinge zonele 
contemplației, şi o nouă strălucire în 
perioada modernă. Temele medita- 
tiei filozofice sunt absolutul, divinita- 
tea, viața, moartea, timpul, iubirea, 
repetabilitatea istoriei ş.a. Specia 
este cultivată de poeții romantici La- 
martine, Victor Hugo, Leopardi, Novalis, 
Heine, Keats, Byron ş.a., ulterior de 
R.M. Rilke, P. Valery. iar în fiteratura 
română de Vasile Cârlova, lon 
Heliade-Rădulescu, Grigore Ale- 
xandrescu, Mihai Eminescu, Tudor 
Arghezi, lon Pilat, Lucian Blaga 


ş.a. 


Apolinic şi dionisiac (de la 
numele zeilor Apollo şi Dionysos) — 
categorii estetice formulate de filozo- 
ful german Nietzsche (1844-1900) 
în lucrarea Naşterea tragediei din 
spiritul muzicii (1872), în legătură 
cu arta grecească, însă cele două 
atitudini pot fi aplicate şi la creaţii 
artistice din toate timpurile. Prin- 
cipiul apolinic reprezintă atitudinea 
contemplativă, gândirea senină, în- 
temeiată pe echilibru, armonie şi mă- 
sură, în opoziţie cu principiul dioni- 
siac, principiu dinamic şi de trăire 
dezlănțuită a forțelor inconştiente, 
descătuşare a instinctului. 


PUNCTE DE REPER 


Poezie a maturității artistice depline, Odă (în metru antic) este 
publicată în 1883, în ediţia princeps realizată de Titu Maiorescu. La 
nivelul semnificaţiilor, Odă (în metru antic) şi Glossă se află într-o 
relație de complementaritate, ce luminează şi adânceşte sensurile 
Luceafărului. 

Oda a cunoscut, ca mai toate poeziile eminesciene, un proces 
îndelungat de elaborare, aproximativ între 1873-1882, care cuprinde 
şapte variante, înaintea formei finale. Punctul de plecare a fost Odă 
pentru Napoleon, având inițial unsprezece strofe (apoi treispreze- 
ce), care, abandonată în favoarea unei meditații elegiace pe tema 
iubirii, devine ulterior, în urma unui proces de subiectivare și con- 
centrare (Perpessicius), poemul de cinci catrene, cu elemente de 
elegie erotică, meditație și rugă de mântuire. În succesiunea de 
variante se modifică tema, tonalitatea lirică și dimensiunea poemu- 
lui: de la titanism la geniu, de la erou la poet şi apoi la om, de la 
imaginea vanităţii Cezarului la imaginea poetului suferind din iu- 
bire și apoi la ruga de mântuire a omului, de la adresarea directă 
(discurs liric la persoana a II-a) la monolog (confesiunea la per- 
soana I}, de la tonalitatea de odă la aceea elegiacă. Poemul păstrează 
însă titlul, metrul antic (tiparul formal) și câteva motive centrale: 
singurătatea, indiferența, nemurirea, visul. 

Spre deosebire de poeziile de tinereţe pe tema iubirii, acum 
construcţia se abstractizează, textul devine hieratic; tonul pasional 
este abandonat. Ca și în Glossă, poetul toarnă în forma perfectă a 
unei structuri clasice o suită de cugetări despre marile probleme ale 
existenței umane: iubirea, moartea, cunoaşterea, autocunoașterea. 
Este prezentă viziunea romantică asupra raportului dintre omul su- 
perior și lumea comună. 

Primul vers, Nu credeam să-nvăț a muri vrodată, surprinzător 
prin structură și semnificaţie, sintetizează atitudinea fundamentală 
din poem. Unele sintagme devin emblematice şi concentrează 
ipostazele lirice: pururi tânăr, ochii mei nălțam visători, steaua 
singurătăţii, suferință... dureros de dulce, nepăsare tristă, pe mine 
mie redă-mă. 

Urmărind dispunerea timpurilor verbale în cele cinci strofe, se 
constată că poezia înfăţişează un ciclu existențial complet, în patru 
secvenţe poetice: atitudinea contemplativă din trecut (strofa I), în- 
tâlnirea cu experiența fundamentală, factor perturbator al vechii 
stări de graţie (strofa a II-a), prezentul trăirii (strofele a III-a şi a 
IV-a), proiecția în viitor și ruga (strofa a V-a). Antiteza între ne- 
păsare şi tulburare conferă tragismul stării poetice. 

Poza romantică a geniului însingurat, însetat de cunoaştere ab- 
solută, detașat de trăirile lumii terestre este repede înlocuită cu ima- 
ginea omului suferind din iubire. Întâlnirea cu iubirea este bruscă și 
neașteptată: Când deodată tu răsăriși în cale-mi. Pierderea singură- 
tății înseamnă pierderea de sine, de unde suferința exacerbată și 
arderea. Cunoaşterea de sine înseamnă unificarea sinelui după tră- 
irea mistuitoare a erosului. Ultimele versuri fac din poem o rugă de 
mântuire, de intrare în moarte a ființei însetate de absolut, după 
parcurgerea ultimei etape de inițiere în viață: cunoașterea de sine. 


EXPLORAREA TEXTULUI 


Stabileşte structurarea secvenţelor poetice în discursul liric, 
având în vedere unul dintre următoarele criterii: 

- dispunerea modurilor şi a timpurilor verbale în fiecare din 
cele cinci strofe; 

- dispunerea mărcilor de persoană în cele cinci strofe; 

- ipostaza apolinică şi ipostaza dionisiacă a eului liric. 


Explică semnificaţia simbolurilor/ a sintagmelor emblematice 
din enumeraţia care surprinde trăsături asociate posturii ro- 
mantice a geniului, în prima strofă. 


În poezia eminesciană a iubirii, epitetul dulce exprimă un mo- 
ment de maximă intensitate afectivă, ca de exemplu: O, dulce-al 
nopții mele domn,/ De ce nu vii tu? Vină! sau Sub raza ochiului 
senin/ Și negrăit de dulce (Luceafărul). În Odă se produce o 
modificare de sens, ca la romanticii Tieck sau Novalis: durerea 
este resimțită ca voluptate. Discutaţi semnificaţiile sintagmei 
oximoronice din versul: Suferință, tu, dureros de dulce..., prin 
raportare la contextul strofei. 


Explică rolul triplului epitet al verbului în structura: Jalnic ard 
de viu chinuit, care deschide secvenţa poetică a coborârii în 
lumea telurică/ a trăirii dionisiace. 


Comparaţia clasică, de tip homeric, nu mai relevă doar simplul 
raport de asemănare dintre două obiecte, două persoane sau 
două acțiuni. Ea dezvoltă puternic al doilea termen, al cărui 
caracter concrei rezidă adesea din descrierea extinsă a unei 
situaţii ori a unui fenomen sau apelează la informaţia culturală 
a cititorului. Este ceea ce face și Eminescu în Odă (în metru 
antic). Arată rolul celor două comparații (...ca Nessus,/ Ori ca 
Hercul...) în conturarea semnificației de ansamblu a poeziei. 


Comentează versurile finale Ca să pot muri liniștit, pe mine/ 
Mie redă-mă!, prin evidenţierea relaţiei dintre ideea poetică şi 
mijloacele artistice. 


Explică semnificația titlului, în relaţie cu textul poeziei, având 
în vedere: 

- în ce măsură conținutul poetic aparţine speciei lirice odă; 

- motivarea precizării din paranteză, prin referire la versificație. 


Prezintă modul în care: muzicalitatea produsă de metrică, 
structurile oximoronice (de exemplu: Suferinţă, tu, dureros de 
dulce...), interogaţia retorică: Pot să mai renviu luminos din el 
ca/ Pasărea Phoenix?$i comparaţiile contribuie la sublinierea 
ideii poetice. 


Oximoron (gr. oxys: înțepător, 
inteligent şi mors prostänac, nebun, 
năuc) — figură de stil (din categoria 
celor de opoziţie) care constă în ală- 
turarea a doi termeni cu înţeles con- 
tradictoriu din care cel puţin unul 
trebuie înțeles în sens figurat. Se 
creează astfe! o logică a limbii dife- 
rită de cea a gândirii, cu efecte ex- 
presive surprinzătoare: Venere, mar- 
mură caldă, ochi de piatră ce scân- 
teie, Neguri albe, strălucite/ Naşte 
luna argintie... 


Comparaţie (lat. comparatio: 
asemănare). Este o figură de stil 
(din categoria celor de analogie) 
care exprimă raportul de asemâna- 
re între doi termeni (comparant şi 
comparat), pentru a scoate în evi- 
dență caracteristicile unuia dintre ei 
şi oferind astfel expresivitate limba- 
jului. Trăsătura comună poate fi 
exprimată direct în text sau dedusă 
din context: Trecut-au anii ca nouri 
lungi pe şesuri;, ...zilele îmi sunt/ 
Pustii ca nişte stepe. O situaţie 
deosebită o are comparatia de tip 
clasic, numită şi homerică, o struc- 
tură care se distinge printr-o mări- 
me neobişnuită a comparantului: 
Tocmai ca leul când vine pe 
neaşteptate în cuibul/ Cerbului 
sprinten şi puii de cerb îi înhaţă şi-i 
rupe/ Lesne cu colții vârtoşi şi 
frageda viață le sfarmă,/ Cerbul, 
de-o fi chiar aproape, nu poate ni- 
mic să le-ajute,/ Doar e şi dânsul cu- 
prins de-o straşnică spaimă; de-ace- 
ea/ EI o tuleşte-n pădure şi-acolo 
răzbate-n desişuri/ Şi se zoreşte 
şi-asudă, gonit de puternica fiară:/ 
Astfel pe fiii lui Priam de moarte să-i 
apere nimeni/ Nu îndrăzni la troieni, 
fugeau doar de spaimă cu toții. 


LIMBĂ ŞI COMUNICARE 


at 


EXPRESIVITATEA UNOR STRUCTURI MORFOLOGICE a SINTACTICE 


wA 
La nivel morfologic, sursele pepreșivităţii tot fi: 


Hf 


- Frecvența anumitor părţi de vorbire. 
Aglomerarea de substantive și adjective este 


specifică descrierii (tablou, portret), Prezența "i~ 
verbelor în descriere transmite emoția celui care , 


contemplă. Descrierea literară conţine imagini, 
artistice şi înglobează diverse figuri de stil; ele- 
mentele descrise sunt denunte prin substantive, 
care primesc determinante adjectival cu văloare 
stilistică de epitete. 

Frecvența verbelor este specifică u unei scene 
dominate de dinâmism (de, Exemplu, , scena de 
toptă din Scrisoarea [II de Mihai Erminescu)., 


`+ Prezența unei părți de vorbire, obiectivi inu- 
tilă comunicării, în context., 


NGN fragmentul, Și odată mi ț-o înșfacă ei, 
unul de o mână șisaltul de ceelaltă şi hai hail? “adve je erbe € deictice “de timp: 


hai, hiai! în żori de ziuă ajung lâ palat. (oii Creatia) 
interjëcțiá' şi forkiele pronuinielui + dativul etic, 


w Proart teuulte n, 


La nivel sintactic, sursele expresivitäii pot fi: 


"Opri 


i 


dativul posesiv — pot lipsi, dar prezenţa lor spo- 
""reşte expresivitatea textului. 
"“3Selectarea celei mai expresive variante a 


n unei:categorii morfologice pentru un anumit con- 


„text: superlativul absolut, formule de adresare (ex- 
primarea politeții, afecțiunii sau ironiei) etc. 
„De „exemplu, < superlativul absolut expresiv: 
) tă; Rumenind sfrăvechii codri 
și câsteliil singuratic. (Mihai Eminescu) 


«Utilizarea anumitor semnificaţii. ale cate- 
| goriilor morfologice. PE or 
De'exemplu, mărci ale prezenței vorbitoru- 
lui âri textul literar; indici ai persoanei (pronume 
personale sau categoria: persoanei. în flexiunea 
„Yerbală); indici ai „timpului, (timpurile verbale și 
acum, atunci, ieri, azi 
ES H indici ai. spaţii (p ronume  demonstrătive, 
aens baia timp: aici, icolo etc.). 


. boir 
iy iii Ar Eana 


A 


paa y GEER n 


-e Topica: topica EE este netă expresi, 
abaterile’ de :la topica normală sunt. întotdeauna 


expresive. Cele thai obişriliițe” abateri, pice, şunt: 5 
area, intercalarea, i çon., 


inversiunea, dislocarea, izo 
strucţiile redundante (anticipare și reluare)... 
Exemplu de inversiune: Lacul codrilor albas- 


tru/ Nuferi galbeni îl încarcă. (Mihai Eminescu) + . 


„___* Construcții reflectând sfărâmarea struc- 
turii logice a enunțului; anacolutul, construcțiile 
incidente (parantezele, digresiunile), elipsa. " 


În receptarea textului poetic Odă (în metru 
antic) se observă expresivitatea unor structuri 
morfologice şi sintactice. 

Reciteşte poezia Odă (în metru antic) pentru 
a răspunde următoarelor cerinţe: 


1.  Incipitul este un vers șocant și din punctul 
de vedere al structurii sale morfologice: o înlăn- 
tuire de trei verbe, aflate la moduri diferite, struc- 
tură aşezată între două adverbe. Grupaţi-vă în 
trei echipe, discutați și răspundeți la câte una 
dintre cerințele următoare: 


Exemplu d de miza Cine se-ncălzește la 
i soare nu-i pasă i de lună, (Œ olclor) E 


=é Rorme combinate de coordonare și subor- 
donăre! repetiţia, tautologia, pleohasmul, antiteza, 


i paralelismul sintactic, chidsmul. 


Exemplu de antiteză; Amândoi avem o boală/ 
Și am căzut victima ei:/ Eu, chelia naturală,/ Tu, 
chelia de idei. (Cincinat Pavelescu) 


a. Menționați în ce plan considerați că poate 
fi plasat acest vers alcătuit din verbe și adverbe: 
al reflecției/ al meditației, al trăirii/ al experien- 
tei, al intenţiei/ al aspiraţiei, altul. 

b. Explicaţi semnificaţia utilizării moduri- 
lor și a timpurilor verbelor din versul incipit. 
Țineţi cont în explicație și de ordinea lor, dar și 
de sensul verbelor. 

c. Explicaţi rolul adverbelor nu și vrodată 
în versul incipit. 

2.  Motivează frecvența adjectivelor și a substan- 
tivelor, în prima strofă. 


3. Explică valorile expresive ale unor categorii 
morfologice (adverbele, verbul la perfect simplu, 
opoziția persoanelor pronominale) în primul vers 
al strofei a Il-a: Când deodată tu răsăriși în 
cale-mi. 


4. A doua secvenţă poetică realizează trecerea 
de la o ipostază la alta (geniu abstras din contin- 
gent — muritor suferind de iubire). Exprimă-ți 
opinia despre rolul repetării pronumelui fu, în 
strofa a doua, în relație cu ipostaza eului poetic. 
5.  Precizează semnificația interogaţiei retorice 
care încheie strofa a patra. 


6. În strofa a V-a, verbele la imperativ pro- 
iectează la nivel intențional, în viitor, dorita stare 


de linişte. Moartea presupune o refacere a unităţii 
sufleteşti pierdute în tumultul trăirilor, refacerea 
unității eului și a sinelui. La alegere: 
a. Explică valoarea expresivă a pronumelui 
personal de persoana I singular, în ultima strofă. 
b. Comentează semnificația epitetului în 
structurile lexicale în care apare, în ultima strofă. 


7. Urmăriţi diferitele contexte ale apariţiei în 
poezie a verbului a putea, la persoana I singular. 
Discutaţi despre posibilele semnificații ale ver- 
bului și despre ipostazele eului sugerate în fiecare 
strofă. Se poate avea în vedere și sensul primului 
vers care în patru dintre variantele anterioare era: 
Nu credeam că pot ca să mor vreodată. 


PREZENTAREA DE CARTE“ 


Prezentarea de carte este un text în care 
semnatarul își argumentează opinia despre im- 
portanţa, utilitatea sau necesitätea lecturii unui 
volum. având caracter literar sau nonliterar; este 
un text cu scop informativ şi persuasiv, în acelaşi 
timp. De obicei, acest tip de prezentare este uti- 
lizat de edituri pentru promovarea aparițiilor re- 
cente și este realizat de persoane avizate, cum 
sunt criticii literari sau persoaneledesemriațe din 
cadrul departameritului de, relații: publice al casei 
editoriale. 

Etapele unei activități de prezentare de car- 
te pot fi următoarele: 

° solicitarea lecturii unei cărți preferate sau 
recent apărute; 

+ menționarea cadrului prezentării (timpul 
alocat, tipul de prezentare: scrisă sau orală, pla- 
nificarea calendaristică a prezentărilor); 

, e activitatea individuală: alegerea cărții de 
prezentat, documentarea (lectura cărții), redacta- 
rea textului, susținerea prezentării în fața clasei, 

* evaluarea prezentărilor susținute, atât în 
funcţie de paşii indicaţi inițial, cât și de modul 
propriu-zis de prezentare (stilul redactării; com- 
ponenta nonverbală și paraverbală). 

Pașii de-urtaf în- ali edi pnei i prezehitäi 
de carte: tan SU ANA Pra pi 
"1; Itrareg în text şi abolit problematicii 

Cartea pe tară doresc să v-o prezint èste... 

Cartea lui..., intitulată... prezintă/ înfățișzăză... 


2. Provocarea auditoriului/ cititorului pe par- 
cursul expunerii 4 
„ Am citit puţine cărți caâi, de interesante/ 
documentate despre... 
Nu am mai citit ceva atât de interesant/ 
documentat! frumos exprimat despre... 
-: "Ce credeți că s-ar fi întâmplat dacă X nu ar 
fi...2/ Ce credeți că a făcut X în acest moment? ` 
+3. Ieşirea din text 
Cartea merită citită pentru că... 
Vă invit să citiți cartea pentru... 


Componentele prezentării 

a. componenta informativă: 

< prezentarea unor date despre autor; 

* menționarea altor lucrări cu o tematică ase- 
mănătoare sau a altor lucrări ale aceluiași autor 
cu care se pot face conexiuni; 

* prezentarea coordonatelor gentrale ale pro- 


-blematicii, fără detalii. 


b. componenta subiectiv-persuasivă: 
+ formularea textului la persoana I singular; 
* susținerea unor afirmaţii prin citate din carte; 
* consideraţii despre stilul și limbajul cărții; 
„* menționarea categoriilor de cititori cărora 
le-ar putea plăcea cartea și de ce; 
„+ exprimarea gândurilor şi sentimentelor față 
-de cartă; 
` e formularea unei concluzii/ aprecieri per- 
sonale: 


ij 


Volumul de corespondenţă inedită Mihai 
Eminescu-Veronica Micle, intitulat Dulcea mea 
Doamnă/ E minul meu iubit, a fost considerat la 
apariţie, în anul 2000, un eveniment cultural. 
Volumul s-a bucurat de aprecierile criticilor și 
ale istoricilor literari, care au tuat forma unor 
discursuri cu prilejul lansării sau a unor texte de 
prezentare a cărţii, publicate în diverse reviste 
literare, dar şi pe coperta a patra a volumului. 

Citeşte următoarele prezentări de carte: 


O întâmplare incredibilă: printr-un şir de 
coincidente ce formează, ele însele, subiectul unui 
posibil roman senzaţional, o profesoară de la 
Universitatea Indiana, Bloomington, d-na Christina 
Zarifopol-lilias, a intrat în posesia unei verita- 
bile comori: nouăzeci şi trei de scrisori adresate 
de Mihai Eminescu Veronicăi Micle, cincispre- 
zece epistole ale Veronicăi către Eminescu și 
două către sora acestuia, Harietta, precum si o 
notă a lui Maiorescu, scrisă pe-un ton ultimativ, 
adesată marelui poet. Toate, absolut toate, ine- 
dite! 

Pentru a ne da seama de importanţa co- 
vârşitoare a descoperirii, e suficient să spun că, 
până în clipa de față se cunosc aproximativ 
optsprezece scrisori ale poetului către iubita lui 
(aproximativ, pentru că o parte din ele sunt în 
opinia specialiştilor, falsuri) și patruzeci și opt 
adresate de Veronica lui Eminescu. Acesta e cor- 
pus-ul pe care s-a fundamentat legenda iubirii 
absoluie a literaturii române. Și tot pe ea s-au 
bazat exagerările, interpretările tendenţioase, 
concluziile pripite, intrigile ieftine, meschină- 
riile joase. 

[...] Scrisorile lui Eminescu vor corecta, cu 
siguranță, aprecierile răutăcioase, conform că- 
rora poelul era agasat de neîncetatul asalt amoros 
al năbădăioasei metrese din Copou, după cum 
scrisorile Veronicăi vor schimba radical ima- 
ginea nedreaptă a femeii superficiale, ușuratice, 
iresponsabile, rapace, necredincioase și cicăli- 
toare. Dar nu numai atât: ele conțin o sumedenie 
de informaţii de prim-ordin asupra relaţiilor ten- 
sionate dintre Eminescu şi Caragiale, detalii despre 
famila Slavici și despre importanți oameni po- 
litici ai vremii (Maiorescu, Kogălniceanu, Conta, 
Macedonski). Și mai ales despre creația lui 
Eminescu, despre gândirea lui politică și socia- 
lă. Aşadar, nu doar un mare eveniment cultural, 
ci şi o extraordinară surpriză umană ce ra- 


diografiază complicatele relații — tandre și iro- 
nice, încrâncenate și ludice, amare și zglobii, 
naive și îngândurate, severe şi generoase, ima- 
ture şi grave — dintre doi tineri din veacul trecut 
care se iubeau cu pasiune. 

O mană cerească pentru istoricul și cerce- 
tătorul literar, dar. mai ales, o lectură îmbucu- 
rătoare pentru cititorul obișnuit. O poveste 
mirifică, plină de parfumul unei lumi romantice, 
stând, ca într-un blestem, sub vraja erosului și a 
morții. 

(Mircea Mihăieş, Ziarul de duminică) 


Viața cotidiană a gazetarului de la Timpul 
și problemele lui sunt uimitor de actuale: se pare 
că lumea românească nu s-a schimbat prea mult 
de un secol și ceva încoace. Din scrisori se for- 
mează spontan imaginea omului, cu tot ome- 
nescul său, precum şi „aerul timpului”, pe care 
poezia, fraza căutată le-ar fi destrămat. Cores- 
pondența „romanticului” Eminescu prezintă 
pandantul „realist” al creaţiei sale. Ceea ce nu 
înseamnă că scriitorul lipsește cu totul din 
pagină, că oricine scria asemenea scrisori în 
veacul romantic. Un simţ epistolar înnăscut se 
manifestă nu numai prin ceea ce nu conțin. 
Ajunge o simplă comparatie între paginile celor 
doi corespondenți pentru a vedea diferența: la el 
registrele diferite (tonul ludic sau grav, tonul de 
zile mari sau cel de toată ziua) sunt stăpânite 
perfect și nu strică omogenitatea întregului. 
Micile jocuri amoroase stau foarte bine lângă 
durele adevăruri dezvăluite iubitei sau lângă 
știrile nesemnificative, gelozia lângă dragoste, 
oboseala şi blazarea lângă momentele de 
încredere sau de linişte sufletească. [...] Pachetul 
lui de scrisori e destul de actual la nivelul limbii 
care n-a îmbătrânit prea mult de atunci (lexicul 
şi maniera de a formula o idee), în schimb pe 
foile ei ridurile limbii sunt mai ușor de observat. 
În scrisorile Veronicăi Micle tonul pare adesea 
cu o octavă mai sus, mai jos, prea poetic sau 
prea prozaic, dar asta nu le distruge atractivi- 
tatea [...]. 

Istoria şi critica literară au de profitat 
îndeajuns din aceste scrisori: pe lângă critica 
genetică căreia nu-i rămâne decât să pună în 
paralel scrisorile şi poemele anilor 1879-1883, 
există câteva plicuri care par destinate cerce- 
tătorului operei eminesciene: scrisoarea din 2 
mai 1882, despre importanța „remanierilor” şi 


despre impresia poetului că va scrie numai 
proză, scrisorea din 10 aprilie 1882 despre lucrul 
la „legendă " (Luceafărul), scrisoarea 24 despre 
modificările la poemul O, mamă..., transmise 
Convorbirilor literare prin intermediul Veronicăi, 
scrisoarea 27 despre articolele din Timpul 
scrise de Eminescu, și mica mustare făcută 
Veronicăi pentru că a colaborat cu Literatorul. 
(loana Pârvulescu, România liberă) 


1.  Ldentifică, în textele de mai sus, etapele şi 
componentele prezentării. 


2, La alegere: 

a. ldentifică argumentele utilizate de Mircea 
Mihăieș pentru susținerea afirmației că volumul 
este un mare eveniment cultural. 

b. Identifică argumentele utilizate de Ioana 
Pârvulescu pentru susţinerea constatării că din 
scrisori se formează spontan imaginea omului... 
precum și aerul timpului. 

3. Realizează în scris o prezentare a unei cărți 
citite recent, apoi susține-o oral, în fața colegilor. 
Autoevaluează-te răspunzând la întrebarea: Pre- 
zentarea mea a fost interesantă şi convingătoare? 


EVALUARE CURENTĂ 


APLICAȚII 

1.  Analizează o strofă! o secvenţă poetică, la alegere, din Odă (în 
metru antic), prin referire la următoarele elemente: 

- idei, atitudini, sentimente poetice; 

* ipostaza eului liric; 

* elemente de compoziție; 

* nivelurile textului poetic (fonetic, lexico-semantic, morfosin- 
tactic, stilistic); 

e semnificații. 

2.  Redactează un eseu structurat de două-trei pagini, în care să 
explici raportul dintre eul romantic și iubire, aşa cum rezultă 
din poezia Odă (în metru antic) de Mihai Eminescu. 

Vei avea în vedere: 

* prezentarea ipostazei romantice a geniului; 

e evidenţierea aspiraţiei către iubire; 

* motivarea contradicţiei imposibil de împăcat, dintre fascina- 

ţia iubirii şi dorinţa întoarcerii spre sine; 

* relevarea rolului mijloacelor artistice în realizarea textului. 
3.  Argumentează, pe baza a două dovezi din textul poetic, faptul 


că poemul are elemente ale uneia dintre următoarele specii 
lirice: odă, elegie, meditaţie filozofică, rugă. Poţi avea în vede- 
re şi următoarea opinie critică: 


Refacerea armoniei originare a eului risipit, prin simplul 
fapt al existenţei, în lumea pe care el e chemat s-o întemeieze, 
este, astfel, obiectul acestei ode care e, totodată, o elegie a ri- 
sipirii în timp și o rugăciune a reîntregirii fiinţei prin moarte. 

Eroul liric al acestei ode-rugăciune nu mai e nici Napo- 
leon Cezarul, nici Poetul, adică nu mai e o ființă cu destin ro- 
mantic de excepție; în varianta definitivă, Odă nu mai e expre- 
sia condiţiei eroului sau a geniului, ci expresia pură a condi- 
tiei umane. Și, poate de aceea, deși pare o rugăciune de intrare 
în neființă, ea rămâne, de fapt, o Odă fiinţei, celebrată prin 
destinul de pasăre Phoenix al existentului. 

(loana Em. Petrescu, Modele cosmologice și 
viziune poetică) 


Dulcea mea Doamnă / 
Eminul meu iubit 


Metru antic — metru întâlnit în 
versuri lipsite de rimă, dar în care 
alternanța silabelor lungi cu silabe 
scurte are ca efect solemnitatea 
tonalități şi rostirea sacadată. 

Safic - (denumirea provine 
de la numele poetei Sappho care a 
condus o şcoală de poezie în insula 
grecească Lesbos, în secolul al 
Vi-lea î.H.). Metru al poeziei antice 
greceşti, endecasilab (vers de 11 
silabe) alcătuit din doi trohei şi un 
dactil cu alţi doi trohei; cezura cade 
înaintea dactilului. Versul safic a 
fost utilizat în Antichitate de Catul, 
Alceu, Horaţiu, dintre poetii roman- 
tici germani de Klopstock, Platen, 
Lenau, Hölderlin, dar şi, ulterior, în 
poezia modernă. Strofa safică este 
formată din trei versuri safice şi un 
adoneu (vers adonic). 

Adonic — denumirea versului 
provine din faptul că era folosit la în- 
ceput (la Sappho, de exemplu) pen- 
tru invocarea lui Adonis, zeul care 
moare şi renaşte (după unele surse, 
fiul păsării Phoenix). În versiticația 
antică, vers scurt, alcătuit din cinci 
silabe, grupate în două picioare me- 
trice: un dactil şi un troheu. Versul 
adonic încheie strofa safică. 


Orfeu (Orpheus) — fiul al re- 
gelui Thraciei şi al muzei Calliope. 
Orpheus era un cântăreţ şi un poet 
neîntrecut: fusese imitat în arta 
muzicii de muze, iar Apollo îi dă- 
ruise lira sa. Cântecul lui Orpheus 
era atât de frumos, încât clintea 
pietrele din ioc, îmblânzea fiarele 
sălbatice, înmuia inimile celor mai 
aspri oameni. 

Nessus - unul dintre centa- 
uri, care este ucis de Hercule cu o 
săgeată otrăvită cu veninul hidrei 
din Lerna, pentru că i-a răpit soția, 
pe frumoasa Deianeira. Ca să se 
răzbune, înainte de a muri, centa- 
urul îi dăruieşte Deianeirei sângele 
său otrăvit, sfătuind-o să-i îmbibe 
haina lui Hercule pentru a-l aduce 
înapoi, dacă acesta îi va fi infidel. 

Hercule (la greci, Herakies; la 
romani, Hercules) — semizeu, erou 
din mitologia antică, fiul lui Zeus şi 
al Alcmenei, neîntrecut în forță şi 
curaj, săvârşeşte cele douăspreze- 
ce munci, pentru care este primit în 
Olimp drept răsplată, în rândul ze- 
ilor. Îşi găseşte moartea în chinuri 
cumplite. Încercând să-şi scoată de 
pe trup haina îmbibată în sângele 
otrăvit al lui Nessus, eroul preferă 
să moară arzând pe un rug înălțat 
chiar de el. Când Deianeira, care îi 
trimisese haina otrăvită, îşi dă sea- 
ma că moartea lui Hercule este da- 
torată vicleniei lui Nessus şi propriei 
gelozii, se sinucide. 

Pasărea Phoenix — pasăre 
mitică, fabuloasă, vestită pentru fru- 
musețea penelor şi asociată cu focul 
aerian strălucitor, simbol a! renaş- 
terii din propria cenuşă. Vechii egip- 
teni credeau că ar fi trăit cinci sute 
de ani şi că murea aruncându-se în 
foc, pentru a renaşte apoi din pro- 
pria cenuşă. 


DI! INICIOILIORDIERTIEIXIT 


Indică titlurile unor poezii eminesciene care amintesc de specii 
literare caracteristice clasicismului. 

Urmărește, în volumul al doilea al ediției Perpessicius a opere- 
lor complete, variantele succesive prin care a trecut Oda până 
în momentul atingerii formei finale. Vei putea căpăta astfel in- 
formaţii utile despre „laboratorul poetic” eminescian. Această 
cerință poate deveni tema unui proiect. 

Exprimă-ți opinia despre substratul filozofic al poeziei Odă (în 
metru antic), având ca punct de plecare următoarele afirmații 
ale criticului Tudor Vianu, despre ecourile filozofiei lui Schopen- 
hauer în opera lui Eminescu: 


Manifestată veşnic în prezent, [...] voința de a trăi este 
izvorul unor neîntrecute suferințe [...]. Reflecția filozofică 
poate să îndrumeze spiritul către liniștitoarea ataraxie stoică, 
către acea eliberare de sub puterea afectelor, [...] ca limanul 
unei mântuiri. [...] 

Când moartea vine în sfârșit să nimicească fenomenul 
voinţei, a cărei existență, prin libera negare de sine însuși, în- 
cetase mai de mult, ea este salutată cu bucurie și primită cu o 
inimă împăcată, ca o eliberare arzător dorită. 


Scrie un eseu de două-trei pagini, în care să demonstrezi că 
poemele publicate în 1883, Odă (în metru antic), Glossă şi 
Luceafărul, se află în strânsă dependență de concepţie și de 
atitudine, primele două înfățișând separat ipostaze ale geniului 
(apolinic/ dionisiac), sintetizate în poemul Luceafărul. 


Zi şi noapte, 
desen de M.C. Escher 


A fost odată ca-n povești, 


Din rude mari împărătești 


Și era una la părinti 


Cum e Fecioara între sfinţi 


Li INIAL! INLTIENDIERTIEIXIT! 


Dacă ar trebui să alegi un număr limitat de poezii eminesciene 
(patru-cinci), la care te-ai opri? 

Motivează-ţi criteriile selecţiei. 

Exprimă-ţi punctul de vedere despre sintagma atât de des 
utilizată: Mihai Eminescu, luceafărul poeziei românești. 

Ce accepţie atribui noţiunii de geniu? Ce domenii ale activităţii 
umane crezi că ar putea fi luate în discuţie în legătură cu 
noțiunea de geniu? 

i se pare potrivită asocierea numelui poetului cu ideea de 
genialitate? Motivează-ţi opinia. 


LUCEAFARUL 


de Mihai Eminescu 


Cum ea pe coate-și răzima 
Visând ale ei tâmple, 
De dorul lui si inima 
Și sufletu-i se împle. 


A fost ca niciodată, 


O prea frumoasă fată. N 
prea fi f Și cât de viu s-aprinde el 


În orișicare sară, 
Spre umbra negrului castel 
Când ea o să-i apară. 


Și mândră-n toate cele, 


Și luna între stele. 


Din umbra falnicelor bolți 


Lângă fereastră. unde-n colt 


Privea în zare cum pe mări 


Pe mișcătoarele cărări 


II vede azi, îl vede mâni, 


El iar, privind de săptămâni, 


Ea pasul şi-l îndreaptă Și pas cu pas pe urma ei 


Alunecă-n odaie, 
Țesând cu recile-i scântei 
O mreajă de văpaie. 


Luceafărul aşteaptă. 


Răsare și străluce, Și când în pat se-ntinde drept 


Copila să se culce, 
I-atinge mânile pe piept, 
I-nchide geana dulce; 


Corăbii negre duce. 


Astfel dorința-i gata; Și din oglindă luminiş 


Pe trupu-i se revarsă, 
Pe ochii mari, bătând închiși 
Pe fata ei întoarsă. 


Îi cade dragă fata. 


1.UCEAFERUL 


fost odată ca n poveşti, 
A fast ca nici odată 

Din rude mari impărătești 
O prea frumoasă fată. 


Si era una la părinţi 
Și măndră 'n toate cele, 
Cum e Fecioara între sfinți 
Şi luna intre stele. 


Pagină din ediţia princeps (1884) 
a Poeziilor lui Mihai Eminescu 

Ea îl privea cu un surâs, 
El tremura-n oglindă, 

Căci o urma adânc în vis 
De suflet să se prindă. 


Iar ea vorbind cu el în somn, 
Oftând din greu suspină: 

- O, dulce-al nopții mele domn, 
De ce nu vii tu? Vină! 


Cobori în jos, luceafăr blând, 
Alunecând pe-o rază, 

Pătrunde-n casă și în gând 
Și viața-mi luminează! 


El asculta tremurător, 
Se aprindea mai tare 

Și s-arunca fulgerător, 
Se cufunda în mare; 


Și apa unde-au fost căzut 
În cercuri se rotește, 

Și din adânc necunoscut 
Un mândru tânăr crește. 


Ușor el trece ca pe prag 
Pe marginea ferestei 

Şi-n mână ține un toiag 
Încununat cu trestii. 


Părea un tânăr voevod 
Cu păr de aur moale, 

Un vânăt giulgi se-ncheie nod 
Pe umerele goale. 


Iar umbra feței străvezii 
E albă ca de ceară — 

Un mort frumos cu ochii vii 
Ce scânteie-n afară. 


— Din sfera mea venii cu greu 
Ca să-ți urmez chemarea, 
Iar cerul este tatăl meu 
Și mumă-mea e marea. 


Ca în cămara ta să vin, 
Să te privesc de-aproape, 
Am coborât cu-al meu senin 
Și m-am născut din ape. 


O vin'! odorul meu nespus, 
Și lumea ta o lasă; 

Eu sunt luceafărul de sus, 
Iar tu să-mi fii mireasă. 


Colo-n palate de mărgean 
Te-oi duce veacuri multe, 
Și toată lumea-n ocean 
De tine o s-asculte. 


— O, ești frumos, cum numa-n vis 
Un înger se arată, 

Dară pe calea ce-ai deschis 
N-oi merge niciodată; 


Străin la vorbă și la port, 
Lucești fără de viață, 

Căci eu sunt vie, tu ești mort, 
Și ochiul tău mă-ngheaţă. 


Trecu o zi, trecură trei 

Și iarăși, noaptea, vine 
Lucefărul deasupra ei 

Cu razele-i senine. 


Ea trebui de el în somn 
Aminte să-și aducă 

Și dor de-al valurilor Domn 
De inim-o apucă: 


— Cobori în jos, luceafăr blând, 
Alunecând pe-o rază, 

Pătrunde-n casă și în gând 
Și viaţa-mi luminează! 


Cum el din cer o auzi, 
Se stinse cu durere, 

Iar ceru-ncepe a roti 
În locul unde piere; 


În aer rumene văpăi 

Se-ntind pe lumea-ntreagă, 
Și din a chaosului văi 

Un mândru chip se-ncheagă,; 


Pe negre vițele-i de păr 
Coroana-i arde pare, 

Venea plutind în adevăr 
Scăldat în foc de soare. 


Din negru giulgi se desfășor 
Marmoreele braţe, 

El vine trist și gânditor 
Și palid e la față; 


Dar ochii mari și minunaţi 
Lucesc adânc himeric, 

Ca două patimi fără sat 
Și pline de-ntuneric. 


— Din sfera mea venii cu greu 
Ca să te-ascult ș-acuma, 
Şi soarele e tatăl meu, 


Iar noaptea-mi este muma; 


O, vin', odorul meu nespus, 
Și lumea ta o lasă; 

Eu sunt luceafărul de sus, 
Iar tu să-mi fii mireasă. 


O, vin”, în părul tău bălai 
S-anin cununi de stele, 
Pe-a mele ceruri să răsai 
Mai mândră decât ele. 


~O, ești frumos cum numa-n vis 
Un demon se arată, 

Dară pe calea ce-ai deschis 
N-oi merge niciodată! 


Mă dor de crudul tău amor 
A pieptului meu coarde, 

Și ochii mari și grei mă dor, 
Privirea ta mă arde. 


~ Dar cum ai vrea să mă cobor? 
Au nu-nţelegi tu oare, 
Cum că eu sunt nemuritor, 
Și tu ești muritoare? 


— Nu caut vorbe pe ales, 
Nici știu cum aș începe 

Deși vorbeşti pe înţeles, 
Eu nu te pot pricepe; 


Dar dacă vrei cu crezământ 
Să te-ndrăgesc pe tine, 

Tu te coboară pe pământ, 
Fii muritor ca mine. 


— Tu-mi cei chiar nemurirea mea 
În schimb pe-o sărutare, 
Dar voi să știi asemenea 
Cât te iubesc de tare; 


Da, mă voi naște din păcat, 
Primind o altă lege; 

Cu vecinicia sunt legat, 
Ci voi să mă deslege. 


Și se tot duce... S-a tot dus. 
De dragu-unei copile, 
S-a rupt din locul lui de sus, 
Pierind mai multe zile. 


* 


În vremea asta Cătălin, 
Viclean copil de casă, 

Ce împle cupele cu vin 
Mesenilor la masă, 


Un paj ce poartă pas cu pas 
A-mpărătesii rochii, 

Băiat din flori și de pripas, 
Dar îndrăznet cu ochii, 


Cu obrăjei ca doi bujori 
De rumeni, bată-i vina, 

Se furişează pânditor 
Privind la Cătălina. 


Dar ce frumoasă se făcu 
Și mândră, arz-o focul; 
Ei Cătălin, acu-i acu 
Ca să-ţi încerci norocul. 


Si-n treacăt o cuprinse lin 
Într-un ungher degrabă. 

- Da'ce vrei, mări Cătălin? 
Ia du-t'de-ți vezi de treabă. 


— Ce voi? Aș vrea să nu mai Stai 
Pe gânduri totdeuna, 

Să râzi mai bine și să-mi dai 
O gură, numai una. 


— Dar nici nu știu măcar ce-mi ceri, 
Dă-mi pace, fugi departe — 
O, de luceafărul din cer 
M-a prins un dor de moarte. 


— Dacă nu știi, ti-aş arăta: 
Din bob în bob amorul, 
Ci numai nu te mânia, 
Ci stai cu binișorul. 


Cum vânătoru-ntinde-n crâng 
La păsărele lațul, 

Când ţi-oi întinde braţul stâng 
Să mă cuprinzi cu brațul; 


Luceafărul, 
acuarelă de A. Murnu 


o re magedboarele -cdrări. 

Luceafărul, 
ilustrație de N. Teiuşanu 


Și ochii tăi nemișcători 
Sub ochii mei rămâie... 

De te înalt de subsuori 
Te-nalță din călcâie; 


Când fata mea se pleacă-n jos, 
În sus rămâi cu fata, 

Să ne privim nesăţios 
Și dulce toată viata; 


Și ca să-ți fie pe deplin 
Iubirea cunoscută, 

Când sărutându-te mă-nclin, 
Tu iarăşi mă sărută. 


Ea-l asculta pe copilaș 
Uimită și distrasă, 

Și ruşinos și drăgălaș, 
Mai nu vrea, mai se lasă, 


Și-i zise-ncet: Încă de mic 
Te cunoșteam pe tine, 

Și guraliv şi de nimic, 
Te-ai potrivi cu mine... 


Dar un luceafăr, răsărit 
Din liniştea uitării, 

Dă orizon nemărginit 
Singurătății mării; 


Și tainic genele le plec, 
Căci mi le împle plânsul 

Când ale apei valuri trec 
Călătorind spre dânsul, 


Luceşte cu-n amor nespus, 
Durerea să-mi alunge, 

Dar se înaltă tot mai sus, 
Ca să nu-l pot ajunge. 


Pătrunde trist cu raze reci 
Din lumea ce-l desparte... 

În veci îl voi iubi şi-n veci 
Va rămânea departe... 


De-aceea zilele îmi sunt 
Pustii ca niște stepe, 


Dar noptile-s de-un farmec sfânt 


Ce nu-l mai pot pricepe. 


— Tu ești copilă, asta e... 
Hai ș-om fugi în lume, 

Doar ni s-or pierde urmele 
Și nu ne-or ști de nume, 


Căci amândoi vom fi cuminţi, 
Vom fi voioși şi teferi, 

Vei pierde dorul de părinți 
Și visul de luceferi. 


Porni luceafărul. Creșteau 
În cer a lui aripe, 

Și căi de mii de ani treceau 
În tot atâtea clipe. 


Un cer de stele dedesubt, 
Deasupra-i cer de stele — 

Părea un fulger nentrerupt 
Rătăcitor prin ele. 


Și din a chaosului văi, 
Jur împrejur de sine, 
Vedea, ca-n ziua cea dentâi, 
Cum izvorau lumine; 


Cum izvorând îl înconjor 
Ca niște mări, de-a-notul... 
EI zboară, gând purtat de dor, 
Pân 'piere totul, totul; 


Căci unde-ajunge nu-i hotar, 
Nici ochi spre a cunoaşte, 

Și vremea-ncearcă în zadar 
Din goluri a se naște. 


Nu e nimic și totuși e 
O sete care-l soarbe, 
E un adânc asemene 
Uitării celei oarbe. 


— De greul negrei vecinicii, 
Părinte, mă dezleagă 

Și lăudat pe veci să fii 
Pe-a lumii scară-ntreagă; 


O, cere-mi, Doamne, orice pref, 


Dar dă-mi o altă soarte, 
Căci tu izvor ești de vieți 
Și dătător de moarte; 


Reia-mi al nemuririi nimb 
Și focul din privire, 


Și pentru toate dă-mi în schimb 


O oră de iubire... 


Din chaos, Doamne,-am apărut 
Și m-aș întoarce-n chaos... 

Și din repaos m-am născut, 
Mi-e sete de repaos. 


— Hyperion, ce din genuni 
Răsai c-o-ntreagă lume, 

Nu cere semne și minuni 
Care n-au chip şi nume; 


Tu vrei un om să te socoti, 
Cu ei să te asameni? 

Dar piară oamenii cu toți, 
S-ar naște iarăşi oameni, 


Ei numai doar durează-n vânt 
Deserte idealuri — 

Când valuri află un mormânt, 
Răsar în urmă valuri; 


Ei doar au stele cu noroc 
Și prigoniri de soarte, 

Noi nu avem nici timp, nici loc 
Și nu cunoaștem moarte. 


Din sânul vecinicului ieri 
Trăiește azi ce moare, 

Un soare de s-ar stinge-n cer 
S-aprinde iarăşi soare; 


Părând pe veci a răsări, 
Din urmă moartea-l paşte, 
Căci toți se nasc spre a muri 
Și mor spre a se naște. 


Iar tu, Hyperion, rămâi 
Oriunde ai apune... 

Cere-mi cuvântul meu dentâi — 
Să-ţi dau înțelepciune? 


Vrei să dau glas acelei guri, 
Ca dup-a ei cântare 

Să se ia munţii cu păduri 
Și insulele-n mare? 


Vrei poate-n faptă să arăţi 
Dreptate şi tărie? 

Ti-aş da pământul în bucăţi 
Să-l faci împărăție. 


Îşi dau catarg lângă catarg, 
Oştiri spre a străbate 

Pământu-lung și marea-n larg, 
Dar moartea nu se poate... 


Și pentru cine vrei să mori? 
Întoarce-te, te-ndreaptă 

Spre-acel pământ rătăcitor 
Și vezi ce te așteaptă. 


În locul lui menit din ceri 
Hyperion se-ntoarse 

Și, ca și-n ziua cea de ieri, 
Lumina și-o revarsă. 


Căci este sara-n asfintit 

Și noaptea o să-nceapă, 
Răsare luna liniștit 

Și tremurând din apă 


Și împle cu-ale ei scântei 
Cărările din crânguri. 
Sub șirul lung de mândri tei 

Sedeau doi tineri singuri: 


~ O, lasă-mi capul meu pe sân, 
Iubito, să se culce 

Sub raza ochiului senin 
Și negrăit de dulce; 


Cu farmecul luminii reci 
Gândirile străbate-mi, 
Revarsă liniște de veci 
Pe noaptea mea de patemi. 


Și de asupra mea rămâi 
Durerea mea de-o curmă, 

Căci ești iubirea mea dentâi 
Și visul meu din urmă. 


Hyperion vedea de sus 
Uimirea-n a lor fată; 
Abia un braţ pe gât i-a pus 

Și ea l-a prins în braţă... 


Miroase florile-argintii 
Și cad, o dulce ploaie, 

Pe creștetele-a doi copii 
Cu plete lungi, bălaie. 


Ea, îmbătată de amor, 
Ridică ochii. Vede 

Luceafărul. Și-ncetişor 
Dorinţele-i încrede: 


T p dat e sab pe 
Ep n a le 
! 

Vrei să dau glas acelei guri... 

«<Părând pe veci a răsări, 
«Din urmă moartea 'I paşte, 

3+ Căci toţi se nasc spre a muri 
<«Şi mor spre a sc. naște. 


s<lar tu, Hyperion, remti 
«+ Ori unde ai apunc, 

-- Tu eşti din forma cea d'întăi, 
« «Eşti vecinică minune. 


<<Şi pentru cinc vrei să mori? 
« «Intoarce-te, te 'ndreaptă 

«« Spre-aeel pămEnt. rătăcitor 
<<Și vezi, ce te aşteaptă. >> 


În locul lui menit din ceri 
Hyperion se 'ntoarsă 

Şi, ca şi în zioa cea de ieri, 
Lumina și-o revarsă. 

Luceafărul (ediţia 1884), 
cu intervenția lui Maiorescu în 
textul eminescian şi grafia epocii 


«Cobori in jos, luceafăr blănd, 
«Alunecănd pe rază, 

ePătrunde 'n codru şi in gănd, 
«Norocu-mi luminează !» 


El tremură ca alte ăi 
In codri și pe dealuri, 
Călăuzind singurătăți 
De mișcătoare valuri ; 


Dar nu mai cade cu 'n trecut 
În mări din tot înaltul: 

«Cei păsă ţie, chip de lut, 
«Dac! oi fi eu sau altul! 


„Trăind in cercul vostru stricat, 
«Norocul vč petrece — 

«Ci eu in lumea mea më simt 
<Nemuritor şi rece.» 


Luceafărul (ediția 1884) 


Cobori în jos, luceafăr blând, Dar nu mai cade ca-n trecut 
Alunecând pe-o rază, În mări din tot înaltul: 
Pătrunde-n codru și în gând, - Ce-ţi pasă tie, chip de lut, 
Norocu-mi luminează! Dac-oi fi eu sau altul? 


Trăind în cercul vostru strâmt 
Norocul vă petrece, 

Ci eu în lumea mea mă simt 
Nemuritor și rece. 


M Ca 


El tremură ca alte dăți 
În codri și pe dealuri, 

Călăuzind singurătăţi 
De mișcătoare valuri; 


PUNCTE DE REPER 


Publicat întâi în Almanahul Societăţii Academice Social-Lite- 
rare România Jună, în luna aprilie a anului 1883, Luceafărul are la 
origine basmul Fata din grădina de aur, cules de călătorul german 
Richard Kunisch în urma unui voiaj din 1861 prin țările române. 
Revista Convorbiri literare, în numărul din august 1883, reproduce 
fără nicio modificare cele 98 de strofe din Almanah. Maiorescu în 
schimb, în ediția sa, elimină paisprezece versuri (trei strofe şi 
jumătate) şi compune două versuri, având rolul de a completa lacuna. 

O variantă versificată a basmului, intitulată Fata-n grădina de 
aur, datează din perioada 1873-1874. S-au mai păstrat patru ver- 
siuni autonome ale poemului, toate din anii 1880-1882. Pe o filă a 
unuia dintre manuscrise există următoarea însemnare a poetului în 
legătură cu sursa de inspirație și cu ideea Luceafărului: În descri- 
erea unui voiaj în ţările române, germanul K. povestește legenda 
luceafărului. Aceasta e povestea, iar înţelesul alegoric ce i-am dat-o 
este că dacă geniul nu cunoaște moarte şi numelle] lui scapă de 
noaptea uitării, pe de altă parte aici, pe pământ, nici e capabil a 
ferici pe cineva, nici capabil a fi fericit. El n-are moarte, dar n-are 
nici noroc. Mi s-a părut că soarta luceafărului din poveste seamănă 
mult cu soarta geniului pe pămâni şi i-am dat acest înțeles alegoric. 
Aceste cuvinte, deși nu epuizează conținutul adânc al poemului, 
obligă totuși la o anume înțelegere a textului. 

Ceea ce reține Eminescu din basmul popular, după numeroa- 
sele transformări prin care trece poemul de la primul proiect până la 
forma definitivă, este ideea incompatibilității iubirii între ființe 
aparţinând unor lumi diferite. De aceea textul va fi simplificat trep- 
tat, prin eliminarea episoadelor narative, tocmai pentru a nu abate 
atenţia de la substanţa sa predominant lirică, întrucât spune Tudor 
Vianu sub masca unor personagii străine și a unor întâmplări ete- 
rogene palpită inima poetului în aventura sa intimă. Luceafărul lui 
Eminescu este o creaţie aparținând acestei lirici mascate și de 
aceea era cu totul necesară înlăturarea tuturor acelor episoade 
care ar fi putut orienta atenția cititorului de la intuiţia miezului liric 
al bucății către interesul inadecuat aici pentru peripetie. 


Poemul este format din patru părți, precedate de șapte strofe 
care au rolul unui cadru. Începutul este asemănător unui basm, A 


fost odată ca-n povești..., dar imediat textul părăseşte modelul 


popular. O prea frumoasă fată de împărat s-a îndrăgostit în vis de 
luceafăr. Unicitatea îi este subliniată nu doar prin afirmaţie directă, 
era una la părinţi, ci şi prin cele două comparații — ...mândră-n 
toate cele,/ Cum e Fecioara între sfinți! Și luna între stele — care îi 
subliniază puritatea, perfecțiunea în plan spiritual. Dragostea se 
înfiripează în vis, idee pe care poetul o subliniază de mai multe ori 
în aceste versuri de început. Prezenţa oglinzii are rolul de a sublinia 
puritatea prin amplificarea impresiei de dematerializare, căci în 
poezia eminesciană oglinda (apa-oglindă, cerul-oglindă) epurează 
iubirea de orice urmă de substanţialitate, transferând-o în lumea 
idealităţii. Dincoace de oglindă se află lumea comună, dincolo de 
oglindă este lumea de vis spre care tânjesc acele puţine ființe ca- 
pabile să se înalțe, să iasă de sub zodia norocului pentru a-şi crea 
propriul destin. Este ceea ce subliniază și versuri ale altor poeme, 
precum Dacă treci râul Selenei..., De treci codri de aramă, prin 
sublinierea unei condiţii fără de care accederea la idealitate este im- 
posibilă. 

Omul comun este însă incapabil a se desprinde de lumea sa. 
Tocmai de aceea chemarea presupune mereu coborâre, apropiere de 
planul omenesc, niciodată înălțare. Luceafărul pare a înţelege totuşi 
limitele visătoarei, căci în cele două metamorfoze el îşi ia de fiecare 
dată chip omenesc. Doar astfel apropierea mai păstrează o şansă. 
Pentru omul comun însă, nemurirea este o noţiune negativă, deoa- 
rece singura sa experienţă este aceea a vieții finite. În lipsa unui 
punct de reper, timpul nu are sens. De aici se naşte paradoxul con- 
statării fetei de împărat, eu sunt vie, tu ești mort. Înfăţişarea ange- 
lică, a primei metamorfoze (tânăr voievod/ Cu păr de aur moale), 
ori demonică, a celei de a doua (Pe negre vițele-i de păr/ Coroana-i 
arde pare) este deopotrivă înghețată, chiar dacă privirea arde. Nici 
cuvintele nu-i sunt mai accesibile: Deși vorbeşti pe înteles,/ Eu nu 
te pot pricepe. Singura cale de înţelegere este cantonarea în planul 
omenesc: Fii muritor ca mine. 

Partea a doua este un tablou al lumii efemere a celor ce trăiesc 
sub zodia norocului. Cătălin este viclean, cu obrăjei ca doi bujori, 
cu ochi îndrăzneți. Diferenţa față de înfățișarea astrală a luceafăru- 
lui este izbitoare. El este plin de viaţă, dar viaţa înseamnă clipă, cerc 
strâmt. Descrierea copilașului nu presupune ironie, ci doar subli- 
niază diferența dintre cele două lumi. Fata de împărat, devenită la 
lumina soarelui Cătălina, este conştientă acum de imposibilitatea 
atingerii idealului, căci lumea ei este aceea a omului comun. Ase- 
mănarea celor doi este subliniată şi prin nume, Cătălin şi Cătălina, 
dar şi prin destin comun: Și guraliv și de nimic/ Te-ai potrivi cu 
mine. Tot ce a mai rămas din existența nocturnă este nostalgia visu- 
să nu-l pot ajunge [...], În veci îl voi iubi şi-n veci/ Va rămânea 
departe. 

Al treilea tablou este legat tot de lumea visului. Luceafărul 
porneşte într-un zbor titanic spre începuturi, într-o încercare drama- 


Cuvintele de amor fericit şi ne- 
fericit nu se pot aplica lui Eminescu 
în accepțiunea de toate zilele. Nicio 
individualitate femeiască nu-l putea 
captiva şi ținea cu desăvârşire în 
mărginirea ei. Ca şi Leopardi în 
Aspasia, el nu vedea în femeia iu- 
bită decât copia imperfectă a unui 
prototip nerealizabil. Îl iubea în- 
tâmplătoarea copie sau î părăsea, 
tot copie rămânea. şi el, cu me- 
lancolie impersonală, îşi căuta re- 
fugiul într-o lume mai potrivită cu el, 
în lumea cugetării şi a poeziei. De 
aici Luceafărul cu versurile de la 
sfârşit: 


„— Ce-ti pasă tie, chip de lut, 
Dac-oi fi eu sau altul? 


Trăind în cercul vostru strâmt 
Norocul vă petrece; 
Ci eu în lumea mea mă simt 
Nemuritor şi rece.” 
(Titu Maiorescu, 
Eminescu şi poeziile lui) 

Fetitule dragă. 

Nu te supăra dacă nu-ti scriu 
numaidecât după ce-ti primesc scri- 
sorile, dar în adevăr înot în stele. 
Acuma m-aluj apucat frigurile ver- 
sului şi vei vedea în curând ceea ce 
scriu. Îndată ce mă voi muta de aici, 
îţi trimit bani de drum; pân-atunci 
„Legenda” la care lucrez va fi gata 
şi fiindcă luceafărul răsare în această 
legendă, tu nu vei fi geloasă pe ei, 
fetițul meu gingaş şi mititel, şi nu te-i 
supăra că nu-ți scriu imediat, nici că 
nu-ţi scriu mult. Cred că e un gen cu 
totul ney acela pe care-l! cultiv acum. 
E de-o linişte perfectă, Veronică, e 
senin ca amorul meu împăcat, senin 
ca zilele de aur ce mi le-ai dăruit. Căci 
tu eşti regina stelelor din cerul meu 
şi regina gândurilor mele graziosa 
grazziosissima donna pe care o 
sărut de mii de ori în somn şi trează 
şi mă plec ei ca robul din „O mie şi 
una de nopti”. 

Emin 
10 aprilie 1882 
(Dulcea mea doamnă/ Eminul 
meu iubit. Corespondenţă inedită 
Mihai Eminescu — Veronica Micle) 


tică de a-și schimba destinul care îl leagă de greul negrei vecinicii. 
Este momentul când, prin vocea Demiurgului, constatăm diferența 
dintre cele două lumi care, pentru o clipă, păruseră a putea comu- 
nica. Oamenii nu-și pot controla destinul, ei au doar stele cu noroc, 
sunt pieritori asemeni valurilor (Când valuri află un mormânt,/ 
Răsar în urmă valuri), pe când Noi nu avem nici timp, nici loc,/ Și 
nu cunoaștem moarte. Acesta este punctul în care s-a produs 
intervenţia lui Titu Maiorescu. El a eliminat versurile care conţin 
ofertele Demiurgului și, pentru a păstra forma de catren a strofei, a 
compus alte două versuri, Jar tu, Hyperion rămâi/ Oriunde ai apu- 
ne.../ [Tu ești din forma mea dintâi,/ Eşti veșnică minune.], deoare- 
ce superioritatea geniului nu se poate manifesta decât în planul 
rarefiat al ideilor şi nu în cel al creaţiei, al faptei care este finită şi 
deci pieritoare. Argumentul suprem îi va fi însă oferit chiar de ceea 
ce se întâmplă pe-acel pământ rătăcitor, unde Hyperion crezuse a 
se putea împlini, şi care compune substanța celui de al patrulea 
tablou. 

Imaginile de început sunt cele familiare, desprinse din lirica 
erotică, sara, luna, apa-oglindă, teiul, și au rolul de a crea un cadru 
protector pentru fericirea celor doi tineri. Cuvintele lui nu mai 
seamănă însă cu vorbele îndrăznețe ale lui Cătălin, din tabloul al 
doilea. Ele puteau fi rostite la fel de bine de luceafărul îndrăgostit, 
căci tocmai dragostea este cea care l-a metamorfozat. Acum 
intervine însă și momentul tragic în care ea devine conștientă de 
efemeritatea clipei de fericire. Singura șansă este ca luceafărul să le 
devină stea cu noroc şi acesta este și sensul celei de a treia invocaţii: 
Pătrunde-n codru şi în gând/ Norocu-mi luminează. Tot acum se 
produce însă și despărțirea definitivă a celor două lumi: omul co- 
mun, chip de lut, trăiește în cercul strâmt al clipei, incapabil de a-și 
controla norocul, destinul, în timp ce geniul îşi este suficient sieși, 
nici [...] capabil a ferici pe cineva, nici capabil a fi fericit. El n-are 
moarte, dar n-are nici noroc. 


EXPLORAREA TEXTULUI 


A fost odată... 


1.  ldentifică, în această primă secvenţă, elemente specifice lumii 
basmului. Care crezi că este rolul lor, în text? 

2. Fata de împărat este, în poem, o prezență unică. Selectează 
versurile care demonstrează acest fapt. 

3. Fecioara, Madona, frumoasa fără corp, floarea albastră re- 
prezintă în lirica eminesciană ipostaze ale idealităţii feminine. 
Extinde cercetarea asupra întregului poem, pentru a identifica 
versuri care conțin sugestii ale purității superlative a fetei de 
împărat. Eventual, poți căuta exemple comparabile și în alte 
poezii ale lui Mihai Eminescu. 


Si pas cu pas... 


1. Poem de mari dimensiuni, Luceafărul este compus din patru 
secvențe, ceea ce a făcut necesară prezența unor conectori care 
să confere unitate ansamblului. Identifică un asemenea conec- 
tor, în debutul acestei secvenţe; precizează rolul lui concret, în 
text. 

2.  Relevă semnificaţia imaginii mreajă de văpaie care consem- 
nează prima legătură între fată și luceafăr. Enumeră și alte ele- 
mente specifice imaginarului romantic. 

3.  Identifică strofele care cuprind prima și apoi cea de-a doua me- 
tamorfoză a luceafărului. 

4. Indică elementele care compun, în fiecare dintre cele două me- 
tamorfoze, portretul tânărului. Stabileşte asemănările și dife- 
renţele dintre cele două portrete. 

5. Poetul însoțește descrierea înfățișării luceafărului în ipostaza 
sa umană de verbul a părea: părea un tânăr voievod...; co- 
roana-i arde pare... Motivează folosirea lui repetată. 

6. Cele două metamorfoze ale luceafărului au rolul de a sublinia 
creșterea intensității pasiunii, făcând astfel plauzibilă hotărârea 
sa de a renunța la veșnicie pentru o oră de iubire. Prima meta- 
morfoză este neptunică (cerul este tatăl meu/ Și mumă-mea e 
marea), a doua este plutonică (soarele e tatăl meu,/ lar noap- 
tea-mi este muma). ldentifică acele elemente ale portretului 
care exteriorizează gradarea sentimentului de iubire. 

7. Frumusețea demonică a luceafărului este subliniată şi de as- 
pectul său statuar: umerele goale, marmoreele brațe. Compară 
înfățișarea sa cu aceea, din secvența următoare, a lui Cătălin, 
cu obrăjei ca doi bujori/ De rumeni bată-i vina, pentru a con- 
stata diferența dintre cele două alternative ale iubirii, care îi 
sunt oferite fetei de împărat. | 

8. Explică semnificaţia structurii adânc himeric, alese de poet 
pentru a descrie privirea demonului. Ce schimbare de sens s-ar 
produce în cazul adăugării unei virgule: adânc, himeric? 

9. Ca și în alte poezii, în Odă (în metru antic), de exemplu, iu- 
birii îi este asociată senzaţia durerii: Mă dor de crudul tău 
amor/ A pieptului meu coarde,/ Și ochii mari şi grei mă dor,/ 
Privirea ta mă arde. Găseşte o motivaţie a acestei alăturări oxi- 
moronice. 

10. Observă că momentele de elan ale fetei de împărat, care aspiră 
spre înălțimi, sunt repede cenzurate de însăși natura sa umană. 
Consecința este refuzul de a-l urma pe îndrăgostit și cererea ca 
el să se coboare în lumea comună. Selectează versurile care ex- 
primă acest fapt. 


În vremea asta... 


1. Structura În vremea asta este un indice de timp care exprimă 
simultaneitatea: în timp ce luceafărul se tot duce... de dragu-unei 
copile..., în vremea asta, pe pământ, vom fi martorii idilei din- 
tre Cătălin şi Cătălina. 


POESI 


DE 


MIHAIL EMINESCU 


Ediura Libraries 
BOCECU & Comp. — BUCURESTI 
1884. 


— 


Poezii (1884), pagina de gardă 
a ediţiei princeps 


Veronica Micle 


Legenda Luceafărului, 
Biblioteca Academiei Române, 
ms. rom. 2261, f 198 


În ansamblu, partea a doua a poemului este o idilă. Identifică 
strofele care descriu dragostea în lumea omului comun. 
Substantivul noroc este repetat de două ori în însemnarea de pe 
marginea manuscrisului eminescian, ceea ce subliniază im- 
portanța acordată de poet. În poem însă, termenul apare prima 
oară abia în această secvenţă. Ce semnificație consideri că are? 
Scrie două-trei enunțuri în care noroc să aibă alte sensuri decât 
acela din poem. 

Comentează sensul exclamaţiei lui Cătălin, arz-o focul, ra- 
portându-l la modul de exprimare al luceafărului. identifică și 
alte exemple ale limbajului „omenesc” al pajului. Care crezi că 
este motivul prezenței lor în poem? 

Versurile care se referă la Cătălin conţin frecvent diminutive 
(copilaș, obrăjei, binișor). Exprimă-ţi opinia despre rolul lor în 
conturarea portretului pajului. 

Identifică secvenţa în care Cătălina își descrie visul nocturn și 
aceea în care se privește pe sine, cea din realitate, pentru a 
putea compara cele două lumi între care pendulează fata. 
Consideri că, în acest moment, Cătălin este capabil să înțe- 
leagă frământarea fetei? Argumentează-ți răspunsul cu ajutorul 
textului. 

Motivează alegerea comparantului stepă în comparația zilele 
îmi sunt pustii ca niște stepe. 


Porni luceafărul. 


1. 


Enunţul Porni luceafărul creează legătura cu finalul primei 
părți, între care s-a intercalat partea a doua: Și se tot duce... S-a 
tot dus. (I) = Porni luceafărul. (M) = În vremea asta... (II) 
= ...este sara-n asfințit. (IV) În fond, putem acum mai ușor 
constata că poemul evoluează pe două planuri, cosmic (al 
visului) și terestru (al realității), care altemează însă, pentru a 
oferi necesara variație de tonalitate a oricărui text de mari 
dimensiuni, dar și pentru a se putea înțelege mai ușor diferența 
imposibil a fi depăşită dintre lumea aspirației și cea materială, 
singura în care omului îi este hărăzit să existe. 

Secvența descrierii zborului luceafărului este o cosmogonie. 
Separ-o din ansamblul părţii a treia. 

Ceea ce dorește luceafărul de la Demiurg este să se nască — 
Da, mă voi naște din păcat, promisese el fetei de împărat la 
sfârșitul primei părţi —, fiindcă numai cine se naște poate muri, 
aşa cum numai ce are un început are şi un sfârșit. Este de 
remarcat că în acest moment atitudinea luceafărului este a unui 
titan, așadar a unui revoltat împotriva condiţiei sale care îl con- 
damnă la singurătate eternă pentru că este altfel decât ceilalți. 
Identifică versurile care conțin această atitudine. 

Atitudinea Demiurgului este a unui înțelept care argumentează 
nemulțumitului eroarea comisă. Selectează versuri în care este 
descrisă fragilitatea ființei umane. Ce motive specific roman- 
tice poți recunoaște? 


11. 


În Scrisoarea I, poetul descrie imaginea firului de praf ce se 
joacă în imperiul unei raze pentru a sublinia fragilitatea ființei 
umane. El „există” atâta timp cât se află în lumina stelei. Sta- 
bileşte o legătură între afirmația Demiurgului, ei au doar stele 
cu noroc şi această imagine. Pentru o mai bună clarificare, 
citește întreaga poezie. 

Citeşte cu voce tare următoarele versuri: Nu e nimic și totuși e/ 
O sete care-l soarbe,/ E un adânc asemene/ lubirii celei oarbe. 
Rostirea lor este determinată de rimă sau de sensul comuni- 
cării? 

Accentuează cuvântul subliniat, ţinând seama de contextul în 
care se află: Căci tu izvor ești de vieți/ Și dătător de moarte. 
Motivează modificarea față de norma literară care se produce 
în rostirea cuvântului. . 
Explică semnificația numelui Hyperion, folosit în dialogul din- 
tre Demiurg și luceafăr. 

Precizează raportul dintre Hyperion și Demiurg, având în ve- 
dere folosirea alternativă a apelativul părinte, şi a formei de 
plural noi. 

Indică legătura ce se poate stabili între legenda lui Orfeu și 
oferta Demiurgului, Vrei să dau glas acelei guri,/ Ca dup-a ei 
cântare/ Să se ia munții cu păduri/ Și insulele-n mare. 

Indică polii antitezei pe care este construită partea a treia a 
poemului. 


„„.este sara-n sfinţit... 


Prima imagine a îndrăgostiților este cea a doi tineri, ei deve- 
nind apoi copii cu plete lungi, bălaie. Care consideri că este 
motivul acestei transformări? 

Compară invocaţia fetei din secvența finală a poemului cu 
acelea din prima parte, pentru a stabili diferențele dintre ele. 
Explică aceste diferenţe. Ai în vedere şi cuvintele Demiurgu- 
lui, ei au doar stele cu noroc, rostite în secvența anterioară. 
Pentru mai buna înțelegere a versurilor, ți-ar fi utilă şi compa- 
rația cu imaginea firului de praf ce se joacă în imperiul unei 
raze/ Mii de fire viorie ce cu raza încetează..., din Scrisoarea I. 
Precizează sensurile cuvântului noroc în fiecare dintre secven- 
tele din poem, în care apare. 

Motivează refuzul luceafărului de a-i deveni fetei de împărat 
stea cu noroc. 

Ultimul cuvânt al poemului este rece. În aceeași direcție se 
îndreaptă și îndemnul din Glossă — Tu rămâi la toate rece — şi 
aceeaşi este și aspirația îndrăgostitului din Odă (în metru antic) 
— Vino iar în sân nepăsare tristă, poeme aflate, cum afirmă 
Perpessicius, în umbra Luceafărului. Exprimă-ți opinia despre 
secvenţa finală, raportând-o la ansamblul textului. i 


Casa lui Maiorescu, din 
Bucureşti, unde s-a citit prima 
dată Luceafărul 

LIMBĂ ŞI COMUNICARE 


DENOTAȚIE ȘI CONOTAȚIE 


Sens denotativ — sau comun, propriu, non- 
subiectiv şi unic al unui cuvânt, din dicționar. De 
exemplu, substantivul odor, conform DEX, 
înseamnă 1. Obiect lucrat dintr-un metal preţios 
(împodobit cu pietre scumpe); giuvaer. 2,+Veș- 
minte scumpe și alte obiecte preţioase folosite la 
serviciile religioase, iar substantiva] lut în- 
seamnă rocă sedimentară, galbenă sau cafenie, 
folosită în olărie, în construcţii și în. sculptură; f 
argilă. 

Sensuri conotative — sau sensuri suplimen- 
tare, figurate și multiple, adeseori șubiective şi 
variabile, rezultate din context, ale unui cuvânt, 
şi care se adaugă denotaţiei. În sens „conotatiy, în 
poezia eminesciană, odor (O vin odorul meu > 


1. După modelul rază de speranță, indică alte 
trei-patru cuvinte/ structuri care s-au fixat în lim- 
ba română cu sens figurat. 


2. Scrie câte un enunț în care cuvintele/ struc- 
turile a se aprinde, a tremura, cale, stele cu no- 
roc, cerc strâmt, să fie întrebuințate cu sens cono- 
tativ. 


3. Explică sensul următoarelor structuri: ochii 
mari, bătând închiși, Din sânul vecinicului ieri/ 
Trăiește azi ce moare; noaptea mea de patimi, îm- 
bătată de amor. 


nespus...) desemnează ființa iubită, preţuită, iar 


„lut înseamnă cadavru, structura chip de lut având 


rolul de a caracteriza condiția umană — ființă mu- 
ritoare, pieritoare. Unele sensuri conotațive sunt 


; Gunoscute şi utilizate ca atare de toți vorbitorii, 
„ îytimp ce altele sunt creații individuale rezultate 


ale invenţiei creatoare a scriitorilor. De exemplu, 
sensurile unor substantive: precum leu; iepure, 
“vulpe, dacă fac referire: la o persoană, capătă în 
mod general conotaţia de nobil, măreț, respectiv, 
fricos și viclean. La fel, în expresia rază de spe- 
ranță probabil că niciun vorbitor nu va opta pen- 
tru sensul denotativ al substantivul rază — linie 
dreaptă după care se propagă lumina,—, ci va 


„ percepe sensul conotativ, cel de speranță vagă. 


4. Selectează din poezia Luceafărul o compa- 
rație şi o metaforă. Explică-i sensul, în câte un 
text de 8-10 rânduri, ținând seamă de contextul în 
care a fost plasată. 


5.  Identifică două-trei figuri de stil, altele decât 
comparaţia și o metaforă. Explică, în fiecare caz, 
semnificația și rolul lor, în context. 


6. Selectează strofa care ți s-a părut a fi cea mai 
desăvârşit realizată din punct de vedere artistic; 
motivează-ţi alegerea, într-un text de 10-15 rân- 
duri. 


„FIGURI DE STIL ŞI PROCEDEE DE EXPRESIVITATE `. 


„Ex it: atea esie.0 consecinţă a funcţiei 
ului şe realizează prin mij- 


i, A Ñ tice, porfolozice, sintactice, 
RA di E, tul 


si V nefiind « i ră dé goniext. Se poate vorbi 


“şi de expresivitate involuntară, când efectul sti- 
listic al unui enunț se manifestă spontan, acesta 
nefiind foimulat inițial îr în scopul obținerii unei 
valori expresive, Este cazul mai ales äl textelor 
aparținând perioadei vechi a literaturii ` române, 
„secolul al. XVI- lea şi "al Xvi- lea (cronici, 
"Scrieri ieligioase), dar şi al comiinicăii orale în 
` general. 


Niveluri, ale expresivității 


Nivel fonetic: 

* onomatopeele: Închipuiește-ți să vii E mi 
cu birza finți postii, hodoronc-hodorons, zdron- 
ca-zdronca.... Stii, m-a zdruntinat!... (LL. Caragiale, 
O scrisoare pierdută) 


* interjecțiile (datorită scurtimii): O, gE 


frumos cum nuima-n. vis/ Un. demon se arată.. 
(Mihai Eminescu, Luceafărul) 

° aliterațiile: , „„planeţii toți îngheaţă și s-az- 
vâri rebeli în ‘spay Ei, din frânele luminii şi ai 
soarelui scăpaţi. (Mihai Eminescu, Scrisoarea D) 


Nivel morfologic: 
e dativul etic: Nouă meșteri mari/ Și Manole 
zece,/ Care mi-i întrece. (Meşterul Manole) 
* forme ale superlativului absolut: ...o prea 
frumosă fată. (Mihai Eminescu, Luceafărul) 

“e folosirea timpului prezent în secvențele 
narative sau epico-lirice: ...vine, vine, vine; calcă 
totul în picioare. (Mihai Eminescu, Scrisoarea II) 

Nivel sintactic: 
* topica: Lacul codrilor. albastru/ Nuferi 
galbeni îl încarcă. (Mihai Eminescu, Lacul) 
e repetiţia: Î] vede azi, îl vede mâni... (Mihai 
Eminescu, Luceafărul) 


1.  Identifică, în texte literare studiate în clasa a 
XI-a, exemple potrivite pentru a ilustra diversele 
niveluri ale expresivității enumerate mai sus. 

2. Explică, pentru fiecare caz în parte, motivul 
selecției. 

3.  Descrie, într-un mod cât mai expresiv, în 
opt-zece rânduri, atmosfera din pauza de după 
una dintre orele de curs în care tocmai ați primit re- 
zultatele unui test de evaluare la limba și literatura 
română. Ai în vedere şi exemplele de mai sus. 

4.  Trei-patru dintre voi, citiți descrierile în faţa 
colegilor. Ceilalţi faceţi observaţii asupra conți- 
nutului. 

5. A. Prin mijlocul acestor vremi, au venit 
veste du peste Olt că Barbul sărdarul, începătorul 
turburărilor și al stricăciunilor ţării şi cap 
hoțiilor și tâlhăriilor, au crăpat şi s-au dus 
dracului, iar cu moarte rea și groaznică, precum 
de la cei ce au fost de faţă acolo am auzit. Încă 10 
zile ce au bolit s-au umflat și au negrit tot trupu, 
și încă viu fiind, ochii amândoi i-au sărit din cap; 


$ 


. di Zic iar: „Stimabile; ai pijini: råb- 
dare, docomentul”... Ẹl -i iar; că i de,dăriele”. K 
(LL. Caragiale, O scrisoare pierduță), ' 


Nivel lexical: 

+ argoul: a vrăji, a cobzări, a băga texle, a 
vorbi la derută — a înşela; universitate, academie 
= - Îohisoate; viefaş — condamnat la În sare pe 
via 


iN 


 »imvocaţile, imprecațiile, blestemele gte.: Cum 
nu vii tu, ‘Tepes doamne, ca punând mâna pe ei, 
Să-i împarți în două cete... (Mihai Eminescu, Scri- 
soarea HI); Muiere nesocotită! strigă Lăpuşneanul... 
(Costache Negruzzi, Alexandru Lăpuşneanul) 

* în formarea cuvintelor: 

a) diminutivele propriu-zise sau ironice: Ea-l 
asculta pe copilaș...(Mihai Eminescu, Luceafărul); 
Simţiși c-am să te pun la treabă și și te Piteşti, să 
nu-ți văd mutra, să nu-mi aduc aminte de E, 
mititelu taichii! q. b, Caragiale, Kir. Ianulea) 

D augnientativele propriu-zise, Sau depre- 
ciătive: ...fetișcane! cozi Plăvane.... (on, Bitu, 
După melci); Mare e farsor mari gogomani t E 
Caragiale) 


iar după ce au murit și au trecut 3 zile, au fost 

ieșit viermi din mormânt și putoare mare, cât s-au 

umplut beserica, care minune s-au auzit pretutin- 

dinea și au trimis boiarii cei de la Craiova, de 

le-au adus viermi, pentru credință de au văzut. Au 
fost viermi mari albi cu capitili negre. 

(Radu Popescu, Istoriile domnilor 

Țării Rumânești) 

B. ...temându-să doamnă-sa să nu paţă mai 

rău decâtu alţii, l-au otrăvit și au murit. Și cu 

cinste l-au îngropatu în mănăstirea sa, Slatina, ce 

iaste de dânsul zidită. 

(Grigore Ureche, De moartea lui 

Alixandru vodă Lăpuşneanul, 7076) 

C. Ștefan Vodă cel Bun și cu fiul său Bogdan 

Vodă de multe ori au avut războaie cu leşii. Și 

multe robii au făcut în Ţara Leșească, cât au pus 

pe leși în plug, de au și arat cu dânșii, de au se- 

mănat ghindă, de au făcut dumbrăvi pentru po- 

menire, ca să nu se mai acolisească de Moldova: 

Dumbrava Roșie la Botoșeni și Dumbrava Roșie 


la Cotnari și Dumbrava Roșie mai gios de Roman. 
Și leşii încă nu tăgăduiesc, că scrie și în cronica 
în letopisăţul lor. Și așa vorbesc oamenii, că, pe 
când au fost arând cu dânșii, cu leşii, i-au fost 
împungând cu strămutările, ca pre boi, să tragă, 
iar ei să ruga să nu-i împungă, ce să-i bată cu 
biciușcele, iar când îi bătea cu biciușcele, ei să 
ruga să-i împungă. 

(Ion Neculce, O samă de cuvinte) 

a. Citeşte, alături de colegul de bancă, cele trei 
texte reproduse mai sus, extrase din lucrările unor 
elevi. Discutaţi și indicaţi tema fiecăruia. Iden- 
tificați procedeele de expresivitate, grupându-le pe 
niveluri. 

b. Alegeţi-l, fiecare, pe cel care vi s-a părut 
a fi cel mai interesant și motivaţi-vă opțiunea, în 
5-10 rânduri. 

c. Schimbaţi caietele şi faceți, eventual, ob- 
servaţii despre textul colegului. 

6. A. În Băltăreţu, Jon Ghica povestește cum, 
la începutul sec. al XIX-lea, boierilor le lipseau 
banii cash. 

B. Faţă de căldura din pustiul Atakama, în 
Sahara e aproape o plăcere să te plimbi. E aer 
condiționat. 

C. Aia din Star Treck numai prin găuri de 
vierme circulau. Ce v-ar trebui ca să le faceți con- 
curentă? Nişte fleacuri: un mijloc de locomotie și 
să găsiți gaura. 

D. Baltagul este un roman politist fără po- 
lițişti. 

E. Încă de pe vremea lui Alecsandri, tot ro- 
mânul știa puţină franceză: măcar un furculision, 
un cuțision ceva. 

a. Citeşte, alături de colegul de bancă, 
textele reproduse mai sus. Discutaţi şi identificați 
procedeele de expresivitate, grupându-le pe ni- 
veluri. 

b. Alegeţi-l, fiecare, pe cel mai expresiv şi 
motivaţi-vă opțiunea, în 5-10 rânduri. 

c. Schimbaţi caietele și faceţi, eventual, ob- 
servații despre textul colegului. 

d. Realizaţi și voi o asemenea „culegere”. 
7. Scrie răspunsul la fiecare dintre următoarele 
cerinţe, cu privire la textul de mai jos: 

Niciodată nu am crezut a scrie vreodată 
despre gropi, dar nu despre gropile din pavaj 
făcute de mașini, ci despre gropile făcute de om. 
Gropile făcute de mașini sunt calme, rotunjite bine, 
din pricina faptului că există simţire în roțile ce 
sapă în tâmpenia de asfalt, pe când gropile făcute 

de om sunt groaznice fără nicio milă, fără minim 
de confort. Omul omoară mașina omului. Hai să 
spunem că există un soi de inconștiență a 
nenorociților de șpăgari de prin primării care nu 
se uită ce mama-mamilor lor de asfalt toarnă prie- 
tenii lor. Hai să spunem! Adică, e un fel de hazard 
de necontrolat, unde stratul subțire și prost de 
clătită, numit asfalt, e furat de sus în jos, de la 
primari până la ultimul muncitor, sezonier angajat 
ca să asfalteze și drumul lui de acasă, de la casă 
până la toaleta din fundul curții. Să punem, deci, 
problema astfel, într-o ecuaţie tâmpită. Și să 
construim altceva: groapa făcută de om. A omului 
de la gaze, apă, canalizare care dă cu ascuţitul și 
lasă craterul în mijlocul șoselei, crater dur, fără 
milă, nefăcut după chipul și asemănarea cau- 
ciucului, în rotunjimile firești ale firii lui de 
cauciuc. Groapa făcută de om cu ascuţitul e o 
sminteală unde îți rupi toate osiile, își bulești toba. 
De ce idioții de la apă, canalizare etcetera nu-s în 
stare să-și acopere crima asupra carosabilului, 
asupra trotuarului? De ce? De ce nu-s în stare să 
se prefacă muncitori până la capăt? E greu de în- 
teles. Bine, nu intru în eterna poveste a lucrului 
făcut prost. Eu vorbesc de mașina mea care a luat 
gropile astea în bot, în măruntaie, în tobă, în 
cauciucuri. Și mai pot vorbi despre un tip de gropi, 
cu ură și cu răzbunare! Groapa neputincioasă 
iscată din cazna asfaltului de a fi la nivelul 
canalului. Câtă putere se irosește în a aduce, a 
potrivi ratarea îngemănării gurii de canal cu 
asfaltul. Păi, câte cuvinte sterile pentru neputinta 
românului de a-și face un bine lui însuși. Să vezi ce 
mai râd muncitorii când dai de fundul gropii cu 
toba ta proaspăt schimbată. Ce haioși suntem că în 
fiecare an uităm și o luăm de la capăt! Groapa e 
uitare și șoferii, cum se mai bucură ei că au scăpat, 
pentru că îi așteaptă altă groapă! 

(Claudiu Istodor, Gropile de toate chefurile) 

a. indică tema textului. 

b. Transcrie câte un exemplu potrivit pentru 
a ilustra, la alegere, două dintre următoarele nive- 
luri ale expresivităţii: fonetic, morfologic, sin- 
tactic, lexical. 

c. Explică modalitățile de manifestare a ex- 
presivităţii, în cazul fiecăruia dintre cele două 
exemple. 

d. Exprimă-ţi, în cinci-opt rânduri, punctul de 
vedere despre textul lui Claudiu Istodor, utilizând, 
la rândul tău, resursele expresive ale limbajului. 


1. 


2. 


EVALUARE CURENTĂ 
APLICAȚII 


Urmărește, în volumul al treilea al ediției Perpessicius a Operelor 
complete, variantele succesive prin care a trecut Luceafărul 
Până în momentul atingerii formei finale. Vei putea căpăta 
astfel informaţii utile despre „laboratorul poetic” eminescian. 
Această cerinţă poate deveni tema unei investigații. 
Citeşte cu atenţie versurile pentru a răspunde următoarelor 
cerințe: În vremea asta Cătălin,/ Viclean copil de casă,/ Ce 
împle cupele cu vin/ Mesenilor la masă,// Un paj ce poartă pas 
cu pas/ A-mpărătesii rochii,/ Băiat din flori şi de pripas,/ Dar 
îndrăzneț cu ochii,// Cu obrăjei ca doi bujori/ De rumeni, 
bată-i vina,/ Se furișează pânditor/ Privind la Cătălina. // Dar 
ce frumoasă se făcu/ Și mândră, arz-o focul;/ Ei Cătălin, acu-i 
acu/ Ca să-ţi încerci norocul. 
a. Motivează folosirea numelor proprii în versurile citate. 
b. Cătălin este descris ca fiind viclean, cu ochi îndrăzneți, cu 
obrăjei ca doi bujori de rumeni, foloseşte aceste extrase pentru 
a contura un portret al pajului. 
c. Originea lui Cătălin este incertă: băiat din flori și de pripas; 
explică semnificația acestui detaliu. 
d. Identifică elemente de oralitate a limbajului și motivează 
folosirea lor de către poet. i 
e. Explică sensul cuvântului noroc în contextul versurilor de 
mai sus. 
Argumentează, într-un eseu de una-două pagini, afirmația po- 
etului: Mi s-a părut că soarta luceafărului din poveste seamă- 
nă mult cu soarta geniului pe pământ și i-am dat acest înțeles 
alegoric. 
Luceafărul este socotit o sinteză a creației eminesciene. Indică 
teme poetice caracteristice operei lui Mihai Eminescu, prezen- 
te în cuprinsul poemului. 
Întocmeşte o bibliografie de trei-patru titluri, care ți-ar putea fi 
utilă în elaborarea unui eseu intitulat Tere și motive romantice 
în poezia Luceafărul. 
Realizează o comparație între tabloul cosmogonic din Scrisoarea I 
şi imaginile similare din partea a treia a poemului Luceafărul. 
Exprimă-ţi punctul de vedere despre următoarea afirmaţie a lui 
Mircea Scarlat, din Istoria poeziei româneşti: Luceafărul ex- 
primă alegoric ceea ce Glossă rostește gnomic. Izvorâte din 
aceeași concepție romantică asupra geniului (identificat cu 
acel utopic „subiect cunoscător pur”), Glossă și Luceafărul, 
deși poeme cu autonomie artistică nezdruncinată, se „comple- 
tează” reciproc în chipul cel mai fericit. Glossă ar putea fi 
scrisă de Hyperion, care devenit poet ar simți nevoia să-și 
obiectiveze experienţa, făcând-o transmisibilă. 


Casa copilăriei lui Eminescu, 
acuarelă de Clara Cantemir 
(1923) 


~~ 
M.EMINESCU 


Coperta interioară a primei 
culegeri de articole publicate 
în ziarul Timpul 


1880 si 1881 


EDIȚIA UI 


BUCURESCI 


EDITURA LIBRĂRIE! E GRAEVE & Cur. 
To. CALEA VICTORII 7V. 
"a oo 


DI! ÎNICIOILIONDIENTIEIXIT! 


Acum, la încheierea capitolului dedicat lui Mihai Eminescu, 
este util să-ți amintești cuvintele lui Titu Maiorescu din articolul 
Eminescu și poeziile lui, apărut în 1889: Pe cât se poate omenește 
prevedea, literatura poetică română va începe secolul al XX-lea sub 
auspiciile geniului lui, și forma limbii naţionale, care și-a găsit în 
poetul Eminescu cea mai frumoasă înfăptuire până astăzi, va fi 
punctul de plecare pentru toată dezvoltarea viitoare a vestmântului 
cugetării românești. Realizaţi o dezbatere, având ca moţiune între- 
barea: Consideraţi că afirmaţia criticului despre posteritatea lui 
Eminescu mai este de actualitate? 


SUGESTII BIBLIOGRAFICE 


G. Călinescu, Opera lui Mihai Eminescu, lucrare fundamentală 
pentru înţelegerea operei eminesciene; cartea este structurată 
pe mari capitole care cuprind descrierea operei, cultura, filozo- 
fia, temele creaţiei şi tehnica poetică. 

Rosa del Conte, Eminescu sau despre Absolut, publicată în limba 
italiană în 1962 și tradusă ulterior în limba română, exami- 
nează în prima parte principalele teme lirice, insistând asupra 
unor probleme de filozofie (timp şi eternitate, cosmogonie, 
Demiurg). În partea a doua sunt prezentate aspecte ale artei 
literare și ale limbajului eminescian. 

Alain Guillermou, Geneza interioară a poeziilor lui Eminescu, teză 
de doctorat prezentată la Sorbona şi publicată la Paris în 1963, 
cartea profesorului francez investighează creaţia poetică antu- 
mă, făcând analiza tuturor variantelor prin care a trecut fiecare 
poezie. 

I. Negoiţescu, Poezia lui Mihai Eminescu, alături de studiul lui 
G. Călinescu, este, fără îndoială, cea mai importantă și mai 
originală contribuţie la interpretarea creaţiei poetului. Este 
acordată o atenţie specială operei postume care, consideră au- 
torul, permite răsturnarea viziunii critice asupra poeziei emi- 
nesciene. 

D. Popovici, Poezia lui Mihai Eminescu, lucrare caracterizată prin 
limpezime și accesibilitate, analizează lirica poetului de la în- 
ceputuri până la capodoperele din anii maturității, grupând 
creaţia pe mari teme. 

Mircea Scarlat, Istoria poeziei româneşti, vol. II. Autorul stabileşte 
locul lui Eminescu în literatura română, văzând în el reperul 
fundamental al poeziei noastre și scoțând în evidență caracte- 
rul sintetizator al operei sale. 

Tudor Vianu, Poezia lui Eminescu. Cartea compusă din șase studii 
care analizează motivele romantice, influenţa filozofiei lui Scho- 
penhauer, îmbinarea dintre voluptate și durere, pesimismul și 
tema naturii, poezia Luceafărul, armonia eminesciană, rămâne 
o lucrare de referință pentru receptarea poeziei lui Eminescu. 


po 


Realismul 


e Context istoric 


Secolul al XIX-lea a fost dominat de pozitivism, curent filozo- 
fic care susținea primatul faptelor verificate experimental în fața 
reprezentării teoretice generalizate a lumii. Urmarea a fost avântul 
deosebit al științei, îndeosebi al științelor naturii, ilustrat între altele 
de teoria evoluționistă a lui Darwin, dar și de studiile unor pre- 
cursori mai puțin cunoscuţi azi, precum Lavater şi Gall. În plan es- 
tetic, pozitivismul a condus la apariția unei noi orientări, realismul, 
care va influenţa o bună parte dintre scriitorii acestui secol. 

Termenul realism, folosit prima oară în anul 1798 de către 
scriitorul german Fr. Schiller, denumește o atitudine în creaţia sau 
teoria literară având ca principiu de bază reflectarea realității în 
datele ei esenţiale, veridice, fiind opus idealizării şi fanteziei. Din 
acest punct de vedere, realismul nu este circumscris unei anumite 
perioade istorice, putând fi aplicat creaţiilor artistice din toate 
timpurile. În continuare va fi avută în vedere însă a doua accepție a 
termenului, mai restrânsă, care se referă la curentul literar apărut în 
prima jumătate a secolului al XIX-lea, dar care va continua să se 
dezvolte în forme specifice până în prezent. 


* Trăsături 


Curentul literar realism se caracterizează prin obiectivitatea 
perspectivei narative şi veridicitate, viziune omniscientă a naratoru- 
lui — Flaubert afirma că artistul trebuie să fie pentru opera sa ceea 
ce este Dumnezeu pentru creație: să fie simtit pretutindeni, dar nicio- 
dată văzut —, preocupare pentru problematica socială căutată cu 
precădere în contemporaneitate. Obiectivitatea perspectivei narative 
realiste se vădeşte mai ales în stilul impersonal și sobru, pe care 
Stendhal, de exemplu, îl dorea a fi cât mai aproape de cel al Codului 
civil. 

Lumea descrisă de scriitorii realişti este, evident, fictivă, dar 
dorința lor a fost să crecze o ficţiune verosimilă care, precum 
spunea Balzac, să concureze starea civilă. De aceea realiştii au fost 
preocupaţi cu precădere de studiul tipurilor umane caracteristice 
societății vremii și mai puțin de individualităţi. Aceasta este de fapt 
şi deosebirea dintre tipurile clasice, reprezentând trăsături etern-o- 
menești, așadar independente de un anumit spațiu și timp, şi tipurile 
realiste. O atenţie deosebită au acordat scriitorii realişti descrierii 
mediului, ei stabilind o legătură directă între acesta și individ. 
Afirmația lui Balzac, Descrie-mi vizuina şi-ţi spun cine este anima- 
lul care o locuiește exprimă probabil cel mai plastic această tră- 
sătură. Drept urmare, prin numeroasele pagini consacrate descrierii 


J.-G. Lavater, 
De la broască la Apollo (1803) 

Charles Darwin (1809-1882), 
naturalist şi biolog englez, autor al 
celebrei cărți Despre originea spe- 
ciilor (1859). Doctrina sa, denumită 
ulterior darwinism, explică diversita- 
tea lumii vii prin evoluţia speciilor 
condiționată de selecția naturală. 


J.-G. Lavater (1741-1801), 
teolog şi poet elvetian, autor al unei 
enciclopedii în zece volume intitula- 
tă Fragmente fiziognomice, avân- 
du-l drept colaborator pe Goethe, în 
care demonstrează legătura dintre 
trăsăturile fetei şi caracterul uman. 


F.-J. Gall (1758-1828), doctor 
francez, continuator al studiilor iui 
Lavater, creatorul unei ştiinţe numi- 
te frenologie, al cărui sistem constă 
în a recunoaşte aptitudinile oame- 
nilor și animalelor în configuraţia 
craniului, după forma creierului. 
Cercetările celor doi l-au influențat 
în mod deosebit pe Balzac, care va 
urmări cu insistență în paginile 
cărțitor sale semnele exterioare ale 
-caractereior şi pasiunilor personaje- 
lor. Legătura dintre fizionomie şi tră- 
sătura dominantă a personajului va 
deveni una dintre caracteristicile 
balzacianismului, prezentă şi la 
scriitorii realişti români, de la 
Nicolae Filimon la G. Călinescu. 


minuţioase a oraşelor, cartierelor, caselor, interioarelor, vestimenta- 
tiei, scrierile realiste capătă și o valoare documentară. 

Realiştii au cultivat mai cu seamă speciile narative, un loc 
central ocupându-l romanul (adesea compus sub forma unor cicluri, 
cea mai potrivită structură pentru a adăposti multitudinea de aspecte 
pe care scriitorii ambiţionează să le cuprindă în cărţile lor), urmat 
de schiță şi nuvelă, cu precădere cea psihologică, şi de speciile dra- 
matice, comedia și drama. 


* Reprezentanți 


În Franţa: Stendhal (1783-1842), autor al romanelor Roșu și 
Negru şi Mănăstirea din Parma; Honore de Balzac (1799-1850), 
creatorul Comediei umane cuprinzând un mare număr de romane și 
nuvele între care Moș Goriot, Gobseck, Eugenie Grandet, Iluzii 
pierdute, Medicul de tară, Gustave Flaubert (1821-1880) a cărui 
capodoperă este Doamna Bovary. 

În Anglia: Charles Dickens (1812-1870), autor al romanelor 
Aventurile lui Oliver Twist, David Copperfield, Marile speranţe etc. 

În Rusia: Nikolai Vasilievici Gogol (1809-1852), autor al ro- 
manului Suflete moarte și al comediei Revizorul, Fiodor Mihailo- 
vici Dostoevski (1821-1881), autor al romanelor Fraţii Karamazov, 
Idiotul, Crimă și pedeapsă etc. Lev Nicolaevici Tolstoi (1828- 
1910), prozator (autor al romanelor Război și pace, Anna Karenina 
etc.) și dramaturg (Puterea întunericului, Cadavrul viu), Anton 
Pavlovici Cehov (1860-1904), prozator (Doamna cu cățelul) și dra- 
maturg (Pescărușul, Unchiul Vania, Livada de vișini, Trei surori). 

În România: Nicolae Filimon, loan Slavici, I.L. Caragiale, 
Liviu Rebreanu, Hortensia Papadat-Bengescu, G. Călinescu, Marin 
Preda etc. 


Ch. le Brun, Leu! şi calul cu ochi de om 


Li INIALIINITIENDIENTIEI XI] 


1. În grupe de câte trei-patru colegi, discutați şi dați exemple de 
personaje care iubesc în mod deosebit banul, apartinând unor 
creații literare românești sau străine. Împărtăşiţi informațiile 
voastre și celorlalți colegi. 

2. In aceleaşi grupe, amintiţi-vă proverbe şi maxime despre bani 
şi mânuitorii de bani. 

3.  Comparaţi informaţiile voastre cu ale colegilor din celelalte 
grupe și stabiliţi o eventuală idee comună a acestor proverbe şi 
maxime. 


ÎN VREME DE RĂZBOI 


schiță 
de I.L. Caragiale 
(fragmente) 


I 


În sfârșit, ceata de tâlhari căzuse prinsă. Doi ani de zile, vreo 
câțiva voinici, spoiți cu cărbune pe ochi, foarte-ndrăzneţi și foarte 
cruzi, băgaseră spaima în trei hotare. Întâi începuseră cu hotie de 
cai; apoi o călcare, două cu cazne; pe urmă omoruri. [...] 

Popa scăpase din cursa întinsă la capătul pădurii numai prin 
întâmplare: aminteri puneau mâna poterașii și pe el... Dar toți 
cetașii sunt prinși... Or să-i pună la cazne... ei au să spună tot... 
tot... Or să pună mâna și pe el. Și popa, apucat de cutremur. îsi 
smulgea părul din cap. 

— Ce-i de făcut, neică Stavrache? scapă-mă. 

~- Cum?... Nenorocitule! să fugi! să piei! să te-neci mai bine 
decât să puie mâna pe tine! în fundul ocnii îti putrezesc oasele! 

Pe când vorbea d. Stavrache, deodată s-aud afară zgomot, 
strigăte și bătăi puternice în obloanele prăvăliei. Amândoi rămân 
încremeniţi. 

— Nu deschide! zice popa scoțând un revolver de sub anteriu. 

Dar bubuiturile se-ndesesc — sunt oameni mulţi afară. D. Sta- 
vrache, fără să mai asculte de stăruințele popii, care tremură ca 
varga, îl împinge cât colo și trece-n prăvălie. Trăgând bine cu ure- 
chea, hangiul înțelege că are a face cu o lume veselă: o ceată de 
răufăcători e mult mai serioasă și mai tăcută, nu râde și nu chi- 
uiește așa cu chef pe la miezul nopții. Și d. Stavrache a ghicit bine. 
Strigând: „Numaidecât! ”, aprinde lampa și merge să deschiză. 

În adevăr, sunt vreo douăzeci de voluntari tineri, claie peste 
grămadă în câteva trăsuri, conduși de un ofiter și doi sergenţi re- 
zerviști care merg cătră Dunăre - la război. Poposesc două-trei 
ceasuri aci, să odihnească și caii; despre ziuă or să se pornească; 
trebuie s-apuce trenul militar care trece dimineața la staţia cea mai 


I.L. Caragiale (1852-1912),. 
prozator şi dramaturg. Se naşte în 
satul Haimanale, în apropierea mă- 
năstirii Mărgineni (Prahova), unde 
tatăl său, Luca, deţine o vreme 
posiul de secretar a! mănăstirii. 
Fraţii tatălui, Iorgu şi Costache Ca- 
ragiale, sunt cunoscuţi în epocă 
pentru contribuţia adusă la dezvol- 
tarea teatrului românesc. 

Urmează clasele primare şi 
gimnaziul la Ploieşti. Din 1868 se 
stabileşte la Bucureşti, unde frec- 
ventează, la Conservator, cursurile 
de mimică şi declamaţie ale un- 
chiului său, Costache. În 1873 îşi 
începe activitatea literară şi debu- 
tează la revista satirică Ghimpele. 
Câţiva ani îşi caută nu numai un 
drum în viață, dar şi formula propice 
talentului său. Face ucenicie la mai 
muite ziare liberale, dar mai ales în 
paginile revistei umoristice Claponul. 
Este chemat de Mihai Eminescu în 
redacția ziarului Timpul, unde va ră- 
mâne patru ani. Tot prin Eminescu 
este introdus în cercul junimist al lui 
Titu Maiorescu; aici participă cu asi- 
duitate la şedinţe şi îşi va citi co- 
mediile. 

În 1879 piesa lui de debut, O 
noapte furtunoasă, va fi reprezen- 
tată pe scena Teatrului Naţional din 
Bucureşti. După retragerea de la 
ziarul Timpul, este revizor şcolar al 
judetelor Suceava şi Neamţ, vreme 

în care o cunoaşte pe Veronica 
Micle, prietena lui Eminescu. La ce- 
rere, este transferat în Argeş şi 
Vâlcea. În prezenţa reginei, în anul 
1884 se joacă, având mare succes, 
comedia O scrisoare pierdută, 
capodoperă a dramaturgiei româ- 
neşti. Un an mai târziu. deși premi- 
ată de un juriu competent compus 
din Alecsandri, Maiorescu, Hasdeu 
ş.a., comedia D-ale carnavalului 
este primită cu fluierături, prilej pen- 
tru Maiorescu să intervină cu arti- 
colul Comediile d-lui Caragiale. În 
1890 are loc premiera dramei 
Năpasta, care apăruse şi în volu- 
mul Teatru, publicat cu un an mai 
înainte. 

După 1892 relaţiile cu Junimea 
se răcesc, iar Caragiale, orientat 
către proză, tipăreşte două volume. 
Editează împreună cu Anton Ba- 
calbaşa revista umoristică Moftul 
român şi din colaborarea cu schițe 
la ziarul Universul va alcătui ulterior 
volumul Momente, apărut în 1901. 
Tot în acest volum vor fi incluse şi 
colaborările la Gazeta săteanului, 
unde au apărut pentru prima oară 
nuvele ca Două loturi, În vreme de 
război, Cănuţă, om sucit, La 
hanul lui Mânjoală, La conac. 
Proza este rezultanta unei directii 
mai vechi a scrisului său, ajunsă 
acurn la maxima înflorire. în 1902, 
procesul în legătură cu presupusul 
plagiat al dramei Năpasta, pledat 
strălucit de Barbu Delavrancea, se 
sfârşeşte prin condamnarea ca- 
lomniatorului Caion. 

În anul 1904, în urma unui 
concurs de favorabile împrejurări suc- 
cesorale, se stabileşte cu familia la 
Berlin, în exil voluntar. Îl atrăgeau în 
capitala Germaniei perspectiva 
unei vieți confortabile, posibilitatea 
de a-şi oferi plăceri artistice (era un 
pasionat meloman), poate şi o ne- 
cesară tihnă pentru viitoare proiecte 
literare. Păstrează în permanenţă 
legătura cu ţara, iar corespondența 
sa berlineză îl arată atent la tot 
ceea ce se petrece în România, fie 
în literatură, fie în viata politică. De 
la Berlin va colabora regulat la 
reviste şi ziare din țară. 

În 1912, când împlineşte 60 
de ani, Societatea Scriitorilor Români 
organizează sărbătorirea sa, la care 
nu participă decât pe cale episto- 
lară. Moare subit la Berlin, unde 
este înmormântat provizoriu. Ulterior, 
corpul său va fi adus la Bucureşti. 

apropiată - cale de vreo patruzeci de kilometri. Sunt mușterii buni, 
băieţi cu dare de mână, și cântă și râd şi fac fel de fel de nebunii. 

D. Stavrache face tot ce poate ca să-ndatoreze pe bravii tineri. 
După ce au băut binisor, se aștern unul lângă altul, ticsiţi în cele 
două odăi mai mari ale hanului. Foarte obosiţi, tinerii fără grije 
dorm bustean. Hangiul, posomorât, stă câteva minute la gânduri 
adânci; dar deodată i se luminează: înăuntrul frunţii a scânteiat o 
mare inspirație. Omul trece repede în odaia unde-l așteaptă cu atâ- 
ta nerăbdare cainicul. 

Ce și-au vorbit cei doi frati nu se poale spune, atât de-ncei și 
de discret și-au șoptit. E destul a arăta numai ce au făcut. Preotul 
Iancu s-a așezat pe scaun în mijlocul odăiții. D. Stavrache a luat o 
pereche de foarfece și a început să-i reteze pletele; apoi tot mai scurt 
și mai scurt, unde mai bine, unde mai cu scări, l-a tuns la piele, mu- 
scălește. Apoi i-a tuns scurt barba, i-a săpunit-o bine şi la urmă i-a 
ras-o cu perdaf. Toate astea foarte degrabă. 

La patru despre ziuă, voluntarii s-au deșteptat, s-au pus la 
rând şi s-au numărat. D. Stavrache le-a făcut socoteala, a încasat 
suma de douăzeci și cinci de lei și, mulțumindu-le, le-a Zis: 

_ Uite ce e... este aici un tânăr care ar vrea să meargă și el 
volintir cu dv... Îl primiţi? 

— E vârstnic?... 

- Da. 

- Are părinţi? ori copii? 

- N-are nimic. 

— Are formele gata? a întrebat ofițerul. 

- Forme n-are; dar... să le faceti dy. 

- Asta nu se poate; trebuie să se prezinte la divizie. 

- Da nu se poate să-l luaţi cu dv. și să-și facă formele acolo 
unde vă duceţi? 

- Ba... s-ar putea. 

- Atunci... 

Si d. Stavrache aduse în fata camarazilor pe domnul lancu 
Georgescu ~ un tânăr foarte voinic, frumos și curat, ras proaspăt — 
o înfățișare demnă și severă. Camarazii l-au salutat cu un „ura ” 
puternic de s-a cutremurat hanul, și d. Iancu Georgescu, după ce 
s-a sărutat de multe ori cu neica Stavrache, a pornit cu vesela 
bandă, fără să se mai uite-napoi. 

* 


De mult nu se mai pomenea acum în sat de preotul lancu... 
Se-necase? Îl răpusese cineva? Nici urmă nu lăsase, parcă in- 
trase-n pământ. În locul lui se orânduise alt preot; nu-l putuseră aş- 
tepta oamenii cât lumea; nu putea rămânea sat de creştini fără 
liturghie. 

Când d. Stavrache se-ntorcea de la parastasul de nouă zile al 
măică-sii, pe la-nceputul lui dechemvrie - (bătrâna, după ce zăcuse 
de inimă rea vreo câteva săptămâni, murise dimineața la 28 
noiemvrie) — se-ntâlni cu factorul rural... O scrisoare cu timbru de 
la Turnu-Măgurele și data din ajunul morţii bătrânii. Neica 
Stavrache a cunoscut slova. Repede, omul, deprins a nu mai aștepta 


zadarnic vești de la acela pe care-l credea pierdut 
de-a binelea, se închise în odăiță şi desfăcu 
nervos plicul: 


„Iubite neică, mai întâi nu lipsesc a cerceta 
despre scumpa dv. sănătate, a dumitale și a 
maichii...” 


Stavrache își şterse ochii cu coltul șortului 
și, foarte înduioşat, urmă semnele pe petecul de 
hârtie, sosit așa de departe, ca să aducă în 
liniștitul sat, un fel de răsunet al zbuciumului din 
locurile războiului. Fugarul era dinaintea Plevnei. 
Se bătuse cu mare curaj și cu mult noroc în trei 
rânduri; luase un steag de la inamic, într-o încă- 
ierare unde ai noștri erau aproape zdrobiți, fusese 
numit sergent pe câmpul de onoare, căpătând 
„Virtutea militară” şi o decorație rusească. În 
curând Plevna era să fie atacată cu toată puterea 
armatelor aliate. 

Curios lucru! Cine ar fi văzut figura lui neica 
Stavrache, presupunând că acela ar fi fost un om 
deprins să descifreze intelesuri din chipurile 
omenești, ar fi rămas în mirare pricepând bine că 
în sufletul fratelui mai mare nu se petrecea nimic 
analog cu bucuria la citirea veștilor despre suc- 
cesului de bravură a răspopitului. 

Hangiul mototoli hârtia după ce mai privi 
bine data: în adevăr, scrisoarea era expeduită cu 
trei zile mai-nainte de luarea Plevnei. Dar acuma... 
Plevna era luată - asta se zvonise oficial în toate 
unghiurile țării. 

Primarul mai Știa, tot din izvor oficial, că vo- 
luntarii au să fie liberaţi zilele acestea spre a se-n- 
toarce pe la căminuri, fiindcă războiul s-a sfârșit. 

— Dar.. întrebă distras d. Stavrache, ce s-o 
mai fi făcut cu tâlharii prinși astă-primăvară? 

Tâlharii fuseseră osândiţi la diferite pedepse 
și desigur acum erau și aşezaţi la locurile de 
muncă. 

„Care va să zică, clipi gândul hangiului, 
nici vorbă n-a fost la judecată despre popa, despre 
capul și gazda tâlharilor. Aoleu! ce mai judecă- 
tori! 

„.„Dar o să-ndrăznească să se mai întoarcă? 

„„Dar daca îndrăznește și se-ntoarce?... 
Atunci, ce-i de făcut? 

„„„Da! dar sergentul se poate întoarce; popa, 
ba! l 

„Dar dacă-i vine aşa o nebuneală sergen- 
tului să spuie că el e stăpânul averii, întâmple-se 
orice s-o-ntâmpla! că odată a purtat barbă şi 
plete... 


Da, dar atunci procurorul îl rade si-l tunde 
de-a binele. 

...O veni?... n-o veni?...” 

Pe când d. Stavrache îşi ridică aşa de sus 
interesanta-i clădire de ipoteze, iacată altă scri- 
soare: e tot de la Turnu-Măgurele — de astă dată 
însă e slovă străină... Slovă străină]... Ei! Lucru 
dracului!... 


„Salutare, domnule Stavrache, n-avem onoa- 
re să vă cunoaștem, dar venim să îndeplinim ru- 
gămintea unui brav camarad, sublocotenentul 
Iancu Georgescu, voluntar înaintat din grad în 
grad în timp de campanie, mort pe câmpul de 
onoare de trei gloanţe inimice primite în pântece. 
Am stat la căpătâiul lui plângând până a închis 
ochii. Mare păcat că s-a prăpădit așa viteaz sol- 
dai! Un moment nu a arătat laşitate; deși foarte 
slăbit de atâta durere și pierdere de sânge, tot 
glumea; zâmbind și-a cântat singur popește foarte 
frumos: vecinica lui pomenire! apoi ne-a dat adre- 
sa dumitale și ne-a rugat să-ţi scriem negreșit să-l 
ierti, fiindcă acuma s-a spălat în sânge, și să-i 
spui maică-sii, bătrânii, pe care o cunoşti, să-i 
poarte regulat de grija sufletului. Pe urmă a-nce- 
put să aiurească și s-a sfârșit. 

Salutare: subloc. Marin Dobrescu; sergent-ma- 
jor George Popescu.” 


D. Stavrache a plâns mult, mult, zdrobit de 
trista veste. Dar un bărbat trebuie să-și facă ini- 
mă! nu trebuie să se lase copleșit asa de durere. 
A strâns bine scrisoarea: s-a spălat frumos pe 
ochi; a pus caii la brișcă şi a plecat repede la târg 
să întrebe pe avocat, cu ce forme intră cineva 
regulat în stăpânirea averii unui frate bun pier- 
dut, care n-are alt moștenitor. [...] 


II 


Au trecut cinci ani de război și nimeni, în 
adevăr, n-a supărat pe d. Stavrache, afară decât 
popa lancu volintirul, care venea din când în 
când de pe altă lume să turbure somnul fratelui 
său. Avocatul avusese dreptate. Singur popa avea 
dreptul să neliniştească pacinica stăpânire a han- 
giului. [...] 


NI 


Era o zloată nepomenită: ploaie, zăpadă, 
măzărică şi vânt vrăjmaş, de nu mai știa vita cum 
să se-ntoarcă să poată răsufla. Deşi aproape de 

nămiez, în tot satul era astâmpăr desăvârșit ca-n puterea noptii; ba 
nici glas de câne nu se mai auzea — cine știe în ce adăposturi se odih- 
neau paznicii curților! Drumul parcă era pustiu: care om cuminte 
să-nfrunte așa tărie de vreme? Pe la toacă, s-a hotărât vântul să bată 
numai dintr-o parte; ploaia a contenit, a-nceput ninsoare mărunțică 
și deasă, și s-a pornit crivățul s-o vârtejească. Așa vreme ţine trei zile 
și trei nopti: halal de cine n-are nici pentru vatră, nici pentru căldare! 

D. Stavrache n-a mai ridicat oblonul prăvăliei. Singur la 
tarabă, ce să facă omul? Mai bea un rachiu, mai moftește un covrig 
uscat și se gândește mai la una, mai la alta. Dar e frig în prăvălie. 
Mai înțeleg să se canonească negustorul când știe pentru ce; dar 
așa, degeaba! Pe așa vreme e de prisos să mai aștepte mușterii. D. 
Stavrache încuie cicmigeaua, pe urmă prăvălia și trece-n odaie la 
căldură: călătorii n-or să mai treacă și toată lumea din sat știe să 
intre pe portiță-n curte și să bată la ușa din dos. 

În adevăr, după ce se dezmortește bine d. Stavrache la gura 
sobii, iacătă, pe-nserate, că bate cineva la ușă. 

- Care-i acolo? întrebă hangiul. 

- Eu, domn’ Stavrache, răspunde un glas slab de copil... 
Deschide... 

Hangiul trage veriga. Vântul de-afară duhnește pe ușă aruncând 
înăuntru o fetiţă foarte rebegită. Copila d-abia poate vorbi; fălcile i 
sunt înțepenite de frig, deși, pe potrivă de copil sărac, e destul de bine 
îmbrăcată: are peste cămăşută minteanul lui tată-său; pe picioarele 
goale nişte cizmulițe vechi ale mă-sii, şi pe cap un testemel. 

— Ce vrei? 

- M-a trimis maica, să-i dai de un ban gaz, și taica, de doi bani ţuică. 

Și fata scoate de sub mintean cu băgare de seamă două 
clondire. 

- Da... zice să nu mai pui gaz în a de ţuică și țuică-n a de gaz, 
ca alaltăieri, că iar mă bate... şi... să măsori bine... 

- Da bani ai adus? 

- Bal... zice că să scrii. 

~ lar să scriu? 

Și d. Stavrache, urmat de fetiţă, trece-n prăvălie bolborosind: 

- Scrie-v-ar popa să vă scrie, de pârliți! 

În prăvălie d-abia se mai vede. Fetita, apropiindu-se de d. 
Stavrache, care-i toarnă ţuică, rămâne cu ochii pe un covrig stin- 
gher, uitat pe tarabă. Hangiul s-apleacă sub tarabă să ridice tini- 
cheaua cu gaz; în clipa aceea, fetita întinde mâna, ia covrigul și dă 
să-l vâre iute sub mintean; dar d. Stavrache se ridică. O fi tras cu 
coada ochiului ori știa că fusese un covrig pe tarabă și acu pierise? 
- că, fără vorbă, lip! o palmă peste fălcuța-ngheţată: 

- Lasă covrigul jos, hoato!.... De mici vă-nvătaţi la furat, fire-aţi 
ai dracului! 

Fata a lăsat covrigul și a pus mâna la fălcuța-ncălzită. Apoi, a 
luat cuminte sticlele, le-a ascuns sub mintean și a pornit afundân- 
du-se în negura nopții viscoloase. 

Hangiul a încuiat ușa, a mai aruncat o răgălie în sobă, a mai 
băut un păhărul, a mai cotrobăii pân odaie... Să fi trecut așa ca la 
vreun ceas, când, prin urletul viforului, i se pare c-aude glasuri de 
oameni afară... Ascultă cu dinadinsul — urechea nu l-a amăgit. De 
astă dată se aud și bătăi la ușa de la drum a prăvăliei. Mușterii... 


Călători... Cine dracu mai umblă pe vremea asta! 
Hangiul aprinde o lumânare și trece-n prăvălie la 
ușă, unde cei de-afară bat mereu. 

- Care-i acolo? 

- Oameni buni! 

E o sanie cu clopotei afară. D. Stavrache 
deschide. 

- Bună vreme! zise o momâie de om înalt și 
spătos, cu o glugă mare, și intră, pe când altul, tot 
așa îmbrobodit, stă în fata cailor, cari nu se pot 
astâmpăra locului de bătaia vremii. [...] 

- Sezi, neică, zise fratele mai mic, așezân- 
du-se la masă. 

Hangiul ascultă. 

- Te miri, firește, că mă vezi... 

Hangiul zâmbi. 

- Mă credeai mort, nu-i așa?... Aş! scrisoa- 
rea din urmă a fost o glumă... 

Hangiul începu să râză. [...] 

Stavrache se ridică în picioare foarte 
liniștit; se duse drept la icoane; făcu câteva cruci 
și mătănii; apoi se sui în pal și se trânti pe o 
ureche, strângându-și genunchii în coate. 

Pe când musafirii steteau nedormiti, uitân- 
du-se când unul la altul, când la omul ghemuit, 
acesta începu să horcăie tare şi să geamă. 

Dormea?... Visa urât?... Așa de repede 
s-adoarmă?... Se preface?... 

Dar n-apucară să-și pună din ochi atâ- 
tea-ntrebări, şi horcăielile se porniră ca un clo- 
cot, întrerupte de gemete din adânc, în timp ce 
trupul adormit tremura tot mai tare și mai tare, 
clănțănind din dinți. 

Fratele se apropie de pat și atinse cu mâna 
umărul omului chinuit de cine ştie ce vis. La acea 
uşoară atingere, un răcnet! ~ ca și cum i-ar 
fi-mplântat în rărunchi un junghi roșit în foc - și 


omul adormit se ridică în picioare, cu chipul în- 
grozitor, cu părul vâlvoi, cu mâinile-ncleștate, cu 
gura plină de spumă roșcată. Ca o furtună se 
repezi, apucă masa și o trânti de dușumea, făcând 
tot țândări. 

Lumânarea căzând se stinse, și odaia răma- 
se luminată numai de candela icoanelor și de 
tăciunele din vatră. 

Stavrache rămase o clipă cu mâinile ridicate 
cât mai înalt, dete alt răcnet zguduitor și se nă- 
pusti asupra lui frate-său: îl dobori la pământ, 
năruindu-se peste el. 

- Săi, că mă omoară! 

Tovarășul voi s-apuce pe Stavrache de la 
spate; acesta părăsi pe cel trântit, se-ntoarse-n loc 
și-nhăță pe celălalt de gât: într-o clipă la pământ. 

- Mă strânge de gât! vrea să mă muște! [...] 

Viscolul afară ajuns la culmea nebuniei fă- 
cea să trosnească zidurile hanului bătrân. 

Până să se ridice hangiul într-un cot, îl răs- 
tigniră jos. Îi prinseră fiecare câte o mână, i le 
răsuciră-n loc, frângându-le degetele pe dos, 
apoi cu mare silă le împreunară pe amândouă din 
duhul capului și i le legară strâns cu brâul tova- 
rășului, pe când Stavrache îi scuipa și râdea cu 
hohol. Acu era legat butuc. 

- Caută lumânarea! zise fratele stins de pu- 
teri, ştergându-se de sudoare. 

Tovarășul se sui în pat, luă candela de la 
icoane, să caute lumânarea printre lucrurile risi- 
pite pe jos. O găsi ş-o aprinse. Cum îi dete lumi- 
na-n ochi, Stavrache începu să cânte popește. 

- Ce-i de făcut? zise tovarășul cu groază. 

- N-am noroc! răspunse fratele. 

Zdrobit de luptă și de gânduri, omul se aşeză 
încet pe pat şi privi lung asupra celui țintuit jos, 
care cânta-nainte, legănându-și încet capul, pe mer- 
sul cântecului, când într-o parte când într-alta. 


PUNCTE DE REPER 


Scrisă din perspectiva naratorului omniscient și influențată de 


estetica naturalistă, nuvela psihologică În vreme de război a fost 
publicată în Gazeta săteanului, o revistă din Râmnicu Sărat, puţin 
cunoscută azi, condusă de C.C. Datculescu. Abia includerea sa în 
volumul I (1930) al monumentalei ediţii de Opere, iniţiată de Paul 
Zarifopol o va aduce în atenţia criticii şi a cititorilor. Tot Paul 
Zarifopol îi face și prima prezentare detaliată, conchizând că tema 
nuvelei este istoria bucuriilor, grijilor şi spaimelor treptate ale unui 
cârciumar, până la înnebunirea deplină, pentru o pricină de mare 
avere. Câţiva ani mai târziu, în Istoria literaturii române de la 


Naturalism - doctrină esteti- 
că aflată în stransă relaţie cu realis- 
mul, care, având drept țintă fidelitatea 
față de realitate, se concentrează 
cu predilecție asupra aspectelor dure, 
brutale, ale acesteia, a cazurilor pa- 
tologice, reducând adeseori ființa 
umană la datele sale strict biologi- 
ce. 

Pentru scriitorul naturalist, im- 
portante sunt mai ales stările fizice 
ale individului, manifestările instinc- 
tuale datorate ce! mai adesea unor 
dereglări organice de natură ner- 
voasă, ereditatea şi mediul social 
fiind principalele cauze care inftuen- 
teaz comportamentul uman. 

Cel mai cunoscut scriitor natu- 
ralist a fost francezul Emile Zola. În 
literatura română, influențe natura- 
liste se întâlnesc în creațiile lui I.L. 
Caragiale, Barbu Delavrancea şi 
Liviu Rebreanu. 


Paul Zarifopol (1874-1934) — 
eseist şi critic literar, iniţiatorul 
primei ediţii critice de Opere — I.L. 
Caragiale, „Ediţia Zarifopol”, din 
care apar, între 1930 şi 1932, doar 
trei volume. 

Şerban Cioculescu (1902- 
1988) — istoric literar şi critic , conti- 
nuă „Ediţia Zarifopol” cu volumele 
IV-VII (1938-1942). Între 1959 şi 
1965, alături de Al. Rosetti şi Liviu 
Călin, îngrijeşte o nouă ediţie critică 
de Opere, în trei volume. 


I.L. Caragiale (dreapta) 
la Sângeorz-Băi, în 1909 


origini până în prezent, G. Călinescu va scrie: ...lăcomia lui este 
aşa de mare și ideea de a înapoia averea atât de chinuitoare, încât 
se produce în el o dramă neașteptată. Ajuns la capătul ultim al 
încordării, înnebuneşte. Motivația transformării este depistată 
așadar de ambii exegeţi, ca de mai toţi comentatorii ulteriori, nu 
foarte numeroși totuși, în teama hangiului de a nu pierde averea 
rămasă de la fratele tâlhar. Dar dacă patima pentru bani a perso- 
najului este în afara oricărei discuții, oare cauza transformării sale 
psihice nu ar putea avea și o altă explicație? Citind cu atenţie textul 
şi căutând soluţii la exerciţiile propuse, poate vei reuşi să găseşti şi 
o altă explicaţie pentru transformarea hangiului. 


EXPLORAREA TEXTULUI 


În sfârsit, ceata de tâlhari căzuse prinsă... 


1. 


Incipitul este brusc (ex abrupto), părând a oferi totuşi cititoru- 
lui un minim de informaţii necesare pentru înțelegea textului. 
Unghiul din care sunt percepute întâmplările este al unui nara- 
tor martor, care descoperă alături de cititor ceea ce se întâmplă. 
Este însă doar o aparenţă, căci naratorul ştie mai mult. Pentru 
cititor, surprizele sunt abia la început. Ce tip de conflict pare a 
anunța incipitul? 

În acest moment, protagonistul nuvelei s-ar părea a fi popa 
lancu din Podeni. Enumeră toate informaţiile despre preot, 
identificate în acest început de text. 

Ca structură, nuvela este alcătuită dintr-un număr de secvenţe 
narative care înregistrează, vom vedea, doar momentele cu 
adevărat importante pentru evoluţia personajului. Acesta este 
şi motivul pentru care scriitorul îşi subintitulează textul, schiță; 
termenul nu se referă la specie, ci subliniază faptul că nuvela 
îşi propune doar să schițeze comportamentul personajului, se- 
lectând acele momente pe care le consideră semnificative pen- 
tru destinul său. Tocmai de aceea, firul narativ este discon- 
tinuu, uneori zăbovindu-se îndelung asupra unor întâmplări 
care se derulează de-a lungul a doar câteva ore şi trecându-se 
rapid peste intervale de luni şi chiar de ani, dacă în acel timp 
nu s-a întâmplat nimic important pentru a motiva comporta- 
mentul protagonistului. Aşadar, să nu ne grăbim încă să tragem 
concluzii din cele aflate până acum despre personaje! 


Ce-i de făcut, neică Stavrache? 


1. 


Surpriza descoperirii fetei ascunse a preotului este mare atât 
pentru hangiu, cât și pentru cititor. Stilul direct alternează în 
această secvenţă cu stilul indirect liber, care, ca formulă mixtă 
de vorbire, permite „vocii” naratorului să interfereze cu vocea 
interioară a personajului. Este momentul în care se poate 
constata limpede trecerea de la perspectiva naratorului martor 
la cea a naratorului omniscient, care se va păstra până la 
sfârșitul nuvelei. Delimitează secvențele în care predomină 
stilul direct de cele în care predomină stilul indirect liber. 


Identifică particularităţi specifice ale fiecăruia dintre cele două 
stiluri, în aceste secvențe. 

Prima reacţie a lui Stavrache este explozivă şi sinceră: Să fugi! 
să piei! să te-neci mai bine decât să puie mâna pe tine! în fun- 
dul ocnii îți putrezesc oasele! Onoarea familiei a fost pătată și 
vinovatul trebuie să ispăşească. Problema banilor încă nu se 
pune în acest moment. 

Sosirea voluntarilor, în plină noapte, este un prim moment 
important în evoluția raporturilor dintre fraţi. Deşi cainicul îl 
roagă să nu deschidă, Stavrache f împinge cât colo şi merge la 
ușă. Cum poți motiva gestul? 

Timpul în care își servește muşteriii îi oferă hangiului răgazul 
necesar realizării unui nou plan, căci fața i se luminează: 
înăuntrul frunţii a scânteiat o mare inspirațiune. Despre ce 
inspirațiune crezi că este vorba? Descrie planul hangiului aşa 
cum îţi apare în acest moment. 

Observă că în prezentarea noului voluntar naratorul subliniază 
cuvântul domnul. Găseşte o explicaţie. 


De mult nu se mai pomenea acum în sat de preotul lancu... 


1. 


Să fim atenţi la cronologia întâmplărilor: 

- sosirea voluntarilor: primăvara, probabil la începutul lunii 
mai, căci aceştia abia se îndreptau către Dunăre ~ la război, 

- moartea mamei: 28 noiembrie; 

- sosirea primei scrisori: 7 decembrie (când d. Stavrache se 
întorcea de la parastasul de nouă zile al maică-si); dar ea fuse- 
se expediată în ajunul morții bătrânei şi înaintea atacului de- 
cisiv asupra Plevnei, aşadar în ziua de 27 noiembrie! 

- sosirea celei de a doua scrisori: tot 7 decembrie; dar expe- 
diată după căderea Plevnei! 

Folosind manualul de istorie, completează următorul tabel cu 
informaţiile cerute: 


proclamarea 
independenței 


încheierea 


căderea Plevnei e 
ostilităţilor 


Vei constata curând că aceste informaţii sunt esenţiale pentru a 
înțelege comportamentul hangiului în momentele următoare. 
Reacţia lui Stavrache în clipa sosirii primei scrisori este ne- 
obişnuită: deşi recunoscuse scrisul, se închise în odăiță şi des- 
făcu nervos plicul. Nici veştile despre succesul de bravură al 
răspopitului nu-l bucură. Găseşte o explicaţie a acestui com- 
portament. 

Comentează următoarele gesturi și gânduri ale hangiului: moto- 
toli hârtia după ce mai privi bine data: în adevăr, scrisoarea era 
expeduită cu trei zile mai-nainte de luarea Plevnei. Dar acuma... 
Dialogul cârciumarului cu sine însuși înaintea sosirii celei de a 
doua scrisori este, în fond, o încercare de argumentare — fratele 
mai mare vrea să se convingă pe sine că mezinul nu se mai 


Stilul direct! vorbirea directă 
— reproduce cuvintele vorbitorului 
exact în felul în care au fost rostite, 
conservând totodată intonația; aces- 
tea sunt introduse, de obicei, printr-un 
verb de declaraţie (a zice, a spune, 
a rosti, a striga, a şopti etc.) şi, în 
textul scris, printr-un semn de 
punctuație specific (linie de dialog, 
două puncte, ghilimele). 

Stilul indirect/ vorbirea in- 
directă ~ presupune doar transpu- 
nerea cuvintelor vorbitorului de că- 
tre narator, fără „vocea” acestuia, 
aşadar fără conservarea intonaţiei. 
În acest caz, prezența verbului de 
declaraţie este obligatorie, el fiind 
urmat de un element de subordo- 
nare (conjunctie subordonatoare, 
adverb sau pronume relativ), dar 
vor lipsi semnele adresării directe 
(vocativele şi imperativele). 

Stilul indirect liber — presu- 
pune redarea spuselor vorbitorului 
de căire narator fără a le introduce 
prin verbe de declaraţie şi fără a 
folosi elemente de subordonare. 
Lipsesc, de asemenea, semnele de 
punctuatie specifice vorbirii directe, 
dar se conservă intonaţia intero- 
gativă sau exclamativă a vorbirii 
directe. 


I.L. Caragiale (plachetă) 


I.L. Caragiale, 
văzut de Aurel Jiquidi 


poate întoarce și deci nu-şi mai poate revendica averea — 
respectând structura și conţinând elemente adecvate unui 
asemenea tip de text. 

a. Care va să zică, clipi gândul hangiului, nici vorbă n-a 
fost la judecată despre popa, despre capul și gazda tâlharilor. 
Aoleu! ce mai judecători! (—> premisă: Judecătorii au fost 
incapabili să-l descopere pe vinovatul principal.) 

b. ...Dar o să îndrăznească să se mai întoarcă? (— în- 
trebare: În ciuda ineficienţei justiției, fratele va avea curajul să 
revină?); ...Dar dacă îndrăznește și se întoarce?... Atunci ce-i 
de făcut? (— ipoteza 1.: Ce-i de făcut dacă, în ciuda 
pericolului, va îndrăzni totuși să revină?) 

c. ...Da! dar sergentul se poate întoarce; popa, ba! (— 
soluție 1.: Chiar dacă va veni, nu-și poate dezvălui identitatea, 
deci nu-și poate revendica nici averea.) 

d. ...Dar dacă-i vine așa o nebuneală sergentului să spuie 
că el e stăpânul averii, întâmple-se orice s-o-ntâmpla! că 
odată a purtat barbă și plete.. (— ipoteza 2.: Ce-i de făcut 
dacă totuşi fratele va ține mai mult la avere decât la libertate?) 

e. ...Da, dar atunci procurorul îl rade și-l tunde de-a 
binele. (— soluţie 2.: Va fi condamnat pentru tâlhărie.) 

f. ...O veni?... n-o veni?... (— concluzia: Niciuna dintre 
cele două soluții nu este sigură.) 

Explică motivul pentru care, în final, Stavrache exclamă: 
Aoleu! Ce mai judecători! 

Slova străină a celei de-a doua scrisori îi smulge o nouă excla- 
maţie: Ei! lucru dracului!... Explică-i semnificaţia. 

Remarcă și succesiunea rapidă a faptelor sale ulterioare: a 
plâns mult, mult — a strâns bine scrisoarea (pe cealaltă o 
mototolise, dar aceasta era, în fond, „actul de deces” al popii 
Iancu, așadar foarte valoroasă!) — a plecat repede la un avocat 
să afle cum poate intra cineva în stăpânirea averii unui frate 
bun pierdut (nu mort, ci pierdut, dispărut!), care n-are alt 
moștenitor. Motivează comportamentul său, în acest moment. 


Au trecut cinci ani... 


1. 


Lucrurile păruseră a se fi liniștit, odată ce Stavrache căpătase 
certitudinea morții popii Iancu. Și totuși... Citeşte descrierea 
celor două coşmaruri ale hangiului. Vei observa că au un 
element comun — fratele mai mare încearcă să-l ucidă pe mezin 
şi nu reușește — și o replică-laitmotiv — Gândeai c-am murit, 
neică? 

În cele două coşmaruri, popa Iancu apare mai întâi în chip de oc- 
naș, iar apoi de căpitan. Explică semnificația celor două ipostaze. 
Care crezi că ar putea fi cauza coșmarurilor cârciumarului? Ai 
în vedere şi exclamația: 4oleu/ Ce mai judecători! 


Era o zloată nemaipomenită... 


1. 


Numește două trăsături ale hangiului care pot fi deduse din cu- 
vintele fetitei: ...să nu mai pui gaz în a de ţuică și țuică-n a de 


gaz, ca alaltăieri, că iar mă bate... și... să măsori bine... argu- 
mentează-ți opţiunea pentru fiecare dintre ele. 

Urmăreşte comportamentul hangiului față de „clientul” său: 
este nemulțumit că trebuie să vândă pe datorie, dar, deşi este 
vorba de o sumă infimă, acceptă; loveşte copilul care luase 
covrigul. Este evident că rolul episodului, aparent fără legătură 
cu firul narativ principal, este de a demonstra enorma patimă 
pentru bani a lui Stavrache. În acest moment, un amănunt 
anterior, suma de douăzeci şi cinci de lei, calculată cu precizie 
şi încasată de la voluntari tocmai în momentul când pusese la 
cale planul „uciderii” fratelui, capătă o semnificaţie aparte. 
Omul atât de lucid, chiar și în acele momente speciale, care 
ține socoteala și unei bucăţi uscate de covrig, care încearcă să 
înșele și când trebuie să măsoare de un ban gaz și de doi bani 
ţuică, este capabil, desigur, de orice pentru o avere mare. 


sanie cu clopoței afară. 


Secvența sosirii reale a fratelui este asemănătoare cu acelea din 
vis. Ca și acolo, apariția cainicului este neașteptată. Ca și aco- 
lo, încordarea hangiului sporește gradat și rapid, iar naratorul 
punctează cu precizie: hangiul ascultă, hangiul zâmbi, hangiul 
începu să râdă. Şi tot ca şi acolo, hangiul încearcă să-și ucidă 
fratele. Urmărește comportamentul lui Stavrache în aceste mo- 
mente. Crezi că el consideră apariţia fratelui ca fiind reală sau 
tot un coșmar? Argumentează-ți opinia. 

Finalul nuvelei consemnează nebunia hangiului și resemnarea 
mezinului: N-am noroc!, recunoaşte el. Dar receptarea unei 
creații artistice de valoare permite interpretări multiple şi egal 
posibile. Oare cauza nebuniei hangiului nu putea fi și alta decât 
teama de a nu pierde o avere pe care o considera a fi pe deplin 
a sa? În fond, „visele rele” ale lui Stavrache puteau să nu fi fost 
provocate de incertitudinea privind moartea fratelui, în care el 
credea, fără îndoială, din momentul primirii celei de a doua 
scrisori, și nici de teama că va trebui să înapoieze averea, 
absurdă, din moment ce ştia că proprietarul averii nu mai era 
în viaţă, ci de faptul că se simţea vinovat de moartea mezinu- 
lui, aşadar vinovat de „crimă“! Să nu uităm că omul încercase 
în mod repetat să-și ucidă fratele. Desigur, nu direct. Dar în 
război îl trimisese nu ca să-l scape de pedeapsă, ci ca să-l 
ucidă, iar primirea primei scrisori de la cel pe care-l credea 
pierdut de-a binelea, nu provoacă în sufletul lui nimic analog 
cu bucuria. Coşmarurile lui Stavrache ar putea să provină 
așadar din faptul că realizarea în vis a dorinței (moartea 
fratelui) nu-i poate aduce și satisfacție. Cauza grijilor și 
spaimelor treptate ale cârciumarului putea fi deci tocmai 
contradicția între dorința de a ucide și cenzură, care-i măcina 
conștiința, nuvela schițând, într-o manieră extrem de modernă, 
ceea ce am putea numi complexul lui Cain. 


Naratorul martor - are o 
viziune „din afară” asupra lumii, ştie 
mai puțin decât personajul, narațiu- 
nea derulându-se în ordinea crono- 
logică a evenimentelor, ca în ro- 
manul fon, de Liviu Rebreanu, de 
exemplu. 

Naratorul omniscient — are o 
viziune „dindărăt”, ştie totul despre 
personajul său, îi cunoaşte chiar şi 
gândurile şi intenţiile, despre care 
narează la persoana a lli-a, ca în 
romanul lui Nicolae Filimon, Ciocoii 
vechi şi noi sau în Enigma Otiliei 
de G. Călinescu, Pentru un aseme- 
nea narator, afirma Camil Petrescu 
în Noua structură şi opera lui 
Marcel Proust, casele par fără 
acoperişuri, distanțele nu există, 
depărtarea în vreme de asemeni 
nu. În timp ce pune să-ți vorbească 
un personaj, el iţi spune în acelaşi 
alineat unde se găsesc şi cele per- 
sonaje, ce fac, ce gândesc exact, 
ce plănuiesc. 


Cain -— personaj biblic, primul 
fiu al iui Adam şi a! Evei, ucigaşul lui 
Abel, fratele său, pe care îl invidia, 
fiind convins că este preferatul Dom- 
nului. 

Complexul lui Cain — descris 
în tratatele de psihanaliză, se referă 
la duşmănia ascunsă a unuia dintre 
fraţi față de celălalt, care duce la 
crimă ori măcar ia intenţia crimei. 


LIMBĂ ŞI COMUNICARE 


STRUCTURI DISCURSIVE. (ARGUMENTATIVE) 


i 


Rólürilë argumenti diferă săi 
obiectivul comunicării și Pobiform Dicționarului 


aşa, ca atare, de altfel, de asemenea, astfel, de 
Preme cé, știi bine că, probabil că ştii (ești de 


de ştiinţe ale limbii, sunt: “asentimentul “(cyh- + idicord);trebuie să recunoști că, nu se poate să nu 


firmarea, adeziunea), justificarea, "corectarea, 
obiecţia, contestarea (dezacordul), critica'(atu: 
zaţia, reproșul) şi concluzia (teza). Între exţite- 
siile și cuvintele cu rol argumentativ, frecvente 
sunt: pentru că, deoarece; totuși, ășadar, deci, 


1.  Completează tabelul următor, grupând ex- 
presile și cuvintele de mai sus în funcție de rolul 
lor într-o argumentare. Adăugă și alte cuvinte/ 
expresii potrivite acestor roluri. 


Asentiment (confirmare, adeziune) 


EDEA 
Ed 
| 
Obiecţie 
Psi =. 
E să 
Ea. 


Contestare (dezacord) 
Critică (acuzaţie, reproş) 
Concluzie (teză) 


2.  Imaginează-ți următoarea situaţie: Un ziar 
local informează în legătură cu proiectul autorită- 
ților de a construi un parc de distracții în vecină- 
tatea unei rezervații naturale protejate, şi în- 
deamnă cititorii să își exprime punctul de vedere 
sub forma unor scrisori adresate prefecturii. 
Redactează, sub forma unei scrisori de 10-15 
rânduri adresate prefectului, un text al cărui rol să 
fie, la alegere, exprimarea asentimentului, deza- 
cordului sau a criticii față de acest proiect. 

3. Deşi sunteți abia în clasa a XI-a şi până la 
absolvire mai este încă destul timp, discutați, în- 
grupe de câte trei-patru colegi, despre planurile 
voastre după terminarea liceului. Stabiliți, fiecare, 
câte o listă cu două-trei dintre posibilele direcții în 
care gândiţi că v-aţi putea proiecta viitorul și justi- 
ficaţi-vă opțiunile. Colegii vă vor asculta și-și vor 
exprima eventualele obiecții şi observaţii, își vor 
exprima acordul sau dezacordul. Scopul acestei 
aplicaţii este de a exersa utilizarea diferitelor 
structuri argumentative în comunicarea cotidiană. 
4.  Completează tabelul următor, identificând 
scopul argumentării în fiecare dintre textele A., 
B., C. şi D.: 


-ştii (să'nu fi auzit, să nu fi aflat etc.) că, ține 


'orgeäina (cont) că, ai-în vedere că, ai dreptate, ba 
"Bine că nu, sunt de acord că, desigur că, da... 


‘dar; fără îndoială că... dar, dimpotrivă, contrar 
-celot spuse de tine etc. 


A. Elaborat pe baza dicționarelor de diferite 
categorii și specialităţi, Micul dicționar de neo- 
logisme îşi propune să oglindească bogata termi- 
nologie a multiplelor domenii ale științei și teh- 
nicii, precum și a literaturii și artei. Fiind vorba 
de un dicţionar de proporții reduse, el nu putea să 
fie decât selectiv, înregistrând ca atare doar par- 
tea cea mai reprezentativă a inventarului lexical 
neologic al limbii române contemporane. 

(Florin Marcu, Prefaţă la Mic dicţionar de 
neologisme) 


B. Prin urmare, paronimia nu este un feno- 
men semantic, ci un simplu accident și, ca urmare, 
nu interesează din punctul de vedere al organi- 
zării vocabularului. În literatura de specialitate, 
paronimele mai sunt numite cvasiomonime. 

Se admite în general că paronimele diferă ca 
formă printr-unul sau cel mult două sunete, de 
ex., a enerva și a inerva.. Alteori ele pot fi formate 
din exact aceleași sunete, a căror ordine este 
schimbată, de ex., antonimie și antinomie. 

Din cele de mai sus rezultă că în definirea pa- 
ronimiei trebuie luate în considerare atât criteriul 
cvasiidentităţii formale, cât și criteriul funcțional. 

(Narcisa Forăscu, Paronimia, în revista 
Limba și literatura română) 


C. Dorul imitației s-au făcut la noi o manie 
primejdioasă, pentru că omoară în noi duhul na- 
țional. Această manie este, mai ales, covârșitoare 
în literatură. Mai în toate zilele ies de sub teasc 
cărți în limba românească. Dar ce folos! că sunt 
numai traducții din alte limbi, și încă și acelea de 
ar fi bune. Traducţiile nu fac însă o literatură. Noi 
vom prigoni cât vom putea această manie 


ucigătoare a gustului original, însușirea cea mai 
prețiosă a unei literaturi. 
(Mihail Kogălniceanu, Introducţie 
la Dacia literară) 
D. Cufundată până la începutul secolului al 
XIX-lea în barbaria orientală, societatea română, 
pe la 1820, incepu a se trezi din letargia ei, apucată 
poate de-abia atunci de mișcarea contagioasă prin 
care ideile Revoluţiunii franceze au străbătut până 
la extremităţile geografice ale Europei. Atrasă de 
lumină, junimea noastră întreprinse acea emigrare 
extraordinară spre fântânele științei din Franţa și 
Germania, care până astăzi a mers tot crescând şi 
care a dat mai ales României libere o parte din 
lustrul societăţiilor străine. Din nenorocire, numai 
lustrul dinfară! Căci nepregătiți cum erau şi sunt 
tinerii noștri, uimiți de fenomenele mărete ale 
culturei moderne, ei se pătrunseră numai de efecte, 
dar nu pătrunseră până la cauze, văzură numai 
formele de deasupra ale civilizațiunii, dar nu 
întrevăzură fundamentele istorice mai adânci, care 
au produs cu necesitate acele forme și fără a căror 
preexistenţă ele nici nu ar fi putut exista. 
(Titu Maiorescu, În contra direcţiei de azi 
în cultura română) 
5.  Extrasele următoare conţin informații diver- 
se. Scrie, pentru fiecare dintre ele, câte un text de 
8-10 rânduri, în care să-ți exprimi asentimentul 
(obiecţiile/ critica/ contestarea) față de conţinutul 
lor. 


A. „Români, încetaţi şpaga!” e tipic Băsescu. 
Apelul președintelui are ceva memorabil şi im- 
practicabil. Președintele crede că avem de-a face 
cu doi parteneri egali: cel care dă și cel care ia. Nu 
e așa. Cel care ia e mai tare. El are puterea de a 


refuza să își facă datoria, iar acest șantaj e, până la 
urmă, decisiv. Președintele s-a îndepărtat romantic, 
naiv și declarativ, de realitatea feudală, conservată 
în inima vieții sociale dezordonate a românilor. Cu 
toate acestea, președintele a atins nervul slab al 
societății românești. Vorbind de lipsa de încredere 
a românilor și contestând precis termenii în care a 
fost pregătită integrarea europeană, el a rămas, în 
continuare, singurul politician român competent în 
ale nației sale. 
(Traian Ungureanu, Cotidianul) 
B. Doamna X predă engleza la o școală din 
Capitală. Îmi vorbește de un caz de dublu abandon, 
de anul trecut. Alexandru și Marian, amândoi elevi 
într-a VIII-a. Tatăl lui Alexandru este mecanic auto 
și are un atelier de service. Tatăl lui Marian este 
măcelar și are o măcelărie. Amândoi părinții câș- 
tigă bine. Nici copiii lor nu o duc rău. Anul trecut, 
la sfârșitul semestrului I, a avut o lecţie deschisă 
despre visele de viitor ale copiilor. Fiul măcelarului 
a anunţat că el o să se lase de școală. „Cu ce mă 
ajută pe mine școala — a întrebat - să am un 
viitor?” Orice sfat al profesorilor, strânși pentru 
lecţia deschisă, era contracarat cu: „toți oamenii 
pe care îi cunosc și au învăţat foarte mult au ajuns 
să aibă salarii de doi lei”. La intervenţia unui domn 
profesor de sport, care a încercat să spună că „ într-a- 
devăr salariile sunt mici, totuși școala te face să te 
simţi un om realizat”, Marian a pufhit: „eu nu în- 
feleg cum vine chestia asta cu «suntem realizaţi ca 
oameni», dacă dumneavoastră veniţi la şcoală, de 
când vă știu eu, tot cu Dacia aia amărâtă pe care 
v-o repară mereu Alexandru?!” Atât Marian cât și 
Alexandru au abandonat școala. 
(Stela Giurgeanu, Școala — la ce bun?) 


JURNALUL DE LECTURĂ“ 


Cum s-ar putea scrie grafic această frază de 
Sadoveanu: „În livezile mânăstirii mai erau încă 
meri înfloriți, soarele îi pătrundea de o aburire 
trandafirie"'? Poate aşa; 

Sau: „Starostele tăcu. Jarul focului creștea, 
clipind din ochi nenumărți de pietre scumpe. 

mprejurimea era covârșită de tăcerea muntelui 


șia seră 


Astfel, cele șapte sute șaptezeci de pagini ale 
Fraţilor Jderi sunt ca o apă masivă, cu valuri 
calme, rar turburate. 

* 

Sfârșesc ultima jumătate din Țara de din- 

colo de negură și trec fără pauză, la cele dintâi 


povești din Hanu Ancuţei. Senzaţia e puternică, 
denivelarea profundă; e ca și când, după o plutire 
pe baltă, un șuvoi te ia pe sus și te duce repede, 
irezistibil, simfonic. Mare scriitor, îl citeşti în ge- 
nunchi. Ce fraze! Ce suc! 
+ 
„revin la Ion al lui Rebreanu. Tot nu mă 
împac cu „soarele îngălbenit de necaz”, cu cele 
două „glasuri” care taie cartea inoportun, în 
schimb mă aleg pentru marele scriitor cu un 
respeci fără limită. Rar câte o notă falsă (cum am 
notat acum nouă ani), dar acestea se topesc cu 
desăvârșire în întregul impecabil, formidabil... 
(Radu Petrescu, Ocheanul întors) 

Extrasele de mai sus reprezintă impresii de 
lectură, însemnări pe marginea cărţilor sub 
forma unui jurnal, de prozatorul Radu Petrescu 
(1927-1982). Sunt puncte de vedere personale, 
consemnate pe măsura lecturii textului respectiv. 
Scopul lor este în principal să conserve în timp o 
părere personală, chiar dacă ulterior aceasta ar 
putea să fie nuanţată ori să se modifice, cum se 
poate observa în cazul aprecierii despre romanul 
Ion. Textele sunt de obicei scurte, iar limbajul, 
direct, adesea necăutat. Un astfel de jurnal de 
lectură nu este folositor numai criticilor literari 
sau scriitorilor, ci oricărui cititor, aşadar și ție. 

Structura jurnalului 

* informaţii sumare privitoare la textul citit: 
autor, titlu; editură, tip de text (gen, specie etc.); 

e transcrierea sau măcar semnalarea unor 
fragmente care ţi-au atras atenţia și consemnarea 
impresiei despre acestea; 

e stabilirea unor analogii, comparații cu alte 
texte oitite sau chiar cu situaţii de viață trăite de 
tine sau despre care ai auzit; 

- exprimarea unei judecăţi „critice” despre 
ansamblul textului sau doar despre fragmentul 
consemnat; 


e planificarea unor eventuale activități 
ulterioare, în directă legătură cu textul citit, cum 
ar fi lectura și a altor scrieri ale aceluiași autor 
ori ale altor autori, dar având o tematică înrudită, 
identificarea unor surse critice despre autor și/ 
sau opera literară respectivă care să te ajute la 
aprofundare, consemnarea unor întrebări pe care 
să 'le adresezi profesorului tău de literatură (sau 
părinților, sau colegilor, sau prietenilor) etc. 

“Chiar dacă este un document mai cu seamă 
pentru uzul personal, ţine seamă și de corectitu- 
dinea redactării: logica formulărilor, ortografia, 
punctuația, așezarea în pagină, lizibilitatea! 

Ai în vedere că un asemenea jurnal devine 
eficient numai în cazul consecvenţei consem- 
nării impresiilor de lectură. El nu este util doar 
ca sprijin pentru memorie, ci te ajută să-ți dez- 
volți creativitatea, să te simți în largul tău atât în 
fața unei cărți cât și a paginii albe, atunci când 
este necesar să-ți demonstrezi competențele în 
domeniul redactării unor texte diverse, la școală, 
de exemplu, sau la examene. 


EVALUARE CURENTĂ 
APLICAȚII 


I.L. Caragiale (dreapta) şi 
George Coşbuc 


1. În grupe de trei-patru, comparați ipotezele propuse mai sus, în 


legătură cu motivaţia comportării lui Stavrache; exprimaţi-vă 
opinia despre deznodământul nuvelei. Discutaţi punctele voas- 
tre de vedere. 

Scrie o compunere de una-două pagini, în care să prezinți 
construcţia subiectului și a discursului narativ în nuvela În 
vreme de război, integrând şi următoarele concepte opera- 
tionale: acțiune, secvență narativă, episod, intrigă, conflict, 
alternanță, incipit, pauză descriptivă. 

Argumentează, într-un eseu liber de circa o pagină, că În vreme 
de război este o nuvelă psihologică. 

Descrie, într-o lucrare de una-două pagini, evoluţia relației 
dintre cei doi frați. 

Rescrie, sub forma unei telegrame, scrisoarea prin care cama- 
razii anunță domnului Stavrache moartea sublocotenentului 
Iancu Georgescu. - 


DUNGODBO OE UELH 


Cunoscut îndeobşte ca scriitor de factură comică, I.L. Caragiale 
este și autorul unor nuvele naturaliste extrem de interesante 
pentru profunzimea și subtilitatea sondării subconștientului 
personajelor, precum O făclie de Paşte și Păcat. Citeşte una 
dintre cele două nuvele şi notează-ți impresiile într-un jurnal 
de lectură. De asemenea, stabileşte-i tema și identifică dovezi 
cu ajutorul cărora să poți argumenta existența unor influențe 
naturaliste prezente în text. 


Simbolismul 


e Context istoric 


Simbolismul este primul curent din literatura română care, prin 
Alexandru Macedonski și prin discipolii săi, este sincronic cu cel 
european, fapt explicabil prin interesul unei părți a intelectualităţii 
românești pentru spaţiul literar francez. 

n principiu, simbolismul românesc, asemeni oricărui alt curent 
literar, cunoaşte o fază de apariție şi de răspândire (1880-1900), una 
de maximă înflorire (1900-1915/ 1916) şi o alta de regres, până la 
dispariția sa din peisajul literar (către 1940). 

Etapa începuturilor este una a tatonărilor, caracterizată prin 
apariția unor articole programatice şi prin activitatea cenaclului și a 
revistei Literatorul (1880-1919, în opt serii, cu întreruperi), conduse 
de Al. Macedonski, devenit șef de şcoală. Dacă în plan teoretic, apar 
articole ce definesc liniile directoare ale acestui curent literar — Al. 
Macedonski: Despre logica poeziei (1880), Poezia viitorului 
(1892), Despre poezie (1895), Simţurile în poezie (1895), În pragul 
secolului (1899) sau Ştefan Petică: Noul corent literar (1899) —, în 
planul creaţiei, realizările rămân mai degrabă sub semnul 
experimentului. Privit cu antipatie de reprezentanții Junimii (Titu 
Maiorescu, I.L. Caragiale, Duiliu Zamfirescu) sau de scriitorii din 
jurul revistei Contemporanul, care s-au coalizat împotriva literaturii 
„decadente”, excluzând-o din câmpul artei, simbolismul românesc 
de până la 1900 a avut de înfruntat, în egală măsură, și orientările 
promovate de către direcţia tradiționalistă (semănătorism și 
poporanism). 

Etapa de maximă strălucire a curentului se desfășoară la înce- 
putul secolului al XX-lea, până la război (1900-1915/ 1916). Acum 
Literatorul şi gruparea din jurul său primesc un sprijin important de 
la o altă revistă, ce devine o tribună a simbolismului, Pieaţa nouă 
(1905-1925), condusă de Ovid Densusianu. Pe lângă Al. Macedon- 
ski, autor al volumul Flori sacre (1912), ce marchează desprinderea 
de inflexiunile romantice ale tinereții și atestă formarea unei 
variante simboliste originale, se afirmă şi alte personalități poetice 
de autentică valoare: Ştefan Petică (volumul Fecioare în alb, 1902), 
Dimitrie Anghel (volumul În grădină, 1905), Ion Minulescu 
(volumul Romante pentru mai târziu, 1908) sau George Bacovia 
(volumul Plumb, 1916). În numai un deceniu și jumătate, au intrat 
în scenă formulele esenţiale: simbolismul caligrafiat și muzical 
(Ştefan Petică), simbolismul ornamental, cu reflexe parnasiene, 
izvorât dintr-o cizelare atentă a versului (Dimitrie Anghel), un sim- 
bolism al transei, al adâncurilor (în unele poezii ale lui George 
Bacovia), toate fiind prefigurate de experimentele simboliste din 
prima etapă. Experienţa simbolistă a începutului de secol mar- 
chează intrarea poeziei româneşti pe făgașul liricii moderne. 

După 1915-1916, simbolismul românesc trece în plan secund, 
devenind fundal pentru alte orientări novatoare în poezie, sau, 
rămas parțial neconsumat, se prelungește prea mult la unii autori, 
până spre 1940, când simbolismul european intrase deja în istorie. 


Salomeea, 
pictură de Gustav Klimt 

Despre un model univoc şi chiar unitar al simbolismului nu se 
poate vorbi, situația poeziei românești nefiind foarte diferită de cea 
a poeziei europene. În perioadele de manifestare a simbolismului 
românesc, sunt mai multe modalități de raportare la această mișcare. 
Pe de o parte, apar teoreticieni valoroşi şi șefi de grupare, ca 
Al. Macedonski sau Ovid Densusianu, experimentatori, precum 
acelaşi Macedonski, în poezia căruia se combină simbolismul cu ro- 
mantismul și parnasianismul, dar şi poeţi care rămân definitiv repre- 
zentanţi ai simbolismului, precum Ştefan Petică şi Ion Minulescu, 
sau poeți minori şi mimetici. Pe de altă parte, sunt poeți care au 
gravitat în cercul lui Macedonski sau care au trecut inițial printr-o 
etapă simbolistă, dar care au evoluat spre un modernism de sinteză 
(Tudor Arghezi), spre tradiționalism (Ion Pillat), spre expresionism 
(Adrian Maniu) sau spre mișcarea de avangardă (lon Vinea, 
B. Fundoianu). Statutul lui Bacovia este aparte, chiar dacă debutul 
și afinitățile îl apropie de simbolişti. Opera lui este receptată, în 
timp, atât ca expresie a simbolismului autentic (toți simboliştii noștri 
minori se regăsesc în poezia lui ca teme, motive și atmosferă), cât şi 
ca depăşire a modelului, spre zona expresionismului și a avangardei. 


e Trăsături 


Cum s-a remarcat adeseori, trăsăturile simbolismului româ- 
nesc nu diferă esențial de cele ale simbolismului european, însă o 
analiză atentă poate constata o deplasare de accent către una sau alta 
dintre acestea. Și în creația poeților simboliști români se întâlnește 
tentația pentru investigarea unor zone tematice noi (orașul 
tentacular, nevrozele, melancoliile autumnale, nostalgia depărtării, 
singurătatea, evadarea, drama omului modern apăsat de spleen, 
obsedat de ideea morții/ a bolii), preferința pentru imagini vagi, fără 
contur, pentru clarobscur, obsesia culorilor (albul, violetul, negrul) și 
a instrumentelor ale căror sunete sugerează stări sufleteşti (clavirul, 
pianul, vioara), căutarea valențelor muzicale ale cuvântului 
(cadența, aliteraţia și asonanța, ritmul lăuntric, repetiţia, laitmotivul 
şi refrenul, căci, scria Paul Verlaine, De la musique avant toute 
chose ~ Muzica înainte de toate), preocuparea pentru corespon- 
dențe, descătușarea fanteziei poetice în utilizarea simbolului sau a 
sinesteziei, dorința de a experimenta noi tipare în prozodie. În 
schimb, ei refuză contemplarea pur sentimentală a naturii și, de 
asemenea, logicul, explicitul, raționalul în favoarea sugestiei. 


* Reprezentanți 


În afara poeţilor enumeraţi mai sus, și care formează nucleul 
cu adevărat valoros al autorilor simboliști, mai merită amintite și 
alte câteva nume, precum cel al lui Iuliu C. Săvescu (1866-1903), al 
Elenei Farago (1878-1954), al lui Al.T. Stamatiad (1885-1956), al 
lui Horia Furtună (1886-1952), cunoscut mai ales pentru poemul in- 
titulat Balada lunii, ori al lui B. Fundoianu (1898-1944), simbolist 
doar în anii debutului din care a păstrat câteva poezii pe care le-a 
retipărit mai târziu în volumul Priveliști. 


LL INIALI INITIERDIENTIEIXIT! 


Poetul Alexandru Macedonski a scris despre simbolism, pentru 
prima oară, în revista Literatorul, în articolul Poezia viitoru- 
lui, în următorii termeni: Simbolismul, în grecește symbolon, 
astfel zis semn, este numele modului de a se exprima prin 
imagini spre a da naștere, cu ajutorul lor, ideii... Albeaţa 
crinilor poate să fie altceva decât simbolul inocenţei? Pornind 
de la aceste idei, pe baza experienţei tale de viaţă și a lecturilor 
de până acum, precizează ce simbol pot întruchipa următoarele 
obiecte sau evenimente: florile (trandafirul, ghiocelul), arborii 
(bradul, stejarul), animalele (pisica neagră, leul, maimuța), 
păsările (privighetoarea, corbul), aştrii (soarele, luna), culorile 
(roşu, verde, negru), evenimentele accidentale (cântecul 
cucuvelei, apariția curcubeul). Ă 

Călătoria a fascinat dintotdeauna, în literatura lumii devenind, 
deopotrivă, temă și motiv literar, intens exploatate. Se poate 
vorbi de o varietate, practic nelimitată, de modalități de a că- 
lători — în plan real (În Munţii Neamţului de Calistrat Hogaș), 
imaginar (O călătorie spre centrul pământului de Jules Verne), 
simbolic (Odiseea de Homer), fantastic (Tinerețe fără bătrâneţe 
și viaţă fără de moarte, basm popular românesc) ş.a.m.d. Dă 
cinci exemple de alte creaţii, româneşti și universale, care au 
ca temă, explicit sau implicit, călătoria, exprimându-ţi opinia 
despre modul în care aceasta este reflectată în respectiva operă. 


NOAPTEA DE DECEMVRIE 
de Alexandru Macedonski 


Pustie și albă e camera moartă... 

Și focul sub vatră se stinge scrumil... — 

Poetul, alături, trăsnit stă de soartă, 

Cu nici o schinteie în ochiu-adormit... 
3 Iar geniu-i mare e-aproape adormit... 


Și nici o schinteie în ochiu-adormit. 


Pustie și albă e-ntinsa câmpie... 
Sub viscolu-albastru ea geme cumplit... 
Sălbatică fiară, răstriștea-l sfâșie, 

10 Și luna-l priveşte cu ochiu-oțelit... — 
E-n negura nopții un alb monolit... 


Și luna-l priveşte cu ochi oțelit. 


Alexandru Macedonski (1854 
1920), poet, prozator şi dramaturg. 
Se naşte la Bucureşti, în familia unui 
ofițer de carieră, tatăl său, viitor ge- 
neral, devenind ministru de război 
în guvernul lui Al.I. Cuza. Copilăria 
şi-o petrece la moşia părintească 
de lângă Craiova, oraş în care 
absolvă şcoala primară şi câteva 
clase de liceu. În adolescenţă şi în 
tinerețe, din cauza sănătății şu- 
brede, dar şi din dorința continuării 
studiilor, călătoreşte în Austria, Elveţia 
şi Italia. Debutează cu poezie în 
1870 şi publică primul volum de 
versuri — Prima verba (1872), fără 
prea mari ecouri în presa vremii. 
Studiile superioare sunt sporadice 
(se înscrie la Facultatea de Litere 
din Bucureşti, fără a o termina). 

Începând cu anul 1873, des- 
chide seria atacurilor violent antidi- 
nastice (poezia 20 mai şi articolele 
din ziarul Oltu). Urmează arestarea 
(1875), un proces în care este achitat 
şi o manifestare publică, aranjată 
de liberali, ceea ce îi aduce notorie- 
tatea. Continuă activitatea de ziarist 
la diferite publicații efemere. 

După 1880, Macedonski se im- 
pune definitiv pe scena literară româă- 
nească: înființează revista Literatorul 
de orientare antijunimistă (1880- 
1919, în opt serii, cu întreruperi), 
publică al doilea volum de versuri 
care se bucură de o primire favo- 
rabilă (Poezii, 1882), i se joacă în 
premieră câteva piese. În acelaşi 


timp, declanşază şi polemici violen- 
te, în urma cărora îşi căpătă duşmani 
înverşunaţi, până la sfârşitul vieţii. 
Fundamental orgolios, Macedonski 
polemizează cu Alecsandri, atacă 
furibund Junimea, publică o epi- 
gramă împotriva lui Eminescu, după 
declanşarea bolii acestuia (1883), 
ceea ce îl supune oprobriului şi îi 
aduce o dizgrație îndelungată, care 
îi va marca şi destinul literar, spri- 
jină acuzatia de plagiat împotriva lui 
Caragiale, în celebrul proces Caragiale 
— Caion (1901-1902). 

Dornic să scape de atmosfera 
ostilă care se crease, pleacă la Paris 
(1884), unde îşi va face numeroase 
legături literare şi va scrie poezii în 
limba franceză, întorcându-se spo- 
radic în ţară şi constatând că nimic 
nu se schimbase în ceea ce îl privea. 

În ciuda unei existențe mate- 
riale precare, este deosebit de activ 
ca literat şi publicist. În 1892 apare 
în Literatorul articolul programatic 
Poezia viitorului, adevărat mani- 
fest simbolist, urmat de alte articole 
în care se reiau şi se nuanțtează 
ideile exprimate: Despre poezie 
(1895), Simțţurile în poezie (1895) 
ş.a. Volumele Excelsior (1895) şi 
Bronzes (1897, în limba franceză) 
îl arată ca pe unul dintre importanții 
poeţi ai vremii. 

După 1900, activitatea literară 
se manifestă deopotrivă în proză — 
în 1902 apare culegerea de schițe 
şi de nuvele Cartea de aur, în 1906, 
la Paris, publică La calvaire de feu, 
proză poetică, rescrisă mai târziu, 
în versiune românească, sub titlul 
Thalassa (1915) —, în teatru: Moartea 
lui Dante Alighieri (1916) sau în 
poezie, în 1912 apărând volumul 
Flori sacre, iar în 1916, primul ciclu 
din Poema rondelurilor. 

Teoretician al simbolismului, 
şef de şcoală literară, conduce un 
cenaciu literar, pe care îl vor frec- 
venta şi viitorii mari poeţi Tudor Ar- 
ghezi, George Bacovia ori lon Piliat. 
Plănuieşte să realizeze o „ediţie de- 
finitivă” a scrierilor sale, pe care însă 
nu o mai poate realiza. 

Personalitate contradictorie şi 
controversată, Macedonski are me- 
ritul esenţial de a fi deschis calea 
poeziei româneşti către moderni- 
tatea vremii, el însuşi scriind iniţial 
sub influența romantismului, dar 
apropiindu-se de estetica parnasia- 
nismului şi, mai ales, a simbolismu- 
lui, în final întorcându-se către cla- 
sicismul rafinat. 

Nămeţii de umbră în juru-i s-adună... 
Făptura de humă de mult a pierit 

Dar fruntea, tot mândră, rămâne în lună — 
Chiar alba odaie în noapte-a murit... — 


Făptura de humă de mult a pierit. 


E moartă odaia, și mort e poetul... 

În zare, lupi groaznici s-aud, răgușii, 
Cum latră, cum urlă, cum urcă, cu-ncelul, 
Un tremol sinistru de vânt-năbușit... 

lar crivățul tipă... ~ dar el ce-a greșit? 


Un haos, urgia se face cu-ncetul. 


Urgia e mare şi-n gându-i, ș-afară, 

Și luna e rece în el și pe cer... 

Și bezna lungește o strașnică gheară. 
Și lumile umbrei chiar fruntea i-o cer... 


Și luna e rece în el și pe cer. 


Dar scrumul sub vatră, deodată, clipește... 
Pe ziduri, aleargă albastre năluci... 

O flacără vie pe coș izbucnește, 

Se urcă, palpită, trosnește, vorbește... 


„Arhanghel de aur, cu tine ce-aduci? ” 


Și flacăra spune: „Aduc inspirarea... 
Ascultă, și cântă, şi tânăr refi... — 
În slava-nvierei îneacă oftarea... 
Avut și puternic emir, voi să fii.” — 
Și flacăra spune: „Aduc inspirarea” 
Şi-n alba odaie aleargă vibrarea. 


Răstriștea zăpezei de-afară dispare... 
Deasupră-i e aur, și aur e-n zare, — 

Și iată-l emirul orașului rar... 

Palatele sale sunt albe fantasme, 

S-ascund printre frunze cu poame din basme, 
Privindu-se-n luciul pârâului clar. 


Bagdadul! Bagdadul! și el e emirul... — 
Prin aer, petale de roze plutesc... 
Mătasea-nflorită mărită cu firul 

Nuante, ce-n umbră, încet veștejesc... — 
Havuzele cântă... — voci limpezi şoptesc... 
Bagdadul! Bagdadul! și el e emirul. 


Și el e emirul, şi are-n tezaur, 

Movile înalte de-argint si de aur, 

Si jaruri de pietre cu flăcări de sori; 
Hangiare-n tot locul, oteluri cumplite — 
În grajduri, cai repezi cu foc în copite, 
Și ochi împrejuru-i — ori spuză, ori flori. 


Bagdadul! cer galben si roz ce palpită, 
Rai de-aripi de vise, și rai de grădini, 
Argint de izvoare, și zare-aurită — 
Bagdadul, poiana de roze și crini — 
Djamii - minarete — si cer ce palpită. 


Și el e emirul, și toate le are... 

E tânăr, e farmec, e trăsnet, e zeu, 
Dar zilnic se simte furat de-o visare... 
Spre Meka se duce cu gândul mereu, 
Si-n fata dorintei — ce este — dispare — 
Iar el e emirul, şi toate le are. 


Spre Meka-l răpește credința — voinţa, 
Cetatea preasfântă îl cheamă în ea, 

Îi cere simtirea, îi cere fiinţa, 

Îi vrea frumusetea - tot sufletu-i vrea — 
Din tălpi până-n creștet îi cere fiinta. 


Dar Meka e-n zarea de flăcări — departe — 
De ea o pustie imensă-l desparte, 

Și pradă pustiei câți oameni nu cad? 
Pustia e-o mare aprinsă de soare, 

Nici cântec de paseri, nici pomi, nici izvoare — 
Și dulce e viata în rozul Bagdad. 


Și dulce e viata în săli de-alabastru, 
Sub bolti lucitoare de-argint și de-azur, 
În vie lumină tronând ca un astru, 

Cu albele forme de silfi împrejur, 

În ochi cu lumina din lotusu-albastru. 


Dar iată şi ziua când robii și-armează... — 
Cămile gătește, și negrii-armăsari, 
Convoiul se-nșiră — în zori schinteiază, 
Porneşte cu zgomot, — mulțimea-l urmează, 
Spre porţi năpustită cu mici și cu mari. 


Și el ce e-n frunte pe-o albă cămilă, 
Jar viu de lumină pe roșu-oranisc, 
S-oprește, o clipă, pe verdele pisc, 
Privindu-și orașul în roza idilă... 


S-oprește, o clipă, pe verdele pisc... 
Din ochiul său mare o lacrimă pică, 
Pe când, pe sub dealuri, al soarelui disc 

În gloria-i de-aur încet se ridică... 
Și lacrima, clară, luceşte și pică. 


Din apa fântânei pe care o știe 

În urmă, mai cere, o dată, să bea... 
Curmalii-o-nfăşoară c-o umbră-albăstrie... 
Aceeași e apa spre care venea 

Copil, să-si aline blondețea în ea — 
Și-ntreagă, fântâna, e tot cum o știe. 


E tot cum o știe, — dar, searbăd la fată, 
Sub magica-i umbră, un om se răsfață... 
Mai slut e ca iadul, zdrenţos, și pocit, 
Hoit jalnic de bube, — de drum prăfuit, 
Viclean la privire, şi searbăd la față. 


De nume-l întreabă emirul, deodată, 
Ș-acesta-i răspunde cu vocea ciudată: 

- La Meka, plecat-am a merge și eu. 

La Meka? La Meka?... — şi vocea ciudată: 
- La Meka! La Meka! răsună mereu. 


Și pleacă drumețul pe-un drum ce cotește... 
Pocit, şchiop şi searbăd, abia se târăște... 
Și drumu-ocolește mai mult, tot mai mult, 

Dar mica potecă sub pomi șerpuiește, 

O tânără umbră, de soare-l fereste, 

Auzu-i se umple de-un vesel tumult, 

Și drumu-ocolește mai mult - tot mai mult. 


Iar el, el emirul, de-asemenea pleacă — 
Pustia l-aşteaptă în largu-i s-o treacă... 
Prin prafu-i se-nşiră cămile și cai, 

Se mistuie-n zare Bagdadul, și piere, 
Mai şters decât rozul de flori efemere, 
Mai stins decăt visul pierdutului rai. 


În largu-i, pustia, să treacă-l aşteaptă... 
Și el naintează - şi calea e dreaptă - 

E dreaptă - tot dreaptă — dar zilele curg, 
Și foc e în aer, în zori, și-n amurg — 

Și el naintează — dar zilele curg. 


Nici urmă de ierburi, nici pomi, nici izvoare... 
Și el naintează sub flăcări de soare... 

În ochi o nălucă de sânge - în gåt 

Un chin fără margini de sete-arzătoare... 
Nesip, şi deasupra, cer roşu — și-atât. — 

Și toți naintează sub flăcări de soare. 

Și tot fără margini pustia se-ntinde, 

Și tot nu s-arată orașul preasfânt — 

Nimic n-o sfârșește în zori când s-aprinde, 
Si n-o-nviorează suflare de vânt — 

Luceşte, vibrează, şi-ntruna se-ntinde. 


Abia ici şi colo, găsesc, câteodată, 
Verdeaţă de oază cu dor așteptată... 
Săgeată, aleargă cal alb şi cal murg, 
Cămileie-aleargă săgeată și ele, 

La cântecul apei se fac ușurele... 
Izvor sau citernă în clipă le scurg ~ 
Dar chinul reîncepe — și zilele curg. 


Și tot nu s-arată năluca sublimă... 

Si apa, în foale, descrește mereu... 

Când calul, când omul, s-abate victimă, 
lar mersul se face din greu, și mai greu... 
Cu trei și cu patru, mor toți plini de zile, 
Dragi tineri, cai ageri, şi mândre cămile. 


Si tot nu s-arată cetatea de vise... 
Merindele, zilnic, în trăiști se sfârșesc... 
Prădalnice zboruri de paseri sosesc... 
S-aruncă pe leșuri cu ciocuri deschise, 
Cămile, cai, oameni cad, pier, se răresc... 
Doar negrele paseri mereu se-nmulţesc — 
Și tot nu s-arată cetatea din vise. 


Cetatea din vise departe e încă, 

Și vine şi ziua cumplită, când el, 

Rămas din toti singur, sub cer de otel, 

Pe minte își Simte o noapte adâncă... — 
Când setea, când foamea -, grozave la fel. 


Pe piept, ori pe pântec, îi pun câte-o stâncă 


Prin aeru-n flăcări, sub cerul de-oțel. 


Pierduţi sunt toți robii, cu cai, cu cămile... 
Sub aeru-n flăcări, zac roșii movile. 
Nainte — în laturi — napoi — peste tot, 
Oribil palpită aceeași culoare... 

E-aprins chiar plământu hrănit cu dogoare, 
lar ochii se uită zadarnic, cât pot — 

Tot roșu de sânge zăresc peste tot 

Sub aeru-n flăcări al lungilor zile. 


Și foamea se face mai mare - mai mare, 
Și, zilnic, tot cerul s-aprinde mai tare... 
Bat tâmplele... — ochii sunt demoni cumpliți... 
Cutremur e setea, ș-a foamei simtire 

E șarpe, ducându-și a ei zvârcolire 

În pântec, în sânge, în nervii-ndârjiți... — 


Bat tâmplele... — ochii sunt demoni cumpliți. 


Abia pășește cămila ce-l poartă... 


Speranţa, chiar dânsa, e-n sufletu-i moartă... — 


Dar iată... — părere să fie, sau ea?... 
În zarea de flăcări, în zarea de sânge, 


Luceşte... - Emirul, puterea și-o strânge... 


Chiar porțile albe le poate vedea... 
E Meka! E Meka! ş-aleargă spre ea. 


Spre albele ziduri, aleargă ~ aleargă, 
Și albele ziduri, lucesc - strălucesc, — 
Dar Meka începe și dânsa să meargă 
Cu pasuri, ce-n fundul de zări o răpesc, 
Și albele ziduri, lucesc — strălucesc! 


Ca gândul aleargă spre alba nălucă, 
Spre poamele de-aur din visu-i ceresc... 
Cămila, cât poate, grăbeşte să-l ducă... 
Dar visu-i nu este un vis omenesc — 

Și poamele de-aur lucesc — strălucesc — 
Iar alba cetate rămâne nălucă. 


Rămâne nălucă, dar tot o zărește 

Cu porți de topaze, cu turnuri de-argini, 
Si tot către ele s-ajungă zorește, 

Cu toate că știe prea bine că-l mint 

Și porţi de topaze, şi turnuri de-argint. 


Rămâne nălucă în zarea pustiei 

Regina trufașă, regina magiei, 

Frumoasa lui Meka - tot visul ţintit, 

Și vede pe-o iazmă că-i trece sub poartă... 
Pe când şovăieşte cămila ce-l poartă... 
Si-n Meka străbate drumetul pocit, 

Plecat șchiop și searbăd pe drumul cotit — 
Pe când șovăieşte cămila ce-l poartă... 


Si moare emirul Sub jarul pustiei — 

Și focu-n odaie se stinge și el, 

Iar lupii tot urlă pe-ntinsul câmpiei, 

Și frigul se face un brici de oțel... 

Dar luna cea rece, ş-acea dușmănie 
De lupi care urlă — ş-acea sărăcie 
Ce-alunecă zilnic spre ultima treaptă, 
Sunt toate pustia din calea cea dreaptă, 
Ș-acea izolare, ş-acea dezolare, 


Sunt Meka cerească, sunt Meka cea mare... 


Murit-a emirul sub jarul pustiei. 


PUNCTE DE REPER 


Admirator al poetului francez Alfred de Musset, Macedonski 
scrie un ciclu de unsprezece Nopți, concepute ca o replică şi o con- 
tinuare a poeziilor omonime ale acestuia. 

Poemul Noaptea de decemvrie este publicat iniţial în revista 
Forta morală (6 ianuarie 1902) şi apoi în volumul Flori sacre (1912). 

Rădăcinile temelor, motivelor şi ideilor existente în Noaptea 
de decemvrie trebuie căutate, în primul rând, în personalitatea 
complexă şi contradictorie a autorului însuşi și abia după aceea în 
contextul mai larg al ideologiilor şi al doctrinelor literar-estetice ale 
epocii. 

Dualitatea artist — om comun își află corespondența, în plan 
simbolic, alegoric, în cuplul emir — drumețul „pocit, șchiop și 
searbăd”, iar aspiraţia macedonskiană către sonurile de poezie 
pură, conştiinţa valorii proprii, încrederea în arta viitorului, 
contestarea și negarea valorilor consacrate au ceva din neclintita 
credinţă a emirului că, urmând calea dreaptă, va ajunge la Meka. 

Pe de altă parte, contactul strâns cu poezia franceză, îndeosebi cu 
cea romantică, parnasiană şi simbolistă, îi deschide lui Macedonski 
gustul pentru exoticul oriental. În Noaptea de decemvrie se regăsesc 
teme, motive și clișee ale esteticii romantice (călătoria, inspiraţia, 
omul superior, condiţia creatorului, damnatul, visul, moartea, pri- 
matul sentimentelor, retorismul discursului liric, opoziţia şi antiteza 
pe multiple planuri, transgresarea timpului şi a spaţiului, mirajul 
etc.), dar și ale simbolismului (sugestia, simbolul, valenţele mu- 
zicale ale cuvântului, obsesia culorilor, sinestezia, laitmotivul și 
versul-refren etc.) sau ale parnasianismului (imagismul rafinat, vir- 
tuozitatea formei, construcția savantă, bogăţia și raritatea rimelor). 

Nu în ultimul rând, contactul cu înțelepciunea orientală va 
declanșa în Macedonski interesul pentru pildele morale, cu tâlcul lor 
care implică alegoria şi simbolul. Astfel, poetul va repovesti în proză 
una dintre pildele morale ale lui Saadi, Hangiul Șugubăţ, sub titlul 
Meka și Meka. Bogatul emir Ali-ben-Mohamed-ben Hassan primeș- 
te de la tatăl său, care este pe patul de moarte, sfatul de a nu se abate 
niciodată în viață de la calea cea dreaptă. Ca orice credincios musul- 
man, Ali trebuie să plece în pelerinaj la cetatea sfântă Meka. El plea- 
că direct prin pustiul arab, însoțit de un convoi de cămile și servitori, 
hotărât să meargă numai pe drumul drept. Pe timpul călătoriei, îl 
întâlneşte pe Pocitan-ben Pehlivan, un hagiu descult, cu înfățișare de 
cerșetor, care are și el aceeaşi ţintă. Invitat să însoțească fastuosul 
convoi, Pocitan refuză, mergând spre Meka pe calea ocolită și 
umbroasă. În drumul prin pustiu, oamenii și cămilele mor rând pe 
rând, iar Ali, sleit de puteri, moare şi el, aproape de Meka, fără a-și 
împlini visul, în timp ce Pocitan ajunge la cetatea sfântă. Astfel, 
emirul trece pragul Mekăi cerești, iar Pocitan ajunge la Meka 

pământească, de unde și titlul povestirii morale Meka și Meka. 

Fascinat de bogăţia de sensuri și de simboluri pe care o ascunde 
parabola repovestită în 1880, Macedonski va reveni asupra subiec- 
tului în cel mai valoros dintre poemele sale, Noaptea de decemvrie, 
dezvoltând tema emirului şi păstrând ca idee fundamentală puterea 


Dedicaţie a lui 
Alexandru Macedonski pentru 
poetul Al.T. Stamatiad 


Saadi (Mucharrif al-Din), poet 
persan (1184-1290). 


Autograf Alexandru Macedonski 

credinței omului superior în ideal, în calea dreaptă, în ciuda oricăror 
obstacole. 

Sub aspectul elementelor de compoziţie și de structură, pot fi 
identificate trei secvenţe principale, din a căror complementaritate 
rezultă unitatea conținutului. 

Întâia secvență (versurile 1-28) aduce în prim-plan imaginea 
poetului cu nicio schinteie în ochiu-adormit. A doua, de mai mici 
dimensiuni (versurile 29-39), este consacrată motivului romantic al 
inspirației, flacăra simbolică ce palpită, trosnește, vorbește, aduce 
vibrarea, odată cu porunca ascultă, și cântă, și tânăr refii. Ultima 
secvenţă, cea mai lungă şi consistentă în semnificaţii (versurile 40- 
227), are ca subiect metamorfoza poetului în emir al Bagdadului, 
care e tânăr, e farmec, e trăsnet, e zeu, dar care, furat de-o visare, 
încearcă să traverseze pustia, urmând calea cea dreaptă către 
năluca sublimă, către frumoasa lui Meka, găsindu-și sfârșitul 
aproape de cetatea presfântă, pământească, intrând în schimb în 
Meka cerească, în Meka cea mare. 

Noaptea de decemvrie permite o pluralitate de perspective ale 
interpretării. Mai întâi, așa cum arăta criticul literar Eugen Todoran, 
există un plan al denotației de bază a textului, care are în vedere 
epicul, deoarece în construcția ei obiectivă, poezia este o poveste. 

Un al doilea plan al interpretării poate avea în vedere stratul 
alegoric și simbolic al textului poetic. Aici, alegoria presupune tre- 
cerea de la individual și concret la general şi abstract (condiția 
creatorului și a creației într-o lume ostilă, flacăra de sorginte divină 
a inspiraţiei creatoare, năzuința omului de geniu către idealul 
absolut, puterea credinței în destin, în calea cea dreaptă, şi 
respingerea drumului cotit, plecarea de la bine în căutarea mai- 
binelui, vitregia sorții ca piatră de încercare a marilor caractere, 
mântuirea prin suferință, moartea demnă pe drumul realizării 
idealului etc.). În poem există o paletă extrem de complexă a 
simbolurilor (camera moartă, focul, luna, lupi groaznici, o flacără 
vie, vibrarea, emirul, Bagdadul, oțeluri cumplite, zarea de flăcări, 
pustia, convoiul, apa fântânei, umbra, năluca sublimă, negrele 
paseri, demoni ş.a.m.d.) şi a relaţiilor, mai ales de opoziţie, ce 
constituie liantul ideilor poetice, explicit formulate sau implicite 
(poetul-emirul-pelerinul, omul superior-omul comun, calea cea 
dreaptă-drumul prăfuit şi umbros, idealul atins-idealul visat, 
efemerul-eternul, fântâna/ izvorul/ havuzul-pustia, bogatul-săracul, 
Meka pământească-Meka cerească, moartea-viaţa etc.). 

Un alt plan al semnificațiilor textului poate fi pus sub semnul 
mitului, care are ca fundament ideea năzuinței către idealul niciodată 
atins. Fundalul poemului este spaţiul fabulos-oriental (pe de o parte, 
rozul Bagdad şi comorile sale nenumărate, pe de alta, pământul 
hrănit cu dogoare, negrele păsări şi alba nălucă — Meka). Călătoria 
emirului spre Meka este o sublimă încercare de a transcede, respectiv 
de a depăși limitele cunoaşterii experimentale, ale realității percep- 
tibile, având nu cauze exterioare, ci un impuls interior de a ajunge la 
chiar esența lucrurilor, de a realiza ceea ce nimeni, niciodată, n-a mai 
putut. Respectând proporțiile, sub acest aspect ea poate fi asemănată 
cu drumul lui Hyperion prin spații siderale, pentru a cere Demiurgu- 
lui renunțarea la nemurire, în schimbul dragostei. 


10. 


ul. 


12. 


13. 


EXPLORAREA TEXTULUI 


Prima secvenţă a poeziei (versurile 1-28) conține câteva ele- 
mente ale imaginarului poetic romantic. Identifică-le în text. 
Explică semnificația imaginii artistice din versul în zare, lupi 
groaznici s-aud, răguşit. 

Compară imaginea lunii dintr-o poezie eminesciană citită de 
tine cu aceea din Noaptea de decemvrie. Evidenţiază 
diferenţele de viziune ale celor doi poeți. 

Identifică în descrierea Bagdadului, elemente ce țin preponde- 
rent de estetica simbolismului. Comentează două dintre 
acestea. 

Imaginea emirului în care s-a metamorfozat poetul este con- 
centrată într-un vers cu mare putere de sugestie, e tânăr, e 
farmec, e trăsnet, e zeu. Exprimă-ţi opinia despre semnificaţia 
celor patru substantive-epitet, pim raportare la imaginea 
inițială şi cea finală a poetului. 

Emirul porneşte călare, în lunga-i călătorie spre Meka, pe-o 


albă cămilă. În text, albul este și un simbol al purității, al' 


nobleții firii, dar și un însemn al rangului şi al bogăției 
fabuloase, ba chiar, în planul mai larg al relațiilor eu-ceilalți, o 
marcă a trufiei celui ce dorește să iasă din condiția omului 
comun. Identifică în textul poetic alte culori și exprimă-ți 
opinia despre semnificaţia lor, în context. 

Identifică în poem versurile în care apare ultima imagine a 
Bagdadului. Comentează semnificația comparațiilor și a sim- 
bolurilor care o însoțesc. 

Meka, cetatea preasfântă, apare sub diferite denumiri metafo- 
rice. Identifică-le şi precizează structura lor lexico-gramaticală. 
În strofele alcătuite din versurile 157-178, apare un sugestiv 
tablou al suferinței și al morţii colective sub cerul de-oțel al 
pustiei. Comentează acest tablou, punând în evidență sem- 
nificaţia detaliilor prin care este sugerată ideea de tragic al 
condiției umane în situaţii extreme. 

Începând cu versul 188, apare în poem motivul mirajului, care 
are un sens mult mai cuprinzător decât cel al unui fenomen 
fizic specific deșertului. Exprimă-ţi opinia despre semnificația 
acestui motiv literar, exemplificând cu elemente din textul 

oetic. 

versurile 212-215, apare imaginea pelerinului întâlnit de 

emir la fântână, care intră pe porțile Mekăi pământești. Ce 
interpretare poţi da acestei ultime imagini pe care o înre- 
gistrează ochiul emirului muribund? 

Versurile 217-220 sugerează o revenire din planul fantastic în 
cel real, dar cu marcate valenţe simbolice. Imaginile focului ce 
se stinge, a lupilor ce urlă și a lunii se află în incipitul 

mului și în finalul acestuia. Ce explicaţie dai acestui fapt? 

n viziunea poetului, sărăcia şi luna cea rece sunt pustia din 
calea cea dreaptă, iar acea izolare, ș-acea dezolare,/ Sunt Meka 
cerească, sunt Meka cea mare... Comentează semnificaţia acestor 
simboluri. 

EVALUARE CURENTĂ 
APLICAȚII 


1. Poemul conţine mai multe tablouri descriptive. Alege unui 
dintre acestea și scrie un text de circa o pagină, în care să pui 
în evidență modalitățile prin care se realizează descrierea (su- 
bliniind unitatea dintre ideile poetice exprimate și mijloacele 
artistice folosite pentru exprimarea acestora). 

3. În poemul Noaptea de decemvrie este evidentă relaţia poet-e- 
mir-pelerin. Exempiifică atributele (particularităţile și trăsă- 
turile comune) ale fiecăreia dintre cele trei ipostaze ale omului 
superior, într-un eseu de una-două pagini. 

4. Scrie un scurt eseu în care să argumentezi ideea că poemul ma- 
cedonskian este o sinteză originală de romantism și simbolism, 
având în vedere trăsăturile definitorii ale esteticii respectivelor 
curente literare. 

5. Scrie un eseu argumentativ de două-trei pagini, de tipul pa- 
ralelei, în care să compari condiția emirului, din poemul lui 
Al. Macedonski, cu aceea a Luceafărului, din poemul omonim 
al lui Mihai Eminescu. 


Di! ÎNICIOILLIORDIER TIE LXIT, 


Stigmatizat de către contemporani pentru o nefericită epigramă 
scrisă în anul 1883 la adresa lui Mihai Eminescu, tocmai când aces- 
ta avusese primul atac al bolii, Al. Macedonski a trecut în vers ati- 
tudinea sa față de lumea literară a momentului. Studiază biografia 
poetului şi explică trecerea de la sentimentul exprimat în poezia Ură 
spre cel prezent în ultima fază a existenţei, cuprins în Rondelul 
meu: 


URA 
Dacă-aș fi trăsnet v-as trăsni, Dacă-aş fi ştreang v-as spânzura, 
V-as îneca dacă-aș fi apă, Dacă-aș fi spadă v-aş străpunge, 
Și v-aș săpa mormântu-adânc  V-aş urmări dac-aș fi glont, 
Dac-aş fi sapă. Și v-aș ajunge. 


Dar eu, deşi rămân ce sunt, 

O voce-adâncă îmi murmură 
Că sunt mai multe decât orice, 
Căci eu, sunt ură. 


RONDELUL MEU 


Când am fost ură am fost mare, 
Dar, astăzi, cu desăvârșire 

Sunt mare, căci mă simt iubire, 
Sunt mare, căci mă simt uitare. 


Eşti mare când n-ai îndurare, 
Dar te ridici mai sus de fire 
Când ţie-este inima iubire, 
Când ți-este sufletul iertare. 


Știu: toate sunt o-ndurerare, 
Prin viaţă trecem în neștire, 
Dar mângâierea e-n iubire, 
De-ar fi restriştea cât de mare, 
Și înălțarea e-n iertare. 


1. 


TINTAL ÎNITIERDIENTIEIXIT! 


Motivul ploii este relativ frecvent întâlnit în literatura română. 
Numeşte două opere literare, în proză sau în versuri, în care 
apare acest motiv literar. Explică modul în care se materia- 
lizează motivul în operele pe care le-ai oferit ca exemplu. 

Conform lui Romulus Vulcănescu în Mitologia română, apa a 
reprezentat în mitologia poporului român, ca și în mitologia 
popoarelor indo-europene, substanța primordială, esenţială şi 
germinativă, fără de care viaţa în cosmos și pe pământ nu ar 
fi putul fi concepută. Cultul apei la români privește o sferă largă 
de fenomene, de la obiceiul paparudei şi al caloianului, până 
la motivele apa vie, apa moartă din basmele şi legendele româ- 
nești. Ce obicei legat de motivul/ cultul apei cunoşti din 
experiența directă sau din lecturile pe care le-ai avut până acum? 


ACUARELĂ 


de Ion Minulescu 


În orașu-n care plouă de trei ori pe săptămână 
Orășenii, pe trotuare, 

Merg ținându-se de mână, 

Și-n orașu-n care plouă de trei ori pe săptămână, 
De sub vechile umbrele, ce suspină 

Și se-ndoaie, 

Umede de-atâta ploaie, 

Orășenii pe trotuare 

Par păpuși automate, date jos din galantare. 


În orașu-n care plouă de trei ori pe săptămână 
Nu răsună pe trotuare 

Decât pașii celor care merg ținându-se de mână, 
Numărând 

În gând 

Cadenţa picăturilor de ploaie, 

Ce coboară din umbrele, 

Din burlane 

Și din cer 

Cu puterea unui ser 

Dătător de viată lentă, 

Monotonă, 

Inutilă 

Și absentă... 


În orașu-n care plouă de trei ori pe săptămână 
Un bătrân şi o bătrână - 

Două jucării stricate — 

Merg ținându-se de mână... 


lon Minulescu (1881-1944), 
poet, prozator şi dramaturg. Se naşte 
la Bucureşti, ca fiu al unor negustori. 
După examenul de bacalaureat, 
pleacă la Paris, unde petrece cinci 
ani în atmosfera boemă a cafenele- 
lor literare, familiarizându-se cu li- 
teratura simbolistă a epocii. 

După întoarcerea în țară, co- 
laborează la multe reviste literare, 
publicând poezii, teatru şi traduceri. 
Este membru fondator al Societăţii 
Scriitorilor Români care îl distinge 
în anul 1928 cu Premiul Naţional de 
poezie. Din inițiativa sa se deschide 
primul Salon oficial de pictură (1923). 

Poezia lui se impune ca un mo- 
ment important al liricii post-mace- 
donskiene. Primele volume, Roman- 
țe pentru mai târziu (1908) şi De 
vorbă cu mine însumi (1913), con- 
țin cele mai cunoscute elemente ale 
recuzitei simboliste: cifre magice, 
localități exotice, dorința evaziunii, 
substantive puse în evidenţă prin 
majuscule etc. În multe dintre poezii 
autorul se dovedeşte a fi un senti- 
menta! care suprapune umorul şi 
ironia peste melancolie. Simbolismul 
său nu coboară până la marile neli- 
nişti nici în volumele ulterioare, Strofe 
pentru toată lumea (1930) şi Nu 
sunt ce par a fi (1936), în care se 
accentuează nota umoristică. 

Proza sa este scrisă cu vervă 
şi fantezie. Cel mai reuşit roman, 
Corigent la limba română (1928), 
este o scriere autobiografică plină 
de umor şi pitoresc. 

Minulescu a intrat impetuos, 
prin 1906, în lirica ţării, mânuina un 
vers sonor, muzical, elocvent, uşor 
de învățat, plin de nume exotice, un 
vers frânt, în care cifrele fatidice trei 
şi şapte reveneau obsedant. 

(Victor Eftimiu, 
Portrete şi amintiri) 


Poetul ion Minulescu 


PUNCTE DE REPER 


Acuarelă, inspirată din refugiul din 1916 de la Huși (cf. 
Mioara Minulescu, fiica poetului), şi dedicată soției sale, Claudia 
Millian, se încadrează firesc în tematica volumului în care apare, 
Strofe pentru faptele diverse (1930). Poezia ilustrează tocmai această 
banalitate a faptului divers, ploaia, dar care, prin repetabilitate şi 
persistență, capătă dimensiunile Potopului biblic. 

Mediul conturat este prin excelență citadin, fără o identitate 
proprie, a cărui singură trăsătură pe care cineva ar putea-o înregistra 
este de natură senzorială: ...plouă de trei ori pe săptămână. Prezenţa 
unui singur indice temporal este mai degrabă generatoare de vag şi 
ambiguitate, care sunt tocmai trăsături ale esteticii simbolismului. 
Timpul universal pare că este redus la o însumare de unități ale lui 
(săptămâna), în care nu are loc nicio variație. Singura certitudine 
este ploaia, ca fenomen iterativ, obsedant. 

Perspectiva observației poetice este concentrată asupra acestui 
singur element, alte cadre reprezentând doar detalii pentru amplifi- 
carea senzaţiilor: trecătorii merg ținându-se de mână, umbrelele 
suspină/ Și se-ndoaie/ Umede de-atâta ploaie. Gesturile devin 
reflexe, mecanice, dezumanizante: Orășenii pe trotuare/ Par păpuși 
automate, date jos din galantare, potopul însuși este fără rost, 
frizând absurdul: Cu puterea unui ser/ Dătător de viață lentă,/ 
Monotonă,/ Inutilă/ Și absentă... (este de remarcat ludicul în asocierea, 
prin enumerare, a epitetelor). Imaginea finală, dincolo de anecdotic 
şi de parodie, este aceea a decrepitudinii ființei: Un bătrân și c-o 
bătrână — / Două jucării stricate — / Merg ţinîndu-se de mână. 

Și în Acuarelă apare acea trăsătură definitorie a întregii creații 
a lui Minulescu, remarcată de Nicolae Manolescu, şi anume absența 
profunzimii: La el estetismul caracteristic simboliştilor pare așa de 
evident încât nu mai trebuie dovedit nimic. Sunt uşor de identificat 
în textul poetic vagul, sinesteziile şi corespondențele, laitmotivul şi 
refrenul, muzicalitatea, gama de simboluri. 


EXPLORAREA TEXTULUI 


1. În conturarea imaginii ploii, poetul se folosește de tehnica de 
realizare a crochiului (desen rapid care indică în câteva linii 
trăsăturile principale ale unei figuri, ale unui peisaj etc.). Iden- 
tifică în text acele elemente care sugerează peisajul citadin. 

2. Verbele care apar în textul poetic sunt la indicativ prezent și la 
gerunziu. Cum explici acest fapt? 

3. Sub imperiul ploii continue, obiectele inanimate se umanizează, 
iar omul se robotizează. Extrage din text versurile care sugerează 
această idee și precizează ce figuri de stil conțin ele. 

4. Ce semnificaţie are în context substantivul cadență? Dar aso- 
cierea sa cu verbul numărând? 

5. O enumerație în gradație ascendentă sugerează imaginea ploii ce 
cade din umbrele / Din burlane/ Și din cer. Explică asocierea în 
același context a elementelor banalului cu cel al macrocosmosului. 

6. Dintre epitetele (viață) lentă, / Monotonă,/ Inutilă/ Și absentă... 
ultimul pare că este nepotrivit ca sens în cadrul enumeraţiei 
(ceea ce există nu poate fi... absent). Motivează utilizarea lui 
prin coordonare copulativă, în contextul dat. 


LIMBĂ Şi COMUNICARE 


NEOLOGISMELE 


Într-o accepție generală, neologismele sunt 
formaţii lexicale nou apărute în limbă, prin două 
căi principale: împrumuturile din alte limbi (mij- 
loace externe) și prin derivare sau compunere din 
materialul existent al limbii (mijloace interne). O si- 
tuaţie specială o au neologismele, puţine la număr, 
obținute prin calc lingvistic lexical (traducerea/ 
transpunerea unui sens dintr-o limbă în altă limbă), 
procedeu care se află la intersecția dintre mijloacele 
externe și cele interne de îmbogățire a vocabularului. 
De exemplu, cuvântul pânză, ce aparține limbajului 
uzual, și-a îmbogățit sensurile cu neologicul tablou, 
prin calchiere lexicală din termenul francez toile. 

În limba română clasificarea neologismelor 
de face după originea acestora, ceea ce presupune 
perspectiva diacronică, şi deci criteriul crono- 
logic. Se consideră că procesul de modernizare a 
vocabularului limbii române prin neologisme 
împrumutate á. început cam de prin secolul al 
XVIII-lea, o perioadă de înflorire constatându-se 
către mijlocul secolului a! XIX-lea (1840- 1870), 


când se produce o relaținizare a limbii române, prin + 


masive împrumuturi latino-romanice (din latina 
savantă, din italiană și, mai ales, din franceză) şi 
când se produce trecerea în fondul pasiv al limbii, 
chiar dispariția unor termeni de origine turcă, neo- 
greacă sau rușă. După 1848, ca an de referinţă, 
influența franceză duce la introducerea câtorva 
mii de cuvinte, care au modernizat denumirile 
legate de viața materială și spirituală. Alături de 
influenţa franceză, masivă și neîntreruptă, mai 
este de remarcat influența germană, mai ales în 
domeniul tehnic, şi cea engleză, încă de la înce- 
putul secolului al XX-lea care cunoaște în actua- 
litate o răspândire accelerată (așa-numitele angli- 
cisme sau anglo-americanisme). Introducerea ma- 
sivă în limbă a unor cuvinte de circulaţie interna- 
fională a fost și este cerută de diversificarea, diferi- 
telor í domenii: cultural, politic, tehnic, ştiinţific etc. 


1. Dă exemplu de câte un neologism format 
cu fiecare dintre sufixele/ sufixoidele: -bil, -ime, 
-ist, -iza, -tor;, fug, -Job, -fil, -gramă, -cid. 

2. Dă exemplu de câte un neologism format 
cu fiecare dintre prefixele/ prefixoidele: ante-, 
anti-, con-, CO-, i-, in=; aero-, filo-, micra-/ mini-, 
mono-, poli-/ pluri-/ multi-, pseudo-, radio-, 
semi-, sub-/ hipo-, supra-/ hiper-, ultra-. 


În situația neologismelor obținute pi jij- 
loace interne, se impune precizareä că; staia 
limbă o serie activă de sufixe/ sufixoide $i de pre- 
fixe/ prefixoide care se întâlnesc în împrumuturi 
relativ ânalizabile, dar și în i pe teren ro- 
mânesc: 

* sufixe şi sufixoide: -bil, -ime, -ist, -iza, 
-tor; -fug, -fob, -fil, -gramă, -cid etc. 

+ prefixe și prefixoide: ante-, anti-, coħ-, co, 
i, îns; aero-, filo-, micro-/ mini-, mono-, poli-/ 
pluri-/ multi-, pseudo-, radio-, semi-, sub-/ hipo-, 
supra-/ hiper-, ultra-/ extra-, tele-, zoo- etc. 

Formarea neologismelor prin compunere 
este mai puțin reprezentată în limbă, în special prin 
parataxă ~ coordonare prin juxtapunere (an-lumi- 
nă, contract-cadru, cuvânt-cheie, cuvânt-titlu, 
decret-lege, formular-tip, mașină-capcană, mo- 
bilă-țip; situaţie-limită etc.) şi prin abreviere, în 
ultima vreme tot mai frecventă (ONU/ O.N.U., 
DOOM?,.DEX, Romtelecom etc.). O situaţie 
specială o are elementul de compunere auto-, 

„frecvent folosit în formarea verbelor, a substanti- 
velor şi a adjectivelor: autointitula/ autointitu- 
lare/ autointitulat, automulțumi/ automulțumire/ 
automulfumit. etc. 

O problemă specială o ridică scrierea și 
pronunțarea corectă a neologismelor (ortografia 
şi ortaepia). DOOM? stabileşte, pentru termenii 
împrumutați, următoarea normă generală de scri- 
ere a desinenfei şi a articolului hotărât: 

e cu crațimă, la cuvintele a crog, 
Zint deosebiri între scriere și pitntuaeă „în 
limba română: acquis-ul, Bruxelles-ul, bleu-ul, 

„dandy-ul,- show-uri, precum și la cuvintele greu 
flexionabile: pH-ul, RATB-ul, x-ul, 10-le; 

e fără cratimă, la împrumuturile care se termi- 
nă cu litere din alfabetul limbii române, pronunjáte 

-ca în limba română: ciickul, itemul, weekendul. 


i 


3.  Consultă DOOM? și în indică pronunțarea co- 
rectă a următoarelor neologisme: acquis, aftershave, 
aide-memoire, airbag, babysitter, background, 
banking, banner, bestseller, Biedermeier, Big 
Bang, bluejans, bluff, box-office, brandy, 
business, cafe-frappe, camping, cash, charter, 
cheeseburger, ciné-vérité. 

4.  Consultă DEX sau un dicționar de neolo- 
gisme și explică sensul cuvintelor de mai sus. 


lon Minulescu şi Liviu Rebreanu 
(rândul de sus, în centru) 
la Societatea Scriitorilor Români 


JON MINULESW 


Ex-librisul lui lon Minulescu 


EVALUARE CURENTĂ 
APLICAȚII 


1. Exemplifică resursele muzicalității pe care le-ai identificat în 
textul poetic studiat. Pentru aceasta ai în vedere şi afirmația lui 
E. Lovinescu: În afară de muzicalitatea exterioară, inspiraţia 
de calitate muzicală are și alte mijloace de expresie ce se pot re- 
zuma la sugestie. Sugestia constituie deci estetica simbolismului. 

2. G. Călinescu îi făcea poetului un portret nu tocmai măgulitor, 
văzându-l ca pe un fip caragialian [...], volubil, facil emotiv, 
incapabil de a lua ceva în serios, producător neobosit de „ mofturi” 
și concluzionând că poeziile sale trebuiesc „zise” așa cum tre- 
buie jucate „momentele” lui Caragiale, fiindcă Ion Minulescu 
este în bună măsură un Mitică, un Caţavencu și un Eleutheriu 
Poppescu deveniți lirici. Selectează din opera lui Ion Minulescu 
două-trei poezii prin care să poți proba acestă afirmaţie. 

3. Scrie un eseu de una-două pagini în care să-ți exprimi punctul 
de vedere despre afirmația de mai sus a lui G. Călinescu, cu 
exemplificări din poeziile pe care le-ai selectat. 


DI! ÎNICIOILIORBDIERTIEIXIT 


Spirit teatral, cu tentă avangardistă, Ion Minulescu era un ex- 
celent recitator al propriilor poezii, în conştiinţa contemporanilor 
rămânâd ca un veritabil teoretician al spectacolului modern de poezie 
(Emil Manu), fiind un punct de atracție prin regia cu care recita la 
diferite şezători literare. Iată cum și-l aminteşte Tudor Vianu în 
postura de actor şi regizor: 

Parcă-l văd înfășurat în marile lui șaluri, sub vasta-i pălărie, 
fluturându-și lavaliera. [...] Felul relației sale cu publicul nu se 
făcea numai prin intermediul tiparului, ci, ca toți trubadurii, el îl 
statornicea pe cale directă, apărând cu mare plăcere pe scenă 
pentru a-și declama și chiar pentru a-și juca poemele. Când recita 
versurile: „Un bătrân și o bătrână -/ Două jucării stricate -/ Merg 
ținându-se de mână...”, poetul se apleca până aproape de sol, 
devenea deodată gârbov. Înainta cu greutate, întinzând mâna par- 
tenerului nevăzut și publicul privea aievea grupul bătrânilor în 
peisajul pluvios al orașului. Numai când îşi juca astfel compunerile, 
poetul avea impresia că ele ajung a trăi în forma lor adevărată. 


SUGESTII BIBLIOGRAFICE 


Lidia Bote, Antologia poeziei simboliste românești. Este cea mai 
amplă selecție de poezie simbolistă apărută până azi. 

Mircea Scarlat, Istoria poeziei românești. Capitolele dedicate simbo- 
lismului demonstrează că această direcție novatoare a schimbat 
criteriul poeticului în literatura noastră. Totodată se oferă ana- 
lize , pătrunzătoare în legătură cu opera principalilor poeți 
simboliști: Macedonski, Petică, Minulescu, Bacovia. 

Rodica Zafiu, Poezia simbolistă românească. Volumul, extrem de 
util prin sistematizarea și bogăţia informației, cuprinde o prezen- 
tare a principalelor coordonate ale poeticii simboliste, o antolo- 
gie adnotată a celor mai importanți poeţi și o bogată bibliografie. 


Studiu de caz 7 


Simbolismul european 


EMISĂ. DEFINIREA PROBLEMEI 


„Simbolismul e o primă încercare de structurare a experienței 
poetice moderne. Fără îndoială, despre o poetică perfect articulată a 
simbolismului e greu, dacă nu imposibil de vorbit. Există însă [...] 
câteva coordonate constante: poezia pură, ut musica poesis, starea 
poetică, limbajul poetic. [...] 

Simbolismului (pe care nu-l putem despărți în chip artificial de 
ceea ce au adus nou în materie de poetică marii lui precursori) îi 
revine meritul de a fi descoperit și folosit inepuizabilele resurse de 
polisemie, ambiguitate sau sugestie ale limbajului poetic, transfor- 
mând așa-numitele probleme de formă în veritabile probleme de 
conţinut ale poeziei. În acest sens se poate afirma, în modul cel mai 
legitim, că unele dintre dimensiunile inalienabile ale conceptului 
modern de poezie au fost impuse de simbolism.” 

(Matei Călinescu, Conceptul simbolist de poezie, în vol. 

Conceptul modern de poezie. De la romantism la avangardă) 


pes 


PRY IR 


ÎN i fiu: DESCRIEREA ŞI ANALIZA CAZULUI. 
ti IDENTIFICAREA SOLUȚIILOR 
Ta = 
e Istoric 


Simbolismul este un curent literar apărut în Franța la sfârșitul 
secolului al XIX-lea, ca o reacţie împotriva poeziei retorice a ro- 
manticilor, a impersonalității reci a parnasienilor și a naturalismului. 
Apoi mișcarea se constituie în școală (între 1885-1900). Chiar dacă 
gruparea simbolistă, scindată, a fost efemeră, estetica simbolistă va 
continua să influențeze poezia secolului al XX-lea. 

Primele semne ale unei noi mentalități estetice, modernismul, în 
sensul său cel mai cuprinzător, apar în Franța, în poezia lui Baudelaire. 
Abia la 18 septembrie 1886, Jean Moreas publică în suplimentul 
literar al ziarului Le Figaro o scrisoare intitulată Le Symbolisme, 
devenită manifestul literar al noii mișcări; el propune numele 
curentului simbolist (din gr. symbolon, semn). Ulterior întemeiază 
împreună cu Gustave Kahn revista Le Symboliste. Numele propus 
de Morâas se va impune în fața denumirii orientării moderniste 
lansate de gruparea lui Paul Verlaine, „decadenții”, și de revista Le 
Decadent, apărută tot în 1886. René Ghil publică un Tratat al 
verbului care sistematizează fenomenul sinesteziei (audiţia colorată, 
teoria instrumentației verbale), tratat important și prin prefața 
semnată de Mallarmé. Şefii recunoscuți ai școlii simboliste sunt 
Verlaine și Mallarmé. 


Parnasianism — curent literar 
apărut în Franţa în a doua jumătate 
a secolului al XIX-lea ca o reacţie 
împotriva romantismului. În esenţă, 
parnasianismul cultivă o poezie 
descriptivă, rece, impersonală, elibe- 
rată de afectivitate. Reprezentanții 
parnasianismului (Th. Gautier, Le- 
conte de Lisle) sunt preocupaţi de 
aspectul formal al poeziei (sonori- 
tate specială, rime rare, organizare 
formală a textului ~ rondel, sonet 
etc.). Simbolismul! va recupera par- 
ţia! lirismul personal anulat de par- 
nasieni. 


Colf de masă, pictură de Henri 


de Fantin-Latour 
(în stânga Verlaine şi Rimbaud) 


Reprezentanţii de seamă ai curentului simbolist sunt: francezii 
Arthur Rimbaud, Paul Verlaine, Stephane Mallarmé, Jean Moreas; 
belgienii Emile Verhaeren, M. Maeterlinck; germanii Stefan 
George, Rainer Maria Rilke; spaniolii Ruben Dario, Antonio 
Machado şi italianul D’ Annunzio. 

Simbolismul s-a manifestat în literatura română aproape sin- 
cronic cu cel francez, avându-l ca teoretician pe Alexandru 
Macedonski, conducător al revistei Literatorul. S-a impus după anul 
1900, prin poeţi precum: Dimitrie Anghel, Ştefan Petică, Ion 
Minulescu, George Bacovia, D. lacobescu, Demostene Botez. 


e Ideologie și estetică 


Mutatiile structurale ale personalității umane din epocă (tipul de- 
cadent, mal de fin de siècle) determină necesitatea unei mutatii estetice. 
întoarce asupra sa; nu comunică, ci se comunică. Obiectul poeziei 
simboliste îl constituie stările sufleteşti nelămurite, fluide, vagi, 
muzicale, care sunt transmise recurgând la analogie, la sugestie, 
utilizând un limbaj poetic inedit. 

Reacţie la pozitivismul epocii, care limitează reprezentarea lumii 
la datele imediate ale cunoașterii, confirmate de experiență, simbo- 
lismul respinge conceptul de mimesis, de imitație. Ca obiect al artei 
este proclamat domeniul impaipabilului şi al imaginarului, subcon- 
știentul; înclinația către stări sufletești nedefinite, are ca reprezen- 
tări: neliniștea, nevroza, plictisul, spleenul, oboseala, angoasa, dis- 
perarea, amărăciunea, macabrul, exotismul. 

Atitudinea comună simboliștilor de pretutindeni este respingerea 
mediocrității, a platitudinii unei societăți stăpânite de valorile materiale; 
între societate și nonconformismul scriitorului se deschide abisul. 

Pentru a atinge sufletul lucrurilor și adâncurile subconştientu- 
lui, ei au recurs la analogie şi corespondențe, la puterea de sugestie 
a muzicii şi a simbolului. Poezia devine fluidă, incantatorie. 


e Trăsăturile esteticii simboliste 


Simbolul. În mod obișnuit, se consideră că elementul esenţial 
al poeticii simboliste îl reprezintă utilizarea simbolului, termen care 
dă și numele curentului. 

Simbolul este un substituent; el înlocuieşte expresia directă și 
mediază cunoașterea pe calea analogiei şi a convenției. Procedeu 
artistic care, în baza unor corespondențe sau legături, înlocuiește și 
reprezintă altceva decât elementul concret-real exprimat la prima 
vedere, simbolul este o „imagine concretă”, având o semnificație 
proprie, pentru o realitate ascunsă, abstractă. 

În literatură, simbolul a existat în toate epocile, dar simbo- 
lismul se diferenţiază de alte curente atât prin faptul că dă imagini- 
lor poetice funcție implicit, şi nu explicit simbolică, cât și prin faptul 
că are multiple semnificaţii în contextul poetic. 

Sugestia. La baza tehnicii simboliste stă sugestia, calea poetică 
de realizare a simbolului şi de exprimare a corespondenţelor/ a legă- 
turilor ascunse dintre lucruri, a stărilor vagi, nelămurite. În concepția 
simboliştilor, accesul la transcendent nu se produce direct, ci pe căi me- 


diate, poezia fiind un fel de instrument de investigaţie subiectivă, unde 
sunetele, cuvintele, parfumurile au misiunea de a releva misteriosul. 

Tehnica sugestiei se opune enunţului explicit, raţional, logic 
alcătuit. Ea conduce spre o zonă a vagului, a ambiguității, prin care 
se creează posibilitatea conexiunilor, a unor lecturi multiple ale 
textului. Poeţii simboliști mizează pe colaborarea cititorului. Sim- 
bolismul asimilează trăsături ale picturii impresionist (Monet, Degas, 
Renoir, Sisley): sugestia, suprimarea contururilor, efectele de lumină 
şi umbră, preferința pentru nuanță — Nuanţă, nicidecum Culoare 
(Verlaine, Arta poetică). 

Poeţii simboliști nu descriu, ci comunică senzații (coloristice, 
muzicale, olfactive) corespunzătoare unor stări sufleteşti. De exemplu, 
poezia despre corăbii, mări, insule, faruri exprimă aluziv, pe calea 
sugestiei, tentaţia depărtării și dorința de evaziune. 

Corespondenţele sunt afinităţile invizibile dintre diferitele 
părți ale universului (eu poetic și lume), care se traduc la nivelul 
receptivităţii prin simboluri. Ele și-au găsit pentru prima oară ecoul 
în literatură în sonetul Correspondances (Corespunderi) de Charles 
Baudelaire, considerat ulterior artă poetică a simbolismului. În cate- 
goria corespondențelor intră şi analogiile între senzaţii, emoții, tonuri. 

Sinestezia (corespondența senzorială) reprezintă o asociere 
spontană între senzaţii de natură diferită, care se sugerează reciproc. 
Ea are, pentru simboliști, valoarea unei căi de acces la unitatea mis- 
terioasă a lumii. Este prezentă în celebrul vers Parfum, culoare, 
sunet se-ngână și-și răspund, din Correspondances (Corespunderi) 
de Charles Baudelaire, în poezia Vocale de Rimbaud, dar și în sim- 
bolismul românesc: Oh! lucrurile cum vorbesc [...]/ Bronz, catifea, 
lemn sau mătase/ Prin grai aproape omenesc (în Rondelul 
lucrurilor de Al. Macedonski). 

Muzicalitatea. În efortul poeziei de a-şi crea un limbaj pur, 
muzica este ridicată la rang de categorie poetică fundamentală, da- 
înainte de toate. [...] Muzică mereu și totdeauna..., Mallarmé — Poe- 
zia nu e decât muzică prin excelență, Macedonski — Arta versurilor 
nu este nici mai mult, nici mai puţin decât arta muzicii. 

Muzicalitatea, înțeleasă ca senzaţie interioară, poate fi expri- 
mată prin armonii verbale, pauze, asonanțe, aliteraţii, refren și laitmo- 
tiv, prin repetiţia obsedantă a unor cuvinte, a anumitor vocale. 
Pentru crearea sugestiei și exprimarea nestingherită de rigorile versului 
clasic a mișcărilor intime ale sentimentului poetic (muzica interioară), 
simboliștii cultivă poemul în proză sau realizează inovaţii prozodi- 
ce, explorând noi forme: strofa asimetrică, versul liber, ritmurile va- 
riabile, care ar corespunde muzicii interioare. Pentru a crea sugestia, 
simboliștii folosesc adeseori versul liber, introdus în Franţa de 
Gustave Khan și de Rimbaud, apoi impus de René Ghil. La noi, 
poemul lui Macedonski, Hinov, publicat în 1880, este printre primele 
în vers liber din poezia europeană. 

Înnoirea orizontului tematic. Atitudinea poetică simbolistă 
se manifestă în preferința pentru anumite teme, motive și simboluri: 
singurătatea, nevroza, spleen-ul, reveria, crepusculul, toamna și ploaia, 
orașul, boala, moartea, decorul macabru, declinul, descompunerea 
materiei, evadarea în spații exotice, marea, corabia, paradisurile arti- 
ficiale, parfumul, culorile, muzica, erosul, odaia, parcul ș.a. 


A numi un obiect înseamnă a 
răpi trei sferturi din farmecul poe- 
mului, care este astfel construit, în- 
căt să se dezvăluie puţin câte puțin: 
a-l sugera, iată visul. Simbolul îl 
constituie perfecta întrebuințare a 
acestui mister: să evoci încetul cu 
incetul un obiect ca să arăţi o stare 
de suflet, sau invers, să alegi un 
obiect şi să desprinzi din el o stare 


de suflet printr-un şir de descifrări. e -> 


(Stephane Mallarmé) 


Spun: o floare, şi din uitarea 
în care vocea mea scufundă orice 
contur, altceva, deci, decât petalele 
ştiute, muzical se înalță ideea în- 
săşi şi suavă, floarea care lipseşte 
din orice buchet. 

(Stéphane Mallarmé) 


Charles Baudelaire (1821- 
1867), poet, estetician, critic literar 
şi de artă francez. Considerat pre- 
cursor al poeziei moderne alături de 
Novalis şi de E.A. Poe. Ca poet, se 
situează la confluenţa a trei curente 
literare: romantism, parnasianism, 
simbolism. Volumul de poeme Les 
Fleurs du Mal (1857, 1861, Florile 
răului) este considerat o sursă a 
simbolismului şi una dintre sursele 
majore ale sensibilităţii poetice a se- 
colului XX, se ilustrează, într-un re- 
gistru senzorial bogat, sublimat în 
faimoasele „corespunderi”, con- 
ştiinţa damnării sau tragismul con- 
diției umane moderne, oscilând 
între spleen şi ideal. Poemele din 
volum poartă amprenta poeziei mo- 
derne, prin: depersonalizarea liricii, 
timpul crepuscular, estetica urâtu- 
lui, creştinismul în ruină, idealitatea 
goală, magia limbajului, fantezia 
creativă, lumea citadină. 

Estetica baudelairiană — afir- 
marea autonomiei artei, accentua- 
rea rolului intelectului în actul de 
creație, integrarea grotescului în con- 
ceptul de frumos — impune o nouă 
viziune asupra fenomenului poetic. 
Baudelaire fixează ca obiect al artei 
domeniul impalpabilului şi al ima- 
ginarului, iar principiul imitației, al 
mimesisului, este pentru prima dată 
violent contestat. Baudelaire atribu- 
ie poetului capacitatea de a stăpâni 
tainele universului prin analogie, 
simbol şi corespondențe, viitoarele 
principii ale simbolismului. Trăsături 
ale esteticii simboliste se prefigu- 
rează în sonetul Corespunderi 
(1840) de Charles Baudelaire. 


Parfum, culoare, sunet se-ngână 
și-și răspund... 


CORESPUNDERI 
de Charles Baudelaire 


Natura e un templu ai cărui stâlpi trăiesc 

Și scot adesea tulburi cuvinte, ca-ntr-o ceață; 
Prin codri de simboluri petrece omu-n viaţă 
Și toate-l cercetează c-un ochi prietenesc. 


Ca niște lungi ecouri unite-n depărtare 
Într-un acord în care mari taine se ascund, 

Ca noaptea sau lumina, adânc, fără hotare, 
Parfum, culoare, sunet se-ngână și-și răspund. 


Sunt proaspete parfumuri ca trupuri de copii, 
Dulci ca un ton de flaut, verzi ca niște câmpii, 
- Iar altele bogate, trufașe, prihănite, 


Purtând în ele-avânturi de lucruri infinite, 
Ca moscul, ambra, smirna, tămâia, care cântă 
Tot ce vrăjește mintea și simțurile-ncântă. 


(trad. de Al. Philippide) 


© Corespunderi prefigurează trăsături ale esteticii simboliste, 
fiind un text fundamental pentru generația simbolistă. Explică sem- 
nificaţia titlului, în relație cu textul poeziei şi conceptul de co- 
respondenţe, aşa cum rezultă din poezia citită. 

> Evidențiază semnificația metaforei codri de simboluri în 
poezia citită şi pentru poezia simbolistă, în general. 

> Explică noțiunea de sinestezie (corespondență senzorială) 
în concepția simboliştilor, pornind de la celebrul vers din strofa a 
doua: Parfum, culoare, sunet se-ngână și-și răspund. 

> Parfumurile, prin natura lor imaterială, având expansiunea 
lucrurilor infinite, sunt apte de a da expresie transportului spiritului 
și al simţurilor. În descendența. lirică baudelaireană, parfumurile 
devin teme obsesive. Comentează cele două terține ale sonetului, 
explicând semnificaţia parfumurilor în poezia citită. 


.. muzică întâi de toate... 


ARTĂ POETICĂ 


Deci, muzică întâi de toate 
Astfel, Imparele prefer, 

Mai vagi, mai libere-n eter, 
Fiind în tot, plutind în toate. 


Alege vorbele ce-ţi vin 

Să pară scoase din confuzii: 
O, cântecele gri, iluzii 

De Tulbure în Cristalin! 


Sunt ochii splendizi după voaluri, 
Zi ezitând în după-amiezi, 

Sunt aștri-n azurii grămezi 

Pe dulci, tomnatice fundaluri. 


Nuanţa eu râvnesc s-o caut, 
Nuanţă, nicidecum Culoare, 
Nuanţa doar — îngemănare 
De vis cu vis, de corn cu flaut! 


de Paul Verlaine 


Alungă Poanta ce ucide 

Și crudul Spirit, Râs impur, 

Ce lacrimi scot în ochi de-Azur, 
Și izul trivial de blide! 


Sucește gâtul elocinţei, 

Și bine faci când, cu putere, 
Astâmperi Rima-n chingi severe, 
Ea, sclavă a nesocotinţei... 


Ah, Rima — numai chin și silă! 
Ce surd copil ori negru drac 
Scorni bijuteria-fleac 

Ce sună gol și fals sub pilă? 


Deci, muzică mai mult, mereu, 
Iar versul tău aripi înalte 

Să prindă, năzuind spre alte 
Iubiri și bolți de Empireu! 


Să fie buna aventură 

Când suflă zgribuliţii zori 
Prin mintă și prin cimbrișori... 
Tot restul e literatură. 


(trad. de C.D. Zeletin) 


> Alcătuiți nouă grupe. Alegeţi câte o strofă din poezie, în care 
să identificați o trăsătură a poeziei simboliste; apoi notaţi pe tablă şi 
în caiete sintagma poetică/ versul care o ilustrează. 


> Explică semnificaţia versului-incipit al acestei Arte poetice 


simboliste. 


> Versul final, Tot restul e literatură, a făcut vâlvă în epocă şi 
a inaugurat o nouă tradiție, a spontaneității pure, a sincerității 
absolute. Exprimă-ţi opinia despre semnificația acestui vers, în 


contextul poeziei și al epocii. 


> Argumentează adecvarea titlului la textul poeziei, prin pre- 
zentarea a două trăsături ale artei poetice, existente în textul citit. 


> Menţionează o deosebire între această artă poetică (simbo- 
listă şi modernă) și o artă poetică clasică (de Horaţiu sau Boileau). 


Paul Verlaine (1844-1896), 
poet şi prozator francez, unul dintre 
promotorii liricii franceze moderne, 
reprezentant prestigios al simbolis- 
mului european. Este privit de sim- 
boliştii francezi ca şef al curentului. 
Aavut o viață boemă, de „poet bles- 
temat", ce contrastează în planul 
creaţiei cu aspirația spre puritate şi 
candoare. Versurile de început 
(Poeme saturniene, 1866), cu 
reminiscențe din parnasieni şi din 
Baudelaire, afirmă tonul său inega- 
labil prin viziunea dramatică asupra 
lumii, prin înclinația către melanco- 
lie, prin căutarea  armoniilor. 
Verlaine cultivă o lirică a sentimen- 
telor intime, a variatelor stări sufle- 
teşti, într-o atmosferă crepusculară 
şi vagă. Sunt versuri care se sus- 
trag retoricii, de o armonie muzicală 
sugestivă, aşa cum o demonstrea- 
ză volumele sale: Romahțe fără 
cuvinte (1874), considerat ce! mai 
valoros, Înţelepciune (1881), Odi- 
nioară şi altădată (1885), lubire 
(1888), Liturghii intime (1892), 
Elegii (1893) etc. El afirmă că arta 
înseamnă a fi absolut tu însuţi şi 
formulează, în versurile celebre din 
Artă poetică (1885), notele carac- 
teristice ale esteticii simbolismului: 
Muzica înainte de toate; Suceşte 
gâtul elocinței: Nuanţă, nicidecum 
Culoare. 


Arta poetică (ars poetica) — 
operă literară în versuri în care auto- 
ru! îşi exprimă crezul literar, propriile 
convingeri despre arta literară şi 
despre aspectele ei esențiale. Arte- 
le poetice se axează asupra a doi 
termeni: „poezia” (principii de creație, 
elemente de laborator poetic, surse 
de inspirație, teme, modalităţi de 
creație şi de expresie, rolul poeziei) 
şi „poetul” (relaţia poet — inspirație; 
raportul poetului cu lumea, cu divi- 
nitatea; rolul poetului). 

Spre deosebire de poetică (un 
text teoretic în proză), arta poetică 
(din fr. art poétique) este o operă lite- 
rară în versuri, un program (manifest) 
literar realizat cu mijloace artistice. 
Prima utilizare a termenilor, în lumea 
antică, este datorată lui Aristotel, în 
Poetica. Urmează Horaţiu, primul 
poet care a reflectat asupra propriei 
arte într-o operă literară, Epistola 
către Pisoni, numită şi Arta poetică 
(Ars poetica). Acest tip de reflecţie 
a marcat, prin diferitele aspecte 
relevate, evoluția concepției despre 
poezie în literatura universală. De 
exemplu în Arta poetică a lui 
Boileau sunt expuse principiile cla- 
sicismului (respectarea regulilor, a 
rațiunii şi a ciarităţii stilului); Arta 
poetică a lui Verlaine redă principiile 
simbolismuiui — anularea vechilor 
rigori formale, pledoaria pentru mu- 
zica interioară şi vagul senti- 
mentelor. 


CONCLUZII 


Trăsăturile simbolismului 

* Poezia pură 

* Tehnica sugestiei 

* Principiul „universalei analogii”; simbolul 

* Principiul corespondenţelor; sinestezia 

e Muzicalitatea; inovațiile prozodice 

* Preferința pentru anumite teme, motive, simboluri 


SUGESTII BIBLIOGRAFICE 


Charles Baudelaire, Florile răului 

Arthur Rimbaud, Scrieri alese 

Paul Verlaine, Poeme 

Stéphane Mallarmé, Poeme 

Hugo Friedrich, Structura liricii moderne. Lucrare fundamentală 
pentru rolul marilor poeți simbolişti în cadrul poeziei moderne. 

Marcel Raymond, De la Baudelaire la suprarealism. Lucrarea pre- 
zintă poezia franceză simbolistă și postsimbolistă. 

Matei Călinescu, Conceptul modern de poezie. De la romantism la 
avangardă. Cartea circumscrie conceptul simbolist de poezie 
în ansamblul fenomenului modernist. 

Rodica Zafiu, Poezia simbolistă românească. Volumul cuprinde, pe 
lângă texte teoretice, o antologie a poeziei simboliste româ- 
nești şi aspecte legate de cadrul genera! de manifestare a cu- 
rentului. Lucrarea interesează pentru relația dintre simbolismul 
european și cel românesc. 


? “APLICAȚII. EVALUARE FINALĂ 


1.  Alcătuiţi grupe de trei-patru elevi, alegeți câte una dintre 
trăsăturile simbolismului şi căutați exemple ilustrative (versuri, 
strofe, texte) în poezia românească şi în poezia europeană. 
Sarcina fiecărei grupe este de a colecta întregul material și de 
a alcătui o microantologie simbolistă. De exemplu: 


Sinestezia în poezia Sinestezia în poezia 
europeană românească 


Charles Baudelaire, Al. Macedonski, 
Corespunderi: Rondelul lucrurilor: 


Parfum, culoare, sunet se-ngână | Oh! lucrurile cum vorbesc [...] 
și-și răspund. Bronz, catifea, lemn sau mătase 
Prin grai aproape omenesc. 


2. Având ca premisă afirmaţia lui Matei Călinescu reprodusă la 
începutul capitolului, realizează o investigaţie despre locul și 
rolul simbolismului în contextul poeziei moderne. Redactează 
un raport care să finalizeze investigația despre simbolism şi pe 
care să-l prezinți în fața colegilor, în 10-15 minute. 


Prelungiri ale romantismului şi clasicismului 


În perioada care cuprinde, cu aproximație, ultimul deceniu al 
secolului al XIX-lea și cel dintâi al celui de-al XX-lea se conturează 
două orientări majore în poezia noastră, direcții care în etapa urmă- 
toare (epoca interbelică) vor fi definite prin termenii tradiționalism 
și modernism. Sub raport artistic, tradiţionalismul interbelic va 
evolua din linia impusă acum de poeții George Coşbuc, St.O. Iosif şi 
Octavian Goga, în timp ce modernismul se va dezvolta din poezia 
simbolistă scrisă în această vreme de Alexandru Macedonski, Ştefan 
Petică, Dimitrie Anghel şi Ion Minulescu, pentru a-i numi doar pe 
creatorii cei mai importanți. 

Poeţii care scriu în acest interval, ce ar putea fi delimitat între 
apariţiile a două importante volume — Poezii de Mihai Eminescu 
(1883) şi Plumb de George Bacovia (1916) —, se diferenţiază între 
ei, pe de o parte, prin distincţia ideologică între promotorii artei cu 
tendinţă şi cei ai artei pentru artă, pe de altă parte, prin natura 
estetică a poeziei lor: cei dintâi (Coșbuc, Iosif, Goga etc.) sunt 
ispitiți de academism, ceea ce duce la o prelungire a romantismului 
şi clasicismului, ceilalți (Macedonski, Petică, Anghel, Minulescu etc.) 
se arată a fi deschişi la nou. 


* Curentul eminescian 


Tragica îmbolnăvire și moartea prematură a lui Mihai Emi- 
nescu, precum și publicarea în volum (de către Maiorescu) a 
poeziilor sale antume, au catalizat apariția mitului Eminescu în 
cultura română. Intrat în conștiința publică în primii ani de după 
dispariția sa, Mihai Eminescu va depăși cu mult şi foarte repede 
cadrul a ceea ce se numește un foarte mare scriitor. Imediat după 
moartea poetului, în jurul personalității sale a început să se creeze o 
aură care a crescut an de an. leşind din sfera restrânsă a iubitorilor 
de poezie și trecând în zona opiniei publice, Eminescu s-a transfor- 
mat într-un simbol. 

Mitul Eminescu a generat un fenomen de epigonism, în sensul 
că în epocă au apărut numeroși poeţi tineri care, încercând să-l imite 
pe autorul Luceafărului, au provocat o adevărată inflaţie literară. 

Curentul eminescian (formulă care aparține lui Constantin 
Dobrogeanu-Gherea) a tradus scepticismul metafizic al lui Eminescu 
în deceptionism şi pesimism — atitudini de ordin practic şi neaco- 
perite estetic. 

Cel mai cunoscut epigon al lui Mihai Eminescu este Alexandru 
Vlahuță (1858-1919), poet care preia convenţia poetică eminesciană 
în litera, dar nu și în spiritul ei. Cu merite în ceea ce priveşte con- 
stituirea unui climat literar, Vlahuță rămâne un creator lipsit de 
originalitate, strivit de povara maestrului său. 


Alexandru Vlahuță 


St.0. losif 


George Topîrceanu 


° Tradiţionalismul major 


Epigonii lui Eminescu au adus convenția clasicizantă într-un 
impas, ceea ce-l determină în epocă pe Titu Maiorescu să deplângă 
lâncezeala care cuprinsese poezia noastră. Deși, prin influența lui 
expresie ale poeziei noastre, un suflu nou a revigorat lirica româ- 
nească grație transilvănenilor Coşbuc şi Goga. 

George Coşbuc (1866-1918) înseamnă scoaterea poeziei ro- 
mâneșşti din impasul epigonismului eminesican. Excepţionala acce- 
sibilitate a versurilor sale i-a creat o mare popularitate, în jurul 
anului 1900. Revigorând idila și baladescul, Coșbuc recompune pe 
baza acestor două forme monografia lirică a satului transilvănean. 
Cu ochiul citadinului, a redescoperit valorile tradiției autohtone. 
Totuşi, într-o perioadă când poezia română se orientează tot mai 
mult spre lirică, Coşbuc ilustrează o artă de tip obiectiv (un lirism 
obiectiv, în formularea lui G. Călinescu). Această trăsătură specifică 
a făcut ca el să nu aibă o influenţă decisivă asupra marilor poeţi care 
i-au urmat. 

Octavian Goga (1881-1938) se ridică, prin creaţia lui, deasupra 
întregii pleiade de poeți cu orientare tradiționalistă. De esenţă tra- 
gică, poezia lui Goga se situează la antipodul solarității lui Coşbuc, 
Poetul este un tribun al neamului său, iar din perspectiva unui ase- 
menea principiu el realizează, ca şi Coșbuc, schița unei monografii 
lirice a satului transilvănean. Înrudit cu semănătoriștii prin tema 
rurală şi aversiunea faţă de oraș, Goga se apropie de simbolism în 
ultima parte a creaţiei sale, ceea ce denotă faptul că un mare scriitor 
poate depăși canoanele doctrinare. 


* Tradiționalismul minor 


Sub influența ideilor promovate de revista Semănătorul (idili- 
zarea vieţii satului patriarhial, oraşul văzut ca loc al pierzaniei, exal- 
tarea nostalgică a trecutului etc.) poezia cultivată aici se situează în 
deriva romantismului, constituind o prelungire tardivă și deteriorată 
a modelului romantic. Confundând esteticul cu etnicul, lirica semă- 
nătoristă reprezintă, după expresia lui E. Lovinescu, un cimitir al 
poeziei române. Din pleiada poeţilor semănătoriști se salvează un 
singur nume: St.O. Iosif (1875-1913). Romantic întârziat, poet 
muzical, exploatând filonul folcloric, Iosif este veriga dintre 
Coșbuc și Goga, fără a se înălța la valoarea celor doi. 

Un tradiționalist minor este și George Topîrceanu (1886- 
1937), poet apropiat de cercul revistei Piaţa românească (fondată în 
1906 de criticul G. Ibrăileanu), cea mai importantă publicație 
culturală de până la Primul Război Mondial. Influenţată foarte puțin 
de curentul poporanist, care promova prin Ibrăileanu teoria speci- 
ficului național, poezia lui Topîrceanu se impune prin umor liric și 
autoironie. Spiritul său parodic este o replică la adresa idilismului și 
paseismului semănătorist. i 


LI ÎNJAL! ÎNLTIENDIERTIEIXIT, 


1. În vechile comunităţi rurale din Ardeal, preotul şi învățătorul 
erau două personalități de prim-plan. Prezintă rolul fiecăruia, 
eventual folosindu-te și de exemple din opere literare. 

2. Crezi că în ziua de azi cei doi îşi mai păstrează influența în 
lumea satului? Argumentează. 

3. Explică, făcând apel la informațiile de natură istorică, sensul 
expresiei a umbla cu jalba în protap. 


DE DEMULT... 


de Octavian Goga 


Tot mai rar s-aud în noapte clopotele de la strungă... 
Patru inși la popa-n casă țin azi sfat de vreme lungă. 


Într-un sfeșnic ard pe masă două lumânări de ceară, 
Plin de grije, peană nouă moaie popa-n călimară: 


5 „Patru juzi din patru sate, de la Murăş mai la vale, 
Cu supunere se-nchină astăzi înălțimii-tale, 


Luminate împărate! Scriem carte cu-nstristare, 
Ne-au luat pășunea domnii, fără lege și-ntrebare... 


Semne-aveam, și-n miezuine le-au fost pus de mult bătrânii, 
10 De pe când în țara asta numai noi eram stăpânii... 


Nu mai sunt acum pe câmpuri, toate le-a sfărâmat dușmanul, 
Și pe Ionuț al Floarei ni l-au prăpădit, sărmanul. 


Ne mor vitele-n ogradă și ni-e jale nouă foarte 
Și,-nălțate împărate, noi n-am vrea să facem moarte! 


15 Dar ne vrem moșia noastră, vrem și pentru mort dreptate! 
Ale înălțimii-tale slugi supuse și plecate, 


Am trimis această carte și, precum ca să se știe, 
Scris-am eu, popa Istrate, în ziua de Sfânt-llie. 


Iar noi patru juzi cu toții nu știm slova și scrisoarea, 
20 Punem degetul pe cruce și-ntărim și noi plânsoarea ”. 
La fereastră-s zori de ziuă și pătrund încet în casă, 

Juzii, treji de gânduri grele, stau cu coatele pe masă. 


Octavian Goga (1881-1938), 
poet şi dramaturg. Se naşte la Ră- 
şinari, în județul Sibiu, într-o familie 
de preoți. Urmează liceul la Sibiu şi 
Braşov. Debutează, ca elev, în re- 
vista Tribuna (1897), începând o 
activitate poetică fecundă. Se înscrie 
la Facultatea de Litere şi Filozofie 
din Budapesta (1900), îşi continuă 
studiile la Berlin, terminându-le în 
1904. 

Din anul 1902 editează la 
Budapesta, împreună cu alți cola- 
boratori, revista Luceafărul, unde îşi 
va publica majoritatea poeziilor 
care vor alcătui volumul de debut, 
Poezii (1905). Apariția lui îi impune 
ca unul dintre cei mai însemnați 
poeți ai timpului. La propunerea lui 
Titu Maiorescu, i se acordă Premiul 
Academiei pentru poezie. 

Din acest moment faima poe- 
tului deschide calea omului politic; 
activează în cadrul Partidului Naţio- 
nal Român şi editează, din 1907, re- 
vista Țara noastră, organ al Astrei, 
urmărind binele obştesc. În urma 
articolelor publicate, i se intentează 
de către regimul austro-ungar un 
proces de presă. Este întemnițat la 
Budapesta (1909), apoi la Szegedin 
(1912). Publică volumele de versuri 
Ne cheamă pământul (1909) şi Din 


umbra zidurilor (1913). 


În anii Primului Război Mondi- 
al militează alături de Take lonescu 
şi Barbu Delavrancea pentru intra- 
rea României în război alături de An- 
tantă. Culegerea de articole Strigă- 
te în pustiu (1915) reflectă această 
activitate. Volumul de poezii Cân- 
tece fără tară (1916) reprezintă un 
ecou al frământărilor perioadei. 
Spre sfârşitul războiului pleacă la 
Paris unde inițiază un curent de 
opinie în favoarea României. 

După terminarea războiului este 
ministru a! Cultelor şi Instrucțiunii 
Publice (1919), devine membru al 
Academiei Române (1920), i se de- 
cemează Premiul Naţional de poezie 
(1924), iar Universitatea din Ciuj îi 
acordă titul de doctor honoris causa. 
Ideile sale politice şi le exprimă în 
discursuri ori în articoleie apărute în 
revista Țara noastră, adunate în 
volumul Mustul care fierbe (1927). 

Din anul 1935 conduce, îm- 
preună cu A.C. Cuza, Partidul Naţional 
Creştin, cu orientare de dreapta. În 
1937 este numit de Carol al II-lea 
prim-ministru al unui guvern fără 
bază parlamentară. La scurt timp 
este îndepărtat din funcţie de rege. 
Se retrage la Ciucea (jud. Bihor), 
unde se stinge pe neaşteptate. 


Octavian Goga, 
medalie de Weimberger 


O nădejde luminează fetele nemângâiete: 
A-ntărit scrisoarea popa; la tot colțul o pecete. 


25 Moș Istrate se ridică și, cu mâna tremurată, 
Pune cartea în năframă, de trei ori împăturată... 


Înţolit de drum, jitarul Radu Roată se ivește, 
Vechi căprar din cătănie, știe carte pe nemtește. 


El așază-n sân răvașul și sărută mâna popii, 
30 Juzii-i strâng o dată mâna, le mijesc în gene stropii. 


Stau cu popa-n pragul porti, ochii lor spre drum se-ndreaptă, 
Când, cu traista subsuoară și toiagu-n mâna dreaptă, 


În sclipirea dimineţii, care rumenește satul, 
Radu Roată pleacă-n lume, cu scrisoare la-mpăratul. 


DICŢIONAR 


strungă, s.f. — loc îngust de trecere în țarcul oilor, strâmtoare 

jude, s.m. — 1. (înv.) judecător; 2. (reg.) primar 

miezuină, s.f. - (pop.) hat, răzor (între ogoare) 

năframă, s.f. — bucată de pânză de in, cânepă, bumbac, borangic, etc., 
tivită pe margini și adesea împodobită prin cusături, folosită ca basma, 
batistă, ştergar etc. 

jitar, s.m. — (reg.) persoană angajată să păzească semănăturile 


PUNCTE DE REPER 


Poezia De demult... se deschide cu o primă secvență (versurile 
1-4) dominată de o atmosferă de taină. Noaptea (metaforă pentru 
ascuns, încifrat), patru inși se întâlnesc în casa preotului, care — prin 
proiecţie restrictivă — devine un spațiu al clandestinității. Popa — 
personaj intrat în hagiografia satului transilvănean ca o întruchipa- 
re a sacrificiului, un factor de mobilizare a conștiințelor și un depo- 
zitar al nădejdilor — conferă autoritate acestui consiliu. La lumânare 
(metaforă a luminii), plin de grije, popa scrie un mesaj. 

În a doua secvenţă a textului (versurile 5-20), delimitată prin 
ghilimele, suntem introduși într-un alt registru. Patru juzi se 
adresează autorității statale supreme — împăratul — cu sobrietate şi 
cumpătare, denunțând nelegiuirile, uzurparea, abuzul, uciderea. Cei 
ce trimit mesajul au conştiinţa unei organizări ierarhice, bazate nu 
pe violenţă, ci pe valoarea dreptului și a dreptăţii, care trebuie îm- 
părţită de împărat cu socoteală și cu judecată. Prin furnizarea dove- 
zilor, juzii cer sancţionarea celor vinovaţi, refuzând să-și facă sin- 
guri dreptate (i,-nălțate împărate, noi n-am vrea să facem moarte!). 
Ei sunt expresia unei societăți cu tradiție judiciară, care se opune 
haosului şi legii bunului-plac. Scrisoarea exprimă nefericirea tra- 
gică a unei comunități, având o vechime mărturisită de caracterul 
ceremonial al conduitei, dar trăind într-un timp în care dreptul este 
al celui mai tare. Sfârşitul mesajului denotă un caracter profetic: 


epistola este scrisă în ziua de Sf. Ilie, prorocul pedepsitor, cel intrat 
în adversitate cu stăpânirea și în același timp cel care poate desface 
cerurile, asigurând fertilitatea câmpului. 

A treia secvenţă (versurile 21-24) este o proiecţie a celei de-a 
doua. Spaţiului închis (casa) i se opune fereastra, expresie a 
deschiderii şi a perspectivei. Nopţii, cu toate conotațiile ei, i se opun 
zorii de ziuă, metaforă a speranței și a vieții. Îndelungului sfat îi 
succedă veghea concentrată asupra actului înfăptuit. Gestul încre- 
menirii cu coatele pe masă dă o sugestie plastică, statuară. Fetele 
nemângâiete, metonimie a unui destin vitreg, fără bucurii, primesc, 
prin antiteză, lumina nădejdii. Speranţa se proiectează acum pe 
chipurile juzilor. Cel care a scris împăratului este și cel care 
pecetiuiește scrisoarea. Pecetea, ca și funcțiile de jude ori jitar, 
indică persistența unei organizări locale care își mai exercită încă 
autoritatea. 

A patra secvenţă (versurile 25-34) este o continuare a ultimului 
episod din ceremonialul mesajului. Popa Istrate cu mâna tremurată 
(conotaţie a bătrâneții, dar şi a tensiunii emoţionale a momentului) 
pune scrisoarea în năframă. Mesagerul este jitarul Radu Roată. 
Funcţia (jitar, adică păzitor de țarină), numele (Roată este o sugestie 
a călătoriei) şi competența lui lingvistică (știe carte pe nemtește) 
sunt indici care îi justifică rolul lui de emisar. Urmează ritualul 
despărțirii, cu gesturile consacrate. Jitarul, cu traista subsuoară și 
toiagu-n mâna dreaptă porneşte spre împărăție aureolat de sclipirea 
dimineţii. 


EXPLORAREA TEXTULUI 


1. Poezia debutează pe un ton de taină. Comentează valorile sti- 
listice ale cuvintelor noapte şi clopote, deosebind sensul deno- 
tativ de sensul conotativ al acestora. 

2. Explică, pe scurt, ce generează ambiguitatea enunțului: țin azi 
sfat de vreme lungă. 

3.  Interpretează în două registre (denotativ/ conotativ) versul: Într-un 
sfeșnic ard pe masă două lumânări de ceară. 

4.  Identifică valoarea stilistică a substantivelor peană și călimări. 

5.  Exprimă-ţi opinia despre punctele de suspensie dintre versurile 
20 şi 21. 

6. Explică sensurile diferite, în funcţie de text, pe care le poate 
avea cuvântul carte. Stabileşte-l pe cel adecvat textului de faţă. 

7.  Precizează motivele întristării celor patru juzi din patru sate. 

8. O coordonată esenţială a poeziei lui Goga este mesianismul. 
Explică semnificaţia scrierii epistolei în ziua de Sf. Ilie. 

9. Prin ce gest este întărită plânsoarea juzilor? 

10. Relevă conotaţiile pe care antiteza le conferă textului prin 
opoziţiile zori de ziuă — noapte, nădejde — fete nemângăâiete. 

11. Jude şi jitar sunt cuvinte care nu se mai folosesc astăzi. Stabi- 
leşte coordonatele spațio-temporale ale poeziei şi explică, în 
context, utilizarea acestor cuvinte. 

12. Expune motivele pentru care jitarului Radu Roată i se conferă 
rolul de emisar către împărăție. 


Harie Chendi, Octavian Goga, 
Zaharia Bârsani, cu soțiile, la o 
serată literară (1909) 


Mesianism — (de la Mesia, cel 
care s-a jertfit pentru a mântui omul 
de urmările păcatului originar) în ar- 
tă, exprimă dorința scriitorului de a 
deveni purtătorul de cuvânt al celor 
năpăstuiţi, vestind profetic o schim- 
bare în bine plasată într-un viitor 
incert. Primii scriitori mesianici au 
fost paşoptiştii: Alecu Russo — Cân- 
tarea României, Grigore Alexan- 
drescu — Anul 1840 etc. Goga 
poate fi considerat cel mai valoros, 
dar şi ultimul poet mesianic. 


n Verbal ap nta È ba mei pis é 


mad kan HE Cea — Im m pa 
paur mthe mih. Mams î Nma 
de puii ils QER man Cai. 
tor apesi Sie Zau ., K 
Masă: În Ba te RPNE fa ef 
p ræ e 
îm ppm birul m 
t Me ba Mirte- lan hu its 4 


hota pigat = Jep pà =. Se dae PN 
Ou smn mesi friejak seral în Firoih 
te le neag? (e pupa Tania 


Scrisoare a lui Octavian Goga 
(1909) 

Octavian Goga, 
văzut de Jean Steriadi 


13. 


14 


15 
16. 


ba 


1. 


Comentează semnificația pe care o sugerează gesturile „perso- 
najelor”, în finalul poeziei. 

Explică în planul denotației și al conotației versul: În sclipirea 
dimineții, care rumenește satul. 

Identifică alți indici ai situaţiei spațio-temporale prezenţi în text. 
Comentează titlul poeziei şi valoarea stilistică a punctelor de 
suspensie care îl însoțesc. 


EVALUARE CURENTĂ 
APLICAŢII 


În multe privințe Goga este un continuator al lui Coşbuc. 
Preţuirea pe care a acordat-o înaintașului său se poate observa 
în discursul de recepție rostit de Goga în ședința Academiei 
Române din 30 mai 1920, când l-a omagiat pe Coșbuc. Citeşte 
acest discurs publicat ulterior în volumul Mustul care fierbe 
(1927). 

Comentează semnificaţile poeziei-testament Cărbunii: 


Cărbunii când ţi-or arde-n vatră Iar când din ochii de jăratic 
În seri de ani târzii și goi, Vor tresări scântei-scântei, 
Tu stând la lespedea de piatră Să ştii că visul meu sălbatic 
Să te gândești c-am ars și noi... S-a mai aprins o dată-n ei. 


DI! INICIOLLIORDIERTIEIXIT] 

În volumul Ne cheamă pământul, poezia De demult... este 
precedată de cea intitulată Portret. Citeşte-o şi stabileşte o le- 
gătură între cele două texte. 

Destăinuindu-și programul estetic al volumului Poezii (1905), 
Octavian Goga, mărturisea: Am cutreierat satul cu ochii deschişi, 
conștient să fac o analiză permanentă și că fiecare clipă de 
contact al meu cu țărănimea e o clipă de studiu, de inter- 
pretare. [...] Așa că primul volum [...] e monogafia unui sat. 
Am luat toate figurile tipice ale satului și le-am făcut să de- 
fileze înaintea mea. 

Realizează un proiect în care să urmărești modul în care poetul 
Octavian Goga compune o monografie lirică a satului tran- 
silvănean prin evocarea figurilor lui reprezentative. Proiectul 
se va baza pe următoarele texte: Plugarii, Casa noastră, 
Apostolul, Dascălul, Dăscălița, Lăutarul, A murit..., La 
groapa lui Laie, Cântece (din volumul Poezii), şi Cantorul 
Cimpoi, Ion Crâșmarul, Cosașul (din volumul Ne cheamă 
pane): 

n repetate rânduri poezia lui Octavian Goga exprimă ceea ce 

era demult, odinioară, odată, în alte vremi. f majoritatea 
cazurilor, acestei depărtări temporale îi corespunde și una 
spaţială: acolo departe, spre soare-răsare (Pe la noi), Acolo 
sus, în satul de sub munte (Dascălul). 
Realizează un proiect în care să urmăreşti cum se conturează 
în poezia scriitorului transilvănean opoziția spaţială între acolo 
şi aici (un acolo mitic și un aici vid) şi opoziţia temporală între 
atunci şi acum (un atunci demn şi un acum decăzut). 


PERIOADA INTERBELICĂ 


Orientări tematice în romanul interbelic 


Perioada interbelică se constituie într-un cadru fertil pentru 
dezvoltarea romanului românesc, atât prin dezbaterile teoretice, dar 
mai ales prin amploarea pe care o ia dezvoltarea speciei. Se poate 
spune că aceste două decenii au reprezentat momentul emancipării 
romanului. De altfel, la apariția, în 1920, a lui Jon de Liviu 
Rebreanu, E. Lovinescu găsea prilejul de a face un scurt bilanţ, 
scoțând în evidență puţinele reușite ale genului, până atunci: 
Satirico-social în Ciocoii... lui Filimon, sentimental în încercările 
lui Bolintineanu, idilic și armonios stilizat, printr-o concepție de 
viață şi de artă în ciclul lui Duiliu Zamfirescu, eroic în povestirile 
d-lui Sadoveanu, subiectiv și psihologic în Dan și în mai toate 
încercările din ultimul timp — adevăratul roman, realist prin metodă 
și epic prin amploarea planului, se fixează în sfârșit prin Ion al 
d-lui Liviu Rebreanu. Nu e unic, desigur, nici în această privinţă, 
dar în încetul proces al literaturii române spre creația obiectivă este 
nu numai un popas, ci și o realizare definitivă. 


Opinia lui Lovinescu defineşte, așadar, 1920, anul apariţiei roma- 
nului Ion, ca moment de maturizare a prozei românești. De fapt, primul 
roman al lui Liviu Rebreanu avea să fie mai degrabă unul de tranziție, 
căci din perspectiva orientărilor tematice, prin Jon se conservă încă 
ideea de univers rural, trecerea la mediul citadin producându-se ceva 
mai târziu, prin romanele Hortensiei Papadat-Bengescu; formula epi- 
că (perspectiva narativă obiectivă) este îndatorată mai degrabă 
secolului al XIX-lea, decât experiențelor literare promovate de noul 
roman al secolului al XX-lea. 

O adevărată sincronizare a prozei interbelice cu literatura euro- 
peană avea să se producă totuşi în deceniul trei prin romanele scrise 
de Hortensia Papadat-Bengescu, Camil Petrescu, Mircea Eliade, 
M. Blecher şi Anton Holban. Teme noi precum intelectualul și con- 
diția sa, lumea burgheză văzută din unghiul unor vicii sau tare 
biologice ori din perspectiva comportamentului snob, experiențe de 
cunoaștere și asumarea acestora, inclusiv experiența războiului sau 
cea erotică văzută dintr-o perspectivă absolută, probleme ale reali- 
zării existenței ființei umane prin cunoaştere și trăire, devin parte 
din peisajul prozei interbelice româneşti. Modelul epic și dezba- 
terile teoretice se realizează având ca puncte de referință autori 
francezi precum André Gide sau Marcel Proust, la care esențială 
este concentrarea naratorului asupra universului interior, subiec- 
tivarea perspectivei şi a instanţelor narative. 


André Gide (1869-1951), ro- 
manicier, critic, memorialist şi eseist 
francez, laureat al Premiului Nobel 
pentru literatură în 1947. Este auto- 
rul unor scrieri precum Falsifica- 
torii de bani în care expune idei 
despre romanul modern, Prometeu 
rău înlănțţuit sau Pivniţele Vatica- 
nului. O operă majoră o constituie 
Jurnalul care dezbate probleme 
ale intelectualului primei jumătăți a 
veacului al XX-lea, nevoia unei trăiri 
autentice a vieții. 

Marcel Proust (1871-1922), 
este autorul unui roman celebru, În 
căutarea timpului pierdut, o 
oglindă interioară a burgheziei în 
ultima ei fază, aceea decadentă — 
faza mondenităţii şi a snobismului. 
Dintre autorii români, Hortensia 
Papadat-Bengescu pare a fi cel mai 
muit influențată, în ceea ce priveşte 
substanța romanelor sale, de opera 
lui Marcel Proust. Noutatea narativă 
a prozei sale o constituie narato- 
rul-personaj, naratorul-actor şi ana- 
liza psihologică infinitezimală. 

Hortensia Papadat-Bengescu 
(1876-1955), prin scrierile sale face 
tranziția dinspre romanul obiectiv şi 
de observaţie, către romanul su- 
biectiv, prin prezenţa unor persona- 
je-reflectori, alături de un narator 
auctorial obiectiv. Lumea Hortensiei 
Papadat-Bengescu, deşi are o 
realitate obiectivă dincolo- de orice 
dubiu — lumea snobilor bucureşteni 
îmbogăţiți —, este mult mai compli- 
cată, prin apariția unor ființe mar- 
cate de dualitate, de conflicte între 
un suflet virtual şi unul real. Este 
autoarea ciclului de romane despre 
familia Hallipa (Fecioarele desple- 
tite, Concert din muzică de Bach, 
Drumul ascuns). 

Anton Holban (1902-1937), 
autorul unor proze precum O moarte 
care nu dovedeşte nimic, Parada 
dascălilor, loana. Holban este un 
scriitor modern, care se remarcă 
prin autenticitate şi tehnica analizei 


psihologice. 


M. Blecher (1909-1938), este 
un prozator care convertește un ac- 
cident clinic personal (autorul se va 
îmbolnăvi şi va muri de tuberculoză) 
în experiență ontologică, ridicând 
sentimentul la viziune, fiziologia la 
filozofie (Radu G. Țeposu). Cele mai 
cunoscute opere aie sale sunt În- 
tâmplări din irealitatea imediată, 
Inimi cicatrizate şi Vizuina lumi- 
nată. 


Personaj-refiector — instanță 
narativă care mediază între nara- 
torul obiectiv, impersonal şi perso- 
najul-narator. Apare pentru prima 
dată în opera lui Henry James (pro- 
zator american stabilit în Marea Bri- 
tanie, 1843-1916), iar în literatura 
română, ia Hortensia Papadat-Ben- 
gescu prin prezența unor personaje 
ca Mini sau Nory. Personajul-reflec- 
tor face trecerea către romanul su- 
biectiv, a cărui substanţă o consti- 
tuie investigația universului interior. 


Sincronism — concept folosit 
de E. Lovinescu, prin care criticul 
susținea că fiecare veac îşi are un 
spirit al său, o caracteristică. Astfel, 
veacul al XX-lea este al sincro- 
nismului, ceea ce presupune că 
fenomenele literare se dezvoltă, 
prin imitare, prin preluare rapidă a 
inovațiitor din alte culturi. 


În același timp însă, proza tradițională nu dispare în epocă, iar 
temele rurale specifice acestei direcții continuă să fascineze un 
scriitor precum Mihail Sadoveanu (Baltagul, de exemplu, publicat 
în 1930, este un roman rural și mitic, tradițional și obiectiv în 
același timp); în cazul lui G. Călinescu, critic și istoric literar de 
marcă, deși sursa de inspiraţie este lumea urbană, el continuă să 
experimenteze cu Enigma Otiliei romanul obiectiv, este adevărat, 
cu unele elemente de modernitate şi de complexitate a tipologiilor. 
De altfel, Rebreanu însuși va continua să scrie romane obiective și 
rurale (Răscoala, 1933), chiar dacă prin Pădurea spânzuraţilor 
(1922) va adopta ca metodă analiza psihologică, în locul naraţiunii 
tradiționale. 

Dar emanciparea prozei interbelice nu se va produce doar la 
nivel tematic, în sensul inspiraţiei de factură citadină, ci mai ales la 
nivelul viziunii — prin relativizarea, în primul rând, a perspectivelor 
narative — sau prin modificarea tipului de compoziţie, formula 
jurnalului, de exemplu, generând un nou tip de literatură, literatura 
autenticității. Așa se face că apar și tehnici narative adecvate, 
precum analiza ori introspecţia, favorizată de monologul interior, 
opuse narațiunii tradiționale, obiective. Un exemplu îl constituie 
proza lui Camil Petrescu, a dosarelor de existență, prin Patul lui 
Procust în special, sau romanele Hortensiei Papadat-Bengescu care, 
deși păstrează instanța naratorului obiectiv, o relativizează prin 
prezența unor personaje-reflector. 


Atrocităţile războiului, 
gravură de Jacques Cailot 


Romanul psihologic 


TINTAL INITIERDIERTIEIXİT] 


1.  Clasifică romanele studiate în anii anteriori în funcție de ur- 
mătoarele criterii: tradițional, obiectiv, modern, subiectiv. Ai 
în vedere și perspectiva narativă, viziunea, tema, problematica 
și tehnicile narative. 

2. Prezintă pe scurt un roman despre Primul Război Mondial din 
literatura română sau universală, pe care l-ai citit. Explică de 
ce l-ai recomanda/ nu l-ai recomanda și altor colegi spre lec- 
tură. 

3.  Discutaţi despre titlul Ultima noapte de dragoste, întâia noapte 
de război. Înainte de a fi citit romanul, v-a stârnit curiozitatea? 
Motivaţi. 


ULTIMA NOAPTE DE DRAGOSTE, 
INTAIA NOAPTE DE RAZBOI 


de Camil Petrescu 


PUNCTE DE REPER 
Într-un articol din anul 1927, publicat în revista Viaţa literară, 


intitulat De ce nu avem roman, prozatorul care încă nu devenise el . 
însuși romancier, scria: Cu eroi care mănâncă trei săptămâni cinci ` 


măsline, care fumează doi ani o țigară, cu cârciuma din târgușorul 
de munte și gospodăria cu trei coteţe a dascălului din Moldova nu 
se poate face roman și nici măcar literatură. Literatura presupune 
fireşte probleme de conștiință. Trebuie să ai deci ca mediu o 
societate în care problemele de conștiință sunt posibile. [...] Eroul 
de roman presupune un zbucium interior, lealitate, convingere 
profundă, un simţ al răspunderii dincolo de contingenţele obișnuite. 

Epica viitorului nu poate fi decât subiectivă și psihologică, 
crescută din ardere intelectuală. O asemenea existență presupune 
conștiința unei diferențieri psihice structurale față de trăirile indi- 
vidului comun, o luciditate a observaţiei ieșită din comun și tocmai 
de aceea generatoare de conflicte interioare și drame puternice. Este 
ceea ce se întâmplă cu eroii romanelor lui Camil Petrescu, obsedați 
cum sunt de idei, însă „jocul ideilor” devine pentru ei jocul ielelor. 
Câtă luciditate, atâta existenţă și deci atâta dramă, mărturiseşte un 
personaj din drama Jocul ielelor. Jocul ideilor este jocul ielelor va 
fi şi mottoul unicului său volum de poezii, care conține și aceste 
versuri-autoportret: Eu sunt dintre acei/ Cu ochi halucinaţi și 
mistuiți lăuntric/ Cu sufletul mărit/ Căci am văzut idei. 


Camii Petrescu (1894-1957), 


„prozator, dramaturg, poet şi eseist. 
“Se naşte la Bucureşti. Termină 


clasele primare la o şcoală din Obor 
şi continuă studiile la Liceul Sf. 
Sava, apoi la Liceul Gh. Lazăr, 
unde manifestă veleități poetice. 
Urmează cursurile Facultății de 
Litere şi Filozofie din Bucureşti. 

În anul 1914 debutează la re- 
vista Facla, condusă de N.D. Co- 
cea, sub pseudonimul Raul D. În 
timpul Primului Război Mondial îşi 
întrerupe studiile şi pleacă pe front 
ca voluntar; luptă în prima linie, este 
rănit şi îşi pierde parțial auzul. Cade 
prizonier şi e considerat mort. Se în- 
toarce din prizonierat în 1918, iar 
experienţa trăită în război o va folo- 
si ulterior în scrierile sale. 

După demobilizare, îşi ia licen- 
ta în filozofie (1919), una din pasiu- 
nile sale. Acum redactează primele 
piese de teatru: Jocul ielelor şi Act 
venețian. O vreme se mută la Timi- 
şoara, unde este profesor şi face 
gazetărie. Aici îşi definitivează volu- 
mul Versuri (care va apărea în 
1923) şi drama Suflete tari (pre- 
miera va avea loc în 1925). 

Reîntors la București, frecven- 
tează cu regularitate cenaclul literar 
Sburătorul, condus de criticul E. Lovi- 
nescu. Se impune rapid ca scriitor, dar 
se va disocia treptat de Lovinescu, 
de care mai târziu se va despărți 
public, prin tipărirea pamfietului Eu- 
gen Lovinescu sub zodia seninătății 
imperturbabile. Foarte activ, publică 
la majoritatea revistelor literare im- 
portante ale perioadei interbelice, 
Întemeiază şi conduce revista Săp- 
tămâna muncii intelectuale şi artisti- 
ce, unde susţine teoria noocrației 
necesare, potrivit căreia intelectua- 
litatea este singura care poate con- 
duce statul. 

Anul 1930 îi aduce reputația 
prin apariția romanului Ultima noapte 
de dragoste, întâia noapte de 
război, în parte inspirat din experi- 
enta războiului. Trei ani mai târziu îi 
apare un alt roman, Patul lui 
Procust, prin care se impune defi- 
nitiv ca autor modem. Tot mai preo- 
cupat de filozofie, se hotărăşte să 
părăsească beletristica şi îşi dedică 
o bună parte a timpului elaborării 
unui sistem filozofic personal ~ 
„Substanţialismul”. Este redactor-şef 
al Revistei Fundațiilor Regale, unde 
publică studiul Noua structură şi 
opera lui Marcel Proust, prin care 
îşi expune concepțiile estetice cu 
privire la roman. În 1938 obține titlul 
de doctor în filozofie. 

După al Doilea Război Mondial, 
publică o ediţie definitivă a drama- 
turgiei sale şi scrie (fără a-l termina) 
romanul istoric Un om între oameni, 
încercând să evite, pe cât se poate, 
clişeele unei perioade nefaste pentru 
literatură. Se stinge din viață lăsând 
neterminate numeroase proiecte. 


Ștefan Gheorghidiu, personajul principal al romanului Ultima 
noapte de dragoste, întâia noapte de război, este unul dintre acești 
eroi mistuiţi lăuntric, dominați de un adevărat demon al introspecţiei. 
Student la Filozofie, sărac, îndrăgostit de o colegă de universitate, se 
trezeşte peste noapte milionar, moștenind, spre surpriza neplăcută a 
familiei, cea mai mare parte a averii unui avar și mizantrop unchi 
Tache. Independența materială nu-i asigură însă nici pe departe 
liniştea necesară cufundării în lumea ideilor. Experienţei dureroase a 
descoperirii incompatibilității dintre el și soția sa i se adaugă cea a 
războiului pe care o trăieşte cu intensa și dezamăgita luciditate a 
omului care, fără să reuşească, vrea să-i deslușească mecanismul 
lăuntric. Tot ce se petrece în roman trece aşadar prin filtrul 
lucrurilor asupra cărora zadarnic își fixează privirea. 

Așa cum arată și titlul, romanul, scris la persoana întâi, este 
compus din două părți: o poveste a unei iubiri ratate şi un jurnal pe 
front, totul unit prin prezenţa unei singure perspective, cea a eroului 
principal, spirit atent întors spre sine, analizându-se în aceste două 
ipostaze esenţiale ale existenţei, iubirea şi războiul. Suntem martorii 
unui eşec repetat în planul cunoaşterii, o confruntare pe două fron- 
turi, al dragostei şi al morţii din care eroul iese de fiecare dată în- 
vins. Natură reflexivă de intelectual, el nu trăiește decât pentru a 
gândi și a analiza. 

Punctul de plecare îl constituie o discuție oarecare despre dra- 
gostea şi răspunderea reciprocă a bărbatului şi a femeii, la popotă, 
în zilele premergătoare intrării României în război, în vara anului 
1916, la care participă un număr de ofiţeri concentrați pe linia de 
frontieră din apropiere de Câmpulung, deasupra Dâmbovicioarei, în 
munţi. Izbucnirea violentă a eroului, a cărei identitate nu o cunoaştem 
încă în acest moment, declanșează de fapt întreaga „poveste”. 

Prin noua formulă epică pe care o impune, romanul devine 
astfel monografia unor idei sau a unor pasiuni. Patima personajului 
este să înțeleagă. Este însă o contradicţie între dorință și propriile 
sale păreri. Ştefan îi explică soției sale că esenţa filozofiei, aşa cum 
se deduce din Kant, este că nu putem ști niciodată adevărul. Dar 
tocmai această atracție spre contemplarea imposibilului joc al ielelor 
îl va duce la distrugere. Patima lui de a înțelege totul evoluează 
monstruos şi este interesant cum nicio experiență anterioară nu-l 
face mai înțelept. Asemeni lui Midas, cel ce fusese pedepsit de zei 
să transforme în aur orice ar fi atins, el preface în efort disperat de 
înțelegere absolută tot ce îl înconjoară. În primele pagini crezuse a 
fi singurul care înțelege misterul feminin. După surpriza testamen- 
tului lăsat de unchiul Tache, mărturiseşte el, începusem să caut din 
scrisori și amintirile altora să-mi reconstitui întrebătoarea ființă 
sufletească a omului care influenţase prin incomparabila lui danie 
întreg destinul vieţii mele. Reputația de imensă răutate, intoleranța 
intelectuală nu puteau fi decât rezultatul necontenitelor sale 
înfrângeri de pe câmpul înțelegerii. Continua descoperire a falsului 
din gândire — îmi descopeream nevasta cu o uimire dureroasă — 
departe de a constitui un pas necesar spre înțelepciune, este doar o 
treaptă către momentul inevitabil al autodistrugerii, desființarea 
mea ca personalitate. 


I. Un roman despre iubirea absolută 


Căpitanul Dimiu, comandantul batalionului, un soi de flăcău 
ardelean, fără să fie din Ardeal, voinic, cu mustaţa bălaie, regulată 
ca insigna de pe șapca cheferistă, ceva mai mare însă, aprobă fără 
codire hotărârea juraţilor... 

— Domnule, nevasta trebuie să fie nevastă și casa, casă. Dacă-i 
arde de altele, să nu se mărite. Ai copii, ai necazuri, muncești ca un 
câine și ea să-și facă de cap?... Ei, asta nu... Dacă eram jurat, și eu 
îl achitam. 

Căpitanul Dimiu e un conformist. Întârziat mult în grad, om cu 
rosturi gospodărești, nu și-ar permite să poarte la vârsta lui chipiu 
franțuzesc, moale, turtit, aşa cum poartă căpitanii tineri, ci a rămas 
la modelul „Regele Carol T”, înalt, rigid, ca de carton (că așa și 
era), teșit la spate numai. 

Mai surprinzător părea că opinia contrară era susținută de 
către căpitanul Corabu, tânăr și crunt ofițer, cu școală germană, 
justiţiar neînduplecabil, „spaima regimentului”. Acum era de nere- 
cunoscut. Păstra asprimea frazei scurte, dar sentimentele acestea 
de apărător al dragostei nu i le bănuise nimeni, niciodată. 

— Cu ce drept să ucizi o femeie care nu te mai iubește? N-ai 
decât să te desparţi. Dragostea-i frumoasă tocmai pentru că nu 
poate cunoaște nicio silnicie. E preferință sinceră. Nu poți să-mi 
impui Să te iubesc cu sila. 

Căpitanul Floroiu, puțintel, delicat și cu fața blondă-șters, 
îmbătrânită înainte de vreme, era de aceeași părere. 

— Cum poți să ai cruzimea să siluiești sufletul unei femei? 
Dreptul la dragoste e sfânt, domnule... Da, da... și aici lungea mult, 
cu capul întors a necaz, în profil, pe cei doi „a”. Îți spun eu... 
oricând... unei femei trebuie să-i fie îngăduit să-și caute fericirea. [...] 

— Discuţia dumneavoastră e copilăroasă și primară. Nu cunoaşteţi 
nimic din psihologia dragostei. Folosiţi un material nediferenţiat. 

Dacă aș fi spus asta ca opinie obiectivă, oamenii ar fi 
acceptat-o, poate, dar era în tonul meu, în ostentaţia neologismelor, 
o nuanță de jignire și dispreţ, încât toți m-au privit miraţi, ne- 
deprinși cu atitudini atât de puţin militărești, iar căpitanul Corabu, 
întărâtat, dar stăpânindu-se, s-a întors spre mine cu un fel de mică 
solemnitate acră de magistrat. 

— Cum, domnule, dacă o femeie zice: „nu mai vreau”, dum- 
neata zici: „ba da, să vrei?” Hăi? 

— Dacă e vorba de o simplă împreunare, da... are drept să zică: 
nu mai vreau... dar iubirea e altceva. lar dacă nu știți ce e, puteți, 
cu noțiunile dumneavoastră cumpărate și vândute cu toptanul: „așa 
am auzit... așa vând” să dezbateţi toată viața, că tot nu ajungeţi la 


nimic. Și privindu-i disprețuitor: „Discutaţi mai bine de ceea ce vă 


pricepeți”. [...] 


Memorie involuntară — reac- 
tualizarea în conştiinţă a amintirii, 
prin declanşarea spontană a unui 
proces de asociaţii senzoriale. Pre- 
zentarea evenimentelor în deriva 
fluxului memoriei involuntare este 
una dintre noutățile romanului din 
secolul XX, pe care a impus-o Marcel 
Proust. Pe urmele scriitorului fran- 
cez, Camil Petrescu îşi construieşte 
romanele pe mişcarea liberă a me- 
moriei involuntare. 

Paranteză — un element esen- 
ţia! în construcţia romanelor lui Cami! 
Petrescu, în directă legătură cu me- 
moria involuntară. În mod simplu voi 
lăsa să se desfăşoare fluxul amin- 
tirilor. Dar dacă tocmai când poves- 
tesc o întâmplare, îmi aduc aminte, 
pomind de la un cuvânt, de o altă 
întâmplare? Nu-i nimic, fac un soi de 
paranteză şi povestesc toată întâm- 
plarea intercalată. Dar dacă îmi strică 
fraza? N-are nicio importanță. Dacă 
îmi lungeşte aliniatul? Nu-i nimic, nici 
dacă digresiunea durează o pagină- 
două, 30 ori 150. (Camil Petrescu, 
Noua structură şi opera lui Marcel 
Proust) 

În viata de zi cu zi, numele 
noastre de familie sunt hotărâte de 
întâmplare. iar cele de botez, de 
părinți. În niciunul dintre aceste 
cazuri ele nu pot fi controlate. (În 
acele cazuri În care există totuşi un 
asemenea control, ca atunci când 
ne schimbăm numele din motive 
profesionale. criteriile care orien- 
tează alegerea sunt cvasiliterare.) 
În felul acesta, nu ne aşteptăm să 
descoperim vreo corespondență 
între numele unei persoane şi felul 
ei de a fi, iar dacă totuşi o aseme- 
nea corespondenţă există şi ne fra- 
pează, avem sentimentul că într-un 
mod bizar arta a violat teritoriul vieții 
reale. Cu toate acestea, în lumea 
ficţiunii personajele se înfățişază 
minții artistului şi acesta aidoma lui 
Adam, trebuie să le numească. Ro- 
mancierii răspund acestei îndatoriri 
în mai multe feluri: unii se delectea- 
ză cu posibilitățile numelor simbo- 
lice, în timp ce alţii caută să împru- 
mute numelor o discretă banalitate. 
Însă chiar şi în acest al doilea caz a 
avut loc un proces de selectie, 
dintr-o infinitate de posibilități fiind 
aleasă una, iar singurul argument al 
acestei ultime alegeri este de fac- 
tură estetică. 

(David Lodge, 
Limbajul romanului) 


Voi scrie până la 25 de ani ver- 
suri, pentru că este vremea iluziilor 
şi a versurilor; voi scrie între 25-35 
de ani teatru, pentru că teatrul cere 
şi o oarecare experiență şi o anu- 
mită vibraţie nervoasă; voi scrie între 
35-40 de ani romane, pentru că ro- 
manele cer o bogată experiență a 
vieţii şi o anumită maturitate expre- 
sivă. Şi abia la 40 de ani mă voi în- 
toarce la filozofie. 

(Camil Petrescu) 


— O iubire mare e mai curând un proces de autosugestie... 
Trebuie timp și trebuie complicitate pentru formarea ei. De cele mai 
multe ori te obisnuiesti greu, la început, să-ți placă femeia fără de 
care mai târziu nu mai poți trăi. lubești întâi din milă, din 
îndatorire, din duioșie, iubești pentru că ştii că asta o face fericită, 
îti repeti că nu e loial s-o jigneşti, să înșeli atâta încredere. Pe urmă 
te obișnuiești cu surâsul şi vocea ei, aşa cum te obișnuiești c-un 
peisaj. Şi treptat îti trebuiește prezenţa ei zilnică. Înăbuși în tine 
mugurii oricăror altor prietenii şi iubiri. Toate planurile de viitor ţi 
le faci în functie de nevoile și preferințele ei. Vrei succese ca să ai 
surâsul ei. Psihologia arată că au o tendință de stabilizare stările 
sufletești repetate și că, menținute cu voință, duc la o adevărată 
nevroză! Orice iubire e ca un monodeism, voluntar la început, 
patologic pe urmă. 

(La Piatra Craiului, în munte) 


EXPLORAREA TEXTULUI 


1. În acest debut de roman perspectiva narativă este încă ex- 
terioară. Eroul este doar o „voce” care comentează ceea ce ve- 
de, oferind sporadic informaţii sumare despre sine. Cititorul nu 
are însă acces decât la această perspectivă, fiindcă autorul, 
afirmă criticul Nicolae Manolescu, lipsit de vechile privilegii, 
face un fel de figuratie în propriul roman. Observă că în acest 
moment aflăm rând pe rând cine sunt protagoniștii scenei, dar 
nu ştim încă nimic concret despre narator. Indică, pentru fie- 
care personaj din această secvență, câte o trăsătură pe care o 
consideri a fi dominantă. 

2. Cuvintele căpitanului Corabu oferă prima oară „vocii” o iden- 
titate: sublocotenent Gheorghidiu. Această lipsă de grabă în 
comunicarea numelui unora dintre personaje se va dovedi a fi 
una dintre trăsăturile prozei lui Camil Petrescu. Vom constata 
că şi numele soţiei, Ela, este rostit o singură dată, spre jumă- 
tatea romanului, în capitolul Asta-i rochia albastră. Uneori 
numele vor fi înlocuite însă cu o simplă inițială, doamna T, D, 
G, căci acestea nu au în fond pentru cititor nicio relevanţă în 
încercarea de a descifra sufletul personajului, singura proble- 
mă cu adevărat importantă fiind observaţia vieții lui interioare. 

3.  Precizează împrejurările prezenței lui Ștefan Gheorghidiu La 
Piatra Craiului, în munte și contextul în care au loc discuţiile 
de mai sus. Găseşte o explicaţie reacției sale neobişnuite. 

4.  Rememorează principalele evenimente care compun cei doi 
ani și jumătate ai poveștii de iubire dintre Ştefan şi soţia sa. 
Identifică, în capitolul următor, Diagonalele unui testament, 
momentul când apare prima „fisură” în imaginea până atunci 
perfectă a ființei iubite, din mintea lui Gheorghidiu; pentru a-ţi 
ușura căutarea, ține seama şi de următorul extras: Această 
integrare a nevestei mele în seria celorlalte femei mi-era de 
neîndurat. Știam că pentru ea n-au absolut nicio importanță 
asemenea fleacuri, că datorită frumuseţii ei ar fi putut avea o 


viaţă oricât de luxoasă şi că a preferat totuși viața alături de 
mine. O vedeam făcând sacrificii pentru mine, nu părăsin- 
du-mă pentru o pereche de ciorapi. 

5. Părerea lui Ștefan Gheorghidiu despre dragoste este de natură 
să definească noţiunea de „iubire absolută”. Selectează din text 
caracteristicile acestui fel de iubire, reţinând și rolul pe care 
luciditatea îl are într-o asemenea situaţie. 

6. Confruntarea lui Gheorghidiu cu iubirea îşi găseşte unul dintre 
motive în chiar structura interioară a personajului. Eroii lui 
Camil Petrescu, inclusiv cei din teatru, sunt ființe care îşi 
raportează existenţa la planul conștiinței, la ceea ce s-ar numi 
ideile absolute, sunt suflete tari — de aceea frământările lor se 
constituie în adevărate drame generate de jocul ielelor/ al 
ideilor. Discutaţi ideile conţinute de aceste fragmente. Ce sem- 
nificaţie au ele în monografia naşterii și stingerii unei mari iu- 
biri. Aveţi în vedere și alte lămuriri „teoretice” ale personajului 
cu privire la dragoste, inclusiv afirmaţia: Acei care se iubesc 
au drept de viaţă și de moarte, unul asupra celuilalt. 


În cele trei zile, cât am stat la Odobeşti, am fost ca și bolnav, 
cu toate că păream uneori de o veselie excesivă. Îmi descopeream 
nevasta cu o uimire dureroasă. Sunt cazuri când experții, într-un 
tablou vechi, după felurite spălături, descoperă, sub un peisaj 
banal, o madonă de vreun mare pictor al Renașterii. Printr-o ironie 
dureroasă, eu descopeream acum, treptat, sub o madonă crezută 
autentică, originalul: un peisaj și un cap străin și vulgar. Ei doi, 
oricum se formau grupurile, erau nedespărțiți. De altfel, erau și cei 
care-și impuneau, cu autoritate parcă acceptată de toți, iniţiativele. 
Vizite în împrejurimi, plimbări, sporturi și jocuri în vie. Ba, de multe 
ori, dispăreau singuri și se făceau așteptați. Aşa, a doua zi, au venit 
la masă după ce toată lumea se așezase. Se știa că numai pe ei fi 
aşteptam, deci situația mea era dintre cele mai ridicule, căci 
întârzierea lor, deși nu era poate din pricină că sc găseau amândoi 
ascunși în vreo cameră, se preta totuși la cele mai dezagreabile 
sugestii. Îi rezervasem locul din dreapta mea, dar m-a deprimat că 
nimeni n-a ocupat locul care trebuia să fie în dreapta ei... Era un fel 
de oficializare a situaţiei, care îmi înnegrea sufletul. Mă întrebam 
dacă ea nu-și dă seama de această realitate, dacă nu simte 
piedestalul de ridicul pe care mă suia... Când au venit (ea foarte 
afectată și surâzătoare), priviți cu capetele întoarse de către toată 
lumea, a ţinut să mă mângâie pe obraji. Nu știu dacă a făcut-o 
numai pentru că se știa vinovată sau dacă logica ei nu a vrut cumva 
să creeze și un soi de echilibru cu mângăierile pe care le distribuise. 

Masa însăși a fost un nou prilej de chinuri. A luat, bineînţeles, 
iar din farfuria lui, i-a turnat din paharul ei, când el a cerut 
servitorului să-i dea vin. Încercam să-nnod convorbiri cu o vecină 
destul de frumoasă din stânga mea. Aş fi izbutit poate să creez un 
fel de vitrină de amor propriu pentru salvarea situaţiei, dar mi-era 
totul indiferent, căci eu știam că aici nu e vorba de o preferinţă sau 


Romancierul e mai întâi un 
om omniprezent, omniscient. Case- 
le par pentru el fără coperişuri. dis- 
tanțele nu există, depărtarea în 
vreme de asemeni nu. În timp ce 
pune să-ți vorbească un personaj, 
ei îţi spune în acelaşi aliniat, unde 
se găsesc şi celelalte personaje, ce 
fac, ce gândesc exact, ce năzulesc, 
ce răspuns plănuiesc. [...] Ca să evit 
asemenea grave contradicții, ca să 
evit arbitrariul de a pretinde că ghi- 
cesc ce se întâmplă în cugetele oa- 
menilor. nu e decât o singură solu- 
ție: să nu descriu decât ceea ce văd, 
ceea ce aud, ceea ce înregistrează 
simturile mele, ceea ce gândesc 
eu... Asta-i singura realitate pe care 
o pot povesti... Dar asta-i realitatea 
conştiinţei mele, conținutul meu 
psihologic... Din mine însumi. eu nu 
pot ieşi... Orice aş face, eu nu pot 
să descriu decât propriile mele sen- 
zații, propriile mele imagini. Eu nu 
pot vorbi onest decât la persoana 
întâi. 

(Camil Petrescu, Noua structură 
şi opera lui Marcel Proust 


În constituţia prezentului. ca 
atare, în fluxul conştiinţei mele, în 
acea curgere de gânduri, îndoieli, 
imagini, năzuinţe, afirmaţii, negări ab- 
solute intră şi amintirile. [...] Amin- 
lirile fac parte din Huxul duratei. dar 
nu amintirile voluntare, abstrase, ci 
numai cete involuntare. 

(Camil Petrescu, Noua structură 
şi opera lui Marcel Proust; 


de un joc de o clipă, ci de toată dragostea mea, de 
un trecut cald și luminos de doi ani, de o 
desfigurare iremediabilă. Eram deci trist, cu 
toată truda de a surâde. Orchestra, angajată de 
gazda noastră pentru tot timpul cât vom sta acolo, 
a cântat un vals-boston, din cele scrise pentru 
cerințele modei și clipei, dar cu adevărat frumos. 
Nevastă-mea si el l-au cerut de repetate ori, iar 
eu, care aveam de asemeni cu ea romanța noastră 
preferată, am bănuit că îl vor repeta, pentru că le 
place (pentru că e asociat cu o plăcere intensă a 
lor) şi că îl vor face un fel de „memento” al 
acestei iubiri în viitor Un cântec din acela pe 
care, chiar când dragostea s-a sfârșit, amanţii 
nu-l pot asculta fără să simtă că pojghita de pe 
cicatricea sufletului se rupe încet. Eram se vede 
atât de palid, că o vecină din fața mea m-a în- 
trebat, surâzând şters: „Eşti gelos?” Am răspuns 
cu alt surâs grăbit: „A, de ce? așa glumesc fe- 
meile”... ca să arăt că nu sufăr, căci am înțeles că 
aici mai erau și alți bărbaţi în situația mea, ba 
aproape toți, dar niciunul nu suferea, şi din cauza 
asta nu erau ridiculi, pe când eu singur făceam 
sforțări nereușite ca să arăt că nu dau importantă 
neplăcutei întâmplări. [...] 

Era soarele sus, când ne-am găsit în odaia 
cu pat larg şi scăzut, cu perdele de pânză de casă 
și borangic, cu fotografii străine, cu cărţi, în care 
panglici erau rămase acolo unde se oprise atenţia 
altora - și cu sticle de parfum și apă de colonie 
pe masa de toaletă, gătită cu oglinda legănată, 
începute de alte mâini. 

N-am putut sfârși dezbrăcatul, dar cum nici 
nu vream să discut cu ea „academic ”, i-am spus 
cu o voce de mort: 

— Ascultă, dragă fată, sper că niciodată în 
viața mea nu voi mai trece prin clipele prin care 
am trecut ieri și azi. 

M-a privit cu ochii mari albaştri. 

— Nu înțeleg, ce vrei să spui? 

Eram uluit, am rămas cu haina în mână, am 
râs ca un cadavru. 

— Sincer? nu înţelegi ce vreau să spun? 

Și ea, afectat: 

— Absolut sincer... 

Tremuram, aprins şi indignat de atâta crasă 
prefăcătorie. 

— Ei bine, atunci poate ai să întelegi altă frază 
ceva mai simplă. Să ne despărțim. La București 
începem numaidecât, cum ajungem, divortul. Dacă 


vrei să rămâi cu amantul dumitale, n-am nimic de 
spus. Cu toate că nu-mi mai pot face iluzii, după 
cele ce am văzut de ieri până azi, te rog totuși un 
lucru. Acum, când ai certitudinea că vei rămâne 
toată viata cu el, să evităm spectacolul și să nu ne 
oferim comentariului adunării publice de aici. 

N-am văzut niciodată o privire de înger atât 
de obosit și de mirat. 

— Dar despre ce este vorba, pentru Dumnezeu! 

— După cele ce ai făcut azi, mi se pare ulu- 
itor să mai întrebi despre ce este vorba. 

Și, ca un bolnav, care nu ştie ce s-a petrecut 
cu el în timpul delirului: 

— Dar te rog... te rog, spune-mi, ce-am făcut? 

Indignat şi revoltat de atâta îndrăzneală, am 
întors capul cu dinţii încleștați. 

— Nimic. 

Simţindu-se tare, stăruia ea acum: 

- Te rog, spune-mi ce-am făcut? Te rog. 

Mi-era silă atâta, că simteam că orice vorbă 
aș fi spus, ar fi căzut alături. 

— Nimic... Vreau să ne despărtim. 

Ne-am dezbrăcat, dar în pat, cum eu evitam 
chiar să o privesc, a început din nou. 

— Stefane, te văd aşa supărat... si-ti jur că nu 
înțeleg de ce? 

Am început să fierb de mânie. 

— Îmi juri? 

-= Îşi jur pe ce vrei. 

Dar o clipă m-am oprit mirat, întrebân- 
du-mă dacă nu cumva greşesc, și m-am hotărât 
să-i explic ceea ce se prefăcea că nu pricepe. Dar 
când să caut, cu uimire, văd că nici eu nu am nimic 
de spus. Ce să-i reproșez? Că pe drum a stat lipită 
de mine și de el? Că s-au coborât să culeagă 
flori? Că s-a sprijinit de bratul lui? Că au făcut 
un mic grup aparte? 

— Ai fost tot timpul împreună cu acel domn, 
ai dansat aproape numai cu el. 

A râs indulgentă (ea). 

— Ei bine, dragul meu, dar asta e firesc atunci 
când vii cu cineva pe drum într-o excursie ca 
asta... Toate femeile au făcut grupuri. Se creează 
inevitabile izolări. Nu poti fi familiară cu toată 
lumea și atunci se pare că ești numai cu unii. Pe 
urmă, el e un bun dansator.. toate femeile din 
lume dansează, cred. 

- Da... însă nu numai cu un singur partener. 

— Dar bine, aici nu e bal. Am venit împreună 
pe drum. 


- Nu... nu... a fost un adevărat scandal. Toată lumea v-a privit. 
~ Ce scandal? Ti s-a părut tie. Nu ai văzut că — ti-am spus — 


toate femeile fac la fel? Așa sunt petrecerile astea. Odată acasă, 
niciuna nu se mai gândește apoi la cunoștințele și întâmplările de 
aici. Ai să vezi că nici tu nu ai să te recunoști cu toată lumea de 
aici... Eşti de-o sensibilitate imposibilă. 


M-a mirat această intenție de maturitate în judecata ei şi eram 


indignat, dar tăceam. Firește că n-aveam de obiectat niciun fapt 
precis, dar asta nu însemna totuși că ea nu mersese, cu trup și 
Suflet, într-o aventură. Aveam însă acum certitudinea ca a vinei 
unor miniștri care, respectând cu sfințenie litera legii, îşi permit 
orice, chiar cele mai veroase afaceri. Cuvântul e oricând un mijloc 
imperfect de comunicare. Tot ce e sens, tot ce e adevăr, tot ce e 
conținut real scapă, printre silabe și propozitiuni, ca aburul prin 
tevile plesnite. [...] 


(E tot filozofie) 


EXPLORAREA TEXTULUI 


E tot filozofie, cel de al treilea capitol al romanului, dezvăluie, 
păstrându-se aceeași perspectivă narativă subiectivă, expe- 
riența iubirii și geloziei protagonistului. Sunt aici prezente 
câteva evenimente semnificative pentru revelaţiile pe care 
personajul le are în legătură cu Ela. Este vorba mai întâi de 
momentul în care Gheorghidiu susține o lucrare de seminar 
despre filozofia lui Kant, apreciată de participanţi, ceea ce o 
impresionează pe Ela, dar și de întâmplarea care va aduce o 
primă şi profundă tulburare în viața cuplului, excursia de la 
Odobeşti, când Ștefan descoperă cu uimire dureroasă în soția 
lui o femeie mondenă, capabilă de cochetărie și de frivolitate. 
Perspectiva este susținută de aceeași relatare la persoana I a 
personajului-narator, iar monologul devine principală modali- 
tate de sondare a trăirilor sufleteşti. Relatarea întâmplărilor 
excursiei de la Odobești este precedată de capitolul Diagona- 
lele unui testament, care aduce în prim-plan problema moşte- 
nirii unchiului Tache. Romanul are astfel o structură duală: un 
plan epic obiectiv, social, realizat prin intermediul unor scene 
şi secvențe care surprind tipologii realiste, unele de proveni- 
ență balzaciană, precum arivistul sau avarul, și altul subiectiv, 
prin intermediul căruia se dezvoltă o problematică individuală, 
general-umană, specifică romanului modern. Stabileşte o legă- 
tură între cele două secvenţe, a moștenirii și a excursiei, pre- 
cum și consecințele pe care moștenirea o are asupra cuplului. 
Enumeră motivele care generează suferinţa lui Ștefan Gheorghidiu 
în secvența excursiei de la Odobeşti. Cum explici această sufe- 
rință? 

Găseşte o justificare faptului că discuţia dintre Ela și Ştefan, 
după sosirea de la Odobeşti, se termină confuz, bărbatul ne- 
putând găsi motive suficient de clare pentru un eventual divorţ. 
Argumentează în acest context afirmaţia Elei: Eşti de-o sensi- 
bilitate imposibilă. 


Autenticitate — termen în direc- 
tă legătură cu anticalofilia, care se 
referă la încercarea artistului de a 
identifica actul creației cu experiența 
de viaţă a scriitorului. Se naşte astfel 
o literatură a sincerităţii absolute, 
care pune pe primul plan confesiu- 
nea, iar ca formulă literară, impune 
jumalul. Într-un dialog din romanul 
Patul lui Procust, autorui îi spune 
doamnei T: Arta n-are de-a face cu 
ortografia... Scrisul corect e pâinea 
profesorilor de limba română. Nu e 
obligatoriu decăt pentru cei ce nu 
sunt scriitori... Marii creatori sunt 
mai abundenți în greşeli de orto- 
grafie decât bancherii. Eminescu a 
scris mai puțin ortografic decât 
oricare dintre poeții care l-au urmat 
şi l-au imitat... E îndreptat, când e 
tipării, de editorii lui critici. Ortogra- 
fia o poate cunoaşte orice elev pre- 
miant în clasa a cincea de liceu. [...] 
Stilui frumos, doamnă, e opus artei. 
[...] Un scriitor este cel care exprimă 
în scris cu o liminară sinceritate 
ceea ce a simtit, ceea ce a gândit, 
ceea ce i s-a întâmplat în viată, lui 
şi celor pe care i-a cunoscut, sau 
chiar obiectelor neînsuflețite. Fără 
ortografie, fără compoziție, fără stil 
şi chiar fără ortografie. 

Calofilie — termen (de la gr. 
kallos — frumusețe şi philos — prie- 
ten) care desemnează pe artistul iu- 
bitor de frumos. Prin repetatele luări 
de poziţie ale lui Cami! Peterescu în 
privința scrisului „frumos”, dar fără 
substanţă, în critica literară cuvân- 
tul a căpătat o accepțţie peiorativă. 
Ulterior a fost creat prin opoziţie 
termenul anticalofil. 

Dosar de existente — autorul 
pare a fi mai degrabă un colecționar 
de documente „autentice” despre via- 
ta personajelor, singura sa contribu- 
tie fiind ordonarea lor între copertele 
cărților sale. Este vorba de scrisori, 
jurnale, articole din ziarele timpului 
sau referiri la evenimente reale, 
toate având rolul de a crea cititoru- 
lui iluzia autenticității. Îmi vei fi de 
folos numai şi numai dacă îmi vei da 
material, cât mai mult, cât mai pro- 
lix. Foloseşte când vrei să te explici, 
comparaţia. Încolo nimic. — este 
sfatul colecţionarului de documente, 
adresat unuia dintre personajele ro- 
manului Patul lui Procust. 


Camil Petrescu 
(desen de Marcel lancu} 


Camil Petrescu în anul 1915 


(dedicație prietenului său 
Constant lonescu) 


4. Să reținem totuși că abia în capitolul următor, Asta-i rochia 
albastră, Gheorghidiu îşi numește soţia pentru prima oară (și 
singura, în întregul roman!) Ela, după ce până atunci îi spusese 
doar fată dragă şi nevastă-mea. Care crezi că este semnificația 
schimbării formei de adresare? 

5. Excursia la Odobeşti este un moment de intensă suferință 
pentru Ştefan Gheorghidiu. Crezi că gelozia sa are o motivaţie 
sufletul celui de lângă tine sau trădează poate o plăcere a sufe- 
rinței? Evident că pot fi luate în calcul și alte motive. Justifică-ți 
răspunsul cu referiri concrete la text. 

6. O trăsătură nu doara lui Ştefan Gheorghidiu, ci şi a majorității 
eroilor lui Camil Petrescu o constituie luciditatea. De altfel una 
dintre femeile din „bandă” îi reproşează protagonistului tocmai 
excesul de luciditate. Acestui reproș, Gheorghidiu îi răspunde: 
Atenţia și luciditatea nu omoară voluptatea reală, ci o sporesc, 
așa cum de altfel atenția sporește și durerea de dinți. Marii 
voluptuoși și cei care trăiesc intens viața sunt, neapărat, şi 
ultralucizi. Pornind de la afirmaţia de mai sus, stabileşte în ce 
măsură o asemenea însușire generează drama personajului. 

7.  Extrage fragmente care să ajute la realizarea unui portret fizic 
al femeii iubite. Reţine totodată faptul că primul simptom al 
iubirii care se îndepărtează este, pentru Gheorghidiu, compa- 
rația fizică! 


II. Romanul războiului 


Timp de o oră în tabără e o învălmășeală de neînchipuit. 
Plutonierii majori se împart în zece, aleargă de colo până colo, 
înjură, strigă, aruncă efecte de tot soiul în bratele oamenilor. Mi se 
pare că totul merge însă prea încet, că nimeni nu va fi gata la ora 
ordonată. O parte din oameni s-au aliniat pe companii în fața 
bordeielor și primesc, răcniți pe nume de gradați, bocanci. Unii 
încearcă o veselie strapezită, la care alții surâd ca niște bolnavi. 
Gândul că la ora opt seara, în două ore, care totuși vor trece, așa 
cum au trecut de atâtea ori în viața mea, cum au trecut când 
aşteptam într-o gară, când aşteptam la birou, cum aștepți după-a- 
miaza o vizită, deschid focul, mă sfârșește ca o febră uscată. Faptul 
că voi năvăli, ca în cărţile de citire, împotriva unor tranșee înțesate 
de armata dușmană, că voi fi sub baraje de artilerie, mă uluiește, 
pare scris de o mână nevăzută. 

De patruzeci de ani n-a mai fost război, cărțile de citire s-au 
oprit la pagina de la '77 și acum eu deschid focul. Mi se pare asta 
una dintre acele coincidențe ciudate, mari cât un orizont. 

Ofițerii sunt toți mult mai tăcuţi decât trupa. Căpitanul Floroiu, 
mic, blond, cu fața îmbătrânită înainte de vreme, mă îndeamnă să 
las oamenii în grija plutonierilor și să-mi fac bagajele. 

Mi separe o enormitate, ceva absolut fără sens. 

Bagajele? Mai am eu nevoie de bagaje? Dar după primele 
cinci minute de luptă, voi mai fi oare în viață? 


- Nu se știe, cine are zile scapă. 

— Domnule căpitan, voi scăpa la opt și cinci, la nouă, voi trăi 
poate până la ora zece diseară... Dar crezi că vom mai vedea noi 
soarele de mâine? 

Tace înfiorat de gânduri și, pe urmă: 

- Scrie vreo scrisoare, își urmează afa gândului din el. 

- Cui să scriu? Toţi ai mei s-au depărtat în clipa asta, efectiv, 
la zecile și sutele de kilometri unde sunt. Nu-i voi mai vedea 
niciodată, ca pe locuitorii Norvegiei, ai Perului, ai Sidneyului, 
despre care știu că există totuși. 

Îmi arde întreg corpul, e un neastâmpăr al trupului care 
contrastează cu liniștea și egalitatea imensă a gândurilor mele. Nu 
mai pot sta în loc, bănuind că diseară nu vom putea fi gata. Mă voi 
duce și acasă, în odăița mea, căci, deși sunt înfrigurat și grăbit, 
n-am ce face. 

În fata casei, Ioana cu cei doi copilași ai ei s-au rânduit ca la 
intrarea în biserică, iar micuţii îmi strigă cu mânuțele căzute jos, cu 
glas înlăcrimat: 

— Să trăiţi, domnule... 

Încremenesc: „Să trăiesc?” Ce sens de început de veac are 
vorba asta acum...? 

Cum o să trăiesc diseară prin focuri de infanterie, prin lupte 
de baionetă, prin sute de explozii de obuze? Le dau bani și ei îmi 
sărută mâna, aci în munte, în asfințitul soarelui de vară. Niciodată 
n-am acceptat dovezi de acestea de respect și prietenie. M-au jignit, 
dar acum îi strâng la piept pe copiii aceștia, ca pe niște pui de 
pasăre. 

- Dumitre, pune tot ce avem în lada de bagaje. Bagă de 
seamă! 

— Am și încărcat lada, don sublocotenent. 

S-a iscat parcă, străin de mine, un fluid care îmi ia înainte, 
oriunde merg. Doar la cincizeci de pași, dincolo, la ei niciun semn. 
E tot duminică şi după-amiază goală şi leneșă care stă în loc. 

— ..„dar au mai rămas lucruri... Ce facem cu ele? 

~ Lasă-le Ioanei aici. 

— Nu puneţi bocancii? Cum o să rămâneţi așa? 

Sunt îmbrăcat în aceeași bluză ușoară, pantaloni de raitcort și 
ghete de șevro subțire cu moletiere. 

Cum am fost ieri la Câmpulung. 

— Nu, Dumitre, rămân așa. Până la ora zece e destul și așa... 
Îmi fulgeră o clipă prin minte să fug la Câmpulung, să am o 
explicație cu nevastă-mea... Risc cel mult să fiu împuşcat... Tot voi 
muri la noapte... 

Ce să-mi explice? Ce importanță mai au pentru mine lă- 
muririle ei? Tot ce a fost aseară, absolut tot, e parcă numai văzut și 
înțeles de mine, nu și simțit, așa cum anestezia locală te lasă să vezi 
toată operația, să simţi izbitura și tăietura bisturiului, dar să nu ai 
nicio durere. Din oamenii aceia, din lumea lor cu bucurii şi 
deznădejdi, cu permise și aniversări, care era și lumea mea, m-am 
desprins o dată cu camarazii mei — ca pe un vas nevăzut. De câteva 

zeci de minute, o parte dintre noi suntem morţi, efectiv în starea 
unor condamnați cărora li s-a respins cererea de grațiere, în ajun. 

Acum oameni de aici, blestemaţii în uniformă, îmi sunt singurii 
aproape și sunt mai aproape de ei decât de mama și de surorile 
mele. [...] 

„XX înainte...! E o poruncă venită din om în om. Ridic 
oamenii ca pe bolnavi și pornim pe şoseaua care nu se mai vede, 
albă. Singura apărare în noapte îmi sunt tovarășii, suntem ca niște 
călători atacați de lupi și trebuie să ne apărăm spate în spate, căci 
oriunde, de jur împrejur, e moartea de fier și gloanțe. În clipa asta 
încă putem fi surprinși. Regulamentul cere patrule la câteva sute de 
metri pe dreapta și pe stânga. Numesc oamenii, dar nimeni nu se 
desprinde. Alerg și îi zgudui, trimiţându-i în noapte, dar nu se duc, 
sleiți, decât trei pași și continuă să meargă apoi târât, alături de 
noi. Renunt... Fie ce-o fi. 

Într-un tablou străin, în golul minţii, văd în clipa asta limpede 
și departe de ai mei pe nevastă-mea, amantul ei, dar n-am timp să 
mă opresc, să-l fixez, ca să privesc. Bucuriile și minciunile lor sunt 
puerile faţă de oamenii aceștia, dintre care unii vor muri peste zece, 
cincisprezece minute, alții mâine, poimâine, săptămâna viitoare. 
Dintr-o dată în noaptea dinaintea noastră, unde e viață și mișcare 
cu oameni, din care noi nu vedem și nu știm nimic, ca o solie 
dintr-un gol, din bezna unei odăii întunecate, s-aude o răpăială de 

focuri plesnite de armă. E singură în tot cuprinsul lumii. E 
originară ca întâiul om pe pământ și nu o voi uita până la sfârșitul 
vieții, niciodată. Parcă o morișcă mare, de Moși, s-a învârtit 
repede, dar sunetul, mă întreb, la ce corespunde în noapte, acolo, 
cine a tras, cine a căzut? 

Zarurile au fost aruncate. 

Compania şi, bănuiesc, tot regimentul, s-a întors răsucit în loc, 
de spaimă, și oamenii sunt gata de fugă. Urlu scos din minţi la 
gândul goanei nebune, care ar fi mai rea ca moartea: „Pe loc, staţi 
pe loc!” 

Se opresc toți, sfârșiti, căci nu au voința să fugă Și după câteva 
clipe reluăm marșul, târât ca după mort. 

identific, după dâmb și după ocolul șoselei, locul unde suntem. 
Fac socoteala aproximativă şi găsesc că avangarda regimentului 
XR a trecut sigur dincolo de vamă. 

Așadar evenimentul s-a consumat. Întâmplarea de vorbe și 
cărți a devenit piatră, stofă, aramă, o noapte anume. Am trecut 
dincolo, peste linia punctată, pe care am desenat-o zece ani în 
școală. 

— Uitaţi... uitaţi... 

Dinainte vine între două santinele, cu armele îndreptate spre 
ele, un prizonier (nu mai încape îndoială). E plutonierul Bela Kiss, 
îl cunosc acum după pantalonii de dril alb. 

Iată deci întâiul prizonier în acest război la care iau parte. 
Oamenii și-au mai revenit puțin. Seara de cenușă oarbă a devenit 
întuneric străveziu. Trecem şi noi prin vamă. Bara e ruptă, jos lângă 
ea e un mort. Un rănit e sprijinit pe genunchi de către un soldat. 


- Ce-a fost, camarade? întreb în treacăt. 

— O luptă scurtă... domnul colonel P..B... e rănit de moarte. 
Uite-l... 

Aflu ceva mai târziu că în momentul în care a fost somată, 
santinela ungurească a tipat, locotenentul Sigismund Lajos a ieșit 
în prag, a tras cu revolverul în directia grupului, așa, în noapte, și 
glontul a nimerit în cap pe colonel, care venise în fruntea 
avangărzii. Pe urmă după un schimb de focuri, ungurii au fugit cu 
toții. Asta exista adineaori în noaptea neagră și noi nu vedeam 
nimic, ca și când n-ar fi fost aşa: cum nu văd nimic, de pildă, 
vizitatorii dintr-un simplu parc comunal. Mi se comunică din urmă 
că regimentul XR a luat-o la dreapta, că nu mai am pe nimeni 
înaintea mea, de parcă s-ar fi dat la o parte o perdea, și deci să mă 
desfășor în avangardă. E o imposibilitate. lau distanţă la o sută, 
două de metri înaintea companiei, dar patrulele nu se duc la mai 
mult de zece pași de mine. 

Sunt înaintea tuturor milioanelor din neamul meu; în fața mea 
cu o șosea, cu garduri, cu întuneric şi cu moartea plutind în toate. 

(Întâia noapte de război) 


EXPLORAREA TEXTULUI 


1. Războiul este un alt prilej de ratare a înţelegerii. Asemeni lui 
Fabrice del Dongo, eroul lui Stendhal din romanul Mănăstirea 
din Parma, care, fiind pe câmpul de luptă de la Waterloo, nu 
are nicio clipă conștiința faptului că se află în mijlocul unei 
bătălii decisive, Gheorghidiu nu înţelege nimic din evenimen- 
tele la care este totuși nu spectator, ci actor. Nu ăsta nu este 
războiul adevărat, spune derutat după unul dintre atacuri, căci 
el nu privește războiul din perspectiva ostașului, ci în primul 
rând ca experiență personală. Va fi tocmai de aceea permanent 
tentat să judece „incompetența” statului-major, haosul bă- 
tăliilor, sacrificiile pe care le consideră inutile. Se creează astfel 
impresia de caricatură sau, în orice caz, de coborâre a per- 
cepției în planul derizoriului. 

Războiul devine pentru el o succesiune de experienţe 
dezastruoase nu doar prin realitatea lui fizică, dar mai ales prin 
reacțiile indivizilor. Nimic nu mai are de-a face cu eroismul, cu 
atitudinea bărbătească pe care o întâlnim de obicei în proza cu 
o tematică asemănătoare. O femeie, crezută spioană, este gata 
să fie împuşcată, dar peste numai o zi va fi decorată cu 
„Virtutea militară” pentru eroism. Un soldat, crezut şi el spion, 
este arestat și bătut de sergentul de zi, ba chiar și de coman- 
dant. O săptămână mai târziu va fi înaintat caporal pentru 
faptele de bravură săvârşite. Sub ploaia de obuze, cădem cu 
Sufletele rupte, în genunchi, ne aruncăm jos, care cum putem, 
apoi alergăm, coborâm speriați, împrăștiați, fără să știm câţi 
mai suntem, mai ales acoperiţi de pământ şi fum cum arătăm 
acum. Şi mereu aceleași întreabări obsedante: Sunt inferior 
celorlalţi de vârsta mea? În aceleași împrejurări alţii cum s-ar 

Camera de lucru 
a lui Camil Petrescu 


Camil Petrescu 
(primul din dreapta) la o întâinire 
literară de la Oradea 


Personajul în romanul psi- 
hologic 

O particularitate a romanului 
modern este construcția persona- 
jului care suferă o modificare de 
viziune față de romanul tradițional. 
Un prim semn al acestei schimbări 
o constituie renunțarea, adesea, la 
conturarea unui portret fizic com- 
plet, prin folosirea unor procedee 
ale caracterizării directe. Din por- 
tretul „clasic” al romanelor realiste, 
naratorul modern nu reţine decât 
puţine detalii fizice cu ro! semnifica- 
tiv în acţiunile şi trăirile personaje- 
lor, în rest interesul concentrându-se 
asupra lumii sale interioare, surprin- 
se la nivelul conştiinţei. Se renunță 
astfe! la o categorie de determinări, 
de condiţionări create de mediul 
social, de exemplu, sau la corespon- 
denţa oarecum mecanică între por- 
tretul fizic şi cel moral, ceea ce indivi- 
dualizează personajul fiind portretul 
interior relevat prin analiză şi in- 
trospecţie. Tocmai de aceea, esen- 
ţiaie sunt experienţele şi trăirile vă- 
zute ca modalităţi de înțelegere a 
propriei identități. Căutaim o verifi- 
care şi o identificare a eului meu, va 
spune Ştefan Gheorghidiu. 


fi comportat? [...] Ce aș fi făcut dacă aș fi fost la Verdun, sau 
dacă aș fi pe Somme, în uraganul de obuze unde trag mii de 
tunuri odată? E aceasta inferioritate de rasă? Şi același gând: 
ce deosebire este pentru noi că murim într-o luptă cu mii de 
obuze şi cu mii de mii de cadavre sau nimeriţi când stăm la 
masă de un singur obuz? Identifică în roman, şi alte asemenea 
exemple. 
Textul dat se focalizează asupra eului. Acesta apare ca expresie 
a unei conștiințe, singura în preajma căreia evenimentele ca- 
pătă semnificaţie. Şi totuși treptat, personajul-narator se des- 
chide tot mai mult, interesat de ceea ce se petrece în jurul său. 
Extrage câte un citat semnificativ pentru a ilustra atât trăirile 
eroului cât şi observaţiile asupra celorlalți. 
Secvența de mai sus surprinde momentul inițial din desfăşura- 
rea războiului, trecerea graniţei. Conştiința personajului-nara- 
tor surprinde realitatea în jurul câtorva teme-cheie care carac- 
terizează combatantul și care fac din „jurnalul de front” o 
scriere marcată de orginalitate. Discutaţi despre imaginea com- 
batantului, valorificând cel puţin două fragmente din text. Pre- 
cizați care sunt temele/ motivele în jurul cărora sunt construite 
fragmentele de mai sus. Puteţi valorifica şi următoarea opinie 
a criticului Pompiliu Constantinescu: Combatantul e un tip 
psihologic de resorturi adesea rudimentare, dictate de un de- 
terminism înfricoșător. 
Recitiți fragmentul de mai jos și discutați în ce măsură sinte- 
tizează tematica romanului și este definitoriu pentru personaj. 
Orgoliului meu i se pune acum, de altfel, și o altă proble- 
mă. Nu pot să dezertez, căci, mai ales, n-aş vrea să existe pe 
lume o experienţă definitivă, ca aceea pe care o voi face, de la 
care să lipsesc, mai exact, să lipsească ea din întregul meu 
sufletesc. Ar avea față de mine, cei care au fost acolo, o supe- 
rioritate, care mi se pare inacceptabilă. Ar constitui pentru 
mine o limitare. Îmi putusem permite atâtea gesturi până 
acum, pentru că aveam un motiv și o scuză: căutam o verifi- 
care și o identificare a eului meu. Cu un eu limitat, în infinitul 
lumii, niciun punct de vedere, nicio stabilire de raporturi nu 
mai era posibilă și deci nicio putință de realizare sufletească. 
O asemenea carenţă, de nereparat, ar fi fost și o descalificare. 
Conștiinţa mea îmi permitea aseară să ucid, să mă judec deasu- 
pra legilor, pentru că nu aveam ce să-mi reproșez, în sistemul 
meu sufletesc, nimic, dar tocmai de aceea nu-mi permite 
lașitatea de a evita un pericol, pe care soldații cei mulți nu-l 
puteau evita. Lipsit de orice talent, în lumea asta muritoare, 
fără să cred în Dumnezeu, nu m-aș fi putut realiza — și am 
încercat-o — decât într-o dragoste absolută. M-am înșelat o 
dată, aș mai putea încerca, din nou, de aceea nu vreau să fiu 
scăzut, de la început chiar, față de femei, prin nicio lipsă în 
organismul sufletesc. 


1. 


EVALUARE CURENTĂ 
APLICAȚII 


Citeşte cu atenție următorul text și redactează răspunsuri pentru 
fiecare dintre următoarele cerințe: 

Ametind totul, această iubire înflorea fără seamăn, cum 
înfloresc sălbatic, în luna mai, nimfele lujerilor de crin. 

Cu ochii mari, albaștri, vii ca niște întrebări de cleștar, cu 
neastâmpărul trupului tânăr, cu gura necontenit umedă și 
fragilă, cu o inteligență care irumpea, izvorâtă tot atât de mult 
din inimă cât de sub frunte, era de altfel un spectacol minunat. 
Izbutea să fie adorată de camarazi, băieți și fete deopotrivă, 
căci înfrumuseţa toată viața studențească. [...] 

Mă gândesc halucinat că aș fi putut ucide pentru femeia 
asta... că aș fi fost închis din cauza ei, pentru crimă: 

„~ Vezi, aia blondă de colo...? nu... ailaltă mai grasă 
puțin, de la masa cu cei doi domni și două doamne... 

- Ei? 

- E nevasta lui Gheorghidiu... Nu-ţi mai aduci aminte...? 

— A... pentru asta? Ce-a găsit la ea dragă? să ucidă pentru 
ea... nu mai putea găsi alta la fel?” 

a. Descrie iubirea dintre cei doi îndrăgostiţi, așa cum se deduce 
ea din primul fragment selectat. 

b. Identifică imaginile „ei”, din cele două fragmente. 

c. Comentează afirmația Mă gândesc halucinat că aș fi putut 
ucide pentru femeia asta, punând accent pe cuvintele, kalu- 
cinat Şi asta. 

d. Motivează schimbarea fizică a personajului feminin din cele 
două fragmente. 

e. Încadrează întrebarea finală, nu mai putea găsi alta la fel?, 
în ansamblul dialogului. 

Scrie un eseu liber de una-două pagini în care să demonstrezi 
noutatea formulei narative a creației lui Camil Petrescu și în 
care să integrezi noțiuni precum autenticitate, calofilie, dosar 
de existente, memorie involuntară, paranteză. 

În Patul lui Procust, Nae Gheorghidiu afirmă că nepotul său 
Ştefan, a dezertat, dezonorându-şi familia. Explică acest gest, 
ținând seama de comportamentul său de-a lungul întregului roman. 
Structurarea romanului în două părți a generat discuții, unii 
critici literari, precum Pompiliu Constantinescu, vorbind despre 
existența a două cărți într-una singură și reproșându-i astfel 
textului lipsa de unitate. Exprimă-ţi opinia în privința unității 
romanului prin aducerea în discuție a cel puțin două argumen- 
te. Poți avea în vedere aspecte precum: perspectiva narativă, 
problematica dezbătută, tehnici ale narării etc. 

Pornind de la romanul lui Camil Petrescu, Ultima noapte de 
dragoste, întâia noapte de război, comentează următoarea 
definiție a eseistului englez E.M. Forster, exprimată în cartea 
sa Aspecte ale romanului: Romanul realist este istoria unui 
eșec. Poţi extinde discuția, adăugând argumente oferite și de 
alte romane realiste studiate. 


CAMIL PETRESCU 


ULTIMA NOAPTE 
DE DRAGOSTE 
INTÂIA NOAPTE 
DE RĂZBOIU 


reann 


TomaL + 


BUCUBEETI 
AETR MA 
L PEAJE BAGEA, 2 


Din punctul său de vedere (al 
autorului — n.n.), ar părea logic să 
privim cele două tomuri şi per- 
sonajul lor central ca o construcţie 
solid închegată, în două mari 
momente morale; însă aceste două 
etape sunt la distanţe interne atât 
de depărtate, încât o lectură atentă 
ne pune în fața a două romane se- 
parate, cu două teme izolate. To- 
tuşi, armonia nu se frânge, calitățile 
scriitorului nu se întunecă dacă ne 
ocupăm de fiecare volum separat. 

(Pompiliu Constantinescu) 


CAMIL PETRESCU 


DI! ÎNICIOILIORDIER TLEIXIT. 


Autorul a voit să facă roman stendhalian (și sunt indicii în 
privința aceasta), roman căutând a fi monografia unui element 
psihic, acolo ambiția, pasiunea, aici gelozia. El a urmărit, nu mai 
încape discuție, să creeze eroi care trăiesc în plan superior, fiind 
totuși lucizi, scăpaţi din faza poziției pasive faţă de univers. Dar 
curioasă răzbunare a fondului etnic și a timpului! Gheorghidiu e un 
erou din galeria „inadaptabililor” tip Brătescu-Woinești, e un 
învins. El e filozof într-o lume de neștiutori de carte cinici, și acești 
neștiutori de carte îl păcălesc și-i fură bună parte din moștenire. El 
nu cunoaște femeia și nu o poate stăpâni, iar femeia îl face să 
sufere. Deci e vorba mai puţin de analiza geloziei cât de cazul unui 
inadaptat la viaţa erotică, a unui infirm. 

(G. Călinescu, Istoria literaturii române de la origini și 
până în prezent) 


Ultima noapte de dragoste, întâia noapte de război [este] o 
scriere în care arta analizei câştigă unul din succesele ei cele mai 
mari. Povestea studentului în filozofie Ștefan Gheorghidiu, care o 
dată cu războiul trăiește agonia și moartea iubirii lui, se situează 
într-un cadru care ne este cunoscut, cu scene patetice, cu disecții 
psihologice de mare finețe. [...] Ceea ce izbutește mai bine autorul 
Ultimei nopți de dragoste... nu este atât afundarea în regiunile 
obscure ale conștiinței, cât exactitatea aproape științifică în 
despicarea complexelor sufletești tipice. Întocmai ca moraliștii 
clasici, dar, evident, în primul rând cu mijloacele de narațiune și 
prezentare ale unui romancier, analiza sa se aplică asupra marilor 
pasiuni umane, în care lămurește elementele constitutive, în treptata 
lor însumare, ca un adevărat „spirit de geometrie”. 

(Tudor Vianu, Arta prozatorilor români) 


Alege interpretarea cea mai apropiată de propria ta viziune 
asupra romanului și argumentează-ţi opțiunea într-un eseu liber de 
30-40 de rânduri. 


SuGESTH BIBLIOGRAFICE 


Alexandru George, Semne și repere (cap. În jurul romanelor lui 
Camil Petrescu). Capitolul conține o succesiune de trei eseuri 
care iau în discuție raportul dintre eros și luciditate. 

Nicolae Manolescu, Arca lui Noe, vol. Il (cap. Fals tratat pentru 
uzul romancierilor). Este cel mai amplu studiu din acest 
volum, în care romanele lui Camil Petrescu sunt plasate sub 
zodia ionicului. 

Tudor Vianu, Arta prozatorilor români (cap. XII, Romancierii — Al 
treilea realism). Ceea ce izbutește mai bine autorul Ultimei 
nopţi de dragoste... este atât afundarea în regiunile obscure 
ale conștiinței, cât și exactitatea aproape științifică în despi- 
carea complexelor sufletești tipice. 


Romanul experienței 


Li ÎNLAL! INITIENDIERTIEIXIT! 


1.  Numește titlurile a două-trei romane care au ca temă dragostea. 

2. În ce constă particularitatea tratării acestei teme în textele 
studiate până acum (Maitreyi, Ultima noapte de dragoste, întâia 
noapte de război etc.)? 

3. Ce îţi evocă un titlu de roman precum Nuntă în cer? 


NUNTĂ ÎN CER 


de Mircea Eliade 


PUNCTE DE REPER 


Nuntă în cer a fost publicat în 1939, la nouă ani după romanul 
lui Camil Petrescu, Ultima noapte de dragoste, întâia noapte de 
război. O asemenea apropiere cronologică a momentului apariţiei 
celor două romane nu putea să rămână fără urmări. 

Studiind romanul lui Camil Petrescu, s-a putut observa no- 
utatea pe care acesta o aduce în proza deceniului patru al veacului 
trecut. Formula care sintetizează noua viziune este estetica auten- 
ticităţii. În esență, prin autenticitate, prozatorul modern năzuiește să 
micșoreze distanța dintre realitate și ficțiune, sub semnul unui nou 
realism care presupune confesiune, analiză și autoanaliză, dar și re- 
nunţarea la podoabe artistice. ; 

Ceea ce particularizează proza lui Mircea Eliade din Maitreyi 
și Nuntă în cer este caracterul de confesiune pe care ambele romane 
îl au, dincolo de feluritele artificii pe care autorul le utilizează: 
existența unor caiete, scrierea unui roman etc. La nivel stilistic, 
autenticitatea înseamnă, așadar, grija pentru exprimarea „exactă” a 
trăirii și refuzul scrisului frumos. Consecința unei asemenea viziuni 
o constituie prezența în aceste romane a unor documente precum 
scrisori, jurnale, caiete, articole de ziar etc., care au darul de a 
exprima cu o sinceritate totală experiențe de viață „adevărate”. De 
pildă, „schema” epică din romanul lui Mircea Eliade Maitreyi ur- 
mează în linii mari evenimente pe care autorul le-a trăit în anii în 
care studiase în India: dragostea față de fiica celui care-l găzduia, 
nevoia de a părăsi locuința, experiența himalayană, aventura cu o 
europeană etc. 

O adevărată direcţie a dezvoltării romanului interbelic o 
constituie, așadar, proza autenticității sau a experienței. În cazul lui 
Mircea Eliade însă, scrierile sale se dezvoltă, cel puţin formal, pe 
două direcţii: una realistă și alta fantastică. Realitatea este că aceste 
două direcții sunt complementare, comunică prin diverse canale, 
încât se poate spune, că într-o anumită măsură ambele se revendică 
din estetica autenticității. 


Mircea Eliade (1907-1986), 
prozator şi eseist. Se naşte la Bucu- 
reşti, unde face şcoala primară şi 
Liceul Spiru Haret. Debutează. în 
ultimul an de liceu cu articolul Cum 
am descoperit piatra filozofală. 
Ține un jumal persona! şi scrie proză 
autobiografică, publicată cu titlul 
Romanul adolescentului miop. 

În anut 1928 îşi ia licența la 
Facultatea de Filozofie şi Litere a 
Universității Bucureşti, perioadă în 
care se simte tot mai atras de spiri- 
tualitatea Orientului. Primeşte o bur- 
să de studii în India şi urmează la 
Calcutta cursuri de sanscrită şi filo- 
zofie indiană. Stă în casa profeso- 
rului său Surendranath Dasgupta, 
de a cărui fiică de 16 ani, Maitreyi, 
se îndrăgosteşte. 

Se reintoarce în țară în de- 
cembrie 1931 şi este numit asistent 
la Facultatea de Litere şi Filozofie a 
Universităţii Bucureşti (1933), după 
ce, cu puţin înainte, devenise doc- 
tor în filozofie cu o teză despre filo- 
zofia şi practicile yoga. 

Experiența intimă a şederii în 
india se va regăsi în romanul Mai- 
treyi (1933), carte pentru care este 
premiat de Societatea Scriitorilor Ro- 
mâni. Publică romane, cărţi de ese- 
uri, studii şi articole, lucrează intens, 
febril, convins că face parte dintr-o 


generaţie care trebuie să irupă în is- 
torie. Maestrul spiritual al acestei 
strălucite generații interbelice care 
i-a numărat în rândurile ei, printre 
alţii pe Emil Cioran, Constantin Noica, 
Mircea Vuicănescu şi Mihail Sebas- 
tian a fost profesorul Nae Ionescu. 

În 1940 este numit ataşat 
cultura! la Londra, apoi la Lisabona. 
Invitat în 1945 să predea un curs de 
istorie a religiilor la Şcoala de înalte 
studii din Paris, va alege calea exi- 
lului, până la sfârşitul vieții. În Fran- 
ta, se împrieteneşte cu mari perso- 
nalităţi, în special orientalişti. 

În anul 1956 pleacă în S.U.A., 
unde este invitat ca profesor titular 
la catedra de istorie a religiilor a 
Universităţii din Chicago, devenită ul- 
terior catedra Mircea Eliade. Este 
ales membru a numeroase societăţi 
culturale şi membru a! academiilor 
americană, britanică, austriacă, bel- 
giană. 

În exil, publică nuvele fantas- 
tice, amintiri, romanul Noaptea de 
Sânziene, precum şi marea sinteză 
Istoria credințelor şi ideilor reli- 
gioase (1976-1978), care îl impune 
ca unul dintre cei mai importanți 
cercetători ai domeniului pe plan 
mondial. 


I 


Când eram foarte tânăr, se întâmpla uncori să privesc brusc 
Jata unui necunoscut și să-mi spun: ce-ar fi fost ca omul acesta să 
fie tatăl meu?... Nu-mi era greu să mi-l închipui; îl chema, desigur. 
Andrei sau Sever, astea mi se păreau a fi numele cele mai potrivite 
pentru tatăl meu; pe mama ar fi chemat-o Maria sau Sabina. Pe 
mama mea o chema în realitate Arethusa. Pe tatăl meu, loan; dar 
prietenii îi spuneau Jenică. Nici mama nu-l chema cum mi-ar fi 
plăcut mie; îi spunea Nelu... Omul străin din fata mea însă ar fi 
putut fi un adevărat tată; aşa cum îl visasem eu, cum îl întâlnisem 
în unele romane — un bărbat cu tâmplele cărunte, mirosind foarte 
discret a apă de colonie, cu fata severă şi ochii blânzi: sportiv, 
ironic, elegant și citind cu pricepere anumiți moralisti francezi. 
Acesta, firește, era unul din tipurile perfecte ale părintelui. 

Alteori aș fi vrut ca tatăl meu să se fi întâmplai a fi un medic 
ilustru sau căpitan de marină, sau un mare industriaș. Pe mama 
mea mi-o închipuiam mai simplă: ori doctorită, ori artistă. Și aș fi 
vrut să picteze, s-o văd umblând prin casă într-un halat alb, cu 
mânecile sumese până la col... Au fost ani, în adolescența mea, 
când aș fi dorit ca mama să fie italiancă, iar tata englez. Dar asta 
e cu totul altă poveste... Voiam să spun un lucru mai Simplu, care mi 
se întâmplă încă şi astăzi, deși din ce în ce mai rar, dar care mi-a 
tulburat toată adolescența şi prima tinerețe. Mă aflam uneori 
alături de un bărbat, într-un tramvai pe bancă, și mi-l închipuiam 
tatăl meu. Nu era întocmai așa cum îl voisem eu, cum îl visam de 
atâția ani; cel puțin, nu era întotdeauna așa. Dar era totuși un altul 
decât tatăl meu; şi aş fi putut fi, într-adevăr, copilul lui, aș fi avut 
altă mamă, aș fi avut poate alte surori și frati, aş fi trăit în altă casă, 
în alt oraș. Totul ar fi putut fi altfel. Gândul ăsta m-a obsedat intot- 
deauna: că toate ar fi putut fi altfel, sau s-ar fi putut să nu fie deloc; 
că toate sunt întâmplătoare pe lumea asta, fără nicio necesitate, 
fără nicio noimă... Când trec pe vreo stradă veche, de mahala, și 
văd unele case bătrânești, cu uluci, cu grădina năpădită de nalbă şi 
zorele, mă închipui născut aici şi mă văd ducându-mă, cu alți copii 
desculți, la o școală primară de mahala, mă văd citind la o lampă 
de gaz, într-o cameră vopsită în roz... Sau, în vreun oraș de 
provincie, într-una din acele case boierești, cu grilaj de fier 
învechit, cu pitici colorați și bazin de ciment în grădină... Mă 
întorceam acasă, aproape întotdeauna neliniștit, întristat, după o 
asemenea rătăcire pe străzi necunoscute de mahala... 

Evident, toate acestea nu prea au de-a face cu cele ce vreau să 
spun, continuă Mavrodin. Dar nu mă grăbesc. Si-apoi mi se pare că 
am să găsesc undeva, printre amintirile acestea, dezlegarea în- 
tâmplărilor care au urmat. Poate mi s-a făcut cândva vreun semn, 
poate că mi s-a indicat ceva. Ar fi înspăimântător să crezi că din tol 
acest cosmos atât de armonios, desăvârșit și egal cu sine, numai 
viața omului se petrece la întâmplare, numai destinul lui n-are 
niciun sens... Mă întreb, bunăoară, dacă nu cumva în ziua când am 
început să iubesc nu s-a întâmplat ceva lângă mine, ceva pe care eu 
nu l-am văzut sau pe care nu l-am înteles, și prin ignorarea căruia 

m-am abandonat, fără luciditate, cu totul ires- 
ponsabil, întâmplărilor. Te trezești că ai devenit 
ceva, aproape fără să-ți mai amintesti începu- 
turile acestei transformări. Când cel dintâi 
prieten al meu s-a însurat, am rămas o noapte 
intreagă de vorbă cu el, încercând să aflu ce s-a 
întâmplat, cum a ajuns aici, ce norme sau ce pa- 
siuni l-au hotărât la acest pas. N-am înţeles 
aproape nimic, îți mărturisesc... 

- Asta nu o înțelege nimeni, îl întrerupse 
Hasnaș. 

Avea un glas schimbat, neașteptat de sobru, 
aproape solemn. În întunerec, ochii îi străluceau 
umezi, depărtați. 

- Nimeni, repetă el mai incet. Se întâmplă 
așa, fără să știi, fără să-ţi dai seama. Tot ce ni se 
spune: dragoste, bani, interese - sunt prostii. 
niciun bărbat nu s-ar sacrifica pentru un amor 
sau pentru avere. Orice s-ar spune despre băr- 
baţi, oricât de proști ar fi ei în majoritate, lucru- 
rile nu pot fi explicate atât de simplu. E aici un fel 
de vrajă, și asta nu vine din dragoste, din 
pasiune, ci dintr-o nebunie nesimţită, care cu 
orice chip încearcă să ne umilească... 

Se opri deodată, tot atât de brusc precum 
începuse. Parcă s-ar fi trudit să-şi amintească un 
amănunt preţios, să găsească cuvântul potrivit. 
Mavrodin îl aşteptă câteva clipe, apoi continuă. 

— Judeci lucrurile acestea cam în același fel 
ca mine; firește, cu altă, mai bogată experienţă... 

- Toți suntem aici de acord, Scumpul meu 
prieten, vorbi Hasnaș rar. Ne necăjesc uneori pe 
noi femeile învinuindu-ne de solidaritate cu orice 
pret, dar adevărul este că, aici, simţim cu toții la 
fel. Chiar acei care nu se pot exprima decât bo- 
lovănește... 

- E un destin, se-ntelege, continuă Mavrodin 
nerăbdător, ca şi cum s-ar fi temut să nu-și piardă 
firul povestirii. Este şi acesta un destin, căci sunt 
și altele, nenumărate... De foarte multe ori încerc 
să-mi dau seama de ele, mai ales de acele destine 
obscure, lipsite de glorie care decid, fără știrea și 
în absenţa noastră, pentru o viaţă întreagă. Când 
o iubeam, mă întrebam uneori dacă înainte de a o 
întâlni nu visasem ceva dramatic sau dacă, la în- 
tâlnirea noastră, nu m-a frapat, cum se spune, 
vreun amănunt extraordinar... De pildă, îmi aduc 
aminte un lucru: când s-a îmbrăcat să plece avea 
o voaletă largă, neagră, picantă, și blana îi era 
foarte discret parfumată cu Ambre antique. Dar 
asta se întâmpla cu câteva ceasuri după ce, fără 


știrea mea, mă îndrăgostisem. Am întâlnit-o la 
unul din prietenii mei, arhitect bogat şi amator de 
petreceri. Într-o după-amiază, într-o zi cenușie de 
iarnă, când aș fi putut face orice altceva, la un 
ceas în care, de obicei, stăteam la mine acasă... 8 
ianuarie; îmi amintesc perfect data. Eram foarte 
plictisit, aproape întristat de sărbătorile care 
trecuseră anevoie; obosit, fără chef. exasperat 
numai la gândul că trebuie să mă duc la prietenul 
meu. Făgăduisem. Mi-a fost foarte greu să refuz. 
Îmi propuneam să nu rămân mai mult de un ceas... 

În primăvara aceea, când o iubeam și eram 
la doi paşi de moarte din pricina ei, m-am trudit 
adesea să-mi amintesc, ceas de ceas, ziua de 8 
ianuarie. AȘ fi vrut să ştiu cu ce haine mă îm- 
brăcasem de dimineaţă, ce carte luasem din raft, 
dacă citisem sau nu vreun ziar, dacă am primit 
vreun alt telefon în afară de al lui Alexandru, 
care-mi amintea de petrecere. Ími spun că dacă 
mi-aş fi aruncat altfel ochii pe ziar, aş fi zărit 
poate reclama vreunui film mult lăudat și m-aş fi 
dus să-l văd înainte de a-mi ţine cuvântul faţă de 
Alexandru. Ileana n-ar fi rămas până seara, târ- 
ziu, acolo dacă n-aș fi venit eu. Poate ar fi plecat 
înainte de venirea mea și n-as fi mai întâlnit-o sau 
dacă întâmplător as fi întâlnit-o altădată, n-ar fi 
fost vraja serii aceleia de 8 ianuarie; poate nici 
ea n-ar mai fi fost liberă, poate nici eu... S-ar fi 
putut întâmpla atâtea. [...] 

Era o odaie lungă, nu prea înaltă, cu un pian 
mare, negru, descoperit, spre fereastră. Era aproape 
seară, dar - dintr-o curiozitate a gazdei — nu 
ardea decât o veioză într-un colț. În fund se mai 
păstrase pomul de Crăciun, cu lumânările aprin- 
se. Imaginea aceasta o păstrez foarte precisă, 
clară. Și din toate aceste fragmente, profiluri, 
lumini, gesturi, fețe, glasuri - am văzut deodată 
desprinzându-se mâna Ilenei, palidă, cu degete 
foarte lungi, aproape transparente. Am zărit mâna 
aceasta chiar înainte de a-i vedea bine fara și 
ochii. Braţul întreg, probabil, se odihnise până 
atunci pe pian și la intrarea mea îl ridicase, leneșă. 
Degetele mi s-au părut neobisnuit de însuflețite, 
parcă ar fi fost singurul lucru viu printre toate 
acele fragmente de viată îmbulzite în salon. Si 
mai era ceva, un amănunt care m-a obsedat apoi 
multă vreme: mâna întreagă părea goală, degete- 
le acelea palide și nervoase erau parcă făcute 
anume ca să poarte un inel — şi inelul acesta le 
lipsea. Era o mână pură, nelogodită, monahală... 


[..] 

Nu mi s-a părut prea frumoasă, poate pentru că nu era aproa- 
pe deloc fardată, iar în odaie era o lumină murdară, mohorâtă de 
lumânări. Îmi aduc aminte — și i-am spus-o de multe ori, în urmă - 
că m-a impresionat o foarte uşoară oboseală în priviri. Nu era 
oboseala zilei, nici strivirea pe care ţi-o lasă o boală lungă, sau o 
serie de excese, ci oboseala aceea aproape ironică pe care o im- 
primă cu timpul inteligența feminină. Nu mi s-a părut prea fru- 
moasă, dar înaintând foarte putin spre stânga ei, să mă înclin în 
fața unei doamne în vârstă, mi-am dat deodată seama că n-am 
văzut-o bine, că n-am privit-o cu atenție, și de-abia m-am putut 
stăpâni să nu mă întorc chiar atunci din nou spre ea, ca s-o cercetez 
încruntat, cu luare aminte. Am făcut asta, însă, câteva minute în 
urmă și am putut-o face fără să fiu observat. Vorbea cu o prietenă 
și privea în jos. Am văzut că are fruntea înaltă și tâmplele ușor 
arcuite, iar culoarea părului, castanie, stinsă, o făcea să pară mai 
severă. Apoi am înţeles de ce mă întorsesem: ochii aceia foarte 
mari și nelămuriţi, gura ei vastă, strivitoare. Parcă obrazul întreg îi 
era brăzdat de izvorul privirilor și de carminul gurii. |...) 

Am mai avut atunci și altă impresie: că femeia aceasta nu 
poate fi singură. Undeva, prin apropiere, în țară, în străinătate, 
trebuia să existe un soţ, un bărbat pereche. Nu ştiu de ce mi se părea 
făcută pentru tovărășie. Straniu... 

Toate acestea, bineînțeles, nu le-am scris în carte. În fata 
hârtiei albe, rareori izbutești să rămâi în realitate, să fii sincer. 

Firește, în carte, lucrurile nu sunt povestite întocmai. Acolo 
am închipuit o întâlnire mai romantică; tot în ziua de 8 ianuarie — 
asta nu puteam cu niciun chip s-o ascund —, dar la Predeal, în vila 
unor prieteni comuni, adunaţi pentru schi. În treacăt fie spus nu mă 
depărtam prea mult de adevăr. La Predeal am fost atunci de câteva 
ori împreună, şi ea schiează bine, a învățat asta în Germania, cât 
timp a lucrat acolo... 


EXPLORAREA TEXTULUI 


1,  Incipitul romanului dezvoltă anumite consideraţii despre o 
temă a adolescenţei personajului-narator, aceea a relaţiei dintre 
el și părinţi. Se creează un fel de cadru misterios în legătură cu 
ceea ce ar fi putut fi părinții săi și ce nume ar fi trebuit să 
poarte. Aceste consideraţii par a nu avea nicio legătură cu 
substanța romanului, cu faptul că acesta este la prima vedere o 
poveste de dragoste... Şi totuși incipitul nu este întâmplător, 
dacă reținem următorul fragment din monologul narativ al lui 
Mavrodin: Gândul ăsta m-a obsedat întotdeauna: că toate că 
ar fi putut fi altfel, sau s-ar fi putut să nu fie deloc; că toate 
sunt întâmplătoare pe lumea asta, fără nicio necesitate, fără 
nicio noimă. Tot Mavrodin îşi motivează astfel parantezele 
narative: Evident, toate acestea nu prea au de-a face cu cele ce 
vreau să spun. [...] ...numai viaţa omului se petrece la întâm- 
plare, numai destinul lui n-are nici un sens... 

Reciteşte întreaga secvență și exprimă-ți opinia cu privire ia 
sensul afirmațiilor lui Mavrodin. Precizează în ce măsură ele 


se justifică și ce temă a romanului este introdusă prin aceste 
consideraţii. 

Ce alte probleme dezbate romanul, dincolo de tema evidentă a 
dragostei și de cea a destinului? 

2.  Discutaţi despre implicaţiile pe care următorul fragment le are 
în ceea ce priveşte „programul” estetic al unui asemenea tip de 
literatură: 

Fireşte, în carte, lucrurile nu sunt povestite întocmai. 
Acolo am închipuit o întâlnire mai romantică; tot în ziua de 8 
ianuarie — asta nu puteam cu niciun chip s-o ascund — dar la 
Predeal, în vila unor prieteni comuni, adunati pentru schi. În 
treacăt fie spus, nu mă depărtam prea mult de adevăr. La 
Predeal am fost atunci de câteva ori împreună, și ea schiază 
bine, a învățat asta în Germania, cât timp a lucrat acolo... 

3. Debutul naraţiunii poate să-i apară cititorului ca o intrare 
abruptă în roman, parte dintr-o confesiune dramatică din care 
lipseşte o punere expozitivă în cadru. este o caracteristică a 
prozei moderne să renunțe la debuturile clasice, trăsătură care 
se integrează într-o nouă estetică a modernității, caracterizată 
printr-o relativă indiferență față de lumea exterioară și concen- 
trarea povestirii asupra evenimentelor vieţii interioare. În 
finalul romanului lucrurile se clarifică totuși cu privire la cele 
două personaje, Mavrodin şi Hasnaș. 

Precizează cine sunt cele două personaje-narator și care este 
obiectul naraţiunii/ confesiunii primului personaj. 

4.  Discutaţi despre modul în care se structurează cartea. Precizați 
dacă în roman, în afara celor două personaje-narator, mai există 
un al treilea. Identificați un fragment care să ilustreze acest lu- 
cru. 


X 


La începutul războiului european aveam douăzeci și patru de 
ani. Urmam studii de inginerie în Franţa. Un unchi al meu, fratele 
mamei, îmi trimitea lunar o bursă care-mi ajungea exact cât să-mi 
duc zilele. Părinţii mei fuseseră amândoi bogaţi. Dar tata a murit 
tânăr, când eu nu-mi terminasem încă clasele primare. Și mama n-a 
știut să-și administreze averea; se îngrijea de asta fratele ei care m- 
a ținut mai târziu la studii. În vreo zece ani, am pierdut aproape 
totul. Maică-mea începuse să joace cărți și numai în anul morţii ei 
a risipit o moșie. A murit totuși înainte de a suferi umilinjele 
sărăciei. A murit într-o casă mare, luxoasă, strivită de datorii — și 
care a și fost de altfel, vândută de creditori. 

Nu eram un student prea strălucit și nu-mi plăcea nici cariera 
pe care mi-o alesesem. Aș fi voit să mă fac ofiter, dar știam că 
meseria asta nu-i plăcuse deloc mamei. Mama îşi făgăduise de mult 
să aibă un fiu inginer. Declararea războiului a însemnat pentru 
mine zorile unei vieți noi. M-am înrolat voluntar, împreună cu alţi 
studenți români din Franţa, după bătălia de la Charleroi. Am fost 

uşor rănit din cele dintâi lupte. Am făcut apoi 
câteva luni o şcoală de cadre și m-am întors pe 
front sublocotenent. Nu ştiu dacă am fost, cum se 
spune, un erou. Dar m-am luptat bine și am fost 
de două ori decorat. Mă obișnuisem cu războiul, 
mă obișnuisem foarte repede și cu gândul mortii. 
De altfel, nu mă legau prea mul! lucruri de viaţă. 
Eram orfan, nu aveam fraţi, şi singurul meu prie- 
ten, un coleg de la școală, murise în primul an de 
război. Eram fericit că pot lupta ca ofițer în ar- 
mata franceză. Uneori chiar mă gândeam că, după 
încheierea păcii, aș putea să rămân în armata 
colonială. 

După intrarea României în război, m-am 
hotărât să mă întorc în patrie. Eram foarte emo- 
ționat; mi se înmuiau ochii numai la gândul că aş 
putea de astă dată muri pe pământ românesc. Am 
fost trimis, prin 1917, cu misiunea militară 
franceză în Moldova. Nu-ţi mai spun nimic despre 
toate întâmplările iernii aceleia triste. Bucuria 
întoarcerii mele în țară - după o absență de 
aproape cinci ani — fusese întunecată de prea 
multe dezastre. Spre deosebire de mulți ofițeri 
tineri români, mă îndoiam de reușita aliaţilor. Îmi 
făceam, cu toate acestea, datoria. Rămăsesem cu 
misiunea franceză, și mă aflam adesea pe drum, 
între Bârlad și Marele cartier de la lași. 

Prin aprilie, plecasem într-un tren extrem de 
aglomerat. Locul meu din compartiment îl ceda- 
sem unei doamne în vârstă și ieșisem pe culoar, 
chiar lângă ușă. Se înserase şi stam cu capul 
aplecat afară, pe fereastra ușii, privind vag câm- 
purile pe care de-abia se topise zăpada. Nu știu în 
ce gară, chiar în clipa în care se pusese trenul în 
mișcare, m-am simţit îmbrâncit cu putere de 
cineva care voia să-și facă loc spre scară. Dar 
ușa o închisesem eu când auzisem semnalul ple- 
cării. Pe scară se aflau câțiva țărani și eram 
strâns din toate părțile de călători. M-am întors 
anevoie; o fetiță de vreo 15 ani voia cu tot dina- 
dinsul să coboare. Auzisem, în întuneric, la ca- 
pătul peronului, unde staționase vagonul nostru, 
un glas de femeie strigând: „Lena! Lena!” 
Auzisem de asemenea pași agitati, cu puţine clipe 
înainte de plecare, alergând de la un capăt la 
altul al vagonului. Fetiţa rămăsese încremenită în 
fața mea când simţise că trenul plecase cu adevă- 
rat, depărtându-se de gară. A plecat atunci capul 
spre fereastră, și a strigat şi ea de mai multe ori: 
„Tante Emilie!”... 

Mi-a atras atenția perfecțiunea pronunţiei 
și, în același timp, un parfum foarte discret al 

părului, neobișnuit în zilele acelea de mizerie. 
Fata striga în neștire, cu capul pe fereastră. Apoi 
a vrut din nou să smucească ușa și să sară afară. 
Dar i-am prins braţul. 

— Ușa e încuiată, i-am spus. 

M-a privit în ochi cercetător, și buzele au 
început să-i tremure. Simţeam că se luptă cu plân- 
sul. Întâmplarea mi se părea comică; de altfel, nu 
mă emoționau atunci nici măcar întâmplările triste, 
dar un asemenea accident. 

- Ái rămas singură? o întrebai eu în frantu- 
zește, tutuind-o. 

Purtam uniforma de ofiter român, și fata mă 
privise la început cu neîncredere. Știa că trenul 
rămâne foarte mult... 

Era o lumină mohorâtă în vagon. Dar am 
văzut atunci cum ochii ei, foarte mari, se umplu 
de lacrimi, și am început s-o mângâi pe păr A 
încercat să se tragă înapoi, căutându-și în același 
timp batista să-și şteargă lacrimile. Ridicând bra- 
ful, zării coperta cărţii pe care o ţinea în mâini: 
Anna Karenina. Rămăsese desigur în comparti- 
ment, citind, cât timp mătușa sa coborăse în gară. 

- Erai cât pe-aci să te zvârli sub roțile 
trenului, ca în romanul dumitale, îi spusei rizînd, 
arătându-i cartea. Dar n-ai ajuns încă la sfârșit... 
(ce rol are perfectul simplu... implicare, comu- 
nicare afectivă, lipsă de detaşare față de eveni- 
mente) 

- Așa se omoară Anna? întrebă ea, tot în 
franţuzește, parcă mai neliniștită. 

Mă surprinse familiaritatea ei cu eroina cărții 
pe care o citea. Am clătinat trist din cap. 

— Sub roțile trenului, spusei și o privii cu mai 
multă atenţie. 

Rămase gânditoare, copleșită. Își duse mâna 
la frunte și oftă; gestul acela dezamăgit pe care îl 
fac copiii când vor să semene cu cei mari. Trenul 
alerga acum mai repede. O văzui cum se uită pe 
fereastră și cât de mult o înspăimântă întunerecul 
de afară. 

— Dumneata erai Lena? întrebai. Te-a stri- 
gat cineva de mai multe ori... 

— Atunci am auzit, răspunse ea obosită. Dar 
de-abia mi-am putut face loc... 

Vru să plece de lângă mine, să se reîntoarcă 
în compartiment, dar o reținui. O întrebai dacă se 
ducea acasă; ar fi fost atunci destul de simplu, 
căci se putea descurca și singură. O întrebai, tot 
atunci, câți ani are. Îmi răspunse că are cinci- 
sprezece ani. Dar nu se ducea acasă, ci la Bălteni. 
Aveau acolo rude refugiate. Încercai s-o liniștesc. 


Mătuşa va veni, probabil, cu trenul următor. lar ea, odată ajunsă, 
va întreba de adresa rudelor — sau va aștepa în gară până ce va sosi 
mătușa... Mă privi mirată. 

— Dar n-am biletul la mine, îmi spuse șovăind. 

- Nu-i nimic, o liniștii eu iar. Dacă vine controlorul, am să 
spun că ești cu mine... 

Am rămas acolo, de vorbă. La staţii, o păzeam cu braţul să n-o 
lovească lumea, să n-o calce în picioare gloatele năvalnice de 
călători, care-și căutau îndârjiţi loc. Mi-a povestit cum se refugiase 
cu mătușile ei în Moldova. Părea destul de obișnuită, acum, cu 
infernul trenurilor aglomerate întârziind prin gări ceasuri întregi, 
trăind necontenit sub spaima aeroplanelor inamice. M-a întrebat şi 
ea, cu multă decență, dacă vin de pe front. Vorbea foarte bine 
franţuzește, și conversaţia aceasta cu o copilă mă încânta. 

Aproape de miezul nopții am coborât, după ce, cu o jumătate 
de ceas înainte, izbutii să-i scot bagajele din compartiment. I-am 
luat braţul și am dus-o într-un birou din gară, unde aveam un 
funcționar prieten. Mă temeam s-o las singură. Pe de altă parte, nu 
mă puteam ocupa de ea mai mult, căci dimineaţa trebuia să fiu la 
Bârlad. Am dat-o în grija prietenului meu și i-am atras atenția că la 
întoarcere am să-l întreb ce-a făcut. 

Când ne-am despărțit și i-am urat noroc, ochii i s-au umplut 
din nou de lacrimi. l-am mângâiat părul, și apoi i-am trecut palma 
peste obraz. Simţeam cum tremură. 

~ Și acum, mă lași să te sărut? am întrebat-o râzând. 

Și-a ridicat ușor capul, privindu-mă drept în ochi. Parcă mi-ar 
i întins buzele, aşa cum se înălțase spre mine. Am sărutat-o pe 
obraz și, urându-i încă o dată curaj şi noroc, m-am întors în vagon... 


EXPLORAREA TEXTULUI 


1.  Structurat în două părți, romanul are o construcție interesantă: 


prin modul în care sunt reluate anumite motive, ca şi prin 
relativa simetrie a construcţiei. Dacă primele zece capitole 
conţin istoria iubirii lui Mavrodin pentru Ileana, următoarele 
şase se concentrează asupra iubirii dintre Hasnaş şi Lena. Abia 
în ultimul capitol, prezența unor motive similare în conturarea 
celor două istorii erotice, precum parfumul, de exemplu, 
devine semnificativă. Eroina celor două povești de dragoste 
este aceeași femeie, Ileana/ Lena, ea marcând profund destinul 
celor doi bărbaţi. Cronologic vorbind, dragostea lui Hasnaș 
este anterioară celei a lui Mavrodin. Și, ca şi povestirea lui 
Mavrodin, şi istorisirea lui Hasnaş pornește de la momentul 
cunoașterii Lenei într-un tren spre Bârlad, în timpul Primului 
Război Mondial. Prezintă împrejurările în care cel de al doilea 
personaj-narator o cunoaşte pe Lena. Compară aceste împreju- 
rări cu cele în care Mavrodin o cunoaște pe Ileana. Exprimă-ţi 
opinia cu privire la semnificațiile celor două circumstanţe, 
având în vedere relația dintre hazard și destin. 


Mircea” 


Eliade 
et le phénomène 
religieux 


Douglas Allen, Mircea Eliade şi 
fenomenul religios (volum 
apărut la Paris în 1982) 


Profesorul Nae lonescu, 
mentorul generației lui 
Mircea Eliade 


Realizează o fişă cu informaţiile despre cele două personaje 
(Hasnaș şi Lena) prezente în capitolul de mai sus. 

Discutaţi dacă prezenţa referirilor la cartea pe care o citește 
Lena are vreo relevanţă în legătură cu portretul personajului 
feminin. Amintiţi-vă că şi în primul monolog există referințe 
livreşti. Exprimați-vă opinia despre semnificaţia acestora în 
roman. 

Cum îţi apare sufletește personajul masculin, având în vedere 
următorul fragment cu rol de autocaracterizare: Întâmplarea 
mi se părea comică; de altfel, nu mă emoționau atunci nici 
măcar întâmplările triste, dar un asemenea accident. Discutaţi 
semnificația unei asemenea aprecieri despre sine a personaju- 
lui, în raport cu evenimentele lumii exterioare sau cu întâmplă- 
rile de mai târziu în care acesta este implicat. 

Povesteşte istoria iubirii dintre Hasnaș și Lena. 

Discutaţi asupra unor eventuale similitudini între aceste eveni- 
mente și cele care alcătuiesc cealaltă istorie de iubire (de exem- 
plu: amândouă personajele sunt fascinate de prezenţa parfumului 
neobișnuit al personajului feminin; în cazul amândurora, se 
pune la un moment dat problema nașterii unui copil etc.). 
Comentează deznodământul celor două poveşti de iubire. 


EVALUARE CURENTĂ 
APLICAȚII 


Comentează în 15-20 de rânduri următoarea afirmație a lui 
Mavrodin: Zoate acestea, bineînțeles, nu le-am scris în carte. 
În fata hârtiei albe, rareori izbuteşti să rămâi în realitate, să fii 
sincer. Stabileşte posibile analogii cu o afirmaţie din romanul 
lui Camil Petrescu, Patul lui Procust, având în vedere concepte 
precum autenticitate şi experiență: Un scriitor e un om care 
exprimă cu o liminară sinceritate, ceea e a simţit, ceea ce a 
gândit, ceea ce i s-a întâmplat în viaţă, lui şi celor pe care i-a 
cunoscut. [...] Fără ortografie, fără stil și chiar caligrafie... 
În romanul Nuntă în cer, personajele trăiesc mai puțin ca in- 
dividualități determinate social şi mai ales ca realităţi psiholo- 
gice sau morale, care se concretizează în romanele moderne în 
adevărate probleme de existență. Discutaţi despre prezența în 
prima parte a romanului a personajului feminin. Aveţi în ve- 
dere aura de mister care însoțește acțiunile Ilenei. 

Scrie un eseu de circa o pagină despre arta narativă în romanul 
Nuntă în cer al lui Mircea Eliade. 


DI! INICIOILIORDIERTIEIXIT 


Portretul personajului feminin presupune valorificarea unor 
motive literare, cu mare circulație în proza lui Mircea Eliade 
precum motivul parfumului (necunoscut), prezent şi în nuvela 
fantastică Domnișoara Christina. Discutaţi despre rolul pe ca- 
re îl joacă acest motiv în realizarea portretului personajului 
feminin. 


Romanul balzacian 


LLINJAL! INLTIERDIERTIEIXIT! 


1.  Discutaţi şi alcătuiți o listă cu cinci-șase titluri de romane (din 
literatura română și din literatura universală), în care figurează 
şi numele personajului feminin principal. 

a. Grupaţi romanele din listă după un criteriu ales de voi (temă, 
curent, epocă literară etc.). 

b. Precizaţi tipul uman/ ipostaza feminității reprezentat(ă) de 
respectivul personaj feminin. 

2. Alege un personaj feminin din literatura română, dintr-o operă 
literară (narativă sau dramatică) citită de tine. 

a. Exprimă-ți opinia, într-un discurs argumentativ oral, despre 
măsura în care destinul personajului feminin ales este 
determinat de propriul statut, de mentalitățile societăţii şi de 
contextul epocii în care se petrece acțiunea cărții. 

b. Relatează succint posibila evoluţie a personajului ales, în 
cazul în care acțiunea cărții s-ar desfășura în alt context 
spațio-temporal. 


ENIGMA OTILIEI 


de G. Călinescu 


PUNCTE DE REPER 


Programul său teoretic în materie de roman este ferm funda- 
mentat, în 1938, când G. Călinescu publică Enigma Otiliei, roman 
de critic, în care realismul, balzacianismul și obiectivitatea au devenit 
program estetic (Nicolae Manolescu). Teoreticianul pledează pentru 
realismul clasic (romanul obiectiv de tip balzacian), dar scriitorul își 
depăşeşte programul estetic, realizând un roman al vocației critice 
și polemice, cu evidente implicaţii moderne. Critica mai recentă 
(Nicolae Manolescu) a semnalat la G. Călinescu un balzacianism 
fără Balzac. 

Monografie a unei familii aparținând burgheziei bucureștene 
de la începutul secolului al XX-lea, prezentată cu determinările ei 
social-economice (moștenirea, paternitatea, căsătoria, parvenitis- 
mul), imaginea societății constituie fundalul pe care se proiectează 
romanul de formare a tânărului Felix (Bildungsroman), care, înainte 
de a-și face o carieră, trăieşte experiența iubirii şi a relaţiilor de fa- 
milie. 

În intenția autorului, cartea trebuia să se numească Părinții 
Otiliei, ceea ce reflectă ideea balzaciană a paternității. Autorul 
schimbă titlul din motive editoriale şi deplasează accentul de la nu- 
cleul epic al romanului, la imprevizibilul eroinei şi la tehnica mo- 
dernă a reflectării poliedrice prin care este realizat personajul titular. 


G. Călinescu (1899-1965), 
prozator, critic şi istoric literar, poet, 
dramaturg, eseist. Se naşte ia Bu- 
cureşti, unde face studiile liceale şi 
universitare. După luarea licenţei ta 
Facultatea de Litere din Bucureşti, 
obține o bursă de studii la Roma. 
Stă doi ani în capitala Italiei şi pe 
baza cercetărilor făcute aici publică 
două lucrări documentare. Revine 
în țară în anul 1926 şi îşi începe 
cariera didactică: profesor de liceu 
la Timişoara şi apoi la Bucureşti. 

În 1936 îşi ia doctoratul cu o 
teză despre manuscrisul eminescian 
Avatarii faraonului Tiă. Din anul ur- 
mător este conferențiar de estetică 
şi critică literară la Universitatea din 
laşi. Ca prozator, publică în 1933 
romanul Cartea nunții, o creaţie de 
factură lirică, un exerciţiu pentru tre- 
cerea la romanul obiectiv, de tipo- 
logie, balzacian, care este Enigma 
Otiliei (1938). 

În domeniul criticii şi istoriei 
literare, debutează cu Viaţa lui Mihai 
Eminescu (1932), una dintre cele 
mai bune monografii despre poet. 
Imensu! materia! bibliografic (impo- 
sibil de cuprins în monografie) duce 
la o continuare: Opera lui Mihai 
Eminescu (1934-1936), studiu fun- 
damental despre creația eminescia- 
nă. În 1938 publică o altă biografie: 
Viața lui lon Creangă, reeditată ul- 
terior într-o nouă versiune, dezvol- 

tată, cu analiza operei. În 1941 îi 
apare Istoria literaturii române de 
la origini până în prezent, prin ca- 
re autoritatea îi creşte enorm. Este 
una dintre cele mai profunde lucrări 
de sinteză din întreaga noastră cul- 
tură. „Sentinţele” critice ale Istoriei 
literaturii române de la origini 
până în prezent stabilesc jaloane 
greu de ignorat şi astăzi. 

Din 1945 devine profesor ti- 
tular la Catedra de istoria literaturii 
române moderne de la Facultatea 
de Filozofie şi Litere a Universității 
din Bucureşti. Este ales deputat 
(1948), iar mandatul va fi reînnoit 
până ia sfârşitul vieții. Intră în Aca- 
demia Română, dar, deşi academi- 
cian, în anii negri care vor veni pen- 
tru cultura română, după nefasta 
reformă a învățământului din 1948, 
este împiedicat să-şi susțină cursu- 
rile la Universitate. După înființarea 
institutului de Istorie Literară şi Fol- 
clor al Academiei, devine directorul 
acestuia. 

În ultimii ani ai vieţii îşi reia 
cursurile, care se bucură de o au- 
diență imensă. Programul clasici- 
zant din romane — în afara celor 
două, interbelice, mai publică Bie- 
tul loanide (1953) şi Scrinul negru 
(1960) — poate fi regăsit atât în po- 
ezie, cât şi în teatru. Neajungându-i 
un singur domeniu a! creaţiei lite- 
rare, s-a avântat în toate, în unele 
cu strălucire. 


Elevi de liceu (1912) 


Romanul, alcătuit din douăzeci de capitole, este construit pe 
mai multe planuri narative. Un plan urmăreşte lupta dusă de clanul 
Tulea pentru obținerea moştenirii lui moș Costache, un rentier avar, 
care o crește în casa lui pe Otilia Mărculescu, fiica sa vitregă, cu 
intenţia de a o înfia. Sora bătrânului, Aglae Tulea se opune adopției 
Otiliei, pentru că vede în ea o concurentă la moştenire. Din „clanul” 
Tulea mai fac parte soţul, Simion Tulea și cei trei copii, Olimpia, 
Aurica și Titi. În această familie pătrunde Stănică Raţiu pentru a 
obține avere ca zestre a Olimpiei. El va fura banii bătrânului, 
provocându-i moartea. Al doilea plan prezintă destinul tânărului 
Felix Sima care, rămas orfan, vine la Bucureşti pentru a studia 
medicina, locuieşte la tutorele lui şi trăiește o iubire adolescentină 
pentru Otilia. Planurile secundare completează imaginea societății 
citadine. 

„Istoria moștenirii” include două conflicte succesorale: primul 
este iscat în jurul averii lui moș Costache (adversitatea manifestată 
de Aglae împotriva orfanei Otilia), al doilea destramă familia Tulea. 
Conflictul erotic priveşte rivalitatea adolescentului Felix şi a 
maturului Pascalopol pentru mâna Otiliei. 

Pornind de la teza că obiectul romanului este omul ca fiinţă 
morală, G. Călinescu distinge două feluri de indivizi, în funcție de 
capacitatea lor de adaptare la lume: cei care se adaptează moral (au 
o concepție morală asupra vieţii, sunt capabili de motivaţia actelor 
proprii: Pascalopol și Felix) şi cei care se adaptează automatic/ 
instinctual (organizaţi aproape schematic şi ilustrând câte un tip 
uman: cocheta, fata bătrână, avarul, „baba absolută”, dementul senil 
ș.a.). Ca într-un roman al educaţiei sentimentale, Felix (proiecţie a 
autorului în adolescență) e înconjurat de măștile iubirii și ale gelo- 
ziei, ale rapacităţii sau generozității (Nicolae Manolescu). Prin 
tehnica focalizării, caracterul personajelor se dezvăluie progresiv, 
pornind de la datele exterioare ale existenței lor, indicate încă de la 
începutul romanului. 


Într-o seară de la începutul lui iulie 1909, cu putin înainte de 
orele zece, un tânăr de vreo optsprezece ani, îmbrăcat în uniformă 
de licean, intra în strada Antim, venind dinspre strada Sfinţii Apos- 
toli, cu un soi de valiză în mână, nu prea mare, dar desigur foarte 
grea, fiindcă, obosit, o trecea des dintr-o mână într-alta. Strada era 
pustie și întunecată și, în ciuda verii, în urma unor ploi generale, 
răcoroasă și foșnitoare ca o pădure. Într-adevăr, toate curţile și mai 
ales ograda bisericii erau pline de copaci bătrâni, ca de altfel în- 
deobște curțile marelui sat ce era atunci capitala. Vântul scutura, 


după popasuri egale, coamele pomilor, făcând un tumult nevăzut, și ` 


numai întunecarea și reaprinderea unui lan de stele dădea trecă- 
torului bănuiala că mari vârfuri de arbori se mișcau pe cer. Tânărul 


mergea atent de-a lungul zidurilor, scrutând, acolo unde lumina 
slabă a felinarelor îngăduia, numerele caselor. Uniforma neagră îi 
era bine strânsă pe talie, ca un veșmânt militar, iar gulerul tare şi 
foarte înalt și sapca umflată îi dădeau un aer bărbătesc și elegant. 
Faţa îi era însă juvenilă și prelungă, aproape feminină din pricina 
șuvițelor mari de păr ce-i cădeau de sub șapcă, dar culoarea măsli- 
nie a obrazului și tăietura elinică a nasului corectau printr-o notă 
voluntară întâia impresie. Din chipul dezorientat cum trecea de pe 
un trotuar pe altul în căutarea unui anume număr, se vedea că nu 
cunoaște casa pe care o căuta. Strada era pustie și lumea părea 
adormită, fiindcă lămpile de prin case erau stinse sau ascunse în 
mari globuri de sticlă mată, ca să nu dea căldură. În acestă obscu- 
ritate, strada avea un aspect bizar. Nicio casă nu era prea înaltă şi 
aproape niciuna nu avea cat Superior. Însă varietatea cea mai ne- 
prevăzută a arhitecturii (operă îndeobște a zidarilor italieni), mări- 
mea neobișnuită a ferestrelor, în raport cu forma scundă a clădi- 
rilor, ciubucăria, ridiculă prin grandoare, amestecul de frontoane 
grecești și chiar ogive, făcute însă din var și lemn vopsit, umezeala, 
care dezghioca varul, și uscăciunea care umfla lemnăria, făceau din 
strada bucureșteană o caricatură în moloz a unei străzi italice. În 
apropierea mănăstirii și peste drum de ea, o casă cu ferestre înalte 
era încă luminată. În fața ei staționa o trăsură luxoasă cu doi cai 
albi, înăuntrul căreia dormea, cu capul în piept și cu hățurile în 
mână, un birjar gros, înfăşurat în tipicul veșmânt lung și încreţit de 
catifea. Tânărul ajunsese cu greaua lui valiză în chip de balercă în 
dreptul ei și, după oarecare examen, se opri lăsând o clipă jos po- 
vara. Casa avea un singur cat, așezat pe un scund parter-soclu, ale 
cărui geamuri pătrate erau acoperite cu hârtie translucidă, imitând 
un vitraliu de catedrală. Partea de sus privea spre stradă cu patru 
ferestre de o înălțime absurdă, formând în vârful lor câte o rozetă 
gotică, deși deasupra lor zidăria scotea tot atâtea mici frontoane 
clasice, sprijinite pe câte două console. La fațadă, acoperișul cădea 
cu o streașină lată, rezemându-se pe console despărțite de case- 
toane, totul în cel mai antic stil, dar console, frontoane și casetoane 
erau vopsite cu ulei cafeniu. Zidăria era crăpată și scorojită în 
foarte multe locuri, și din crăpăturile dintre fațada casei și trotuar 
ieșeau îndrăzneţ buruienile. Un grilaj înalt și greoi de fier, ruginit 
și căzut puțin pe spate, dovedea, pe dreapta, existenţa unei curți, în 
care se zărea prin întuneric atât frunziș și atâtea trunchiuri, încât 
întinderea ei, deocamdată, nu se putea calcula, impresia trecătoru- 
lui fiind totuși de pădure fără fund. Grilajul avusese o poartă mare 
cu două aripi, legată acum cu un lanţ. Doar o portiță mai mică era 
deschisă, și pe aceea, luându-și sacul în mână, intră tânărul, după 
oarecare chibzuială. Ajungând în fața ușii de la intrare [...] tânărul 
apăsă pe clanța moale și dădu să tragă de ușă. Însă spre spaima lui, 
ușa cea uriașă se mișcă aproape de la sine, căzând spre el cu un 
scârțâit îngrozitor. Intimidat, aşteptă ca lumea din casă, intrigată 
de zgomot, să năvălească jos, dar nu se întâmplă nimic. Tânărul 
întră atunci, încercând să închidă cât mai bine infernala ușă, și 
abia înăuntru făcu uimitoarea descoperire că mânerul de os al unui 
probabil clopoțel interior atârna în sală. Nu îndrăzni totuși să sune 


„mărimea neobişnuită a 
ferestrelor... 


Casa avea un singur cat... 


„tavanul imită prin zugrăveli 
casetoanele unui plafon roman... 


numaidecât, într-atât îl miră anticamera. Ea era de o înălțime 
considerabilă, ocupând spaţiul celor două caturi laolaltă. O scară 
de lemn cu două suișuri laterale forma un soi de piramidă, în vârful 
căreia un Hermes de ipsos, destul de grațios, o copie după un model 
clasic, vopsit detestabil cu vopsea cafenie, ținea în locul caducelui 
o lampă cu petrol cu glob de sticlă în chipul unui astru. Lampa era 
stinsă, în schimb o altă lampă plină de ciucuri de cristal, atârnată 
de înaltul tavan, lumina tulbure încăperea. Ceea ce ar fi surprins 
aici ochiul unui estet era intenţia de a executa grandiosul clasic în 
materiale atât de nepotrivite. Pereții, care, spre a corespunde inten- 
iei clasice a scării de lemn, ale cărei capete de jos erau sprijinite 
pe doi copii de stejar, adulterări donatelliene, ar fi trebuit să fie de 
marmură sau cel puţin de ștuc, erau grosolan tencuiți şi zugrăviți cu 
șablonul și cu mâna, imitând picturile pompeiene, și îndeosebi por- 
firul, prin naive stropituri verzi și roşii. Însă sistemul de perspective 
și festoane în loc să fie tratat pe întregul câmp al anticamerei, prin- 
tr-o optică falsă de zugrav, era tăiat în două secțiuni corespunzând 
fiecărui cat, indicând astfel în chip supărător lipsa de coeziune a 
planurilor. În sfârșit, tavanul imita prin zugrăveli casetoanele unui 
plafon roman. Acest sistem de decorație, precum și crăpăturile 
lungi și neregulate ale pereţilor dădeau încăperii un aer de ruină şi 
răceală. Tânărul, hotărându-se în fine, trase de mânerul clopoțe- 
lului. Atunci un fel de schelălăit metalic răsună de sus ca-n niște 
spaţii mari și goale cu ecou rău. Trecu un timp chinuitor pentru 
necunoscutul de jos, apoi scara începu să scârțâie ca apăsată de o 
greutate extraordinară și cu o iritantă încetineală. Când provocato- 
rul acestor grozave pârâituri fu jos, tânărul văzu mirat un omuleț 
subțire și puţin încovoiat. Capul îi era atins de o calviție totală, și 
fata părea aproape spână și, din cauza aceasta, pătrată. Buzele îi 
erau întoarse în afară și galbene de prea mult fumat, acoperind nu- 
mai doi dinţi vizibili, ca nişte așchii de os. Omul, a cărui vârstă 
desigur înaintată rămânea totuși incertă, zâmbea cu cei doi dinți, 
clipind rar și moale, întocmai ca bufhitele supărate de o lumină 
bruscă, privind întrebător și vădit contrariat. 

- Unchiul Costache? îndrăzni să deschidă gura tânărul, pe ur- 
mă, intimidat, refăcu întrebarea: Aici șade domnul Constantin Giur- 
giuveanu? 

Bătrânul clipi din ochi, ca și când n-ar fi înteles întrebarea, 
mișcă buzele, dar nu răspunse nimic. 

- Eu sunt Felix — adăugă tânărul, uimit de această primire — 
nepotul dumnealui. 

Omul spân păru tot atât așa de plictisit de întrebare, clipi de 
câteva ori din ochi, bolborosi ceva, apoi cu un glas neașteptat de 
răgușii, aproape șoptit, duhnind a tutun, răspunse repede: 

— Nu-nu-nu știu... nu-nu Stă nimeni aici, nu cunosc... 

Buimăcit, tânărul stătu locului nemișcat, așteptând o revenire 
asupra tăgadei. [...] 

- Dar, papa, e Felix! 

Felix privi spre capătul scării ca spre un cer deschis şi văzu în 
apropierea lui Hermes cel vopsit cafeniu un cap prelung şi tânăr de 
fată, încărcat de bucle, căzând până pe umeri. [...] 


DICŢIONAR 


elinic — elin sau elen; referitor la grecii antici 

cat — etaj, nivel 

dezghioca — a desface învelișul, a descoji 

gotic — stil arhitectonic caracterizat prin turnuri înalte și subțiri, prin 
abundența de ogive (semicercuri întretăiate) şi de statui de piatră 

fronton — cornişă ornamentală așezată deasupra intrării, la ferestre, 
pentru a proteja un ornament 

clasic — referitor la stilul arhitectonic sobru, armonios, lipsit de po- 
doabe 

consolă — element arhitectonic asemănător unei policioare, care spri- 
jină sau împodobeşte o parte a construcției 

caseton — podoabă arhitectonică asemănătoare unei casete 

caduceu — baston încolăcit de doi șerpi, sceptrul lui Hermes 

deferență — respect, bunăvoință venită din politețe 


EXPLORAREA TEXTULUI 


Incipitul în metodă balzaciană 


1.  Demonstrează că incipitul romanului este realizat în metodă 

balzaciană, având în vedere următoarele caracteristici: 

° stabilirea reperelor temporale şi spațiale; 

e portretul tânărului; 

* descrierea străzii; 

e prezentarea în detaliu a arhitecturii casei; 

* amănuntul semnificativ în descrierea interiorului casei; 
e portretul bătrânului. 

2.  ]dentifică tipul de narator din text. Dovedeşte că fragmentul 
denotă un baizacianism fără Balzac, de vreme ce minuţioasele 
descrieri nu sunt făcute din perspectiva unui observator obiș- 
nuit, ci din unghiul a ceea ce ar fi surprins aici de ochiul unui 
estet. 

3. Alege, din lista de mai jos, o explicaţie pentru răspunsul ava- 
rului la întrebarea lui Felix (— Nu-nu-nu știu... nu-nu stă nimeni 
aici, nu cunosc...) şi motivează-ţi răspunsul: 

e este ramolit; 

= nu are chef de musafiri; 

* nu acceptă responsabilitatea de tutore; 
* reacționează ca o ființă însingurată; 

- îi este frică de lume. 

4. Critica literară a semnalat prezenţa comicului în roman: Enigma 
Otiliei devine o desăvârșită comedie molierească tratată cu 
mijloacele narative ale realismului (S. Damian, G. Călinescu 
— romancier. Eseu despre măștile jocului), Frapant este tocmai 
aspectul de comedie a automatismelor. [...] Schematismului și 
caricaturalului trebuie să le adăugăm lipsa de mister moral. 
(Nicolae Manolescu, Arca lui Noe). Citeşte primul capitol al 
romanului şi selectează scene, situaţii, elemente comice în 
portretele personajelor, adecvate pentru a susține una dintre 
aceste opinii critice. 


Honore de Balzac (1799- 
1850) — prozator francez, unul din- 
tre marii romancieri realişti, îşi orga- 
nizează opera romanescă în vastul 
sistem al Comediei umane, care 
transfigurează lumea burgheziei 
franceze în plină afirmare şi surprin- 
de spectacolul, uneori tragic, dat de 
diversele tipuri umane. Temele ope- 
rei (disoluția aristocrației, ascensiu- 
nea marelui capital, goana după 
avere, speranțele în jurul moşte- 
nirilor şi al contractelor de căsăto- 
rie, ambițiile, relaţiile de familie etc.) 
se subsumează împărțirii operei în 
studii de moravuri (Gobseck, 1830; 
Eugenie Grandet, 1833; Moş 
Goriot, 1834; Crinul din vale, 
1835; Iluzii pierdute, 1843; Veri- 
şoara Bette, 1846; Vărul Pons, 
1847 etc.), studii filozofice (Pielea 
de şagri, 1831; Seraphita, 1835 
etc.), studii analitice (Fiziologia 
căsătoriei, 1829). Personajele bal- 
zaciene sunt puternice, bine con- 
turate şi acționează în virtutea unei 
coordonate esențiale: caracter sau 
pasiune. Tehnica romanescă a lui 
Balzac se distinge prin descrierea 
amănunțită a mediilor, prin expozi- 
țiunile lungi, cu precizarea reperelor 
temporale şi spaţiale, prin prezen- 
tarea personajelor de la ambianţă 
către individ, dinspre exterior spre 
interior (oraşul, strada, casa, .ca- 
mera, fizionomia şi vestimentația, 
omul). Dintre tipurile de personaje 
create de Balzac se disting: avarul 
(Gobseck, Grandet), tatăl tragic 
(moş Goriot), orfana nefericită, lipsi- 
tă de moştenirea cuvenită (Eugenie 
Grandet), ambițiosul (Rastignac), 
fata bătrână (verişoara Bette) etc. 


Ofiţeri din Ministerul de Război 
(începutul secolului al XX-lea) 


5. În metoda balzaciană, se utilizează prezentarea personajelor 
dinspre exterior spre interior (strada, arhitectura casei, descri- 
erea interiorului, a camerei, vestimentația, fizionomia — indicii 
ale caracterului). Transcrie fragmente din descrierea casei lui 
moş Costache (arhitectura sau interiorul/ anticamera) care 
conotează trăsăturile acestuia. 


fragmente transcrise din conotarea unor trăsături ale 
descrierea casei locatarilor 


XVIII 


Pe la sfârșitul lui septembrie, într-o zi de arșită tardivă, cu 
vânt uscat înecăcios, moș Costache se împletici din mers, pe când 
cotrobăia în curte printre cărămizile lui, şi căzu moale jos. [...] 

Aglae, aflând accidentul lui moș Costache, căpătă deodată fi- 
zionomia aspră a unui căpitan de vapor care comandă în timp de 
naufragiu: 

- Aurica - strigă ea — vino repede, că i-a venit rău lui Cos- 
tache! Cheamă-l și pe Titi. Treceti dincolo, să nu fure vreunul ceva. 
Marino! tu aleargă iute la Stănică. Să vie și el și Olimpia și să 
aducă doctorul pe care-l știe el. Ah! tocmai acum l-a găsit și pe 
Costache. Sunt sfârşită. N-am pus nimic în gură de azi-dimineată. 

Aglae bău, la repezeală, puțină cafea și apoi trecu dincolo, 
înconjurată ca de o gardă de Titi şi Aurica. Bătrânul era mult mai 
limpezit şi privea numai îngrijorat spre mobilele din casă. 

— Ce-i cu tine, Costache? întrebă mai mult arogant decât co- 
miserativ Aglae. Te-a pus dracul să cari cărămidă, să faci casă, 
parcă n-aveai casă. Așa e când te iei după copii! 

Aglae întoarse privirile spre Felix şi spre Otilia și, ca şi când 
n-ar fi fost niciodată vreun conflict între ea și ei, întrebă: 

- Dar voi ce faceți? Aici erați? Și ce-ai, Costache? — continuă 
ea — poale de căldură, c-a fost un zăduf groaznic! Ar trebui să te sui 
în pat, ce stai aici, pe canapeaua asta? 

Bătrânul gemu putin şi făcu doar din cap semn că nu vrea să 
se miște de acolo. 

- Trebuie să te dezbraci măcar, că te sufocă hainele! 

Fără să mai aștepte aprobarea, Aglae îl răsuci ca pe un copil 
şi trase surtucul. Otilia se repezi să-i scoată ghetele cu gumilastic, 
uscate şi încovoiate de vechime, ca niște iminei turcești. Picioarele 
lui moş Costache apărură înfășurate în niște ciorapi de lână, de o 
grosime fabuloasă. Degetele mari tăiaseră cu unghia vârfurile și ie- 
șiseră ca două ghemuri de ceară. În alte împrejurări Otilia ar fi râs, 
dar acum nu vedea și nu auzea nimic, nimic. După surtuc Aglae îi 
trase pantalonii, de la capătul de jos, cum ai scutura un sac, și bă- 
trânul apăru în nişte nădragi largi de stambă colorată, legați jos, în 
lipsa şireturilor rupte, cu bucăţi de sfoară. 

- Poftim - observă Aglae, cu reproș — uite ce-nseamnă să n-ai 
o femeie de ispravă în casă! Așa te îmbrăcai tu altădată? 


Otilia dibuise în dormitor și găsise o cămaşă 
de noapte, de pânză țărănească grea, afară din cale 
de lungă, în care, vârât, chelul moș Costache semă- 
na cu un făraon înfăşurat în pânză de in. I se aduse 
și o plapumă, și Aglae ridicase perna s-o scuture și 
s-o umfle mai bine, când bătrânul scoase un țipăt: 

~ Che... che-i-le! 

~ Cheile, uite-ți cheile, aici (mos Costache 
întinse o mână spre ele). Ar fi bine să mi le dai 
mie, să nu ţi le fure cineva! 

În curând sosiră Stănică, Olimpia şi cu 
doctorul Vasiliad, și odaia se umplu de inși. [...] 

Marina aduse gheata si o pungă și în curând 
chelia bătrânului primi o scufie răsucită, că- 
pătând o demnitate ridicolă. 

- Ţi-e bine așa? întrebă Aglae. 

- Bi-bine! mormăi Costache. 

— Acum ce să mai facem? întrebă Aglae. 

- Nimic, răspunse doctorul. Liniste și altceva 
nimic. Natura lucrează singură. 

Stănică pufni în râs. 

— Aveţi şi voi doctorii formule. Natura lu- 
crează (în șoaptă), pentru moștenitori. 

Otilia se simlea așa de rău de oboseală și 
zbucium, încât Felix o trase lângă fereastră şi o 
strânse afectuos de brat. 

- Fii tare, Otilia, sunt prietenul, sunt fratele 
tăul 

Stănică, văzându-i, făcu cu ochiul celorlalti, 
cu adânci înțelesuri. 

-Ín definitiv, mamă - zise Aurica — noi ce 
mai stăm aici? Trebuie să fie ceasul trei, nimeni 
n-a mâncat. Moș Costache stă si singur, doar e 
aici Otilia, e Marina, domnul Felix. 

Aglae luă o figură solemnă. 

-Aici e casa fratelui meu și eu sunt unica lui 
soră. Nimic nu se mișcă aici în casă și nimeni nu 
s-atinge de nimic. Trebuie să stăm aici să păzim, 
n-o să lăsăm în casă un bolnav fără simţire, care 
nu vede, n-aude, cu străini în casă. 

- Aud! zise bătrânul așa de stins, încât nu-l 
înțeleseră toti. 

- Zice c-aude, mamă! interpretă Olimpia. 

- E pezevenghi! explică Stănică doctorului. 

- Mamă-soacră, toate bune, dar mie mi-e 
foame! Vrei să fac de veghe nemâncat? Adu ceva 
aici, la botul calului. Voi n-aveţi nimic aici, nu 
gătiți? se adresă Stănică Otiliei, care îl privi spe- 
riată, umilă. 

Nemaiașteptând răspunsul, Stănică începu 
să caute prin dulap, trântind uşile. Găsi, împinse 
în fund, sticle cu vin înfundat, prăfuite, o sticlă de 


lichior și un salam bine uscat, neînceput. Erau, 
probabil, daruri de-ale lui Pascalopol. Toţi, afară 
de Felix și Otilia, se așezară foarte bine dispuşi în 
jurul mesei, iar Olimpia se apucă să taie tacticos 
salamul. 

- Taie mai gros - protestă Stănică — să simţi 
ce muști. 

Olimpia tăie o felie groasă, pe care Stănică 
o și înhăță, mâncând-o fără pâine. 

- Asta e salam de Sibiu veritabil, salam fin, 
de unde naiba l-aveti, Otilio? 

Fata dădu din umeri, iar Olimpia făcu ob- 
servatie lui Stănică: 

~ Nu fi lacom, ce Dumnezeu, îl înghiţi cu 
pieliță cu tot. 

- Un tirbușon, comandă Stănică, ca un client 
de restaurant. 

Marina, veselă, ca la o schimbare de stăpân, 
se repezi la bufet și scoase un tirbușon cu vârful 
putin rupt. 

- Bine, moș Costache — mustră Stănică de la 
masă pe bolnav - ai dumneata așa vinuri în casă 
și nu ti-ai luat un tirbușon ca lumea? [...] 

Olimpia, tăcută, gravă, mestecă cărţile, apoi 
le puse în faţa doctorului Vasiliad, spre tăiere. Jocul 
reîncepu și convorbirea continuă. Felix, distrat, 
n-o putea urmări, dar auzea, rând pe rând, frag- 
mente din frazele fiecăruia, distingându-le după 
timbru, căci jucătorii erau ascunși, ca zeii, în norii 
de fum. 

Aglae: Am început să am junghiuri reumatice, 
ceea ce n-aveam mai înainte. Eu cred că toate 
astea sunt din supărare, nimic nu îmbătrânește 
mai mult ca supărarea. lau iod şi nu văd niciun 
folos, cu toată reclama. Îmi spunea o damă să mă 
duc la băi, la Pucioasa. Odată și odată, când oi 
scăpa de necazurile astea, tot am să mă duc. 

Stănică: Parc-aș mânca ceva bun, ceva rar. 
Îmi vine un miros cunoscut în nări, de la bufetul 
ăsta, si nu știu ce. 

Aurica: Dacă n-ai noroc, e degeaba. Poţi să fii 
frumoasă, poți să ai zestre, poţi să ieși în lume, şi 
bărbaţii nu se uită la tine. Pentru asta trebuie să te 
naști. Mai sper și eu câtăva vreme și, pe urmă, adio. 
Nu mai sunt nici bărbaţi cavaleri, ca înainte, azi te 
invită, ies cu tine în lume și apoi se fac că nu ştiu. 

Stănică: Am păzit odată un unchi trei zile şi 
trei nopți în șir, până am picat toți jos de obo- 
seală, și bolnavul nu mai murea. Când ne-am 
sculat, a patra zi, l-am găsit rece. 


Caracter (fr. caractere, lat. 
character, gr. kharacter — semn 
gravat, amprentă) — ansamblul tră- 
săturilor morale prin care se de- 
finește modul de a fi a! unui individ. 
Cu referire la un personaj literar, 
indică ansamblu! de trăsături psiho- 
logice esenţiale ale acestuia. Ten- 
dința de a se face caracterologie în 
roman sau în teatru implică un pro- 
ces de tipizare în construirea perso- 
najeior propuse, o viziune canonică 
de moralist, concepând clasificarea 
faunei umane în sinteze portretisti- 
ce bine delimitate prin schematis- 
mul lor expresiv. Prima operă de ti- 
pologie caracterologică ne este 
dată în Antichitatea greacă de filo- 
zoful Theotrast, cu ale saie Carac- 
tere, în care găsim reprezentate sa- 
tiric o serie de structuri morale, de 
la acelea ale ipocritului, guralivului, 
bădăranului, până la acelea ale ava- 
rului, cinicului, vanitosului ş.a.m.d. 
Traducând Caracterele lui Theofrast 
în epoca de aur a clasicismului 
francez, La Bruyere amplifica textul 
cu un număr considerabil de mici 
portrete personale, inspirate de 
caracterele şi moravurile secolului 
său, portrete compuse cu o vervă 
realistă a amănuntului revelator, 
care le face să rămână exemplare 
în materia genului. Trebuie adăugat 
că în teatrul clasic (din Antichitate 
până la Moliere, bunăoară, care 
cultivă deopotrivă comedia de ca- 
racter, sau în romanul realist al se- 
colului XIX, la Balzac în primul 
rând), personajele sunt create de o- 
bicei pe premise caracterologice, 
de unde şi unitatea şi coerenţa i- 
dentității lor psihologice, uşor clasi- 
ficabilă tipologic. Depăşită substan- 
ţial de către un vizionar al reacțiitor 
abisale ca Dostoievski, psihologia 
caracterologică ajunge să cadă 
oarecum în desuetudine în secolul 
nostru, atât în roman, după radicala 
schimbare de optică adusă de 
Proust, cât şi în teatru, după aceea 
adusă de Pirandello. 

(Dicţionar de termeni literari, 


Editura Academiei) 


Titi: Am să-l copiez în format mai mic și să-l tratez numai în 
creion numărul ]. 

Vasiliad: Am clienți care mă scoală noaptea din somn degea- 
ba, ca să mă duc să constat decesul. „Nu puteai să aștepți până dimi- 
neața?” zic eu. - „Faceţi-i o injecție, domnule doctor, poate se deș- 
teaptă din leşin!” - „E mort, cocoană, n-auzi? ”. Uite așa pățesc. 

Olimpia: Bărbaţii nu pot să stea două zile fără femei și fără 
băutură. Sunt blânzi numai o lună înainte și o lună după nuntă, și 
pe urmă cad iar în patimile lor. Și dacă ar fi ceva de capul femeilor 
după care umblă! Dar le aleg pe cele mai decăzute, pe cele mai 
strâmbe. Georgeta, de exemplu, ce-ai văzut tu la ea, Stănică, de-o 
ridici în slava cerului? 

Aglae: Copilul să asculte de mama lui, fiindcă nimeni mai mult 
decât mama lui nu-i dorește binele. Dragoste! Fleacuri! Pe vremea 
noastră nu mai era asta. După nuntă vine și dragostea. 

Stănică: Socru-meu a fost blând, pot să zic inofensiv, sunt unii 
care fac urât de tot. Am cunoscut un magistrat, pe care l-a apucat 
într-o noapte. Domnule, făcea ca la menajerie, cânta ca păsările, 
dădea din aripi să zboare și ciugulea de pe jos. [i intrase în cap că 
e privighetoare. 

Vasiliad: Azi doctorul trebuie să se dea și el după client, dacă 
vrea să trăiască. Clientul a auzit de cutare doctorie, a auzit de 
tratament cu injectii și alte comedii și, dacă nu-i dai, zice că nu te 
pricepi. Reclama produselor farmaceutice ne omoară. 

Stănică: Dacă familia mea nu s-ar fi prăsit atâta, vă spun pe 
onoarea mea, azi aș fi milionar și Olimpia ar sta numai la Nisa. Am 
unchi și mătuși foarte bogate, cât păr în cap. Însă toți au copii și ne- 
poti, încât, până să-mi vie rândul, mai bine mă lipsesc. Să ai noroc 
în viaţă, vorba Aurichii, asta e tot. Unul se zbate de mic, învaţă, își 
umple plămânul de oftică, și altuia îi pică moștenirea de-a gata. 


DICȚIONAR 


comiserativ — compătimitor 
pezevenghi — şmecher, escroc 


EXPLORAREA TEXTULUI 


Construcţia personajelor, o „umanitate canonică” 


1.  Exprimă-ţi opinia despre contrastul dintre reacțiile celor două 
personaje feminine, Otilia şi Aglae, față de boala lui moș Cos- 
tache, având în vedere și relația de rudenie sau sensul noțiunii 
de familie în roman. 

2. Un procedeu modern utilizat în romanele lui Călinescu este 
teatralizarea epicului. Comentează scena asediului casei lui 
moș Costache de clanul Tulea, după atacul de congestie cere- 
brală suferit de bătrân. Realizează încadrarea în tipologie a 
personajelor prezentate în scena jucătorilor, prin referire la 
replicile și la comportamentul lor din acest capitol. 

3.  Ilustrează (la alergere) unul dintre aspectele formulei estetice, 
precizate în tabelul următor, prin exemple din roman. 


Formula estetică 


- Tema — o frescă din viața burgheziei bu- 
cureștene. 

- Motivul moștenirii, al paternității. 

- Expoziţiune: situarea exactă în timp şi spațiu, 
descrierea mediului, dinspre exterior înspre 
interior. 

- Caracterizarea personajelor: fizionomie, 
vestimentație, cadru ambiant. Tendința de 
generalizare către o tipologie. 


Realism 
balzacian 


Clasicism 


Modernitate 


Într-o zi Stănică, din bucătăria Marinei, unde se ascunsese ve- 
nind din fund, văzu pe Felix plecând în oraș. Prin urmare nu mai 
era acasă decât Otilia. Trecu din bucătărie tiptil prin faţă, intră 
prin ușa gotică şi trecu prin toate odăile până ajunse în dreptul 
sufrageriei. Privi pe gaura cheii și constată că nu era nimeni afară 
de bătrânul întins pe canapea. Ieși din nou afară și intră pe din dos 
în odaia cu pianul. Otilia era acolo rezemată cu coatele pe capac, 
gânditoare. 

— Cum îi mai este lui moș Costache? întrebă Stănică. 

- Tot așa! zise sumbră Otilia. 

- Știi că azi vine Pascalopol, după masă, parcă așa mi-a spus, 
minți Stănică. 

- Da? se sperie Otilia. Apoi, după o scurtă deliberaţie: N-ai 
vrea să te duci în oraș să-mi cumperi o cutie de pudră? 

- Dragă - se apără Stănică ~ am toată bunăvoința, dar nu mă 
pricep în lucruri femeiești. Și apoi știi cum e Olimpia, când o afla 


- Caractere construite în jurul unei trăsături 
dominante. 

- Personajele alcătuiesc o umanitate ca- 
nonică, potrivit studiilor de caracterologie 
(avarul, perfidul, gelosul, ingenua, baba ab- 
solută, fata bătrână); triunghiul amoros. 


- Descrierea grandioasă a Bărăganului pro- 
iectat pe un fundal fabulos. 

- Iubirea adolescentină dintre Felix și Otilia; 
condiția orfanului. 


- Observaţia psibologiilor incerte, „enig- 
matice” şi ambiguitatea unor personaje. 

- Interesul pentru fenomene psihice deviante: 
alienarea, dedublarea conştiinţei, senilitatea, 
ereditatea. 

- Realizarea scenică a capitolului al XVIII-lea. 
- Originala simbioză a formulelor estetice. 


XX 


Mondinans. E) EUCVRE CI 
(Pai Cata WETONE ÀS, 


Li da res bd 


Chipuri de la 1900 


că m-am dus pentru tine, îmi aprind paie-n cap. 
Du-te tu, repede, că eu păzesc. Nu-l crezi pe 
Stănică capabil de devotament? Îmi pare rău. 

După oarecare gândire, Otilia se hotări. 

- Mă reped pentru o jumătate de ceas, te rog 
să stai aici sau să rogi pe Aurica să vină. 

Stănică puse mâinile la piept, turcește, în 
semn că merită credință nestrămutată. 

— Du-te fără nicio grijă. 

Otilia își luă mantila pe ea și plecă, ur- 
mărită din ochi de Stănică. Acesta privi, crăpând 
puţin ușa, în curte, se încredință că nu mișcă 
nimeni, şi apoi intră în odaia lui moş Costache. 
Bătrânul îl supraveghea dușmănește cu privirea. 
Stănică merse la ușa dinspre salon, o crăpă puțin 
și o închise la loc. Mai merse la geam, privi în 
curte, se-ntoarse spre masă, luă un scaun și-l 
așeză lângă canapeaua bătrânului și stătu pe el. 
Bătrânul îl contempla îngrijorat. 

- Ce mai faci, moșule — întrebă Stănică — 
mai bine, hai? 

Moș Costache întrebă şi el: 

- Și ce poftești? 

— Vai de mine — se apără Stănică — păi eu mă 
interesez de sănătatea dumitale şi îmi spui că ce 
poftesc? Se poate? 

Stănică trase scaunul și mai aproape de pat. 

- Ce cauţi aici? se agită bătrânul. 

Făcându-se că nu întelege vorbele bolnavu- 
lui, Stănică puse mâna pe marginea cearșafului, 
ridicându-l în sus, ca spre a controla salteaua. 

~ E bun patul ăsta — se informă el - e destul 
de moale? De ce nu stai în dormitor? 

- La-lasă-mă-n pace! Ce vrei? 

Stănică, netulburat, pipăi mai de aproape 
salteaua, apoi vâri brusc mâna sub ea și trase 
pachetul cu bani. Bătrânul holbă ochii, căscă 
gura mare spre a spune ceva, se dădu jos printr-o 
sfortare supraomenească, pe marginea patului și 
urlă gutural, plângător: 

- Banii, ba-banii, pu-pungașule! 

Apoi deodată se prăbuși la pământ. Stănică vå- 
rî bine pachetul sub cămașă, spre pântece, privi pe 
fereastră și ieși prin salon și prin ușa gotică. În curte 
nu era nimeni și nici pe stradă. Intră calm în curtea 
vecină și, găsind pe Aglae și pe Aurica, le zise: 

- M-am întâlnit cu Otilia, care roagă pe 
Aurica să se ducă puţin pe la bătrân, să vadă ce 
face. 


- Du-te, Aurico, consilie Aglae. 

- Hai, că merg și eu - se oferi Stănică — să 
văd cum îi mai merge. 

Găsind pe bătrân mort, Aurica tipă, Stănică 
se miră, alergă să vestească pe Aglae, care veni 
cu toată banda, tocmai pe când sosea şi Otilia, 
care se opri galbenă în prag. Stănică sări la ea 
s-o îmbrătiseze și s-o mângâie: 

- Otilia, Otilia, verișoara mea scumpă, fii 
tare, fii la înălțime, era doar de așteptat un astfel 
de deznodământ. 

Apoi explică tuturor întâmplarea: 

- Otilia tocmai mi-a spus: stai aici și păzeşte 
și cheam-o pe Aurica! Eu m-am dus s-o chem pe 
cumnată-mea și am venit cu ea. Când colo, 
bătrânul era pe jos, ici. Se vede că a avut nevoie 
de ceva și s-a ridicat să ia, și pe urmă i-a venit 
rău. 

- Da, mamă — confirmă Aurica — eu am intrat 
întâi în odaie, și când am văzut, m-am speriat Și am 
tipat, am tipat! Vai, cum m-am speriat! 

- Dar eu - se lăudă Stănică — crezi că prin 
puține emoţii am trecut? Sunt zguduit. Chiar 
să-mi daţi voie să mă duc puţin acasă să-mi vin în 
fire. Am și de luat niște acte, că am mâine un 
proces. Să-mi dai cheia de la casă, Olimpio. 

Și astfel Stănică plecă, spre multumirea 
Aglaei, căreia i se părea că prea scotocește multe 
pe cont propriu. Otilia se ascunse în odaia ei, 
ghemuindu-se pe sofa, cu pupilele pironite, cu o 
uşoară umiditate în ochii care nu puteau plânge, 
și Felix n-o putea scoate din muţenia ei. Aglae 
ocupă casa, militărește. În loc să îngrijească de 
mort, ordonă tuturor să nu spuie încă nimănui 
cele întâmplate și puse pe Marina să păzească la 
poartă ca să nu vină nimeni. 

— Să vedem unde îi sunt banii, actele, dacă a 
lăsat vreun testament — zise Aglae - trebuie 
parale pentru înmormântare. 

În vreme ce cadavrul stătea inert peste 
plapumă și începuse să ia tonuri ceroase, Aglae, 
Olimpia, Aurica și Titi scotoceau în toate părțile, 
trăgeau sertarele, desfăceau garderobul, căutau 
prin sobă. [...] 

Dimineata Felix se sculă sprinten și privi 
spre pat. Plapuma forma un cuib gol. Tânărul își 
închipui că Otilia a trecut în camera ei, se spălă 
repede pe fată, cântând, se pieptănă și ieși în 
geamlâc, să bată la ușa fetei. 


- Otilio, Otilio! 

Nu răspunse nimeni. Trase clanța si văzu că 
ușa se deschide. Înăuntru nu era nimeni, odaia 
aproape goală, geamantanele lipseau. Felix 
alergă ca un nebun pe scări, căută prin toate 
odăile şi o descoperi pe Marina în bucătărie: 

- Unde e domnişoara Otilia? 

— Păi, nu știi? A plecat din zori, cu trăsura, 
cu geamantane cu tot. S-a dus unde-o fi urma ei. 

Multă vreme Felix stătu într-o prostraţie 
totală, apoi, venindu-și puțin în fire, simți nevoia 
să alerge, colindă străzile și Șoseaua, şi, în 
sfârșit, se hotări să meargă la Pascalopol. Acolo 
află că moșierul era plecat la Paris cu „domni- 
soara”. Peste două săptămâni primi o carte poș- 
tală ilustrată cu aceste rânduri: 


„Cine a fost în stare de atâta stăpânire, e 
capabil să învingă și o dragoste nepotrivită pentru 
marele lui viitor. 

Otilia” 


De atunci Felix n-o mai văzu niciodată pe 
Otilia. Află numai că se căsătorise cu Pascalopol, 
pe care-l uri din nou. Războiul dădu lui Felix, 
peste câtiva ani, prilejul de a se afirma încă de 
tânăr. După încheierea păcii, fu aproape numai- 
decât profesor universitar, specialist cunoscut, 
autor de memorii și comunicări științifice, co- 
laborator la tratate de medicină cu profesori 
francezi. Se căsători într-un chip care se cheamă 
strălucit şi intră, prin soție, într-un cerc de per- 
soane influente. Stănică se însură cu Georgeta, cu 
care nu avu „fii, dar avu protectori asidui, făcu 
politică; declară că simte „un ritm nou”, fu chiar 
prefect într-o scurtă guvernare, și acum este 
proprietarul unui blockhaus, pe bulevardul Tache 
Ionescu. Unele gazete de scandal îl acuză că 
patronează tripouri şi cercuri de morfinomani. 
Felix l-a întâlnit odată, şi Stănică, bătându-l pe 
umeri familiar, l-a felicitat: 

- Bravo, știu că te-ai ajuns. Era și de pre- 
văzut. Stii că Otilia nu mai e cu Pascalopol? 

Felix nu îndrăzni să întrebe ce s-a făcut, 
așteptând totul de la limbuţia lui Stănică: 


- A divorțat de Pascalopol, după ce l-a tocat, 
și acum e prin Spania, prin America, nu știu pe 
unde, nevasta unui conte, așa ceva. Si aia s-a ajuns. 

Pe Pascalopol, Felix îl întâlni odată în tren, 
în drum spre Constanţa. Era bătrân de tot, uscat la 
fată, dar tot elegant, și aproape nu mai semăna cu 
cel de altădată. Fălcile îi tremurau când vorbea. 
Fu Pascalopol acela care îl recunoscu pe Felix. 

- Mă mai cunoşti? Eu sunt Pascalopol! 

După câteva vorbe banale, moşierul scoase 
din buzunar o fotografie care înfățișa o doamnă 
foarte picantă, gen actriță întreținută, şi un 
bărbat exotic, cu floare la butonieră. Fotografia 
era făcută la Buenos Aires. 

- Nu ştii cine e? întrebă Pascalopol pe nedu- 
meritul Felix. Otilia! 

Speriat, Felix se mai uită o dată. Femeia era 
frumoasă, cu linii fine, dar nu era Otilia, nu era 
fata nebunatică. Un aer de platitudine feminină 
stingea totul. Avusese dreptate fata: „noi nu trăim 
decât cinci-șase ani!” 

- Și... și de ce v-aţi despărțit? 

- O! pentru nimic. Eram prea bătrân, 
vedeam că se plictiseste, era o chestiune de 
umanitate s-o las să-și petreacă liberă anii cei 
mai frumoși. S-a căsătorit bine şi-mi scrie, 
uneori. Pe dumneata te-a iubit foarte mult şi mi-a 
spus chiar că, dacă ar ști că suferi, nu s-ar da 
înapoi de a mă înșela cu dumneata. Mi-a spus 
aceasta... dar n-a făcut-o. A fost o fată delicioasă, 
dar ciudată. Pentru mine e o enigmă. 

Felix se închise în biroul lui şi scoase vechea 
fotografie pe care i-o dăduse Otilia. Ce deo- 
sebire! Unde era Otilia de altădată? Nu numai 
Otilia era o enigmă, ci și destinul însuși. Di- 
nadins, într-o duminică, o luă pe strada Antim. 
Prefacerile nu schimbaseră cu totul caracterul 
străzii. Casa lui moș Costache era leproasă, înne- 
grită. Poarta era ținută cu un lant, și curtea toată 
năpădită de scaieţi. Nu mai părea să fie locuită. 
Cele patru ferestre din față, de o înălțime ab- 
surdă, înălțau rozetele lor gotice prăfuite, iar 
marea ușă gotică avea geamurile plesnite. Felix 
își aduse aminte de seara când venise cu valiza în 
mână și trăsese de schelălăitorul clopotel. I se 
păru că țeasta lucioasă a lui moș Costache apare 
la ușă şi vechile lui vorbe îi răsunară limpede la 
ureche: 

„Aici nu stă nimeni! “ 


Epilog (fr. épilogue, lat. epilo- 
gus, gr. epilogus — concluzie; cf. gr. 
epi, după şi logos, vorbire) — partea 
finală a unei opere literare care 
constituie o concluzie a evenimen- 
telor anterioare sau în care se evi- 
denţiază semnificaţia operei. 


După încheierea păcii, fu 
aproape numaidecât profesor 


universitar... 


EXPLORAREA TEXTULUI 


Destinele personajelor 


1. 


9. 


Avocat fără procese, arivist și demagog, lipsit de scrupule, Stă- 
nică Rațiu încearcă să profite din orice. Lacom, tenace în atin- 
gerea scopului urmărit, viclean, mereu la pândă, mereu informat, 
nu ratează momentul de a smulge banii bătrânului. „Cațavencu 
al ideii de paternitate”, se înrudeşte tipologic cu Dinu Păturică. 
Caracterizează personajul Stănică Rațiu, pe baza fragmentului 
din ultimul capitol, prin referire la tipologie, trăsături, proce- 
dee de caracterizare (fapte, replici, atitudini, gesturi, relații cu 
alte personaje etc.). 

Precizează consecințele morţii lui moș Costache asupra a trei 
dintre personajele prezente în fragmentul citat din capitolul al 
XX-lea. 

Comentează conținutul cărții poștale ilustrate pe care Otilia, 
plecată cu Pascalopol la Paris, i-o trimite lui Felix. 

Oferă o explicaţie pentru faptul că Otilia îl părăseşte definitiv 
pe Felix și se căsătorește cu Pascalopol. 

Consideri că destinul lui Felix, prezentat în epilog, căsătoria și 
intrarea, prin soție, într-un cerc de persoane influente, repre- 
zintă o reușită sau un eșec? Motivează-ți opinia. 

Exprimă-ţi opinia despre imaginea Otiliei din fotografie, în 
epilog. 

La alegere: 

a. Explică în ce constă simetria incipitului cu finalul romanu- 
lui Enigma Otiliei. 

b. Explică rolul incipitului romanului realist, respectiv, al fina- 
lului (închis) în romanul realist, prin referire la Enigma Otiliei. 
Consideri relevantă pentru semnificația romanului intenția au- 
torului de a-și intitula cartea Părinții Otiliei? Explică ce rol joacă 
ideea paternităţii în relaţiile dintre personaje. 

Exprimă-ţi opinia despre semnificaţia titlului. Consideri că 
„enigma Otiliei” se referă la misterul eternului feminin sau are 
altă semnificaţie? Pentru argumentarea opiniei poți avea în ve- 
dere următoarele afirmaţii: 

e perspectiva lui Felix: Pentru mine, Otilia, ai început să devii 
o enigmă. Și Pascalopol, și eu suntem îndreptăţiţi să credem că 
ne iubești și, totuși, nimeni nu știe sigur. (cap. XVII); Unde era 
Otilia de altădată? Nu numai Otilia era o enigmă, ci și 
destinul însuși. (cap. XX); 

* perspectiva lui Pascalopol: A fost o fată delicioasă, dar 
ciudată. Pentru mine e o enigmă. (cap. XX) 

* mărturisirile scriitorului: Nu Otilia are vreo enigmă, ci Felix 
crede aceasta. Pentru orice tânăr de douăzeci de ani, enigma- 
tică va fi în veci fata care îl va respinge, dându-i totuși dovezi 
de afecțiune. Iraţionalitatea Otiliei supără mintea clară, fina- 
listă a lui Felix. [...] Și apoi enigmă este tot acel amestec de 
luciditate și ştrengărie, de onestitate și de ușurință. 

LIMBĂ şi COMUNICARE 


STRUCTURI DISCURSIVE (NARATIVE, DESCRIPTIVE) > 
ÎN TEXTELE LITERARE ȘI NONLITERARE, > - 


Structurile discursive narative şi descrip- 
tive, prezente atât în textele literare, cât şi în 
textele nonliterare, diferă din punct de vedere al 
modului de organizare și al caracterului funcțio- 
nal. Discursul narativ este organizat :secvențial, 
prin succesiune și temporalitate, și prezintă acțiuni 
şi evenimente corelate cronologic, adică prin re- 
laţii temporale, cauzale, finale. Discursul descrip- 
tiv este organizat spaţial, ca o constelație de 
atribute și specificări, prezentate în simultaneitate, 
de unde impresia de static, de oprire a mișcării în 
contextele narative, argumentative sau explica- 
tive în care apare, având ca efect tendința 'citi- 
torilor de „a sări” pasajele descriptive. 

Descrierea — prezentarea trăsăturilor unor 
obiecte, fenomene, persoane etc., într-o ordine și 
într-un limbaj specific domeniului căruia îi apar- 
ține aspectul înfățișat. 

Descrierea poate fi örk (în comunicarea 
cotidiană, descrierea unei persoane cunoscute, a 
unui loc vizitat etc.) sau scrisă, fiind prezentă atât 
în textele nonliterare (de exemplu: fragmente din 
cărți/ atticole de geografie, istorie, fizică tt., 
catalogul de produse, fișa tehnică, anunțul, por- 
tretul de presă etc.), cât şi în textele literare. 
Descrierea literară este un mod de expunere 
constând din prezentarea plastică, prin interme- 
diul limbajului artistic, a unor personaje (portret 
fizic, portret moral, portret al lihui tip sau ca- 
racter, descrierea de moravuri, virtuţi, defecte), a 
unor peisaje, locuri, interioare, fenomene (tablou), 
a unei perioade de timp sau a unei epoci. 

Tiparele de structirâre ale descrierii pot fi: 
planuri fundamentale, planuri spaţiale, planuri 
temporale, planuri comparative. (0) componentă a 


te lexicale (frecvența unui anumit tip de lexic, 
câmpuri lexico-semnantice), sintactice (timpuri 
verbale. preferate, atributul/ atributiva pentru 
obiecte statice, complementul/ completiva de mod 
pentru obiectele diriamice și stilistice (enumerația, 
epitetul, comparația, metafora, antiteza, ironia etc.). 

Analiza unei descrieri diferă după tipul de 
text (literar — nonliterar), având î în vedere: locul 


secvenței descriptive în text (Care este raportul 
dintre text și descriere? ), instanţa scripturală, (Cine 
percepe? — autorul în textul nonliterar, naratorul, 
personajul în textul epic, eul liric în textul poctic.), 
formularea temei (Care este obiectul descrierii? 
Când și cum este formulată tema? — în titlu, la 
începutul, pe parcursul sau în finalul: secvenței 
descriptive.), descrierea propriu-zisă (Care sunt 
aspeitele descrise? Care sunt aspectele ‘omise? 
Cum sunt puse în relaţie aspectele descrise? Ce 
tip 'de planuri sunt folosite? Cè particularităţi 
lingvistice sunt utilizate?), efectul asupra citito- 
rului. 
+. Elementele unei: destrieți sunt: 
* „obiectul” descris; 

1.5 traiectoria deșerierii (panoramică, fozăli- 
zată, ascendentă, descendentă etc.); 

“ perspectiva privitorului (punctul de vede- 
re al naratorului, al unui personaj, al eului liric) 
şi mărcile subiectivităţii; 

e tipul percepțiilor/ al imaginilor artistice 
dominante (vizuale, auditive etc, D 

+ părticularitățile limbajului; 

. figuri de stil; 

3 funcţiile descrierii. 

Funcţiile descrierii în proza epică sunt diver- 
se (decorativă, explicativă, simbolică), . aceasta 
putând fi plasată oriunde în narațiune. La 
începutul prozei narative, are rolul de a crea K 
anumită atmosferă, adecvată întâmplărilor, de : a 
indica ‘timpul și spațiul acțiunii, de a surprinde 
trăsățuri ale mediului sau ale unui personaj, Pe 
parcursul discursului narativ, „poate, apărea 
descrierea de tip, portret a unor personaje, descri- 
erea cu Tol explicativ şi pauza descriptivă, € care 
nu corespund unui. timp fictional, şi care aù ca 
efect crearea suspansului printr- un moment de aş- 
teptare înaintea punctului culminant, sau schim- 
barea ritmului, povestirii, La finalul unei narațiuni, 
descrierea evidențiază semnificația, deznodămân- 
tului sau realizează simetria/ circularitatea construc- 


tiei 'epice. 


1. În proza realistă, descrierea spaţiilor (strada, 
arhitectura, interiorul) și a vestimentaţiei susține 
iluzia de veridicitate, iar prin observaţie şi notarea 
detaliului semnificativ devine mijloc de conturare 
a caracterelor. Caracteristicile arhitectonice ale 
străzii şi ale casei lui moş Costache sunt surprinse 
de „ochiul unui estet”, din perspectiva naratorului 
specializat. Familiarizarea cu mediul, prin proce- 
deul restrângerii treptate a cadrului, de la stradă, 
la casă, la interioare, la fizionomia şi gesturile 
locatarilor (tehnica focalizării), este o modalitate 
de pătrundere a psihologiei personajelor din acest 
spaţiu, prin reconstituirea atmosferei. 

Selectează din textul de la paginile 238-240, 

prin subliniere, detaliile care ajută la identificarea 
unor trăsături ale locatarilor și numeşte aceste 
trăsături. 
2. Călătoria la moşia lui Pascalopol (în capitolul 
al VI-lea) conține o descriere de factură romantică, 
prin sentimentul grandiosului și prin proiectarea 
în plan mitic, fabulos a datelor concrete. 

Alege unul dintre cele două fragmente de 
mai jos și comentează particularitățile discursului 
descriptiv, având în vedere: 

+ modalitățile de realizare a grandiosului, a miti- 
cului sau a fabulosului, ca elemente romantice; 

e aspecte ale lexicului (termeni populari, regio- 
nali, neologisme, termeni livreşti; câmp lexico-se- 
mantic etc.) din fragment; 

* elementele imaginarului; sugestii vizuale, audi- 
tive; 

e particularități morfo-sintactice ale fragmentului 
(frecvenţa unor părți de vorbire, dislocări/ inver- 
siuni, structuri discursive în sintaxa frazei etc.); 

- figuri de stil. 


a. Pluteau pe o mare galben-verzuie, în care 
valurile prea înalte împiedicau ochii să tragă 
linia orizontului. La încetarea porumbiștilor, 
reapăreau miriștile sau lanurile, tot atât de lungi, 
de ovăz, cu paiul scurt și aproape alb de uscă- 
ciune. Atunci, din cauza inundării întregului șes 
cu ovăzuri, contururile priveliștii se rotunjeau, și 
proporția între lucruri, din lipsa unei unități de 
măsură, devenea nebună. Prăjina unui puț cu 
cumpănă îi urmări multă vreme din depărtare, 
fără să-și poată da seama dacă era o simplă 
prăjină sau un stâlp colosal. Un cal ieșit pe neaș- 
teptate în marginea câmpurilor părea gigantic, 
copilul care-l mâna din urmă cu o nuia, un ciclop. 

b. Colbul crescu ca o furtună și înnegri to- 
tul. În inima lui se zăriseră întâile vite lungi, bitu- 
minoase, cu capul aplecat şi adulmecător, ca al 

unor rinoceri, mergând ondulat, ca o barcă infer- 
nală pe Styx. Apoi veniră mai multe laolaltă plu- 
tind, îndesate unele într-altele, pline de nămoale 
încrustate, bărboase și, în sfârșit, brişca fu încon- 
jurată de acești zei negri, care trăgeau din nări 
privind spre Otilia, confundând-o poate cu o buru- 
iană mai înaltă. Toată câmpia părea din pricina 
colbului cotropită de bivoli. Tropotul, răgetele su- 
grumate făceau o larmă surdă, în care răsăreau 
niște urlete sălbatice. [...] 

În curând, printre bivolii mai risipiţi dinspre 
margine, se ivi călare, cu un băt în mână, un om 
aproape gol, cu pielea tot așa de neagră și de mân- 


jită de noroi uscat ca și a bivolilor. [...] Părea Hermes ` 


însuși, rătăcit prin nămoluri, cu caduceul rupt. 


3. Scriitorul a mărturisit că Otilia, fata cunos- 
cută în copilărie, a reprezentat pentru el un ideal 
de feminitate, imaginea acesteia trecând în litera- 
tura sa: Copil fiind, am cunoscut în mediul fa- 
milial o fată, cu mult mai în vârstă decât mine și 
care îmi era rudă. Nimic de ordin afectiv n-a putut 
să se ivească [...] nici nu știam atunci că există 
dragostea. [...] Fata cu părul ca un fum, exube- 
rantă și reflexivă, cultă, nebunatică, serioasă, 
furtunoasă, meditativă, muzicantă. Ori de câte 
ori admirația mea a înregistrat o ființă feminină, 
în ea era un minimum de Otilia. 

Compară descrierea lirică a Otiliei, din poezia 
Părul Otiliei de G. Călinescu, cu proiecția epică, din 
fragmentele descriptive extrase din romanul studiat. 


Fata părea să aibă optsprezece-nouăspre- 
zece ani. Faţa măslinie, cu nasul mic și ochii foarte 
albaștri, arăta și mai copilăroasă între multele 
bucle și gulerul de dantelă. Însă în trupul sub- 
țiratic, cu oase delicate de ogar, de un stil perfect, 
[...] era o mare libertate de mișcări, o stăpânire 
desăvârșită de femeie. [...] 

Otilia amesteca o seriozitate rece, blazată 
cu cele mai teribile copilării. Într-o zi îmbrăca 
păpuși, în alta mustra pe moș Costache că se mur- 
dărește pe haine cu scrum de țigară şi-l scutura 
întorcându-l în toate chipurile, ca pe un copil, 
spre râsul de plăcere al aceluia. Altă dată Otilia 
fu nemulțumită de gospodăria Marinei și, punân- 
du-și un șorț înainte, se așeză serios pe treabă, 
cerând concursul lui Felix. Dar se plictisi curând. 
Din ușă văzuse strălucirea ierbii grase din fundul 
grădinii și avu o dorință. [...] și numaidecăt, 
aruncându-și pantofii din picioare și trăgându-și 
jos ciorapii, pe care-i părăsi în bucătărie, alergă 
în grădină. 


PĂRUL OTILIEI 
de G. Călinescu 


Când zâmbești la mine cu ochi de safir 
Gătită c-o rochie ca un patrafir 
Cu mâna resfir părul tău Otilia 

Negru ca vanilia. 


Ce mireasmă dulce-n capul tău barbar! 

Lavandă, castane, trifoi, chihlimbar? 

Pe el clocotește-o roză infernală 
Gheizer de cerneală. 


Cum pe tronuri stai de late fotolii 

Înflorind brocarturi mâncate de molii 

Te-ncununi c-o mare crisantemă sumbră, 
C-o tiară de umbră. 


De se mișcă vântul prin pletele tale 

E-o desfoliere de grele petale, 

Se scutură moale răzoare nebune 
Cu crini de cărbune. 


Trupul tău vibrează ca un brad sonor 

Tresare de-un palpit de păsări în sbor 

Sclipește undind, frunzos policandru 
Cu foi de oleandru. 


Ochii tăi evocă mare și pădure 

Conifere aspre pe calcaruri dure. 

Lași pe umeri capul? un pin care cade 
Cu stropi de cascade. 


EVALUARE CURENTĂ 
APLICAȚII 


Rezumă subiectul romanului Enigma Otiliei, urmărind cele 
două planuri narative: istoria unei moșteniri şi destinul tână- 
rului Felix Sima, „martor şi actor” al propriei formări. 
Imaginează-ţi că ești unul dintre adolescenții Otilia și Felix din 
romanul Enigma Otiliei şi eşti prieten(ă) cu celălalt. 

Pentru fete: Redactează o scrisoare de aproximativ două pagini 
în care să analizezi personajul Felix şi relația lui cu Otilia. 
Pentru băieți: Redactează o scrisoare de aproximativ două pagini 
în care să analizezi personajul Otilia şi relația lui cu Felix. 
Din punctul de vedere al evoluţiei lui Felix, Enigma Otiliei 
este un Bildungsroman: 


Studentul sentimental Felix Sima primește o magistrală 
lecţie de viaţă, cu riscul dezamăgirilor, dar și cu avantajul de 


Când zâmbeşti la mine cu ochi 
de safir... 


Facultatea de Medicină 
din Bucureşti, construită între 
1900-1902 


Bulevardul Colţei din Bucureşti 
(începutul secoiului al XX-lea) 


a deveni lucid, observând atâtea realități tragice sau comice. 
Romanul este astfel centrat pe mobila psihologie a unui ado- 
lescent în plină criză de creștere și de formare a personalității. 

(Pompiliu Constantinescu, G. Călinescu — Enigma Otiliei). 


Argumentează, într-un eseu de circa o pagină, valabilitatea 
afirmației criticului, prin referire la: 

* scena inițială, a venirii tânărului; 

- prezentarea a două întâmplări semnificative care marchează 
rolul de „actor” al personajului; 

* comentarea evoluţiei personajului (fapte, comportament, replici 
etc.), în capitolul final. 

Realizează un eseu în care să prezinţi ipostaze ale feminității 
în Enigma Otiliei, prin referire la trei dintre personajele înfă- 
țişate în roman. Vei avea în vedere pentru fiecare dintre perso- 
najele alese: 

* încadrarea în tipologie şi raportarea personajelor la formula 
estetică; 

* comentarea unor fragmente de portret fizic şi de descriere a 
camerei; 

+ evidenţierea tehnicilor de caracterizare specifice, abordate 
pentru fiecare dintre personaje; 

° relevarea trăsăturilor puse în evidență de procedee ale carac- 
terizării directe și indirecte; 

- exprimarea unui punct de vedere argumentat despre condi- 
ționări ale destinului personajelor alese (statut social, psiholo- 
gic, mentalități, relaţii cu alte personaje etc.). 

În Dicționarul scriitorilor români, | se apreciază despre 
Enigma Otiliei: Călinescu realizează romanul citadin cu cea 
mai bogată galerie de caractere din literatura română. 
Realizează un portofoliu conținând fişele de caracterizare a 
personajelor, în care să dezvolți fiecare paranteză din lista 
următoare: 

- moș Costache (avarul iubitor de copii), Otilia (cocheta), Felix 
(ambițiosul), Pascalopol (aristocratul rafinat). 

* Aglae (baba absolută fără cusur în rău), Simion (senilul), 
Olimpia (femeia plată), Aurica (fata bătrână), Titi (prostul/ 
debilul mintal); Stănică Raţiu (arivistul). 

Realizează un eseu de circa o pagină, în care să argumentezi 
afirmaţia lui E.M. Forster: Romanul realist este istoria unui 
eșec, prin referire la destinul unuia dintre personaje. Eseul va 
respecta structura (formularea ipotezei/ a propriei opinii, enun- 
tarea și dezvoltarea argumentelor pro și/ sau contra, concluzia) 
şi mijloacele lingvistice specifice discursului de tip argumen- 
tativ. 

DI! ÎNICIOIL1ONDIE Ri |ELXIT! 


Următorul fragment din romanul Enigma Otiliei (publicat în 
1938) conţine o opinie despre „rostul femeii”, din perspectiva 
unei adolescente de la începutul secolului al XX-lea: 


— Tu nu cunoşti viaţa, Felix — reluă Otilia ideea — pentru 
o fată, reuşita în viaţă nu e o chestiune de studiu și de energie. 
Admir inteligenţa și voinţa ta de bărbat, astea nu sunt bune și 
pentru o femeie. Rostul femeii este să placă, în afară de asta 
nu poate fi fericire! 


Exprimă-ţi punctul de vedere în legătură cu actualitatea — la 
începutul secolului al XXI-lea — a opiniei exprimate în roman 
despre statutul social al femeii. 

În grupe de patru-şase elevi, realizați un proiect cu tema 
Imaginea femeii în proza interbelică. Prezentaţi-l colegilor sub 
forma unei sinteze de 10-15 minute, punându-le totodată la 
dispoziție toate materialele colectate. 

G. Călinescu, analizându-şi propriul roman în Istoria literaturii 
române de la origini până în prezent, a inserat recenzia scrisă 
de criticul Pompiliu Constantinescu în 1938, la apariţia cărții 
Enigma Otiliei. Un fragment al acestei recenzii este următorul: 


Romanul de astăzi, Enigma Otiliei, este construit cu un 
meșteșug sigur, pe mai multe planuri, și cu o detașare epică 
întru totul stăpână pe materialul uman, atât de divers și de 
închegat în fizionomia lui. DI. Călinescu se afirmă ca un ex- 
cepțional creator epic, lunga sa povestire degajând clar con- 
turat și cu subtile nuanțe, în același timp, o serie de tipuri 
psihologice de o reală viabilitate în ficțiune. Senzatia de lucru 
văzut (evideni, în obiectivarea fanteziei), de curgere firească a 
împrejurărilor și de autenticitate umană și socială a persona- 
jelor este necontenit susținută. DI. Călinescu nu s-a preocupat, 
în Enigma Otiliei, de nicio teorie la modă asupra romanului, 
de nicio tehnică pretențioasă și cu veleităţi de sincronizare. A 
procedat clasic, după metoda balzaciană a faptelor concrete, 
e experienţii comune, fixând în niște cadre sociale bine preci- 
zate o frescă din viața burgheziei bucureștene. Nimic livresc, 
nimic inventat în atmosfera în care personagiile evoluează; 
impresia de realism, de experienţă treptată, așa cum o impri- 
mă viaţa, cu sinuozitățile, cu surprizele, cu umbrele și luminile 
ei, este covârșitoare. Dacă poate fi vorba de un procedeu evi- 
dent, în romanul acesta, el se reduce la existența tânărului 
Felix, martor și actor în toate întâmplările aproape, care alcă- 
tuiesc romanul câtorva familii și construiesc temperamentul 
câtorva tipuri. Studentul sentimental Felix Sima primește o 
magistrală lecție de viaţă, cu riscul dezamăgirilor, dar și cu 
avantajul de a deveni lucid, observând atâtea realități tragice 
sau comice. Romanul este astfel centrat pe mobila psihologie 


Casa de Depuneri, 
clădire inaugurată în anul 1900 


Recenzia' - prezentare a 
unei cărţi. În general, un asemenea 
tip de text presupune o examinare 
globală, fără investigarea unor 
detalii sau probieme de specialitate. 
Este destinată mai ales publicării în 
reviste de specialitate, scopul său 
fiind cu precădere unul infomativ. 


G Călinescu, 
desen de Ştefan Dimitrescu 


a unui adolescent în plină criză de creștere și de formare a 
personalității; pe această mobilitate, ca pe o axă de orientare, 
se organizează întâmplările epice, se dezvăluie caracterele 
mascate sau brusc puse-n mișcare ale personagiilor cu o 
structură bine definită. DI. Călinescu n-a pornit de la 
abstracțiuni, de la idei psihologice când și-a construit tipurile; 
ele se realizează, cu amploare, cu bogăție de impulsii și cu 
nuanţe multiple, pas cu pas; dacă reacţiunea lor este, în esen- 
tă, aproape constantă, este o dovadă că structura lor perma- 
nentă se adaptează la fiecare nouă împrejurare, sugerându-ne 
acea impresie de viaţă care se realizează sub ochii noștri. Un 
fel de vervă a ritmului interior străbate, ventilând naraţiunea; 
dar ea nu izvorăște din atitudinea scriitorului, ci din buna 
dispoziție, din pasiunea impersonalizată a observatorului, stă- 
pânit de o singură satisfacţie, să ne afirme, necontenit parcă: 
asta-i viaţa! Și-ntr-adevăr, romanul Enigma Otiliei nu demon- 
strează nimic; constată, reconstituie experiențe umane și ti- 
puri; iată de ce vedem în noua carte a d-lui Călinescu o voca- 
ție de prozator și descifrăm o structură epică. Intuiţiile sale 
pornesc din substratul biologic al personagiilor, iar destinul 
fiecăruia este logic motivat prin orice împrejurare nouă ar 
trece. Viziunea capătă pecetea credibilităţii, care este și sem- 
nul sigur al romancierului. 


a. Extrage (și reţine) din acest fragment notele definitorii ale 
tehnicii călinesciene în materie de roman. 

b. De ce crezi că G. Călinescu a introdus în /storia literaturii 
române de la origini până în prezent acestă recenzie sau n-a 
apelat la o altă modalitate de prezentare a cărții? 


SUGESTII BIBLIOGRAFICE 


Nicolae Balotă, „Satiricon "-ul lui George Călinescu, în De la Ion 
la Ioanide — autorul se referă la clasicismul și realismul 
romanului călinescian, pe care le abordează diferit de opiniile 
critice interbelice; el se referă la spiritul ludic, la satiriconul cu 
măști de carnaval din roman. 

S. Damian, G. Călinescu — romancier. Eseu despre măștile jocului 
— autorul își propune o viziune de ansamblu interesantă şi 
durabilă asupra romanului călinescian în general, cu relevarea 
unor detalii neobservate de alţi critici. Un accent este pus pe 
componenta comică a romanului. 

Nicolae Manolescu, Ochiul estetului, în Arca lui Noe, I. 
Considerându-l un roman doric, autorul demonstrează că în 
Enigma Otiliei există un balzacianism fără Balzac. 


Studiu de caz 8 


Modele epice în romanul interbelic 


DEFINIREA PROBLEMEI 


Perioada interbelică a favorizat dezvoltarea romanului. Acest 
cadru stimulator a provocat, firesc, și polemici. De pildă, E. Lovi- 
nescu întrebuința formula „creația obiectivă” pentru a defini 
emanciparea romanului și eliberarea lui de lirism, ceea ce pentru 
critic însemna o caracteristică a modernităţii. Dar tot E. Lovinescu 
înțelegea emanciparea ca fiind exprimată şi prin prezenţa în roman a 
mediului urban care substituia lumea rurală, sau a personajului-in- 
telectual care înlocuia țăranul sadovenian. De fapt, lirismul de care 
vorbea Lovinescu se raporta la ceea ce astăzi numim instanțe 
narative, adică la realitatea unui narator-auctorial care își făcea sim- 
țită prezenţa intervenind (uneori artificial) în destinele personajelor. 

Alți termeni folosiți în discuţie au fost romanul de creație și 
romanul de analiză, formule întrebuințate de G. Ibrăileanu în stu- 
diul Creaţie și analiză din 1926. În termenii de azi, ele ar putea co- 
respunde romanului obiectiv, respectiv, romanului subiectiv. În esenţă, 
discuţiile au opus pe cei care considerau că romanul tradițional 
(obiectiv) trebuia să-și continue drumul până când formula va fi 
epuizată, celor care cereau modernizarea rapidă a romanului româ- 
nesc. Această ultimă direcţie se înscria pe linia analizei psihologice 
și a organizării subiective, a inspiraţiei din lumea urbană și a pre- 
zenţei intelectualului capabil de a trăi dileme morale. Interesant este 
că ambele formule au coexistat în epocă, iar în unele cazuri (Concert 
din muzică de Bach de Hortensia Papadat-Bengescu), pe fondul 
observaţiei sociale și psihologice, specifică romanului obiectiv, s-a 
grefat o perspectivă narativă subiectivizată prin prezența unor 
personaje cu rol de a observa și a reflecta asupra realității. 


DESCRIEREA ŞI ANALIZA CAZULUI. 
IDENTIFICAREA SOLUȚIILOR 


Un model de creaţie obiectivă: 
Ion de Liviu Rebreanu 


Apariţia în 1920 a romanului Jon de Liviu Rebreanu avea să se 
constituie într-un eveniment pe care E. Lovinescu îl definea ca fiind 
„0 revoluţie și față de lirismul semănătorist sau de atitudinea popo- 
ranistă, și față de eticismul ardelean, constituind o dată, istorică am 
putea spune, în procesul de obiectivare a literaturii noastre epice” 
(Istoria literaturii române contemporane, IL, Creaţia obiectivă). 


Romanul obiectiv — ilustrea- 
ză tipul de roman care îşi propune 
să descrie lumea în mod impartial, 
în toată realitatea ei socială, morală 
şi psihologică. De obicei, romanul 
obiectiv aparține esteticii realismu- 
lui. Prin opoziție cu romanul mo- 
dern, romanul obiectiv este numit şi 
roman tradițional sau vechiul roman. 
Exemplu tipic de roman obiectiv 
este Jon de Liviu Rebreanu, în care 
naratorul este o instanță invizibilă, 
demiurgică, omniscientă. Un roman 
obiectiv este şi Pădurea spânzu- 
raţilor, în care apare dimensiunea 
psihologică a vieții personajului prin- 
cipal, dar prezentată prin intermediul 
persoanei a ill-a. Tot romane obiec- 
tive sunt şi Baltagul de Mihail Sado- 
veanu, Concert din muzică de 
Bach de Hortensia Papadat-Ben- 
gescu sau Enigma Otiliei de 
G. Călinescu. În Arca lui Noe, 
Nicolae Manolescu a numit romanul 
obiectiv roman doric. 


Romanul subiectiv — este de- 
finit astfel prin opoziţie cu romanul 
obiectiv sau cu romanul tradițional. 
Cele mai pregnante caracteristici 
ale sale au în vedere instantele 
narative (povestire la persoana |), o 
problematică nouă care constă în 
sondarea lumilor interioare, a con- 
ştiinţei naratorului, dar şi modul de 
organizare a! textului, foarte apro- 
piat de jurnalul interior. Naratiunea 
ciasică din romanul obiectiv este 
frecvent înlocuită cu monologul. Un 
exemplu de astfel de roman îi 
constituie Ultima noapte de dra- 
goste, întâia noapte de război. 
Romanu! subiectiv mai poartă nu- 
mele de roman modern. noul roman 
sau roman ionic (Nicolae Mano- 
lescu). 


De fapt ce este nou în Jon faţă de proza anterioară (a lui Slavici, 
de exemplu)? În roman se narează despre aşezarea unui țăran la casa 
lui, dar aceasta este o temă veche a literaturii. lon, țăran sărac, are de 
ales între a răspunde gl/asului iubirii şi a se căsători cu Florica, fată 
săracă, dar pe care o iubește, sau, dimpotrivă, a răspunde glasului 
pământului şi a încerca să-l obţină prin căsătoria cu Ana, care-l 
iubește. După o ezitare, a cărei reflectare în conștiința personajului 
este palidă, Ion se decide să o seducă pe Ana, deşi o considera urâtă, 
pentru a forţa mâna părintelui ei, Vasile Baciu, în a accepta căsătoria 
lor. Planul îi va reuși în cele din urmă, cu suferințe evidente pentru 
Ana. Dovedita lipsă de scrupule pare a fi fost avută în vedere de 
Lovinescu atunci când s-a referit la eticismul ardelean al literaturii 
de până atunci. În romanul Mara, de exemplu, doar prin iertarea 
părinților cuplul Persida-Naţi dobândeşte împăcarea cu sine. 

Ion însă nu are nevoie de nicio instanță care să-i aprobe 
acțiunile. El este expresia unei voințe căreia nimic nu-i rezistă. Nu 
are altă autoritate în afara propriei voințe, este expresia violentă a 
unei energii. Or, tipul acesta de personaj, eliberat de orice fel de 
autoritate morală, era într-adevăr nou în literatura română. 


> Discutaţi despre tipologia personajului, având în vedere 
afirmaţiile de mai sus, dar și următorul fragment din roman. Apre- 
ciați în ce măsură scena următoare motivează acţiunile lui Ion: 


Baciu se zvârcolea în braţele oamenilor răcnind neîncetat: 

- Lăsaţi-măăă!... Lăsaţi-mă să-i scot blohotăile!... Trebuie să-i 
beau sângele, alminteri plesnesc!... Lăsaţi-mă... 

Țăranii însă îl duseră aproape pe sus, până la poartă, în vreme 
ce el se smucea din răsputeri: 

— Ce are hotul cu fata mea? Ce are!... Uuuh!... Lasă-mă, 
Nistore!... TfL.. 

Ion schimba fete-fete. Genunchii îi tremurau, iar în cerul gurii 
simtea o uscăciune parcă i-ar fi aprins sufletul. Fiece vorbă îl fm- 
pungea drept în inimă, cu deosebire fiindcă auzea tot satul. Mereu 
fi fulgera să se repeadă și cu un pumn zdravăn să-i înăbușe în gåt 
ocările. Deodată cu gândul acesta însă îi răsărea în minte şi Anuta, 
oprindu-l pe loc. Se uită după ea, dar în învălmășeală fata o ștersese 
acasă plângând. Femeile şi fetele se împrăştiară care încotro, ca un 
cârd de galițe speriate de uliu, şi priveau din uliţă și de prin ogrăzile 
vecine, așteptând în fiece minut să înceapă bătaia. Profitând de în- 
căierare, preotul plecă, spunând scandalizat doamnei Herdelea: 

— Asemenea destrăbălaţi trebuiesc daţi pe mâna jandarmilor 
să le înmoaie ciolanele. Numai așa s-ar face oameni de omenie... 
Păcat că Ion nu l-a scuturat puțin... Ar fi meritat... 

Învăţătoarea clătină din cap în culmea indignării, îşi ridică 
uşor rochia, să nu măture praful uliței, și porni repede împreună cu 
Belciug și Laura. Titu rămase mai în urmă. Îi părea rău că nu poate 
vedea cum se isprăveşte cearta şi, mergând, întorcea capul. 

Hora se sparse. Tiganii se retrăseseră spăimântaţi în şură. 
Găvan își răzimase gorduna într-un colț, hotărât s-o apere cu orice 


pret, să nu i-o spargă bătăușii. Flăcăii se adunară împrejurul lui 
Ion, ațâtându-l: 

- Ce te-ai lăsat, Ionică, să te ocărască?... Trebuia să-i tragi 
măcar vreo două scatoalce, să te pomenească.... 

Veni între ei si George, urmat de Ilie Onu, care nu-l slăbea, ca 
o umbră credincioasă. 

Ceea ce atrage atenţia în fragmentul de mai sus este aglome- 
rarea de personaje, din diverse straturi sociale, dar și indiferența cu 
care naratorul le prezintă. Pentru E. Lovinescu, în Jon romancierul 
utilizează „formula ciclică a zugrăvirii, nu a unei porțiuni de viaţă 
limitată la o anecdotă, ci a unui vast panou curgător de fapte învălmă- 
șite, ce se perindă aproape fără început și fără sfârșit, fără o nece- 
sitate apreciabilă, fără o finalitate deci [...] Obiectul de studiu al lui 
Ion este viaţa socială a Ardealului care, deși închisă în celula unui 
sat, este zugrăvită în întreaga ei stratificatie, de la simplul vagabond 
până la candidatul de deputat şi la mediul administraţiei ungurești, 


cu o faună bogată în exemplare variate. Cu un material aparent - 


haotic, cu episoade numeroase [...], romanul se organizează, totuşi, 
în jurul unei figuri centrale, al unui erou frust şi voluntar, al lui Ion.” 


> Argumentează în scris, într-un text de 25-30 de rânduri, 
afirmaţia lovinesciană că obiectul de studiu (al romanului Ion) este 
viața socială a Ardealului. 


Romanele modernității: 
ima noapte de dragoste, întâia noapte de război; 
Nuntă în cer 


În disputele interbelice cu privire la roman, conceptul lovinescian 
al sincronismului, alături de ideile lui Camil Petrescu din eseul Noua 
structură şi opera lui Marcel Proust, joacă un rol important în a 
impune o nouă viziune asupra dezvoltării genului. Este vorba despre 
acomodarea literaturii române la cele mai noi experiențe de creație 
europene, al căror vârf îl constituiau eseurile sau Jurnalul lui André 
Gide ori romanul În căutarea timpului pierdut de Marcel Proust 


„Literatura română n-a refăcut fazele dezvoltării literaturii 
universale, ci s-a dezvoltat revoluționar, pe baza sincronismului: 
fără să fi avut un clasicism, am avut un romantism, pentru că această 
mișcare a coincis cu însuşi momentul formaţiei noastre literare. De 
un veac mai ales, toate curentele ideologice, toate formele de artă, 
într-un cuvânt întreaga viață spirituală se dezvoltă pretutindeni 
sincronic, într-un ritm unic. Pornite de la unele popoare evolutive, 
adică dintr-o invenţie la baza căreia erau totuși imitații acumulate și 
fecundate de un element nou, ele s-au împrăștiat prin toată Europa, 
cu necesitatea unei legi indefectibile. Fără a reface evoluția, imitația 
a fost bruscă şi integrală.” 

(E. Lovinescu, Istoria civilizaţiei române moderne, III) 


Articole teoretice interesante sunt publicate și în revista Kalende, 
spre sfârşitul deceniul trei, unde scria, între alţii, criticul Pompiliu 


Marcel Proust 


Andre Gide 

Constantinescu. Se sublinia, de exemplu, ideea eliberării personajelor 
de determinisme sociale, ca şi preocuparea tot mai evidentă a scriito- 
rului pentru ceea ce s-ar putea numi faptele „umane” ale personajelor, 
adică preocuparea acestora pentru probleme interioare. Astfel, sunt tot 
mai mult prezente probleme precum dragostea ca mod de realizare în 
absolut a ființei umane, cunoaşterea ca experiență spirituală și în 
general cazuri de conştiinţă în care se confruntă idei, dileme morale şi 
existențiale și care devin uneori adevărate conflicte de inadaptabilitate 
a eroilor la realitatea socială. Camil Petrescu însuşi nu face altceva prin 
termeni precum autenticitate, substantialitate, memorie involuntară 
decât să identifice un nou fel de a face literatură, pe care îl 
experimentează în cele două romane: Ultima noapte de dragoste, 
întâia noapte de război şi Patul lui Procust. Dar elemente ale noului 
roman, la nivelul problematicii, apăruseră anterior, prin Concert din 
muzică de Bach de Hortensia Papadat-Bengescu, unde pentru prima 
oară unele dintre personaje erau preocupate de alte probleme decât 
pământul, banii, ascensiunea socială. Autoarea crea o lume de snobi, 
superficiali, marcați de morbul autoanalizei generate de boli reale sau 
închipuite. Scrierea produsese, totodată, urbanizarea literaturii române, 
creând un gen nou de roman o deschidere de drum, prin puterea de 
analiză, intelectualitatea, și chiar ordonanța compoziţiei (E. 
Lovinescu). 

Schimbarea opticii cu privire la roman se va produce, așadar, 
atât în ceea ce privește instanțele narative, dar și în privinţa 
conţinutului romanului sau a modului în care se narează. Narațiunea 
la persoana întâi, relevarea unor lumi interioare sau a unor eşecuri 
spirituale, organizarea romanului sub forma unor monologuri ori 
jurnale sunt noutățile care schimbă modelul speciei, transformân- 
du-l într-o creaţie subiectivă. Un astfel de roman este Ultima noapte 
de dragoste, întâia noapte de război, în care substanţa o constituie 
trăirile lui Gheorghidiu, analizele, introspecţiile; evenimentele ex- 
terioare sunt puţine sau doar rezumate pentru a deveni pretexte 
pentru deliberări interioare. 

În Nuntă în cer de Mircea Eliade, evenimentele exterioare 
sunt tot minimale, mai vii fiind scenele iniţiale în care cei doi băr- 
baţi întâlnesc femeia iubită, nu lipsesc totuşi din aceste romane 
elementele de obiectivitate, date istorice minime: războiul în 
ambele, lumea îmbogăţiţilor în Ultima noapte de dragoste, întâia 
noapte de război, unele pagini de atmosferă din Bucureștiul de după 
Primul Război Mondial, în amândouă. 


© Citeşte textul de mai jos, identifică ideile principale, selec- 
tează una dintre ele și argumenteaz-o, făcând apel la unul dintre ro- 
manele moderne studiate: 


„În romanul ionic (noul roman) naratorul nu mai este separat 
de lumea lui; conştiinţa lui aparține pe de-a-ntregul lumii acesteia, 
aşa cum lumea însăşi nu există decât întrucât este reflectată într-o 
conștiință. În romanul doric apare numai ceea ce există, în cel ionic, 
există numai ceea ce apare. Din domeniul obiectivului ne mutăm în 
acela al subiectivului: ceea ce înainte era restituit acum este trăit, și 
ceea ce înainte era ordonat și sistematic ascultă acum tot mai mult 
de capriciul trăirii. Incertitudinea se extinde la narator, care nu se 


mai foloseşte de alegaţii, ci de conjecturi, și nu mai este în chip obli- 
gatoriu creditabil.” 
(Nicolae Manolescu, Arca lui Noe) 


Citește textul de mai jos: 


Mustrările dumitale sunt fără utilitate, ca mânia cuiva care bate 
la ușa vecină închisă, în loc de aceea pe care o caută, dar și în 
scrisoarea trecută, ca şi acum aproape, mi-a slăbit vointa de a face 
efortul unei explicaţii, gândul și lămuririle sunt de obicei zadarnice! , 

Veneam în ziua aceea cu brațul plin cu flori... Nu mă așteptase... 
Nu dorisem decât să retrăiesc o clipă... ceva din trecut şi mă 
supuneam acestui demers cum primesti un singur pahar de vin, știind 
că mai multe nu ai putea suporta... dar servitorul mi-a remis un bilet 
când am sunat. Un plic odios, de un albastru pal, aproape alb. Parcă 
un gând otrăvit mi s-a împrăștiat în sânge şi mi-a uscat pielea. Nu 
știam ce să răspund, nici n-am citit biletul, pentru că acum conținutul 
lui mi-era indiferent. Altădată mă adânceam în cercetarea motivelor, 
cum ai căuta izvorul apei neregulat subterane într-o grotă. Mi-era 
acum numai o milă imensă de bucuria mea şi de florile pe care le 
aveam în brațe. Am regretat pe urmă brusc că am dat drumul trăsurii 
- din superstiție - căci eram atât de obosită că nu mai puteam merge 
pe jos, și parcă din senin am început să sufăr în tot corpul, cum revin 
durerile dacă a trecut prea repede anestezicul. Mă strângeau pantofii, 
mi se lipeau năduşite, de-a lungul picioarelor, jartierele. Nu știu de ce 
mi-a fost ruşine să mă vadă servitoarea că aduc flori neprimite acasă 
şi asta era fără temei, pentru că de obicei îmi cumpăr singură florile 
pe care le aduc și le risipesc prin vasele smălțuite. 


l Aceste „mustrări”, făcute numai din prietenie, n-aveau nici un accent 
deosebit şi erau mai mult efectul unei nedumeriri pe care scrisorile care urmează 
este drept că au împrâştiat-o; dar este şi mai drept că au înlocuit-o cu altele noi, 
decoperiri cu totul ncașteptate, care au dus la alcătuirea acestui „dosar de existente“ 
pe care-l înfăţișăm cititorilor. 

De altfel, pentru înțelegerea unor referințe din aceste scrisori sunt negreșit 
necesare câteva lămuriri, fie şi cu prețul unui ocol chiar de la început. Am sugerat, 
ba chiar am propus doamnei T. mai întâi să apară pe scenă. [...] Să aducă pe scenă 
complexe de experiență din viaţa reală, așa cum au procedat câţiva mari regizori. 
Cum se gândeşte, cum se iubeşte, cum se suferă nu se poate învăţa în orele de curs 
şi nici atesta prin certificat de absolvire. [...] Am îndemnat-o atunci să scrie şi cum, 
întâmplător, aveam posibilitatea m-am oferit, gata, să înlesnesc apariţia oricărei 
încercări pe care ar fi făcut-o. [...] 

- Dar c cu ncputinţă ceea ce-mi spui... glumeşti. 

- De ce? 

Şi izbucnind într-un surâs, căci nu râdea aproape niciodată, şi încă, 
întotdeauna, oricât de vesel, surâsul ei avea în el un reziduu de tristețe. 

— Dar eu nu știu să scriu... Mă întreb dacă n-aş face chiar greșeli de 
ortografie? 

- Asta n-are de-a face cu ortografia... Scrisul corect e pâinea profesorilor de 
română. [...] 

Se juca, mângâind stofa ripsată a fotoliului cubic. 

- Ei nu zău, cum o să scriu? 

Am simțit nevoia să devin categoric. 

- Luând tocul în mâna, în fata unui caiet, şi fiind sinceră cu dumneata însăţi 
până la confesiune. 


(Camil Petrescu, Patul lui Procust) 

Fragmentul constituie începutul romanului Patul lui Procust 
care are în centru destinul unui intelectual, George Demetru Ladima, 
ziarist şi poet care sfârşeşte tragic, prin sinucidere. Dar nu numai 
despre acest intelectual este vorba în roman. Așa cum o spune și na- 
ratorul-autor în subsolul paginii, această scriere se constituie într-un 
dosar de existențe în care viața altor personaje se adună încet 
dintr-o mulțime de confesiuni, organizate sub forma unui jurnal, 
cărora li se adaugă scrisori, comentarii ale autorului, articole de ziar 
etc. Se nasc astfel puncte de vedere diferite cu privire la destinele 
oamenilor. Până şi finalul romanului rămâne incert, căci există două 
epiloguri, scrise din perspectiva a două personaje diferite, în încer- 
carea de a da o explicaţie sinuciderii lui Ladima. 


> Identifică, în textul dat, trăsături ale romanului modern, în 
accepţia lui Camil Petrescu. 


Personajele în romanul obiectiv 
şi în cel subiectiv 


Fără îndoială că dincolo de metamorfozele aduse de modelul 
epic al noului roman la nivelul instanțelor narative sau al proble- 
maticii relevate de conţinut, schimbările cu adevărat spectaculoase 
au loc în ceea ce privește construcția personajelor. 

Astfel, dacă în romanul obiectiv personajele sunt marcate de 
determinisme de natură socială sau economică, în noul roman, 
aceste determinisme dispar sau sunt prezente accidental. Personaje 
precum Ștefan Gheorghidiu, Mavrodin ori Hasnaş se definesc 
printr-un sentiment al unei mari lucidități sau al determinării pro- 
priului destin. Aceste personaje se construiesc pe ele însele din ex- 
perienţe spirituale, din trăiri. Caracterul sau tipul din vechiul roman 
(de creație sau obiectiv) este înlocuit de personajul introvertit, 
fascinat de lumi interioare şi de mecanismul propriei conștiințe. 
Concretul și temporalitatea istorică în care este fixat personajul- 
caracter sau personajul-tip sunt înlocuite de concretul trăirii 
interioare, de durata psihologică, contemplația morală la rându-i 
fiind înlocuită de cea ontologică sau estetică. Tipul acesta de relații 
între personajele aparținând celor două feluri de romane poate fi 
dezvoltat și prin alte opoziții. Astfel, portretul (fizic, moral) din 
romanul de creație este înlocuit de analiza de stări și confesiune/ 
introspecţie, în vreme ce socialitatea personajului din romanul 
obiectiv este substituită de tema experienței intime: dragoste, 
adevăr, eșecuri, alte experiențe spirituale. 


Realizează o paralelă între două personaje aparținând unor 
romane diferite: obiectiv și subiectiv. Se recomandă să ai în vedere 
minimum două aspecte dintre cele discutate mai sus, care privesc 
personajul. 


CONCLUZII 


Tolstoian sau epopeic prin Ion de Liviu Rebreanu, balzacian 
prin G. Călinescu, vechiul roman sau romanul obiectiv a dominat 
secolul al XIX-lea și începutul secolului al XX-lea. Desigur, în ca- 
tegoria romanului obiectiv pot intra şi alte texte, în care apar ele- 
mente de modernitate precum analiza psihologică. Romane de tipul 
Pădurii spânzuraţilor de Liviu Rebreanu fac tranziția către lumile 
interioare analizate de scriitorii moderni. De altfel, întotdeauna vor 
apărea cazuri particulare care nu se vor supune canoanelor sau 
clasificărilor. În Arca lui Noe, cu privire la tipologii, Nicolae 
Manolescu numește romanul obiectiv doric, iar pe cel subiectiv, 
ionic, dar descoperă, depășind desigur perioada interbelică, şi un al 
treilea tip de roman, cel corintic, concretizat prin amestecul de 
formule. În același timp, autorul face și interesante observaţii cu 
privire la naşterea și evoluţia acestor modele epice ale speciei, în 
raport cu societatea umană. 

„Romanul doric e creator de mituri ca și clasa burgheză în 
ascensiune. Forma socială nu e resimţită opresiv de către indivizii 
istorici, nici manipularea de către autor a personajelor. Cu timpul se 
naşte îndoiala: energia clasei epuizându-se treptat, locul spiritului 
întreprinzător îl iau tot mai mult contemplaţia și introspecția. 
Romanul ionic e produsul acestei vârste visătoare și lucide, care 
așază revelaţiile interiorității mai presus de satisfacțiile acțiunii. 
Individul resimte opresiv lumea, încercând să se emancipeze de sub 
tutela ei; personajul de roman refuză tutela autorului, afirmându-și o 
identitate pe care n-o cunoscuse înainte. La noi tranziţia de la doric 
la ionic (de la obiectiv la subiectiv) are loc abia la sfârşitul primului 
deceniu postbelic, spre 1930.” (Nicolae Manolescu, Arca lui Noe) 

APLICAȚII. EVALUARE FINALĂ 

1.  Numește câte un roman de tip doric, respectiv ionic, ținând 
seama de explicaţiile lui Nicolae Manolescu. Argumentează-ți 
opțiunile. 

2.  Realizaţi o investigație cu privire la conceptele de tradițio- 
nalism şi modernism şi a relaţiei acestora cu romanul obiectiv, 
respectiv, romanul subiectiv. Identificaţi circumstanțele cultu- 
rale ale dezvoltării romanului românesc interbelic, prin referi- 
rea la idei şi reviste precum: Gândirea, Sburătorul, Viaţa 
românească. Finalizaţi investigația printr-un raport pe care să-l 
prezentați colegilor în maximum 10 minute. 

